
pin:: 
##  4
眾事分阿毘曇論卷第十一
author:: 尊者世友造
translator:: 宋天竺三藏求那跋陀羅共菩提耶舍譯
千問論品第七之四
根者，謂二十二根。
問：此二十二根，幾色、幾非色？
答七是色，十五非色。
一切不可見。七有對，十五無對。
十有漏，三無漏，九分別。
意根，或有漏、或無漏。
云何有漏？謂有漏意思惟相應意根。
云何無漏？謂無漏意思惟相應意根。
如意根，樂根、喜根、捨根、信、精進、念、定、慧根亦如是。
一切是有為。 ^680b8

一有報，十一無報，十分別。
意根，或有報、或無報。
云何有報？謂不善善有漏意根。
云何無報？謂無記無漏意根。
如意根，樂根、喜根、捨根亦如是。 ^680b15

苦根，或有報、或無報。
云何有報？謂善不善苦根。
云何無報？謂無記苦根。
信、精進、念、定、慧根，若有漏，彼有報；若無漏，彼無報。 ^680b19

一切從因緣生世所攝。
七是色所攝，十五是名所攝。
八是內入所攝，十一是外入所攝，三分別。
未知當知根、已知根、無知根所攝心意識，
是內入所攝，餘是外入所攝。 ^680b22

一切是智知。十是斷智知及斷，三非斷智知及不斷，九分別。
九若有漏，彼斷智知及斷；若無漏，非斷智知及不斷。
八應修，八不應修，六分別。
意根，或應修、或不應修。
云何應修？謂善意根。
云何不應修？謂不善、無記意根。
如意根，樂根、苦根、喜根、捨根亦如是。
憂根，或應修、或不應修。
云何應修？謂善憂根。
云何不應修？謂不善憂根。 ^680b26

十六不穢污，六分別。
意根，或穢污、或不穢污。
云何穢污？謂隱沒。
云何不穢污？謂不隱沒。
如意根，樂根、苦根、喜根、憂根、捨根亦如是。 ^680c5

一切是果及有果。
十五不受，七分別。
眼根，或受、或不受。
云何受？若自性受。
云何不受？若非自性受。
如眼根，耳根、鼻根、舌根、身根、男根、女根亦如是。 ^680c9

七四大造，十五非四大造。
一切是有上。十是有，三非有，九分別。
九若有漏，彼是有；若無漏，彼非有。
八因不相應，十四因相應。 ^680c13

或善處攝非根，作四句。
善處攝非根者，謂善色陰想陰，根所不攝善行陰，及數滅。
根攝非善處者，謂八根六根少分。
善處攝亦根者，謂八根六根少分。
非善處攝亦非根者，謂不善色陰想陰，
根所不攝不善行陰，根所不攝無記色陰想陰，
根所不攝無記行陰，及虛空非數滅。 ^680c16

或不善處攝非根，作四句，不善處攝非根者，
謂不善色陰想陰，根所不攝不善行陰。
根攝非不善處者，謂十六根六根少分。
不善處攝亦根攝者，謂六根少分。
非不善處攝亦非根者，謂善色陰想陰，
根所不攝善行陰及數滅，根所不攝無記色陰想陰，
根所不攝無記行陰，及虛空、非數滅。 ^680c23

或無記處攝非根，作四句。
無記處攝非根者，謂根所不攝無記色陰想陰，
根所不攝無記行陰，虛空及非數滅。
根攝非無記處者，謂九根及五根少分。
無記處攝亦根者，謂八根及五根少分。
非無記處攝亦非根者，謂善色陰想陰，
根所不攝善行陰及數滅，及不善色陰想陰，根所不攝不善行陰。
漏處所不攝。或有漏處攝非根，作四句。
有漏處攝非根者，謂根所不攝有漏色陰想陰，根所不攝有漏行陰。
根攝非有漏處者，謂三根及九根少分。
有漏處攝亦根者，謂十根及九根少分。
非有漏處攝亦非根者，謂無漏色陰想陰，根所不攝無漏行陰及無為。
或無漏處攝非根，作四句。
無漏處攝非根者，謂無漏色陰想陰，根所不攝無漏行陰及無為。
根攝非無漏處者，謂十根及九根少分。
無漏處攝亦根攝者，謂三根及九根少分。
非無漏處攝亦非根者，謂根所不攝有漏色陰想陰，根所不攝有漏行陰。 ^681a1

一切或過去或未來或現在。
八善，八無記，六分別。
意根，或善、或不善、或無記。
云何善？謂善意思惟相應意根。
云何不善？謂不善意思惟相應意根。
云何無記？謂無記意思惟相應意根。
如意根，樂、苦、喜、捨根亦如是。
憂根，或善、或不善。
云何善？謂善意思惟相應憂根。
云何不善？謂不善意思惟相應憂根。 ^681a20

四欲界繫，三不繫，十五分別。
眼根，或欲界繫、或色界繫。
云何欲界繫？謂眼根欲界繫四大所造。
云何色界繫？謂眼根色界繫四大所造。
如眼根，耳鼻舌身根亦如是。
命根，或欲界繫、或色界繫、或無色界繫。
云何欲界繫？謂欲界繫命。
云何色界繫？謂色界繫命。
云何無色界繫？謂無色界繫命。
意根，或欲界繫、或色界繫、或無色界繫、或不繫。
云何欲界繫？謂欲界繫意思惟相應意根。
云何色界繫？謂色界繫意思惟相應意根。
云何無色界繫？謂無色界繫意思惟相應意根。
云何不繫？謂無漏意思惟相應意根。
如意根，捨根、信、精進、念、定、慧根亦如是。
樂根，或欲界繫、或色界繫、或不繫。
云何欲界繫？謂欲界繫意思惟相應樂根。
云何色界繫？謂色界繫意思惟相應樂根。
云何不繫？謂無漏意思惟相應樂根。
如樂根，喜根亦如是。 ^681a26

二學，一無學，十非學非無學，九分別。
意根，或學、或無學、或非學非無學。
云何學？謂學意思惟相應意根。
無學，即無學意思惟相應亦如是。
云何非學非無學？
謂有漏意思惟相應意根。
如意根，樂、喜、捨根，信、精進、念、定、慧根亦如是。 ^681b15

九修斷，三不斷，十分別。
意根，或見斷、或修斷、或不斷。
云何見斷？若意根隨信行、隨法行人無間忍等斷，廣說如分別諸入品。
云何修斷？謂如前廣說。
云何不斷？謂無漏意根。
如意根，捨根亦如是。 ^681b21

樂根，或見斷、或修斷、或不斷。
云何見斷？若樂根隨信行、隨法行人無間忍等斷。
彼云何斷？謂見斷二十八使相應樂根。
云何修斷？若樂根學見迹修斷。
彼云何斷？謂修斷五使相應樂根，及不穢污有漏樂根。
云何不斷？謂無漏樂根〔二十八者，三禪四諦二十八；
五者，三禪思惟三、欲界思惟貪及無明二也〕。 ^681b26

喜根，或見斷、或修斷、或不斷。
云何見斷？若喜根隨信行、隨法行人無間忍等斷。
彼云何斷？謂見斷五十二使相應喜根。
云何修斷？若喜根學見迹修斷。
彼云何斷？謂修斷六使相應喜根，及不穢污有漏喜根。
云何不斷？謂無漏喜根。 ^681c3

憂根，或見斷、或修斷。
云何見斷？若憂根隨信行、隨法行人無間忍等斷。
彼云何斷？謂見斷十六使相應憂根。
云何修斷？若憂根學見迹修斷。
彼云何斷？謂修斷二使相應憂根，及不穢污憂根。 ^681c10

信、精進、念、定、慧，若有漏，彼修斷；若無漏，彼不斷。 ^681c15

八非心非心法非心相應，十心法心相應一即心，三分別。
未知當知根、已知根、無知根所攝九根八根，
心法及心相應，一根即心也。
八非心隨轉非受相應，一受相應非心隨轉，
五心隨轉非受相應，五心隨轉亦受相應，三分別。
未知當知根、已知根、無知根所攝三根，
心隨轉非受相應，一受相應非心隨轉，五心隨轉亦受相應。 ^681c16

八非心隨轉非想行相應，一想行相應非心隨轉，
十心隨轉及想行相應，除其自性，三分別。
未知當知根、已知根、無知根所攝九根八根，
心隨轉亦想行相應，除其自性，一根想行相應非心隨轉。 ^681c24

二有覺有觀，八無覺無觀，十二分別。
意根，或有覺有觀、或無覺有觀、或無覺無觀。
云何有覺有觀？謂有覺有觀意思惟相應意根。
云何無覺有觀？謂無覺有觀意思惟相應意根。
云何無覺無觀？謂無覺無觀意思惟相應意根。
如意根，捨根，信、精進、念、定、慧根，未知當知根，
已知根，無知根亦如是。
樂根，或有覺有觀、或無覺無觀。
云何有覺有觀？謂有覺有觀意思惟相應樂根。
云何無覺無觀？謂無覺無觀意思惟相應樂根。
如樂根，喜根亦如是。 ^681c29

一見亦見處，九見處非見，十二分別。
意根，若有漏，彼見處非見；若無漏，彼非見亦非見處。
如意根，樂根、喜根、捨根，信、精進、念、定根亦如是。 ^682a10

慧根，或見非見處，作四句。
見非見處者，謂盡智無生智所不攝無漏慧根。
見處非見者，謂見所不攝有漏慧根。
見亦見處者，謂世俗正見。
非見亦非見處者，謂見所不攝無漏慧根。
未知當知根、已知根所攝，見非見處，餘非見亦非見處。
無知根所攝盡智無生智所不攝無漏慧根，
是見非見處，餘非見亦非見處。 ^682a14

十六非身見因身見亦非彼因，六分別。
意根、樂根、喜根、捨根，廣說如受念處。
苦根，若穢污，彼身見因身見非彼因；若不穢污，彼非身見因身見亦非彼因。
憂根，或身見因身見非彼因，作三句。
身見因身見非彼因者，謂除過去現在見苦斷使相應憂根，
除過去現在見集斷一切遍使相應憂根，若餘穢污憂根。
身見因身見亦彼因者，謂前爾所所除者是。
非身見因身見亦非彼因者，謂不穢污憂根。 ^682a20

九非業非業報，一業報非業，十二分別。
眼根，或業報非業、或非業亦非業報。
業報非業者，謂報生眼根，餘非業亦非業報。
如眼根，耳根、鼻根、舌根、身根、男根、女根、
意根、樂根、喜根、捨根、苦根亦如是。 ^682b2

八非業非業隨轉，十四業隨轉非業。
七是造色色非可見色，十五非造色色非可見色。
七是造色色有對色，十五非造色色非有對色。
一切是甚深難了、難了甚深。 ^682b7

八是善亦善因，十四分別。
眼根，或善因非善、或非善因亦非善。
善因非善者，謂善報生眼根，餘非善因亦非善。
如眼根，耳根、鼻根、舌根、身根、男根、女根、命根亦如是。 ^682b11

意根，或善因非善，作三句。
善因非善者，謂善報生意根。
善亦善因者，謂善意根。
非善亦非善因者，謂除善報生意根及善意根，若餘不善無記意根。
如意根，樂根、喜根、捨根亦如是。
苦根，或善亦善因、或非善亦非善因。
善亦善因者，謂善苦根。
非善亦非善因者，謂不善及無記苦根。
憂根，或善亦善因、或非善亦非善因。
善亦善因者，謂善憂根。
非善亦非善因者，謂不善憂根。 ^682b15

八非不善非不善因，十四分別。
眼根，或不善因非不善、或非不善因亦非不善。
不善因非不善者，謂不善報生眼根，餘非不善因亦非不善。
如眼根，耳根、鼻根、舌根、身根、男根、女根、命根亦如是。
意根，或不善因非不善，作三句。
不善因非不善者，謂不善報生意根，及欲界身見邊見相應意根。
不善亦不善因者，謂不善意根。
非不善亦非不善因者，謂除不善報生意根，
除欲界身見邊見相應意根及除不善意根，若餘無記及善意根。
樂根，或不善非不善因、或非不善亦非不善因。
不善非不善因者，謂不善樂根。
非不善亦非不善因者，謂善及無記樂根。
苦根，或不善因非不善，作三句。
不善因非不善者，謂不善報生苦根。
不善亦不善因者，謂不善苦根。
非不善亦非不善因者，謂除不善報生苦根及不善苦根，若餘無記及善苦根。
喜根，或不善因非不善，作三句。
不善因非不善者，謂欲界身見邊見彼相應喜根。
不善亦不善因者，謂不善喜根。
非不善亦非不善因者，謂除欲界身見邊見彼相應喜根，
及除不善喜根，若餘無記及善喜根。
如喜根，捨根亦如是。
憂根，或不善亦不善因、或非不善亦非不善因。
不善亦不善因者，謂不善憂根。
非不善亦非不善因者，謂善憂根。 ^682b25

八非無記亦非無記因，八無記亦無記因，六分別。
意根，或無記因非無記，作三句。
無記因非無記者，謂不善意根。
無記亦無記因者，謂無記意根。
非無記亦非無記因者，謂善意根。
如意根，樂根、苦根、喜根、捨根亦如是。
憂根，或無記因非無記、或非無記亦非無記因。
無記因非無記者，謂不善憂根。
非無記亦非無記因者，謂善憂根。
一切因緣緣及有因。 ^682c22

八非次第亦非次第緣緣，十四分別。
意根，或次第非次第緣緣，廣說如受念處。
捨根亦如是。樂根，或次第非次第緣緣，作三句。
次第非次第緣緣者，謂未來現前必起樂根。
次第亦次第緣緣者，謂過去現在樂根。
非次第亦非次第緣緣者，除未來現前必起樂根，若餘未來樂根。
如樂根，苦根、喜根、憂根，信、精進、念、定、慧根，
未知當知根、已知根、無知根亦如是。 ^683a1

八緣緣緣非有緣，十四緣緣緣及有緣。
一切是增上緣緣亦有增上。
十隨流非流，三非流亦非隨流，九分別。
九若有漏，彼隨流非流；若無漏，彼非流亦非隨流。 ^683a10

入者，謂十二入。問：云何十二？
答：廣說如前。 ^683a14

問：此十二入，幾色、幾非色？
答：謂十色，一非色，一分別。
法入中，或色，或非色。
云何色？謂法入中身口業是色，餘非色。
一可見，十一不可見。
十有對，二無對。十有漏，二分別。
意入，或有漏、或無漏。
云何有漏？謂有漏意思惟相應意入。
云何無漏？謂無漏意思惟相應意入。
法入，或有漏、或無漏。
云何有漏？謂有漏身口業，有漏受陰想陰行陰。
云何無漏？謂無漏身口業，無漏受陰想陰行陰及無為。 ^683a15

十一有為，一分別。
法入，或有為、或無為。
云何有為？謂法入中身口業，受陰想陰行陰。
云何無為？謂虛空、數滅及非數滅。 ^683a23

八無報，四分別。色入，或有報、或無報。
云何有報？謂善不善色入。
云何無報？謂除善不善色入，若餘色入。
如色入，聲入亦如是。 ^683a26

意入，或有報、或無報？
云何有報？謂不善善有漏意入。
云何無報？謂無記及無漏意入。
如意入，法入亦如是。
十一從因緣生世所攝，一分別。
法入，若有為因緣生世所攝，若無為非因緣生非世所攝。
十是色所攝，一是名所攝，一分別。
法入中身口業，是色所攝，餘是名所攝。
六是內入所攝，六是外入所攝。
一切是智知。十斷知知及斷，二分別。
二若有漏，彼斷知知及斷；若無漏，彼非斷知知及不斷。
八不應修，四分別。
色入，或應修、或不應修。
云何應修？謂善色入。
云何不應修？謂不善及無記色入。
如色入，聲入、意入亦如是。
法入，廣說如分別諸入品。
八不穢污，四分別，廣說如上。
十一是果及有果，一分別。
法入中，或果非有果，作三句。
果非有果者，謂數滅。
果亦有果者，謂有為法入。
非果亦非有果者，謂虛空及非數滅。
三不受，九分別。眼入，或受、或不受。
云何受？謂自性受。
云何不受？謂非自性受。
如眼入，耳入、鼻入、舌入、身入、色入、香入、
味入、觸入亦如是。 ^683b1

十二入，或四大造、或非四大造。
云何四大造？謂九入及二入少分。
云何非四大造？謂一入及二入少分。
十一有上，一分別。
法入，或有上、或無上。
云何有上？謂法入中身口業，及受陰想陰行陰，虛空及非數滅。
云何無上？謂數滅。
十是有，二分別。二若有漏，彼是有；若無漏，彼非有。
十因不相應，一因相應，一分別。
法入，若心法因相應，若非心法因不相應。 ^683b21

善處攝四入少分，四入少分亦攝善處。
不善處攝四入少分，四入少分亦攝不善處。
無記處攝八入及四入少分，八入及四入少分亦攝無記處。
漏處攝一入少分，一入少分亦攝漏處。
有漏處攝十入及二入少分，十入及二入少分亦攝有漏處。
無漏處攝二入少分，二入少分亦攝無漏處。 ^683b29

十一，或過去或未來或現在一分別。
法入，若有為，或過去或未來或現在；若無為，非過去非未來非現在。
八無記，四分別，廣說如分別諸入品。
二欲界繫，十分別，廣說如分別諸入品。 ^683c7

問：十二入，幾學、幾無學、幾非學非無學？
答：廣說如分別諸入品。
十修斷，二分別，廣說如分別諸入品。
十非心非心法非心相應，一即心，一分別。
法入，若有緣心法心相應，若無緣非心法非心相應。 ^683c12

十非心隨轉非受相應，一受相應非心隨轉一分別。
法入，或心隨轉非受相應，作三句。
心隨轉非受相應者，謂心隨轉身口業，心隨轉心不相應行及受。
心隨轉亦受相應者，謂想陰彼相應行陰。
非心隨轉亦非受相應者，謂除心隨轉身口業，
若餘身口業，除心隨轉心不相應行，若餘心不相應行及無為。
如受，想行亦如是，除其自性。
十非覺隨轉亦非觀相應，二分別。
意入，或有覺有觀、或無覺有觀、或無覺無觀。
云何有覺有觀？謂有覺有觀意思惟相應意入。
云何無覺有觀？謂無覺有觀意思惟相應意入。
云何無覺無觀？謂無覺無觀意思惟相應意入。
法入，或覺隨轉非觀相應，作四句。
覺隨轉非觀相應者，謂覺隨轉身口業，
覺隨轉心不相應行，及覺相應觀。
觀相應非覺隨轉者，謂覺，若覺不相應觀相應心心法。
覺隨轉亦觀相應者，謂覺觀相應心心法。
非覺隨轉亦非觀相應者，謂除覺隨轉身口業，
若餘身口業，除覺隨轉心不相應行，若餘心不相應行，
及覺不相應觀，及非覺觀相應心心法法入，及無為。 ^683c17

一見亦見處，九見處非見，二分別。
意入，若有漏，見處非見；若無漏，非見亦非見處。
法入，或見非見處，作四句。
見非見處者，謂法入所攝盡智無生智所不攝無漏慧。
見處非見者，謂見所不攝有漏法入。
見亦見處者，謂五見、世俗正見。
非見亦非見處者，謂見所不攝無漏法入。 ^684a9

八非身見因身見亦非彼因，四分別。
色入，若穢污，身見因身見非彼因；若不穢污，非身見因身見亦非彼因。
如色入，聲入亦如是。
意入，廣說如受念處。
法入，廣說如法念處。 ^684a16

問十二入，幾業非業報？
答：一切應分別。眼入，或業報非業、或非業報亦非業。
業報非業者，謂報生眼入，餘非業報亦非業。
如眼入，耳入、鼻入、香入、舌入、味入、身入、
觸入、意入亦如是。
色入，或業非業報，作三句。
業非業報者，謂身作色。
業報非業者，謂報生色入。
非業亦非業報者，謂除業色及業報生色入，若餘色入。
聲入，或業非業報、或非業亦非業報。
業非業報者，謂口作，餘非業亦非業報。
法入，或業非業報，作四句。
業非業報者，謂身口業及報所不攝思業。
業報非業者，謂思所不攝報生法入。
業亦業報者，謂報生思業。
非業亦非業報者，謂除業及業報生法入，若餘法入。
八非業非業隨轉，一業隨轉非業，三分別。
色入，或業非業隨轉、或非業亦非業隨轉。
業非業隨轉者，謂身作色，餘非業亦非業隨轉。
聲入亦如是。法入，或業非業隨轉，作四句。
業非業隨轉者，謂除業隨轉身口業，若餘身口業及思業。
業隨轉非業者，謂受陰想陰，若思所不攝業隨轉行陰。
業亦業隨轉者，謂業隨轉身口業。
非業亦非業隨轉者，謂除業及業隨轉法入，若餘法入。 ^684a19

十二入，或造色色非可見色，作三句。
造色色非可見色者，謂八入及二入少分。
造色色亦可見色者，謂一入。
非造色色亦非可見色者，謂一入及二入少分。 ^684b14

十二入，或造色色非有對色，作四句。
造色色非有對色者，謂一入少分。
有對色非造色色者，謂一入少分。
造色色亦有對色者，謂九入及一入少分。
非造色色亦非有對色者，謂一入及一入少分。
一切是甚深難了、難了甚深。
問：十二入，幾善亦善因？
答：一切應分別。眼入，或善因非善、或非善亦非善因。
善因非善者，謂善報生眼入，餘非善因亦非善。
如眼入，耳入、鼻入、香入、舌入、味入、身入、觸入亦如是。
色入，或善因非善，作三句。
善因非善者，謂善報生色入。
善亦善因者，謂善色入。
非善亦非善因者，謂無記及不善色入。
如色入，意入亦如是。 ^684b18

聲入，或善亦善因、或非善亦非善因。
善亦善因者，謂善聲入，餘非善亦非善因。
法入，或善非善因，廣說如法念處。 ^684c2

問：十二入，幾不善亦不善因？
答：一切應分別。眼入，或不善因非不善、或非不善亦非不善因。
不善因非不善者，謂不善報生眼入，餘非不善因亦非不善。
如眼入，耳入、鼻入、香入、舌入、味入、身入、觸入亦如是。
色入，或不善因非不善，作三句。
不善因非不善者，謂不善報生色入。
不善亦不善因者，謂不善色入。
非不善亦非不善因者，謂無記及善色入。
聲入，或不善亦不善因、或非不善亦非不善因。
不善亦不善因者，謂不善聲入，餘非不善亦非不善因。
意入，如意根。法入，如法念處。
八無記亦無記因，四分別。
色入，或無記因非無記，作三句。
無記因非無記者，謂不善色入。
無記因亦無記者，謂無記色入。
非無記因亦非無記者，謂善色入。
如色入，聲入、意入亦如是。
法入，或無記非無記因，作四句。
無記非無記因者，謂虛空及非數滅。
無記因非無記者，謂不善法入。
無記亦無記因者，謂無記有為法入。
非無記亦非無記因者，謂善法入。 ^684c4

十一因緣緣及有因，一分別。
法入，若有為，因緣緣及有因；若無為，非因緣緣非有因。 ^684c26

十非次第亦非次第緣緣，二分別。
意入，或次第非次第緣緣，作三句。
次第非次第緣緣者，謂未來現前必起意入，過去現在阿羅漢最後命終意入。
次第亦次第緣緣者，謂除過去現在阿羅漢最後命終意入，
若餘過去及現在意入。
非次第亦非次第緣緣者，謂除未來現前必起意入，若餘未來意入。
法入，或次第非次第緣緣，作三句。
次第非次第緣緣者，謂未來現前必起心法法入，
過去及現在阿羅漢最後命終心法法入，
及無想正受、滅盡正受已起當起法入。
次第亦次第緣緣者，謂除過去現在阿羅漢最後命終心法法入，
若餘過去及現在心法法入。
非次第亦非次第緣緣者，謂除未來現前必起心法法入，
若餘未來心法法入，除次第心不相應行，若餘心不相應行身口業及無為。 ^684c28

十緣緣緣非有緣，一緣緣緣亦有緣，一分別。
緣法入，若心法，彼緣緣緣亦有緣，餘非緣緣緣亦非有緣。 ^685a15

十一是增上緣緣及有增上，一分別。
法入，若有為，彼增上緣緣及有增上；若無為，增上緣緣非有增上。 ^685a18

十隨流非流，二分別。
意入，若有漏，彼隨流非流；若無漏，非流亦非隨流。
法入，或隨流非流，作三句。
隨流非流者，謂流所不攝有漏法。
入流亦隨流者，謂四流。
非流亦非隨流者，謂流所不攝無漏法入。
眾事分阿毘曇論卷第十一
 ^685a21
