佛說一切如來真實攝大乘現證三昧大教王經卷第二十七
translator:: 西天譯經三藏朝奉大夫試光祿卿傳法大師賜紫沙門臣施護等奉　詔譯
fen:: 
#  24 一切如來真實攝諸部儀軌祕密法用廣大教理分
一切如來真實攝諸部儀軌祕密法用廣大教理分第二十四
復次，金剛手菩薩摩訶薩宣說諸部最上成就祕密教理： ^429c18

「謂先通說一切如來最上成就祕密教理，
頌曰：
　　「佛大菩提三摩地，妙等引心當觀想，
　　得彼菩提妙樂門，作是思惟覺成就。 ^429c20

「此佛所說一切如來法門。 ^429c23

「如來部最上成就祕密教理：
　　「薩埵金剛印安心，我善愛者極愛樂，
　　捺哩墀婆嚩稱時，即得一切佛成就。
　　今此祕密相應法，不成就者自業因，
　　玉呬婆哩野稱時，即得極上樂成就。 ^429c24

「此佛所說金剛薩埵法門。 ^429c29

「金剛部最上成就祕密教理：
　　「若處隨起忿怒心，即結降三世印契，
　　此中祕密忿怒成，一切佛尚生怖畏。 ^430a1

「此佛所說一切如來降三世法門。 ^430a4

「蓮華部最上成就祕密教理：
　　「三摩地印相合故，如應觀察金剛拳，
　　自他善愛者悉同，得彼愛樂法成就。 ^430a5

「此佛所說蓮華愛法門。 ^430a8

「寶部最上成就祕密教理：
　　「蓮華金剛杵相合，此說即為最上樂，
　　復當以自出生門，獻一切佛速成就。 ^430a9

「此佛所說寶愛法門。 ^430a12

「如上是為諸部最上成就祕密教理。」 ^430a13

復次，金剛手菩薩摩訶薩宣說諸部三昧成就祕密教理： ^430a14

「謂先通說一切如來三昧成就祕密教理：
　　「誦三摩邪薩怛鑁，一切善愛者愛樂，
　　不捨利益有情心，常於諸佛起敬愛。 ^430a16

「此佛所說毘盧遮那法門。 ^430a19

「如來部三昧成就祕密教理：
　　「貪性應知勿捨離，一切善愛者敬愛，
　　金剛祕密三昧門，此即加護法成就。 ^430a20

「此佛所說毘盧遮那法門。 ^430a23

「金剛部三昧成就祕密教理：
　　「雖破世間所愛法，身語意業悉愛樂，
　　降三世法成就門，此三昧能施成就。 ^430a24

「蓮華部三昧成就祕密教理：
　　「貪清淨故我清淨，非外計法清淨同，
　　今此清淨三昧門，即得善護法成就。 ^430a27

「此佛所說觀自在法門。 ^430b1

「寶部三昧成就祕密教理：
　　「金剛寶印如前結，即金剛藏三摩地，
　　為令攝伏惡有情，此三昧法得成就。 ^430b2

「此佛所說執金剛法門。 ^430b5

「如上是為諸部三昧成就祕密教理。」 ^430b6

復次，金剛手菩薩摩訶薩宣說諸部法成就祕密教理： ^430b7

「謂先通說一切如來法成就祕密教理：
　　「諸法自性本清淨，妙等引心當觀想，
　　於一切事遍所行，即得菩提智成就。 ^430b9

「此佛所說金剛界法門。 ^430b12

「如來部法成就祕密教理：
　　「一切有情隨愛樂，亦不捨離諸境界，
　　愛與非愛清淨門，此祕密法得成就。 ^430b13

「此佛所說金剛祕密法門。 ^430b16

「金剛部法成就祕密教理：
　　「鼻端想現吽字法，一切惡者能破壞，
　　微妙金剛三摩地，即得如應法成就。 ^430b17

「此佛所說法吽字法門。 ^430b20

「蓮華部法成就祕密教理：
　　「微妙金剛勝法用，一切善愛者敬愛，
　　獲得一切成就門，入金剛法三摩地。 ^430b21

「寶部法成就祕密教理：
　　「蓮華金剛杵相合，即能圓滿諸意願，
　　或餘愛者或明妃，悉得最上成就法。 ^430b24

「如上是為諸部法成就祕密教理。」 ^430b27

復次，金剛手菩薩摩訶薩宣說諸部羯磨成就祕密教理： ^430b28

「謂先通說一切如來羯磨成就祕密教理：
　　「金剛薩埵三摩地，修者常念於諸佛，
　　隨應入彼愛者身，使彼善愛者敬愛。 ^430c1

「如來部羯磨成就祕密教理：
　　「金剛薩埵三摩地，入彼出生門亦然，
　　入已增廣於彼身，究盡一切皆敬愛。 ^430c4

「此佛所說金剛愛法門。 ^430c7

「金剛部羯磨成就祕密教理：
　　「金剛降三世勝印，妙等引心依法結，
　　作忿怒入出生門，於彼復生摧破意。 ^430c8

「此佛所說金剛三昧成就祕密法門。 ^430c11

「蓮華部羯磨成就祕密教理：
　　「結法羯磨所成印，金剛蓮華三摩地，
　　依法入彼出生門，入已諸愛者善護。 ^430c12

「此佛所說金剛蓮華法門。 ^430c15

「寶部羯磨成就祕密教理：
　　「羯磨金剛寶印結，住金剛寶三摩地，
　　入諸愛者出生門，剎那能作警悟事。 ^430c16

「此佛所說金剛寶法門。 ^430c19

「如上是為諸部羯磨成就祕密教理。」 ^430c20

復次，金剛手菩薩摩訶薩宣說諸部曼拏羅輪清淨成就祕密教理： ^430c21

「謂先通說一切如來曼拏羅輪清淨成就祕密教理：
　　「清淨法輪普遍相，依法作外曼拏羅，
　　明妃印眾圍繞成，於彼中間安佛像。
　　是中入已依祕密，剎那於彼佛像前，
　　啟白聖尊我所求，明妃成就常施我。
　　如是所說祕密法，即一切部印理趣，
　　祕密成就悉能成，是為諸佛無等理。 ^430c23

「此佛所說覺智法門。 ^431a2

「如來部一切曼拏羅清淨成就祕密教理：
　　「依法遍畫曼拏羅，其相猶如金剛界，
　　此如來部勝法儀，即一切部勝理趣。
　　悉提迦摩速稱誦，此曼拏羅當入已，
　　稱三摩邪薩埵呼，金剛薩埵初成就。
　　依法誦此心明句，一切悉地皆能成，
　　真實警悟法相應，速得悅樂法成就。 ^431a3

「此佛所說金剛薩埵法門。 ^431a10

「金剛部一切曼拏羅清淨成就祕密教理：
　　「所有降三世勝相，攝彼一切金剛部，
　　一切曼拏羅法儀，智者應當依法畫。
　　彼中入已速稱言，我求祕密成就法，
　　是法貪性所出生，如是一切皆成就。 ^431a11

「此佛所說降三世法門。 ^431a16

「蓮華部曼拏羅清淨成就祕密教理：
　　「調伏世間勝法儀，一切蓮華部中用，
　　智者畫此曼拏羅，彼中入已作是語，
　　應言貪法大蓮華，聖尊施我速成就，
　　如是言已法相應，諸曼拏羅皆成就。 ^431a17

「此佛所說觀自在法門。 ^431a22

「寶部曼拏羅清淨成就祕密教理：
　　「一切義成勝法用，依此當畫曼拏羅，
　　是為大寶部相應，彼中入已作是語，
　　悉#CB00833;悉#CB00833;大薩埵，
具德一切法成就，
　　一切現愛悉地門，意樂最上皆成就。
　　如是稱說祕密語，諸曼拏羅中入已，
　　得大悉地法圓成，祕密供養勝無上。
　　從是已後自成就，一切所作常得成，
　　若此祕密法速成，真實警悟亦成就。 ^431a23

「此佛所說金剛薩埵法門。 ^431b3

「如上是為諸部曼拏羅清淨成就祕密教理。」 ^431b4

復次，金剛手菩薩摩訶薩宣說諸部諸印祕密成就教理： ^431b5

「謂先通說一切如來印祕密成就教理：
　　「如來廣大極微妙，隨所愛樂施諸樂，
　　真實隨轉如實言，生毀謗者不成就。 ^431b7

「如來部大印祕密成就教理：
　　「當結本部大印契，如其所說依次第，
　　而此真實祕密門，從金剛語所宣說。
　　金剛薩埵即我是，金剛明妃住我心，
　　一切身分相合時，勇起金剛高舉相，
　　金剛高舉大明妃，真實警悟隨愛樂，
　　一切身中堅固成，如其所說速成就。 ^431b10

「此佛所說金剛高舉法門。 ^431b17

「金剛部三昧印祕密成就教理：
　　「悉#CB00833;悉#CB00833;等三昧，
三摩踰#CB00780;我愛樂，
　　今此警悟速疾門，隨其所樂皆成就。 ^431b18

「此佛所說金剛三昧法門。 ^431b21

「蓮華部法印祕密成就教理：
　　「沒#CB00833;沒#CB00833;大薩埵，
本部善愛者愛樂，
　　今此警悟速疾門，隨其所樂隨成就。 ^431b22

「此佛所說法金剛法門。 ^431b25

「寶部羯磨印祕密成就教理：
　　「善愛者作眾羯磨，本部金剛我成就，
　　今此警悟速疾門，隨其所樂隨成就。 ^431b26

「此佛所說虛空藏法門。 ^431b29

「如上是為諸部諸印祕密成就教理。」 ^431c1

復次，金剛手菩薩摩訶薩宣說諸部三昧祕密成就教理： ^431c2

「謂先通說一切如來三昧祕密成就教理：
　　「為利益諸外見者，故佛隱覆善愛法，
　　但當依法畫印成，此了知已即成就。 ^431c4

「此佛所說一切如來三昧法門。 ^431c7

「如來部三昧祕密成就教理：
　　「善知一切有情意，常施一切有情樂，
　　與諸有情為父尊，即佛勝欲勝三昧。 ^431c8

「此佛所說一切如來法門。
　　「今此一切佛世尊，最上祕密未曾有，
　　若清淨信能了知，諸難成者亦成就。 ^431c11

「此佛所說執金剛法門。 ^431c14

「金剛部三昧祕密成就教理：
　　「貪清淨中難著者，邪外非見執我者，
　　最勝三昧破彼心，此了知已得成就。 ^431c15

「此佛所說執金剛法門。 ^431c18

「蓮華部三昧祕密成就教理：
　　「大種出生於一切，是中何等說清淨，
　　諸邪外者破相時，決定祕密得成就。 ^431c19

「此佛所說金剛眼法門。 ^431c22

「寶部三昧祕密成就教理：
　　「寶中善愛寶和合，是寶祕密而聚集，
　　此善愛寶無上門，如應觀察得成就。 ^431c23

「此佛所說智積法門。 ^431c26

「如上是為諸部三昧祕密成就教理。」 ^431c27

復次，金剛手菩薩摩訶薩宣說諸部供養祕密成就教理： ^431c28

「謂先通說一切如來供養祕密成就教理：
　　「諸善愛者眾圍繞，作諸適悅妙愛事，
　　奉獻供養佛世尊，即得供養法成就。 ^432a1

「此佛所說覺智法門。 ^432a4

「如來部供養祕密成就教理：
　　「作妙樂事懈息已，彼勝樂從樂事生，
　　四處禮敬供養時，奉獻諸佛速成就。 ^432a5

「此佛所說堅固法門。 ^432a8

「金剛部供養祕密成就教理：
　　「結降三世三昧印，善愛和合妙樂生，
　　以彼和合妙樂因，奉獻諸佛得成就。 ^432a9

「此佛所說金剛降三世法門。 ^432a12

「蓮華部供養祕密成就教理：
　　「想我即成觀自在，於所愛相善觀察，
　　以彼觀察勝樂因，奉獻諸佛速成就。 ^432a13

「此佛所說蓮華眼法門。 ^432a16

「寶部供養祕密成就教理：
　　「羯磨印契結成已，諸莊嚴具以嚴身，
　　善愛和合供養時，廣大奉獻得成就。 ^432a17

「此佛所說金剛寶法門。 ^432a20

「如上是為諸部供養祕密成就教理。」 ^432a21

復次，金剛手菩薩摩訶薩宣說諸部勝祕密供養成就教理： ^432a22

「謂先通說一切如來勝祕密供養成就教理：
　　「他所善愛祕密法，是中無有能知者，
　　依法觀想於佛身，即得供養法成就。 ^432a24

「此佛所說覺智法門。 ^432a27

「如來部勝祕密供養成就教理：
　　「相合金剛嬉戲法，次繫金剛妙寶鬘，
　　作彼金剛大歌音，金剛旋舞為供養。
　　諸欲妙樂勝灌頂，歌舞樂中生勝樂，
　　此外無別有法門，祕密供養為上者。 ^432a28

「金剛部勝祕密供養成就教理：
　　「如教所說諸法儀，勝供養為密供養，
　　觀想降三世聖尊，即得供養法成就。 ^432b4

「此佛所說金剛祕密法門。 ^432b7

「蓮華部勝祕密供養成就教理：
　　「如教所說祕密法，大法印契妙供養，
　　調伏世間印契成，即得供養法成就。 ^432b8

「此佛所說觀自在法門。 ^432b11

「寶部勝祕密供養成就教理：
　　「如教所說祕密法，羯磨印契妙供養，
　　一切義成法相應，即得供養法成就。 ^432b12

「此佛所說金剛藏法門。 ^432b15

「如上是為諸部勝祕密供養成就教理。」 ^432b16

復次，金剛手菩薩摩訶薩宣說諸部開覺真實甚深祕密成就教理： ^432b17

「謂先通說一切如來開覺真實甚深祕密成就教理：
　　「從三摩地智出生，所應成佛依次第，
　　薩埵愛樂法相應，由斯速得無上法。 ^432b19

「此佛所說覺智法門。 ^432b23

「如來部開覺真實甚深祕密成就教理：
　　「薩埵無始亦無終，斯乃虛空出生相，
　　一切皆是普賢身，妙欲一切世間主。
　　所有一切有情心，彼堅固性即薩埵，
　　相合金剛等無殊，決定同成金剛性。
　　建立薩埵法成已，復成金剛薩埵尊，
　　即此具德大士身，金剛薩埵是如來。
　　最初覺了自心已，成佛菩提如教說，
　　即彼所成佛世尊，出生一切如來部。 ^432b24

「此佛所說無始無終薩埵法門。
　　「由是便成如來部，即此說為金剛部，
　　淨蓮華部成亦然，此復說名大寶部。 ^432c4

「此佛所說一切如來輪法門。 ^432c7

「如上是為諸部開覺真實甚深祕密成就教理。」 ^432c8

復次，金剛手菩薩摩訶薩宣說諸部印契標幟執持成就祕密教理： ^432c10

「謂先通說一切如來標幟執持成就祕密教理：
　　「即此具德薩埵尊，金剛薩埵心中住，
　　相合三摩地法門，是為成佛菩提者。 ^432c12

「此佛所說覺智法門。 ^432c16

「如來部標幟執持成就祕密教理：
　　「金剛杵善覺了性，勝鉤乃表攝持法，
　　箭射厭離妙智門，善哉是為歡喜相。
　　妙寶以為莊嚴具，日輪是持光明相，
　　寶幢即表建立門，笑相說為大悅樂。
　　蓮華表貪清淨法，利劍斷彼煩惱冤，
　　大輪境界法為因，語即妙談持誦相。
　　眾妙金剛巧業性，甲冑善護不破壞，
　　如牙極惡可怖形，拳縛以表印法用。
　　如佛世尊法常住，金剛薩埵遍所行，
　　金剛杵等標幟門，亦然觀想此成就。 ^432c17

「此佛所說一切如來標幟法門。 ^432c28

「如上是為諸部印契標幟執持成就祕密教理。」 ^432c29

復次，金剛手菩薩摩訶薩宣說諸部印縛出生成就祕密教理： ^433a2

「謂先通說一切如來印縛出生成就祕密教理：
　　「盤結金剛加趺相，二手當作金剛縛，
　　金剛薩埵三摩地，依法速疾得成佛。 ^433a4

「此佛所說覺智法門。 ^433a7

「如來部印縛出生成就祕密教理：
　　「譬如世間王印契，印已即成王教令，
　　大士祕密諸印門，普印有情皆順伏。
　　所有身語心金剛，影像祕密勝法用，
　　即諸大士大印門，此了知已得成就。 ^433a8

「此佛所說普賢法門。 ^433a13

「金剛部印縛出生成就祕密教理：
　　「如彼極勝三昧印，隨其何等應結者，
　　悉無過越此法門，亦然一切如來法。
　　佛及金剛薩埵等，最勝印契三昧縛，
　　乃至盡壽不應違，此了知已得成就。 ^433a14

「此佛所說金剛三昧法門。 ^433a19

「蓮華部印縛出生成就祕密教理：
　　「彼一切佛金剛語，依法不應有違越，
　　是中若知此縛門，知已即得法成就。 ^433a20

「此佛所說法金剛法門。 ^433a23

「寶部印縛出生成就祕密教理：
　　「金剛教令大羯磨，是中不應有違越，
　　而此教令羯磨門，此了知已得成就。 ^433a24

「此佛所說堅固法門。 ^433a27

「如上是為諸部印縛出生成就祕密教理。」 ^433a28

爾時，具德金剛手菩薩摩訶薩前白佛言：「世尊！
我此所說諸部法門，唯願世尊加持攝受。」 ^433a29

即時一切如來又復雲集，咸共稱讚一切如來增上主宰金剛手菩薩摩訶薩。
頌曰：
　　「金剛薩埵善哉者，金剛大寶復善哉！
　　善哉金剛妙法門，善哉金剛勝羯磨！
　　能善宣說此正法，無上金剛祕密乘，
　　一切如來祕密門，大乘現證法中攝。」
fen:: 
#  25 一切如來真實攝一切儀軌最上祕密廣大教理分
一切如來真實攝一切儀軌最上祕密廣大教理分第二十五之一 ^433b2

爾時，金剛手菩薩摩訶薩宣說諸部最上法成就教理： ^433b10

「謂先通說一切如來最上法成就教理：
　　「所有佛法三摩地，妙等引心當觀想，
　　念佛三昧法相應，即得無上法成就。 ^433b12

「此佛所說諸如來法門。 ^433b15

「如來部最上法成就教理：
　　「金剛薩埵三摩地，妙等引心當觀想，
　　貪性隨念法相應，即得最上法成就。 ^433b16

「此佛所說一切如來三摩地法門。 ^433b19

「金剛部最上法成就教理：
　　「於降三世勝相前，依法觀想亦復然，
　　由金剛手力所成，即得降三世成就。 ^433b20

「此佛所說金剛薩埵法門。 ^433b23

「蓮華部最上法成就教理：
　　「調伏世間法聖尊，於前觀想亦如是，
　　諸相具足妙莊嚴，遍作一切調伏事。 ^433b24

「此佛所說法金剛法門。 ^433b27

「寶部最上法成就教理：
　　「一切義利成就相，於前觀想亦復然，
　　諸相具足法圓成，即得具足勝財寶。 ^433b28

「此佛所說金剛手法門。 ^433c2

「如上是為諸部最上法成就教理。」
佛說一切如來真實攝大乘現證三昧大教王經卷第二十七
 ^433c3
