
other:: 
other:: 阿毘達磨發智論卷第十二
author:: 尊者迦多衍尼子造
translator:: 三藏法師玄奘奉　詔譯

##  4 表無表納息
業蘊第四中表、無表納息第四
　　表無表總別　四性三世成
　　業果界是非　有漏等學等
　　身戒與心慧　總別修不修
　　戒類三世成　此章願具說
若成就身表，彼成就此無表耶？
答：應作四句。 ^977b5

有成就身表非此無表。
謂：生欲界，住非律儀非不律儀，現有身表，不得此無表。
或先有此表不失，不得此無表。 ^977b6

有成就身無表非此表。
謂：聖者住胎，若生欲界，住律儀，不得別解脫律儀，
無身表，設有而失；若生色界，無身表，設有而失；若聖者生無色界。 ^977b8

有成就身表亦此無表。
謂：生欲界，住律儀，不得別解脫律儀，現有身表，
亦得此無表；或先有此表不失，亦得此無表。
若住別解脫律儀，若住不律儀，若住非律儀非不律儀，
現有身表，亦得此無表；或先有此表不失，亦得此無表。
若生色界，現有身表，或先有此表不失。 ^977b11

有非成就身表亦非此無表。
謂：住卵 #CB00592;。
若異生住胎。若生欲界，住非律儀非不律儀，
無身表，設有而失。
若異生生無色界。 ^977b17

若成就善身表，彼成就此無表耶？
答：應作四句。 ^977b21

有成就善身表非此無表。
謂：生欲界，住不律儀及非律儀非不律儀，
現有善身表，不得此無表；或先有此表不失，不得此無表。 ^977b22

有成就善身無表非此表。
謂：聖者住胎。若生欲界，住律儀，不得別解脫律儀，
無善身表，設有而失。
若生色界，無善身表，設有而失。
若聖者生無色界。 ^977b24

有成就善身表亦此無表。
謂：生欲界，住律儀，不得別解脫律儀，現有善身表，
亦得此無表；或先有此表不失，亦得此無表。
若住別解脫律儀，若住不律儀及非律儀非不律儀，
現有善身表，亦得此無表；或先有此表不失，亦得此無表。
若生色界，現有善身表，或先有此表不失。 ^977b28

有非成就善身表亦非此無表。
謂：處卵#CB00592;。
若異生住胎。若生欲界，住不律儀及非律儀非不律儀，
無善身表，設有而失。
若異生生無色界。 ^977c5

若成就不善身表，彼成就此無表耶？
答：諸成就不善身無表，彼成就此表。 ^977c9

有成就不善身表非此無表。
謂：生欲界，住律儀及非律儀非不律儀，
現有不善身表，不得此無表。
或先有此表不失，不得此無表。 ^977c10

若成就有覆無記身表，彼成就此無表耶？
答：無成就有覆無記身無表，有成就此表。
謂：生色界，現有有覆無記身表。 ^977c14

若成就無覆無記身表，彼成就此無表耶？
答：無成就無覆無記身無表，有成就此表。
謂：生欲、色界，現有無覆無記身表。 ^977c17

若成就過去身表，彼成就此無表耶？
答：應作四句。 ^977c20

有成就過去身表，非此無表。
謂：生欲界，住非律儀非不律儀，先有身表不失，不得此無表。 ^977c21

有成就過去身無表，非此表。
謂：聖者住胎。若生欲界，住律儀，不得別解脫律儀，
先無身表，設有而失。
若生色界，先無身表，設有而失。
若學者生無色界。 ^977c23

有成就過去身表，亦此無表。
謂：生欲界，住律儀，不得別解脫律儀，先有身表不失，亦得此無表。
若住別解脫律儀，若住不律儀，若住非律儀非不律儀，
先有身表不失，亦得此無表。
若生色界，先有身表不失。 ^977c26

有非成就過去身表，亦非此無表。
謂：處卵 #CB00592;。
若異生住胎。若生欲界，住非律儀非不律儀，
先無身表，設有而失。
若阿羅漢及異生，生無色界。 ^978a2

若成就過去善身表，彼成就此無表耶？
答：應作四句。 ^978a6

有成就過去善身表，非此無表。
謂：生欲界，住不律儀及非律儀非不律儀，
先有善身表不失，不得此無表。 ^978a7

有成就過去善身無表，非此表。
謂：聖者住胎。若生欲界，住律儀，不得別解脫律儀，
先無善身表，設有而失。
若生色界，先無善身表，設有而失。
若學者生無色界。 ^978a9

有成就過去善身表，及此無表。
謂：生欲界，住律儀，不得別解脫律儀，先有善身表不失，亦得此無表。
若住別解脫律儀，若住不律儀及非律儀非不律儀，
先有善身表不失，亦得此無表。
若生色界，先有善身表不失。 ^978a13

有非成就過去善身表，亦非此無表。
謂：處卵#CB00592;。
若異生住胎。若生欲界，住不律儀及非律儀非不律儀，
先無善身表，設有而失。
若阿羅漢及異生，生無色界。 ^978a17

若成就過去不善身表，彼成就此無表耶？
答：諸成就過去不善身無表，彼成就此表。 ^978a22

有成就過去不善身表，非此無表。
謂：生欲界，住律儀及非律儀非不律儀，
先有不善身表不失，不得此無表。 ^978a23

若成就過去有覆無記身表，彼成就此無表耶？ ^978a27

答：無成就過去有覆無記身表及此無表。 ^978a28

若成就過去無覆無記身表，彼成就此無表耶？ ^978a29

答：無成就過去無覆無記身表及此無表。 ^978b1

若成就未來身表，彼成就此無表耶？
答：無成就未來身表，有成就此無表。
謂：聖者住胎。若生欲界已，得色界善心。 ^978b2

若生色界。若聖者生無色界。 ^978b4

若成就未來善身表，彼成就此無表耶？
答：無成就未來善身表，有成就此無表。
謂：聖者住胎。若生欲界已，得色界善心。
若生色界。若聖者生無色界。 ^978b6

若成就未來不善身表，彼成就此無表耶？ ^978b9

答：無成就未來不善身表及此無表。 ^978b10

若成就未來有覆無記身表，彼成就此無表耶？ ^978b12

答：無成就未來有覆無記身表及此無表。 ^978b13

若成就未來無覆無記身表，彼成就此無表耶？ ^978b14

答：無成就未來無覆無記身表及此無表。 ^978b15

若成就現在身表，彼成就此無表耶？
答：應作四句。 ^978b16

有成就現在身表非此無表。
謂：生欲界，住律儀，不得別解脫律儀，現有身表，
不得此無表，設先有身表不失，而不得此無表。
若住非律儀非不律儀，現有身表，不得此無表，
設先有身表不失，而不得此無表。
若生色界，現有身表。 ^978b17

有成就現在身無表非此表。
謂：生欲界，住律儀，不得別解脫律儀，正在定；
設不在定，現無身表，先有身表不失，得此無表。
若住別解脫律儀及不律儀，現無身表。
若住非律儀非不律儀，現無身表，先有身表不失，得此無表。
若生色界，正在定。 ^978b22

有成就現在身表亦此無表。
謂：生欲界，住律儀，不得別解脫律儀，現有身表，
得此無表，或先有身表不失，得此無表。
若住別解脫律儀及不律儀，現有身表。
若住非律儀非不律儀，現有身表，得此無表，
或先有身表不失，得此無表。 ^978b27

有非成就現在身表亦非此無表。
謂：處卵#CB00592;及住胎中。
若生欲界，住律儀，不得別解脫律儀，不在定，
現無身表；設先有身表不失，而不得此無表。
若住非律儀非不律儀，現無身表，設先有身表不失，而不得此無表。
若生色界，不在定，現無身表。
若生無色界。 ^978c3

若成就現在善身表，彼成就此無表耶？ ^978c9

答：應作四句。
有成就現在善身表非此無表。
謂：生欲界，住律儀，不得別解脫律儀，現有善身表，
不得此無表；設先有善身表不失，而不得此無表。
若住不律儀及非律儀非不律儀，現有善身表，
不得此無表；設先有善身表不失，而不得此無表。
若生色界，現有善身表。 ^978c10

有成就現在善身無表非此表。
謂：生欲界，住律儀，不得別解脫律儀，正在定；
設不在定，現無善身表，先有善身表不失，而得此無表。
若住別解脫律儀，現無善身表。
若住不律儀及非律儀非不律儀，現無善身表，
先有善身表不失，而得此無表。
若生色界，正在定。 ^978c16

有成就現在善身表亦此無表。
謂：生欲界，住律儀，不得別解脫律儀，現有善身表，
亦得此無表，先有善身表不失，得此無表。
若住別解脫律儀，現有善身表。
若住不律儀及住非律儀非不律儀，現有善身表，
亦得此無表，先有善身表不失，得此無表。 ^978c22

有非成就現在善身表亦非此無表。
謂：處卵#CB00592;及住胎中。
若生欲界，住律儀，不得別解脫律儀，不在定，
現無善身表；設先有善身表不失，而不得此無表。
若住不律儀及非律儀非不律儀，現無善身表；
設先有善身表不失，而不得此無表。
若生色界，不在定，現無善身表。
若生無色界。 ^978c27

若成就現在不善身表，彼成就此無表耶？
答：應作四句。 ^979a5

有成就現在不善身表非此無表。
謂：生欲界，住律儀及非律儀非不律儀，
現有不善身表，不得此無表；設先有不善身表不失，而不得此無表。 ^979a6

有成就現在不善身無表非此表。
謂：生欲界，住不律儀，現無不善身表。
若住律儀及非律儀非不律儀，現無不善身表，
先有不善身表不失，得此無表。 ^979a9

有成就現在不善身表亦此無表。
謂：生欲界，住律儀及非律儀非不律儀，
現有不善身表，亦得此無表；先有不善身表不失，得此無表。
若住不律儀，現有不善身表。 ^979a12

有非成就現在不善身表亦非此無表。
謂：處卵#CB00592;。
若住胎中。若生欲界，住律儀及非律儀非不律儀，
現無不善身表；設先有不善身表不失，而不得此無表。
若生色、無色界。 ^979a16

若成就現在有覆無記身表，彼成就此無表耶？ ^979a21

答：無成就現在有覆無記身無表。
有成就此表。謂：生色界，現有有覆無記身表。 ^979a22

若成就現在無覆無記身表，彼成就此無表耶？ ^979a24

答：無成就現在無覆無記身無表，有成就此表。
謂：生欲、色界，現有無覆無記身表。 ^979a25

如廣說身表無表。
如是語表無表。廣說亦爾。 ^979a26

若業欲界繫，彼業果欲界繫耶？
答：諸業欲界繫，彼業果亦爾。 ^979a28

有業果欲界繫非彼業。
謂：由色界道。作欲界化。
發欲界語。 ^979a29

若業色界繫，彼業果色界繫耶？ ^979b1

答：諸業果色界繫，彼業亦爾。 ^979b2

有業色界繫非彼業果。
謂：由色界道。作欲界化。
發欲界語。及由色界道，證諸結斷。 ^979b3

若業無色界繫，彼業果無色界繫耶？ ^979b4

答：諸業果無色界繫，彼業亦爾。 ^979b5

有業無色界繫非彼業果。
謂：由無色界道，證諸結斷。 ^979b6

若業不繫，彼業果不繫耶？ ^979b7

答：諸業不繫，彼業果亦爾。
有業果不繫非彼業。
謂：由色、無色界道，證諸結斷。 ^979b8

若業非欲界繫，彼業果非欲界繫耶？
答：諸業果非欲界繫，彼業亦爾。 ^979b10

有業非欲界繫，非彼業果。
謂：由色界道，作欲界化，發欲界語。 ^979b11

若業非色界繫，彼業果非色界繫耶？
答：諸業非色界繫，彼業果亦爾。 ^979b13

有業果非色界繫非彼業。
謂：由色界道，作欲界化，發欲界語；及由色界道，證諸結斷。 ^979b14

若業非無色界繫，彼業果非無色界繫耶？ ^979b16

答：諸業非無色界繫，彼業果亦爾。 ^979b17

有業果非無色界繫非彼業。
謂：由無色界道，證諸結斷。 ^979b18

若業非不繫，彼業果非不繫耶？ ^979b19

答：諸業果非不繫，彼業亦爾。
有業非不繫，非彼業果。
謂：由色、無色界道，證諸結斷。 ^979b20

頗業有漏，有漏果耶？
——答：有。謂：等流、異熟果。 ^979b23

頗業有漏，無漏果耶？
——答：有。謂：離繫果。
頗業有漏，有漏、無漏果耶？
——答：有。謂：等流、異熟、離繫果。 ^979b24

頗業無漏，無漏果耶？
——答：有。謂：等流、離繫果。
頗業無漏，有漏果耶？
——答：無。 ^979b26

頗業無漏，有漏、無漏果耶？
——答：無。 ^979b27

頗業有漏、無漏，有漏、無漏果耶？
答：無。 ^979b28

頗業有漏、無漏，有漏果耶？
——答：無。
頗業有漏、無漏，無漏果耶？
——答：無。 ^979b29

頗業學，學果耶？——答：有。
謂：等流果。 ^979c1

頗業學，無學果耶？
——答：有。謂：等流果。 ^979c2

頗業學，非學非無學果耶？
——答：有。謂：離繫果。 ^979c3

頗業無學，無學果耶？
——答：有。謂：等流果。
頗業無學，學果耶？
——答：無。 ^979c4

頗業無學，非學非無學果耶？
——答：無。 ^979c5

頗業非學非無學，非學非無學果耶？ ^979c6

答：有。謂：等流、異熟、離繫果。
頗業非學無學，學果耶？
——答：無。 ^979c7

頗業非學非無學，無學果耶？
——答：無。 ^979c8

如世尊說：「不修身，不修戒，不修心，不修慧。」 ^979c10

云何不修身？
答：若於身未離貪、欲、潤、憙、渴。
又！無間道能盡色貪，彼於此道未修、未安。 ^979c11

云何不修戒？ ^979c12

答：若於戒未離貪，廣說如身。
云何不修心？ ^979c13

答：若於心未離貪、欲、潤、憙、渴。
又！無間道能盡無色貪，彼於此道未修、未安。 ^979c14

云何不修慧？ ^979c15

答：若於慧未離貪，廣說如心。
若不修身，彼不修戒耶？ ^979c16

答：如是。
設不修戒，彼不修身耶？
答：如是。 ^979c17

若不修身，彼不修心耶？
答：諸不修身，彼不修心。 ^979c18

有不修心，非不修身。
謂：已離色染，未離無色染。 ^979c19

若不修身，彼不修慧耶？
答：諸不修身，彼不修慧。 ^979c20

有不修慧，非不修身，如前說。 ^979c21

若不修戒，彼不修心耶？
答：諸不修戒，彼不修心。 ^979c22

有不修心，非不修戒，如前說。
若不修戒，彼不修慧耶？ ^979c23

答：諸不修戒，彼不修慧。
有不修慧，非不修戒，如前說。 ^979c24

若不修心，彼不修慧耶？
答：如是。 ^979c25

設不修慧，彼不修心耶？
答：如是。 ^979c26

如世尊說：「修身、修戒、修心、修慧。」
云何修身？
答：若於身已離貪、欲、潤、憙、渴。 ^979c27

又！無間道能盡色貪，彼於此道已修、已安。 ^979c28

云何修戒？
答：若於戒已離貪，廣說如身。 ^979c29

云何修心？
答：若於心已離貪、欲、潤、憙、渴。 ^980a1

又！無間道能盡無色貪，彼於此道已修、已安。 ^980a2

云何修慧？
答：若於慧已離貪，廣說如心。 ^980a3

若修身，彼修戒耶？
答：如是。
設修戒，彼修身耶？ ^980a4

答：如是。
若修身，彼修心耶？
答：諸修心，彼修身。 ^980a5

有修身，非修心。謂：已離色染，未離無色染。 ^980a6

若修身，彼修慧耶？
答：諸修慧，彼修身。 ^980a7

有修身，非修慧，如前說。
若修戒，彼修心耶？ ^980a8

答：諸修心，彼修戒。
有修戒，非修心，如前說。 ^980a9

若修戒，彼修慧耶？
答：諸修慧，彼修戒。
有修戒，非修慧，如前說。 ^980a10

若修心，彼修慧耶？
答：如是。 ^980a11

設修慧，彼修心耶？
答：如是。 ^980a12

若成就過去戒，彼成就未來、現在此類戒耶？ ^980a13

答：
有成就過去戒非未來、現在此類戒。
謂：表戒已滅不失，此類戒不現前。 ^980a14

有及未來非現在。
謂：靜慮無漏戒已滅不失，此類戒不現前。 ^980a15

有及現在非未來。
謂：表戒已滅不失，此類戒現前。 ^980a17

有及未來、現在。謂：靜慮無漏戒已滅不失，此類戒現前。 ^980a18

若成就未來戒，彼成就過去、現在此類戒耶？ ^980a20

答：
有成就未來戒，非過去、現在此類戒。
謂：阿羅漢生無色界。 ^980a21

有及過去，非現在。
謂：靜慮無漏戒已滅不失，此類戒不現前。 ^980a22

有及現在，非過去。
謂：無漏戒初現前。 ^980a23

有及過去、現在。謂：靜慮無漏戒已滅不失，此類戒現前。 ^980a24

若成就現在戒，彼成就過去、未來此類戒耶？ ^980a25

答：
有成就現在戒，非過去、未來此類戒。
謂：表戒初現前。 ^980a26

有及過去，非未來。
謂：表戒已滅不失，此類戒現前。 ^980a28

有及未來，非過去。
謂：無漏戒初現前。
有及過去、未來。謂：靜慮無漏戒已滅不失，此類戒現前。
other:: 
##  5 自業納息
業蘊第四中自業納息第五
　　自業義世成　對異熟成墮
　　智謀害留捨　心亂纏佛教
　　書數算印詩　世間工業處
　　成就學等戒　此章願具說 ^980a29

云何自業？
答：若業已得今有異熟，及業異熟已生正受。 ^980b8

自業是何義？
答：是得自果、自等流、自異熟義。 ^980b9

復次！此業所招異熟於自相續現熟，非餘；
於自相續養、隨養，育、隨育，護、隨護，轉、隨轉，
益、隨益；故名自業。 ^980b10

若業是自業，此業當言過去耶？
未來耶？現在耶？ ^980b13

答：此業當言過去。 ^980b14

若業是自業，此業成就耶？
答：應作四句。
有業是自業，此業不成就。
謂：業已得今有異熟，及業異熟已生正受，此業已失。 ^980b15

有業成就，此業非自業。
謂：業非已得今有異熟，及業異熟非已生正受，此業不失。 ^980b17

有業是自業，此業亦成就。
謂：業已得今有異熟，及業異熟已生正受，此業不失。 ^980b19

有業非自業，此業不成就。
謂：業非已得今有異熟，及業異熟非已生正受。
此業已失。 ^980b21

非亦有四句，與前相違，應廣說。 ^980b23

若業是自業，此業定當受異熟耶？
答：應作四句。 ^980b24

有業是自業，此業定當不受異熟。
謂：業已得今有異熟，及業異熟已生正受，已至最後位。 ^980b25

有業定當受異熟，此業非自業。
謂：業非已得今有異熟，及業異熟非已生正受，此業異熟未熟。 ^980b27

有業是自業，此業定當受異熟。
謂：業已得今有異熟，及業異熟已生正受，未至最後位。 ^980b29

有業非自業，此業定當不受異熟。
謂：業非已得今有異熟，及業異熟非已生正受，此業異熟已熟。 ^980c2

非亦有四句，與前相違，應廣說。 ^980c4

若業成就，此業定當受異熟耶？
答：應作四句。 ^980c5

有業成就，此業定當不受異熟。
謂：業過去不善、善有漏異熟已熟，此業不失。
若業未來不善、善有漏已得，而定不生。
若業無記無漏成就。 ^980c6

有業定當受異熟，此業不成就。
謂：業過去不善、善有漏異熟未熟，此業已失。
若業未來不善、善有漏不得，而定當生。 ^980c9

有業成就，此業定當受異熟。
謂：業過去不善、善有漏異熟未熟，此業不失。
若業未來不善、善有漏已得，亦定當生。
若業現在不善、善有漏。 ^980c11

有業不成就，此業定當不受異熟。
謂：業過去不善、善有漏異熟已熟。
此業已失。若業未來不善、善有漏不得，亦定不生。
若業無記無漏不成就。 ^980c14

非亦有四句，與前相違，應廣說。 ^980c17

若預流者，有不善業，能順苦受，異熟未熟，
彼既成熟，應墮惡趣，何道障故而不墮耶？ ^980c19

答：由二部結，縛諸有情令墮惡趣。
謂：見所斷、修所斷結。
諸預流者，雖未永斷修所斷結，而已永斷見所斷結，
闕一資糧，不墮惡趣；如車具二輪，有所運載，
鳥有二翼，能飛虛空，闕一不然。
此亦如是。 ^980c20

如世尊說：「我聖弟子！
應自審記：已盡地獄、傍生、餓鬼嶮惡趣坑。」 ^980c26

諸預流者，為有現智，能自審知盡地獄等而自記耶？ ^980c27

答：不能。
若爾彼云何知？ ^980c28

答：信佛語故。謂：世尊說：「若有多聞諸聖弟子，
能隨觀察，見自身中有四證淨現在前者，
應自審記已盡地獄、傍生、餓鬼險惡趣坑。」 ^980c29

又！預流者已得四智，謂：苦、集、滅、道智；未得盡智、無生智。
故 ^981a3

如世尊說：「由學謀害，那伽諦觀，却後七日，
憍薩羅家，必當殄滅。」 ^981a5

云何學謀害？
答：如有學者未離欲染，他加害時，便作念言：
「當令衰壞，母失愛子。」 ^981a6

又！如學者已離欲染，他加害時，從離欲退，
作是念言：「當令衰壞，母失愛子」 ^981a8

諸學謀害，必果遂耶？
答：此不決定。若諸有情，造作增長大威勢業，
異熟現前，便不果遂。 ^981a10

云何苾芻留多壽行？
答：謂阿羅漢成就神通，得心自在。
若於僧眾，若別人所，以衣以鉢，或以隨一沙門命緣眾具布施，
施已發願，即入邊際第四靜慮。
從定起已，心念口言：「諸我能感富異熟業，願此轉招壽異熟果。」
時彼能招富異熟業，則轉能招壽異熟果。 ^981a12

云何苾芻捨多壽行？
答：謂阿羅漢成就神通，得心自在，如前布施，
施已發願，即入邊際第四靜慮。
從定起已，心念口言：「諸我能感壽異熟業，願此轉招富異熟果。」
時彼能招壽異熟業，則轉能招富異熟果。 ^981a18

云何心狂亂？
答：謂由四緣勢力所逼，令心狂亂。 ^981a23

一、由非人現惡色像，遇已驚恐，令心狂亂。 ^981a24

二、由非人忿打支節，苦受所逼，令心狂亂。
三、由大種乖違，令心狂亂。 ^981a25

四、由先業異熟，令心狂亂。 ^981a26

何纏相應法，皆不善耶？
答：無慚、無愧。
佛教云何？ ^981a27

答：謂佛語言、評論、唱詞、語路、語音、語業、
語表，是謂佛教。 ^981a28

佛教當言善耶？無記耶？
答：或善，或無記。 ^981a29

云何善？謂：佛善心所發語言，乃至語表。 ^981b1

云何無記？謂：佛無記心所發語言，乃至語表。 ^981b2

佛教名何法？
答：名身、句身、文身。
次第行列，次第安布，次第連合。 ^981b4

契經、應頌、記說、伽他、自說、因緣、譬喻、本事、
本生、方廣、希法。 ^981b6

論議名何法？
答：名身、句身、文身，次第行列，次第安布，次第連合。 ^981b7

書名何法？
答：如理轉變身業，及此所依諸巧便智。 ^981b8

數名何法？ ^981b9

答：如理轉變意業，及此所依諸巧便智。
算名何法？ ^981b10

答：如理轉變語業，及此所依諸巧便智。 ^981b11

印名何法？
答：如理轉變身業，及此所依諸巧便智。 ^981b12

詩名何法？
答：如理轉變語業，及此所依諸巧便智。 ^981b13

世間種種工巧業處名何法？
答：謂慧為先，造作彼彼工巧業處，及此所依諸巧便智。 ^981b14

若成就學戒，彼成就非學非無學戒耶？
答：應作四句。 ^981b17

有成就學戒，非非學非無學戒。
謂：學者生無色界。 ^981b18

有成就非學非無學戒，非學戒。
謂：阿羅漢及諸異生，生欲、色界。 ^981b19

有成就學戒，亦非學非無學戒。
謂：學者生欲、色界。 ^981b20

有非成就學戒，亦非非學非無學戒。
謂：阿羅漢及諸異生，生無色界。 ^981b21

若成就無學戒，彼成就非學非無學戒耶？
答：應作四句。 ^981b24

有成就無學戒，非非學非無學戒。
謂：阿羅漢生無色界。 ^981b25

有成就非學非無學戒，非無學戒。
謂：諸學者及諸異生，生欲、色界。 ^981b26

有成就無學戒亦非學，非無學戒。
謂：阿羅漢生欲、色界。 ^981b27

有非成就無學戒，亦非非學非無學戒。
謂：諸學者及諸異生，生無色界。
說一切有部發智論卷第十二
 ^981b29
