
jing:: 釋迦文尼佛金剛一乘修行儀軌法品一卷
歸命大智海毘盧遮那如來、祕密主金剛手大菩薩！
我善無畏蒙佛聖旨、竊案梵本，聊得修三密門祕密軌則，所以今說釋迦世尊修瑜伽行。
欲修此法者先發無上正真之心，身著忍辱聖衣，
口常讀誦^mc-CFC5^mc-A57B^mc-B75D，
如是三密相應不違、然後往詣瑜伽阿闍梨所，
受祕密儀，持念修行速得成就。
毘盧遮那言：「彼阿闍梨，若見眾生堪為法器，
遠離諸垢、有大信解、勤勇深信、常念利他。
若弟子具如是相貌者，阿闍梨應自往勸發之。
復有二種弟子：一者已發菩提心，師往弟子所而勸進；
二者未發菩提心，弟子往師所而勸進。
其中有智最為殊勝。
如是知已乃可傳受。」
金剛手菩薩白毘盧遮那佛言：「我見佛色身戴大寶冠，
冠中現五佛標，非因非果，處大月輪，住於虛空常寂光處，
恒說金剛祕密之教，聲聞緣覺所不能知。
或居蓮華臺上現報佛身，更說金剛一乘法界唯心無上祕法。
我等依內證之德常見常聞，唯諸新發者迷惑不解。
唯願世尊隨眾生意而作利益。
佛若許可，我欲宣說如來應現釋迦牟曩曳法，為諸愚人得佛慧故。
唯願如來隨機說法聞方便慧，令諸眾生示真實相悟金剛乘入阿字門。」
說是語已，毘盧遮那言：「善哉普賢！
能知我心，令我生悅。
我於昔時修三密門證執金剛，乃坐金剛妙菩提座，降伏眾魔成等正覺。
從是以來經於多世。
而諸眾生由宿福故雖會我所，隨機得見任根得聞，
如汝見我於色界頂第四靜慮成等正覺，
即下蘇彌盧頂，於金剛大因陀羅壇，一切如來請我轉法四種輪，
一一輪中各有三十七聖者，住非愍三昧降眾天魔令入正見。
今正是時，更欲演說大乘無上祕法，然後當歸圓寂之道。
如來祕密神通之力，無智人中勿妄宣傳。
我今聽許，宜應速說我之應形隨類之法。
汝依真實法儀，應說應祕。」
說是語已寂然而坐。 ^86c18

于時金剛手心懷踊躍，乃現眾前而說是法：
若欲報無上世尊恩德者，先作曼荼羅，
其中央畫釋迦牟曩像，金色之身具四八相，
被服袈裟應身說法相，智手吉祥印，理手向上置智前，於白蓮花臺結跏趺坐。
普賢、文殊、觀音、彌勒住於四隅，如胎藏說，各坐蓮花半跏而居。
於佛前有如來鉢，於佛右邊有賢瓶含花，
於佛後有錫杖，於佛左邊有寶螺，各安蓮葉上，光炎圍繞。
畫曼荼羅已，於空閑寂寞仙人得道所、
或淨室、或舍利塔前、或山頂樹下，在一處安置曼荼羅。 ^87a24

次設壇場莊嚴供具，所謂塗香、時花、燒香、
飲食、燈明及與閼伽香水以為六種，或有智慧以理為供。
晝夜三時澡浴身體，或觀理以真實明灑頂為水。 ^87b6

每到道場時作禮。
禮有三種：一者音禮、二者心禮、三者身禮，是則三業禮拜也。
若行若住若坐若臥，稱南謨字，是為音禮。
復於恒時雖不出音，歸唯心中觀世尊德，
隨喜歸命，是為心禮。
復五輪著地，或作合掌低頭，是為身禮。
禮者要不須身投地，但歸敬為禮。
所以稽吾上頭而觸世尊之下足，故名稽首。 ^87b10

次懺悔罪障事理二懺，次隨喜聖凡德，
次請佛住世，次迴向發願，然後廣陳供養，
而作念誦、轉大乘經，隨意作之。
若住此法，所須皆成，不轉此身見佛色身，
生生世世離諸惡趣，常得興法利生之德，疾證無上正等菩提。
隨根得成，若求仙果，佛現瞿曇仙而為說法。
若求大乘，普賢現身而為說法，漸漸誘彼令入佛道。 ^87b18

次說手印。如來鉢印： ^87b26

先以右手當心仰掌，次以左手掌覆合右手掌上，
其左小指頭與右大指頭相拄，其左大指頭與右小指頭相拄。
印呪曰： ^87b27

娜莫三曼多勃馱南唵路迦播羅地恥多馱羅野馱羅野
〔藥可反〕摩訶那皤〔引〕嚩勃馱播怛羅〔二合〕
莎訶 ^87c1

是法印呪具大精進，常為一切如來神力而加護之。
當結是印并誦此呪一遍，終稱憶地獄餓鬼有情滿百八遍，
則得地獄一切餓鬼飽食諸食。
若曠野行，亦結此印并誦是呪，則得曠野一切鬼神不相嬈。
若欲飛鉢，亦用此印呪也。 ^87c4

次如來甘露印： ^87c10

以右手大母指橫押頭指中指無名指小指甲。
呪曰〔歸命如前〕： ^87c11

唵印倪 #CB00576;部哆
〔得賀反〕#CB00576;莎訶 ^87c13

是印呪能令持者證甘露法大解脫門。 ^87c14

次如來錫杖印： ^87c15

先以右手大母指橫屈入掌，以頭指無名指小指急握作拳，
屈肘掌當前平申，其左手把袈裟角，出頭四寸，亦屈肘當前平申。
呪曰〔歸命如前〕： ^87c16

唵度那〔奴箇反〕諮馱羅拏吽 ^87c20

是法呪，善根成就，慈願圓滿。
若遇諸惡一切有情，則結是印用擁護身。 ^87c21

次大法螺真言印： ^87c23

定慧虛心合掌，屈風空交。
呪曰〔歸命如前〕： ^87c24

暗〔近口吹之，如吹螺之狀左右旋轉〕 ^87c25

次根本毘盧遮那化身印： ^87c26

定手水空相捻，慧手亦爾，二手水空共相著，餘地火風三指散竪。 ^87c27

釋迦文佛真言曰： ^87c28

曩莫糝曼多沒馱〔引〕喃婆薩縛吃里〔二合〕
捨涅素娜曩薩嚩達磨嚩〔無鉢反〕始多鉢羅
〔二合〕鉢哆誐誐曩三摩三摩娑嚩〔二合〕
賀〔引〕 ^87c29

以是真言專注念誦讚應身曰： ^88a3

嚩每迦旨囉娑哆擗曩#CB00576;素多曩娑怛鑁
〔三合〕〔一〕　跛曬迦賀娑多〔二合〕鼻里〔二合〕
俱胝〔二合〕穆佉髻迦羅〔引〕乞懺〔二合〕〔二〕
　若悉底哩野〔四合〕地尾罽〔引〕爾娜縛哩鉢羅底僧娑覩
〔二合〕多〔引〕娑怛鑁〔三合〕阿〔引〕哩摘曩麼儞野
〔二合〕阿者攞制吒〔去〕南〔引〕弭地焰〔去〕 ^88a4

供養儀式、勸請、奉送，皆依如來部應修之，如蘇悉地等說。
以佛眼尊為部母，以難勝忿怒為結護明王
〔又名無能勝〕，如是勸修，然後出道場，轉誦大乘。
心常繫一實境無有間斷，是法易成也。 ^88a10

釋迦牟曩曳微妙金剛乘法說已竟。
釋迦文佛法一卷
 ^88a14
