大方廣佛華嚴經中卷卷大意略敘
author:: 北京李通玄造
other:: 
# 第一卷
第一卷〔菩提場第一會，說六品經，至第五卷　世主妙嚴品第一〕
佛成道，在摩竭提國，說法於菩提場中。
往劫與佛同修，故令眾海雲集。
other:: 
# 第二卷
第二卷 ^1008c8

傍生品類、上界諸天，如來果海之中，各分證解脫。
other:: 
# 第三卷
第三卷 ^1008c11

四王八部、雜類諸神，皆以妙請之詞，歌詠難思之法。
other:: 
# 第四卷
第四卷 ^1008c14

形色萬類，部從千般，各說解脫之門，偈讚如來功德。
other:: 
# 第五卷
第五卷 ^1008c17

如來不思議力，菩薩皆從座起，流天地，
降於徵祥，海會供無邊諸佛。
other:: 
# 第六卷
第六卷〔如來現相品第二〕 ^1008c20

大眾同與念請，如來現相以酬，光聲召於有緣十方新眾雲集。
other:: 
# 第七卷
第七卷〔普賢三昧品第三、世界成就品第四〕 ^1008c23

普賢入藏身三昧，如來以聖力加持，起定說十海法門，廣明世界成立。
other:: 
# 第八卷
第八卷 ^1008c26

風輪持於大水，大海湧於蓮華，安布剎種香河，重疊世界於中海。
other:: 
# 第九卷
第九卷〔世界成就品、華藏世界品第五〕 ^1008c29

右旋十海，遞相接連，交絡重重。
如天珠網。
other:: 
# 第十卷
第十卷〔至第十一卷　毘盧舍那品第六〕 ^1009a3

所管剎海，隨直至於輪圍法界等華藏莊嚴，舉果勸同生信樂。
other:: 
# 第十一卷
第十一卷 ^1009a5

毘盧舍那，往劫曾為太子威光，供十須彌山微塵數諸如來，
令獲十蓮華藏世界之果海。
other:: 
# 第十二卷
第十二卷〔普光明殿第二會，說六品經　佛名號品第七、四聖諦品第八〕 ^1009a8

如來名號多種，逗生機器不同。
四生聖諦，隨方以立名，各令聞法而證悟。
other:: 
# 第十三卷
第十三卷〔光明覺品第九、菩薩問明品第十〕 ^1009a11

文殊與九首菩薩，問明十種甚深，皆顯性相融通，破一切眾生疑執。
other:: 
# 第十四卷
第十四卷〔淨行品第十一、賢首品第十二〕 ^1009a14

淨行起無邊大願，文殊令善用其心，賢首彰德行，詠收顯信有無涯大用。
other:: 
# 第十五卷
第十五卷〔賢首品〕 ^1009a17

毛光照益三昧，舉喻表玄旨幽深。
歎經難思而勸持，諸佛摩頂而隨喜。
other:: 
# 第十六卷
第十六卷〔忉利天宮第三會，說六品經　昇須彌頂品第十三、偈讚品第十四、十住品第十五〕 ^1009a20

須彌偈讚，彰佛德不離而昇天；十住解門，辨菩薩入位之宗趣。
other:: 
# 第十七卷
第十七卷〔梵行品第十六、初發心功德品第十七〕 ^1009a23

梵行令了境空寂，不生二解之心；發心現功德無涯，初念便成正覺。
other:: 
# 第十八卷
第十八卷〔明法品第十八〕 ^1009a26

明法說三寶不斷，下能安樂人天；十行十種法門，上求昇進之位。
other:: 
# 第十九卷
第十九卷〔夜摩天宮第四會，說四品經　昇夜摩天宮品第十九、偈讚品第二十、十行品第二十一〕 ^1009a29

夜摩偈讚，彰佛德之不窮，兼顯十行之法門，廣論菩薩之巧妙。
other:: 
# 第二十卷
第二十卷〔十行品〕 ^1009b3

無著等真之四行，明自利利他之兩門。
端證已來難思，偈頌再收於前德。
other:: 
# 第二十一卷
第二十一卷〔十無盡藏品第二十二〕 ^1009b6

十無盡藏，三世諸佛同遵，不唯屬十行之法門義，亦過迴向之勝進。
other:: 
# 第二十二卷
第二十二卷〔都率天宮第五會，說三品經　昇都率天宮品第二十三〕 ^1009b9

上昇都率，化主赴緣。
覩佛神光，天王獲益。
other:: 
# 第二十三卷
第二十三卷〔偈讚品第二十四〕 ^1009b12

知足之天偈讚十迴向之初，顯菩薩悲智無涯，長劫救眾生苦。
other:: 
# 第二十四卷
第二十四卷〔至三十三卷　十迴向品第二十五〕 ^1009b14

堅心不壞，等諸佛之法門。
行願彌綸，迴善逝於時處。
other:: 
# 第二十五卷
第二十五卷 ^1009b17

善因含果，立無盡之藏名；善根合真，即同如性之不盡。
other:: 
# 第二十六卷
第二十六卷 ^1009b20

從施車馬乃至以身，大因十段長文，內外咸捨。
other:: 
# 第二十七卷
第二十七卷 ^1009b23

菩薩捨連膚頂髻，乃至救於殘形，以萬行莊嚴其身，成十種丈夫之相。
other:: 
# 第二十八卷
第二十八卷 ^1009b26

始終覩佛出現六十種大施之門，前後三卷長文總收堅固迴向。
other:: 
# 第二十九卷
第二十九卷 ^1009b29

所順眾生無相，能隨心行。
亦如二施廣阿僧祇，願生具足於財法。
other:: 
# 第三十卷
第三十卷 ^1009c3

百門之德，一如貫之。
行善等於虛空，亦同性相之彌廣。
other:: 
# 第三十一卷
第三十一卷 ^1009c6

由無相惑縛著，得解脫迴向之名。
六種微細智門，願證普賢之德。
other:: 
# 第三十二卷
第三十二卷 ^1009c9

羅一身於法界，收萬像於毛端，迴等法界之善根，成普賢塵剎之大用。
other:: 
# 第三十三卷
第三十三卷 ^1009c12

依正二果皆以無數寶嚴，結歎勸修普賢位之功滿。
other:: 
# 第三十四卷
第三十四卷〔他化天宮第六會，說一品經，至三十九卷　十地品第二十六〕 ^1009c15

他化摩尼寶殿，創開十地法門。
三加五請，方陳首明初地之相。
other:: 
# 第三十五卷
第三十五卷 ^1009c18

離垢地菩薩，修三聚十善之法門；八定五通，發無邊妙慧之焰相。
other:: 
# 第三十六卷
第三十六卷 ^1009c21

能證智之慧焰，進修菩提分之法門。
寄聲聞四諦觀門，顯菩薩勝地之相。
other:: 
# 第三十七卷
第三十七卷 ^1009c24

般若現前，十種觀緣起之法。
遠行時久，七地超前後之功。
other:: 
# 第三十八卷
第三十八卷 ^1009c27

不證無生之理，由佛致七勸之橋，大悲觀眾生十種之稠林，
大智流菩薩才辨而演法。
other:: 
# 第三十九卷
第三十九卷 ^1010a1

雲雨自他之廣德，小分未等於如來。
於中因果相參，多喻校量不測〔三禪天，第七會闕文〕。
other:: 
# 第四十卷
第四十卷〔重會普光第八會，說十一品經，至四十三卷　十定品第二十七〕 ^1010a4

極果必由初信，是故重會法堂。
普賢承命以宣揚，方定陳十定之勝用。
other:: 
# 第四十一卷
第四十一卷 ^1010a7

遍住國土三昧，爰及十種莊嚴，說菩薩自在神通，顯普賢無盡功德。
other:: 
# 第四十二卷
第四十二卷 ^1010a10

差別自在三昧起入之用無他分，四口而波濤，心流四辨而演說。
other:: 
# 第四十三卷
第四十三卷 ^1010a13

無礙大輪三昧遍法界而為勝能，如天眾王之化，類等覺而同妙覺。
other:: 
# 第四十四卷
第四十四卷〔十通品第二十八、十忍品第二十九〕 ^1010a16

卷舒自在辨才，辨十種之身。
神通法喻雙明，陳十忍之相。
other:: 
# 第四十五卷
第四十五卷〔阿僧祇品第三十、壽量品第三十一、菩薩住處品第三十二〕 ^1010a19

僧祇壽量，表佛德之不窮；感應隨方，示菩薩之住處。
other:: 
# 第四十六卷
第四十六卷〔至四十七卷　不思議法品第三十三〕 ^1010a22

大眾懷疑念請，未知德相云何。
青蓮縱辨以返酬，談佛不思議之果法。
other:: 
# 第四十七卷
第四十七卷 ^1010a25

始終廣大佛事，修乎解脫之門。
高建勇健之法幢，宣暢圓音之遠徹。
other:: 
# 第四十八卷
第四十八卷〔如來十身相海品第三十四、隨好光明功德品第三十五〕 ^1010a28

十身相海與隨好光明，皆顯德用難思、因深果遠。
other:: 
# 第四十九卷
第四十九卷〔普賢行品第三十六〕 ^1010b2

普賢行品，一惑為百萬障門。
偈頌別明十行，參而不雜。
other:: 
# 第五十卷
第五十卷〔至五十二卷　如來出現品第三十七〕 ^1010b5

如來出現，法喻多門。
十身含納而融通，一理濟平而映徹。
other:: 
# 第五十一卷
第五十一卷 ^1010b8

口辨瀉圓音之相，酬明智水之潛流。
破微塵而出大經，剖凡心現聖智。
other:: 
# 第五十二卷
第五十二卷 ^1010b11

境行與成等正覺，轉法輪及涅槃，親近見聞不空，成金剛不壞之堅種。
other:: 
# 第五十三卷
第五十三卷〔三重普光第九會，說一品經，至五十九卷　離世間品第三十八〕 ^1010b14

菩薩處世不染，即離世間之品。
現普慧雲，興於問端，普賢瓶瀉以酬答。
other:: 
# 第五十四卷
第五十四卷 ^1010b17

始從十種欣慰，乃至無等住門，三百餘段長文，以酬十行之相。
other:: 
# 第五十五卷
第五十五卷 ^1010b20

十種無常之意，後彰自在等門。
其中旨趣無邊，述前迴向之位。
other:: 
# 第五十六卷
第五十六卷 ^1010b23

首題十種無礙，至大師子吼之顯文，頗有無數法門，廣前十地之德。
other:: 
# 第五十七卷
第五十七卷 ^1010b26

斷十種餘習，後論勝進之心，廣有三十三門，通明離垢之行等。
other:: 
# 第五十八卷
第五十八卷 ^1010b29

始從菩薩淨施，下至降生十門，其中行願而不窮，酬因果滿之相矣。
other:: 
# 第五十九卷
第五十九卷 ^1010c3

降生母胎之八相，偈勸修持之。
一心二千出離之行門，一部修成之分矣。
other:: 
# 第六十卷
第六十卷〔祇洹重閣第十會，說一品經，至八十卷　入法界品第三十九〕 ^1010c6

如來不離逝多林中，入師子頻申三昧。
菩薩覩法界之神變，聲聞皆聾盲而不知。
other:: 
# 第六十一卷
第六十一卷 ^1010c9

普賢以能開十句，如來展白毫一光，文殊徒從而南行，皆顯定門之果德。
other:: 
# 第六十二卷
第六十二卷 ^1010c12

大聖誡善財，求友南行，訪德雲海雲，與善住法門，幽奧而不測。
other:: 
# 第六十三卷
第六十三卷 ^1010c15

遇彌迦與解脫長者，證旋陀羅尼之妙門。
後見海幢比丘，覩身毛所現之勝事。
other:: 
# 第六十四卷
第六十四卷 ^1010c18

禮休捨瞿沙之友，纔執手而遊覽十方，
勸詣勝熱之刀山，投火聚而獲三昧。
other:: 
# 第六十五卷
第六十五卷 ^1010c21

始從慈行童女，後至明智居士，其四人善友，皆寄十行之法門。
other:: 
# 第六十六卷
第六十六卷 ^1010c24

寶髻普眼之長者，無厭大光之國王，不動談禮佛之往因，法門含逆順之深意。
other:: 
# 第六十七卷
第六十七卷 ^1010c27

遍行化六趣之形類，鬻香主五分之法門，
無上勝將四拶以度人，師子尼處于座談法。
other:: 
# 第六十八卷
第六十八卷 ^1011a1

婆須及觀音菩薩，大天與安住地神善友，
修迴向之法門，婆珊云初地之聖位。
other:: 
# 第六十九卷
第六十九卷 ^1011a4

夜神普德，授遊步解脫之教門；喜目身雲，供多佛而勢彌遠。
other:: 
# 第七十卷
第七十卷 ^1011a7

普救縱毫光一道，善財獲清淨三輪，問答明歷事於多尊，遠劫遇良友而開通。
other:: 
# 第七十一卷
第七十一卷 ^1011a10

寂靜與守護城，為善財開解脫之門，一一並深廣難思，重重皆結會今古。
other:: 
# 第七十二卷
第七十二卷 ^1011a13

開敷樹華之友，說解脫名。
太喜光明輪王，設法施之作場。
夜神會修目之古事。
other:: 
# 第七十三卷
第七十三卷 ^1011a16

大願法門，善財覩勝妙之邑。
父王見佛，太子免刑戮之愆。
other:: 
# 第七十四卷
第七十四卷 ^1011a19

妙德靈神，主十種受生之藏。
摩耶母腹，現三千神變之奇。
other:: 
# 第七十五卷
第七十五卷 ^1011a22

善財訪於瞿波德神，示求友之誡，遇佛為姻之往事，同修行願之勝緣。
other:: 
# 第七十六卷
第七十六卷 ^1011a25

摩耶為諸佛之母儀，願處言行之典則。
其眾藝主光之善友，皆會緣入定之所由。
other:: 
# 第七十七卷
第七十七卷 ^1011a28

童子童女，誡善財事友百重法。
慈氏慈念，偈讚令歸於本師。
other:: 
# 第七十八卷
第七十八卷 ^1011b2

善財感遇而啟言，彌勒具德而能容。
經有三百餘段，顯菩提心勝而功高。
other:: 
# 第七十九卷
第七十九卷 ^1011b5

善財入於閣門，見塵剎無邊之劫事，法喻問答而退席，當成道果而再期。
other:: 
# 第八十卷
第八十卷 ^1011b8

文殊展手而如持，善財功證於極果，普賢摩頂而偈勸，慎勿疑於此經。
大方廣佛華嚴經中卷卷大意略敘竟
w::  ^1011b11

大永七年亥二月十八日寫畢。
書寫之志者：華嚴經者，一代根本法輪，直顯如來之內證。
依之一度觸耳者，永離生死之苦報。
通玄居士者，華嚴之祖師，講經之叶佛意，故從口放金色之光。
云彼云此，不信不可有者也。
然八十卷之大意，纔拶盡掌中之紙墨，微妙之要術也。
憲每日為頂戴之，不顧料紙之輕乏，勵惡筆寫之者也。
願者，三寶冥眾哀愍納受給。
　　　快憲〔四十七〕
 ^1011b15
