
fen:: 佛說持明藏瑜伽大教尊那菩薩大明成就儀軌經卷第三
#  3 造#CB01251;像分
造#CB01251;像分第三
龍樹菩薩於持明藏略出
translator:: 西天譯經三藏朝散大夫試光祿卿明教大師臣法賢奉　詔譯 ^684c6

爾時佛言：「此大毘盧遮那如來瑜伽大教，我已略說諸印相畢。
今復宣說畫像儀式。
若有行人於尊那法中修習求成就者，亦復先須了達畫像儀式次第。
行人若欲畫像，先須用上好純素匹帛，其帛不得令有毛髮及間雜之物。
若從他買，隨所索價便與其直，不得論詶多少。
若得已，即先須於稻穀聚中安七晝夜，
然後用五藥淨水浸三日，或五日七日為上，即別用淨水濯出。
復用香水浸一晝夜，取出復以五淨水灑淨了，
又以五寶水洗，方可上#CB01251;。
安排已，行人自作歸命云：『南無七十七俱胝正等正覺。』
亦令畫人預先潔淨，至時同此歸命已，方乃起首畫諸賢聖。
其#CB01251;，行人先誦大明加持已，
然用白土及粉相和塗#CB01251;，塗已安清淨處。
此後直至彩畫畢工，常以香花閼伽供養。
若如是依法作者，是最上品。
作所起首，擘畫界道並須右旋。
先於#CB01251;下面畫蓮華池，
滿中蓮華，仍有種種水族魚螺蚌龜之類，兼有鴛鴦飛禽等。
即於池上面畫三蓮華座，眾寶所成。
於中心蓮華上，畫白佛頂世尊，光焰普遍熾盛照耀，
右手作施願印、左手作說法印，圓光白色。
於臍輪中出大光明，於其光中現尊那菩薩。
於佛右邊蓮華上，畫第三佛頂，有六臂，
右第一手作施願、第二手執蓮華、第三手持數珠，
左第一手執金剛杵、第二手持經、第三手作說法印。
身遍光明熾盛圍遶。
左邊蓮華上，畫不空羂索，四面八臂，以虎皮為衣復為絡腋，
復以鹿皮為天衣。
面有三目，頂戴寶冠，髮髻下垂。
右第一手作施願印、第二手持數珠、第三手執羂索、
第四手作施無畏印，左第一手持白蓮華、
第二手持經、第三手作拳竪立頭指作期剋印、第四手執鉤。
光炎遍身照耀熾盛。
下面畫難陀、烏波難陀二龍王，皆有七頭，手執佛座及蓮華莖。
於右邊畫寶賢，頂戴天冠，身有種種莊嚴，手持寶珠。
次畫滿賢，亦戴天冠，身有光明，種種裝飾。
於上面左右畫五佛塔，塔中畫諸吉祥如來：
第一畫海吉祥如來，第二畫天寶髻吉祥如來，第三畫頂冠藏吉祥如來。
諸如來身皆作金色，手作施無畏印。
又於左右各畫寶山。
於左面寶山上，畫摩摩枳菩薩，坐蓮華座，手執金剛杵。
次後畫無能勝。於上面畫吒枳明王，執金剛杵。
又於左邊畫金剛鉤明王。
於佛世尊上左右畫雲，現閃電相，雲內畫諸天降珍寶雨，又畫諸天獻歌樂相。
復於上面畫日月天，又於空中降下眾華如雨。
次於右邊寶藏山上，畫三界最勝聖觀自在菩薩，手執蓮華。
於次右邊，畫聖多羅菩薩，手執青優鉢羅華。
次於右邊，畫佛母摩耶。
於次後面，畫大孔雀明王。
於次後左右，畫舞孔雀。
又於上面右邊，畫五如來：第一畫法海行吉祥王如來，
第二畫善光明王如來，第三慈氏莊嚴吉祥如來，
第四燈光王如來，第五眉間毫相吉祥如來。
如是五如來，各坐蓮華座。
次畫一夜叉主。次畫帝釋天，持傘蓋。
如是依法次第畫佛菩薩及眾賢聖，悉令圓滿威德自在，使諸世間天龍鬼神見皆降伏。
如是畫像畢已，持誦行人即於此#CB01251;像作安像慶讚。
行人於月初一日或十五日起首，於一切聖賢求承威力，
即然後潔淨已身、著新淨衣、受持齋戒，
三晝夜或一晝夜，或清齋不食、或食菜、
或食乳等，餘時常持鉢食。
復受八戒已，然備種種香花、塗香、淨水，
復燃酥燈，及用種種上妙衣服、莊嚴寶飾等，
又用五閼伽瓶盛妙香水，及盛五寶水、
五藥水以為閼伽、乃至種種飲食等為供養。
行人即立起，其#CB01251;安於所欲持誦之處，
即以上來供養之具供養所畫#CB01251;像。
如是作安像已，行人此後逐便依法修行。 ^684c9

「復次又說尊那菩薩畫像法。 ^685b19

「特誦行人若欲畫本尊尊那菩薩像者，先求新帛清淨純白者。
求得帛已，即令畫師預前潔淨，至起首日令受八戒，然後令用新器調上好彩色。
畫尊那菩薩，身如秋月色，面有三目，有一十八臂，
著白衣，種種莊嚴。
以阿蹉為天衣，硨磲寶為手釧，十指有寶環。
上二手作說法印，右第二手作施無畏印、
第三手執劍、第四手執寶鐸、第五手執尾惹布羅果、
第六手執鉞斧、第七手執鉤、第八手執金剛杵、
第九手持數珠，左第二手執如意寶幢、
第三手執蓮華、第四手執軍持、第五手執羂索、
第六手持輪、第七手執螺、第八手持賢瓶、第九手持般若波羅蜜多經。
於菩薩下面畫蓮華池，於彼池內出生一大蓮華。
畫難陀、烏波難陀二龍王，手持蓮華莖。
華上畫尊那菩薩，有大圓光熾盛遍滿。
菩薩面前畫持誦人，手執香爐作瞻仰本尊相。
於上面畫淨居天人，作雨華雨寶相。
如是畫像，唯以潔淨專志為上，於此像前作法者無不成就。」
fen:: 
#  4 尊那菩薩大明成就儀軌作曼拏羅法分
尊那菩薩大明成就儀軌作曼拏羅法分第四 ^685b20

「復次行人於尊那法中修習成就作曼拏羅者，
先依法擇得勝地已，即掘去惡土砂礫灰炭及毛髮諸骨等，
別以好土填築令實，使極平正，然後於上分擘作曼拏羅。
其曼拏羅或十六肘、或八肘、或四肘，三種不定，所作大小皆須嚴飾。
其曼拏羅，四方開四門，門中各安法輪。
於中以五色線絣作內曼拏羅，布八賢聖位。
所用粉作賢聖像，當用五色寶粖，如闕即以五色粉代之。
此曼拏羅中有三十三俱胝天。
於曼拏羅上分布閼伽瓶，於一一閼伽瓶內想有一俱胝天。
又於曼拏羅門內安八大龍王。
於內曼拏羅中畫尊那菩薩，諸餘賢聖次第安布：
於東北方安大輪明王，於東南方安不動尊明王，
南方安金剛手菩薩，北方安觀自在菩薩，
西北方安不空羂索菩薩，西方安伊迦惹吒菩薩，西南方安嚩日囉曩契菩薩。
於曼拏羅東邊安前#CB01251;像，
又於#CB01251;前地上畫八葉蓮華，
上作護摩爐，行人於此爐中依法作其護摩。
行人先用稻穀花遍散其上，然用五藥水灑淨，
然後安外供養供養賢聖，用香花、塗香、
螺貝、衣服、幢幡等，乃至閼伽瓶、種種供具供養賢聖。
復用五寶水獻於本部。
潔淨已，然用三白食，謂酥、乳、酪調和為食。
食亦為三品，若作上品法用上品供養，
若作中品用中品供養，第三品法用第三供養。
雖云三品，並須上味，用獻曼拏羅內賢聖。
若有此會諸母鬼、羅剎娑、部多、必舍左，
隨其勾召自十方來者，並須平等與其祭食，勿得令其有所不足。
獻食器用亦各不同。
若獻曼拏羅中八如來及尊那等，即各先獻如拇指大一金蓮華，
然用銅鉢滿盛酪蜜等及諸食奉獻佛菩薩已，然用新瓦器盛祭食與彼十方來者必舍左等。
其祭食者用酒肉及魚或用全魚為祭。
所獻聖賢及必舍左等，並須身心專注虔至供養，聖賢歡喜所求成就。
如是作已，行人即入觀想，想自己鼻尖上有物。
得現前已，專注不散成堅固慈，令出入息微細，端坐低頭自顧已足。
即想心中現一日輪，想日輪中有開敷蓮華，諸寶所成。
於蓮華中有尊那菩薩，身作金色，著潔白衣種種裝嚴。
又想菩薩於五分身中出大光明，又想菩薩於九流門亦出光明，
其光熾盛照耀一切。
作觀成已收光而起，復以香華及閼伽等奉上賢聖已，恭敬作禮。 ^685c12

「復次行人畫像及作曼拏羅，安布賢聖位種種所作，
皆稟阿闍梨指教，一一不得違逆，於此儀軌皆悉記憶無令差謬。
弟子即依教如儀安布賢聖，備辦香華及種種之具。
供養賢聖已，阿闍梨以帛覆弟子面，令弟子捧華拋於曼拏羅上，
認華所著處尊像，永為擁護自身之主，此後常誦此賢聖本明求其加護。
如是拋華認本尊已，弟子即以鉢器盛滿五寶奉上阿闍梨用伸勞謝。
弟子於阿闍梨此後奉重過父千倍，乃至以曼拏羅所供養物及諸寶貝施一切沙門，
此後於具德之人及諸尊長常加敬重。
亦不得於曼拏羅所用諸物乃至火及酥酪等而生輕慢，亦不得足踏蓮華。
阿闍梨如是誡約弟子已，弟子禮謝。
此後弟子所欲作法，依儀修習無不成就。」
fen:: 
#  5 護摩法分
護摩法分第五 ^686a27

「復次行人若欲修習尊那護摩法者，當於尊那菩薩及曼拏羅賢聖作大供養。
先備惹帝華、摩梨華及種種名華與妙香等而為供養，然後隨意依法作其護摩。
而是行人欲得所求一切成就者，先於護摩爐中燒吉木柴，
然復用白檀、龍腦及別妙香合和酥乳，
以青蓮華搵燒誦大明作護摩者，即得如願。
大明曰： ^686b14

「曩莫颯鉢多〔二合引〕喃〔引〕〔一〕　三藐訖三
〔二合〕沒馱俱胝〔引〕喃〔引〕〔二〕　唵〔引〕左隷
〔引〕〔三〕　祖隷〔引〕〔四〕　尊禰〔引〕〔五〕」 ^686b22

「若為息災，用阿沒羅樹葉搵酥乳同燒作護摩者，即得如願。 ^686b24

「若為增益，當用阿說他木或鉢邏舍木、
烏訥麼囉木如是等木為柴，搵酥蜜酪同燒作護摩者，即得如願。
大明曰： ^686b26

「唵〔引〕左隷〔引〕〔一〕　祖隷〔引〕〔二〕　尊禰〔引〕
〔三〕　唵〔引〕癹吒〔半音〕〔四〕」 ^686b29

「若為發遣設咄嚕者，用凶木為柴搵油燒火，
復用誐哩陀婆鍊拏一阿庾多誦大明作護摩者，即得如願。
大明曰： ^686c1

「吽〔引〕癹吒〔半音〕左隷〔引〕〔一〕　祖隷〔引〕〔二〕
　癹吒〔半音〕　尊禰〔引〕〔四〕　吽〔引〕癹吒
〔半音引〕〔五〕」 ^686c4

「若為破壞設咄嚕及禁其心者，燒左祖攞木柴，
以血和芥子油，用#CB00576;摩木樹葉及尾螺木針一阿庾多，
誦前發遣大明作護摩，即得如意。 ^686c6

「復次欲一切成就者，先須受其灌頂，然後發堅固心，
常持尊那菩薩，後作法者，皆得成就。」
fen:: 
#  6 尊那菩薩持誦法分
尊那菩薩持誦法分第六之七 ^686c10

「復次行人欲於尊那法中修習持誦者，
即須先受三昧然結曼拏羅，方可起首持誦。
當持誦時，行人於每日平旦時，先用大力明王大明加持拇指七遍擁護身已，
或往便痢亦加持頂及兩臂、心、喉五處已，即入觸。
大力明王大明曰： ^686c14

「囉怛曩〔二合〕嚩日囉〔二合〕曩底〔一〕　唵
〔引〕骨嚕〔二合〕達曩吽〔引〕弱〔二〕」 ^686c20

「入觸已，用淨土及瞿摩夷作淨，復誦甘露軍茶利大明七遍加持土，
洗身分并臍輪下及用洗下衣已，又更洗手，方得清淨。
取土，誦大明曰： ^686c22

「唵〔引〕儞佉曩〔一〕　嚩蘇達娑嚩〔二合引〕
賀〔引〕〔二〕」 ^686c26

「取得土已安於淨處。
或用作淨，即捻少許土洗手及洗足，即誦作淨大明曰： ^686c27

「曩莫三滿多〔一〕　沒馱〔引〕喃〔引〕〔二〕　唵
〔引〕#CB02122;提〔引〕〔三〕　哩訥
〔二合〕輸達曩〔引〕野娑嚩〔二合引〕賀〔引〕〔四〕」 ^686c29

「誦此淨大明已，作拳竪立拇指，即誦甘露軍茶利大明加持身五處。
甘露軍茶利大明曰： ^687a2

「曩莫囉怛曩〔二合〕怛囉〔二合〕夜〔引〕野〔一〕
　曩莫室贊〔二合〕拏〔二〕　摩賀〔引〕骨嚕
〔二合〕馱〔引〕野〔三〕　唵〔引〕虎盧〔四〕　虎盧
〔五〕　底瑟吒〔二合〕〔六〕　底瑟吒〔二合〕〔七〕
　滿馱〔八〕　滿馱〔九〕　賀曩〔十〕　賀曩
〔十一〕　阿蜜哩〔二合〕帝〔引〕吽〔引〕癹吒〔半音〕
娑嚩賀〔引〕」 ^687a4

「誦此明已，復誦三昧大明三遍或七遍。
三昧大明曰： ^687a9

「曩莫薩哩嚩〔二合〕沒馱〔一〕　#CB00155;地薩埵
〔引〕喃〔二〕　阿〔引〕尾囉#CB03129;
〔三〕　阿〔引〕尾囉#CB03129;
〔四〕　摩賀〔引〕嚩日哩〔二合〕舍多〔五〕　舍
〔引〕多〔六〕　娑〔引〕囉帝〔引〕〔七〕　娑〔引〕囉帝
〔引〕〔八〕　怛囉〔二合〕曳〔九〕　怛囉〔二合〕曳
〔十〕　尾達摩儞〔十一〕　三婆惹儞〔十二〕
　賀囉摩底〔十三〕　悉馱〔引〕屹哩〔二合引〕
〔十四〕　怛囉〔二合〕吒〔半音〕娑嚩〔二合引〕
賀〔引〕〔十五〕」 ^687a11

「誦此明已，取水一合，用前甘露軍茶利大明加持已，自灌其頂及淨其手。
用水之時，復誦本部大明七遍。
大明曰： ^687a17

「唵〔引〕卒紇哩〔二合引〕」 ^687a20

「誦明作淨已，復作拳以拇指安心，誦心大明曰： ^687a21

「唵〔引〕尊癹吒〔半音〕〔一〕」 ^687a23

「誦心明已，復誦甲冑大明擁護自身五處。
甲冑大明曰： ^687a24

「唵尊滿馱〔一〕」 ^687a26

「誦此明已，復誦甘露軍茶利大明加持水，七掬灑淨及遣魔障。
復誦土甲冑大明加持身五處以為甲冑，如得金剛手菩薩親自擁護無異。
土甲冑大明曰： ^687a27

「曩莫三滿多〔一〕　沒馱〔引〕喃〔引〕〔二〕　唵
〔引〕部〔引〕入嚩〔二合引〕攞吽〔引〕〔三〕」 ^687b2

「誦此明已，復誦如來部心明加持水，三掬獻於三寶。
如來部心大明曰： ^687b4

「曩莫三滿多〔一〕　沒馱〔引〕喃〔引〕〔二〕　#CB03129;曩#CB03129;俱
〔三〕」 ^687b6

「誦此明已，復誦佛眼大明加持水，三掬用灌自頂。
佛眼大明曰： ^687b7

「曩莫薩哩嚩〔二合〕〔一〕　怛他〔引〕誐帝〔引〕
毘藥〔二合〕〔二〕　唵〔引〕嚕嚕娑普〔二合〕嚕
〔三〕　入嚩〔二合〕攞底瑟吒〔二合〕〔四〕　悉馱路左儞
〔引〕〔五〕　薩哩嚩〔二合〕哩他娑達儞〔六〕　娑嚩
〔二合引〕賀〔引〕〔七〕」 ^687b9

「復誦甘露軍茶利心大明加持水，三掬用灌頂，即成沐浴。
心大明曰： ^687b13

「唵〔引〕阿蜜哩〔二合〕帝〔引〕吽」 ^687b15

「復誦前淨大明，如前護身已，復誦前心大明二十一遍加持水，
用灑淨及遣魔障，然後隨意沐浴，所用拭巾亦濯令清淨。
又洗二手作潔淨已，却入道場近於賢聖。
行人所著衣，亦用甘露軍茶利大明加持。
又用常受衣，大明加持三遍或七遍已，如常受用。
加持衣大明曰： ^687b16

「曩莫三滿多〔一〕　沒馱喃〔引〕〔二〕　唵〔引〕
#CB02255;乞叉〔二合〕〔三〕　薩哩嚩
〔二合〕怛他〔引〕誐多〔四〕　阿地瑟胝〔二合〕
多〔引〕野唧嚩囉娑嚩〔二合引〕賀〔引〕〔五〕」 ^687b23

「行人如是種種潔淨已，方再入賢聖道場，
於賢聖前發志誠心，合掌恭敬乃至作禮。
然以五淨水灑吉祥草作座而坐，後用塗二手，
依儀結印擁護自身，即先結諸部三昧印。 ^687b26

「佛部三昧印。以二手相並復合掌，次以二頭指安中指側第三節成印。
結此印，隨印誦佛部三昧大明曰： ^687c1

「唵〔引〕怛他〔引〕誐覩〔引〕訥婆〔二合〕嚩〔引〕野娑嚩
〔二合引〕賀〔引〕〔一〕」 ^687c4

「次結蓮華部三昧印。
先以二手作合掌，復散二手，却以三中指相合如蓮華相成印。
隨印誦蓮華部三昧大明曰： ^687c6

「唵〔引〕鉢訥謨〔二合引〕訥婆〔二合〕嚩〔引〕野娑嚩賀
〔引〕〔一〕」 ^687c9

「次結金剛部三昧印。
以二手背相合，二拇指二小指相捻，直竪餘指成印。
隨印誦金剛部三昧大明曰： ^687c11

「唵〔引〕嚩日嚕訥婆〔二合〕嚩〔引〕野娑嚩〔二合引〕
賀〔引〕」 ^687c14

「誦此明已，復結甘露軍茶利印。
以二手平仰，二小指顛倒相交，二無名指與二中指屈入掌，
二頭指如金剛相，二拇指如針成印，誦安於頂上。
隨印前甘露軍茶利大明作自擁護。」
佛說持明藏瑜伽大教尊那菩薩大明成就儀軌經卷第三
 ^687c16
