慈悲道場懺法卷第八 " wit=
other:: 
# 4 奉為阿脩羅道一切善神禮佛
奉為阿脩羅道一切善神禮佛第四
今日道場同業大眾。
重復至誠五體投地。
奉為十方盡虛空界一切阿脩羅王。
一切阿脩羅。各及眷屬。
又奉為十方盡虛空界一切聰明。
正直天地虛空主善罰惡守護持呪。
八部神王八部神將。
乃至若內若外若近若遠。
東西南北四維上下。
遍空法界有大神足力。
有大威德力。如是十方八部神王八部神將各及眷屬。
歸命敬禮一切世間大慈悲父。 ^954b5

南無彌勒佛　南無釋迦牟尼佛　南無寶名佛　南無眾清淨佛　南無無邊名佛　南無不虛光佛　南無聖天佛　南無智王佛　南無金剛眾佛　南無善障佛　南無建慈佛　南無華國佛　南無法意佛　南無風行佛　南無善思名佛　南無多明佛　南無密眾佛　南無功德守佛　南無利意佛　南無無懼佛　南無堅觀佛　南無住法佛　南無珠足佛　南無解脫德佛　南無妙身佛　南無善高佛　南無普德佛　南無無邊身菩薩　南無觀世音菩薩 ^954b13

又復歸命如是十方盡虛空界一切三寶。 ^954b24

願以慈悲力同加覆護。
願阿脩羅王一切阿脩羅。
各及眷屬又願聰明正直。
天地虛空。主善罰惡守護持呪。
八部神王八部神將。
各及眷屬。解脫客塵清淨緣障。
發起大乘修無礙道。
四無量心。六波羅蜜常得現前。
四辯六通如意自在。
恒以慈悲救護眾生。
行菩薩道入佛智慧。
度金剛心成等正覺。
other:: 
#  5 奉為龍王禮佛
奉為龍王禮佛第五 ^954b25

今日道場同業大眾。
重復至誠五體投地。
奉為十方盡虛空界一切不可思議龍王。
妙化龍王頭化提龍王。
五方龍王。天龍王地龍王。
山龍王海龍王。日宮龍王月宮龍王。
星宮龍王歲時龍王。
青海龍王。護形命龍王。
護眾生龍王。乃至十方若內若外。
若近若遠。東西南北四維上下遍空法界有大神足力有大威德力。
如是一切龍王一切龍神。
各及眷屬。歸命敬禮一切世間大慈悲父。 ^954c4

南無彌勒佛　南無釋迦牟尼佛　南無妙智佛　南無梵財佛　南無實音佛　南無正智佛　南無力得佛　南無師子意佛　南無華相佛　南無積智佛　南無華齒佛　南無功德藏佛　南無名實佛　南無希有名佛　南無上戒佛　南無無畏佛　南無日明佛　南無梵壽佛　南無一切天佛　南無樂智佛　南無寶天佛　南無珠藏佛　南無德流布佛　南無智王佛　南無無縛佛　南無堅法佛　南無天德佛 ^954c13

南無無邊身菩薩　南無觀世音菩薩 ^954c23

又復歸命如是十方盡虛空界一切三寶。 ^954c24

願以慈悲力同加攝受。
願諸龍王各及眷屬增輝光明神力自在。
以無相解斷除緣障。
永離惡趣常生淨土。
四無量心六波羅蜜。
常得現前。四無礙辯六神通力。
隨心自在。以慈悲力拯接一切。
妙行莊嚴過法雲地。
入金剛心成等正覺。
other:: 
#  6 奉為魔王禮佛
奉為魔王禮佛第六 ^954c25

今日道場同業大眾。
重復至誠。奉為大魔王五帝大魔乃至東西南北四維上下盡虛空界一切魔王各及眷屬。
歸命敬禮一切世間大慈悲父。 ^955a3

南無彌勒佛　南無釋迦牟尼佛　南無梵牟尼佛　南無安詳行佛　南無勤精進佛　南無炎肩佛　南無大威德佛　南無薝蔔華佛　南無歡喜佛　南無善眾佛　南無帝幢佛　南無大愛佛　南無須蔓色佛　南無眾妙佛　南無可樂佛　南無善定義佛　南無牛王佛　南無妙臂佛　南無大車佛　南無滿願佛　南無德光佛　南無寶音佛　南無金剛軍佛　南無富貴佛　南無勢力行佛　南無師子力佛　南無淨目佛 ^955a7

南無無邊身菩薩　南無觀世音菩薩 ^955a18

又復歸命如是十方盡虛空界一切三寶。 ^955a19

願以慈悲力同加覆護。
願大魔王五帝大魔一切魔王各及眷屬。
無始已來至于今日。
一切緣障皆得清淨。
一切罪業皆得銷滅。
一切眾苦皆得解脫。
四無量心六波羅蜜常得現前。
四無礙智六神通力如意自在。
行菩薩道不休不息。
先度眾生然後作佛。
other:: 
#  7 為人道禮佛
為人道禮佛第七 ^955a20

今日道場同業大眾。
相與已得。奉為諸天諸仙。
龍神八部。禮佛竟。
次應奉為人道一切人王禮佛報恩。
又為父母師長一切人民。
何以故爾。若無國王一切眾生無所依附。
由大王故一切得住。
行國王地飲國王水。
諸餘利益不可具說。
大眾宜各起報恩心。
經言。若能一日一夜六時忍苦為欲利益奉報恩者。
應當發起如是等心習行慈悲。
以是願力。報國王恩。
報施主恩。又當念行道報父母慈育之恩。
又當行道報師長慈訓之恩。
次復運心念如來恩。
若能至心常念不絕者。
如是等人得入道疾。
other:: 
#  1 奉為國王禮佛
奉為國王禮佛第一 ^955a27

今日道場同業大眾。
諸佛大聖慈恩開誘慇懃如此令知恩報恩。
我等今日既仰賴國王。
於末世中興顯佛法。
種種供養不惜財寶。
率土臣民望風歸附。
又令出家之人安身行道。
行住坐臥初無留難。
凡百不預唯獎以善。
皆願我等速出生死。
闡無量法門開人天正路。
而國王有如此恩德。
豈得不人人禮拜奉報其恩相與至心等一痛切。
奉為國王。歸依世間大慈悲父。 ^955b11

南無彌勒佛　南無釋迦牟尼佛　南無迦葉佛　南無淨意佛　南無知次第佛　南無猛威德佛　南無大光明佛　南無日光曜佛　南無淨藏佛　南無分別威佛　南無無損佛　南無密日佛　南無月光佛　南無持明佛　南無善寂行佛　南無不動佛　南無大請佛　南無德法佛　南無莊嚴王佛　南無高出佛　南無炎熾佛　南無華德佛　南無寶嚴佛　南無上善佛　南無寶上佛　南無利慧佛　南無嚴土佛 ^955b20

南無無邊身菩薩　南無觀世音菩薩 ^955c2

又復歸命如是十方盡虛空界一切三寶。
願以慈悲力同加攝受。
願 ^955c3

當今皇帝〔舊云大梁皇帝〕聖體康御。
天威振遠帝基永固。
慧命無窮慈霑無際。
有識歸心菩薩盛化。
天人讚仰四等六度。
日夜增明四無礙辯。
樂說無盡。得八自在具六神通。
三昧總持。應念現前慈悲即世恩遍六道。
萬行早圓速登正覺。
other:: 
#  2 奉為諸王禮佛
奉為諸王禮佛第二 ^955c5

今日道場同業大眾。
重復至誠五體投地奉為。 ^955c12

皇太子殿下。分土諸王〔舊云臨川諸王〕各及眷屬。
歸依世間大慈悲父。 ^955c14

南無彌勒佛　南無釋迦牟尼佛　南無海德佛　南無梵相佛　南無月蓋佛　南無多炎佛　南無違藍王佛　南無智稱佛　南無覺想佛　南無功德光佛　南無聲流布佛　南無滿月佛　南無華光佛　南無善戒佛　南無燈王佛　南無電光佛　南無光王佛　南無光明佛　南無具足讚佛　南無華藏佛　南無弗沙佛　南無日端嚴佛　南無淨善佛　南無威猛軍佛　南無福威德佛　南無力行佛　南無羅睺天佛 ^955c16

南無無邊身菩薩　南無觀世音菩薩 ^956a4

又復歸依如是十方盡虛空界一切三寶。
願以慈悲力同加覆護。
願 ^956a5

皇太子殿下。分土諸王各及眷屬。
身心安樂妙算無窮。
行大乘道入佛智慧。
被四弘誓不捨一切。
四等六度常得現前。
六通三達善識根性。
具二莊嚴神力自在。
行如來慈攝化四生。
other:: 
#  3 奉為父母禮佛
奉為父母禮佛第三 ^956a7

今日道場同業大眾。
次復應須五體投地奉為父母育養之恩。
懷抱乳哺愛重情深。
寧自危身安立其子。
至年長大訓以仁禮。
洗掌求師願通經義。
時刻不忘企及人流。
所當供給不悋家寶。
念思慮結有亦成病臥不安席。
常憶其子。天下恩重世實無二。
所以佛言。天下之恩莫過父母。
夫捨家人未能得道。
唯勤學業為善莫廢。
積德不止。必能報恩相與至心等一痛切五體投地。
各自奉為有識神已來至于今日。
經生父母歷劫親緣一切眷屬。
歸依世間大慈悲父。 ^956a13

南無彌勒佛　南無釋迦牟尼佛　南無智聚佛　南無調御佛　南無如王佛　南無華相佛　南無羅睺羅佛　南無大藥佛　南無宿王佛　南無華王佛　南無德手佛　南無得叉迦佛　南無流布王佛　南無日光佛　南無法藏佛　南無妙音佛　南無德主佛　南無金剛眾佛　南無慧頂佛　南無善住佛　南無意行佛　南無梵音佛　南無師子佛　南無雷音佛　南無通相佛　南無安隱佛　南無慧陰佛　南無無邊身菩薩　南無觀世音菩薩 ^956a24

又復歸依如是十方盡虛空界一切三寶。 ^956b6

願以慈悲力同加攝受。
願父母親緣各及眷屬。
從今日去至于菩提。
一切罪障皆得除滅。
一切眾苦畢竟解脫。
結習煩惱永得清淨。
長辭四趣自在往生。
親侍諸佛現前受記。
四無量心六波羅蜜。
常不離行四無礙智。
六神通力如意自在。
得佛十力相好嚴身。
同坐道場成等正覺。
other:: 
#  4 各為過去父母禮佛
各為過去父母禮佛第四 ^956b7

今日道場同業大眾。
其中若有父母少便孤背難復再遇。
萬劫悠然既未得天眼。
死生智明不知父母捨報神識更生何道。
唯當競設福力功德追而報恩。
為善不止功成必致。
經言。為亡人作福如餉遠人。
若生人天增益功德。
若處三途。或在八難速令解脫。
生若值佛受正法教永離眾苦憂畏悉除七世久遠歷劫親緣十方眾生同得解脫。
是為智者至慈至孝最上報恩。
相與今日若有過去者應當悲泣追懷懊惱嗚呼哽慟奉為過去父母歷劫親緣五體投地。
歸依世間大慈悲父。 ^956b15

南無彌勒佛　南無釋迦牟尼佛　南無梵王佛　南無大牛王佛　南無梨陀目佛　南無龍德佛　南無寶相佛　南無莊嚴佛　南無不沒音佛　南無華持佛　南無音得佛　南無師子佛　南無莊嚴辭佛　南無勇智佛　南無華積佛　南無華開佛　南無力行佛　南無德積佛　南無上形色佛　南無明曜佛　南無月燈佛　南無威德王佛　南無菩提王佛　南無無盡佛　南無菩提眼佛　南無身充滿佛　南無慧國佛 ^956b27

南無無邊身菩薩　南無觀世音菩薩 ^956c9

又復歸依如是十方。
盡虛空界一切三寶。 ^956c10

願以慈悲力救護拯接。
願大眾各有過去父母歷劫眷屬。
從今日去至于道場。
一切罪緣皆得消殄。
一切苦果永得除滅。
煩惱結業畢竟清淨。
斷三障緣無五怖畏。
行菩薩道廣化一切。
八解洗心四弘被物。
面奉慈顏諮承妙旨。
不起本處盡諸有漏。
隨念逍遙遍諸佛土。
行願早登速成正覺。
other:: 
#  5 奉為師長禮佛
奉為師長禮佛第五 ^956c11

今日道場同業大眾。
相與已為父母親緣禮佛竟。
次復應念師長恩德。
虔誠禮佛何以故爾。
父母雖復生育我等。
不能令我速離惡趣。
師長於我恩德無量。
大慈獎諭恒使修善。
願出生死到於彼岸。
每事利益令得見佛。
除煩惱結永處無為。
如此至德誰能上報。
若能終身行道正可自利非報師恩。
故佛言。善知識者莫過師長。
既能自度亦復度人。
相與今日稟得出家。
受具足戒。此之重恩從師長得。
豈不人人追念此恩。
相與至心等一痛切五體投地。
奉為和上阿闍梨同壇尊證上中下座各及眷屬。
歸依世間大慈悲父。 ^956c19

南無彌勒佛　南無釋迦牟尼佛　南無最上佛　南無清涼照佛　南無慧德佛　南無妙音佛　南無導師佛　南無無礙藏佛　南無上施佛　南無大尊佛　南無智力勢佛　南無大焰佛　南無帝王佛　南無制力佛　南無威德佛　南無善明佛　南無名聞佛　南無端嚴佛　南無無塵垢佛　南無威儀佛　南無師子軍佛　南無天王佛　南無名聲佛　南無殊勝佛　南無大藏佛　南無福德光佛　南無梵聞佛 ^957a10

南無無邊身菩薩　南無觀世音菩薩 ^957a20

又復歸依如是十方盡虛空界一切三寶。 ^957a21

願以慈悲力同加攝受。
願和上阿闍梨同壇尊證上中下座各及眷屬。
從今日去至坐道場。
一切罪障皆得清淨。
一切眾苦悉得解脫。
一切煩惱皆得斷除。
隨念往生諸佛淨土。
菩提行願皆悉具足。
財施無盡法施無盡。
福德無盡安樂無盡。
壽命無盡智慧無盡。
四無量心六波羅蜜。
常得現前。四無礙智六神通力。
如意自在。住首楞嚴三昧得金剛身。
不捨本誓還救眾生。
other:: 
#  6 為十方比丘比丘尼禮佛
為十方比丘比丘尼禮佛第六 ^957a22

今日道場同業大眾。
以此禮拜之次。重復增到五體投地。
普為十方盡虛空界。
現在未來一切。比丘比丘尼。
式叉摩那。沙彌沙彌尼各及眷屬。
又為十方盡虛空界一切優婆塞優婆夷各及眷屬。
又為從來信施檀越。
善惡知識有緣無緣各及眷屬。
如是人道一切人類各及眷屬。
〔某甲〕等。今日以慈悲心。
普為歸依世間大慈悲父。 ^957b3

南無彌勒佛　南無釋迦牟尼佛　南無燈王佛　南無智頂佛　南無上天佛　南無地王佛　南無至解脫佛　南無金髻佛　南無羅睺日佛　南無莫能勝佛　南無牟尼淨佛　南無善光佛　南無金齊佛　南無眾德天王佛　南無法益佛　南無德臂佛　南無鴦伽陀佛　南無美妙惠佛　南無微意佛　南無諸威德佛　南無師子髮佛　南無解脫相佛　南無威相佛　南無斷流佛　南無慧藏佛　南無智聚佛　南無無礙讚佛 ^957b11

南無無邊身菩薩　南無觀世音菩薩 ^957b22

又復歸依如是十方盡虛空界一切三寶。 ^957b23

願以慈悲力同加覆護。
願十方盡虛空界一切比丘比丘尼式叉摩那沙彌沙彌尼各及眷屬。
又願十方一切優婆塞優婆夷。
各及眷屬。又願從來信施檀越善惡知識有緣無緣各及眷屬。
乃至一切人道一切人類。
無始已來至于今日。
一切煩惱皆得斷除。
一切緣障皆得清淨。
一切罪業皆得消滅。
一切眾苦皆得解脫。
離三障業無五怖畏。
四無量心六波羅蜜。
常得現前。四無礙智六神通力如意自在。
行菩薩行入一乘道。
度脫無邊一切眾生。
other:: 
#  7 為十方過去比丘比丘尼禮佛
為十方過去比丘比丘尼禮佛第七 ^957b24

今日道場同業大眾。
重復至誠五體投地。
代為十方盡虛空界一切過去比丘比丘尼。
式叉摩那沙彌沙彌尼。
過去優婆塞優婆夷。
廣及十方一切人道一切人類有命過者各及眷屬。
〔某甲〕等今日以慈悲心。
等諸佛心同諸佛願。
普為歸依世間大慈悲父。 ^957c6

南無彌勒佛　南無釋迦牟尼佛　南無寶聚佛　南無善高佛　南無山王相佛　南無法頂佛　南無解脫德佛　南無善端嚴佛　南無吉身佛　南無愛語佛　南無師子利佛　南無和樓那佛　南無師子法佛　南無法力佛　南無愛樂佛　南無讚不動佛　南無眾明王佛　南無覺悟眾生佛　南無妙眼佛　南無意住義佛　南無光照佛　南無香德佛　南無令喜佛　南無不虛行佛　南無滅恚佛　南無上色佛　南無善步佛 ^957c12

南無無邊身菩薩　南無觀世音菩薩 ^957c23

又復歸依如是十方盡虛空界一切三寶。 ^957c24

願以慈悲力救護拯接。
願過去一切比丘比丘尼。
式叉摩那沙彌沙彌尼。
各及眷屬。又願過去一切優婆塞優婆夷。
各及眷屬。若有地獄道苦今日即得解脫。
若有畜生道苦今日即得解脫。
若有鬼神道苦今日即得解脫。
離八難地受八福生。
永捨惡道長生淨土。
財施無盡法施無盡。
福德無盡安樂無盡。
壽命無盡智慧無盡。
四無量心六波羅蜜。
常得現前。四無礙智六神通力。
如意自在。常得見佛聞法。
行菩薩道勇猛精進。
不休不息。乃至進修成阿耨多羅三藐三菩提。
廣能度脫一切眾生。
慈悲道場懺法卷第八
 ^957c25
