
hui:: 
pin:: 
###  53
大般若波羅蜜多經卷第一百五十五
三藏法師玄奘奉　詔譯
初分校量功德品第三十之五十三
「復次，憍尸迦！若善男子、善女人等，為發無上菩提心者宣說精進波羅蜜多，
作如是言：『汝善男子應修精進波羅蜜多，
不應觀一切智若常若無常，不應觀道相智、一切相智若常若無常。
何以故？一切智一切智自性空，道相智、
一切相智道相智、一切相智自性空；是一切智自性即非自性，
是道相智、一切相智自性亦非自性，若非自性即是精進波羅蜜多。
於此精進波羅蜜多，一切智不可得，彼常無常亦不可得；
道相智、一切相智皆不可得，彼常無常亦不可得。
所以者何？此中尚無一切智等可得，何況有彼常與無常！
汝若能修如是精進，是修精進波羅蜜多。』 ^836a7

「復作是言：『汝善男子應修精進波羅蜜多，
不應觀一切智若樂若苦，不應觀道相智、一切相智若樂若苦。
何以故？一切智一切智自性空，道相智、
一切相智道相智、一切相智自性空；是一切智自性即非自性，
是道相智、一切相智自性亦非自性，若非自性即是精進波羅蜜多。
於此精進波羅蜜多，一切智不可得，彼樂與苦亦不可得；
道相智、一切相智皆不可得，彼樂與苦亦不可得。
所以者何？此中尚無一切智等可得，何況有彼樂之與苦！
汝若能修如是精進，是修精進波羅蜜多。』 ^836a19

「復作是言：『汝善男子應修精進波羅蜜多，
不應觀一切智若我若無我，不應觀道相智、一切相智若我若無我。
何以故？一切智一切智自性空，道相智、
一切相智道相智、一切相智自性空；是一切智自性即非自性，
是道相智、一切相智自性亦非自性，若非自性即是精進波羅蜜多。
於此精進波羅蜜多，一切智不可得，彼我無我亦不可得；
道相智、一切相智皆不可得，彼我無我亦不可得。
所以者何？此中尚無一切智等可得，何況有彼我與無我！
汝若能修如是精進，是修精進波羅蜜多。』 ^836b1

「復作是言：『汝善男子應修精進波羅蜜多，
不應觀一切智若淨若不淨，不應觀道相智、一切相智若淨若不淨。
何以故？一切智一切智自性空，道相智、
一切相智道相智、一切相智自性空；是一切智自性即非自性，
是道相智、一切相智自性亦非自性，若非自性即是精進波羅蜜多。
於此精進波羅蜜多，一切智不可得，彼淨不淨亦不可得；
道相智、一切相智皆不可得，彼淨不淨亦不可得。
所以者何？此中尚無一切智等可得，何況有彼淨與不淨！
汝若能修如是精進，是修精進波羅蜜多。』 ^836b12

「憍尸迦！是善男子、善女人等作此等說，是為宣說真正精進波羅蜜多。 ^836b23

「復次，憍尸迦！若善男子、善女人等，為發無上菩提心者宣說精進波羅蜜多，
作如是言：『汝善男子應修精進波羅蜜多，
不應觀一切陀羅尼門若常若無常，不應觀一切三摩地門若常若無常。
何以故？一切陀羅尼門一切陀羅尼門自性空，
一切三摩地門一切三摩地門自性空；
是一切陀羅尼門自性即非自性，是一切三摩地門自性亦非自性，
若非自性即是精進波羅蜜多。
於此精進波羅蜜多，一切陀羅尼門不可得，
彼常無常亦不可得；一切三摩地門不可得，彼常無常亦不可得。
所以者何？此中尚無一切陀羅尼門等可得，何況有彼常與無常！
汝若能修如是精進，是修精進波羅蜜多。』 ^836b25

「復作是言：『汝善男子應修精進波羅蜜多，
不應觀一切陀羅尼門若樂若苦，不應觀一切三摩地門若樂若苦。
何以故？一切陀羅尼門一切陀羅尼門自性空，
一切三摩地門一切三摩地門自性空；
是一切陀羅尼門自性即非自性，是一切三摩地門自性亦非自性，
若非自性即是精進波羅蜜多。
於此精進波羅蜜多，一切陀羅尼門不可得，
彼樂與苦亦不可得；一切三摩地門不可得，彼樂與苦亦不可得。
所以者何？此中尚無一切陀羅尼門等可得，何況有彼樂之與苦！
汝若能修如是精進，是修精進波羅蜜多。』 ^836c9

「復作是言：『汝善男子應修精進波羅蜜多，
不應觀一切陀羅尼門若我若無我，不應觀一切三摩地門若我若無我。
何以故？一切陀羅尼門一切陀羅尼門自性空，
一切三摩地門一切三摩地門自性空；
是一切陀羅尼門自性即非自性，是一切三摩地門自性亦非自性，
若非自性即是精進波羅蜜多。
於此精進波羅蜜多，一切陀羅尼門不可得，
彼我無我亦不可得；一切三摩地門不可得，彼我無我亦不可得。
所以者何？此中尚無一切陀羅尼門等可得，何況有彼我與無我！
汝若能修如是精進，是修精進波羅蜜多。』 ^836c20

「復作是言：『汝善男子應修精進波羅蜜多，
不應觀一切陀羅尼門若淨若不淨，不應觀一切三摩地門若淨若不淨。
何以故？一切陀羅尼門一切陀羅尼門自性空，
一切三摩地門一切三摩地門自性空；
是一切陀羅尼門自性即非自性，是一切三摩地門自性亦非自性，
若非自性即是精進波羅蜜多。
於此精進波羅蜜多，一切陀羅尼門不可得，
彼淨不淨亦不可得；一切三摩地門不可得，彼淨不淨亦不可得。
所以者何？此中尚無一切陀羅尼門等可得，何況有彼淨與不淨！
汝若能修如是精進，是修精進波羅蜜多。』 ^837a3

「憍尸迦！是善男子、善女人等作此等說，是為宣說真正精進波羅蜜多。 ^837a15

「復次，憍尸迦！若善男子、善女人等，為發無上菩提心者宣說精進波羅蜜多，
作如是言：『汝善男子應修精進波羅蜜多，
不應觀預流向預流果若常若無常，不應觀一來向一來果、
不還向不還果、阿羅漢向阿羅漢果若常若無常。
何以故？預流向預流果預流向預流果自性空，
一來向一來果、不還向不還果、阿羅漢向阿羅漢果一來向乃至阿羅漢果自性空；
是預流向預流果自性即非自性，是一來向乃至阿羅漢果自性亦非自性，
若非自性即是精進波羅蜜多。
於此精進波羅蜜多，預流向預流果不可得，
彼常無常亦不可得；一來向乃至阿羅漢果皆不可得，彼常無常亦不可得。
所以者何？此中尚無預流向等可得，何況有彼常與無常！
汝若能修如是精進，是修精進波羅蜜多。』 ^837a17

「復作是言：『汝善男子應修精進波羅蜜多，
不應觀預流向預流果若樂若苦，不應觀一來向一來果、
不還向不還果、阿羅漢向阿羅漢果若樂若苦。
何以故？預流向預流果預流向預流果自性空，
一來向一來果、不還向不還果、阿羅漢向阿羅漢果一來向乃至阿羅漢果自性空；
是預流向預流果自性即非自性，是一來向乃至阿羅漢果自性亦非自性，
若非自性即是精進波羅蜜多。
於此精進波羅蜜多，預流向預流果不可得，
彼樂與苦亦不可得；一來向乃至阿羅漢果皆不可得，彼樂與苦亦不可得。
所以者何？此中尚無預流向等可得，何況有彼樂之與苦！
汝若能修如是精進，是修精進波羅蜜多。』 ^837b3

「復作是言：『汝善男子應修精進波羅蜜多，
不應觀預流向預流果若我若無我，不應觀一來向一來果、
不還向不還果、阿羅漢向阿羅漢果若我若無我。
何以故？預流向預流果預流向預流果自性空，
一來向一來果、不還向不還果、阿羅漢向阿羅漢果一來向乃至阿羅漢果自性空；
是預流向預流果自性即非自性，是一來向乃至阿羅漢果自性亦非自性，
若非自性即是精進波羅蜜多。
於此精進波羅蜜多，預流向預流果不可得，
彼我無我亦不可得；一來向乃至阿羅漢果皆不可得，彼我無我亦不可得。
所以者何？此中尚無預流向等可得，何況有彼我與無我！
汝若能修如是精進，是修精進波羅蜜多。』 ^837b16

「復作是言：『汝善男子應修精進波羅蜜多，
不應觀預流向預流果若淨若不淨，不應觀一來向一來果、
不還向不還果、阿羅漢向阿羅漢果若淨若不淨。
何以故？預流向預流果預流向預流果自性空，
一來向一來果、不還向不還果、阿羅漢向阿羅漢果一來向乃至阿羅漢果自性空；
是預流向預流果自性即非自性，是一來向乃至阿羅漢果自性亦非自性，
若非自性即是精進波羅蜜多。
於此精進波羅蜜多，預流向預流果不可得，
彼淨不淨亦不可得；一來向乃至阿羅漢果皆不可得，彼淨不淨亦不可得。
所以者何？此中尚無預流向等可得，何況有彼淨與不淨！
汝若能修如是精進，是修精進波羅蜜多。』 ^837c1

「憍尸迦！是善男子、善女人等作此等說，是為宣說真正精進波羅蜜多。 ^837c15

「復次，憍尸迦！若善男子、善女人等，為發無上菩提心者宣說精進波羅蜜多，
作如是言：『汝善男子應修精進波羅蜜多，不應觀一切獨覺菩提若常若無常。
何以故？一切獨覺菩提一切獨覺菩提自性空，
是一切獨覺菩提自性即非自性，若非自性即是精進波羅蜜多。
於此精進波羅蜜多，一切獨覺菩提不可得，彼常無常亦不可得。
所以者何？此中尚無一切獨覺菩提可得，何況有彼常與無常！
汝若能修如是精進，是修精進波羅蜜多。』 ^837c17

「復作是言：『汝善男子應修精進波羅蜜多，不應觀一切獨覺菩提若樂若苦。
何以故？一切獨覺菩提一切獨覺菩提自性空，
是一切獨覺菩提自性即非自性，若非自性即是精進波羅蜜多。
於此精進波羅蜜多，一切獨覺菩提不可得，彼樂與苦亦不可得。
所以者何？此中尚無一切獨覺菩提可得，何況有彼樂之與苦！
汝若能修如是精進，是修精進波羅蜜多。』 ^837c26

「復作是言：『汝善男子應修精進波羅蜜多，不應觀一切獨覺菩提若我若無我。
何以故？一切獨覺菩提一切獨覺菩提自性空，
是一切獨覺菩提自性即非自性，若非自性即是精進波羅蜜多。
於此精進波羅蜜多，一切獨覺菩提不可得，彼我無我亦不可得。
所以者何？此中尚無一切獨覺菩提可得，何況有彼我與無我！
汝若能修如是精進，是修精進波羅蜜多。』 ^838a5

「復作是言：『汝善男子應修精進波羅蜜多，不應觀一切獨覺菩提若淨若不淨。
何以故？一切獨覺菩提一切獨覺菩提自性空，
是一切獨覺菩提自性即非自性，若非自性即是精進波羅蜜多。
於此精進波羅蜜多，一切獨覺菩提不可得，彼淨不淨亦不可得。
所以者何？此中尚無一切獨覺菩提可得，何況有彼淨與不淨！
汝若能修如是精進，是修精進波羅蜜多。』 ^838a14

「憍尸迦！是善男子、善女人等作此等說，是為宣說真正精進波羅蜜多。 ^838a22

「復次，憍尸迦！若善男子、善女人等，為發無上菩提心者宣說精進波羅蜜多，
作如是言：『汝善男子應修精進波羅蜜多，不應觀一切菩薩摩訶薩行若常若無常。
何以故？一切菩薩摩訶薩行一切菩薩摩訶薩行自性空，
是一切菩薩摩訶薩行自性即非自性，若非自性即是精進波羅蜜多。
於此精進波羅蜜多，一切菩薩摩訶薩行不可得，彼常無常亦不可得。
所以者何？此中尚無一切菩薩摩訶薩行可得，何況有彼常與無常！
汝若能修如是精進，是修精進波羅蜜多。』 ^838a24

「復作是言：『汝善男子應修精進波羅蜜多，不應觀一切菩薩摩訶薩行若樂若苦。
何以故？一切菩薩摩訶薩行一切菩薩摩訶薩行自性空，
是一切菩薩摩訶薩行自性即非自性，若非自性即是精進波羅蜜多。
於此精進波羅蜜多，一切菩薩摩訶薩行不可得，彼樂與苦亦不可得。
所以者何？此中尚無一切菩薩摩訶薩行可得，何況有彼樂之與苦！
汝若能修如是精進，是修精進波羅蜜多。』 ^838b5

「復作是言：『汝善男子應修精進波羅蜜多，不應觀一切菩薩摩訶薩行若我若無我。
何以故？一切菩薩摩訶薩行一切菩薩摩訶薩行自性空，
是一切菩薩摩訶薩行自性即非自性，若非自性即是精進波羅蜜多。
於此精進波羅蜜多，一切菩薩摩訶薩行不可得，彼我無我亦不可得。
所以者何？此中尚無一切菩薩摩訶薩行可得，何況有彼我與無我！
汝若能修如是精進，是修精進波羅蜜多。』 ^838b14

「復作是言：『汝善男子應修精進波羅蜜多，不應觀一切菩薩摩訶薩行若淨若不淨。
何以故？一切菩薩摩訶薩行一切菩薩摩訶薩行自性空，
是一切菩薩摩訶薩行自性即非自性，
若非自性即是精進波羅蜜多，於此精進波羅蜜多，
一切菩薩摩訶薩行不可得，彼淨不淨亦不可得。
所以者何？此中尚無一切菩薩摩訶薩行可得，何況有彼淨與不淨！
汝若能修如是精進，是修精進波羅蜜多。』 ^838b23

「憍尸迦！是善男子、善女人等作此等說，是為宣說真正精進波羅蜜多。 ^838c3

「復次，憍尸迦！若善男子、善女人等，為發無上菩提心者宣說精進波羅蜜多，
作如是言：『汝善男子應修精進波羅蜜多，不應觀諸佛無上正等菩提若常若無常。
何以故？諸佛無上正等菩提諸佛無上正等菩提自性空，
是諸佛無上正等菩提自性即非自性，若非自性即是精進波羅蜜多。
於此精進波羅蜜多，諸佛無上正等菩提不可得，彼常無常亦不可得。
所以者何？此中尚無諸佛無上正等菩提可得，何況有彼常與無常！
汝若能修如是精進，是修精進波羅蜜多。』 ^838c5

「復作是言：『汝善男子應修精進波羅蜜多，不應觀諸佛無上正等菩提若樂若苦。
何以故？諸佛無上正等菩提諸佛無上正等菩提自性空，
是諸佛無上正等菩提自性即非自性，若非自性即是精進波羅蜜多。
於此精進波羅蜜多，諸佛無上正等菩提不可得，彼樂與苦亦不可得。
所以者何？此中尚無諸佛無上正等菩提可得，何況有彼樂之與苦！
汝若能修如是精進，是修精進波羅蜜多。』 ^838c15

「復作是言：『汝善男子應修精進波羅蜜多，不應觀諸佛無上正等菩提若我若無我。
何以故？諸佛無上正等菩提諸佛無上正等菩提自性空，
是諸佛無上正等菩提自性即非自性，若非自性即是精進波羅蜜多。
於此精進波羅蜜多，諸佛無上正等菩提不可得，彼我無我亦不可得。
所以者何？此中尚無諸佛無上正等菩提可得，何況有彼我與無我！
汝若能修如是精進，是修精進波羅蜜多。』 ^838c24

「復作是言：『汝善男子應修精進波羅蜜多，不應觀諸佛無上正等菩提若淨若不淨。
何以故？諸佛無上正等菩提諸佛無上正等菩提自性空，
是諸佛無上正等菩提自性即非自性，若非自性即是精進波羅蜜多。
於此精進波羅蜜多，諸佛無上正等菩提不可得，彼淨不淨亦不可得。
所以者何？此中尚無諸佛無上正等菩提可得，何況有彼淨與不淨！
汝若能修如是精進，是修精進波羅蜜多。』 ^839a4

「憍尸迦！是善男子、善女人等作此等說，是為宣說真正精進波羅蜜多。」 ^839a12

時，天帝釋復白佛言：「世尊！
云何諸善男子、善女人等，說無所得安忍波羅蜜多名說真正安忍波羅蜜多？」 ^839a15

佛言：「憍尸迦！若善男子、善女人等，為發無上菩提心者宣說安忍波羅蜜多，
作如是言：『汝善男子應修安忍波羅蜜多，
不應觀色若常若無常，不應觀受、想、行、識若常若無常。
何以故？色色自性空，受、想、行、識受、想、行、
識自性空；是色自性即非自性，是受、想、
行、識自性亦非自性，若非自性即是安忍波羅蜜多。
於此安忍波羅蜜多，色不可得，彼常無常亦不可得；
受、想、行、識皆不可得，彼常無常亦不可得。
所以者何？此中尚無色等可得，何況有彼常與無常！
汝若能修如是安忍，是修安忍波羅蜜多。』 ^839a17

「復作是言：『汝善男子應修安忍波羅蜜多，
不應觀色若樂若苦，不應觀受、想、行、識若樂若苦。
何以故？色色自性空，受、想、行、識受、想、行、
識自性空；是色自性即非自性，是受、想、
行、識自性亦非自性，若非自性即是安忍波羅蜜多。
於此安忍波羅蜜多，色不可得，彼樂與苦亦不可得；
受、想、行、識皆不可得，彼樂與苦亦不可得。
所以者何？此中尚無色等可得，何況有彼樂之與苦！
汝若能修如是安忍，是修安忍波羅蜜多。』 ^839a28

「復作是言：『汝善男子應修安忍波羅蜜多，
不應觀色若我若無我，不應觀受、想、行、識若我若無我。
何以故？色色自性空，受、想、行、識受、想、行、
識自性空；是色自性即非自性，是受、想、
行、識自性亦非自性，若非自性即是安忍波羅蜜多。
於此安忍波羅蜜多，色不可得，彼我無我亦不可得；
受、想、行、識皆不可得，彼我無我亦不可得。
所以者何？此中尚無色等可得，何況有彼我與無我！
汝若能修如是安忍，是修安忍波羅蜜多。』 ^839b8

「復作是言：『汝善男子應修安忍波羅蜜多，
不應觀色若淨若不淨，不應觀受、想、行、識若淨若不淨。
何以故？色色自性空，受、想、行、識受、想、行、
識自性空；是色自性即非自性，是受、想、
行、識自性亦非自性，若非自性即是安忍波羅蜜多。
於此安忍波羅蜜多，色不可得，彼淨不淨亦不可得；
受、想、行、識皆不可得，彼淨不淨亦不可得。
所以者何？此中尚無色等可得，何況有彼淨與不淨！
汝若能修如是安忍，是修安忍波羅蜜多。』 ^839b18

「憍尸迦！是善男子、善女人等作此等說，是為宣說真正安忍波羅蜜多。 ^839b27

「復次，憍尸迦！若善男子、善女人等，為發無上菩提心者宣說安忍波羅蜜多，
作如是言：『汝善男子應修安忍波羅蜜多，
不應觀眼處若常若無常，不應觀耳、鼻、
舌、身、意處若常若無常。
何以故？眼處眼處自性空，耳、鼻、舌、身、意處耳、
鼻、舌、身、意處自性空；是眼處自性即非自性，
是耳、鼻、舌、身、意處自性亦非自性，若非自性即是安忍波羅蜜多。
於此安忍波羅蜜多，眼處不可得，彼常無常亦不可得；
耳、鼻、舌、身、意處皆不可得，彼常無常亦不可得。
所以者何？此中尚無眼處等可得，何況有彼常與無常！
汝若能修如是安忍，是修安忍波羅蜜多。』 ^839b29

「復作是言：『汝善男子應修安忍波羅蜜多，
不應觀眼處若樂若苦，不應觀耳、鼻、舌、
身、意處若樂若苦。
何以故？眼處眼處自性空，耳、鼻、舌、身、意處耳、
鼻、舌、身、意處自性空；是眼處自性即非自性，
是耳、鼻、舌、身、意處自性亦非自性，若非自性即是安忍波羅蜜多。
於此安忍波羅蜜多，眼處不可得，彼樂與苦亦不可得；
耳、鼻、舌、身、意處皆不可得，彼樂與苦亦不可得。
所以者何？此中尚無眼處等可得，何況有彼樂之與苦！
汝若能修如是安忍，是修安忍波羅蜜多。』 ^839c12

「復作是言：『汝善男子應修安忍波羅蜜多，
不應觀眼處若我若無我，不應觀耳、鼻、
舌、身、意處若我若無我。
何以故？眼處眼處自性空，耳、鼻、舌、身、意處耳、
鼻、舌、身、意處自性空；是眼處自性即非自性，
是耳、鼻、舌、身、意處自性亦非自性，若非自性即是安忍波羅蜜多。
於此安忍波羅蜜多，眼處不可得，彼我無我亦不可得；
耳、鼻、舌、身、意處皆不可得，彼我無我亦不可得。
所以者何？此中尚無眼處等可得，何況有彼我與無我！
汝若能修如是安忍，是修安忍波羅蜜多。』 ^839c23

「復作是言：『汝善男子應修安忍波羅蜜多，
不應觀眼處若淨若不淨，不應觀耳、鼻、
舌、身、意處若淨若不淨。
何以故？眼處眼處自性空，耳、鼻、舌、身、意處耳、
鼻、舌、身、意處自性空；是眼處自性即非自性，
是耳、鼻、舌、身、意處自性亦非自性，若非自性即是安忍波羅蜜多。
於此安忍波羅蜜多，眼處不可得，彼淨不淨亦不可得；
耳、鼻、舌、身、意處皆不可得，彼淨不淨亦不可得。
所以者何？此中尚無眼處等可得，何況有彼淨與不淨！
汝若能修如是安忍，是修安忍波羅蜜多。』 ^840a4

「憍尸迦！是善男子、善女人等作此等說，是為宣說真正安忍波羅蜜多。 ^840a14

「復次，憍尸迦！若善男子、善女人等，為發無上菩提心者宣說安忍波羅蜜多，
作如是言：『汝善男子應修安忍波羅蜜多，
不應觀色處若常若無常，不應觀聲、香、
味、觸、法處若常若無常。
何以故？色處色處自性空，聲、香、味、觸、法處聲、
香、味、觸、法處自性空；是色處自性即非自性，
是聲、香、味、觸、法處自性亦非自性，若非自性即是安忍波羅蜜多。
於此安忍波羅蜜多，色處不可得，彼常無常亦不可得；
聲、香、味、觸、法處皆不可得，彼常無常亦不可得。
所以者何？此中尚無色處等可得，何況有彼常與無常！
汝若能修如是安忍，是修安忍波羅蜜多。』 ^840a17

「復作是言：『汝善男子應修安忍波羅蜜多，
不應觀色處若樂若苦，不應觀聲、香、味、
觸、法處若樂若苦。
何以故？色處色處自性空，聲、香、味、觸、法處聲、
香、味、觸、法處自性空；是色處自性即非自性，
是聲、香、味、觸、法處自性亦非自性，若非自性即是安忍波羅蜜多。
於此安忍波羅蜜多，色處不可得，彼樂與苦亦不可得；
聲、香、味、觸、法處皆不可得，彼樂與苦亦不可得。
所以者何？此中尚無色處等可得，何況有彼樂之與苦！
汝若能修如是安忍，是修安忍波羅蜜多。』 ^840a29

「復作是言：『汝善男子應修安忍波羅蜜多，
不應觀色處若我若無我，不應觀聲、香、
味、觸、法處若我若無我。
何以故？色處色處自性空，聲、香、味、觸、法處聲、
香、味、觸、法處自性空；是色處自性即非自性，
是聲、香、味、觸、法處自性亦非自性，若非自性即是安忍波羅蜜多。
於此安忍波羅蜜多，色處不可得，彼我無我亦不可得；
聲、香、味、觸、法處皆不可得，彼我無我亦不可得。
所以者何？此中尚無色處等可得，何況有彼我與無我！
汝若能修如是安忍，是修安忍波羅蜜多。』 ^840b10

「復作是言：『汝善男子應修安忍波羅蜜多，
不應觀色處若淨若不淨，不應觀聲、香、
味、觸、法處若淨若不淨。
何以故？色處色處自性空，聲、香、味、觸、法處聲、
香、味、觸、法處自性空；是色處自性即非自性，
是聲、香、味、觸、法處自性亦非自性，若非自性即是安忍波羅蜜多。
於此安忍波羅蜜多，色處不可得，彼淨不淨亦不可得；
聲、香、味、觸、法處皆不可得，彼淨不淨亦不可得。
所以者何？此中尚無色處等可得，何況有彼淨與不淨！
汝若能修如是安忍，是修安忍波羅蜜多。』 ^840b20

「憍尸迦！是善男子、善女人等作此等說，是為宣說真正安忍波羅蜜多。
大般若波羅蜜多經卷第一百五十五
 ^840c1
