
jing:: 佛說聖莊嚴陀羅尼經卷上
translator:: 西天譯經三藏朝散大夫試鴻臚少卿傳法大師臣施護奉　詔譯
如是我聞：
一時世尊在迦毘羅城無憂樹園，與阿難陀等大比丘眾，及慈氏菩薩摩訶薩俱會一處。
是時復有天眾、龍眾、夜叉眾、羅剎眾、阿修羅眾、
迦樓羅眾、乾闥婆眾、緊曩羅眾、毘舍遮眾、
畢哩多眾、鳩槃茶眾、布單曩眾、執魅眾、
二十八大藥叉軍主眾、四大藥叉軍主眾、
一切星曜眾，乃至雪山苦行諸仙眾，如是等眾皆來集會。 ^895c29

復有他方一切羅剎等眾，所謂護迦儞隷布寫那哩枳吒迦囉拏穌摩娜摩賀賀哩摩怛哩眾，
如是等眾亦來集會。 ^896a8

復有四方四大羅剎，所謂東方賀哩羅剎、
南方虞拏羅剎、西方枳設哩羅剎、北方摩尼袒哆羅剎，
此四羅剎性極暴惡，各有六十眷屬，是等羅剎亦來在會。 ^896a11

爾時淨飯王宮羅睺羅童子，於夜臥時為惡羅剎而來嬈亂，
數數驚怖不得安隱。
時羅睺羅母耶輸陀羅及諸眷屬，悉知世尊與諸聖眾在無憂樹園去宮城不遠。
於夜後分，令羅睺羅與眾童子及諸侍人前後導從往詣佛所。
時羅睺羅童子至佛會已，頂禮佛足，獨於佛前涕泣而住。 ^896a15

爾時世尊告阿難言：「阿難！
汝見羅睺羅童子。
來詣我所涕泣已否？」
阿難言：「唯然，已見。」
佛言：「阿難！羅睺羅童子於夜臥時，為惡羅剎及種種鬼神而來嬈亂不得安隱，
故來我所而求擁護。
阿難！非獨今日羅睺羅童子，彼此嬈亂不得安隱。
我滅度後末世之時，一切眾生福力微劣，
於不善業增益熾盛，由是諸惡羅剎及鬼神等遊行世間，
恒與眾生作不饒益，種種嬈亂使無安隱。
我觀是事深可憐愍。
阿難！我今為擁護羅睺羅童子，及愍念未來眾生，說大莊嚴陀羅尼。
汝當諦聽。」是時阿難及會大眾，咸各默然，願佛宣說。 ^896a22

爾時世尊即說大莊嚴陀羅尼曰： ^896b5

「怛儞也〔二合引〕他〔引〕伽儞〔引〕誐囉〔二合引〕
伽曩鉢底具彌〔引〕誐囉〔二合引〕具摩鉢底瑟波
〔二合〕哩〔引〕迦伽哩尼伽囉鉢底娑〔引〕囉鉢底馱曩鉢底酥囉鉢底阿隷半阿隷半鉢底摩鉢底阿鉢底嚩　護鉢底護羅賀囉
〔二合引〕呬隷誐囉〔二合〕護嚕烏底隷普呬隷唵
〔引〕唧致隷鉢哆〔二合〕鉢致〔引〕吒吒吠〔引〕
賀囉〔二合引〕唵〔引〕羅吠〔引〕摩尼娑哩〔引〕
護摩賀〔引〕呬隷護護三滿多娑娑哩阿三滿多娑哩波隷佉娑哩
〔引〕阿〔引〕挽哩哆〔二合〕摩賀〔引〕挽哩帝〔二合引〕
伽儞〔引〕彌佉隷〔引〕賀囉〔二合引〕娑嚩〔二合引〕
賀〔引〕」 ^896b6

「阿難！此大莊嚴陀羅尼乃是過去諸佛之所宣說，
我今為擁護羅睺羅童子，亦復利益末世眾生，今復宣說。
阿難！若有眾生被諸羅剎及惡鬼神種種嬈亂者，
當以此莊嚴陀羅尼書於紙素，作彼隨求戴於身臂，
當令諸惡羅剎乃至世間一切食膏血者惡鬼神類不敢侵近，
悉皆奔走四方四維十由旬外遠避而去，當令眾生得安隱樂。 ^896b16

「阿難！若有眾生恒常讀誦此大莊嚴陀羅尼者，
所有一切刀杖毒藥不能為害，乃至邪明呪術羂索繫縛、
人及非人一切惡事悉皆解脫，乃至十由旬內一切眾生皆蒙擁護，
一切災沴咸皆殄滅。 ^896b24

「阿難！若有眾生欲持念此大莊嚴陀羅尼擁護自身，
及為饒益一切眾生者，先當擇取清淨勝地，
預立幖幟，然自齋戒香水澡浴，當令身心內外清淨，
以線結界，香泥塗地作曼拏羅。
於曼拏羅中備諸名花，塗香、燒香、然燈種種供養。
面北端坐正念，想佛世尊來降曼拏羅已，
然後奉獻種種供養，歸命讚歎，發堅固心勇猛不退，
為欲饒益擁護諸眾生故，及求現前所作成就故。
先當持誦結界莊嚴陀羅尼，警覺召請梵王、
帝釋及一切天、龍、夜叉、羅剎諸鬼神等皆來集會，
當令世間一切惱害眾生諸惡夜叉、羅剎、
部多等，聞此陀羅尼已驚怖退散，無諸障難、得願圓滿。」
即說結界陀羅尼曰： ^896b29

「怛儞也〔二合引〕他儞隷儞隷尾摩隷〔引〕
怛摩隷〔引〕護唧護唧悉哩底哩怛哩〔二合〕
娑儞〔引〕囉普莎賀〔引〕」 ^896c14

「阿難！若誦此結界莊嚴陀羅尼已，然後誦彼聖大莊嚴陀羅尼，
一切所作無不成就。」 ^896c16

爾時慈氏菩薩摩訶薩從座而起，住立佛前白言：「世尊！
我亦為欲擁護羅睺羅童子令得安隱，
亦復為欲利益未來一切眾生所有被諸嬈惱，
及一切惡人、刀杖毒藥、諸惡禁呪羂索繫縛如是等事悉令解脫，
於晝夜中安隱快樂，亦說莊嚴陀羅尼。
惟願世尊許我宣說。」
佛言：「當隨汝意。」爾時慈氏菩薩即說莊嚴陀羅尼曰： ^896c18

「怛儞也〔二合引〕他〔引〕阿嚩那〔引〕底播那
〔引〕儞阿尾那〔引〕努祖嚕祖嚕惹哩馱〔二合〕
難尼〔引〕難尼〔引〕阿馱難尼〔引〕三滿哆難尼
〔引〕儞哩瞢〔二合〕尼〔引〕儞哩弭〔二合引〕目儞
〔引〕扇〔引〕底娑嚩〔二合〕悉怛也〔三合引〕野喃摩摩薩哩嚩
〔二合〕薩怛嚩〔二合引〕喃〔引〕左洛乞叉俱嚕娑嚩
〔二合引〕賀〔引〕」 ^896c26

爾時娑婆世界主大梵天王前白佛言：
「我亦為欲擁護羅睺羅童子，及擁護未來一切眾生，說自莊嚴明。
惟願如來許我宣說。」
佛言：「善哉善哉！當隨汝意。」
時大梵天王即說莊嚴明曰： ^897a3

「三野體難盎虞哩〔引〕半虞哩〔引〕阿努哩
〔引〕嫩努哩〔引〕尸契孕〔二合〕迦尸佉哩〔引〕
嫩度哩〔引〕努哩努〔二合〕囉野底阿左阿左尾目左扇
〔引〕底孕〔二合〕娑嚩〔二合〕悉怛野〔三合〕野喃俱嚕摩摩薩哩嚩
〔二合〕薩怛嚩〔二合引〕喃〔引〕左娑嚩〔二合引〕
賀〔引〕」 ^897a8

爾時世尊知彼天眾、龍眾、夜叉等眾及諸鬼神各各為欲擁護羅睺羅童子及未來眾生，
皆悉欲說自明。佛言：「汝等天眾、龍眾及諸鬼神等欲說自明為擁護諸眾生者，
隨汝等意各各說之。」
爾時善時分天即於佛前說自明曰： ^897a13

「三野體難囉瑟致哩波那〔引〕瑟致哩嚕地囉迦囉尼
〔二合引〕儼鼻哩〔引〕努哩努〔二合〕哩母唧
〔引〕設〔引〕訖哩〔二合〕囉〔引〕濟曳〔二合引〕扇
〔引〕底孕娑嚩〔二合〕悉怛也〔三合〕野喃迦嚕弭摩摩洛乞叉
〔二合引〕俱嚕娑嚩〔二合引〕賀〔引〕」佛說聖莊嚴陀羅尼經卷上
 ^897a19
