說罪要行法
author:: 唐三藏法師義淨撰
jing:: 
每於半月月盡憶所犯罪。
準法而說。 ^903c23

或故妄語　或飲酒　或非時食等　或請香不淨洗手而食 ^903c24

每於旦朝或復餘時。
不觀水而飲用。不如法放生故。
斷眾生命。自壞生地。
或教他壞。不作知淨語。
於五生種不以火等作淨而便食。
用鉢椀不淨洗而食。
銅椀匙筯不以灰揩而食。
凡是銅器皆以灰揩方淨。
若以澡豆水洗不得成淨。 ^903c26

或飲用殘宿惡觸瓶水。
及殘宿惡觸刀子割餅等而食。
非時飲不淨茶湯酥蜜等水。 ^904a3

食五正食已。捨威儀竟。
吞咽餘津。 ^904a5

自受捉金銀錢寶。
及使人受捉。不作知淨語。
凡觸火不持心。 ^904a6

燒香等觸火不持心。 ^904a8

非時入聚落不白苾芻。
與未受具人同室宿過二夜。
與未受具人同誦。
及同聲唱佛。此等波逸底迦罪。
據數犯者言之。餘皆准此罪應〔三說〕。
又每旦及大食後不嚼木。
或向塔嚼齒木等。
用訖不洗而棄。在僧淨地中洟唾。
或棄蚤虱等不依處所。
或食時飲噉作聲。
或食時含食語話。 ^904a9

或齧半食。與未受大戒人同床席坐臥。 ^904a16

或立小便。或大小便不洗淨。
大小便時嗽口吐水。
及洟唾棄齒木皆不彈指謦欬。
污手捉飲食器。不淨洗手#CB04394;口飲水等。 ^904a17

非時食蜜。不以水滴作淨。
或觀男子及以女人。
不善持心而生欲想。
或自觸身起愛染心。
或不繫想光明縱心眠睡。
在燈燭光下眠臥。
雖有開緣若觸火等不持心。
或於三寶師僧父母所。
起不尊重心。及生瞋忿而不忍受。
滅燈火不持心。此等皆是惡作罪。
且隨要言之。若更有餘者隨所憶罪。
此等皆須對人一說而悔。
或有責心者。云何責心。
凡出家者。於不謹慎心中違律教時。
即須自責心云。此事是我所不應作。
我從今已去更不如是。
若常能如此自剋責時。
自然不虧諸戒。須知佛教意在如此。 ^904a20

又凡出家受十戒及大戒已去。
一一事皆白親教師或軌範師。
唯除五事不須言白。
云何為五。謂大小便利。
飲淨水。嚼齒木。同一界內齊四十九尋內。
禮佛繞塔。餘皆須白。
若不白師者。一一皆得惡作罪。 ^904b3

凡至褒灑陀日。應對不同犯清淨苾芻。
隨其大小而為敬儀。
蹲踞合掌憶其罪名。
作如是說。具壽存念。
我苾芻某甲有故妄語等〔隨其犯者稱之〕。
犯眾多根本波逸底迦罪。
及眾多方便惡作罪。
或不嚼齒木等〔隨有稱之〕。
犯眾多根本惡作罪。
及眾多方便惡作罪。
此等諸罪。各有不敬聖教波逸底迦罪。
及此方便惡作罪。
并不向人發露各有覆藏罪。
此所犯罪。我今於具壽前從清淨來。
並皆發露不作覆藏。
由發露已便得安樂〔三說已〕。 ^904b8

彼應問言。汝見罪不。
答言。我見。又問。將來諸戒能善護不。
答言。能護。所對苾芻應云奧箄迦〔梵語此義翻為方便由作此事是解脫之方便也〕。
其說罪者答言。娑度〔此云善哉〕。
若犯僧伽伐尸沙罪者。
但且對人發露。後別行法。
若犯窣吐羅。及犯捨墮罪。
准法除之。
other:: 
# 每食罷發願法
每食罷發願法 ^904b18

准如律教。若苾芻食了之時。
若須誦持欹拏伽他。
謂施頌也。隨於靜處或坐或立。
或可經行。先誦小經一紙半紙。
次誦伽他云。飯食已訖。
當願眾生。德行充盈成十種力。
所為布施者。必獲其義利。
若為樂故施。後必得安樂。 ^904b25

諸以寺舍房宇。布施眾僧。
造寺之主。及護寺天神。
國主百僚。師僧父母因緣眷屬。
及一切眾生。若先亡者。
願生西方見阿彌陀佛。
或生覩史多天見慈氏尊者。
脫屣塵勞悟無生忍。
其現存者。願無病長壽福智莊嚴。
願我自身無諸障惱。
常持淨戒不犯尸羅。
於小罪中心生大懼。
於所犯罪悉皆發露。
盡未來際不失信心。
逢善知識。願生中國離於八難。
常存正見至求解脫。
恒與眾生作不請之友。
即以此福普施一切。
同出有流證無上果。
若於每日不作如是念誦發願者。
是懈怠人不銷信施洗淨法。 ^904c1

其大小便室。必須別處。
各安門扇。并置橫串。
凡入小行室及上廁時法。
合持瓶勿口含水用為洗淨。
謦欬彈指或再或三方始前進。
亦既入已却串門扇。
持土兩塊或灰一抄。
半用洗身半洗左手。
筒槽帛拂皆非本儀。
既出廁外。其瓶可置三叉木上注水向身。
或安於脾令水斜出。
若無瓶時盆子盛水權充亦得。
以土十五塊。安在右邊地上或塼版上。
七塊偏洗左手。七塊兩手俱洗。
餘有一在。將洗瓶器。
其塼版上即須淨洗。
然後安置觸瓶。取淨瓶水漱口三度。
方合淨儀。始得受禮禮他。
虔敬三寶坐諸床席讀誦尊經。
若不如是依律行者。
凡有所為咸招惡作之罪。
或在行路及乘船時。
任量事斟酌。希諸行者。
知是聖教勿輕灰覆。
終墮泥犁。奉持獲福。
輕法罪生。此既常事。
告示分明。說罪要行法
 ^904c13
