
jing:: 佛說大七寶陀羅尼經
translator:: 失譯人名今附梁錄
如是我聞：
一時佛在祇樹給孤窮精舍。
佛告阿難：「汝受持此大七寶陀羅尼呪。」
爾時世尊即便說之： ^885b22

「寫地也貸曇　坻闍律提　波羅若　波羅　式叉仇拏　比茶」 ^885b25

「阿難！若有受持讀誦修行此陀羅尼呪，
盡其形命，一切怨仇能令歡喜，火不能燒、
刀不能傷、水不能溺，無方道鬼魅所持，
若天、龍、阿修羅、乾闥婆乃至人非人等。
阿難！此七寶呪，若至水火中、若怨賊中、
若食毒、若方道毒，應念此呪。
若怖畏毛豎等，悉得解脫。
以毘婆尸佛威德、尸棄神力、比尸婆智慧、
拘婁孫佛力、迦那牟尼戒、迦葉功德、釋迦牟尼精進，
令一切眾生悉除怖畏，令得安吉。」
爾時阿難聞佛所說，歡喜奉行。
佛說大七寶陀羅尼經
 ^885b26
