仁王經疏
jing:: 
難聞時。更無先後。
簡去傳聞。成上我聞。
故云一時。異說如是。
次辨過非先以事驗。
後引文證。事驗如何。
如經中說。阿難是佛得道夜生。
如小乘中佛成道已過六七日。
即便說經。阿難爾時。
猶在懷抱。身不豫會。
佛成道已。過二十年方始出家。
三十年後方為侍者。
自斯已前。所說諸經多不親聞。
雖不親聞。而所集經。
亦云一時。明知一時。
非簡傳之謂。又小乘中。
不得說言阿難是權。
何由得言說聽一時。
人復反微。云何得知阿難是佛得道夜生。
將來破我。為證此義。
須知阿難立字因緣。
阿難陀者。是外國語。
此名歡喜。之名三因緣立。
一過去因緣。如經中說。
釋迦行菩薩時。作一陶師。
名曰大光。值過去世釋迦文佛。
父名淨飯。母名摩耶。
侍者弟子。名曰阿難。
因土眷屬。如今無別。
因即發願。願我當來成得佛道。
還如今佛。由斯本願。
今得成佛。故今侍者。
還字阿難。二現在因緣。
阿難比丘。面貌端正。
世人見者。莫不歡喜。
是故字歡喜。是故經中。
讚嘆阿難。面如月目清蓮。
佛法海水阿難心。
三父母立字。父母何緣。
與字歡喜。喜時生故。
何者喜時所謂如來得道夜時。
如來十九踰城。出家既出家已五年習定。
六年自餓身極羸瘦父王遣人。
恒往膳伺。知極微惙。
常恐不令。菩薩後時。
知餓非道。受食乳糜欲取正覺。
魔作是念。若佛道成。
空我境界。聞道未成。
當敗其志。遂率官屬。
十八億萬。持諸菩具來悕菩薩。
菩薩于時。入勝意慈定。
令魔眷屬顛倒墮落。
魔既被降。便作是念。
菩薩力大悲我能勝。
當惱其父。遂便往詣淨飯宮上。
唱如是言。悉達太子。
昨夜了矣。王時聞已。
從林而墮。良久乃蘇。
便為傷嘆。念子在家當為輪王。
何期出家空無所獲未久之間。
菩提樹神。以佛道成。
復持天化。慶賀父王。
當成佛時。天雨妙花。
而為供養。故持慶王。
其時亦往淨飯宮上。
唱如是言。大王當知。
地天太子。昨夜明星出時。
降魔兵眾。成得佛道。
王時生疑。向者有天。
言我子死。今復有天。
云子成道。何者可信。
菩提神曰。我言可信。
向者是魔。故相惱耳。
我是菩提樹神。以佛於我樹下得道。
故相慶賀。王時作念。
我子在家。當為輪王。
今日出家。為法輪大王。
彼此無失。向者聞死。
今忽聞活。重大喜。
復聞道成。兩重大喜。
未久之間。王弟斛飯。
夜生阿難演說抱詣王第。
於昨夜生此一男。
王時對曰。我子成道。
汝復生男。眾慶併集。
與字歡喜。以斯驗求定知。
阿難得道夜生。阿難既是得道夜生。
何由得言說聽一時。
事驗如此。次以文證。
佛初成道。在波羅#CB00178;仙人鹿苑。
為五比丘。轉四諦法。
名轉法輪經。佛滅度後。
阿難比丘。先集此經。
將集此經。先昇高坐。
說偈自言。佛初說法時。
爾時我不見。如時是展轉聞。
佛遊波羅#CB00178;。
為五比丘眾。轉四諦法輪。
彼經之中。道已傳聞。
復言一時。明知一時。
非簡傳之辭。辨非如此。
次顯正義。言一時者。
就佛解釋。為化之辰。
目之為時。於佛一代。
化時眾多。為簡餘時。
是故言一。一時之言。
經中大有。如涅槃說。
我於一時。在迦尸國。
我於一時。在恒河岸。
我於一時。在尸首林。
我於一時。在王舍城。
如是非一。今言一時。
共彼相似。云何得知。
一時從後。非是屬前。
准依地經。所以得知。
華嚴大本十地品初。
故言我聞一時。 ^166a20

聖教雖眾。略要唯二。
一聲聞藏。二菩薩藏教聲聞法。
名聲聞藏。教菩薩法。
名菩薩藏。聲藏中所教有二。
一聲聞聲聞。二緣覺聲聞。
聲聞者。是人本來。
求聲聞道。樂觀四諦。
成聲聞性。於最後身。
值佛欲小。如來為說四真諦法。
而得悟道。本聲聞性。
今復聞聲。而得悟道。
是故名為聲聞聲聞。
經言為求聲聞之者。
說四真諦。據斯為論。
緣覺聲聞者。是人本來。
求緣覺道。常樂觀察十二緣法。
成緣覺性。於最後身值佛為說十二緣法。
而得悟道。本緣覺性。
於最後身。聞聲悟道。
是故名為緣覺聲聞。
經言為求緣覺之者。
說十二緣。據此為言。
此二雖殊。同期小果。
藉教處等。以是義故。
齊號聲聞。對斯二人。
所說之法。名聲聞藏菩薩藏中。
所教亦二。一是漸入。
二是頓悟。言漸入者。
是人過去。曾習大法。
中聞覺小。後還入大。
大從小來謂之為漸。
故經說言。除先修習。
學小乘者。我今亦令入是法中。
此即是其漸入菩薩。
言頓悟者。有諸眾生。
久習大乘相應善根。
今始見佛。即能入大。
大不由小。目之為頓。
故經說言。或有眾生。
世世已來。常受我化。
始見我身。聞我所說。
即皆信受。入如來惠。
此是頓悟。漸入菩薩。
藉淺階遠。頓悟菩薩。
一越解大。頓漸雖殊。
以其當時受大處一。
是故對斯二人。所說。
名菩薩藏聖教雖眾。
要不出此。故龍樹云。
佛滅度後。迦葉阿難。
於王舍城。結集三藏。
為聲聞藏。文殊阿難。
在鐵圍山。結集摩訶衍。
為菩薩藏。地持亦云。
佛為聲聞菩薩。行出苦道。
說修多羅。結集經者。
集為二藏以說聲聞所行。
為聲聞藏。說菩薩行。
為菩薩藏。地持復言。
十二部經。唯方廣部。
是菩薩藏。餘十一部。
是聲聞藏。故知。聖教無出此二。
此二亦名大乘小乘。
半滿教等。名雖變改。
其義不殊。今此經者。
二藏之中。菩薩藏收。
為根熟人。頓教法輪。
已知教分齊。次釋其名。
今言佛說仁王護國波若波羅蜜者。
蓋乃#CB01447;經部別名也。
諸經所以皆首題其名者。
為求所明法。此經以真性為宗。
故始#CB01447;舉。
但諸經立不同。乃有多種。
或就法為名。如涅槃經波若經等。
或就人為目。如薩和樹須達拏等。
或就事立秤。如枯樹經等。
或就喻障名。如大雲經寶篋經等。
或就人法並障。如勝鬘經等。
或事法覆舉。如彼方等大集經等或法喻但題。
如華嚴經等。或人事並立。
如舍利弗問病經等。
如是非一。今此經者。
人法為名。如來所說。
是其人名。波若波羅蜜。
是其法名。法藉人通。
故須#CB01447;人法。
是所須舉法但諸經首。
別人有四。一題說人。
如勝鬘等。二舉問人。
如彼彌勒所問經等。
三舉所說。如睒子經薩和檀等。
四舉所化人。如玉瑘經須摩提女等。
今舉所說人。說者不同。
有其五種。一是佛說。
二是聖弟子說。三諸天說。
四神仙等說。五變化說。
此經如來聖弟子說。 ^166c24

開皇十九年六月二日抄寫訖
 ^167b19
