
other:: 雜阿含經卷第十五
translator:: 宋天竺三藏求那跋陀羅譯

# 一五

jing:: 
##  365
（三六五）
如是我聞：
一時，佛住舍衛國祇樹給孤獨園。 ^101a6

爾時，世尊告諸比丘：「謂見法般涅槃。
云何如來說見法般涅槃？」 ^101a7

諸比丘白佛：「世尊是法根、法眼、法依。
善哉！世尊！唯願為說見法般涅槃，諸比丘聞已，當受奉行。
云何比丘得見法般涅槃？」 ^101a8

佛告比丘：「諦聽，善思，當為汝說。
若有比丘於老、病、死，厭、離欲、滅盡，不起諸漏，
心善解脫，是名比丘得見法般涅槃。」 ^101a11

佛說此經已，諸比丘聞佛所說，歡喜奉行。
jing:: 
##  366
（三六六） ^101a14

如是我聞：
一時，佛住舍衛國祇樹給孤獨園。 ^101a16

爾時，世尊告諸比丘：「毘婆尸佛未成正覺時，
獨一靜處，專精禪思，作如是念：『一切世間皆入生死，
自生自熟，自滅自沒，而彼眾生於老死之上出世間道不如實知。』
即自觀察：『何緣有此老死？』
如是正思惟觀察，得如實無間等起知：
『有生故有此老死，緣生故有老死。』
復正思惟：『何緣故有此生？』
尋復正思惟，無間等起知：『緣有故有生。』
尋復正思惟：『何緣故有有？』
尋復正思惟，如實無間等起知：『有取故有有。』
尋復正思惟：『何緣故有取？』
尋復正思惟，如實無間等起觀察：『取法味著顧念，緣觸愛所增長。』
當知緣愛取，緣取有，緣有生，緣生老、病、
死、憂、悲、惱、苦，如是純大苦聚集。
譬如緣油炷而然燈，彼時時增油治炷，
彼燈常明，熾然不息……」如前來歎譬、城譬廣說。 ^101a17

佛說是經已，諸比丘聞佛所說，歡喜奉行。 ^101b3

如毘婆尸佛，如是尸棄佛、毘濕波浮佛、
迦羅迦孫提佛、迦那迦牟尼佛、迦葉佛，皆如是說。
jing:: 
##  367
（三六七） ^101b5

如是我聞：
一時，佛住舍衛國祇樹給孤獨園。 ^101b8

爾時，世尊告諸比丘：「當勤方便修習禪思，內寂其心。
所以者何？比丘禪思，內寂其心，精勤方便者。
如是如實顯現。云何如實顯現？
老死如實顯現，老死集、老死滅、老死滅道跡如實顯現；
生、有、取、愛、受、觸、六入處、名色、識、行如實顯現，
行集、行滅、行滅道跡如實顯現。
此諸法無常、有為、有漏如實顯現。」 ^101b9

佛說此經已，諸比丘聞佛所說，歡喜奉行。
jing:: 
##  368
（三六八） ^101b15

如是我聞：
一時，佛住舍衛國祇樹給孤獨園。 ^101b17

爾時，世尊告諸比丘：「當修無量三摩提，
專精繫念，修無量三摩提，專精繫念已。
如是如實顯現。云何如實顯現？
謂老死如實顯現，乃至行如實顯現，此諸法無常、
有為、有漏。如是如實顯現。」 ^101b18

佛說此經已，諸比丘聞佛所說，歡喜奉行。
jing:: 
##  369
（三六九） ^101b22

如是我聞：
一時，佛住舍衛國祇樹給孤獨園。 ^101b24

爾時，世尊告諸比丘：「昔者毘婆尸佛未成正覺時，
住菩提所，不久成佛，詣菩提樹下，敷草為座，
結跏趺坐，端坐正念，一坐七日，於十二緣起逆順觀察，
所謂此有故彼有，此起故彼起，緣無明行，
乃至緣生有老死，及純大苦聚集，純大苦聚滅。 ^101b25

「彼毘婆尸佛正坐七日已，從三昧覺，說此偈言：
　　「『如此諸法生，梵志勤思禪，
　　永離諸疑惑，知因緣生法。
　　若知因生苦，知諸受滅盡，
　　知因緣法盡，則知有漏盡。
　　如此諸法生，梵志勤思禪，
　　永離諸疑惑，知有因生苦。
　　如此諸法生，梵志勤思禪，
　　永離諸疑惑，知諸受滅盡。
　　如此諸法生，梵志勤思禪，
　　永離諸疑惑，知因緣法盡。
　　如此諸法生，梵志勤思禪，
　　永離諸疑惑，知盡諸有漏。
　　如此諸法生，梵志勤思禪，
　　普照諸世間，如日住虛空。
　　破壞諸魔軍，覺諸結解脫。』」 ^101b30

佛說此經已，諸比丘聞佛所說，歡喜奉行。 ^101c17

如毘婆尸佛，如是尸棄佛、毘濕波浮佛、
迦羅迦孫提佛、迦那迦牟尼佛、迦葉佛，亦如是說。
jing:: 
##  370
（三七〇） ^101c18

如是我聞：
一時，佛住欝毘羅尼連禪河側大菩提所，
不久當成正覺，往詣菩提樹下，敷草為座，
結跏趺坐，正身正念……如前廣說。
jing:: 
##  371
（三七一） ^101c21

如是我聞：
一時，佛住舍衛國祇樹給孤獨園。 ^101c25

爾時，世尊告諸比丘：「有四食資益眾生，令得住世攝受長養。
何等為四？謂一、麤摶食，二、細觸食，三、意思食，
四、識食。 ^101c26

「此四食何因、何集、何生、何觸？
謂此諸食愛因、愛集、愛生、愛觸。
此愛何因、何集、何生、何觸？
謂愛受因、受集、受生、受觸。
此受何因、何集、何生、何觸？
謂受觸因、觸集、觸生、觸觸，此觸何因、何集、
何生、何觸？謂觸六入處因、六入處集、六入處生、六入處觸。
六入處集是觸集，觸集是受集，受集是愛集，
愛集是食集，食集故未來世生、老、病、死、
憂、悲、惱、苦集，如是純大苦聚集。 ^101c28

「如是六入處滅則觸滅，觸滅則受滅，受滅則愛滅，
愛滅則食滅，食滅故於未來世生、老、病、
死、憂、悲、惱、苦滅，如是純大苦聚滅。」 ^102a7

佛說此經已，諸比丘聞佛所說，歡喜奉行。
jing:: 
##  372
（三七二） ^102a10

如是我聞：
一時，佛住舍衛國祇樹給孤獨園。 ^102a12

爾時，世尊告諸比丘：「有四食資益眾生，令得住世攝受長養。
何等為四？一、麤摶食，二、細觸食，三、意思食，
四、識食。」 ^102a13

時，有比丘名曰頗求那，住佛後扇佛，白佛言：「世尊！
誰食此識？」 ^102a15

佛告頗求那：「我不言有食識者，我若言有食識者，
汝應作是問，我說識是食。
汝應問言：『何因緣故有識食？』
我則答言：『能招未來有，令相續生，有有故有六入處，六入處緣觸。』」 ^102a17

頗求那復問：「為誰觸？」 ^102a21

佛告頗求那：「我不言有觸者，我若言有觸者，
汝應作是問：『為誰觸？』
汝應如是問：『何因緣故生觸？』
我應如是答：『六入處緣觸，觸緣受。』」 ^102a22

復問：「為誰受？」
佛告頗求那：「我不說有受者，我若言有受者，
汝應問：『為誰受？』汝應問言：『何因緣故有受？』
我應如是答：『觸緣故有受，受緣愛。』」 ^102a25

復問：「世尊！為誰愛？」 ^102a28

佛告頗求那：「我不說有愛者，我若說言有愛者，
汝應作是問：『為誰愛？』
汝應問言：『何緣故有愛？』
我應如是答：『緣受故有愛，愛緣取。』」 ^102a29

復問：「世尊！為誰取？」
佛告頗求那：「我不說言有取者，我若說言有取者，
汝應問言：『為誰取？』
汝應問言：『何緣故有取？』
我應答言：『愛緣故有取，取緣有。』」 ^102b3

復問：「世尊！為誰有？」 ^102b6

佛告頗求那：「我不說有有者，我若說有有者，
汝應問言：『為誰有？』
汝今應問：『何緣故有有？』
我應答言：『緣取故有有，能招當來有觸生是名有，
有六入處，六入處緣觸，觸緣受，受緣愛，
愛緣取，取緣有，有緣生，生緣老、病、死、憂、
悲、惱、苦。如是純大苦聚集，謂六入處滅則觸滅，
觸滅則受滅，受滅則愛滅，愛滅則取滅，
取滅則有滅，有滅則生滅，生滅則老、病、
死、憂、悲、惱、苦滅，如是純大苦聚集滅。』」 ^102b7

佛說此經已，諸比丘聞佛所說，歡喜奉行。
jing:: 
##  373
（三七三） ^102b16

如是我聞：
一時，佛住舍衛國祇樹給孤獨園。 ^102b18

爾時，世尊告諸比丘：「有四食資益眾生，令得住世攝受長養。
云何為四？謂一、麤摶食，二、細觸食，三、意思食，
四、識食。 ^102b19

「云何比丘觀察摶食？
譬如有夫婦二人，唯有一子，愛念將養，
欲度曠野嶮道難處，糧食乏盡，飢餓困極，
計無濟理，作是議言：『正有一子，極所愛念，
若食其肉，可得度難，莫令在此三人俱死。』
作是計已，即殺其子，含悲垂淚，強食其肉，得度曠野。
云何？比丘！彼人夫婦共食子肉，寧取其味，貪嗜美樂與不？」 ^102b21

答曰：「不也，世尊！」
復問：「比丘！彼強食其肉，為度曠野嶮道與不？」 ^102b29

答言：「如是，世尊！」 ^102c1

佛告比丘：「凡食摶食，當如是觀。
如是觀者，摶食斷知，摶食斷知已，於五欲功德貪愛則斷，
五欲功德貪愛斷者，我不見彼多聞聖弟子於五欲功德上有一結使而不斷者，
有一結繫故，則還生此世。 ^102c2

「云何比丘觀察觸食？
譬如有牛，生剝其皮，在在處處，諸蟲唼食，
沙土坌塵，草木針刺，若依於地，地蟲所食，
若依於水，水蟲所食，若依空中，飛蟲所食，臥起常有苦毒此身。
如是，比丘！於彼觸食，當如是觀。
如是觀者，觸食斷知，觸食斷知者，三受則斷，
三受斷者，多聞聖弟子於上無所復作，所作已作故。 ^102c6

「云何比丘觀察意思食？
譬如聚落城邑邊有火起，無煙無炎，時有士夫聰明黠慧，
背苦向樂，厭死樂生，作如是念：『彼有大火，
無煙無炎，行來當避，莫令墮中，必死無疑。』
作是思惟，常生思願，捨遠而去。
觀意思食，亦復如是。
如是觀者，意思食斷；意思食斷者，三愛則斷；
三愛斷者，彼多聞聖弟子於上更無所作，所作已作故。 ^102c13

「諸比丘！云何觀察識食？
譬如國王，有防邏者，捉捕劫盜，縛送王所……」如前須深經廣說。
「以彼因緣，受三百矛苦覺，晝夜苦痛，觀察識食，亦復如是。
如是觀者，識食斷知，識食斷知者，名色斷知，
名色斷知者，多聞聖弟子於上更無所作，所作已作故。」 ^102c21

佛說此經已，諸比丘聞佛所說，歡喜奉行。
jing:: 
##  374
（三七四） ^102c26

如是我聞：
一時，佛住舍衛國祇樹給孤獨園。 ^102c28

爾時，世尊告諸比丘：「有四食資益眾生，令得住世攝受長養。
何等為四？一者摶食，二者觸食，三意思食，四者識食。 ^102c29

「若比丘於此四食有喜有貪，則識住增長，
識住增長故，入於名色，入名色故，諸行增長，
行增長故，當來有增長，當來有增長故，
生、老、病、死、憂、悲、惱、苦集，如是純大苦聚集。 ^103a2

「若於四食無貪無喜，無貪無喜故，識不住、
不增長，識不住、不增長故，不入名色，不入名色故，
行不增長，行不增長故，當來有不生不長，
當來有不生長故，於未來世生、老、病、死、
憂、悲、惱、苦不起。如是純大苦聚滅。」 ^103a6

佛說此經已，諸比丘聞佛所說，歡喜奉行。
jing:: 
##  375
（三七五） ^103a11

如是我聞：
一時，佛住舍衛國祇樹給孤獨園。 ^103a13

爾時，世尊告諸比丘：「有四食資益眾生，令得住世攝受長養。
何等為四？一者摶食，二者觸食，三意思食，四者識食。
諸比丘！於此四食有貪有喜，則有憂悲、
有塵垢，若於四食無貪無喜，則無憂悲，亦無塵垢。」 ^103a14

佛說此經已，諸比丘聞佛所說，歡喜奉行。
jing:: 
##  376
（三七六） ^103a19

如是我聞：
一時，佛住舍衛國祇樹給孤獨園。 ^103a21

爾時，世尊告諸比丘：「有四食資益眾生，令得住世攝受長養。
何等為四？一者摶食，二者觸食，三意思食，四者識食。 ^103a22

「諸比丘！於此四食有貪有喜，識住增長，乃至純大苦聚集。
譬如樓閣宮殿，北西長廣，東西牕牖，日出東方，光照西壁。
如是，比丘！於此四食有貪有喜……」如前廣說，
乃至「純大苦聚集。 ^103a24

「若於四食無貪無喜……」如前廣說，乃至「純大苦聚滅。
譬如，比丘！樓閣宮殿，北西長廣，東西牕牖，
日出東方，應照何所？」 ^103a29

比丘白佛言：「應照西壁。」 ^103b2

佛告比丘：「若無西壁，應何所照？」 ^103b3

比丘白佛言：「應照虛空，無所攀緣。」
「如是，比丘！於此四食無貪無喜，識無所住，乃至如是純大苦聚滅。」
佛說此經已，諸比丘聞佛所說，歡喜奉行。
jing:: 
##  377
（三七七） ^103b4

如是我聞：
一時，佛住舍衛國祇樹給孤獨園。 ^103b8

爾時，世尊告諸比丘：「有四食資益眾生，令得住世攝受長養。
何等為四？一者摶食，二者觸食，三意思食，四者識食。
諸比丘！於此四食有貪有喜，識住增長，乃至純大苦聚集。
譬如。比丘！樓閣宮殿，北西長廣，東西牕牖，
日出東方，應照何所？」 ^103b9

比丘白佛言：「應照西壁。」 ^103b14

佛告比丘：「如是，四食有貪有喜，識住增長，乃至如是大苦聚集。
若於四食無貪無喜，亦無識住增長，乃至如是純大苦聚滅。
譬如，比丘！畫師、畫師弟子集種種彩色，
欲粧畫虛空，寧能畫不？」 ^103b15

比丘白佛：「不能。世尊！
所以者何？彼虛空者，非色、無對、不可見。」 ^103b19

「如是，比丘！於此四食無貪無喜，亦無識住增長，乃至如是純大苦聚滅。」 ^103b21

佛說此經已，諸比丘聞佛所說，歡喜奉行。
jing:: 
##  378
（三七八） ^103b22

如是我聞：
一時，佛住舍衛國祇樹給孤獨園。 ^103b24

爾時，世尊告諸比丘：「有四食資益眾生，令得住世攝受長養。
何等為四？一者摶食，二者觸食，三意思食，四者識食。
諸比丘！於此四食有貪有喜，識住增長，乃至純大苦聚集。
譬如。比丘！畫師、若畫師弟子集種種彩，
欲粧畫於色，作種種像。
諸比丘！於意云何？
彼畫師、畫師弟子寧能粧於色不？」 ^103b25

比丘白佛：「如是，世尊！
能粧畫色。」
佛告比丘：「於此四食有貪有喜，識住增長，乃至如是純大苦聚集。
諸比丘！若於四食無貪無喜，無有識住增長，乃至如是純大苦聚滅。
比丘！譬如畫師、畫師弟子集種種彩，欲離於色有所粧畫，
作種種像，寧能畫不？」 ^103c3

比丘白佛：「不能。世尊！」 ^103c8

「如是，比丘！若於四食無貪無喜，無有識住增長，乃至如是純大苦聚滅。」 ^103c9

佛說此經已，諸比丘聞佛所說，歡喜奉行。
jing:: 
##  379
（三七九） ^103c11

如是我聞：
一時，佛住波羅#CB00178;鹿野苑中仙人住處。 ^103c13

爾時，世尊告五比丘：「此苦聖諦，本所未曾聞法，當正思惟。
時，生眼、智、明、覺。此苦集、此苦滅、此苦滅道跡聖諦，
本所未曾聞法，當正思惟。
時，生眼、智、明、覺。 ^103c14

「復次，苦聖諦知當復知，本所未聞法，當正思惟。
時，生眼、智、明、覺。苦集聖諦已知當斷，本所未曾聞法，當正思惟。
時，生眼、智、明、覺。 ^103c17

「復次，苦集滅，此苦滅聖諦已知當 " resp=作證，
本所未聞法，當正思惟。
時，生眼、智、明、覺。復次，此苦滅道跡聖諦已知當修，
本所未曾聞法，當正思惟。
時，生眼、智、明、覺。 ^103c20

「復次，比丘！此苦聖諦已知，知已出，所未聞法，當正思惟。
時，生眼、智、明、覺。復次，此苦集聖諦已知，
已斷出，所未聞法，當正思惟。
時，生眼、智、明、覺。 ^103c24

「復次，苦滅聖諦已知、已作證出，所未聞法，當正思惟。
時，生眼、智、明、覺。復次，苦滅道跡聖諦已知、
已修出，所未曾聞法，當正思惟。
時，生眼、智、明、覺。 ^103c27

「諸比丘！我於此四聖諦三轉十二行不生眼、
智、明、覺者，我終不得於諸天、魔、梵、沙門、
婆羅門聞法眾中，為解脫、為出、為離，亦不自證得阿耨多羅三藐三菩提。
我已於四聖諦三轉十二行生眼、智、明、
覺，故於諸天、魔、梵、沙門、婆羅門聞法眾中，
得出、得脫，自證得成阿耨多羅三藐三菩提。」 ^104a2

爾時，世尊說是法時，尊者憍陳如及八萬諸天遠塵離垢，得法眼淨。 ^104a8

爾時，世尊告尊者憍陳如：「知法未？」 ^104a10

憍陳如白佛：「已知。
世尊！」
復告尊者憍陳如：「知法未？」 ^104a11

拘隣白佛：「已知。善逝！」
尊者拘隣已知法故，是故名阿若拘隣。 ^104a12

尊者阿若拘隣知法已，地神舉聲唱言：「諸仁者！
世尊於波羅#CB00178;國仙人住處鹿野苑中三轉十二行法輪，
諸沙門、婆羅門、諸天、魔、梵所未曾轉，多所饒益，
多所安樂，哀愍世間，以義饒益，利安天人，
增益諸天眾，減損阿修羅眾。」 ^104a13

地神唱已，聞虛空神天、四天王天、三十三天、
炎魔天、兜率陀天、化樂天、他化自在天展轉傳唱，
須臾之間，聞于梵天身。
梵天乘聲唱言：「諸仁者，世尊於波羅#CB00178;國仙人住處鹿野苑中三轉十二行法輪，
諸沙門、婆羅門、諸天、魔、梵，及世間聞法未所曾轉，
多所饒益，多所安樂，以義饒益諸天世人，
增益諸天眾，減損阿修羅眾。」
世尊於波羅#CB00178;國仙人住處鹿野苑中轉法輪，
是故此經名轉法輪經。 ^104a19

佛說此經已，諸比丘聞佛所說，歡喜奉行。
jing:: 
##  380
（三八〇） ^104a28

如是我聞：
一時，佛住波羅#CB00178;仙人住處鹿野苑中。 ^104b1

爾時，世尊告諸比丘：「有四聖諦。
何等為四？謂苦聖諦、苦集聖諦、苦滅聖諦、苦滅道跡聖諦。」 ^104b2

佛說此經已，諸比丘聞佛所說，歡喜奉行。
jing:: 
##  381
（三八一） ^104b4

如是我聞：
一時，佛住波羅#CB00178;仙人住處鹿野苑中。 ^104b6

爾時，世尊告諸比丘：「有四聖諦。
何等為四？謂苦聖諦、苦集聖諦、苦滅聖諦、苦滅道跡聖諦。
若比丘於此四聖諦未無間等者，當修無間等，
起增上欲，方便堪能，正念正知，應當學。」 ^104b7

佛說此經已，諸比丘聞佛所說，歡喜奉行。
jing:: 
##  382
（三八二） ^104b11

如是我聞：
一時，佛住波羅#CB00178;仙人住處鹿野苑中。 ^104b13

爾時，世尊告諸比丘：「有四聖諦。
何等為四？謂苦聖諦、苦集聖諦、苦滅聖諦、苦滅道跡聖諦。
若比丘於苦聖諦當知、當解，於苦集聖諦當知、
當斷，於苦滅聖諦當知、當證，於苦滅道跡聖諦當知、當修。」 ^104b14

佛說此經已，諸比丘聞佛所說，歡喜奉行。
jing:: 
##  383
（三八三） ^104b18

如是我聞：
一時，佛住波羅#CB00178;仙人住處鹿野苑中。 ^104b20

爾時，世尊告諸比丘：「有四聖諦。
何等為四？謂苦聖諦、苦集聖諦、苦滅聖諦、苦滅道跡聖諦。
若比丘於苦聖諦已知、已解，於苦集聖諦已知、
已斷，於苦滅聖諦已知、已證，於苦滅道跡聖諦已知、已修。
如是比丘則斷愛欲，轉去諸結，於慢無間等，究竟苦邊。」 ^104b21

佛說此經已，諸比丘聞佛所說，歡喜奉行。
jing:: 
##  384
（三八四） ^104b27

如是我聞：
一時，佛住波羅#CB00178;仙人住處鹿野苑中。 ^104b29

爾時，世尊告諸比丘：「有四聖諦。
何等為四？謂苦聖諦、苦集聖諦、苦滅聖諦、苦滅道跡聖諦。
若比丘於苦聖諦已知、已解，於苦集聖諦已知、
已斷，於苦滅聖諦已知、已證，於苦滅道跡聖諦已知、已修。
如是比丘名阿羅漢，諸漏已盡，所作已作，
離諸重擔，逮得己利，盡諸有結，正智善解脫。」 ^104c1

佛說此經已，諸比丘聞佛所說，歡喜奉行。
jing:: 
##  385
（三八五） ^104c8

如是我聞：
一時，佛住波羅#CB00178;國仙人住處鹿野苑中。 ^104c9

爾時，世尊告諸比丘：「有四聖諦。
何等為四？謂苦聖諦、苦集聖諦、苦滅聖諦、苦滅道跡聖諦。
若比丘於苦聖諦已知、已解，於苦集聖諦已知、
已斷，於苦滅聖諦已知、已證，於苦滅道跡聖諦已知、已修。
如是比丘邊際、究竟邊際、離垢邊際，梵行已終，
純一清白，名為上士。」 ^104c10

佛說此經已，諸比丘聞佛所說，歡喜奉行。
jing:: 
##  386
（三八六） ^104c16

如是我聞：
一時，佛住波羅#CB00178;國仙人住處鹿野苑中。 ^104c18

爾時，世尊告諸比丘：「有四聖諦。
何等為四？謂苦聖諦、苦集聖諦、苦滅聖諦、苦滅道跡聖諦。
若比丘於苦聖諦已知、已解，於苦集聖諦已知、
已斷，於苦滅聖諦已知、已證，於苦滅道跡聖諦已知、已修。
如是比丘無有關鍵，平治城壍，度諸嶮難，
解脫結縛，名為賢聖，建立聖幢。」 ^104c19

佛說此經已，諸比丘聞佛所說，歡喜奉行。
jing:: 
##  387
（三八七） ^104c25

如是我聞：
一時，佛住波羅#CB00178;仙人住處鹿野苑中。 ^104c27

爾時，世尊告諸比丘：「有四聖諦。
何等為四？謂苦聖諦、苦集聖諦、苦滅聖諦、苦滅道跡聖諦。
若比丘於苦聖諦已知、已解，於苦集聖諦已知、
已斷，於苦滅聖諦已知、已證，於苦滅道跡聖諦已知、已修。
如是比丘無有關鍵，平治城塹，度諸嶮難，
名為賢聖，建立聖幢。
諸比丘！云何無有關鍵？
謂五下分結已斷、已知，是名離關鍵。
云何平治城塹，無明謂之深塹，彼得斷知，是名平治城塹。
云何度諸嶮難？謂無際生死，究竟苦邊，是名度諸嶮難。
云何解脫結縛？謂愛已斷、已知。
云何建立聖幢？謂我慢已斷、已知，是名建立聖幢。」 ^104c28

佛說此經已，諸比丘聞佛所說，歡喜奉行。
jing:: 
##  388
（三八八） ^105a11

如是我聞：
一時，佛住波羅#CB00178;國仙人住處鹿野苑中。 ^105a13

爾時，世尊告諸比丘：「有四聖諦。
何等為四？謂苦聖諦、苦集聖諦、苦滅聖諦、苦滅道跡聖諦。
若比丘於苦聖諦已知、已解，於苦集聖諦已知、
已斷，於苦滅聖諦已知、已證，於苦滅道跡聖諦已知、
已修，是名比丘斷五支，成六分，守護於一，
依猗於四，捨除諸諦，離四衢，證諸覺想，
息身所作，心善解脫，慧善解脫，純一清白，名為上士。」 ^105a14

佛說此經已，諸比丘聞佛所說，歡喜奉行。
jing:: 
##  389
（三八九） ^105a22

如是我聞：
一時，佛住波羅#CB00178;國仙人住處鹿野苑中。 ^105a24

爾時，世尊告諸比丘：「有四法成就，名曰大醫王者，
所應王之具、王之分。
何等為四？一者善知病，二者善知病源，
三者善知病對治，四者善知治病已，當來更不動發。
云何名良醫善知病？
謂良醫善知如是如是種種病，是名良醫善知病。
云何良醫善知病源？
謂良醫善知此病因風起、痰陰起、涎唾起、
眾冷起、因現事起、時節起，是名良醫善知病源。
云何良醫善知病對治？
謂良醫善知種種病，應塗藥、應吐、應下、
應灌鼻、應熏、應取汗。
如是比種種對治，是名良醫善知對治。
云何良醫善知治病已，於未來世永不動發？
謂良醫善治種種病，令究竟除，於未來世永不復起，
是名良醫善知治病，更不動發。 ^105a25

「如來、應、等正覺為大醫王，成就四德，療眾生病，亦復如是。
云何為四？謂如來知此是苦聖諦如實知、
此是苦集聖諦如實知、此是苦滅聖諦如實知、此是苦滅道跡聖諦如實知。
諸比丘！彼世間良醫於生根本對治不如實知，
老、病、死、憂、悲、惱、苦根本對治不如實知，
如來、應、等正覺為大醫王，於生根本 " resp=對治如實知，
於老、病、死、憂、悲、惱、苦根本對治如實知，
是故如來、應、等正覺名大醫王。」 ^105b10

佛說此經已，諸比丘聞佛所說，歡喜奉行。
jing:: 
##  390
（三九〇） ^105b19

如是我聞：
一時，佛住波羅#CB00178;國仙人住處鹿野苑中。 ^105b21

爾時，世尊告諸比丘：「若諸沙門、婆羅門於此苦聖諦不如實知，
此苦集聖諦不如實知，此苦滅聖諦不如實知，
此苦滅道跡聖諦不如實知，此非沙門之沙門，
非婆羅門之婆羅門，彼亦不於沙門義、
婆羅門義見法自知作證：『我生已盡，梵行已立，
所作已作，自知不受後有。』 ^105b22

「若沙門、婆羅門於此苦聖諦如實知，此苦集聖諦如實知，
此苦滅聖諦如實知，此苦滅道跡聖諦如實知，
當知是沙門、婆羅門，沙門之沙門、婆羅門之婆羅門，
於沙門義、婆羅門義見法自知作證：『我生已盡，
梵行已立，所作已作，自知不受後有。』
是故，比丘！於四聖諦無間等，當起增上欲，
精勤堪能，方便修學。
何等為四？謂苦聖諦、苦集聖諦、苦滅聖諦、苦滅道跡聖諦。」 ^105b28

佛說此經已，諸比丘聞佛所說，歡喜奉行。
jing:: 
##  391
（三九一） ^105c7

如是我聞：
一時，佛住波羅#CB00178;國仙人住處鹿野苑中……廣說如上。
差別者：「於四聖諦不如實知，當知是沙門、
婆羅門，非沙門數、非婆羅門數；於四聖諦如實知者，
是沙門數、是婆羅門數。」
乃至……。 ^105c9

佛說此經已，諸比丘聞佛所說，歡喜奉行。
jing:: 
##  392
（三九二） ^105c13

如是我聞：
一時，佛住波羅#CB00178;國仙人住處鹿野苑中。 ^105c15

爾時，世尊告諸比丘：「若沙門、婆羅門於苦聖諦不如實知，
苦集聖諦不如實知，苦滅聖諦不如實知，
苦滅道跡聖諦不如實知，當知是沙門、婆羅門不得脫苦。
若沙門、婆羅門於苦聖諦如實知，於苦集聖諦如實知，
於苦滅聖諦如實知，於苦滅道跡聖諦如實知，
當知是沙門、婆羅門解脫於苦。」 ^105c16

佛說此經已，諸比丘聞佛所說，歡喜奉行。 ^105c23

如於苦不解脫、解脫，如是捨惡趣不解脫、
解脫；堪能捨戒退減，不捨戒退減；能自說得過人法自證，
不能自說得過人法作證；能於此外求良福田，
不能於此外求良福田； ^105c25

能於此外求大師，不能於此外求大師；
不能越苦，堪能越苦；不堪能脫苦，堪能脫苦； ^106a1

如是上諸經重說，悉繼以偈：
　　「若不知苦者，及彼眾苦因，
　　一切諸苦法，寂滅永無餘。
　　若不知道跡，能思一切苦，
　　心解脫於苦，慧解脫亦然。
　　不能越眾苦，令苦究竟脫，
　　若如實知苦，亦知眾苦因。
　　及一切諸苦，永滅盡無餘，
　　若復如實知，息苦之道跡。
　　意解脫具足，慧解脫亦然，
　　堪能越眾苦，究竟得解脫。」 ^106a4

佛說此經已，諸比丘聞佛所說，歡喜奉行。
jing:: 
##  393
（三九三） ^106a15

如是我聞：
一時，佛住波羅 #CB00178;國仙人住處鹿野苑中。 ^106a16

爾時，世尊告諸比丘：「若善男子正信非家，
出家學道，彼一切所應當知四聖諦法。
何等為四？謂知苦聖諦、知苦集聖諦、知苦滅聖諦、知苦滅道跡聖諦。
是故，比丘！於四聖諦未無間等者，當勤方便，修無間等。
如此章句，一切四聖諦經，應當具說。」 ^106a17

佛說此經已，諸比丘聞佛所說，歡喜奉行。 ^106a23

如是知、如是見、如是無間等，悉應當說。
「又三結盡，得須陀洹，一切當知四聖諦。
何等為四？謂知苦聖諦、知苦集聖諦、知苦滅聖諦、知苦滅道跡聖諦。」
如是當知，如是當見、無間等。 ^106a25

佛說此經已，諸比丘聞佛所說，歡喜奉行。 ^106a29

「若三結盡，貪、恚、癡薄，得斯陀含，彼一切皆於四聖諦如實知故。
何等為四？謂知苦聖諦、知苦集聖諦、知苦滅聖諦、知苦滅道跡聖諦。」
如是當知、如是當見、如是無間等，亦如是說。 ^106b2

「五下分結盡，生般涅槃阿那含，不還此世，彼一切知四聖諦。
何等為四？知苦聖諦、知苦集聖諦、知苦滅聖諦、知苦滅道跡聖諦。」
如是知、如是見、如是無間等，亦如是說。 ^106b6

「若一切漏盡，無漏心解脫、慧解脫，見法自知作證：
『我生已盡，梵行已立，所作已作，自知不受後有。』
彼一切悉知四聖諦。
何等為四？謂知苦聖諦、知苦集聖諦、知苦滅聖諦、知苦滅道跡聖諦。」
如是知、如是見、如是無間等，亦如是說。 ^106b10

「若得辟支佛道證，彼一切知四聖諦故。
何等為四？謂知苦聖諦、知苦集聖諦、知苦滅聖諦、知苦滅道跡聖諦。」
如是知、如是見、如是無間等，亦如是說。 ^106b15

「若得無上等正覺，彼一切知四聖諦故。
何等為四？謂知苦聖諦、知苦集聖諦、知苦滅聖諦、知苦滅道跡聖諦。」
如是知、如是見、如是無間等，亦如是說。 ^106b18

佛說此經已，諸比丘聞佛所說，歡喜奉行。
jing:: 
##  394
（三九四） ^106b22

如是我聞：
一時，佛住波羅#CB00178;國仙人住處鹿野苑中。 ^106b24

爾時，世尊告諸比丘：「譬如日出，明相先起。
如是正盡苦亦有前相起？
謂知四聖諦。何等為四？
知苦聖諦、知苦集聖諦、知苦滅聖諦、知苦滅道跡聖諦。」 ^106b25

佛說此經已，諸比丘聞佛所說，歡喜奉行。 ^106b28

如是知，如是見，如是無間等，亦如是說。
jing:: 
##  395
（三九五） ^106c1

如是我聞：
一時，佛住波羅#CB00178;國仙人住處鹿野苑中。 ^106c2

爾時，世尊告諸比丘：「若日月不出世間者，
一切眾星亦不出於世間，晝夜、半月、一月、
時節、歲數、尅數、須臾，皆悉不現，世間常冥，
無有明照，唯有長夜，純大闇苦現於世間。
若如來、應供、等正覺不出世間時，不說苦聖諦、
苦集聖諦、苦滅聖諦、苦滅道跡聖諦現於世間，
世間盲冥，無有明照。
如是長夜，純大闇冥現於世間。 ^106c3

「若日月出於世間，眾星亦現，晝夜、半月、
一月、時節、歲數、尅數、須臾，悉現世間，長夜明照，出於世間。
如是，如來、應、等正覺出於世間，說苦聖諦現於世間，
苦集聖諦、苦滅聖諦、苦滅道跡聖諦現於世間，
不復闇冥，長夜照明，純一智慧現於世間。」 ^106c11

佛說此經已，諸比丘聞佛所說，歡喜奉行。
jing:: 
##  396
（三九六） ^106c16

如是我聞：
一時，佛住波羅#CB00178;國仙人住處鹿野苑中。 ^106c18

爾時，世尊告諸比丘：「譬如日出，周行空中，
壞諸闇冥，光明顯照。
如是，聖弟子所有集法，一切滅已，離諸塵垢，
得法眼生，與無間等，俱三結斷。
所謂身見、戒取、疑，此三結盡，名須陀洹，
不墮惡趣法，必定正覺，趣七有天人往生，作苦邊。
彼聖弟子中間雖起憂苦，聽彼聖弟子離欲、
惡不善法，有覺有觀，離生喜樂，初禪具足住。
不見彼聖弟子有一法不斷，能令還生此世者，此則聖弟子得法眼之大義。
是故，比丘於此四聖諦未無間等者，當勤方便，
起增上欲，精進修學。」 ^106c19

佛說是經已，諸比丘聞佛所說，歡喜奉行。
jing:: 
##  397
（三九七） ^107a1

如是我聞：
一時，佛住波羅#CB00178;國仙人住處鹿野苑中。 ^107a3

爾時，世尊告諸比丘：「當作是說，我於苦聖諦未無間等，
苦集聖諦、苦滅聖諦未無間等，而言我當得苦滅道跡聖諦無間等者，
此說不應。所以者何？
無是處故。 ^107a4

「若苦聖諦、苦集聖諦、苦滅聖諦未無間等，
而欲苦滅道跡聖諦無間等者，無有是處。
譬如有人言我欲取佉提羅葉，合集作器，
盛水持行者，無有是處。
所以者何？無是處故。
如是言我於苦聖諦、苦集聖諦、苦滅聖諦未無間等，
而欲得苦滅道跡聖諦無間等者，無有是處。 ^107a8

「若復有言我當於苦聖諦、苦集聖諦、苦滅聖諦無間等已 " resp=，
復得苦滅道跡聖諦者，斯則善說。
所以者何？有是處故。 ^107a14

「若苦聖諦、苦集聖諦、苦滅聖諦無間等已，
而欲苦滅道跡聖諦無間等者，斯有是處。
譬如有言我以純曇摩葉、摩樓迦葉，合集盛水持行者，此則善說。
所以者何？有是處故。
如是若言我於苦聖諦、苦集聖諦、苦滅聖諦無間等已，
而欲苦滅道跡聖諦無間等者，斯則善說。
所以者何？有是處故。
若於苦聖諦、苦集聖諦、苦滅聖諦無間等已，
而欲苦滅道跡聖諦無間等者，斯有是處故。」 ^107a17

佛說是經已，諸比丘聞佛所說，歡喜奉行。
jing:: 
##  398
（三九八） ^107a26

如是我聞：
一時，佛住波羅 #CB00178;國仙人住處鹿野苑中。 ^107a28

爾時，世尊告諸比丘：「如小綿丸、小劫貝華丸，
置四衢道頭，四方風吹，則隨風去向於一方。
如是，若沙門、婆羅門於苦聖諦不如實知，
於苦集聖諦、於苦滅聖諦、苦滅道跡聖諦不如實知，
當知彼沙門、婆羅門常觀他面，常隨他說，
以不如實知故，聞彼所說，趣說而受，當知此人不宿修習智慧故。 ^107a29

「譬如因陀羅柱，銅鐵作之，於深入地中，四方猛風不能令動。
如是，沙門、婆羅門於苦聖諦如實知，苦集聖諦、
苦滅聖諦、苦滅道跡聖諦如實知者，當知是沙門、
婆羅門不視他面，不隨他語。
是沙門、婆羅門智慧堅固，本隨習故，不隨他語。
是故，比丘！於四聖諦當勤方便，起增上欲，精進修學。」 ^107b7

佛說是經已，諸比丘聞佛所說，歡喜奉行。
jing:: 
##  399
（三九九） ^107b14

如是我聞：
一時，佛住波羅#CB00178;國仙人住處鹿野苑中。 ^107b16

爾時，世尊告諸比丘：「譬如石柱，長十六肘，
八肘入地，四方風吹，不能令動。
如是，沙門、婆羅門於苦聖諦如實知，於苦集聖諦，
苦滅聖諦，苦滅道跡聖諦如實知，斯等沙門、
婆羅門至諸論處，無能屈。
其心解脫、慧解脫者，能使餘沙門、婆羅門反生憂苦。
如是如實知、如實見，皆是先世宿習故，使智慧不可傾動。
是故，比丘！於四聖諦當勤方便，起增上欲，精進修學。」 ^107b17

佛說是經已，諸比丘聞佛所說，歡喜奉行。
jing:: 
##  400
（四〇〇） ^107b25

如是我聞：
一時，佛住波羅#CB00178;國仙人住處鹿野苑中。 ^107b27

爾時，世尊告諸比丘：「譬如有人火燒頭衣，
當起增上欲，急救令滅。」 ^107b28

佛告比丘：「莫作是說！
當置頭衣，於四聖諦起增上欲，勤加方便，修無間等。
何等四？謂苦聖諦、苦集聖諦、苦滅聖諦、
苦滅道跡聖諦未無間等，當勤方便，修無間等。
所以者何？比丘！長夜熾然，地獄、畜生、餓鬼。
諸比丘！不見極苦，如苦聖諦、苦集聖諦、
苦滅聖諦、苦滅道跡聖諦，未無間等者，
是比丘當忍苦、樂、憂、悲，於四聖諦勤加精進，
方便修習無間等，應當學。」 ^107c1

佛說是經已，諸比丘聞佛所說，歡喜奉行。
jing:: 
##  401
（四〇一） ^107c9

如是我聞：
一時，佛住波羅#CB00178;國仙人住處鹿野苑中。 ^107c11

爾時，世尊告諸比丘：「譬如士夫年壽百歲，
有人語言：『士夫若欲聞法，當日日三時受苦，
晨朝時受百槍苦，日中、晡時亦復如是。
於一日中受三百槍苦。
如是日日，至於百歲，然後聞法，得無間等，汝寧能不？』 ^107c12

「時，彼士夫為聞法故，悉堪能受。
所以者何？人生於世，長夜受苦，有時地獄，
有時畜生，有時餓鬼，於三惡道空受眾苦，
亦不聞法，是故我今為無間等故，不以終身受三百槍為大苦也。
是故，比丘！於四聖諦未得無間等者，當勤方便，
起增上欲，學無間等。」 ^107c17

佛說此經已，諸比丘聞佛所說，歡喜奉行。
jing:: 
##  402
（四〇二） ^107c23

如是我聞：
一時，佛住波羅#CB00178;國仙人住處鹿野苑中。 ^107c25

爾時，世尊告諸比丘：「於四聖諦平等正覺，
名為如來、應、等正覺。
何等為四？所謂苦聖諦、苦集聖諦、苦滅聖諦、苦滅道跡聖諦。
於此四聖諦平等正覺，名為如來、應、等正覺。
是故，諸比丘！於四聖諦未無間等者，當勤方便，
起增上欲，學無間等。」 ^107c26

佛說此經已，諸比丘聞佛所說，歡喜奉行。
jing:: 
##  403
（四〇三） ^108a2

如是我聞：
一時，佛在摩竭國人間遊行，於王舍城波羅利弗是中間竹林聚落，
國王於中造福德舍。
爾時，世尊與諸大眾於中宿止。 ^108a4

爾時，世尊告諸比丘：「我與汝等於四聖諦無知、
無見、無隨順覺、無隨順受者，應當長夜驅馳生死。
何等為四？謂苦聖諦、苦集聖諦、苦滅聖諦、苦滅道跡聖諦。
我與汝等於四聖諦無知、無見、無隨順覺、
無隨順受者，應當長夜驅馳生死。
以我及汝於此苦聖諦順知、順入，斷諸有流，
盡諸生死，不受後有。
於苦集聖諦、苦滅聖諦、苦滅道跡聖諦順知、
順入，斷諸有流，盡諸生死，不受後有。
是故，比丘！於四聖諦未無間等者，當勤方便，
起增上欲，修無間等。」 ^108a7

爾時，世尊即說偈言：
　　「我常與汝等，長夜涉生死，
　　不見聖諦故，大苦日增長。
　　若見四聖諦，斷有大流海，
　　生死永已除，不復受後生。」 ^108a17

佛說此經已，諸比丘聞佛所說，歡喜奉行。
jing:: 
##  404
（四〇四） ^108a23

如是我聞：
一時，佛在摩竭國人間遊行，王舍城波羅利弗是中間竹林聚落，
大王於中作福德舍。
爾時，世尊與諸大眾於中止宿。 ^108a24

爾時，世尊告諸比丘：「汝等當行，共至申恕林。」 ^108a27

爾時，世尊與諸大眾到申恕林，坐樹下。 ^108a28

爾時，世尊手把樹葉，告諸比丘：「此手中葉為多耶？
大林樹葉為多？」 ^108a29

比丘白佛：「世尊！手中樹葉甚少，彼大林中樹葉無量，
百千億萬倍，乃至算數譬類不可為比。」 ^108b1

「如是，諸比丘！我成等正覺，自所見法，為人定說者，如手中樹葉。
所以者何？彼法義饒益、法饒益、梵行饒益、
明、慧、正覺、向於涅槃。
如大林樹葉，如我成等正覺，自知正法，
所不說者，亦復如是。
所以者何？彼法非義饒益，非法饒益，非梵行饒益、
明、慧、正覺、正向涅槃故。
是故，諸比丘！於四聖諦未無間等者，當勤方便，
起增上欲，學無間等。」 ^108b3

佛說此經已，諸比丘聞佛所說，歡喜奉行。
jing:: 
##  405
（四〇五） ^108b11

如是我聞：
一時，佛住毘舍離獼猴池側重閣講堂。 ^108b13

爾時，尊者阿難晨朝著衣持鉢，入毘舍離城乞食。
時，有眾多離車童子晨朝從城內出，至精舍門，
持弓箭，競射精舍門孔，箭箭皆入門孔。 ^108b14

尊者阿難見已，以為奇特，彼諸離車童子能作如是難事。
入城乞食，還舉衣鉢，洗足已，往詣佛所，
稽首佛足，退住一面，白佛言：「世尊！
我今晨朝著衣持鉢，入毘舍離城乞食，
見有眾多離車童子從城內出，至精舍門，
競射門孔，箭箭皆入。
我作是念：『此甚奇特！
諸離車童子能為難事。』」 ^108b17

佛告阿難：「於意云何？
離車童子競射門孔，箭箭皆入，此為難耶？
破一毛為百分，而射一毛分，箭箭悉中，此為難耶？」 ^108b24

阿難白佛：「破一毛百分，射一分之毛，箭箭悉中，此則為難。」 ^108b27

佛告阿難：「未若於苦聖諦生如實知，此則甚難。
如是，苦集聖諦、苦滅聖諦、苦滅道跡聖諦如實知見，此則甚難。」 ^108b28

爾時，世尊而說偈言：
　　「一毛為百分，射一分甚難，
　　觀一一苦陰，非我難亦然。」 ^108c2

佛說此經已，諸比丘聞佛所說，歡喜奉行。
jing:: 
##  406
（四〇六） ^108c5

如是我聞：
一時，佛住獼猴池側重閣講堂。 ^108c6

爾時，世尊告諸比丘：「譬如大地悉成大海，
有一盲龜壽無量劫，百年一出其頭，海中有浮木，
止有一孔，漂流海浪，隨風東西。
盲龜百年一出其頭，當得遇此孔不？」 ^108c7

阿難白佛：「不能。世尊！
所以者何？此盲龜若至海東，浮木隨風，
或至海西，南、北四維圍遶亦爾，不必相得。」 ^108c10

佛告阿難：「盲龜浮木，雖復差違，或復相得。
愚癡凡夫漂流五趣，暫復人身，甚難於彼。
所以者何？彼諸眾生不行其義、不行法、
不行善、不行真實，展轉殺害，強者陵弱，造無量惡故。
是故，比丘！於四聖諦當未無間等者，當勤方便，
起增上欲，學無間等。」 ^108c13

佛說此經已，諸比丘聞佛所說，歡喜奉行。
雜阿含經卷第十五
 ^108c19
