
hui:: 大般若波羅蜜多經卷第四百三十六
三藏法師玄奘奉　詔譯
pin:: 
## 40 清淨品
第二分清淨品第四十
爾時，舍利子白佛言：「世尊！
是法清淨最為甚深。」 ^192c20

佛言：「如是！畢竟淨故。」
舍利子言：「何等畢竟淨故，說是法清淨最為甚深？」 ^192c21

佛言：「舍利子！色畢竟淨故，說是法清淨最為甚深；
受、想、行、識畢竟淨故，說是法清淨最為甚深；
眼處乃至意處畢竟淨故，說是法清淨最為甚深；
色處乃至法處畢竟淨故，說是法清淨最為甚深；
眼界乃至意界畢竟淨故，說是法清淨最為甚深；
色界乃至法界畢竟淨故，說是法清淨最為甚深；
眼識界乃至意識界畢竟淨故，說是法清淨最為甚深；
布施波羅蜜多乃至般若波羅蜜多畢竟淨故，
說是法清淨最為甚深；內空乃至無性自性空畢竟淨故，
說是法清淨最為甚深；四念住乃至八聖道支畢竟淨故，
說是法清淨最為甚深；如是乃至如來十力乃至十八佛不共法畢竟淨故，
說是法清淨最為甚深；一切菩薩摩訶薩行畢竟淨故，
說是法清淨最為甚深；諸菩薩摩訶薩畢竟淨故，
說是法清淨最為甚深；諸佛無上正等菩提畢竟淨故，
說是法清淨最為甚深；一切如來、應、正等覺畢竟淨故，
說是法清淨最為甚深；一切智畢竟淨故，
說是法清淨最為甚深；道相智、一切相智畢竟淨故，說是法清淨最為甚深。」 ^192c22

時，舍利子復白佛言：「世尊！
是法清淨甚為明了。」 ^193a14

佛言：「如是！畢竟淨故。」
舍利子言：「何等畢竟淨故，說是法清淨甚為明了？」 ^193a15

佛言：「舍利子！般若波羅蜜多畢竟淨故，
說是法清淨甚為明了，乃至布施波羅蜜多畢竟淨故，說是法清淨甚為明了。
如是乃至一切智畢竟淨故，說是法清淨甚為明了，
道相智、一切相智畢竟淨故，說是法清淨甚為明了。」 ^193a16

時，舍利子復白佛言：「世尊！
是法清淨不轉不續。」 ^193a21

佛言：「如是！畢竟淨故。」
舍利子言：「何等畢竟淨故，說是法清淨不轉不續？」 ^193a23

佛言：「舍利子！色不轉不續畢竟淨故，說是法清淨不轉不續，
受、想、行、識不轉不續畢竟淨故，說是法清淨不轉不續。
如是乃至一切智不轉不續畢竟淨故，
說是法清淨不轉不續，道相智、一切相智不轉不續畢竟淨故，
說是法清淨不轉不續。」 ^193a24

時，舍利子復白佛言：「世尊！
是法清淨本無雜染。」 ^193b1

佛言：「如是！畢竟淨故。」
舍利子言：「何等畢竟淨故，說是法清淨本無雜染？」 ^193b2

佛言：「舍利子！色畢竟淨故，說是法清淨本無雜染，
受、想、行、識畢竟淨故，說是法清淨本無雜染。
如是乃至一切智畢竟淨故，說是法清淨本無雜染，
道相智、一切相智畢竟淨故，說是法清淨本無雜染。」 ^193b3

時，舍利子復白佛言：「世尊！
是法清淨本性光潔。」 ^193b8

佛言：「如是！畢竟淨故。」 ^193b9

舍利子言：「何等畢竟淨故，說是法清淨本性光潔？」 ^193b10

佛言：「舍利子！色畢竟淨故，說是法清淨本性光潔，
受、想、行、識畢竟淨故，說是法清淨本性光潔。
如是乃至一切智畢竟淨故，說是法清淨本性光潔，
道相智、一切相智畢竟淨故，說是法清淨本性光潔。」 ^193b11

時，舍利子復白佛言：「世尊！
是法清淨無得無現觀。」 ^193b15

佛言：「如是！畢竟淨故。」 ^193b16

舍利子言：「何等畢竟淨故，說是法清淨無得、無現觀？」 ^193b17

佛言：「舍利子！色本性空畢竟淨故，說是法清淨無得無現觀，
受、想、行、識本性空畢竟淨故，說是法清淨無得無現觀。
如是乃至一切智本性空畢竟淨故，說是法清淨無得無現觀，
道相智、一切相智本性空畢竟淨故，說是法清淨無得無現觀。」 ^193b18

時，舍利子復白佛言：「世尊！
是法清淨無生無出現。」 ^193b23

佛言：「如是！畢竟淨故。」
舍利子言：「何等畢竟淨故，說是法清淨無生無出現？」 ^193b25

佛言：「舍利子！色無生無顯畢竟淨故，說是法清淨無生無出現，
受、想、行、識無生無顯畢竟淨故，說是法清淨無生無出現。
如是乃至一切智無生無顯畢竟淨故，
說是法清淨無生無出現，道相智、一切相智無生無顯畢竟淨故，
說是法清淨無生無出現。」 ^193b26

時，舍利子復白佛言：「世尊！
是法清淨不生欲界、不生色界、不生無色界。」 ^193c3

佛言：「如是！畢竟淨故。」
舍利子言：「云何是法清淨不生欲界、不生色界、不生無色界？」 ^193c5

佛言：「舍利子！三界自性不可得故，說是法清淨不生欲界、
不生色界、不生無色界。」 ^193c6

時，舍利子復白佛言：「世尊！
是法清淨本性無知。」 ^193c8

佛言：「如是！畢竟淨故。」
舍利子言：「云何是法清淨本性無知？」 ^193c10

佛言：「舍利子！以一切法本性鈍故，是法清淨本性無知。」 ^193c11

舍利子言：「何等本性無知故，說是法清淨本性無知？」 ^193c12

佛言：「舍利子！色本性無知，自相空故，說是法清淨本性無知，
受、想、行、識本性無知，自相空故，說是法清淨本性無知。
如是乃至一切智本性無知，自相空故，
說是法清淨本性無知，道相智、一切相智本性無知，
自相空故，說是法清淨本性無知。」 ^193c13

時，舍利子復白佛言：「世尊！
一切法本性清淨故，是法清淨。」 ^193c19

佛言：「如是以一切法畢竟淨故。」 ^193c20

舍利子言：「云何一切法本性清淨故，說是法清淨？」 ^193c21

佛言：「舍利子！以一切法不可得故，本性清淨說是法清淨。」 ^193c22

時，舍利子復白佛言：「世尊！
如是般若波羅蜜多於一切相智無益無損。」 ^193c23

佛言：「如是！畢竟淨故。」
舍利子言：「云何般若波羅蜜多於一切相智無益無損？」 ^193c25

佛言：「舍利子！法性常住故，如是般若波羅蜜多於一切相智無益無損。」 ^193c27

時，舍利子復白佛言：「世尊！
如是般若波羅蜜多本性清淨，於一切法無所執受。」 ^193c28

佛言：「如是以一切法畢竟淨故。」 ^194a1

舍利子言：「云何般若波羅蜜多本性清淨，於一切法無所執受？」 ^194a2

佛言：「舍利子！法界湛然無動搖故，如是般若波羅蜜多本性清淨，
於一切法無所執受。」 ^194a3

爾時，具壽善現白佛言：「世尊！
我清淨故，色、受、想、行、識清淨。」 ^194a6

佛言：「如是！畢竟淨故。」
「世尊！何緣而說我清淨故，色、受、想、行、識清淨是畢竟淨？」 ^194a7

「善現！我無所有故，色、受、想、行、識亦無所有是畢竟淨。」 ^194a9

「世尊！我清淨故，眼處乃至意處清淨。」 ^194a10

佛言：「如是！畢竟淨故。」
「世尊！何緣而說我清淨故，眼處乃至意處清淨是畢竟淨？」 ^194a11

「善現！我無所有故，眼處乃至意處亦無所有是畢竟淨。」 ^194a13

「世尊！我清淨故，色處乃至法處清淨。」 ^194a14

佛言：「如是！畢竟淨故。」
「世尊！何緣而說我清淨故，色處乃至法處清淨是畢竟淨？」 ^194a15

「善現！我無所有故，色處乃至法處亦無所有是畢竟淨。」 ^194a16

「世尊！我清淨故，眼界乃至意界清淨。」
佛言：「如是！畢竟淨故。」 ^194a18

「世尊！何緣而說我清淨故，眼界乃至意界清淨是畢竟淨？」 ^194a19

「善現！我無所有故，眼界乃至意界亦無所有是畢竟淨。」 ^194a20

「世尊！我清淨故，色界乃至法界清淨。」
佛言：「如是！畢竟淨故。」 ^194a22

「世尊！何緣而說我清淨故，色界乃至法界清淨是畢竟淨？」 ^194a23

「善現！我無所有故，色界乃至法界亦無所有是畢竟淨。」 ^194a24

「世尊！我清淨故，眼識界乃至意識界清淨。」 ^194a26

佛言：「如是！畢竟淨故。」
「世尊！何緣而說我清淨故，眼識界乃至意識界清淨是畢竟淨？」 ^194a27

「善現！我無所有故，眼識界乃至意識界亦無所有是畢竟淨。」 ^194a28

「世尊！我清淨故，布施波羅蜜多乃至般若波羅蜜多清淨。」 ^194b1

佛言：「如是！畢竟淨故。」 ^194b2

「世尊！何緣而說我清淨故，布施波羅蜜多乃至般若波羅蜜多清淨是畢竟淨？」 ^194b3

「善現！我無所有故，布施波羅蜜多乃至般若波羅蜜多亦無所有是畢竟淨。」 ^194b4

「世尊！我清淨故，內空乃至無性自性空清淨。」 ^194b6

佛言：「如是！畢竟淨故。」 ^194b7

「世尊！何緣而說我清淨故，內空乃至無性自性空清淨是畢竟淨？」 ^194b8

「善現！我無所有故，內空乃至無性自性空亦無所有是畢竟淨。」 ^194b9

「世尊！我清淨故，四念住乃至八聖道支清淨。」 ^194b11

佛言：「如是！畢竟淨故。」
「世尊！何緣而說我清淨故，四念住乃至八聖道支清淨是畢竟淨？」 ^194b12

「善現！我無所有故，四念住乃至八聖道支亦無所有是畢竟淨。」 ^194b14

「世尊！我清淨故，如來十力乃至十八佛不共法清淨。」 ^194b15

佛言：「如是！畢竟淨故。」 ^194b16

「世尊！何緣而說我清淨故，如來十力乃至十八佛不共法清淨是畢竟淨？」 ^194b17

「善現！我無所有故，如來十力乃至十八佛不共法亦無所有是畢竟淨。」 ^194b19

「世尊！我清淨故，預流、一來、不還、阿羅漢果、
獨覺菩提、無上正等菩提清淨。」 ^194b20

佛言：「如是！畢竟淨故。」
「世尊！何緣而說我清淨故，預流、一來、不還、
阿羅漢果、獨覺菩提、無上正等菩提清淨是畢竟淨？」 ^194b22

「善現！我自相空故，預流、一來、不還、阿羅漢果、
獨覺菩提、無上正等菩提亦自相空是畢竟淨。」 ^194b24

「世尊！我清淨故，一切智、道相智、一切相智清淨。」 ^194b26

佛言：「如是！畢竟淨故。」 ^194b27

「世尊！何緣而說我清淨故，一切智、道相智、一切相智清淨是畢竟淨？」 ^194b28

「善現！我無相、無得、無念、無知故，一切智、
道相智、一切相智亦無相、無得、無念、無知是畢竟淨。」 ^194b29

「世尊！二清淨故，無得無現觀。」
佛言：「如是！畢竟淨故。」 ^194c3

「世尊！何緣而說二清淨故，無得無現觀是畢竟淨？」 ^194c4

「善現！顛倒所起染淨無故，無得無現觀是畢竟淨。」 ^194c5

具壽善現復白佛言：「世尊！
我無邊故，色、受、想、行、識亦無邊。」 ^194c7

佛言：「如是！畢竟淨故。」
「世尊！何緣而說我無邊故，色、受、想、行、識亦無邊是畢竟淨？」 ^194c8

「善現！以畢竟空、無際空故，是畢竟淨。」
「世尊！我無邊故，眼處乃至意處亦無邊。」 ^194c10

佛言：「如是！畢竟淨故。」 ^194c11

「世尊！何緣而說我無邊故，眼處乃至意處亦無邊是畢竟淨？」 ^194c12

「善現！以畢竟空、無際空故，是畢竟淨。」 ^194c13

「世尊！我無邊故，色處乃至法處亦無邊。」 ^194c14

佛言：「如是！畢竟淨故。」 ^194c15

「世尊！何緣而說我無邊故，色處乃至法處亦無邊是畢竟淨？」 ^194c16

「善現！以畢竟空、無際空故，是畢竟淨。」 ^194c17

「世尊！我無邊故，眼界乃至意界亦無邊。」 ^194c18

佛言：「如是！畢竟淨故。」
「世尊！何緣而說我無邊故，眼界乃至意界亦無邊是畢竟淨？」 ^194c19

「善現！以畢竟空、無際空故，是畢竟淨。」
「世尊！我無邊故，色界乃至法界亦無邊。」 ^194c21

佛言：「如是！畢竟淨故。」 ^194c22

「世尊！何緣而說我無邊故，色界乃至法界亦無邊是畢竟淨？」 ^194c23

「善現！以畢竟空、無際空故，是畢竟淨。」 ^194c24

「世尊！我無邊故，眼識界乃至意識界亦無邊。」 ^194c25

佛言：「如是！畢竟淨故。」 ^194c26

「世尊！何緣而說我無邊故，眼識界乃至意識界亦無邊是畢竟淨？」 ^194c27

「善現！以畢竟空、無際空故，是畢竟淨。」 ^194c28

「世尊！我無邊故，布施波羅蜜多乃至般若波羅蜜多亦無邊。」 ^194c29

佛言：「如是！畢竟淨故。」 ^195a1

「世尊！何緣而說我無邊故，布施波羅蜜多乃至般若波羅蜜多亦無邊是畢竟淨？」 ^195a2

「善現！以畢竟空、無際空故，是畢竟淨。」 ^195a4

「世尊！我無邊故，四念住乃至八聖道支亦無邊。」 ^195a5

佛言：「如是！畢竟淨故。」
「世尊！何緣而說我無邊故，四念住乃至八聖道支亦無邊是畢竟淨？」 ^195a6

「善現！以畢竟空、無際空故，是畢竟淨。」 ^195a8

「世尊！我無邊故，如來十力乃至十八佛不共法亦無邊。」 ^195a9

佛言：「如是！畢竟淨故。」
「世尊！何緣而說我無邊故，如來十力乃至十八佛不共法亦無邊是畢竟淨？」 ^195a10

「善現！以畢竟空、無際空故，是畢竟淨。」 ^195a12

「世尊！我無邊故，預流、一來、不還、阿羅漢果、
獨覺菩提、無上正等菩提亦無邊。」 ^195a13

佛言：「如是！畢竟淨故。」
「世尊！何緣而說我無邊故，預流、一來、不還、
阿羅漢果、獨覺菩提、無上正等菩提亦無邊是畢竟淨？」 ^195a15

「善現！以畢竟空、無際空故，是畢竟淨。」 ^195a17

「世尊！我無邊故，一切智、道相智、一切相智亦無邊。」 ^195a18

佛言：「如是！畢竟淨故。」 ^195a19

「世尊！何緣而說我無邊故，一切智、道相智、一切相智亦無邊是畢竟淨？」 ^195a20

「善現！以畢竟空、無際空故，是畢竟淨。」
「世尊！若菩薩摩訶薩能如是覺，是為般若波羅蜜多。」 ^195a22

佛言：「如是！畢竟淨故。」
「世尊！何緣而說若菩薩摩訶薩能如是覺，是為般若波羅蜜多即畢竟淨？」 ^195a24

「善現！由此能成道相智故。」
「世尊！若菩薩摩訶薩修行般若波羅蜜多，
方便善巧作如是念：『色不知色，受不知受，
想不知想，行不知行，識不知識；眼處不知眼處，
乃至意處不知意處；色處不知色處，乃至法處不知法處；
眼界不知眼界，乃至意界不知意界；色界不知色界，
乃至法界不知法界；眼識界不知眼識界，
乃至意識界不知意識界；過去法不知過去法，
未來法不知未來法，現在法不知現在法；
布施波羅蜜多不知布施波羅蜜多，乃至般若波羅蜜多不知般若波羅蜜多；
內空不知內空，乃至無性自性空不知無性自性空；
四念住不知四念住，乃至八聖道支不知八聖道支；
如來十力不知如來十力，乃至十八佛不共法不知十八佛不共法；
一切智不知一切智，道相智不知道相智，一切相智不知一切相智。』
是菩薩摩訶薩已於無上正等菩提住正定聚。」 ^195a26

佛言：「善現！如是！如是！
如汝所說。」 ^195b14

爾時，舍利子問善現言：「諸菩薩摩訶薩修行般若波羅蜜多時，
有方便善巧者，為於諸法二想轉不？」 ^195b16

善現答言：「舍利子！
若菩薩摩訶薩修行般若波羅蜜多時，
有方便善巧者，不作是念：『我能行施，如是行施；
我能持戒，如是持戒；我能修忍，如是修忍；
我能精進，如是精進；我能入定，如是入定；
我能習慧，如是習慧；我能殖福，如是殖福；
我能入菩薩正性離生，如是入菩薩正性離生；
我能嚴淨佛土，如是嚴淨佛土；我能成熟有情，
如是成熟有情；我能當得一切相智，如是當得一切相智。』
舍利子！是菩薩摩訶薩修行般若波羅蜜多，
有方便善巧故，無如是等一切分別，由通達內空、
外空、內外空、空空、大空、勝義空、有為空、
無為空、畢竟空、無際空、散無散空、本性空、
一切法空、自相空故。
舍利子！諸菩薩摩訶薩修行般若波羅蜜多時，有方便善巧故無所執著。」 ^195b18

爾時，天帝釋問善現言：「大德！
云何應知住菩薩乘諸善男子、善女人等，修行般若波羅蜜多時所起執著？」 ^195c5

善現答言：「憍尸迦！
住菩薩乘諸善男子、善女人等修行般若波羅蜜多時，
無方便善巧故，起自心想；起布施想，起布施波羅蜜多想；
起淨戒想，起淨戒波羅蜜多想；起安忍想，
起安忍波羅蜜多想；起精進想，起精進波羅蜜多想；
起靜慮想，起靜慮波羅蜜多想；起般若想，
起般若波羅蜜多想；起內空想，起外空乃至無性自性空想；
起四念住想，起四正斷乃至八聖道支想；
起如來十力想，起四無所畏乃至十八佛不共法想；
起一切智想，起道相智、一切相智想；起佛無上正等菩提想，
起諸如來、應、正等覺想；起於佛所種善根想，起以如是所種善根合集稱量與諸有情平等共有迴向無上正等覺想。 ^195c7

「憍尸迦！由此應知住菩薩乘諸善男子、善女人等修行般若波羅蜜多時所起執著。
憍尸迦！是善男子、善女人等由此執著所繫縛故，不能修行無著般若波羅蜜多迴向無上正等菩提。
何以故？憍尸迦！非色本性可能迴向，非受、
想、行、識本性可能迴向；乃至非一切智本性可能迴向，
非道相智、一切相智本性可能迴向。 ^195c20

「復次，憍尸迦！若菩薩摩訶薩欲於無上正等菩提，
示現勸導讚勵慶喜他有情者，應觀諸法平等實性，
隨此作意示現勸導讚勵慶喜他諸有情，
謂作是言：『汝善男子、善女人等修行布施波羅蜜多時，
不應分別我能行施；修行淨戒波羅蜜多時，
不應分別我能持戒；修行安忍波羅蜜多時，
不應分別我能修忍；修行精進波羅蜜多時，
不應分別我能精進；修行靜慮波羅蜜多時，
不應分別我能入定；修行般若波羅蜜多時，
不應分別我能習慧；行內空時，不應分別我住內空；
行外空乃至無性自性空時，不應分別我能住外空乃至無性自性空；
修四念住時，不應分別我能修四念住；
修四正斷乃至八聖道支時，不應分別我能修四正斷乃至八聖道支；
修如來十力時，不應分別我能修如來十力；
修四無所畏乃至十八佛不共法時，不應分別我能修四無所畏乃至十八佛不共法；
修一切智時，不應分別我能修一切智；
修道相智、一切相智時，不應分別我能修道相智、
一切相智；修無上正等菩提時，不應分別我能修無上正等菩提。』 ^195c28

「憍尸迦！諸菩薩摩訶薩欲於無上正等菩提示現勸導讚勵慶喜他有情者，
應如是示現勸導讚勵慶喜他諸有情。
若菩薩摩訶薩於其無上正等菩提，能如是示現勸導讚勵慶喜他有情者，
於自無損亦不損他，如諸如來所應許可示現勸導讚勵慶喜諸有情故。
憍尸迦！住菩薩乘諸善男子、善女人等若能如是示現勸導讚勵慶喜趣菩薩乘諸有情者，
便能遠離一切執著。」 ^196a20

爾時，世尊讚善現曰：「善哉！
善哉！汝今善能為諸菩薩說執著相，令趣大乘諸善男子、
善女人等離執著相，修諸菩薩摩訶薩行。
善現！復有此餘微細執著，當為汝說，汝應諦聽！
極善思惟！」 ^196a28

善現白言：「唯然！願說！
我等樂聞。」
佛言：「善現！住菩薩乘諸善男子、善女人等欲趣無上正等菩提，
若於如來、應、正等覺取相憶念，皆是執著；
若於過去、未來、現在一切如來、應、正等覺無著功德，
從初發心乃至法住所有善根取相憶念，
既憶念已深心隨喜，既隨喜已與諸有情平等共有迴向無上正等菩提，
如是一切取相憶念皆名執著。
若於一切如來弟子及餘有情所修善法取相憶念深心隨喜，
既隨喜已與諸有情平等共有迴向無上正等菩提，如是一切亦名執著。
何以故？善現！於諸如來、應、正等覺及諸弟子若餘有情功德善根，
不應取相憶念分別，諸取相者皆虛妄故。」 ^196b4

時，具壽善現白佛言：「世尊！
如是般若波羅蜜多最為甚深。」 ^196b18

佛言：「如是！以一切法本性離故。」 ^196b19

「世尊！如是般若波羅蜜多皆應敬禮。」
佛言：「如是！功德多故，然此般若波羅蜜多無造無作、無能證者。」 ^196b20

「世尊！一切法性不可證覺。」
佛言：「如是以一切法本性唯一，能證所證不可得故。
善現當知！諸法一性即是無性，諸法無性即是一性。
如是諸法一性無性是本實性，此本實性無造無作。
善現！若菩薩摩訶薩能如實知諸所有法一性無性無造無作，
則能遠離一切執著。」 ^196b22

具壽善現復白佛言：「如是般若波羅蜜多難可覺了。」 ^196b28

佛言：「如是！由此般若波羅蜜多無能見者、
無能聞者、無能覺者、無能知者，離證相故。」 ^196b29

「世尊！如是般若波羅蜜多不可思議。」 ^196c2

佛言：「如是由此般若波羅蜜多，不可以心取，
離心相故；不可以色乃至識取，離彼相故；
不可以眼乃至意取，離彼相故；不可以色乃至法取，
離彼相故；不可以眼識乃至意識取，離彼相故；
不可以布施波羅蜜多乃至般若波羅蜜多取，
離彼相故；不可以內空乃至無性自性空取，
離彼相故；不可以四念住乃至八聖道支取，
離彼相故；不可以如來十力乃至十八佛不共法取，
離彼相故；不可以一切智、道相智、一切相智取，
離彼相故；不可以一切法取，離彼相故。
復次，善現！如是般若波羅蜜多不從色生，乃至不從一切法生。」 ^196c3

具壽善現復白佛言：「如是般若波羅蜜多無所造作。」 ^196c15

佛言：「如是！以諸作者不可得故。
善現！色不可得故作者不可得，受、想、行、
識不可得故作者不可得，乃至一切法不可得故作者不可得。
善現！由諸作者及色等法不可得故，如是般若波羅蜜多無所造作。」
pin:: 
##  41 無摽幟品
第二分無摽幟品第四十一之一 ^196c16

爾時，具壽善現白佛言：「世尊！
云何菩薩摩訶薩應行般若波羅蜜多？」 ^196c22

佛言：「善現！菩薩摩訶薩行般若波羅蜜多時，
若不行色，是行般若波羅蜜多；不行受、
想、行、識，是行般若波羅蜜多；乃至不行一切智，
是行般若波羅蜜多；不行道相智、一切相智，是行般若波羅蜜多。
不行色若常若無常，是行般若波羅蜜多；
不行受、想、行、識若常若無常，是行般若波羅蜜多；
如是乃至不行一切智若常若無常，是行般若波羅蜜多；
不行道相智、一切相智若常若無常，是行般若波羅蜜多。
不行色若樂若苦，是行般若波羅蜜多；
不行受、想、行、識若樂若苦，是行般若波羅蜜多；
如是乃至不行一切智若樂若苦，是行般若波羅蜜多；
不行道相智、一切相智若樂若苦，是行般若波羅蜜多。
不行色若我若無我，是行般若波羅蜜多；
不行受、想、行、識若我若無我，是行般若波羅蜜多；
如是乃至不行一切智若我若無我，是行般若波羅蜜多；
不行道相智、一切相智若我若無我，是行般若波羅蜜多。
不行色若淨若不淨，是行般若波羅蜜多；
不行受、想、行、識若淨若不淨，是行般若波羅蜜多；
如是乃至不行一切智若淨若不淨，是行般若波羅蜜多；
不行道相智、一切相智若淨若不淨，是行般若波羅蜜多。
何以故？善現！菩薩摩訶薩行般若波羅蜜多時，
尚不見色、受、想、行、識，況見色、受、想、行、識若常若無常、
若樂若苦、若我若無我、若淨若不淨！
如是乃至尚不見一切智、道相智、一切相智，
況見一切智、道相智、一切相智若常若無常、
若樂若苦、若我若無我、若淨若不淨！ ^196c23

「復次，善現！菩薩摩訶薩行般若波羅蜜多時，
不行色圓滿，不行色不圓滿，是行般若波羅蜜多；
不行受、想、行、識圓滿，不行受、想、行、識不圓滿，是行般若波羅蜜多。
如是乃至不行一切智圓滿，不行一切智不圓滿，
是行般若波羅蜜多；不行道相智、一切相智圓滿，
不行道相智、一切相智不圓滿，是行般若波羅蜜多。
何以故？善現！菩薩摩訶薩行般若波羅蜜多時，
尚不見不得色、受、想、行、識，況見況得色、
受、想、行、識若圓滿若不圓滿！
如是乃至尚不見不得一切智、道相智、
一切相智，況見況得一切智、道相智、一切相智若圓滿若不圓滿！」 ^197a23

時，具壽善現白佛言：「世尊！
甚奇！如來、應、正等覺善為大乘諸善男子、
善女人等，宣說執著不執著相。」 ^197b6

佛言：「善現！如是！如是！
如汝所說。一切如來、應、正等覺善為大乘諸善男子、
善女人等，宣說執著不執著相。
復次，善現！菩薩摩訶薩行般若波羅蜜多時，
不行色若執著若不執著，是行般若波羅蜜多；
不行受、想、行、識若執著若不執著，是行般若波羅蜜多；
不行眼乃至意若執著若不執著，是行般若波羅蜜多；
不行色乃至法若執著若不執著，是行般若波羅蜜多；
不行眼識乃至意識若執著若不執著，
是行般若波羅蜜多；不行布施波羅蜜多乃至般若波羅蜜多若執著若不執著，
是行般若波羅蜜多；不行內空乃至無性自性空若執著若不執著，
是行般若波羅蜜多；不行四念住乃至八聖道支若執著若不執著，
是行般若波羅蜜多。
如是乃至不行如來十力乃至十八佛不共法若執著若不執著，
是行般若波羅蜜多；不行一切智、道相智、
一切相智若執著若不執著，是行般若波羅蜜多；
不行預流、一來、不還、阿羅漢果、獨覺菩提若執著若不執著，
是行般若波羅蜜多；不行一切菩薩摩訶薩行、
諸佛無上正等菩提若執著若不執著，是行般若波羅蜜多。 ^197b8

「善現！菩薩摩訶薩如是行般若波羅蜜多時，
如實了知色無執著、不執著相，受、想、行、
識亦無執著不執著相；如是乃至如實了知一切菩薩摩訶薩行無執著不執著相，
諸佛無上正等菩提亦無執著不執著相。」 ^197b29

時，具壽善現白佛言：「世尊！
甚深法性極為希有，若說若不說俱不增不減。」 ^197c5

佛言：「善現！如是！如是！
如汝所說。甚深法性極為希有，若說不說俱無增減。
善現！假使如來、應、正等覺盡壽量住讚毀虛空，
而彼虛空無增無減，甚深法性亦復如是，若說不說俱無增減。
善現！譬如幻士於讚毀時無增無減亦無憂喜，
甚深法性亦復如是，若說不說如本無異。」 ^197c7

爾時，具壽善現復白佛言：「世尊！
諸菩薩摩訶薩修行般若波羅蜜多甚為難事。
謂此般若波羅蜜多若修不修無增無減、
無憂無喜、無向無背，而勤修學如是般若波羅蜜多乃至無上正等菩提常無退轉。
何以故？世尊！諸菩薩摩訶薩修行般若波羅蜜多，如修虛空都無所有。
世尊！如虛空中無色可了，無受、想、行、識可了；
無眼處可了，無耳、鼻、舌、身、意處可了；無色處可了，
無聲、香、味、觸、法處可了；無眼界可了，無耳、
鼻、舌、身、意界可了；無色界可了，無聲、香、
味、觸、法界可了；無眼識界可了，無耳、鼻、
舌、身、意識界可了；無布施波羅蜜多可了，
無淨戒、安忍、精進、靜慮、般若波羅蜜多可了；
無內空可了，無外空乃至無性自性空可了；
無四念住可了，無四正斷乃至八聖道支可了；
如是乃至無如來十力可了，無四無所畏乃至十八佛不共法可了；
無一切智可了，無道相智、一切相智可了；
無預流果可了，無一來、不還、阿羅漢果、
獨覺菩提可了；無一切菩薩摩訶薩行可了，
無諸佛無上正等菩提可了，所修般若波羅蜜多亦復如是。
謂此般若波羅蜜多甚深法中，無色可得，
無受、想、行、識可得，乃至無一切菩薩摩訶薩行可得，無諸佛無上正等菩提可得。
此中雖無諸法可得，而諸菩薩能勤精進修學般若波羅蜜多，
乃至無上正等菩提常無退轉，是故我說諸菩薩摩訶薩修行般若波羅蜜多甚為難事。」
大般若波羅蜜多經卷第四百三十六
 ^197c14
