一切經音義卷第八十五
author:: 翻經沙門慧琳撰
other:: 
# 辯正論

other:: 
##  1 卷上
辯正論音卷上〔從初音論序盡第四卷〕
xu:: 
### 辯正論序
辯正論序
 #CB07483;#CB12843;。 ^855b7

迹泯〔上精亦反足跡也下蜜引反韻英云泯滅也絕也說文從水民聲民音蜜賔反〕。 ^855b9

 #CB08032;虵〔上唐能反從馬或從水作#CB08012;#CB08032;虵者妄計也〕。 ^855b10

筌蹄〔上翠緣反取魚竹器籠也亦名魚笱下弟奚反莊子云蹄所以取得兔既得兔而忘蹄從足帝聲〕。 ^855b11

拘羑。 ^855b12

玉迻〔上音愚錄反下音移考聲迻從也轉也說文遷也從移省聲或作移亦得辵音丑略反俗謂之遶走之遶是也〕。 ^855b14

雜遝〔上蠶合反正體字也下談合反爾雅急行也集訓云眾行貌也從辵#CB11132;聲#CB11132;音同上〕。 ^855b15

碑誄〔上彼皮反下力軌反考聲誅壘也述亡者而敘哀情也說文誄謚也從言耒聲耒音盧會反〕。 ^855b16

談霸。
other:: 
###  1 第一卷
辯正論第一卷 ^855b17

挻埴。 ^855b20

覆燾〔上敷救反下陶到反考聲云覆蓋也從覀覀音呼賈反燾字從灬灬音必遙反普覆照也從壽轉注字也〕。 ^855b22

鑽#CB10856;。 ^855b23

腥臊〔上音星犬膏臭也下掃遭反考聲豕膏臭也亦形聲字也〕。 ^855c1

耒耜。 ^855c2

斲木〔上音卓考聲云斲斫也今之犁也〕。 ^855c4

楺木〔柔帚反集訓云燒木拗捩令曲即今之犁轅犁牽是也拗音鵶絞反捩音蓮揑反並從手〕。 ^855c5

八凱〔康海反舜之賢臣八人也〕。 ^855c6

竄三苗。 ^855c7

檮机。 ^855c9

帝乘四載。 ^855c10

濟濟〔精禮反孔注尚書云濟濟眾盛之貌論文作济草書不成字也〕。 ^855c12

輸賝〔上式珠反納也下勑林反寶也或從玉作琛〕。 ^855c13

藉以〔情夜反以草布地曰藉考聲薦也易曰藉用白茅無咎也〕。 ^855c14

搆鵬鴳之寓言〔上鉤候反次音朋下音晏鵬大鳥也鴳小鳥也莊生託以寓言喻其事〕。 ^855c15

眇莽〔上彌小反微小也下莫朗反遠也〕。 ^855c16

飯餌松朮〔餌音二求直律反草藥山薊也根極香薊音計〕。 ^855c17

歡心〔呼官反樂也論作懽非也〕。 ^855c18

有徼〔古吊反歸終也〕。 ^855c19

閬苑〔上音浪廣雅云崑崙之墟有三山一名閬風二名板桐三名玄圃皆神仙所居之處〕。 ^855c20

閶#CB08028;〔上音昌下音合王逸注梵辭云天門也說文云楚人名官門曰閶闔門楚官也〕。 ^855c21

控鵠〔鴻屋反鵠即鶴之類也〕。 ^855c22

姑射。 ^855c23

磅礴〔上音旁下廣薄集訓云磅#CB16612;廣大貌也太玄經亦云包羅宇宙貌也〕。 ^856a1

鑪錘〔上音盧下音長追反〕。 ^856a2

眇眇〔彌小反廣雅云眇眇謂遠視眇然也說文一目小也從目少聲〕。 ^856a3

茫茫〔莫郎反宇宙之廣大曰茫茫也〕。 ^856a4

不曒〔音晈韻英云曒明也〕。 ^856a5

八棹〔宅教反行船之槹棹也〕。 ^856a6

 #CB01481;東溟。 ^856a7

謳和〔上阿鈎反歌也〕。 ^856a8

殉主〔旬俊反以身從死曰殉也〕。 ^856a9

濔濔〔迷以反毛詩傳曰深也盛也滿也〕。 ^856a10

安叡〔悅惠反人名〕。 ^856a11

梯基〔上體奚反階級道也〕。 ^856a12

憩禪林〔上卿又反息也〕。 ^856a13

挫慢〔祖臥反折伏也〕。 ^856a14

鯨鯢。 ^856a15

雰霧〔上音芬亦作氛雲氣也下音務爾雅云霧地有氣上發天不應曰霧〕。 ^856a16

之儔〔宙留反正也〕。 ^856a17

撝談柄〔上音暉指撝也下音兵命反把處也〕。 ^856a18

罇爼〔上音尊酒器也下莊所反考聲云肉器也机也〕。 ^856a19

牒盈〔恬協反考聲簡也說文牒札也論文從言作#CB12519;牒也〕。 ^856a20

寶軸〔下音逐〕。 ^856a21

濩落〔上黃郭反下音洛寬曠無涯際也〕。 ^856a22

听尒〔銀謹反韻詮云听小笑貌也說文亦笑也〕。 ^856a23

大#CB07274;〔江岳反爾雅#CB07274;直也廣雅明也說文從車爻聲論從交俗字也〕。 ^856a24

純痝〔下馬邦反#CB04974;也朴也〕。 ^856b1

粒食〔上音立尚書米食曰粒說文從米立聲〕。 ^856b2

嘉貺〔下音況形貺也〕。 ^856b3

蹐地〔上情跡反考聲履也毛詩傳累也說文從足脊聲〕。 ^856b4

喁喁〔或作顒顒亦通愚恭反集訓云意有所懼畏恭謹戒慎之貌也〕。 ^856b5

彶彶〔金立反韻英云急行也從彳及聲論文從水非也書誤也〕。 ^856b6

殲其〔接閻反韻英考聲並云殲盡也論從截非也〕。 ^856b7

灞川〔百罵反秦地灞川水名也在皇城東〕。 ^856b8

解脰。 ^856b9

陷#CB13014;〔奴老反正字也髓也古今正字從匕#CB09117;聲#CB09117;音同上論文或作腦俗字也〕。 ^856b10

亡狙〔七余反莊子云猨與狙交廣雅狙獼猴也說文狙玃屬也從犬且聲且音子余反從目從有從且作狙非也〕。 ^856b11

下釣〔影要反考聲釣鈎也引也懸也說文鈎魚也從金勺聲或作魡字〕。 ^856b12

河湍。 ^856b13

芻豢。 ^856b15

 #CB07515;染指之黿。 ^856b18

缹如朱之鼈。 ^856b20

盜跖。 ^856b23

囊裝〔上諾郎反考聲云袋有底曰囊左傳大曰囊說文囊橐也從#CB12862;#CB08589;省聲也橐音託橐音混#CB08589;音儜下裝音莊〕。 ^856c1

孑遺。 ^856c2

袪篋。 ^856c4

檮杌〔上音桃下音五骨反杜注左傳檮杌五帝時四兇人也頑兇無所知貌也二字竝從木形聲字〕。 ^856c6

澒澒〔洪動反言澒澒者醉甚酩酊無所覺知體如耎泥從水項聲〕。 ^856c7

褒貶。 ^856c8

小愆〔丘言反孔注尚書云愆過也杜注左傳失也說文罪也從心衍聲或從偘從言作#CB09365;亦通也〕。 ^856c10

三#CB12227;〔紆恭反考聲#CB12227;熟食也鄭注周禮云#CB12227;者割烹煎和之稱也說文亦熟食也從食雝聲也〕。 ^856c11

之#CB12552;〔星遊反說文進獻也從羊丑聲羊所以進也芉正羊字也論文從#CB10070;作眷非也不成字也〕。 ^856c12

繭栗。 ^856c13

堅鞚勒〔空貢反馬轡頭人所執者曰鞚文字典說從革空聲去聲字〕。 ^856c15

 #CB00263;毛〔上子葉反考聲云#CB00263;者眼臉上毛也蒼頡篇云眥毛也說文云目旁毛也從目妾聲眥音字眼眶也〕。 ^856c16

青緻〔下馳利反鄭注禮記云緻密也古今正字從糸致聲也〕。 ^856c17

周顗〔魚倚反人名也〕。 ^856c18

王濛〔音蒙亦人名也〕。 ^856c19

郗超〔勑知反人名也〕。 ^856c20

王謐〔音蜜人名也〕。 ^856c21

 #CB00716;內〔上于矩反爾雅曰天地四方中間謂之#CB00716;古今正字從宀禹聲#CB07580;文作字用同〕。 ^856c22

威惠〔考聲惠愛也慈也說文仁也或作慧非論文作憓亦通〕。 ^856c23

媿焉〔鬼位反或從心作愧〕。 ^856c24

霹靂〔上娉壁反下力的反顧野王云大雷也論文或從石作礔礰俗字無憑也〕。
other:: 
###  2 第二卷
辯正論卷第二〔三教治道篇下〕 ^857a1

鏘鏘〔鵲羊反集訓云金玉聲也或從門作#CB12063;或從足作#CB10831;或從玉作#CB11881;並古字也說文罄聲也形聲字〕。 ^857a3

昏墊〔下丁念反孔注尚書云下民昏墊困溺於水災也考聲云墊下也古今正字從執從土〕。 ^857a4

礫石〔傷灼反賈注國語云鑠消金也從金樂聲〕。 ^857a5

狼狽〔上音郎下音貝考聲云失次序也遽猝也〕。 ^857a6

銀#CB12582;〔下坎盍反考聲云榼盛酒器也論文作#CB12583;俗字也〕。 ^857a7

攘臂〔上汝羊反考聲云攘拒捍也玉篇除袂出臂曰攘心憤發而氣勇也說文從手襄聲〕。 ^857a8

軿羅〔上瓶眠反蒼頡篇云軿衣車也周禮軿屏也說文從車并聲〕。 ^857a9

熠燿〔上音習考聲云熠燿者火光盛貌也杜注左傳云熠燿#CB10761;也#CB10761;即熒火也〕。 ^857a10

甂甌。 ^857a11

訛言〔五禾反毛詩訛偽也郭注爾雅妖言也字書或作譌古今正字從言化聲也〕。 ^857a13

老#CB13085;〔音貪文字集略云姬周時李老子名也論文從身作#CB13284;非〕。 ^857a14

嵇康〔上音奚東晉大夫嵆叔夜名也古今正字從山#CB08298;聲#CB08298;音鷄〕。 ^857a15

歃白馬。 ^857a16

駏驉〔上音巨下音虛畜獸名曹憲注廣雅云孔安國注尚書云駏驉孤竹國東北夷驢騾之屬也〕。 ^857a18

脊膂〔上精亦反考聲背骨也下音呂古文作呂象脊骨也〕。 ^857a19

律汋。 ^857a20

詭說〔歸毀反考聲詐也欺也惡也從危形聲字〕。 ^857a21

嗜欲〔時至反鄭注禮記貪也孔注尚書無猒足從旨〕。 ^857a22

為蛤〔甘答反鄭注爾雅云百歲#CB01739;入水化為蛤考聲蚌類也〕。 ^857a23

為蜃〔辰忍反說文云雉入淮所化為蜃形聲字也〕。 ^857a24

鍱腹〔上音葉外道勞度叉以銅鍱裹腹從金枼聲〕。 ^857b1

綺藻〔上崎#CB11978;反說文有文繒也下遭老反孔注尚書云水草而有文者考聲文章也〕。 ^857b2

幾警。 ^857b3

崆峒〔上音空下音同廣成子所隱處黃帝問道也〕。 ^857b5

脫屣。 ^857b6

淈泥〔上昆沒反溺也水流聲也〕。 ^857b7

 #CB12479;#CB12986;〔上音盤下散蘭反考聲行不進也古今正字並從足般#CB04693;皆聲也〕。 ^857b8

拼之〔拍萠反或作抨古今正字拼彈也鑽也〕。
other:: 
###  3 第三卷
辯正論卷第三〔十代奉佛篇上〕 ^857b9

項日〔上學降反下人質反漢明帝感夢見佛項後有日光飛行殿庭佛神力化也〕。 ^857b11

殫言〔上音單考聲云極盡也從歹歹音殘〕。 ^857b12

陟#CB06735;〔上徵力反陟陞也山三重也下欺已反古今正字云山無草木曰#CB06735;從山已聲也〕。 ^857b13

韭山〔音九菜名也因山造寺名也〕。 ^857b14

戡戩〔上坎甘反尚書從今作鈛考聲#CB02863;也孔注尚書云戡勝也說文殺也下音剪說文戩滅也除也從戈晉聲〕。 ^857b15

繡栱〔上修袖反考工記云五綵備曰繡說文從糸肅聲下恭勇反文字典說云栱梁也從木共聲也〕。 ^857b16

彫楹〔上鳥寥反廣雅彫鏤也說文彫琢成文也下音盈考聲楹柱也古今正字從木盈聲〕。 ^857b17

文#CB04438;〔#CB07324;夷反考聲云椽梠也聲類屋連綿也說文從木#CB07481;聲也#CB07481;音同上〕。 ^857b18

旦奭〔上單幹反孔注尚書云周公名也下聖亦反尚書云奭邵公名也說文盛也從大皕皕亦聲也皕音祕〕。 ^857b19

珍龕〔下音堪廣雅云鑿山石壁為坎曰龕〕。 ^857b20

連甍〔下麥耕反考聲云甍屋棟也說文從瓦從薨省聲也〕。 ^857b21

櫛比〔上臻瑟反說文櫛梳比之總名也從木節聲下頻逸反稠也〕。 ^857b22

紐地〔上尼九反廣雅紐束也說文紐糸也從糸丑聲也或去聲亦通也〕。 ^857b23

之恉〔音旨說文意也從心旨聲〕。 ^857b24

滌煩〔上庭歷反滌洗也除也從水條聲也〕。 ^857c1

 #CB08011;欷。 ^857c2

莞席〔上音桓草名也似蒲而圓小可以作席而惡也〕。 ^857c4

高悝〔塊回反韻英云憂也開也人名也丹陽尹〕。 ^857c5

江沱〔下達何反江水名也尚書曰岷山導江東別為沱從水它聲它音他〕。 ^857c6

駿驥〔上音俊下音冀馬之美稱也千里馬也形聲字〕。 ^857c7

宗 #CB13302;〔口角反人姓名也論文從吉作#CB11931;非也〕。 ^857c8

劉勔〔上正體劉字下綿編反宋司空名也從面從力〕。 ^857c9

學綜〔宗宋反考聲綜兼也機縷絲也〕。 ^857c10

王暕〔姦限反上聲王名也〕。 ^857c11

傅縡〔上夫務反下音宰〕。 ^857c12

柳忱〔下甚林反考聲敬也誠也從冘冘音淫〕。 ^857c13

柳惔〔下音談人名也〕。 ^857c14

子恪〔可各反〕。 ^857c15

灞#CB05908;〔上巴罵反下山簡反秦中水名也〕。 ^857c16

諱詡〔吁雨反魏帝也〕。 ^857c17

諱燾〔音道上聲字〕。 ^857c18

複殿〔上伏屋反重屋也〕。 ^857c19

檐扄〔上音閻下癸營反#CB05033;鈕也〕。 ^857c20

相繚〔力鳥反繞也〕。 ^857c21

瓌瑋〔上古回反大也下音葦奇也〕。 ^857c22

靖帝〔上慈郢反安也〕。 ^857c23

漳滏。 ^857c24

鐫石〔蕝緣反韻英鐫鑿也方言琢金石也從金從隹下從弓蕝音俊悅反〕。 ^858a2

鷹鷂〔上億兢反韻英大鷙鳥也隼也捉雉兔鷙音至下遙召反亦小鷙鳥也捉#CB01739;雀也〕。 ^858a3

鷙鳥〔上音至毛詩鷙猛也廣雅執也捉也形聲字〕。 ^858a4

諱毓〔融六反後周明帝名也幼而長曰毓〕。 ^858a5

諱贇〔委倫反考聲美也後周宣帝名也〕。 ^858a6

懋緒〔上莫候反考聲云懋勉也古今正字從心楙聲也楙音同上〕。 ^858a7

騶虞〔上莊搜反廣雅馬屬也毛詩傳瑞獸也有至信之德則應說文廐馭也從馬形聲字也〕。 ^858a8

麒麐〔上音其下悋珍反瑞獸也王者有至聖之德則應之說文仁獸也二字並從鹿形聲字也〕。 ^858a9

東鰈。 ^858a10

南鶼。 ^858a12

柱礎。 ^858a14

瘖者〔上邑林反考聲云不語也〕。 ^858a15

九垓〔改孩反數法名也〕。 ^858a16

寸梠〔音呂郭注方言云屋檐也音閻〕。 ^858a17

尺椽〔長攣反一名桷子亦各欀也從木從緣省聲〕。 ^858a18

璧璫〔音當珠瓔飾莊也〕。 ^858a19

多祉〔勑里反杜注左傳云祿也說文福也從示止聲也〕。 ^858a20

舛蹈〔上川兖反韻英舛乖錯也相背也不齊也下桃到反去聲字動也行也從足也〕。 ^858a21

韞異〔上威粉反廣雅韞裹也韻英藏也說文從韋轉注字也〕。 ^858a22

碪鎚〔上張林反躓也或從木作椹亦通論文從占作砧俗字也下長羸反打#CB05033;槌也說文從金追聲或從木亦通也〕。 ^858a23

輸賝〔上商珠反考聲送也納也說文從車俞聲下勅林反毛詩傳琛寶也或從王或從貝並通〕。 ^858a24

巃嵸〔上祿孔反下宗孔反考聲云山峯叢叢高曰古今正字轉注字也〕。 ^858b1

 #CB03714;#CB09533;。 ^858b2

臨曖〔下音愛日景光也從日愛聲〕。 ^858b4

紺翠〔上甘暗反說文綵帛深青而楊赤色也從糸甘聲下千醉反考聲云碧色之明者曰翠從羽卒聲也〕。 ^858b5

禎瑞〔上音貞吉祥也下垂偽反節信應也〕。 ^858b6

重沓〔下談合反沓亦重也當也合也從#CB11132;省聲也#CB11132;音同上〕。 ^858b7

蕃邸〔上發翻反戎狄總名也屏也下丁禮反邸舍也親王諸王外鎮之別名也〕。
other:: 
###  4 第四卷
辯正論卷第四〔十代奉佛篇下〕 ^858b8

藻黼〔上遭老反考聲云水中草有文者說文從草形聲字下付武反郭注爾雅云書衣文如斧形名黼黻形聲字〕。 ^858b10

窈窕〔上幺皎反下條了反考聲云窈窕婦人貞淑之貌毛詩傳曰窈窕幽閉真正之貌並從穴形聲字也〕。 ^858b11

岧嶤〔上音條下音堯山峯高峻貌二字並從山形聲字也〕。 ^858b12

偪側〔上悲力反下莊力反杜注左傳云偪近也爾雅迫也二字並從人形聲字也〕。 ^858b13

駢窴〔上便眠反顧野王云並兩馬而駕曰駢下殿年反考聲窴塞也滿也從穴真聲也〕。 ^858b14

禊飲〔上奚計反史記云武帝禊#CB00649;上徐廣曰三月上巳日祓除不祥謂之禊廣雅禊#CB11132;也從示契聲祓音弗〕。 ^858b15

逖聽〔上汀歷反孔注尚書云逖遠也鄭玄曰往來疾貌說文作#CB12819;從辵狄聲辵音丑略反〕。 ^858b16

焜煌〔上魂穩反上聲字下音皇方並焜盛也曜也二字並從火形聲字也〕。 ^858b17

姚墟〔上音遙下羌魚反說文云舜居姚墟因以為姓並左形右聲字也〕。 ^858b18

赼趄〔上此茲反下七餘反廣雅赼趄難行也說文不進也亦左形右聲平聲字也〕。 ^858b19

氛#CB12685;〔上音芬下精禁反杜注左傳云#CB12685;#CB07896;氣也周禮云陰陽氣相侵漸成灾也說文氣感不祥也從示侵省聲也〕。 ^858b20

攙搶〔上差咸反下策#CB07615;反星經云攙搶#CB07896;星也郭注爾雅亦云#CB07896;精也星經云非之星國有災即見二字並從手〕。 ^858b21

禘郊。 ^858b22

囹圄。 ^858b24

熢爟。 ^858c2

貺幽〔勳誑反考聲爾雅並云貺腸也古今正字從貝兄聲也〕。 ^858c5

黃鉞。 ^858c6

金鏃。 ^858c8

傷殪〔於計反杜注左傳云殪盡也孔注尚書云殪殺也爾雅云死也古今正字從歹壹聲歹音矝〕。 ^858c9

鞮譯。 ^858c10

八紘。 ^858c12

外亝〔古文齊字也〕。 ^858c14

十複。 ^858c15

滬瀆。 ^858c16

聸耳。 ^858c18

之酋。 ^858c20

或摹〔下母胡反考聲云摹取也埤蒼云摸取象也廣雅云摸形也說文從莫從手正從手作摹〕。 ^858c22

僃#CB12452;。 ^858c23

之綖。 ^859a1

太蔟〔下蒼豆反禮記月令云太蔟正月律名也文字典說從草族聲〕。 ^859a3

於鑠〔下傷灼反考聲云鑠銷也毛詩傳云鑠美也說文云銷金也從金樂聲也〕。 ^859a4

邘國〔上宇俱反左傳邘晉應韓文之穆也杜注云河內地名也說文云邘國武王子所封也從邑于聲〕。 ^859a5

蕭#CB11752;〔下鬼永反唐太府卿名也〕。 ^859a6

乃纘〔下祖管反考聲云纘承也爾雅云繼也尚書纘禹舊服是也古今正字從糸贊也〕。 ^859a7

襁負。 ^859a8

譎詭。 ^859a10

 #CB03177;人〔上音符周禮攻金之金曰#CB03177;氏為磬是#CB03177;人也爾雅云舒#CB03177;鶩說文從几鳥省鶩音木几音殊也〕。 ^859a12

締搆〔上提計反王逸注楚辭考聲並云締結也說文云結不解也從糸帝聲下鈎后反〕。 ^859a13

銀牒〔下恬叶反考聲云牒札相連者也今簡#CB00562;也說文亦札也從片枼聲#CB11724;音同上〕。 ^859a14

闑衡〔上魚列反鄭注禮記郭注爾雅並云闑門中橛也說文義同從門臬聲臬音同上〕。 ^859a15

繡栭〔下爾之反爾雅云栭謂之楶說文云栭枅上標也從木而聲楶音節枅音雞標音飊論從#CB08353;作#CB12675;非〕。 ^859a16

鏤檻。 ^859a17

榘矱。 ^859a19

殫藻繢。 ^859a21

懿列王〔上衣器反謚法云體和居中曰懿說文懿專久而美也從壹從恣聲也〕。 ^859a23

王勰〔下胡頰反爾雅云勰和也說文云勰同思之和也從思劦聲論從三刀作勰非也〕。 ^859a24

琳琅〔上力金反孔注尚書云琳玉名也下洛當反孔注尚書云琅玕石似珠也說文從玉林良皆聲論作瑯俗字〕。 ^859b1

魁嶷〔上苦回反賈逵注國語云魁者川阜奘曰魁也說文從斗鬼聲下凝極反考聲云嶷山貌說文從山疑聲〕。 ^859b2

膂力〔上音旅賈逵注國語云膂脊也古今正字從肉旅聲論從手作#CB27051;俗字〕。 ^859b3

王彝〔以脂反考聲云彝常也從糸論從分作彜俗字也〕。 ^859b4

司徒瑩〔娟瞑反考聲正作鎣與瑩同〕。 ^859b5

談謔〔下香約反考聲云謔亦戲也說文從言虐聲也〕。 ^859b6

馮熈〔欣其反考聲云凞和也亦火明也說文從火#CB07653;聲#CB07653;音夷〕。 ^859b7

常山王確〔腔角反考聲云確堅固也論從雨作礭非也〕。 ^859b8

遒遠〔情由反廣雅云遒怱近也毛詩傳曰遒終也孔注尚書云遒人宣令之官也說文從辵酋聲酋音同〕。 ^859b9

孝珩〔幸庚反大戴禮曰珮玉上有雙珩也顧野王云珩珮上衡也古今正字從玉行聲〕。 ^859b10

含燠〔紆六反說文云燠熱在中也從火奧聲也〕。 ^859b11

恂恂〔恤遵反考聲云信也說文從心旬聲也〕。 ^859b12

劉逖〔聽的反考聲逖遠也人名〕。 ^859b13

迦#CB06483;。 ^859b14

撤俸〔上恥列反毛詩傳云撤剝也杜注左傳云撤去也廣雅云減也古今正字云從手徹省聲下風用反〕。 ^859b16

涪陵〔上附矛反漢書云涪水徼外南至縶江東入漢也縶音牒案涪陵今涪州也古今正字從水咅聲咅音吐口反〕。 ^859b17

家牒〔恬叶反考聲云牒簡#CB00562;也札之相連者也漢書云披圖案牒蘇林云牒譜名也說文亦札也從片枼聲也〕。 ^859b18

閥閱。 ^859b19

 #CB09860;塏。 ^859b21

舄帟。 ^859b23

裌紵。 ^859c1

竇熾〔齒志反考聲云熾盛也周太傅鄧國公名也〕。 ^859c3

東膠〔絞#CB08099;反考聲云膠東菜水名也禮記云殷人養國老於東膠鄭注云東膠亦大學名也說文從肉翏聲〕。 ^859c4

獻捷。 ^859c5

蔡哿〔歌我反考聲云哿嘉也周新州刺史名也〕。 ^859c7

酇國〔上在何反漢書云酇沛國縣名也古今正字從邑贊聲亦作#CB12798;音同虘才苦反〕。 ^859c8

謇謇〔居展反王逸注楚辭云謇謇威儀貌也考聲云謇謇詞無避也古今正字亦北方通語也從言謇省聲也〕。 ^859c9

奕葉〔盈益反考聲云奕高大也爾雅云大也案衣冠奕葉蓋公侯盛族也論從廾作弈非〕。
一切經音義卷第八十五
 ^859c10
