
pin:: 
##  6
正法念處經卷第六十九
translator:: 元魏婆羅門瞿曇般若流支譯
身念處品之六
「復次，修行者隨順觀外身。
十大山中復有何等河池流水、華果、鳥獸？
彼以聞慧或以天眼見：僧迦賒山，僧迦賒樹六時之華，
其樹晝夜光明不斷，如閻浮提燃大炬火，其香普熏滿一由旬。
如閻浮提所有林樹少分相類，如是僧迦賒山有四大林：
一名青影林；二名鳥音林；三名溫涼林；四名鋡毘羅林。
若至此林，其花如雲從空而下，合和聚集，
故名僧迦賒山〔僧迦賒言聚集〕。
青影林者，隨有一切白色眾鳥住在此林，
以林力故，如琉璃色故，名青影林。
鳥音林者，若入此林，如意所念，鳥出妙音，
欝單越人見之，生大歡喜，故名鳥音林。
溫涼林者，若人有寒，入則溫暖，若有熱者，入此林中即得清涼。
林中有鳥，名曰風行，是命命鳥，以鳥力故，一念能行一千由旬。
若人見鳥，憶念欲行，即乘此鳥，一念能至一千由旬。
其命命鳥能解四天下人所有語言，亦能宣說，
如人受樂，如人欲樂，其身七寶莊嚴，兩翼青寶、
車 #CB00006;頗梨、赤蓮華寶莊嚴其身，見者歡喜。
觀僧迦賒山，有第二林，名曰鸚鵡，林鳥歡喜，
有蓮華池涌覆其上，若閻浮提鵝王中熱而死，生此池中。
如閻浮提鵝王住阿那婆達多池中，種種眾鳥住在此林中。
鵝鴨鴛鴦、鵁鶄之鳥、怛荼摩那婆鳥、黃鳥鳩鴿、
屯頭醯鳥、香鳥、三婆闍鳥、瞿耶沙吒鳥、
聲歡喜鳥、六時行鳥、喜月明鳥、月出歡喜鳥、
日色孔雀鳥，若見雷時，歡喜出聲。
生樂鳥、少黃色鳥、俱羅婆鳥、那提背鳥、
泥均崙陀鳥、陀婆迦鳥、雜身鳥、眾蜂旋鳥，
其音能滿至一由旬，如閻浮提蜂住於樹林。
烏鳥、山舞鳥、第一音鳥、鷄鳥、婆羅羅鳥、
華覆身鳥、住蓮華鳥、青優鉢羅鳥、遮沙鳥、
頻伽項鳥、般舟吒鳥、樂娑羅鳥、常音聲鳥、
箜篌音鳥、見雲歡喜鳥、僧迦摩鳥、見鬪歡喜鳥、白雲鳥。
復有異鳥，觀之可愛。
離瞋恚鳥住林樹間，欝單曰人見之歡喜。
觀彼眾鳥住林中，如實知外身。 ^406c6

「復次，修行者隨順觀外身。
僧迦賒山有何等林？
彼以聞慧或以天眼見：第三林，名鋡毘羅林，
枝葉相覆，蔭影涼厚，欝單越人為遊戲故，入此林中。
林名斑葉樹，次名龍華樹，次名菴婆羅，
次名拘鞞陀羅樹，次名娑羅樹，次名喜愛樹，
次名鳥息樹，次名婆羅多羅樹，次名賒摩樹，
次名尼沙迦毘陀樹，次名周多樹，次名迦羅樹，
次名毘羅迦樹，次名旗隣陀樹，次名婆鳩羅樹，
次名喜香樹，次名憍樂樹，次名奚多羅樹，
次名多摩羅樹，次名鳩羅迦樹，次名青荊香樹，
次名月輪樹，次名曜行樹，次名常開敷樹，
次名尼均輪樹，次名開樹，次名阿濕波他樹，
次名甄叔迦樹，次名賒摩梨樹，次名楊柳樹，
次名毘邏樹，次名迦卑樹，次名那梨吱羅樹，
次名波那娑樹，次名無遮果樹，次名阿殊那花樹，
次名迦曇婆羅樹，次名泥周羅樹，次名天木香樹，
次名乘攝樹，次名水生樹華，次名曼陀羅樹華，
次名俱賒耶舍樹花，次名金色華，次名銀色花，
次名毘琉璃樹，次名孔雀止息樹，次名異處行樹，
次名洲生樹，次名迦離賒合樹，次名婆迦賒樹，
次名互相映厚樹，次名滑樹，次名肩生樹，
次名因陀羅長樹，次名岸生樹，次名巷生樹，
次名珊瑚色樹，次名鳩摩鬚樹，次名悚樹，
次名應時生樹，次名煙色樹，次名燈明樹，
次名風動樹，次名芭蕉樹，次名俱翅羅樂樹，
次名散華樹，次名花未覆樹，次名開烏彌羅樹，
次名憶念樹，次名如飯樹，次名優曇鉢羅樹，
次名頭頭摩樹，次名蜂旋樹，次名負峯樹，
次名涼風樹，次名動搖樹，次名無憂樹，
有如是等六十種樹，勝過餘樹，不說中下。
鋡毘羅林，流水華池甚可愛樂。
欝單越人無有怖畏、憂悲病苦，無有君王亦無熱惱，
離於怨對姤嫉之患，於僧迦賒山鋡毘羅林歡喜受樂。
觀僧迦賒山已，如實知外身。 ^407a13

「復次，修行者隨順觀外身觀。
欝單越國僧迦賒山第四林，名曰溫涼。
彼以聞慧或以天眼見：溫涼林種種涼池，
亦如上說，花葉果樹、河流具足，謂清涼河，
廣一由旬，其水甚深。
一名清淨河，次名無濁河，次名乳水河，
次名蒲桃汁河，次名蘇摩河，次名美乳埿白水河，
次名憶念河，次名鵝王河，次名鴨河，次名鴛鴦河，
次名妙音聲河，次名花流河，次名弱楊河，
次名濤波流河，次名駛流水樂河，次名迦曇婆翅河，
次名珠嘴河，次名饒龜河，次名赤魚旋行河，
次名軍毘羅河，次名魚旋河，次名華流河，
次名沫輪河，次名水笑河，次名平堓河，
次名雨聲河，次名音曲流河，次名隨時轉河，
次名無力河，次名山峯河，次名金色水河，
次名銀色水河，次名銀石河，次名真珠沙河，
次名山流河，次名雲轉河，次名車#CB00006;莊嚴河，
次名珊瑚樹河，次名春歡喜河，次名秋清水河，
次名山谷流河，次名峯輪笑河，次名雪水河，
次名日不照河，次名速流河，次名洄澓河，
次名尼均輪陀流河，次名香水河，次名雞多迦香熏河，
次名雨歡喜河，次名屯頭摩河，次名周遍旋轉河，
次名無量流河，次名灒水澆岸河，次名婆鳩羅河，
次名減水河，次名歡喜旋流河，次名壞山河，
次名雲行河，次名歌音河，次名鼓音河，
次名雷音河，次名龍女喜樂河，次名夜叉所愛河，次名仙人所愛河。
是名僧迦賒山第四溫涼林，有如是等七十大河，
不說其餘無量小河，林樹華果功德具足。
觀清涼林已，如實知外身。 ^407b19

「僧迦賒山第五名震雷雲鬘龍遊戲雲鬘，
所謂離瞋婆修吉龍王、德叉迦龍王、齒毒龍耀大電光，
興雲普覆，隨順法行。
有如是等七千大龍，於欝單越以時降雨，澍於平地。
欝單越人猶如諸天。 ^407c18

「復次，修行者隨順觀外身。
如前所說，若樹若花、若果若實、若河、若石窟、
若地方處、若草若山谷、若山窟，如是等處，
無針鋒許眾生所住，不生不死、不退不出，百返千返一切愛樂。
種種眾生無不破壞、恩愛別離、惱亂心悔，
無不曾為怨親中人，無不合和，無量生處，
百生千生，或在水性或生陸地，或行虛空，
於畜生中無一眾生不相噉食、不相殘害，
無一眾生不作怨結，如我此身無處不生。
如是比丘不見針鋒之地非生死處，如前所說。
觀僧迦賒山已，如實知外身。 ^407c24

「復次，修行者隨順觀外身。
復有何等勝妙山林？
彼以聞慧或以天眼見：第二山，名平等峯，猶如天上歡喜之園。
平等山峯所有河池、花果林樹，如前僧迦賒山中，廣說復有何勝？
其等山峯，三百金峯光明如日，五百銀峯亦如前說，功德勝前。
欝單越人其身光明猶如滿月，名離怖畏，
實無怖畏，故名無畏。
欝單越人住此山中，歡娛受樂如四天王，
夏四月時，於歡喜園受五欲樂。
有何等勝？四天王天無骨無肉，無有汗垢，欝單越人所不能及。
欝單越人遠離怖畏，勝四天處。
四天王天住高山頂宮殿而居，猶懷恐畏，
欝單越人無有宮宅，無我所心，是故無畏。
欝單越人命終之時，一切上生，是故無畏，四天王天則不如是。
欝單越人復有勝法離怖畏故勝四天處。
平等山中所有樹林如第二日，離怖畏人隨心所念，
皆從樹出，衣無線縷，瓔珞莊嚴，或念飲食，
於百千河飲食盈流，鳥音可愛如前所說，
金翅青毘琉璃，無量百千鵝鴨鴛鴦，無量眾鹿真金為身，
珊瑚為角，車#CB00006;為目，
青玉為甲，及餘異獸，無量種類住在山中，
樹枝相蔭交互而生，如真珠網。
俱翅羅鳥，孔雀妙音。
百千流水，無量河岸以為莊嚴，一切河流，八功德水。
何等為八？一者具味；二者清淨；三者香潔；
四者除渴；五者涼冷；六者飲之無厭；七者無垢；八者飲之無患。
無惡魚過。於此山中有種種花池，所謂有名廣博山花池，
次名眾沙花池，次名五樹花池，次名鴛鴦岸花池，
次名鵝水花池，次名扇翅花池，次名饒百鳥花池，
次名大珊瑚花池，次名竹樹花池，次名深花池，
次名月愛花池，次名上月花池，次名雜水花池，
次名洄澓花池，次名竹林花池，次名仙愛華池，
次名魚旋華池，次名三波陀魚迮華池，
次名峯中花池，次名池鬘花池，次名旋轉花池，
次名淨水花池，次名月光花池，次名月輪花池，
次名離垢花池，次名乳水莊嚴花池，次名清涼花池，
次名月愛花池，次名頗梨旋花池，次名速旋花池，
次名澄靜花池，次名不動花池，次名天愛花池，
次名歡喜花池，次名善味花池，次名如意味花池，
次名樂花池，次名雞珠婆花池，次名甘露上流花池，
次名龍花池，次名樂花池，次名阿殊那花池。
平等山峯有如是等四十七池，於平等山中最為殊勝，
其池皆是八功德水，如前所說。
其山高勝如破空出，以山高故，有勝園林，
功德具足，所謂清涼之林，色白如月，廣百由旬，
多有銀樹，色白如雪，於此林中有蓮花池，
名離水衣花池，次名蜂覆華池，次名貝色花池，
次名常水花池，次名半見花池，次名歡喜花池，
次名迦耽婆菩提迦花池，次名鵝翅花池，
次名遊戲花池，次名可愛花池，次名見峯花池，
次名樂遊戲花池，次名常樂花池，次名常蓮花池，
次名常歡喜花池，次名雲花池。
是名第一最勝十六花池，除其中下無量百千無名者，一切清淨無有泥濁亦無水衣。
鵝鴨鴛鴦可愛音聲令欝單越人常得歡喜，命命孔雀於園林中出妙音聲。
修行者觀平等山峯已，如實知外身。 ^408a6

「復次，修行者隨順觀外身，信解四聖諦。
觀平等山峯，頗有一處，是常不變、若樂、若我而不空者。
如前所說，一切生死所攝眾生，頗有不死不生，
一切所愛不離不別、不破壞耶？
彼修行者觀：平等山峯不見一處是常不動、
若樂、若我、若不空者，一切眾生所住之處，
無不生死、為愛別離之所、破壞如是，一切生死無常，
眾生無針鋒處不生不死、不生不滅。
念四聖諦，觀欝單越平等山峯已，如實知外身。 ^408c6

「復次，修行者觀欝單越更有何等可愛之處？
彼以聞慧或以天眼見：第三山，名曰勿力伽，
具足莊嚴，如前所說僧迦賒山及平等山峯具足莊嚴，此山轉勝。
勿力伽山流水具足，石蜜河水意樹具足，
所謂金樹，六時花果，敷榮蔚茂，光明如日。
勿力伽山有光明林，所謂金光旋林，次名銀聚林，
次名普山林，次名柔軟林，次名金光旋林，
廣百由旬，真金林樹，多有眾蜂。
次名銀聚林，縱廣三百由旬，無量銀樹，
其林光明如百千月，多有師子，無量眾鳥，心常歡悅如前所說。
勿力伽山有第三林，謂常樂林，林中有鳥，
名常遊戲，受樂歡喜。
其國有人，名曰解脫，常樂林中歡喜自在隨意遊樂，
無人遮礙，如諸天眾而受悅樂。
勿力伽山有第四林，名曰柔軟，金樹銀樹、
珊瑚之樹，多有眾鳥，名曰解脫，其林縱廣五百由旬，
常多欲人住在此林，其地柔軟如兜羅綿，
花果之樹及蓮花池，無量百千眾蜂圍遶。
修行者觀勿力伽第三山已，如實知外身，如前所說。 ^408c15

「復次，修行者隨順觀外身。
觀欝單越更有何等可愛之處？
彼以聞慧或以天眼見：第四山，名白雲持，
縱廣千由旬，純淨白銀之所成就，光明踰月，
如閻浮提滿月出現，眾星失光，白雲持山亦復如是。
欝單越人住此林者，名常發欲，常樂遊戲白雲持山，
蓮花嚴身，離於怖畏、憂悲疲極、寒熱飢渴，
常愛歌戲，於蓮華間遊戲受樂，於山峯中共眾婇女遊戲娛樂，
常行愛欲，常離憂悲。
白雲持山有諸園林，謂鼓音聲林，次名鴨音林，
次名憶念林，次名水聲林。
鼓音林者，鬘持天眾擊於天鼓，出美妙音，
譬如箜篌笙笛和合出聲，擊天鼓音復過於此，閻浮提音十六分中不及其一。
鳥獸園林、華池地界、金銀流水，功德如是。
天鼓音聲如前所說，常欲之人聞天鼓音，
常受愛色聲香味觸，如迦樓足天於歡喜園受天之樂。
有第二林，名鴨音聲，其林花池有百千種，不可具說。
鴨音聲林有眾寶鹿，次名鞞那娑鹿，次名寶莊嚴鹿，
次名調伏鹿，次名樂音聲鹿，次名火色鹿，
次名賒羅鹿，次名能投巖鹿，次名山峯行鹿，
次名遮波羅鹿，次名普眼鹿，次名迦吱多那寶鹿，
次名金角鹿，次名銀側鹿，次名風力鹿，
次名食樹葉鹿，次名住水音聲鹿，次名行林鹿，
次名珊瑚鹿，次名凹#CB03080;鹿，
次名細腰鹿，次名黑皮鹿，次名賒輸多那鹿，
次名日光明鹿，次名柔軟鹿，次名白鹿，有如是等二十五種鹿。
常欲樂人與鹿遊戲，種種自業，於白雲持山中受相似樂。
復有第三憶念之林，人名樂欲，若有所念，
從樹而得，一切園林莊嚴可愛亦如前說。
白雲持山有第四林，名水音聲，種種仙人住此林中遊戲受樂，
若有汗熱，入池水中遊戲受樂。
有諸仙人，一名無礙仙人，次名力仙人，
次名徐行仙人，次名虛空行力仙人，次名穿雲行仙人，
次名行日道仙人，次名行量仙人，次名白色仙人，
次名刪那多仙人，次名鳩尸迦仙人，次名山無礙仙人，
次名常樂仙人，次名乾陀羅仙人，次名行虛空仙人，
次名富物仙人，次名內住仙人，次名闍窟仙人，
次名常力仙人，次名鵝殿仙人，次名龍殿仙人，
次名放電光仙人，次名住摩羅耶仙人，
次名雞多迦鬘仙人，次名樂婇女仙人，
次名樂酒仙人，次名住彌樓山仙人，次名三車那仙人，
次名常遊戲仙人，次名常歡喜仙人，次名垂莊嚴仙人，
次名飛行仙人，次名呪藏仙人。
是名三十仙人，止住在於白雲持山，種種莊嚴遊戲，
在於水音聲池歌舞戲笑，自業受樂，自業力故，共相似婇女遊戲受樂。 ^409a6

「如是遍觀白雲持山諸林樹已，如實知外身觀。
白雲山中，頗有一法，是常不動、不變不壞、涅槃所攝？
如是比丘不見一法，是常是樂、不動不變、
不破壞者，一切諸法皆悉無常、破壞磨滅，猶如日光破諸闇冥。
無常世間，初味後苦，深流不出，愛果無樂，
如甄波迦果、如毒如刀，得時甚樂，悅目須臾，
如電不住，如水駛流，無常不住，如乾闥婆城誑惑於人。
一切人貪，如果必墮，如雜毒食，消時大苦，
如蜜塗刀，亦如利戟，誑惑無量百千眾生，
猶如河岸臨峻大樹，諸欲無常亦復如是。
是修行者如實觀欲，生厭離心，正念觀察，滅除塵垢。 ^409b25

「復次，修行者隨順觀外身。
欝單越國更有何等可愛山河？
彼以聞慧或以天眼見：第五山，名曰高山，
縱廣一千由旬，光明普照，有真金樹，毘琉璃葉，
白銀為樹，珊瑚為葉，毘琉璃樹，真金為葉，光明如燈。
復有異樹，無量種樹，蓮花林池園林遊戲，
種種麞鹿、種種山峯亦如前說。
住須彌山鬘持天眾、三箜篌天，從須彌山至此高山遊戲受樂。
其高山峯皆是眾寶之所成就，有五大峯，
一一山峯高五十由旬，縱廣二百由旬。
第一金峯於山谷中生一切寶，謂毘琉璃、
珊瑚車#CB00006;、頗梨迦寶、
赤蓮花寶、柔軟寶、青因陀寶、大青寶王、自然天衣。
第二銀峯，銀樹具足，峯中多有牛頭栴檀，
若諸天眾與阿修羅共鬪戰時，為刀所傷，以此牛頭栴檀塗之即愈。
以此山峯狀似牛頭，於此峯中生栴檀樹，故名牛頭。
第三山峯，名天女樂，金銀、毘琉璃以為園林，
其地柔軟，歡喜遊戲，愚癡凡夫為愛所誑，
離聞正法，常愛欲樂。
第四山峯，名曰生色，四大天王於蒲桃園遊戲受樂，
一切禽獸、夜叉仙人、欝單越人皆悉受樂。
蒲桃酒河盈滿而流，其味如蜜，有如石蜜，或有辛味或有雜味。
其峯河岸多諸生色，所謂水牛牛羊、猪狗野狐、
象馬駝驢、龍虎熊羆、師子兕豹，如是種種無量寶色。
峯名生色，生諸生色，故名生色。
第五山峯，毘琉璃林有蓮花池，毘琉璃莖，
其花柔軟，所謂少滿蓮花池，次名眾多蓮花池，
次名轉行蓮花池，次名花覆蓮花池，次名日照蓮花池，
次名柔軟岸蓮花池，次名無比蓮花池，
次名蜜林蓮花池，次名香風蓮花池，次名常水蓮花池。
是名十種花池，住此峯中。
復有大河處處而流，六味具足，一切意樹而以莊嚴，
眾樹花果、河池具足，亦如前說。
彼比丘觀第五山第五峯已，如實知外身。 ^409c9

「復次，修行者隨順復觀高山。
知業法果報，知眾生業法果報。
眾生自業，住自業流轉，以自業故，而生此山，
善業盡故，不善業故，墮於地獄、餓鬼、畜生。
若有善業生天人中，高山四面所住之人，
名樂善樂，常悕望欲，常不知足。 ^410a15

「如是比丘以偈頌曰：
　　「『譬如火得薪，如海受眾流，
　　愛欲難厭足，是故應捨離。』 ^410a19

「如是修行比丘以清淨眼見：此眾生於大憂悲愁毒之中猶復歡笑，
眾生不知一切皆苦、無我、無常、一切法空、
一切闇冥，一切生死無有常樂，非寂靜、
非寂滅，一切資具要當破壞，此法不實，
終墮地獄、餓鬼、畜生。
譬如日出必當有沒，一切眾生亦復如是，
有生之類，必歸於死。
譬如春時，一切大地、山樹藥草、叢林平地，
至於秋時，大地山樹、藥草叢林、陂澤花池一切衰變。
少如春時，老如秋時，欝單越人不能覺知，一切少壯皆歸衰老。
譬如夏時，天降洪雨，河有崖岸，諸水臻集盈溢充滿，
至於孟冬，一切減少；富樂具足猶如夏時，富樂破壞猶如孟冬。
譬如水泛蓮花池中，眾蜂所樂，歡喜受樂，
霜雪既降，蓮花萎爛，眾蜂捨離；人亦如是，
若無病惱，如花新開，衰病既至，如花萎爛。
眾蜂圍遶猶如富樂親友臻集，眾生如是為愛所誑，不覺自壞。
如是比丘觀於高山園林、花樹河泉陂池、
仙人禽獸、山谷已，如實知外身。 ^410a23

「復次，修行者隨順觀外身。
彼以聞慧或以天眼見欝單越國，復有何等可愛山耶？
彼以聞慧或以天眼見：第六山，名鬘莊嚴，
於其山中有種種莊嚴，其山朱綠青黃種種色樹，所謂雜花林樹。
復有花樹，名曰無憂。
復有花樹，名曰金葉。
復有花樹，名曰枝覆。
復有花樹，名阿提目多迦，金莖金葉，風吹動搖水中。
復有尼均輪陀樹，毘琉璃葉。
有芭蕉，珊瑚為葉，見日則起。
復有提羅迦樹，若見月光即便開敷。
復有花樹，名拘牟陀，無日則開。
復有花樹，名半月喜。
復有花樹，名那羅迦羅。
復有花樹，名三歡喜。
復有花樹，名槃頭時婆。
復有花樹，得烟增長。
復有花樹，名曰無憂，女人觸之，花即為出。
復有花樹，名曰軍陀，其性柔軟。
復有花樹，名尸利沙，得人足蹈，即便增長。
復有花樹，名鞞多婆，暖則有香。
復有花樹，名鳩鳩摩，流轉異國。
復有花樹，名曰見吉。
復有蓮花，名曰善意，天人所愛。
復有蓮花，名青優鉢羅，生在水中。
復有蓮花，名常開敷。
復有花樹，名曰師子迦曇鉢羅。
復有蓮花，名曰水笑，足躡則生。
復有花樹，名赤無憂，女人足躡，以得女人色香味觸，花則為出。
復有花樹，名阿吒迦。
如是花樹，二十有二，周遍花鬘以為莊嚴，
或有金色、毘琉璃色或白銀色，或有黃色，
或有綠色或有雜色，或在池中，或在樹下，
或在榛林，或有周遍行一切處。
復有眾鳥，真金為身，白銀為翅，或白銀身，
黃金為翅，或珊瑚身，毘琉璃翅，毘琉璃身，
青寶王翅，或頗梨身，真金為翅。
或有眾鳥，真金為腹，白銀為翅，毘琉璃背。
或有眾鳥，七寶為身，謂青寶、王摩伽羅寶、
頗梨迦寶、車#CB00006;、珊瑚、
摩蘇鳩留摩利寶、赤蓮花寶。
如是自業，種種雜色、種種音聲、無量種身。
欝單越人自業力故，有無量種雜色樹林、
山河花池，甚可愛樂，如心所念，種種眾寶之所莊嚴。
先世善業，所化飲食，河池林樹周遍莊嚴。
欝單越人於鬘莊嚴山處受樂。
住此山人，名常遊戲，於鬘莊嚴山，常遊戲人猶如諸天，
於夏四月，在波梨耶多拘鞞陀樹下，歡娛受樂，
唯除親眴，身有骨肉及有垢汗，自餘悉等。 ^410b13

「復次，修行者觀業果法。
眾生三種憍慢放逸，不作善業。
何等為三？一者恃色而生憍慢；二者恃少而生憍慢；三者恃命而生憍慢。
不作身善業、不作口善業、不作意善業，
以勝善業上生天中，從天還退，墮於地獄、
餓鬼、畜生。人中之愛，如蜜雜毒，受第一苦、
第一繫縛、第一惡處。
愛縛眾生，不知生從何來，去至何所。
一切諸欲如甄波迦果，初雖少甜，後致大苦，
猶如覆網眾生，不覺墮於嶮岸。
愛別大苦，如火自焚。
壯色不停，如山峻水，無常不住，變易衰壞。
於五道中無有一處不為惡業風之所吹，
流轉諸有，然諸眾生於生死中猶不生厭。
觀鬘莊嚴山常遊戲人已，如實知外身。 ^410c24

「復次，修行者隨順觀外身。
欝單越國復有何等可愛山河花池？
彼以聞慧或以天眼見：欝單越有一大山，
名曰時樂，廣千由旬，高三十由旬，六時常鮮。
一者孟冬；二者季冬；三者孟春；四者季春；
五者孟夏；六者季夏。
於第一時，有何等花？
於孟冬時，有常開樹，名不合華，次名堅花，
次名凍花，次名蜂覆花，次名婆佉羅花，
次名善香花，次名無芽花，次名鴨音花，
次名第一花，次名可愛花，次名涼冷具足花，
次名深生花，次名夜開花，次名第一堅花，次名日花。
是為孟冬寒時十五種花，生時樂山。
第二季冬，復有蓮花生欝單越時樂山中，
以善業故，阿提目迦花，隨念墮落，所謂鳩羅婆迦花，
次名鉢頭摩花，次名鉢摩迦花，次名究羅婆迦花，
次名多香花，次名蜂旋花，次名三摩柘花，
次名無憂花，次名甄叔迦花，次名青無憂花，
次名不合花，次名香拘物陀花，次名阿彌荼迦花，
次名窟生花，次名河岸生花，次名尼支藍花，
次名赤花，次名婆那帝花，次名鳥愛花，
次名常開花，次名百葉花。
有如是等二十種花，生於季冬及孟春時，
阿提目迦花等，經於二時。
欝單越國時樂山中，復有諸花生於季春，
謂瞻蔔花，次名蘇摩那花，次名善色集花，
次名徒摩羅花，次名香花，次名蜂蓮花，
次名除飢香花，次名尸利沙花，次名赤花，
次名等香花，次名常香花，次名耽婆羅味花，
次名風萎花，次名百葉花，次名畏日花，
次名諸蘭帝花，次名護色花，次名闍智羅花。
時樂山中，有如是等二十種花生於季春，以欝單越人善業力故。
時樂山中於孟夏時，復有諸花，名吱多迦花，
次名鳩吒闍花，次名賒多婆熙膩花，次名迦曇婆花，
次名尼朱羅花，次名由提迦花，次名蘇摩那花，
次名龍舌花，次名無間愛樂花，次名善味花，
次名善香花，次名普葉花，次名一切攝取花，
次名轉花，次名鼻境界花，次名五葉花，
次名愛雨花，次名愛觀花，次名塗摩花，
次名水流花，次名雪色花。
有如是等二十種花，於時樂山，生孟夏時，以欝單越人善業報故。
時樂山中於季夏時，復有異花，所謂笑花，
次名蘇摩那花，次名常瞻蔔花，次名林生花，
次名虛空轉花，次名夜可愛花，次名一切方花，
次名流花，次名遊戲地花，次名樂花，次名山谷花，
次名陸生花，次名迦曇婆花，次名卑陽伽花，
次名鵝旋花，次名修留毘花，次名多摩羅婆花，
次名水花，次名月花，次名嶮岸上花。
有如是等二十種花，生於季夏，欝單越國時樂山中。
樹林花果、蓮花河池，時轉普遍此時樂山，
如餘山中一切花果，此山常有。
時樂山中所住之人，名曰陀利支摩魏言間遊。 ^411a9

「復次，修行者知業果報。
云何眾生先業既盡，不作新業而不知於時節輪轉？
眾生食命，時如大火焚燒命薪，時如惡雹摧壞命夭，
時如師子噉害人獸，時如駛河拔人樹根，
漂至異處，一切死法不可逃避。
云何眾生而不覺知，不見老病死戲弄破壞一切少壯，
及一切欲，破一切力？
一切眾人之所輕笑，羸瘦之本，能滅眼耳鼻舌身意，
涎涕流溢，身曲不端，牙齒髑髏骨節筋脈皆悉慢緩，
不能去來、洗沐清池，為諸年少之所輕毀，
欲入死城，失於氣力，不安隱處、不善之地，
數大小便，多樂眠臥。
眾生云何不見此老而行放逸？
以放逸故，不見決定當有疾病。
以疾病故，四大不調，諸根失樂，一切筋肉皮血脂膚及以精髓皆悉乾竭，
憎一切味，不能坐起，憶念醫師以求安隱，
一切飲食，入口皆惡，頓乏疲極，不能起止，
欲多睡眠，身體羸瘦，唯有皮骨，一切親族及其妻子不能為伴，
如死怖畏，而此眾生不知不覺。
是修行者觀放逸行眾生已，起悲愍心。
以悲愍故，修四梵行，謂慈、悲、喜、捨。
是修行者如是觀欝單越人，起悲愍心，
觀身威儀如賊無異，身如水沫，諸識如幻，
富樂如夢，作是觀已，生厭離心。 ^411c1

「復次，修行者隨順觀外身。
觀欝單越，復有何等殊勝可愛山林河池？
彼以聞慧或以天眼見：欝單越有一大山，
名歡喜持，其山有林，名曰周遍，縱廣五百由旬，
一切寶性之所莊嚴，所謂金性、銀性、銅性、
寶性、酒性、蜜性，六味之性及餘異性。
其林普遍毘琉璃花蔓鬘纏遶，金葉蓮花，
白銀為莖，金銀葉花，毘琉璃莖，蓮花充滿如日初出。
有種種鳥莊嚴其池，所謂鵝鴨，次名鴻鳥，
次名婆伽鳥，次名金鳥，次名白咽鳥，次名遮沙鳥，
次名摩頭求鳥，次名鴛鴦鳥，次名波婆鳥，
次名鶴鳥，次名阿嗟鳥，次名娑羅娑鳥，
次名堤彌羅鳥，次名婆求鳥，次名時鳥，
次名畏熱鳥，次名夜行鳥，次名樂鉢頭摩花坌鳥，
次名辛頭波鳥，次名住水波鳥。
有如是等二十種鳥住蓮花池，過普遍林歡喜持山，半山之中五百由旬。
復有五百由旬，名竹岸，人住在此山，其山有樹，
名曰軍持，出妙歌音，天女聞之，住空而聽，
園林河池、蓮花皆悉具足，如前所說。
正法念處經卷第六十九
 ^411c24
