修習般若波羅蜜菩薩觀行念誦儀軌一卷
translator:: 開府儀同三司特進試鴻臚卿肅國公食邑三千戶賜紫贈司空諡大鑑正號大廣智大興善寺三藏沙門不空奉　詔譯
jing:: 
　　歸命般若母，清淨妙法身，
　　我今依瑜伽，演說觀行法。
　　運心遍法界，一切佛剎海，
　　想身周圍遶，由是得解脫。
　　想身遶諸佛，一一諸佛前，
　　菩薩眾圍遶，持妙供養具。
　　三世諸如來，及大菩薩眾，
　　緣覺與聲聞，一切正法藏，
　　皆悉盡無餘。　遍想於己身，
　　一切乃眾前，分明如對目。
　　皆從淨心生，廣多供養具，
　　作無量供養，無間恒作禮。
　　宮殿妙拂蓋，無數眾樓閣，
　　花鬘末塗香，種種寶莊嚴。
　　彼諸供養儀，遍滿虛空界，
　　殷勤心加持，奉獻諸如來。
　　如空剎土爾，如剎佛亦然，如佛法亦然，
如法供養然，
　　一切皆無量，十方無邊剎。
　　知已作是言，敬禮諸如來。
遍禮一切如來真言曰： ^611a4

唵薩嚩怛他〔去〕蘖多〔一〕　播〔引〕那滿曩
〔上引〕喃迦嚕〔引〕弭〔二〕
　　種種勝無量，大乘經所說，
　　陀羅尼佛心，殷勤應稱誦。
　　當生淨信心，專注於一境，
　　為諸有情類，觀察勝菩提。
　　即當作偏袒，右膝而著地，
　　誠心合掌住，應作如是言：
　　「自作教他作，或自他隨喜，
　　由身口意罪，願諸佛哀愍。
　　今生一億罪，乃至無始世，
　　及當坐菩提，不復更違犯。」
　　如是勝懺悔，真實觀察故，
　　以佛願智火，焚盡無有餘。
　　能取及所取，一切皆唯心，
　　佛剎等供養，能取所取意。
　　菩薩住等引，見心如影像，
　　能取想分別，安住於空性。
　　二性無性相，是名為空相，
　　無性非無性，不離於一性。
　　能所及供養，三種離分別，
　　由無分別故，此供養為勝。
　　如是勝供養，及以旋遶法，
　　一切重罪咎，除滅皆無餘。
　　貪性知無貪，即入貪性空；
　　瞋性知無瞋，即入瞋性空；
　　癡性知無癡，即入癡性空；
　　如是於諸惑，觀察實相理。
　　有此智慧者，由空無分別，
　　如蓮華處水，不著諸罪咎。 ^611a5

修行者作如是觀照淨身心已，即結三昧耶印。
　　二羽相交合，當安於心上，
　　遍觀虛空佛，誦真言三遍。 ^611b6

真言曰： ^611b10

唵嚩日 #CB03298;〔一合引〕
惹禮 ^611b11

次結金剛縛，十度外相叉，密縛成印相。
金剛縛真言。真言曰： ^611b12

嚩日囉〔二合〕滿馱
　　如前金剛縛，掣擊於心上，
　　能滅諸結使，開顯解脫宮。 ^611b14

即當誦開心真言曰： ^611b17

嚩日囉〔二合〕滿馱怛囉〔二合〕吒〔吒半音呼〕
　　次結發智印，如前金剛縛，
　　定慧入於掌，召入圓寂智。
　　召入於種智。 ^611b18

真言曰： ^611b22

唵嚩日囉〔二合引〕吠舍惡
　　次結金剛拳，進力跓禪智，
　　金剛身語意，密合不傾動。 ^611b23

誦金剛拳真言曰： ^611b26

嚩日囉〔二合〕畝瑟置〔二合〕 #CB00805;
　　即結三昧耶，自成普賢故，
　　結已竪忍願，身處於月輪。 ^611b27

即誦三昧耶真言曰： ^611c1

唵三麼野薩怛鑁〔三合〕
　　次結大真誓，忍願反入縛，
　　檀慧定智竪，二度三觸心，
　　藏識厭離種，能除悲增長。 ^611c2

復當誦真言曰： ^611c6

唵三麼野護素囉多薩怛鑁〔三合〕
　　次應作辟除，結金剛藥叉，
　　二羽金剛拳，檀慧進力屈，
　　置於口兩頰，想身同彼尊，
　　厲聲誦真言，左右而顧視。 ^611c7

金剛藥叉真言曰： ^611c12

唵嚩日囉〔二合〕藥乞叉〔二合〕#CB00292;
　　所有諸障者，悉皆四馳散。
　　二目想麼吒，轉如日月輪，
　　止觀金剛拳，各安於二#CB03437;，
　　隨日作旋視，以成十方界。 ^611c13

誦金剛眼真言曰： ^611c18

唵嚩日囉〔二合引〕涅哩〔二合〕瑟知〔二合〕
麼吒
　　當入三摩地，縛印相如前，
　　仰安結跏上，端身須正直，
　　閉目入正定，遍觀虛空佛，
　　盡滿如胡麻。　彼一切如來，
　　憶昔誓願故，異口同音聲，
　　教授說真言，專注實相理。 ^611c19

唵薩嚩喻誐質多沒答跛〔二合引〕那野
〔引〕弭〔引〕
　　專注實相理，頻誦此真言，
　　安心內觀察，漸令周法界。
　　一切虛空相，虛空亦無相，
　　虛空瑜伽故，舒遍於十方。 ^611c26

行者既入般若波羅蜜甚深體性三摩地，
則於真實性中證大月輪量同法界，光明普照寂然清涼，
起大悲愍一切有情三界熾然，如一子想深生拔濟。
而作是念：「我今云何令未得度而令得度、
未解脫者令得解脫、未安慰者令得安慰、未涅槃者令得涅槃？」
則入本尊瑜伽三摩地，觀身為般若波羅蜜佛母，
戴五佛冠，天衣瓔珞，金色光明，遍毛孔中流出無量諸佛。
又作是念：「我身與般若波羅蜜菩薩無二無別。」
即以金剛護菩薩加持四處。
　　二羽金剛縛，進力竪如針，
　　印心頞喉頂，成本尊瑜伽。 ^612a2

即誦真言曰： ^612a14

嚩日囉〔二合〕囉乞叉〔二合〕憾
　　次結五佛冠，二手金剛縛，
　　忍願形如刀，進力附上節，
　　置頂次四方，二拳額前遶，
　　如鬘頂後繫，垂下勢如帶。 ^612a15

一切如來寶冠真言曰： ^612a20

唵部欠 ^612a21

次誦金剛部真言曰： ^612a22

嚩日囉〔二合〕薩怛嚩〔二合〕 ^612a23

次誦寶部真言曰： ^612a24

嚩日囉〔二合〕囉怛娜〔二合〕 ^612a25

次誦蓮華部真言曰： ^612a26

嚩日囉〔二合〕達囉摩〔二合〕 ^612a27

次誦事業部真言曰： ^612a28

嚩日囉〔二合〕羯囉磨〔二合〕 ^612a29

次誦金剛鬘灌頂真言曰： ^612b1

唵〔一〕　嚩日囉〔二合引〕麼〔引〕邏〔引〕避詵者
〔二〕　滿〔三引〕#CB00805; ^612b2

次結甲冑印。二羽金剛印，擐甲及自他，
頭指相繞結，恒成於大護。
即誦甲冑真言曰： ^612b3

唵嚩日囉〔二合〕迦嚩左嚩日#CB00074;
〔二合〕句嚕嚩日囉〔二合〕唅 ^612b5

以此甲冑印及誦真言而被甲，即得金剛性身，
及獲金剛壽命，盡形得大加護，於一切處無能沮壞。
被甲已，齊掌拍，令歡喜。 ^612b7

次誦金剛歡喜真言曰： ^612b10

嚩日囉〔一〕　都使野〔二合〕〔二〕　斛〔三〕
　　由此心真言，解縛得歡喜，
　　獲得金剛體，如金剛薩埵。
　　遍入金剛已，大印如儀則，
　　身前應當結，思惟大薩埵。
　　見彼智薩埵，應觀於自身，
　　鉤召引入縛，令喜作成就。 ^612b11

即誦般若波羅蜜遍入真言曰： ^612b18

唵達麼嚩日囉〔二合〕惡 ^612b19

次誦般若波羅蜜觀念心真言曰： ^612b20

唵達麼嚩日#CB00942;〔二合〕
涅哩〔二合〕捨野〔二合〕弱吽鑁斛 ^612b21

此是大薩埵鉤召引入縛令心喜悅誦三昧耶薩怛鑁
〔三合〕遍入背後而月輪。
於中應觀後面薩埵。
我三昧耶薩怛鑁〔三合〕，隨彼印薩埵，修習觀自身，
金剛語已成，能成就諸印。
行者即於壇中本尊像前，想七寶樓閣而開四門。
於其殿中觀地字門，成般若波羅蜜佛母。
以十波羅蜜圍遶，及八供養、四門鉤鎖并八方天眾，皆以本種子字觀想而成。
復想己身在於色界阿迦尼吒天，即當作請印。
　　召集作彈指，應請一切佛。
　　剎那頃諸佛，并金剛菩薩，
　　應滿一切壇，集會曼茶羅，
　　即速疾大印。　觀金剛薩埵，
　　一遍稱百八，由結集印喜，
　　如來皆堅固，金剛薩自成，
　　慈友而安住，諸門一切處。
　　鉤等而作業，以大羯磨印。 ^612b23

召集真言曰： ^612c11

唵嚩日囉〔二合引〕三麼野惹弱
　　次當結四攝，二羽金剛拳，
　　交腕結檀慧，頭指如大鉤，
　　如索亦如鎖，手背而相逼。 ^612c12

金剛鉤真言曰： ^612c16

嚩日#CB03298;〔二合〕矩勢
〔一〕　弱 ^612c17

金剛索真言曰： ^612c18

嚩日囉播勢#CB00292;〔二合〕 ^612c19

金剛鎖真言曰： ^612c20

嚩日囉〔二合〕餉迦麗〔一〕　#CB00805; ^612c21

金剛鈴真言曰： ^612c22

嚩日囉巘滯〔一〕　斛
　　由金剛鉤召，能作諸事業；
　　由金剛索儀，能一切引入；
　　金剛鎖相應，堪任一切縛；
　　由金剛入縛，能成諸遍入。 ^612c23

即捧閼伽器，誦百字明而奉獻之。 ^612c28

唵嚩日囉〔二合〕薩怛嚩〔二合〕〔一〕　三〔去〕
麼野摩努〔鼻音〕播〔引〕攞野〔二〕　嚩日囉
〔二合引〕薩怛嚩〔二合〕〔三〕　底吠〔二合〕怒跛底
〔丁以反〕瑟吒〔二合〕〔四〕　捏哩〔二合〕濁〔荼護反〕
冥〔上〕婆〔去〕嚩〔無可反〕〔五〕　蘇妬〔引〕使喻
〔二合引〕銘〔上〕婆〔去〕嚩〔六〕　阿〔上〕弩〔鼻〕囉
〔上〕訖妬〔二合引〕銘〔上〕婆嚩〔七〕　蘇報〔引〕
使喻〔二合引〕銘〔上〕婆〔上〕嚩〔八〕　薩嚩悉朕
〔敵禁反〕銘〔上〕鉢囉〔二合引〕野縒〔上九〕　薩嚩羯摩蘇者銘
〔上〕〔十〕　質跢〔上〕室唎〔二合〕藥矩嚕〔十一〕
　吽訶訶訶訶穀婆誐鑁〔十二〕　薩嚩怛他
〔去引〕誐跢〔十三〕　嚩日囉〔二合引〕莽〔引〕
銘〔上〕悶〔上〕者　嚩日哩〔二合〕婆〔上〕嚩〔上〕
〔十五〕　摩訶三〔去〕麼耶薩怛嚩〔二合〕惡
〔引入〕〔十六〕 ^612c29

由以百字真言奉閼伽水故，所有願求速得成就。 ^613a11

次誦金剛嬉戲真言曰： ^613a13

系囉底嚩日囉〔二合〕〔一〕　尾邏賜儞〔二〕
　怛囉〔二合〕吒 ^613a14

次金剛鬘真言曰： ^613a16

系囉底嚩日囉〔二合引〕〔一〕　賀細〔二〕　訶訶
〔三〕 ^613a17

次金剛歌真言曰： ^613a18

系囉底嚩日囉〔二合引〕〔一〕　擬諦諦諦 ^613a19

次金剛舞真言曰： ^613a20

系囉底嚩日囉〔二合引〕〔一〕　儞哩〔二合〕
底曳〔二合〕〔二〕　吠波吠波〔三〕 ^613a21

復作外四供養而奉獻之。 ^613a23

次金剛花鬘真言曰： ^613a24

系〔一〕　嚩日囉〔二合引〕〔二〕　囉底〔三〕 ^613a25

次金剛香真言曰： ^613a26

摩訶囉多嚩日哩〔二合〕〔一〕　斛〔二〕 ^613a27

次金剛燈真言曰： ^613a28

唵〔一〕　嚩日囉〔二合引〕〔二〕　路者寧〔三〕 ^613a29

次金剛塗香真言曰： ^613b1

摩訶室唎〔二合〕〔一〕　嚩日哩〔二合〕〔二〕　呬
〔三〕 ^613b2

修行者纔住是八供養菩薩三摩地，即能出生盡十方界一切佛剎廣大雲海供養儀式。
次即結本尊三昧耶印。
二羽金剛合掌，以大指各捻二頭指側，誦本尊真言七遍。 ^613b3

真言曰： ^613b7

娜謨婆〔去〕誐嚩怛曳〔二合引〕〔一〕　鉢囉枳孃
〔二合〕播〔引〕囉弭跢〔引〕曳　唵〔三〕　紇唎
〔二合入引〕地〔引入〕室哩〔二合引〕〔四〕　#CB02122;嚕
〔二合〕底尾惹曳〔五〕　娑嚩〔二合引〕賀 ^613b8

誦真言已頂上散印。 ^613b10

次當誦念珠真言曰： ^613b11

唵嚩日囉愚呬耶〔二合引〕惹跛三麼曳吽 ^613b12

由誦此真言加持念珠七遍故，念誦一遍則成千遍。
如是加持畢已，四時三時乃至二時，或一百八遍或一千遍，
凡時分遍數一則常定。
時誦數滿如前頂戴，即入般若波羅蜜三摩地，
復於心中想圓滿月輪量周法界，於中觀地字門了了分明，
色如珂雪專注而住，即名為奢摩他。
攝諸散動心既定已，即與慧相應，思地字義，
一切法性相如法界不可得故，即名為毘鉢舍那。
或與定相應或與慧相應，久已純熟定慧雙運，
能觀所觀平等平等，能取所取悉應遠離。
常作如是觀照，現生得入初地，後十六大生成普賢菩薩。
復結本尊印，誦百字真言。
重結八供養印，捧閼伽水，以金剛眼左視解界，
即結法波羅蜜印奉送聖眾，誦金剛解脫真言曰： ^613b13

唵〔一〕　訖哩〔二合〕覩嚩〔入〕〔二〕　薩嚩薩怛嚩
〔二合引〕囉他〔二合引〕悉地囉娜〔二合〕多
〔三〕　野他〔引〕弩誐〔引〕〔四〕　蘖蹉〔引〕特鑁
〔二合〕〔五〕　沒馱尾灑焰〔六〕　布曩囉〔引〕
誐〔七〕　麼曩野覩〔八〕　唵嚩日囉〔二合〕
渴誐薩怛嚩〔二合〕穆 ^613b28

復以金剛寶印灌頂被甲，禮五方佛，即出道場，
隨意經行、讀大乘經典。
以此殊勝福迴向一切有情，速證般若波羅蜜無上正等菩提。
次後便說功能，頗殊妙矣。 ^613c3

般若波羅蜜多根本真言曰： ^613c7

曩謨婆〔去〕誐嚩戴〔引〕鉢囉〔二合〕枳孃〔二合〕
播〔引〕囉弭跢〔引〕曳唵紇哩〔二合入引〕地
〔入引〕室哩〔二合入引〕戍嚕〔二合〕底尾惹曳娑嚩
〔二合引〕訶〔引〕 ^613c8

佛言：「此陀羅尼印有四種名：一名般若無盡藏、
二名般若眼、三名般若根本、四名金剛般若心。
此陀羅尼印有大功德，若能至心如法受持，隨誦一遍出生一萬八千修多羅藏。
又彼一一修多羅中，各各出生二萬五千修多羅藏。
又彼一一修多羅中，出生百萬修多羅藏。
又彼一一修多羅藏中，出生無量百千萬億那由他阿僧祇修多羅藏。
如是乃至展轉出世無量無盡修多羅藏，所出經題名句義味各各不同而不重出。
如是念念出生無盡，是故名為無盡藏陀羅尼印。
此陀羅尼印，即是十方三世諸佛宗祖，
亦是十方三世諸佛無盡法藏，一切般若波羅蜜母，過現未來諸佛菩薩常所供養恭敬讚歎。
若善男子善女人等，以至誠心書寫讀誦如說修行，是人所有百千萬億恒河沙劫生死重罪於須臾頃悉滅無餘。
此陀羅尼印所有功德，我若住於百千萬億阿僧祇劫歎猶不盡，
何況餘人歎之能盡。
若欲修行般若法者，一食齋戒、香湯洗浴、
著新淨衣入於道場，要當先誦此陀羅尼并作此印滿百萬遍，
然後修行餘般若法決定成就，是故名為般若根本。
此陀羅尼印，悉能照了一切般若波羅蜜法，故名般若波羅蜜眼。
此陀羅尼印悉能摧滅一切障礙，悉能住持一切諸佛菩薩功德，
故名金剛般若心也。」
修習般若波羅蜜菩薩觀行念誦儀軌一卷
 ^613c10
