
pin:: 
other:: 佛說陀羅尼集經卷第四
translator:: 大唐天竺三藏阿地瞿多譯

## 十一面觀世音神咒經
十一面觀世音神呪經
如是我聞：
一時佛在王舍城中耆闍崛山與無量菩薩摩訶薩大眾俱，
前後圍遶。爾時，觀世音菩薩摩訶薩與無數持呪賢聖俱，
前後圍遶，來詣佛所。
到佛所已，五體投地頂禮佛足，禮佛足已，
遶佛三匝，却坐一面。 ^812b16

時觀世音菩薩白佛言：「世尊！
我有心呪，名十一面，具有無量大陀羅尼并諸印法及無量壇。
我今說之，為一切眾生故、欲令一切眾生念善法故、
欲令一切眾生無憂惱故、為除一切眾生病故、
為一切障難災怪惡夢悉除滅故、欲除一切橫病死故、
欲除一切諸惡心者令調柔故、欲除一切諸魔鬼神障難不起故。
世尊！我未曾見若天、若魔、若帝釋、若沙門、
若婆羅門等有能受持如是法者，若讀、
若誦、若書寫流布、或以此法防護其身、
或以此印印水，呪已澡浴其身，若入陣鬪戰、
若為毒所中；持此法者，一切諸難無所能為，唯宿殃不除。
如是之法，一切諸佛所念。
我此呪法，一切諸佛所記。 ^812b20

「世尊！我憶過恒河沙數劫外有佛名百蓮華眼頂無障礙功德光明王如來，
我於爾時在彼佛所作大持呪仙人中王，於彼佛所方得此法。
得此法時，十方諸佛皆現目前。
見佛現已，忽然即得未曾有智。
當知此法有如是神力，亦能利益無量眾生。
是故當知：若善男子、善女人等有能晝夜慇懃讀誦，
勿令忘失，持此法時更莫他境，於晨朝時洗浴其身，
著新淨衣，受持此法，作印護身，淨泥摩壇，
隨意方圓、闊狹、大小結界已竟，請觀世音坐於壇上，
燒香、散華、種種供養，禮拜誦呪一百八遍。
持此呪者，現身即得十種果報。
何等為十？一者、身常無病；二者、恒為十方諸佛憶念；
三者、一切財物、衣服、飲食自然充足，恒無乏少；
四者、能破怨敵；五者、能使一切眾生皆生慈心；
六者、一切蠱毒、一切熱病無能侵害；七者、
一切刀杖不能為害；八者、一切水難不能漂溺；
九者、一切火難不能焚燒；十者、不受一切橫死。
是名為十。復得四種果報。
何等為四？一者、不為一切禽獸所害；二者、
永不墮地獄；三者、臨命終時得見十方一切諸佛；
四者、命終之後生無量壽國。 ^812c5

「世尊！我念過恒河沙數劫復過無量恒河沙數劫，
爾時有佛名曼陀羅香如來，我於彼佛為優婆塞身，於彼佛所復得此法。
得此法已，於四方劫超生死際。
說此法時，得一切諸佛大慈大悲大喜大捨智慧藏法門。
以此法門力故，能救一切眾生，一切牢獄、
繫閉、杻械、枷鎖、臨當刑戮、水火等難種種苦惱，
我恒救護，令得解脫。
一切夜叉、羅剎娑等，由此法印陀羅尼力，
令此夜叉、羅剎娑等皆發善心，功德具足，即發阿耨多羅三藐三菩提心。
我此法等有如是力。 ^813a2

「設復有人犯四重罪及五逆罪，能持此法讀誦一遍陀羅尼者，
所有一切恨本重罪悉得除滅。
誦此呪者有如是功德，況復依教能作印法、誦持呪者？
當知是人於萬萬億那由他諸佛所曾聞此法，今還得聞。
況復受持、讀誦、晝夜不忘者？
是人若心有所念者，我滿其願。 ^813a12

「若復有人月十四日或十五日以香湯洗浴其身，
著新淨衣，一上廁、一洗浴，如此淨衣，不得上屏。
行此法時，竟日不食，作印護身。
結界法已，誦陀羅尼至於明旦。
其道場中置觀世音像，作請觀世音印，
誦呪，懸於種種雜色幡蓋、香華供養。
初入道場時，必須殷重至心奉請十方諸佛，
慇懃懺悔，讚歎三寶。
禮三拜已，在於像前敷一坐具，胡跪恭敬，
至心發願，作數珠印，把珠掐之，一心誦呪一千八遍——一百八遍亦得無咎。
次執香鑪燒香而言：『此處無有種種供養、
上味飲食，慚愧謝之。』 ^813a18

「世尊！我由此等法印呪力名號尊貴難可得聞，
若有稱念百千俱致那由他諸佛名號，
復有暫時稱我名號，彼二人福正等無異。」 ^813a29

爾時，觀世音菩薩白佛言：「世尊！
若善男子、善女人晝夜慇懃稱我名號者，
皆得阿毘跋致地，現身得離一切苦惱、
一切障難、一切怖畏，及三毒罪悉得除愈，況復有人依於此教如法修行？
當知是人即得阿耨多羅三藐三菩提，如在掌內。」 ^813b3

爾時，佛告觀世音菩薩摩訶薩言：「善哉，善哉！
善男子！汝乃能於一切眾生起於大慈大悲之心，而欲開示此大神呪印等法門。
善男子！汝由此法方便力故，悉能救脫一切眾生，
所有病苦、障難、怖畏、身語意惡，乃至安立一切眾生於阿耨多羅三藐三菩提心決定無疑。
善男子！此陀羅尼印等法門我亦隨喜，
受汝神呪、印等之法我亦印可。
善男子！汝今說之。」 ^813b10

爾時，觀世音菩薩摩訶薩從座而起，偏袒右肩，
五體投地，頂禮佛足，右膝著地，而白佛言：「世尊！
我今承佛神力，次第說印陀羅尼壇功能法式。」
即說呪曰： ^813b19

「那謨〔上音〕囉〔上音〕跢那〔二合〕跢囉〔二合〕
夜耶〔一〕　那〔上音〕謨〔上音〕阿#CB00074;耶
〔二〕　婆路〔輕呼〕枳帝攝跋〔二合〕囉〔去音〕
耶〔三〕　菩提薩埵耶〔四〕　摩訶薩埵〔去音〕
耶〔五〕　摩訶迦嚧尼迦〔去音〕耶〔六〕　跢姪他
〔七〕　唵〔八〕〔去音長引〕　馱囉馱囉〔九〕　地哩地哩
〔十〕　杜嚕杜嚕〔十一〕　壹#CB00600;伐#CB00600;
〔十二〕　齲犁尾齲犁〔十三〕　闍梨闍梨
〔十四〕　鉢囉闍梨鉢囉闍犁〔十五〕　鳩素咩
〔十六〕　鳩蘇麼婆梨〔十七〕　壹里弭〔去音〕
里〔十八〕　止里止徵〔知里反〕〔十九〕　闍羅摩
〔二十〕　波那〔去音〕耶〔二十一〕　鉢囉〔二合〕
摩輸陀薩埵〔二十二〕　摩訶迦嚧尼迦
〔二十三〕　莎〔去音下同〕訶〔二十四〕」 ^813b23

觀世音菩薩說此陀羅尼時，佛、菩薩眾、
金剛、諸天等高聲讚言：「善哉，善哉！」 ^813c5

爾時，觀世音菩薩白佛言：「世尊！
此是根本陀羅尼，若有念誦，獲如上說功德勝利。
已說根本陀羅尼竟，次說七日供養壇法。 ^813c6

「若有沙門、若婆羅門、善男子等誦於祕密法藏，
要決成就大驗，若諸國王心生決定，懺悔眾罪，
願欲見聞都大道場法壇會者，先覓清淨寬大院宇、
精華大舍、及好寺舍佛堂之所——露地亦得。
定知處已，白月一日於晨朝時，阿闍梨身及諸弟子香湯洗浴，
將諸香花至其處所。
阿闍梨手執跋折羅，次第問諸弟子等言：
『汝等決定欲學諸佛祕密法藏，不生疑不？』
徒眾答言：『我等欲學諸佛法藏，決定誠信，不生疑心。』
如是次第三問三答。 ^813c10

「如是答竟，次阿闍梨手印香鑪、水等，呪已，
手執香鑪胡跪燒香，啟白一切諸佛、般若、
菩薩、金剛、天等、及與一切業道冥祇：『今此地者是我之地，
我今欲立七日七夜都大道場法壇之會，
供養一切十方法界諸佛世尊、及般若波羅蜜多、
諸菩薩眾、金剛、天等，領諸徒眾，決定一切祕密法藏難思議法門故，
取諸證成。我欲護身結界法事，在此院內東西南北、
四維上下所有一切破壞正法毘那夜迦、
惡神鬼等皆出去我結界之所七里之外；
若護正法善神鬼等、於我佛法中有利益者，隨意而住。』
說此語已，次等依彼軍茶利法辟除結界。
既結界竟，即令掘去十肘地內一切惡土、
骨、髮、炭糠、瓦礫等物。
若上好地，掘深一磔；若中，一肘；下地，二肘；
若下下地，掘深三肘。
惡物盡竟，將好淨土堅築令平，基高最好。
次第二日及第三日以泥泥地。 ^813c19

「次第四日用牛糞香泥泥其地竟，次將繩子四方八肘一匝挽之，
四角下點，更以繩子從東北角至西南角、從東南角至西北角交叉挽之。
其繩叉中下點，掘地深一磔許，埋著五寶并及五穀——其五寶者，
一、金，二、銀，三、真珠，四、珊瑚，五、琥珀；言五穀者，
一、大麥，二、小麥，三、稻穀，四、小豆，五、胡麻——以一片絹共裹寶穀，
以五色線繫絹埋之。
其五色線一頭出地長五指許，此寶物等永不得出。 ^814a8

「次作大結界，其結界法，執跋折羅右遶壇外，
急走三匝，作毘那夜迦種種結界印印地下四方、
上方，誦呪作印，啟告辟除結界等法如初日說，依軍茶利次第法用。 ^814a16

「次第五日結界法式，如第四日，更用牛糞塗地。
其塗地法，手右旋磨，勿向左磨。
其餘事者同第四日。 ^814a21

「次第六日，阿闍梨洗浴先入壇內，又好聰明弟子二人亦淨洗浴，
著新淨衣，隨後入壇。
以壇香湯和石灰竟，石灰汁中染細繩子，
令一弟子把其繩頭按壇東北，正當角頭先點之處。
次阿闍梨把繩一頭按壇東南，正當角頭先點之處，
急挽著地，使一弟子捻繩中央拼著地上。
次東北角弟子起，向西南角坐，亦如前作；
次東南角阿闍梨起，向西北角坐，亦如前作；
次西南角弟子起，向東北角坐，亦如前法。
次先拼處，從外向內離一肘許，更依前法圍遶拼之。
次取八肘繩子屈中，當壇一方下著一點，
更屈二肘繩子從壇一方中央點量，左右更點兩處。 ^814a24

「次其一方門壁去壇繩五指許，次更屈門壁向左右五指許作，
次其門左右兩畔寬五指許作。
次其門外邊直畫著，一方若爾，三方准知。 ^814b7

「次作中院，外繩四肘，其外院內繩與中外繩兩繩之間開一肘道。
其中院門四方壁與向左右總作三指許，其門外邊繩子拼法亦如前法。 ^814b10

「其中院內方離外繩一肘更拼石灰繩子。
其壇正中心作二肘院，莫作門。 ^814b13

「次阿闍梨以五色線一呪一結，五十五結，用馬頭觀世音呪。
呪曰： ^814b16

「『唵〔一〕　阿彌〔上音〕哩都知〔二合〕婆〔去音〕
婆〔二〕　嗚#CB00292;泮〔三〕』 ^814b18

「次以絹片裹於五寶并五穀子，五色線繫，
繫呪索上，隨人多少一一裹之。 ^814b19

「次於壇四角各竪一竿，西門兩箇竹竿以繩繞繫四角竿上，
於其繩上懸雜色幡。
其壇上方東西南北四維繫幡，交絡莊嚴。
其壇外院西門南側離壇二尺穿作火鑪，縱廣深淺各二尺作。
於其鑪中留一土臺，臺上素作香泥蓮華為蓮華座。 ^814b20

「次日欲沒時，阿闍梨令諸弟子總洗浴竟，次阿闍梨作大結界。 ^814b26

「次日入時，召請諸佛、菩薩、金剛，於壇中心著一佛像，
北方觀世音、南方金剛，以種種香華、五槃飲食、十六盞燈而供養之。 ^814b27

「次於西門外敷新淨席。 ^814c2

「次阿闍梨喚諸弟子作護身印，一一誦呪七遍，
各各與印諸弟子頂，及兩肩、心、咽、眉間、
髮際、腦後。護身畢已，令諸弟子就於席上，面向東坐。 ^814c3

「次取香華及白芥子，阿闍梨把白芥子各呪七遍，次第打諸弟子頭上三遍。
打竟，更與護身，用馬頭觀世音印呪之。 ^814c7

「次阿闍梨胡跪，問於最長弟子而云：『汝今欲得學此法不？』
弟子答云：『欲得。』如是次第問諸弟子，法用如前。 ^814c9

「次阿闍梨手擎香水，泮諸弟子一一頭上。
復以右手按諸弟子一一胸上，為誦馬頭觀世音呪。
次取呪索各各與繫諸弟子臂——男左女右。
次以娑羅樹汁香次第與泮諸弟子身，右旋三轉。
泮香水竟，次旋炬火，亦如前法。
次與柳枝，各長八指。
次授與華竟，令諸弟子向東列坐，教諸弟子投華向前。
次嚼柳枝，亦如前投。
若其華頭向身者，好；背向東者，知魔障出；
向南、北者，皆為不吉。
柳枝嚼處向身者，好；背向東者，知魔障出；餘如華法。
次與洗手，各以手領跋折羅水，敬謝飲之。 ^814c13

「次阿闍梨入壇，啟白諸佛、菩薩、金剛等云：
『我以次第問諸弟子，又以作法次第試竟，今諸弟子欲入壇來供養聖眾。』
如是啟已，引入弟子略供養竟，發遣出外。
阿闍梨語諸弟子：『各臥睡去，若有所夢，明朝各各向我道之。』
時諸弟子總臥去後。 ^814c23

「次阿闍梨入於壇內，白佛、菩薩、金剛等云：
『諸弟子等明日更欲入道場來廣作供養，
諸佛、菩薩、金剛、天等請昇空中，明欲供養，臨時總赴受眾供養。』
然後發遣壇內諸佛、菩薩、金剛及諸天等。 ^815a1

「次阿闍梨向壇北邊，面向南坐，著一火鑪，
誦馬頭呪，呪白芥子，一呪一燒，一百八遍，時諸弟子即得滅罪。 ^815a5

「次阿闍梨與二弟子於一夜中以五色粉敷置壇內。
敷置法者，先從內院，初以白色，次黃、青、
赤，後以黑色。到明旦起更置外院，從東北角右迴作之，以五色物依前法作。
於壇中心安十一面觀世音以為坐主，蓮華座上安置輪形。 ^815a7

「次內院東面中央安阿彌陀佛，佛右邊安釋迦牟尼佛、
左邊安般若波羅蜜多；北面中央安大勢至菩薩，
右邊安觀世音母、左邊安馬頭觀世音；
南面中央安金剛王，右邊安金剛母、左邊安跋折羅母瑟知；
西面院門南邊安提頭賴吒、北邊安毘嚧陀迦。 ^815a14

「次作外院東行，從北頭先安曼殊室利菩薩，
次彌勒菩薩、次安栴檀德佛、次阿閦佛、
次相德佛、次普賢菩薩、次月天、次虛空藏菩薩。 ^815a20

「外院北面，從東頭先安摩訶稅多，次摩訶室唎曳、
次隨心觀世音、次一瑳三跋底伽羅、次阿牟伽皤賒、
次苾俱致、次毘摩羅末知。 ^815a25

「此院南行，從東頭先安火頭金剛，次安尼藍婆羅陀羅、
次母嚕陀吒伽〔金剛兒名〕、次蘇皤〔二合〕
斯馳〔二合〕迦羅、次素婆休〔亦是金剛兒也〕、
次央鳩尸、次跋折羅商迦羅。 ^815a29

「外院西行，從南頭先安摩唎支，次安日天、次安毘嚕博叉天王。
次安作門，門北壁毘沙門天王、次安地天、次安一切龍王。 ^815b4

「其外院四角，各安交叉二跋折羅〔如十字形〕。 ^815b7

「又，中院四角准前，各安二跋折羅，亦交叉著〔如十字形〕。 ^815b8

「次阿闍梨起立西門看壇中事——何者是好？
何者不好？何者周匝？
何不周匝？——好好撿挍，仍於壇內遣舊弟子守護而住。 ^815b10

「次阿闍梨香湯洗浴，著新淨衣，當以緋帛裹自頭頂
〔紅色亦得〕，仍以黃帛繞頭繫額。 ^815b13

「次以呪索繫自左手，正當腕節。 ^815b15

「次作護身印印於自身，皆用馬頭護身印呪。 ^815b16

「次把跋折羅，作阿蜜哩多軍茶利身印，三迴右轉於壇外邊。 ^815b17

「次作地結界，四方、上方次第而作，并誦馬頭呪。 ^815b19

「次取水罐一十三口，各授一升許，滿盛淨水，
於中少少盛著五穀，并著小小龍腦香、
欝金香等、及石榴黃，共前五寶裹中盛已，著於罐內。
其罐口上以柳、柏枝并葉、竹枝塞頭嵸竪，各以白絹束令不散。 ^815b21

「次呪水罐一百八遍，用十一面觀世音呪呪罐，
如是一百八遍呪已將入，先安內院四角、
中心各一水罐，次於外院四角四門各安一罐。 ^815b25

「次取兩銀盤，一盤盛香水、一盤盛華。 ^815b29

「次取彼盤內華著於一盤香水中，浸竟。 ^815c2

「次取彼華少許著自掌中，即作身印，先請壇中心十一面觀世音。
誦七遍已，即作坐印。
亦誦坐呪滿七遍已，然後放華投於本位，安置既竟。 ^815c3

「次請中院東行，一一如前，次請北行、次請南行、
次請西行竟、次請外院東行、次請北行、
次請南行、次請西行，總奉請竟。 ^815c7

「次作大結界印，次取香水散於壇內諸佛、
菩薩、金剛等前，次散諸華。 ^815c10

「次於壇中心著一香鑪，四方八門各一香鑪，
總燒香竟，然後阿闍梨把一香鑪，燒種種香，從壇外邊右繞一匝。
行道已竟後，放著香鑪當於西水罐邊。 ^815c12

「次取西門水罐之上五色線一頭，將右轉繞於壇外邊竹竿之上，
還到西門一匝繫之。 ^815c15

「次著飲食，於壇中心觀世音前四盤飲食，其餘諸菩薩等前各著一盤。 ^815c17

「次於中心著四盞燈，其餘坐邊各著一盞。 ^815c18

「次於佛菩薩等布施金、銀、絹帛、錢財等物，隨有布施。 ^815c19

「次阿闍梨將舊弟子把香花水及煮五穀三四升許，其阿闍梨施一宅中十方鬼神飲食已竟。 ^815c21

「次阿闍梨洗手漱口，入壇三禮，却縮出來。 ^815c23

「次舊一弟子把一花疊，又一弟子手把香鑪及白芥子，
逐闍梨後，一一別喚新弟子來在壇西北角外立。 ^815c24

「次阿闍梨先把白芥子以馬頭呪呪七遍已，
三迴打於弟子頭上，次作護身印印於弟子。 ^815c27

「次取香水與其洗手，為弟子作觀世音三摩夜印，
印中著花，勿令放棄。 ^815c29

「次以帛裹其弟子眼，阿闍梨心口發願，以平等普大慈悲心悉皆迴向一切眾生。 ^816a1

「次阿闍梨引將弟子入壇西門，阿闍梨在南邊立，
弟子在北邊立，阿闍梨誦觀世音三摩耶呪。
呪曰： ^816a3

「『唵〔一〕　般母婆皤〔去音〕夜〔二〕　莎訶〔三〕』 ^816a7

「誦七遍已，教弟子云：『向前散華，散竟好看花墮何坐？』
知已語云：『汝所散花著於某佛某菩薩等，好念不忘。』
其餘弟子如上法用。
若三迴散時總不著者，更莫解帛，隨便擯出，
是大罪人不合入壇，教令至心懺悔眾罪。 ^816a8

「諸人竟後，更啟請佛，方始引入，准前散華——著者放帛；
若不著者，至竟擯出，更勿令入。
其餘弟子法用如前，一一作竟。 ^816a12

「次諸弟子在西門外，正面向東，作行列坐。
其火鑪中著好炭火，於西門外灌頂壇上著一張床，
留一盤食，著四盞燈供養。
次遣二弟子各擎一蓋——一、紫，二、緋——緋蓋蓋諸弟子、
紫蓋蓋阿闍梨，一一次第引諸弟子。 ^816a15

「阿闍梨擎水罐出到灌頂壇，右繞三匝，
令其上床，阿闍梨亦自上床。
弟子邊立，問云：『汝前散花，著何等佛菩薩之坐？』
弟子答云：『著某佛等。』
時阿闍梨隨其所答教作其印，印其頂上，
印中著華，令至心念。
隨其本主佛菩薩等，阿闍梨即誦彼佛菩薩等呪。
與灌頂已，教令散華解印，著衣入壇謝佛，依本位坐。
其餘弟子法用如前。 ^816a20

「總灌頂已，次阿闍梨坐於西門近火鑪邊，
正面向東，端身正念，先喚火天坐火鑪中，次與酥蜜及胡麻等各七遍呪於火中燒。 ^816a27

「次阿闍梨心裏記云：『火神且出於火鑪外，近鑪邊坐。』
次喚馬頭觀世音坐火鑪中蓮花座上。 ^816b2

「次阿闍梨把跋折羅，一一次第喚諸弟子近阿闍梨，
教令正念，胡跪合掌，以跋折羅印其掌中，
次與胡麻及酥蜜等，呪三七遍令投火中竟，語歸本坐。
其餘弟子法用如前。 ^816b4

「次放火中馬頭觀音歸本位竟，次請壇中心十一面觀世音坐火鑪中蓮花座上，
燒胡麻等誦呪一百八遍已竟，遣歸本位。 ^816b9

「次請一一佛、次請一一菩薩、次請一一金剛及諸天等，
法用如前，各燒胡麻、酥蜜等物，呪三七遍，次第各令歸本坐竟。 ^816b12

「次為當國天子燒胡麻等，呪滿一百八遍已竟。
次為歷劫一切師僧父母及善知識各燒誦呪，皆同前法。
次為六道一切眾生燒同前法，呪三七遍。
次為宅主，亦同前燒呪三七遍。
次阿闍梨為自身燒呪三七遍。
上從天子至阿闍梨，總用十一面觀世音呪。 ^816b15

「次阿闍梨把香鑪燒香，右繞壇外一匝，
來到西門前已，禮拜謝云：『種種香花、飲食供養皆不如法，大大慚愧。』
然後從壇中心一一發遣，一一各作本印發遣，發遣印呪喚時無別。 ^816b21

「次收布施佛菩薩等錢財寶物，若其諸佛菩薩物者，
應用作佛菩薩形像；般若物者，用寫諸經。
若阿闍梨欲自作佛菩薩經者，自收造像，
寫經處用；若不作者，付囑三綱。
布施金剛、天等物者，阿闍梨身自用亦得〔不用第一〕。 ^816b24

「壇中飲食，其阿闍梨及弟子等皆不得食——若喫用者不得神驗——與奴婢食、
及餘人等、乃至畜生，不入壇僧喫用亦得。 ^816b29

「次阿闍梨手執炬火示諸弟子：『此是某佛、
某菩薩位、金剛、天等。』
一一次第指示位竟，然後以泥泥却壇上，莫見日出。
以上略說壇法式竟。 ^816c3

「次說印及陀羅尼法。
other:: 
##  1 十一面三昧印
十一面三昧印第一 ^816c7

「呪用大呪。 ^816c9

「以二大指、二小指直竪頭合，餘指稍曲，
頭不相到，虛掌，竪頭指來去。
是法印呪能除一切賊難、水難、及火等難，
若誦持者，雖經諸難皆無所畏，由觀世音威神力故。
若人欲請諸菩薩等，先須作此三昧印呪，當得一切菩薩歡喜。
other:: 
##  2 身印
身印第二 ^816c10

「合腕，左右二大指並竪，以二頭指屈中節，
各以頭押二大指頭，二中指頭相拄，二無名指直竪，
開一寸半，又開二小指，離無名指背一分許，
二臂肘相著，頭指來去，用上大呪。
若能持此法印呪者，一切八難皆無所畏。
若作壇法正供養時、燒胡麻等，用此印呪。
若有鬼病，以此印呪，其病即差；若不差者，
一百八遍呪印念觀世音菩薩，作此法者，其病即差。 ^816c17

「若能日日洗手而嚼楊枝，淨漱口已，著新淨衣，
誦呪數滿一百八遍，兼念觀世音菩薩名字，
作此法者，觀世音菩薩歡喜。
又取澡罐盛滿淨水，以此印印呪二十一遍，
經一宿已，用洗手面，一切惡人及鬼神等不能惱害。
other:: 
##  3 大心印咒
大心印呪第三 ^816c25

「准前身印，唯改二頭指押中指背上節，
以二大指各押中指中節側，大指來去。
呪曰： ^817a2

「『唵〔一〕　阿 #CB00074;耶
〔二〕　婆路〔輕呼〕枳帝攝跋〔二合〕囉〔去音〕
耶〔三〕　菩提薩埵〔去音〕耶〔四〕　摩訶薩埵
〔去音〕耶〔五〕　摩訶迦嚧尼迦〔去音〕耶〔六〕
　跢姪他〔七〕　訶訶訶訶〔八〕　伊〔上音〕
利〔九〕　彌〔上音〕利〔十〕　脂利〔十一〕　毘利
〔十二〕　企利　醯〔上音〕利〔十四〕　莎訶
〔十五〕』 ^817a4

「是法印呪，若作一切壇法時用此印呪，
呪水、香、花、衣、食等物，及喚天等亦用此印呪。
other:: 
##  4 小心印咒
小心印呪第四 ^817a9

「准前身印，唯改二頭指屈頭當中指中節側上，頭指來去。
呪曰： ^817a12

「『那〔上音〕謨〔上音〕阿 #CB00074;耶
〔一〕　婆路〔輕呼〕枳帝攝跋囉〔去音〕耶〔二〕
　菩提薩埵〔去音〕耶〔三〕　摩訶薩埵〔去音〕
耶〔四〕　摩訶迦嚧尼迦〔去音〕耶〔五〕　跢姪他
〔六〕　豆#CB02747;豆#CB02747;
〔七〕　訶訶訶訶〔八〕　莎訶〔九〕』 ^817a14

「是法印呪，若人誦持此呪印者，當覓一百八莖蓮華，
江水中浴，著新淨衣，還入江水，立至於膝，
面正向東，作此印呪請觀世音，大指來去，
即作坐印安置於前，左手掐珠，右手把華，
七遍誦呪，然後散於觀世音上。
如是一華各呪七遍，盡其一百八莖華竟，尋即得見觀世音菩薩。
若一日不得一百八花者，一日覓取五莖蓮花作此法用。
如是，日別取五莖花，滿一百八，作法同前。
亦用此呪，呪香燒香、呪油然燈而供養之。
other:: 
##  5 闍吒印咒
闍吒印呪第五 ^817a18

「准前身印，唯改二中指屈中節，頭相拄，附無名指後側上節。
呪曰： ^817a29

「『唵〔一〕　阿#CB00074;耶〔二〕
　婆路〔輕呼〕枳帝攝跋〔二合〕囉〔去音〕耶
〔三〕　菩提薩埵〔去音〕耶〔四〕　摩訶薩埵
〔去音〕耶〔五〕　摩訶迦嚧尼迦〔去音〕耶〔六〕
　跢姪他〔七〕　悉唎悉唎悉唎〔八〕　地哩地哩地哩
〔九〕　悉哩〔十〕　莎訶〔十一〕』 ^817b2

「是法印呪，若居聚落、若在山中、離雜聲處，
有華果樹竹林，水池中央起舍，日日洗浴，入於道場。
先作護身結界印竟，請觀世音菩薩，作華座印安置座上。
然三盞燈，種種香華供養、禮拜、讚歎畢已，掐珠一心念觀世音菩薩名字。
若人日日作此呪法，滿十萬遍即得見觀世音菩薩。 ^817b6

「又，若入道場欲以花、香、鬘供養時，先以此呪呪花七遍用散像上，
復以此呪呪香七遍以塗尊像，又以此呪呪鬘七遍以嚴尊像。
other:: 
##  6 華座印咒
華座印呪第六 ^817b12

「兩腕相著，以左右二大指及二小指各自相合並竪之，
餘三指等總散，大磔開之成。
呪曰： ^817b17

「『唵〔一〕　#CB00292;〔二〕　迦摩囉
〔三〕　莎訶〔四〕』 ^817b20

「是法印呪，若請諸佛、般若、菩薩、金剛、天等，一一皆用此大華座印呪以承迎。
以印右轉坐之，安慰定已，後作金剛軍茶利三摩耶法印，
結閉嚴密門戶，然後種種作法供養。
作壇、療病、一切法者，皆應如是。
other:: 
##  7 觀世音護身印咒
觀世音護身印呪第七 ^817b21

「准前身印，唯改二無名指 #CB03366;在中指背上，
頭當前側上節，頭令相拄，二小指頭相拄。
呪曰： ^817b27

「『那〔上音〕謨〔上音〕阿#CB00074;耶
〔一〕　婆路〔輕呼〕枳帝〔二〕　攝跋囉〔去音〕
耶〔三〕　菩提薩埵〔去音〕耶　摩訶薩埵耶
〔五〕　摩訶迦嚧尼迦〔去音〕耶〔六〕　跢姪他
〔七〕　娑地娑智〔八〕　娑地娑地〔九〕　藪度藪度
〔十〕　莎訶〔十一〕』 ^817c1

「是法印呪，若行法人欲作諸法及誦呪時，
當以此印用護其身，然後行法，得觀世音來護行者，令所作法皆悉有驗。
又，是印呪若欲獻供，先誦此呪。
呪諸飲食花果等味二十一遍，然後奉獻。
other:: 
##  8 婆羅跢印咒
婆羅跢印呪第八 ^817c5

「起立地上，脚如丁字，左脚丁尾，右脚丁頭，小屈右膝。
屈左臂肘，臂向肩上，手掌向身，大指、食指以把華莖，
中指、無名指雙屈，勿著華莖，小指小曲，屈腕。
右手總申臂并指向下，掌背當右#CB00170;側，
勿著#CB00170;上。
呪曰： ^817c11

「『唵〔一〕　阿#CB00074;耶〔二〕
　婆路〔輕呼〕枳帝攝跋〔二合〕囉〔去音〕耶
〔三〕　菩提薩埵〔去音〕耶〔四〕　摩訶薩埵
〔去音〕耶〔五〕　摩訶迦嚧尼迦〔去音〕耶〔六〕
　跢姪他〔七〕　阿私跢私〔八〕　虎嚕虎嚕
〔九〕　素嚕素嚕〔十〕　莎訶〔十一〕』 ^817c16

「是法印呪，若求法驗者，蘇曼那莖然火。
又更別取蘇曼那莖，段別寸截三十一段，
用酥、酪、蜜三種相和，一一別取蘇曼那莖塗酥、
酪、蜜，誦呪一遍投著火中，如是燒盡三十一段，次第作之即得大驗。 ^817c20

「若小兒病，用五色線，一呪一結，成三七結，
繫其頸上，呪師手作此印印小兒項，其病即差。
若其呪師自身病者，先作水壇，縱廣二肘。
其壇中心著一水罐，滿盛淨水，以五穀子著其罐中，復以柳枝塞於罐口。
結界已竟，面向正西，一心誦呪一百八遍，
然後舉罐灌自頂上已，用此左印為護身印，
印身七處，其病即差。 ^817c24

「又用此呪呪火然薪。
other:: 
##  9 觀世音檀陀印咒
觀世音檀陀印呪第九 ^818a2

「反叉二中指、無名指在掌中，右押左，屈右頭指，
以左小指頭押右頭指甲，屈左大指在右掌中，
屈右大指押左大指中節，頭入左掌中，
右小指與左頭指直申，二臂肘相著。
呪曰： ^818a5

「『唵〔一〕　阿#CB00074;耶〔二〕
　婆路〔輕呼〕枳帝攝跋〔二合〕囉〔去音〕耶
〔三〕　菩提薩埵〔去音〕耶〔四〕　摩訶薩埵
〔去音〕耶〔五〕　摩訶迦嚧尼迦〔去音〕耶〔六〕
　跢姪他〔七〕　伊〔上音〕里彌里〔八〕　只里彌里
〔九〕　地里醯〔上音〕里〔十〕　莎訶〔十一〕』 ^818a10

「是法印呪，香湯洗浴，著新淨衣，入道場中，
遣一弟子取於香、華、水、火、及草、并白芥子，
阿闍梨默然護身，呪水七遍，散十方結界。
次呪白芥子七遍，呪已，散十方結界。
次把草呪七遍，然火，右旋三匝，四方結界。
次作此印誦呪七遍，請觀世音，即作華座印。
安置畢已，燒香、散花、種種上味飲食供養禮拜畢已，發遣弟子。
阿闍梨不掐數珠，默然誦呪，結加趺坐，
以手作前策寶杖印，當自胸上，勿令著胸，心記誦呪。 ^818a14

「日日如是，滿七日已，即得尸羅波羅蜜成，
罪障消滅；第二七日更作此法，并作種種音聲供養，
即得奢摩他；第三七日更作此法，種種供養。
如是七日，日有一事，謂初一日不食，誦呪作此法者聞種種香，
第二日見大光明，第三日得見鬼神，第四日見四天王，
第五日見諸天，第六日見觀世音諸使者身，第七日得見觀世音菩薩。
若以平等心憐愍一切諸眾生故作此法者，得如是驗。 ^818a23

「亦以此印誦呪結界。
other:: 
##  10 觀世音甘露印咒
觀世音甘露印呪第十 ^818b2

「左右小指、無名指相合直竪，中指直竪，
附無名指側上，頭開二分許，以二頭指各擗在中指背，
頭當上節，並二大指屈入掌中，頭雙拄二無名指中節文，
二腕相著，以兩腕根當心上著，掌向下垂。
呪曰： ^818b5

「『唵〔一〕　阿#CB00074;耶〔二〕
　婆路〔輕呼〕枳帝攝跋〔二合〕囉〔去音〕耶
〔三〕　菩提薩埵〔去音〕耶〔四〕　摩訶薩埵
〔去音〕耶〔五〕　摩訶迦嚧尼迦〔去音〕耶〔六〕
　跢姪他〔七〕　羅〔去音〕致帝帝哩〔二合〕
脂致〔八〕　阿揭車阿揭車〔九〕　婆伽畔
〔十〕　阿#CB00074;耶〔十一〕
　婆路〔輕呼〕枳帝攝跋〔二合〕囉〔去音〕〔十二〕
　娑咩室地〔十三〕　阿奴婆囉夜瑳〔十四〕
　莎訶〔十五〕』 ^818b10

「是法印呪，行道事竟，請我還宮時，以此印印水，
呪水七遍散灑四方，我即還去。 ^818b16

「世尊！如是神呪雖不成立而能成辦種種事業，
至心誦念，無不果願。 ^818b17

「若患瘧病，若一日一發、若二日一發、若三日一發、
若四日一發；若患鬼病、若被惡鬼打、若鬼子母打、
若茶枳尼所作、若毘舍遮所作、若羯吒布怛那所作、
若癲鬼、若羅剎作、若癎鬼作、若餘種種惡鬼所作，
皆以此印呪印病者，呪一百八遍即得除愈。
若罪障重者，用五色縷一呪一結，如是結成一百八結，
繫病者項或繫臂上，罪障消滅，病即除差。 ^818b19

「若患丁腫癲腫、若身病瘡疱、瘡疽、瘍癬等種種惡瘡、
若被刀箭矛矟等傷、蛇、蠍、蜈蚣、毒蜂等螫，
皆以此呪呪之七遍，即得除差。
若障重者，呪黃土泥呪一七遍，用塗患處，即得除愈。 ^818b28

「若患風病、緩風、偏風、若患癈風、#CB03410;風等病、
耳聾、鼻塞，皆印病處，至心誦呪一百八遍，病即除愈。
若障重者，以胡麻油、若用牛酥和樺皮煎，
若青木香和胡麻油煎以為膏，每以此印印呪七遍，
以塗身上、或滴耳鼻、若令服之，病即除愈。 ^818c4

「若有諸餘種種疾病，皆以此印印其病處，
至心誦呪，即得除愈。 ^818c9

「此呪神力說不可盡，若持法者因供養次必作此印當心上著，
誦此呪時，憐愍一切諸眾生故，施與一切鬼神甘露，
一切鬼神皆大歡喜，不令一切眾生病苦。
other:: 
##  11 掐數珠印
掐數珠印第十一 ^818c10

「以左大指頭捻無名指頭作孔，於其孔中貫著數珠，
中指直申，以頭指屈中節，押中指背上節，
小指直申，右手以大指、無名指掐珠，餘指同左手
〔更無別呪〕，此印通用一切諸呪。
若以此印日日誦呪，念佛懺悔，得四禪定，
速成阿耨多羅三藐三菩提，隨願成辦。
other:: 
##  12 君馳印咒
君馳印呪第十二 ^818c16

「合左右腕，從食指下四指頭相拄，並二大指屈入掌中，開掌中央。
呪曰： ^818c23

「『唵〔一〕　阿 #CB00074;耶
〔二〕　婆路〔輕呼〕枳帝攝跋〔二合〕囉〔去音〕
耶〔三〕　菩提薩埵〔去音〕耶〔四〕　摩訶薩埵
〔去音〕耶〔五〕　摩訶迦嚧尼迦〔去音〕耶〔六〕
　跢姪他〔七〕　稅〔去音〕帝婆離羅陀〔去音〕
禮〔八〕　阿輸〔去音〕指輸指〔九〕　波跛彌
〔十〕　莎訶〔十一〕』 ^818c25

「若日日不得洗浴者，日日洗手漱口，作此印誦前呪者，
雖不洗浴即當洗浴，身大淨潔。 ^819a1

「入道場中護身結界，請觀世音，作此印已誦呪二十一遍者，
一切諸佛、觀世音、般若、菩薩、金剛、天等皆大歡喜。
other:: 
##  13 十果報印咒
十果報印呪第十三 ^819a3

「先仰左手掌，斜直，以右手掌背捺著左手掌上，
左右二手指總直申，右臂在左臂上相著。
呪曰： ^819a7

「『唵〔一〕　阿#CB00074;耶〔二〕
　婆路〔輕呼〕枳帝攝跋〔二合〕囉〔去音〕耶
〔三〕　菩提薩埵〔去音〕耶〔四〕　摩訶薩埵
〔去音〕耶〔五〕　摩訶迦嚧尼迦〔去音〕耶〔六〕
　跢姪他〔七〕　烏知〔二合〕迦羝〔八〕　烏嚕鉢遮
〔九〕　烏嚕鉢遮〔十〕　婆囉珊陀#CB00074;舍尼
〔十一〕　莎訶〔十二〕』 ^819a10

「若婦人無兒欲得兒者，以五色粉作四肘壇，
壇中心安十一面觀世音菩薩，東方安阿彌陀佛、
北方安大勢至菩薩、南方安馬頭觀世音菩薩、西方安摩醯首羅天王。
取一淨罐，滿盛淨水，中著五穀，以柳枝等塞其罐口，
復以生絹束其柳枝，種種好華莊嚴其罐，即將此罐著於壇中。
懸雜色幡，壇開四門，然十六燈，復以種種上妙香華、
十二盤食而為供養，於四門外各安一部好細音聲——如不能辦，
一部亦得。 ^819a15

「嚴辦供已，呪師洗浴，著新淨衣，壇西門外面向東坐，
作印奉請觀世音菩薩、阿彌陀佛等，次第請已，各安本位。
令其婦人香湯洗浴，著新淨衣，於西門外作大蓮華座，於華座上敷生淨草。
次阿闍梨右手把跋折羅，以左手把婦人右手，
引來向壇北門外立，阿闍梨至心誦呪二十一遍，教令婦人至心念彼觀世音菩薩名字二十一遍。
如是，次念阿彌陀佛、馬頭觀世音菩薩、
大勢至菩薩、摩醯首羅天王名已，令其婦人至心三禮，發願乞兒。
阿闍梨以五色線一呪一結，成三七結，繫婦人項。
次令婦人坐華草上念觀世音菩薩一百八遍。
次阿闍梨以右手案水罐上，以左手把數珠，搯呪其水罐一千八遍竟。
次與婦人護身結界。
次阿闍梨手擎水罐，婦人邊立，發願口云：
『仰啟十方一切諸佛、菩薩聖眾、天龍八部、
諸鬼神等，以他心智證知，今日此優婆夷欲得有身，
生好男女，願大慈悲，速滿其願。』
婦人合掌念觀世音菩薩，阿闍梨灌其頂上，
即得聰明端正男女，具諸相好。
一切求願法亦如是，隨願皆果。
作法以後，令其婦人燒香禮念觀世音菩薩，
勿令斷絕，必果所願，除不至心。
other:: 
##  14 闍夜印
闍夜印第十四 ^819a24

「左右小指、無名指、頭指各屈在掌，二中指直竪，
頭相拄，並二大指押頭指中節上，合腕。
是法印，若人日日作此印已，念觀世音菩薩名號，一切菩薩皆悉歡喜。
若人病者，作此印已，念觀世音一百八遍，
燒安悉香，即得病差。
other:: 
##  15 羯瑟那自那印咒
羯瑟那〔二合〕自那印呪第十五 ^819b19

「以右臂背過押左臂上，二大指側相著並頭，
左右餘指總申，即以二手覆左肩上。
呪曰： ^819b26

「『唵〔一〕　阿#CB00074;耶〔二〕
　婆路〔輕呼〕枳帝攝跋〔二合〕囉〔去音〕耶
〔三〕　菩提薩埵〔去音〕耶〔四〕　摩訶薩埵
〔去音〕耶〔五〕　摩訶迦嚧尼迦〔去音〕耶〔六〕
　跢姪他〔七〕　揭哩〔二合〕瑟那〔二合〕是那
〔八〕　摩跢囉〔二合〕娑〔九〕　摩跢囉〔二合〕
娑〔十〕　達囉〔二合〕娑〔上音〕耶〔十一〕　達囉
〔二合〕娑〔上音〕耶〔十二〕　薩婆覩瑟吒〔二合〕
〔十三〕　阿唎跢耶尼〔十四〕　莎訶〔十五〕』 ^819b28

「是法印呪，每月五日、十五、二十五日，香湯洗浴，
著新淨衣，入於道場，護身結界，一百八遍念觀世音菩薩，
一日三時作印誦呪，一切重罪、一切障難皆悉除滅。
other:: 
##  16 檀那波羅蜜多印咒
檀那波羅蜜多印呪第十六 ^819c5

「左右小指、無名指、中指斜竪，頭相合，次並申二大指，
開半寸許，以二頭指各捻大指頭，左右腕下側相著。
呪曰： ^819c10

「『唵〔一〕　阿#CB00074;耶〔二〕
　婆路〔輕呼〕枳帝攝跋〔二合〕囉〔去音〕耶
〔三〕　菩提薩埵〔去音〕耶〔四〕　摩訶薩埵
〔去音〕耶〔五〕　摩訶迦嚧尼迦〔去音〕耶〔六〕
　跢姪他〔七〕　馱摩馱摩〔八〕　賒〔上音〕
摩賒〔上音〕摩〔九〕　阿揭車阿揭車〔十〕　摩訶迦嚧尼迦
〔去音〕〔十一〕　莎訶〔十二〕』 ^819c13

「是法印呪，日日洗浴——若不洗浴，洗手漱口——入於道場，
作印誦呪，所得功德勝於日日檀波羅蜜修行布施所得功德。
other:: 
##  17 觀世音輪印咒
觀世音輪印呪第十七 ^819c18

「先仰左掌，五指少曲磔開，右手亦爾，次以右手逆覆左手，
以右小指頭押左大指頭，以右大指頭押左小指頭。
呪曰： ^819c22

「『唵〔一〕　阿#CB00074;耶〔二〕
　婆路〔輕呼〕枳帝攝跋〔二合〕囉〔去音〕耶
〔三〕　菩提薩埵〔去音〕耶〔四〕　摩訶薩埵
〔去音〕耶〔五〕　摩訶迦嚧尼迦〔去音〕耶〔六〕
　跢姪他〔七〕　者提嚟〔二合下同〕〔八〕　者揭嚟
〔九〕　摩訶者揭 #CB00074;
〔十〕　者揭嚟陀〔去音〕唎　者揭唎尼〔十二〕
　馱囉馱囉〔十三〕　莎訶〔十四〕』 ^819c25

「是法印呪，若人日日作此印法呪供養者，
他起惡心作於別法欲害呪師，還著惡人。
若作佛法建立道場及行道所，當作此印誦呪，一切諸惡不能侵嬈。
other:: 
##  18 觀世音華鬘印咒
觀世音華鬘印呪第十八 ^820a1

「先合二腕，並左右二大指、小指申之，二頭指各博大指側，
開三分許，二無名指亦博二小指側，頭開四分許，
中指直竪，頭開二寸許。
呪曰： ^820a6

「『唵〔一〕　阿#CB00074;耶〔二〕
　婆路〔輕呼〕枳帝攝跋〔二合〕囉〔去音〕耶
〔三〕　菩提薩埵〔去音〕耶〔四〕　摩訶薩埵
〔去音〕耶〔五〕　摩訶迦嚧尼迦〔去音〕耶〔六〕
　跢姪他〔七〕　馱囉馱囉〔八〕　般摩質泥
〔九〕　阿嚧迦〔上音〕耶〔十〕　毘嚧迦〔上音〕
耶　莎訶〔十二〕』 ^820a10

「是法印呪，若人意欲求錢財者，日日洗浴，
起立道場，燒香、散華、種種供養，取一水罐滿盛淨水，
以雜花鬘嚴其罐項，柳、柏、竹枝塞其罐口，
將此水罐安置壇中，盛著五穀，呪師左手案其罐口，
右手掐珠，至心誦呪一百八遍，日日如是，
見觀世音菩薩，即得錢財。
other:: 
##  19 觀世音槊印咒
觀世音矟印呪第十九 ^820a15

「先屈左小指，以左大指押小指甲作孔，
次以右小指鉤左小指，以右大指從下向上入左掌孔，
押小指甲，狀如鉤鎖，左右三指直竪，頭相著，博側勿開。
若供養時，二肘相著；若治病時，開二肘節。
呪曰： ^820a22

「『唵〔一〕　阿#CB00074;耶〔二〕
　婆路〔輕呼〕枳帝攝跋〔二合〕囉〔去音〕耶
〔三〕　菩提薩埵〔去音〕耶〔四〕　摩訶薩埵
〔去音〕耶〔五〕　摩訶迦嚧尼迦〔去音〕耶〔六〕
　跢姪他〔七〕　摩吒摩吒〔八〕　槃闍槃闍
〔九〕　頻馱頻馱〔十〕　嗚#CB00292;泮
〔十一〕　莎訶〔十二〕』 ^820a27

「是法印呪，若能日日燒香、作印誦呪，作一切法悉得神驗，大大得力。
other:: 
##  20 鴦俱舍印咒
鴦俱〔去音〕舍印呪第二十〔唐云鉤印〕 ^820b3

「左右小指、中指各屈在掌中，二無名指直竪，
頭相拄，並二大指直竪，以二頭指屈中節，
各捻大指頭，合腕。
呪曰： ^820b6

「『唵〔一〕　阿#CB00074;耶〔二〕
　婆路〔輕呼〕枳帝攝跋〔二合〕囉〔去音〕耶
〔三〕　菩提薩埵〔去音〕耶〔四〕　摩訶薩埵
〔去音〕耶〔五〕　摩訶迦嚧尼迦〔去音〕耶〔六〕
　跢姪他〔七〕　阿羯唎〔二合〕舍耶〔八〕　阿羯唎
〔二合〕舍耶〔九〕　富命〔命冶反〕波跢耶〔十〕
　社囉社囉〔十一〕　莎訶〔十二〕』 ^820b9

「是法印呪，若呪師合藥欲自服時，忽然鬼神奪將去者，
作一白色四肘水壇，其壇中心著一火鑪，
香花、飲食隨分供養，燒白芥子，數數誦呪者，鬼所將藥即於壇上還落地來。
若一日不得，滿於七日作此法者，即得其藥。
若自合藥及為他合，准前作壇，燒白芥子，數數誦呪。
合其藥時，鬼神惡毒不能得便，其所合藥皆悉成就，服者病皆除愈。
other:: 
##  21 觀世音罥索印
觀世音羂索印第二十一 ^820b14

「先屈左小指、無名指，以大指押甲上作孔，
次以右大指從下入孔中，以餘四指把捲，
以大指頭押四指甲上，左頭指、中指並直竪。
用上大呪縛鬼治病——若惡比止欲不行時，
作此法者即斷不行；一切鬼神難降伏者，
以此印縛治一切病，用之大驗；若共他論議，
作此法者，即前人訥不能問答。
一切縛法皆用此印，若欲解時，心作放想即得解脫。
other:: 
##  22 觀世音商佉印咒
觀世音商佉印呪第二十二 ^820b23

「反叉左右頭指、中指在掌中，左右無名指、
小指並直竪相著，二大指並屈，頭押著頭指側，合腕。
呪曰： ^820c3

「『唵〔一〕　阿唎耶〔二〕　婆路〔輕呼〕枳帝攝跋
〔二合〕囉〔去音〕耶〔三〕　菩提薩埵〔去音〕耶
〔四〕　摩訶薩埵〔去音〕耶〔五〕　摩訶迦嚧尼迦
〔去音〕耶〔六〕　跢姪他〔七〕　瞿嚕瞿嚕〔八〕
　毘跢囉〔二合〕娑耶〔九〕　三麼曳悉他
〔二合〕跛耶〔十〕　莎訶〔十一〕』 ^820c6

「是法印呪，若呪師誦呪，雖加功用，不得靈驗、
不能得見觀世音菩薩時，應作水壇縱廣四肘，種種莊嚴。
取一水罐，滿盛淨水，莊嚴罐法如前不異。
將此水罐安置壇中，香湯洗浴，著新淨衣，
入於道場，種種供養，然十六燈、燒薰陸香，
至心發露一切罪障，胡跪作印。
當誦此呪一千八遍，即得見觀世音菩薩，得大靈驗。
若一日不得驗，滿於七日，即得靈驗。 ^820c11

「若坐禪人不得奢摩他、一切鬼神來惱亂者、
又風入身令人失志，如前作壇，從旦起首一日不食，當作此印。
若行道時，念觀世音菩薩名字、若坐作印，
至心誦呪不限遍數，滿一日者即得靈驗。
other:: 
##  23 什皤羅印咒
什皤〔去音〕羅印呪第二十三 ^820c19

「屈左臂向上，竪手掌，向右側著，右手握捲，
博左腕下內文之上，拳頭向上。
呪曰： ^820c25

「『唵〔一〕　阿#CB00074;耶〔二〕
　婆路〔輕呼〕枳帝攝跋〔二合〕囉〔去音〕耶
〔三〕　菩提薩埵〔去音〕耶〔四〕　摩訶薩埵
〔去音〕耶〔五〕　摩訶迦嚧尼迦〔去音〕耶〔六〕
　跢姪他〔七〕　阿祇尼〔二合下同〕〔八〕　阿祇尼
〔九〕　摩訶阿祇尼〔十〕　婆蠅揭唎〔二合〕
〔十一〕　莎訶〔十二〕』 ^820c27

「是法印呪，若作道場時，作此印已，遶四方行誦呪，
數滿三七遍時，即成火界，結界成就。
若有鬼病，作餘法治不得差者，作此印呪，其病即差。
other:: 
##  24 觀世音大心印咒
觀世音大心印呪第二十四 ^821a3

「反叉左右四指在掌，次屈左大指頭入掌中，
直申右大指，押左頭指側，合腕，右大指來去。
呪曰： ^821a8

「『唵〔一〕　阿#CB00074;耶〔二〕
　婆路〔輕呼〕枳帝攝跋〔二合〕囉〔去音〕耶
〔三〕　菩提薩埵〔去音〕耶〔四〕　摩訶薩埵
〔去音〕耶〔五〕　摩訶迦嚧尼迦〔去音〕耶〔六〕
　跢姪他〔七〕　唵〔八〕　阿嚕力〔九〕　莎訶
〔十〕』 ^821a11

「是法印呪，若鬼神變形——或作大蟲、
及野狐等種種諸身——入人身中令其病者，
當作此印，誦呪即差。 ^821a15

「當作一肘圓水壇子，取五淨椀滿盛淨水——中著一椀，四方各一——又壇中心著一盤食。
夜作此法，將病人來近於壇邊，面向東坐，作印誦呪二十一遍。
更將一瓮，即取壇內五椀中水及其盤食寫著瓮中，總相和攪。
呪師手擎，向病人邊右旋三匝。
遙病人已，然後以瓮案病人頂竟，向南寫却。
作是法時，呪師病人二俱向東，病者坐之，
三日作法其病定差；若不差者，即非鬼病。 ^821a17

「若人常作是法供養一切菩薩者，觀世音菩薩見大歡喜。
若以此印喚諸菩薩而供養者，皆能助成觀世音法力，速得成辦。
other:: 
##  25 觀世音散華印咒
觀世音散華印呪第二十五 ^821a25

「仰並左右掌，側相著，列申左右小指、無名指、
中指，相博勿開。次以左右頭指少曲頭，押中指上節側。
次二大指各自屈頭，押頭指下節側，莫著掌。
此印通用二陀羅尼，其一呪曰： ^821b1

「『唵〔一〕　阿#CB00074;耶〔二〕
　婆路〔輕呼〕枳帝攝跋〔二合〕囉〔去音〕耶
〔三〕　菩提薩埵〔去音〕耶〔四〕　摩訶薩埵
〔去音〕耶〔五〕　摩訶迦嚧尼迦〔去音〕耶〔六〕
　跢姪他〔七〕　唵〔八〕　般母婆皤〔去音〕
耶〔九〕　莎訶〔十〕』 ^821b6

「是法印呪，若作一切觀世音壇及餘壇時，印中著花而散供養。
若至佛所及諸法會作印，捧華散諸佛前及觀世音菩薩等前而為供養，
心中作滅一切罪想。 ^821b10

「又一呪曰： ^821b13

「『那〔上音〕謨〔上音〕薩婆佛陀達摩僧伽耶
〔一〕　那〔上音〕謨〔上音〕阿#CB00074;耶
〔二〕　婆路〔輕呼〕枳帝攝跋〔二合〕囉〔去音〕
耶〔三〕　菩提薩埵〔去音〕耶〔四〕　摩訶薩埵
〔去音〕耶〔五〕　摩訶迦嚧尼迦〔去音〕耶〔六〕
　跢姪他〔七〕　杜毘杜毘〔八〕　迦耶杜毘
〔九〕　毘囉〔去音〕闍〔十〕　毘囉〔去音〕尼〔十一〕
　莎訶〔十二〕　〔同前印用〕』 ^821b14

「是法印呪名大散華印陀羅尼，若有比丘、
若比丘尼、若善男子、善女人等持此法印陀羅尼藏諸神呪者，
每於一切諸佛會中在在處處遍是道場，
作是法印，印中捧著雜色華香讚誦前呪。
滿三遍已，散其華香於諸佛會，種種作法，
屈曲聲韻稱揚、讚歎、圍繞、禮拜，及作梵音、
鼓琴等聲歌詠唄響，種種聲徹而合天樂助成其音，自然感動十方一切諸佛聖眾。
當令一切諸佛聞者皆生歡喜，樂同一處，
常為伴侶；一切般若、菩薩聞者，普願眾生遠離惡趣，
速昇彼岸，得成阿耨多羅三藐三菩提；
一切菩薩聞是音者，皆起舞蹈，證成讚者，助其勢力。 ^821b20

「若其讚人臨命終時，一切菩薩來迎，讚者不經八難，直入佛會。 ^821c3

「一切金剛聞是音者，皆生歡喜，普願諸佛常行慈悲，
救諸眾生；一切諸天聞是音者，皆生踊躍，
願諸眾生常受安樂；一切業道聞是音者，
皆寬法令，放大洪恩；地獄眾生聞是音者，
苦具枷鎖一時摧碎，鑊湯鑪炭止沸停燒，
清涼快樂，寒氷溫煖，灰河枯竭。 ^821c4

「舉要言之：一切地獄、一切眾苦自然解脫；
一切鬼神聞是音者，一切皆發菩提之心，
離鬼神身，生於人天，值佛聞法；一切餓鬼聞是音者，
皆蒙甘露，飲食充滿，無飢渴想；一切畜生聞是音者，
常得安樂，不生冤苦，即得捨離畜生之身，若命終後隨佛受記。 ^821c10

「又復，行者作此法時，感得法界一切諸佛、
一一如來、一一般若、一一菩薩、一一金剛、
一一天、龍乃至八部諸鬼神等，各各齎持諸寶、
香華、瓔珞莊嚴，及諸幢幡、眾妙寶蓋、諸莊嚴具、
種種伎樂、種種飲食遍滿虛空，悉同相助行者供養。
由是行者作印誦呪，讚成菩薩威神力故，功德如是。 ^821c16

「設復有人每於晨朝洗手面已，向尊像前合掌，
一心誦呪三遍，勝以種種香華飲食供養十萬億佛功德，何況作印如法供養？
此呪神力說不可盡，今但略說。
other:: 
##  26 禮拜印咒
禮拜印呪第二十六 ^821c22

「二脚膝著地坐，先合掌，左右指頭總叉入，
平齊，右押左。作此印竟，禮拜觀世音及禮三寶，
兩膝徐徐雙下著地，坐定，頭著地禮。
呪曰： ^821c28

「『唵〔一〕　阿#CB00074;耶〔二〕
　婆路〔輕呼〕枳帝攝跋〔二合〕囉〔去音〕耶
〔三〕　菩提薩埵〔去音〕耶〔四〕　摩訶薩埵
〔去音〕耶〔五〕　摩訶迦嚧尼迦〔去音〕耶〔六〕
　跢姪他〔七〕　鉢囉尼鉢吒〔智亞反〕〔八〕
　毘知若〔二合〕波夜彌〔九〕　婆伽〔上音〕
梵〔上音〕〔十〕　摩訶迦嚧尼迦〔十一〕　莎訶
〔十二〕』 ^822a3

「是法印呪，若作道場及常供養，隨所逢見諸佛會處隨喜之時當作是印，
至心誦呪，稱讚三寶，作禮一拜，遍諸十方一切剎土恒河沙俱胝諸佛皆與受記，
滅除禮者萬生已來罪障，悉除豁盡無餘。
臨命終時，所禮諸佛皆來迎接，橫截業道，
不經諸難，直入佛會，必定證得無生法忍，成不退地。
other:: 
##  27 毘社富囉迦印
毘社富囉迦印第二十七 ^822a8

「左右二腕相著，左右頭指已下四指頭相著，
開掌中央，並二大指直申，頭各當頭指中節倒，下屈出左右掌背下節。
此印與上乞兒呪同。
other:: 
##  28 毘居唎多印
毘居唎多印第二十八〔唐云瞋印，第一面〕 ^822a16

「起立，並脚指齊，屈左手小指，以大指押甲上，
餘三指磔開直申，將以三指橫著額上，
以右手虎口叉右腰側，四指向前，面作瞋形。
是法印呪，若作此印摧伏一切惡魔外道皆無所畏作，此印處一切鬼神永皆無也。
other:: 
##  29 離羅印
離羅印第二十九 ^822a21

「准前，唯改左手中指已下三指屈在掌中，
頭指屈中節，與大指頭齊頭，開二分許，
著眉間上，指頭向下垂，面作寬容，莫作瞋形。
是法身印，若作此法，六道眾生一切皆得離諸苦難。
other:: 
##  30 婆羊揭唎印
婆羊揭唎印第三十 ^822a27

「准前，唯改左大指屈向掌中，以中指下三指屈把大指，
頭指直申，指頭向口，勿令著，口、舌與頭指一時俱動，
面目殺〔沙界反〕怒，作大瞋形。
是法身印亦名毘唎俱致若，作此法，一切鬼病悉皆除差。
other:: 
##  31 娑馱印
娑馱印第三十一 ^822b5

「准前，立地，以左手叉左腰側，右手頭指、
無名指、小指屈向掌中，以大指押頭指與無名指上，
中指直申著眉間，中指頭向下垂，面作寬容，莫作瞋形。
是法身印，若人日日作此印法燒香供養，
蒙觀世音菩薩歡喜，隨其所欲皆得稱意。
other:: 
##  32 阿嚕陀囉印
阿嚕陀囉印第三十二 ^822b11

「准前立地，唯改右手，中指直竪，以頭指 #CB03366;在中指背上，
頭當上節，並屈無名指、小指，少曲中指與無名指頭，
開二寸許，大指直竪，大指頭與中指頭開四寸許，
大指頭著於頂上，中指頭向前，莫著頭。
是法身印，若作此印，一切惡人、惡鬼神等皆悉變心，轉作好心。
other:: 
## 33 特崩沙尼印
特崩〔二合〕沙尼印第三十三 ^822b18

「准前，立地，唯改右手屈臂節，斜出外，總申五指，
相博橫掌，以大指側當胸，勿令著胸，是法身印。
若治鬼病，即以此印掌向右斫之。 ^822b26

「日日燒香作此印者，蒙觀世音菩薩歡喜，
諸惡障難悉滅無餘，所有一切諸惡鬼神皆不得近、亦不能得便。
other:: 
##  34 闇耶印
闇耶印第三十四 ^822b29

「准前，立地，左右二手各屈大指在掌中，
以中指下三指各把大指，左右頭指頭側相著，
左右中指以下三指背中節相著，將於眉上翻著，頭指頭向下垂。
是法前印，若作此印，降伏一切鬼、神、天等，
悉皆怖畏，當用治病。
other:: 
##  35 毘闍耶印
毘闍耶印第三十五 ^822c4

「當起立地，二脚相離二尺許，脚指並齊，
左右中指屈中節在掌中，次以並二大指押上，
左右頭指、無名指、小指頭皆相著，三指側皆開，
合腕，以二大指下節當額上著，指頭向上。
是法身印，若作大功德道場壇時起大雲雨、
大風動者，當作此印誦呪一百八遍，將鹽末和白芥子一捻一呪投火中燒，
其雲、風、雨應時即止。
若入壇弟子被鬼入身令其病者，如上燒之，其病即差。
若作法時恐有惡人來觸惱者，如上燒之，
惡人即去，必生善心。 ^822c11

「後作法竟欲放却時，呪酥一遍一投火燒，一百八遍即放得脫。
other:: 
##  36 阿目多印
阿目多印第三十六 ^822c20

「當起立地，左右脚跟頭相向著，大屈二脚膝，
如坐不坐，左右中指下三指各屈在掌中，
左右三指中節相向拄著，二頭指竪，頭斜相著，
以二大指頭亦相著以博中指側，將以先著胸上。
次舉其印，以左右中指下三指上節著於額上，
頭指頭向上，觀世音菩薩在於佛前。
作此印時，欲界天魔皆悉戰慄，諸鬼神等悉皆倒地，
諸佛、菩薩、金剛、天等悉皆大喜，同時讚歎。
爾時，觀世音菩薩語諸鬼云：『汝等魔鬼莫倒莫怖，
汝等起坐，我於今日作此法印，諸四部眾學此法者莫令短命、
作病難等。』若人日日作此印法種種供養者，
即得大驗，死生阿彌陀佛國，近於阿耨多羅三藐三菩提。
other:: 
##  37 阿波羅質多印
阿波羅質多印第三十七 ^822c24

「起立地，先大屈左脚膝，正直 #CB00567;踏地，
脚指向前，右脚斜直申向右邊，脚指向前，
反叉左右頭指、無名指在掌中，右押左，
左右小指、中指頭相著，並二大指直竪，
莫著頭指側，合腕舉印，向右腋上著。
是法身印，誦前大呪七遍已竟，然後更舉向額上著，更呪七遍。
隨何國土作此法者，五穀豐熟，人民無病，能破一切諸外道法。
other:: 
## 38 魔羅栖那波囉末陀儞印
魔羅栖那波囉末〔平音〕陀儞印第三十八 ^823a9

「合腕，左右大指、小指並竪，左右頭指、中指、
無名指各屈，頭各相離一寸許，諸指頭側各開半寸許，
舉之，以腕下在頭頂上著之，屈右膝如前身印左膝，申左脚如前印右脚。
觀世音菩薩在於佛前，作如是言：『我今有十一面，各出一印。
若人見聞及學此法，如法行者，四重、五逆、
及恒沙罪一時消滅，猶如猛火燒諸草木。
隨何國土有此法處，與我自身現住無異。』
此十一印總用最初大陀羅尼。
other:: 
##  39 咥哩首羅印咒
" wit=咥哩〔二合〕首羅印呪第三十九 ^823a19

「右手屈小指，以大指押甲上，磔申餘三指叉右腰側，
左同右，唯屈左臂向上，以腕背當腋上著之，身坐。
呪曰： ^823a29

「『唵〔一〕　阿#CB00074;耶〔二〕
　婆路〔輕呼〕枳帝攝跋〔二合〕囉〔去音〕耶
〔三〕　菩提薩埵〔去音〕耶〔四〕　摩訶薩埵
〔去音〕耶〔五〕　摩訶迦嚧尼迦〔去音〕耶〔六〕
　跢姪他〔七〕　陀囉尼〔八〕　陀囉尼〔九〕
　毘陀囉尼〔十〕　瞋陀〔上音〕尼〔十一〕　頻陀
〔上音〕尼〔十二〕　莎訶〔十三〕』 ^823b3

「是法印呪，若人日日香湯洗浴——若日日不能浴者，
八日、十日、十四日、十五日香湯洗浴——入道場中，作二肘水壇。
其壇中心著一香鑪，燒沈水香，誦《阿彌陀經》，一切處用皆悉得驗。
自身所有一切罪障，日日作印，數數懺悔，
至心誦呪，一切罪障皆悉消滅。
other:: 
##  40 觀世音索印
觀世音索印第四十 ^823b8

「左手屈小指，以大指押甲上作孔，右手大指從孔下入，以四指把捲左三指磔竪。
若作如上二印法者，一切鬼等及諸難事皆無所畏。
other:: 
##  41 觀世音母印
觀世音母印第四十一 ^823b15

「左手屈小指以大指押甲上作孔，右手小指從下入孔，
以大指押甲上，狀如鉤鎖，二無名指頭相著，
二中指各 #CB03366;在二無名指甲背頭相著，
二頭指頭各在無名指甲根側，頭勿相著，
開一分許，頭指來去。
呪曰： ^823b20

「『那〔上音〕謨〔上音〕阿#CB00074;耶
〔一〕　婆路〔輕呼〕枳帝攝跋〔二合〕囉〔去音〕
耶〔二〕　菩提薩埵〔去音〕耶〔三〕　摩訶薩埵
〔去音〕耶〔四〕　摩訶迦嚧尼迦〔去音〕耶〔五〕
　跢姪他〔六〕　迦〔上音〕吒毘迦吒〔七〕　剛迦吒
〔八〕　迦〔上音〕吒毘迦吒〔九〕　剛迦〔上音〕
吒〔十〕　婆迦婆〔上音〕底〔十一〕　毘社曳
〔十二〕　莎訶〔十三〕』 ^823b25

「此印及呪通一切用。
other:: 
##  42 觀世音母娑羅跢印
觀世音母娑羅〔上音〕跢印第四十二 ^823c2

「准前，唯改二頭指頭相著，用前母呪。
other:: 
##  43 摩訶摩羅印
摩訶摩羅印第四十三 ^823c4

「准前，唯改二無名指開之，二頭指屈中節，
頭相拄，離無名指。 ^823c5

「是法印呪，用前母呪取一淨瓫以盛香水，
當作此印以攪香水，呪三七遍。
次舉此印印自頂上，如是三遍，即用前呪香湯洗浴，
著新淨衣，入於道場，護身結界請觀世音，
種種供養、燒香、散華。
呪師在於觀世音前當作此呪，隨心所願，心口乞願皆悉得驗。
other:: 
##  44 觀世音檀陀印
觀世音檀陀印第四十四 ^823c7

「准前，唯改合二無名指頭，右大指申之，
以二頭指頭相拄，右小指鉤左小指根，用上母呪。 ^823c14

「是法印呪，若人日日作此印者，得四禪定，
命終以後得生西方無量壽國，成阿鞞跋致。 ^823c16

「如上四印通用觀世音母呪。
other:: 
##  45 觀世音君馳印咒
觀世音君馳印呪第四十五 ^823c17

「立地，並脚，左手把捲屈臂向上，腕當肩前，
勿令著肩，腕內向肩，右手申臂向下，五指總申，掌背勿著脾。
呪曰： ^823c20

「『那〔上音〕謨〔上音〕阿#CB00074;耶
〔一〕　婆路〔輕呼〕枳帝攝跋〔二合〕囉〔去音〕
耶〔二〕　菩提薩埵〔去音〕耶〔三〕　摩訶薩埵
〔去音〕耶〔四〕　摩訶迦嚧尼迦〔去音〕耶〔五〕
　跢姪他〔六〕　唵〔七〕　毘郎〔輕呼〕伽〔上音〕
儞〔八〕　莎訶〔九〕』
other:: 
##  46 鴦俱舍印
鴦俱〔去音〕舍印第四十六〔唐云釣印〕 ^823c23

「合腕，並二大指直申，二頭指屈中節，頭相拄，
勿著於大指頭，二中指頭相著，二無名指屈中節，
頭相著，其頭當中指上節側，二小指直竪，
頭相著，頭勿著無名指側，掌內開之。
other:: 
##  47 般那摩印
般那摩印第四十七 ^823c28

「准前，唯改中指，開頭二分許，向頂上著。
通一切用呪，白芥子及灰用之。
other:: 
##  48 跋折囉母瑟知印
跋折囉母瑟知〔二合〕印第四十八 ^824a4

「准前鴦俱舍印，唯改二頭指，少曲，各在中指背當上節，
勿著，一分許開之，二大指並押中指中節側。
other:: 
##  49 阿叉摩羅印亦名跢賒波囉蜜多印
阿〔上音〕叉摩羅印亦名跢賒波囉蜜多印第四十九 ^824a7

「准前，唯改二小指，各屈在掌中，兩掌側相著，
二大指各屈頭，當頭指下節側。 ^824a12

「以上五印總共通用前君馳呪。 ^824a13

「是法印呪，若人日日香湯洗浴，入於道場，
護身結界，種種供養作此法，是人定得阿鞞跋致。
other:: 
##  50 阿彌陀佛印咒
阿彌陀佛印呪第五十 ^824a15

「小開腕，並二大指，屈節，頭向下，二小指各屈，
以二大指頭著側，中指頭相著，二無名指、
二頭指各屈中節，頭相拄，大指來去。
呪曰： ^824a19

「『那〔上音〕謨〔上音〕阿唎耶〔一〕　阿彌陀婆
〔去音〕耶〔二〕　跢他揭多〔去音〕耶〔三〕　阿囉訶
〔上音〕羝〔四〕　三藐三菩陀〔去音〕耶〔五〕　跢姪他
〔六〕　唵〔七〕　阿彌唎跢婆跛拪〔八〕　阿波跛娑
〔上音〕耶〔九〕　莎訶〔十〕』 ^824a22

「作壇法時用此印呪。
other:: 
##  51 釋迦牟尼佛眼印咒
釋迦牟尼佛眼印呪第五十一 ^824a26

「反叉無名指及二小指在掌中，二中指直竪，
頭相著，並二大指直申，二頭指屈中節，
頭相拄，以押二大指頭上，合腕。
呪曰： ^824a28

「『唵〔一〕　毘嚧闍〔上音〕儞〔二〕　莎訶〔三〕』
other:: 
##  52 地天印咒
地天印呪第五十二 ^824b2

「合腕，二頭指及小指反叉在掌中，右押左，
二中指及二無名指直竪，頭相著，二大指並竪，
押二頭指側，大指來去。
呪曰： ^824b4

「『唵〔一〕　婆孫陀#CB00074;
〔二〕　阿那陀若〔三〕　鉢囉〔二合上〕波囉
〔上音〕怛儞〔二合〕〔四〕　莎訶〔五〕』 ^824b7

「是法印呪，若作大壇贖地之時，用此印呪以為地契。 ^824b9

「略說印檀陀羅尼竟。」
爾時，觀世音菩薩摩訶薩白佛言：「世尊！
若有善男子、善女人有能依行觀世音教作呪法者，
彼善男子、善女人用白栴檀作十一面觀世音像。
其木要須精好堅實，不得枯篋，其像身量長佛一肘
〔若人肘量，二肘一磔〕——若不得者，一尺三寸作之亦得。 ^824b10

「作十一面：當前三面作菩薩面、左廂三面當作瞋面、
右廂三面似菩薩面，狗牙上出、後有一面當作笑面、其頂上面當作佛面。
其十一面各戴華冠，其花冠中各各安一阿彌陀佛。 ^824b15

「其像左手把一澡罐，其澡罐口插一蓮華。
右臂垂下，展其右手以串瓔珞，施無畏手。 ^824b20

「其像身上刻出瓔珞，種種莊嚴作其像身。
若以金、銀、鍮石畫等，悉皆得之。 ^824b21

「爾時，其人造此像已，欲求心中所願成者，從白月一日入於道場至十三日。
入道場時，香湯洗浴，著新淨衣——淨衣三具，
一日之中三時換衣，晨朝、日中、及日暮時各著一衣。
上屏之時脫捨淨衣，著污衣裳。 ^824b24

「行道之人一食長齋，不食餘味，唯食大麥、乳糜。 ^824b28

「安道場處必須淨室，掘地治法如前七日壇中所說，
泥拭鮮潔，香泥塗地。
復以香水遍灑其地，在其室中量八肘地，
縱廣正等，四角竪柱，周匝懸幡。 ^824b29

「正壇中央施一高座，置十一面觀世音像，像面向西。
以種種華散道場內，唯燒沈水、蘇合等香。 ^824c3

「從初一日乃至七日，三時各誦根本大呪一百八遍，未須獻食。
從八日中時至十三日，日別一獻種種飲食及餘果子，
所獻之食不著盤上，唯敷淨草新淨瓦器并諸葉等盛獻飲食。
於十四日、十五日中，倍加種種上妙香華、
種種餚饍、及餘雜果，倍勝於前，以為獻佛。 ^824c6

「其行法者，唯敷莎草以為坐具，胡跪恭敬，正面向像。
於十四日及十五日，在其像前然栴檀火，
取蘇摩那油一升，淨銅器盛，置行者前。
復須沈水香，麁細如箸，寸截數滿一千八段。
爾時，行者後十五日日中以後取一沈香塗蘇摩那油，
呪之一遍，投前所燒栴檀火中，如是次第盡千八段。 ^824c12

「爾時，行者於其二日全不得食。
至十五日夜靜之時，觀世音菩薩來入道場，其栴檀像自然搖動。
爾時，三千大千世界一時振動，其像頂上佛面出聲，
讚行者言：『善哉，善哉！
善男子！我來看汝，所有願者悉令滿足。』
時有四願。何等為四？
一者、願我不離坐處，即得飛騰虛空而去，
自在無礙；二者、願我在於一切賢聖眾中無所障礙，
得三菩提；三者、願我常作持呪仙人中王；
四者、願我現身即得隨從觀世音菩薩，是名四願。
爾時，行者於四願中隨意乞者，時觀世音即與一願。 ^824c18

「其四願中若不得者，更至後月十五日朝更立道場，
於道場中置二軀像，於其像中有舍利者還以十一面觀世音像置舍利像邊，
應須一千八莖好華。
其行法者在於像前，敷草為坐，胡跪恭敬，
取其一華，呪之一遍散著像上，如是乃盡一千八華。
盡其華已，爾時觀世音像正前菩薩面出大雷聲。
爾時，行者安心定意，不得恐怖。
雷聲出時，一切振動。 ^824c29

「爾時，行者口常誦呪，雷聲出時即當乞願，
發聲唱言：『南無觀世音菩薩！
弟子何時能救一切眾生種種苦惱？
何時當滿一切眾願？』
時觀世音隨願即與。
當與願時，天龍八部、諸鬼神等皆無障難。 ^825a8

「當用牛黃置草葉上，在觀世音菩薩像前用觀世音心印印呪一千八遍，
和其煖水洗浴其身，一切障難、一切惡夢、一切疾病皆得除愈。 ^825a12

「用石流黃、雄黃二種各取等分，置草葉上，
在觀世音菩薩像前用觀世音心印呪呪滿一千八遍，
和其煖水洗浴其身，一切障難、一切惡夢、一切疫病皆得除愈。 ^825a16

「若月蝕時，用赤銅鉢盛牛酥三兩，在於露地，在觀世音像前用黃土泥塗作圓壇——一尺五寸——酥鉢置上。 ^825a20

「從初蝕時誦呪，乃至是月還生，如是方止。
取其酥食，必須食盡，不得留殘。
食此酥已，身中疾病悉得除愈。 ^825a22

「若有國土人民疫病、一切畜生疾病死時，
安置道場，取白芥子，押取其油使滿一升；
取紫橿木大如筆管，寸截數滿一千八段。
先於像前然紫橿柴，次取寸截細紫橿木浸著油中，
取其一段，呪一遍已投火中燒，如是乃盡一千八段。
爾時，能使一切人民及諸畜生所有疫病悉得除愈。 ^825a25

「復次，若有他方怨賊欲來侵境，以此觀世音像面正向彼怨賊來所，
種種香華、飲食供養。
應取燕脂大如大豆，誦呪一千八遍滿已，
塗像左廂瞋面之上，令彼怨賊不能前進。 ^825b3

「若人卒得狂病，呪其白線，一呪一結，成三七結。
像前胡跪，更呪其線一百八遍，繫著此像正前項上。
經一宿已，取繫病者項；若二日不差，還取呪索，
更呪一百八遍，絞著像頸，又經一宿取繫病人項，其病即差。 ^825b6

「若有諸鬼入人宅中，像前然火，取薰陸香一百八顆，一呪一顆投火中燒。
如是燒盡一百八顆，所有惡鬼悉皆散走，不敢更住。 ^825b12

「若有怨讎欲求人便，取其白線在於像前，
一呪一結，一百八結，繫像左廂瞋面項上。
經一宿已，解取此索，稱彼怨字，一稱一截乃至截盡一百八結，
怨人所作惡計不成。 ^825b14

「若人相恨，取五色線搓為呪索，像前胡跪，
一呪一結一百八結，繫像左廂瞋面項上。
經一宿已，解取自繫左臂之上，令彼瞋者和解歡喜。 ^825b18

「若有人等欲求善事，取五色線搓作為索，
像前胡跪，一呪一結成七結已，繫著正前像面項上。
經一宿已，取繫自身，所求如意。 ^825b22

「若人自知身有障難，種種妙香相和塗像，復以香水洗浴其像。
浴像畢已，還收取水，對像呪一百八遍，浴自身體。
自浴身已，一切障難悉皆消滅。」 ^825b24

爾時，觀世音菩薩在佛前說俱致印法及陀羅尼七千壇法。
說此法竟，告大眾言：「若欲修行此呪法者，
先須入壇，然後乃行；若不入者，不得輒教此印呪法；
若輒教者，師及弟子獲大重罪。」 ^825b29

說此品時，一切大眾同時讚言：「善哉，善哉！
大悲大士為欲救護一切眾生說印神呪及諸壇法，我等大眾亦當隨喜頂戴受持。」 ^825c4

說此經已，時會大眾一時俱起，遶佛三匝，禮佛而去。 ^825c7

已上十一面觀世音神呪。
佛說陀羅尼集經卷第四
 ^825c9
