
hui:: 
pin:: 
### 57
大般若波羅蜜多經卷第一百五十九
三藏法師玄奘奉　詔譯
初分校量功德品第三十之五十七
時，天帝釋復白佛言：「世尊！
云何諸善男子、善女人等說無所得淨戒波羅蜜多名說真正淨戒波羅蜜多？」 ^855b24

佛言：「憍尸迦！若善男子、善女人等，為發無上菩提心者宣說淨戒波羅蜜多，
作如是言：『汝善男子應修淨戒波羅蜜多，
不應觀色若常若無常，不應觀受、想、行、識若常若無常。
何以故？色色自性空，受、想、行、識受、想、行、
識自性空；是色自性即非自性，是受、想、
行、識自性亦非自性，若非自性即是淨戒波羅蜜多。
於此淨戒波羅蜜多，色不可得，彼常無常亦不可得；
受、想、行、識皆不可得，彼常無常亦不可得。
所以者何？此中尚無色等可得，何況有彼常與無常！
汝若能修如是淨戒，是修淨戒波羅蜜多。』 ^855b26

「復作是言：『汝善男子應修淨戒波羅蜜多，
不應觀色若樂若苦，不應觀受、想、行、識若樂若苦。
何以故？色色自性空，受、想、行、識受、想、行、
識自性空；是色自性即非自性，是受、想、
行、識自性亦非自性，若非自性即是淨戒波羅蜜多。
於此淨戒波羅蜜多，色不可得，彼樂與苦亦不可得；
受、想、行、識皆不可得，彼樂與苦亦不可得。
所以者何？此中尚無色等可得，何況有彼樂之與苦！
汝若能修如是淨戒，是修淨戒波羅蜜多。』 ^855c8

「復作是言：『汝善男子應修淨戒波羅蜜多，
不應觀色若我若無我，不應觀受、想、行、識若我若無我。
何以故？色色自性空，受、想、行、識受、想、行、
識自性空，是色自性即非自性，是受、想、
行、識自性亦非自性，若非自性即是淨戒波羅蜜多。
於此淨戒波羅蜜多，色不可得，彼我無我亦不可得；
受、想、行、識皆不可得，彼我無我亦不可得。
所以者何？此中尚無色等可得，何況有彼我與無我！
汝若能修如是淨戒，是修淨戒波羅蜜多。』 ^855c17

「復作是言：『汝善男子應修淨戒波羅蜜多，
不應觀色若淨若不淨，不應觀受、想、行、識若淨若不淨。
何以故？色色自性空，受、想、行、識受、想、行、
識自性空；是色自性即非自性，是受、想、
行、識自性亦非自性，若非自性即是淨戒波羅蜜多。
於此淨戒波羅蜜多，色不可得，彼淨不淨亦不可得；
受、想、行、識皆不可得，彼淨不淨亦不可得。
所以者何？此中尚無色等可得，何況有彼淨與不淨！
汝若能修如是淨戒，是修淨戒波羅蜜多。』 ^855c27

「憍尸迦！是善男子、善女人等作此等說，是為宣說真正淨戒波羅蜜多。 ^856a7

「復次，憍尸迦！若善男子、善女人等，為發無上菩提心者宣說淨戒波羅蜜多，
作如是言：『汝善男子應修淨戒波羅蜜多，
不應觀眼處若常若無常，不應觀耳、鼻、
舌、身、意處若常若無常。
何以故？眼處眼處自性空，耳、鼻、舌、身、意處耳、
鼻、舌、身、意處自性空；是眼處自性即非自性，
是耳、鼻、舌、身、意處自性亦非自性，若非自性即是淨戒波羅蜜多。
於此淨戒波羅蜜多，眼處不可得，彼常無常亦不可得；
耳、鼻、舌、身、意處皆不可得，彼常無常亦不可得。
所以者何？此中尚無眼處等可得，何況有彼常與無常！
汝若能修如是淨戒，是修淨戒波羅蜜多。』 ^856a10

「復作是言：『汝善男子應修淨戒波羅蜜多，
不應觀眼處若樂若苦，不應觀耳、鼻、舌、
身、意處若樂若苦。
何以故？眼處眼處自性空，耳、鼻、舌、身、意處耳、
鼻、舌、身、意處自性空；是眼處自性即非自性，
是耳、鼻、舌、身、意處自性亦非自性，若非自性即是淨戒波羅蜜多。
於此淨戒波羅蜜多，眼處不可得，彼樂與苦亦不可得；
耳、鼻、舌、身、意處皆不可得，彼樂與苦亦不可得。
所以者何？此中尚無眼處等可得，何況有彼樂之與苦！
汝若能修如是淨戒，是修淨戒波羅蜜多。』 ^856a22

「復作是言：『汝善男子應修淨戒波羅蜜多，
不應觀眼處若我若無我，不應觀耳、鼻、
舌、身、意處若我若無我。
何以故？眼處眼處自性空，耳、鼻、舌、身、意處耳、
鼻、舌、身、意處自性空；是眼處自性即非自性，
是耳、鼻、舌、身、意處自性亦非自性，若非自性即是淨戒波羅蜜多。
於此淨戒波羅蜜多，眼處不可得，彼我無我亦不可得；
耳、鼻、舌、身、意處皆不可得，彼我無我亦不可得。
所以者何？此中尚無眼處等可得，何況有彼我與無我！
汝若能修如是淨戒，是修淨戒波羅蜜多。』 ^856b3

「復作是言：『汝善男子應修淨戒波羅蜜多，
不應觀眼處若淨若不淨，不應觀耳、鼻、
舌、身、意處若淨若不淨。
何以故？眼處眼處自性空，耳、鼻、舌、身、意處耳、
鼻、舌、身、意處自性空；是眼處自性即非自性，
是耳、鼻、舌、身、意處自性亦非自性，若非自性即是淨戒波羅蜜多。
於此淨戒波羅蜜多，眼處不可得，彼淨不淨亦不可得；
耳、鼻、舌、身、意處皆不可得，彼淨不淨亦不可得。
所以者何？此中尚無眼處等可得，何況有彼淨與不淨！
汝若能修如是淨戒，是修淨戒波羅蜜多。』 ^856b13

「憍尸迦！是善男子、善女人等作此等說，是為宣說真正淨戒波羅蜜多。 ^856b23

「復次，憍尸迦！若善男子、善女人等，為發無上菩提心者宣說淨戒波羅蜜多，
作如是言：『汝善男子應修淨戒波羅蜜多，
不應觀色處若常若無常，不應觀聲、香、
味、觸、法處若常若無常。
何以故？色處色處自性空，聲、香、味、觸、法處聲、
香、味、觸、法處自性空；是色處自性即非自性，
是聲、香、味、觸、法處自性亦非自性，若非自性即是淨戒波羅蜜多。
於此淨戒波羅蜜多，色處不可得，彼常無常亦不可得；
聲、香、味、觸、法處皆不可得，彼常無常亦不可得。
所以者何？此中尚無色處等可得，何況有彼常與無常！
汝若能修如是淨戒，是修淨戒波羅蜜多。』 ^856b26

「復作是言：『汝善男子應修淨戒波羅蜜多，
不應觀色處若樂若苦，不應觀聲、香、味、
觸、法處若樂若苦。
何以故？色處色處自性空，聲、香、味、觸、法處聲、
香、味、觸、法處自性空；是色處自性即非自性，
是聲、香、味、觸、法處自性亦非自性，若非自性即是淨戒波羅蜜多。
於此淨戒波羅蜜多，色處不可得，彼樂與苦亦不可得；
聲、香、味、觸、法處皆不可得，彼樂與苦亦不可得。
所以者何？此中尚無色處等可得，何況有彼樂之與苦！
汝若能修如是淨戒，是修淨戒波羅蜜多。』 ^856c9

「復作是言：『汝善男子應修淨戒波羅蜜多，
不應觀色處若我若無我，不應觀聲、香、
味、觸、法處若我若無我。
何以故？色處色處自性空，聲、香、味、觸、法處聲、
香、味、觸、法處自性空；是色處自性即非自性，
是聲、香、味、觸、法處自性亦非自性，若非自性即是淨戒波羅蜜多。
於此淨戒波羅蜜多，色處不可得，彼我無我亦不可得；
聲、香、味、觸、法處皆不可得，彼我無我亦不可得。
所以者何？此中尚無色處等可得，何況有彼我與無我！
汝若能修如是淨戒，是修淨戒波羅蜜多。』 ^856c19

「復作是言：『汝善男子應修淨戒波羅蜜多，
不應觀色處若淨若不淨，不應觀聲、香、
味、觸、法處若淨若不淨。
何以故？色處色處自性空，聲、香、味、觸、法處聲、
香、味、觸、法處自性空；是色處自性即非自性，
是聲、香、味、觸、法處自性亦非自性，若非自性即是淨戒波羅蜜多。
於此淨戒波羅蜜多，色處不可得，彼淨不淨亦不可得；
聲、香、味、觸、法處皆不可得，彼淨不淨亦不可得。
所以者何？此中尚無色處等可得，何況有彼淨與不淨！
汝若能修如是淨戒，是修淨戒波羅蜜多。』 ^856c29

「憍尸迦！是善男子、善女人等作此等說，是為宣說真正淨戒波羅蜜多。 ^857a10

「復次，憍尸迦！若善男子、善女人等，為發無上菩提心者宣說淨戒波羅蜜多，
作如是言：『汝善男子應修淨戒波羅蜜多，
不應觀眼界若常若無常，不應觀色界、
眼識界及眼觸、眼觸為緣所生諸受若常若無常。
何以故？眼界眼界自性空，色界、眼識界及眼觸、
眼觸為緣所生諸受色界乃至眼觸為緣所生諸受自性空；
是眼界自性即非自性，是色界乃至眼觸為緣所生諸受自性亦非自性，
若非自性即是淨戒波羅蜜多。
於此淨戒波羅蜜多，眼界不可得，彼常無常亦不可得；
色界乃至眼觸為緣所生諸受皆不可得，彼常無常亦不可得。
所以者何？此中尚無眼界等可得，何況有彼常與無常！
汝若能修如是淨戒，是修淨戒波羅蜜多。』 ^857a13

「復作是言：『汝善男子應修淨戒波羅蜜多，
不應觀眼界若樂若苦，不應觀色界、眼識界及眼觸、眼觸為緣所生諸受若樂若苦。
何以故？眼界眼界自性空，色界、眼識界及眼觸、
眼觸為緣所生諸受色界乃至眼觸為緣所生諸受自性空；
是眼界自性即非自性，是色界乃至眼觸為緣所生諸受自性亦非自性，
若非自性即是淨戒波羅蜜多。
於此淨戒波羅蜜多，眼界不可得，彼樂與苦亦不可得；
色界乃至眼觸為緣所生諸受皆不可得，彼樂與苦亦不可得。
所以者何？此中尚無眼界等可得，何況有彼樂之與苦！
汝若能修如是淨戒，是修淨戒波羅蜜多。』 ^857a27

「復作是言：『汝善男子應修淨戒波羅蜜多，
不應觀眼界若我若無我，不應觀色界、
眼識界及眼觸、眼觸為緣所生諸受若我若無我。
何以故？眼界眼界自性空，色界、眼識界及眼觸、
眼觸為緣所生諸受色界乃至眼觸為緣所生諸受自性空；
是眼界自性即非自性，是色界乃至眼觸為緣所生諸受自性亦非自性，
若非自性即是淨戒波羅蜜多。
於此淨戒波羅蜜多，眼界不可得，彼我無我亦不可得；
色界乃至眼觸為緣所生諸受皆不可得，彼我無我亦不可得。
所以者何？此中尚無眼界等可得，何況有彼我與無我！
汝若能修如是淨戒，是修淨戒波羅蜜多。』 ^857b10

「復作是言：『汝善男子應修淨戒波羅蜜多，
不應觀眼界若淨若不淨，不應觀色界、
眼識界及眼觸、眼觸為緣所生諸受若淨若不淨。
何以故？眼界眼界自性空，色界、眼識界及眼觸、
眼觸為緣所生諸受色界乃至眼觸為緣所生諸受自性空；
是眼界自性即非自性，是色界乃至眼觸為緣所生諸受自性亦非自性，
若非自性即是淨戒波羅蜜多。
於此淨戒波羅蜜多，眼界不可得，彼淨不淨亦不可得；
色界乃至眼觸為緣所生諸受皆不可得，彼淨不淨亦不可得。
所以者何？此中尚無眼界等可得，何況有彼淨與不淨！
汝若能修如是淨戒，是修淨戒波羅蜜多。』 ^857b23

「憍尸迦！是善男子、善女人等作此等說，是為宣說真正淨戒波羅蜜多。 ^857c6

「復次，憍尸迦！若善男子、善女人等，為發無上菩提心者宣說淨戒波羅蜜多，
作如是言：『汝善男子應修淨戒波羅蜜多，
不應觀耳界若常若無常，不應觀聲界、
耳識界及耳觸、耳觸為緣所生諸受若常若無常。
何以故？耳界耳界自性空，聲界、耳識界及耳觸、
耳觸為緣所生諸受聲界乃至耳觸為緣所生諸受自性空；
是耳界自性即非自性，是聲界乃至耳觸為緣所生諸受自性亦非自性，
若非自性即是淨戒波羅蜜多。
於此淨戒波羅蜜多，耳界不可得，彼常無常亦不可得；
聲界乃至耳觸為緣所生諸受皆不可得，彼常無常亦不可得。
所以者何？此中尚無耳界等可得，何況有彼常與無常！
汝若能修如是淨戒，是修淨戒波羅蜜多。』 ^857c9

「復作是言：『汝善男子應修淨戒波羅蜜多，
不應觀耳界若樂若苦，不應觀聲界、耳識界及耳觸、耳觸為緣所生諸受若樂若苦。
何以故？耳界耳界自性空，聲界、耳識界及耳觸、
耳觸為緣所生諸受聲界乃至耳觸為緣所生諸受自性空；
是耳界自性即非自性，是聲界乃至耳觸為緣所生諸受自性亦非自性，
若非自性即是淨戒波羅蜜多。
於此淨戒波羅蜜多，耳界不可得，彼樂與苦亦不可得；
聲界乃至耳觸為緣所生諸受皆不可得，彼樂與苦亦不可得。
所以者何？此中尚無耳界等可得，何況有彼樂之與苦！
汝若能修如是淨戒，是修淨戒波羅蜜多。』 ^857c23

「復作是言：『汝善男子應修淨戒波羅蜜多，
不應觀耳界若我若無我，不應觀聲界、
耳識界及耳觸、耳觸為緣所生諸受若我若無我。
何以故？耳界耳界自性空，聲界、耳識界及耳觸、
耳觸為緣所生諸受聲界乃至耳觸為緣所生諸受自性空；
是耳界自性即非自性，是聲界乃至耳觸為緣所生諸受自性亦非自性，
若非自性即是淨戒波羅蜜多。
於此淨戒波羅蜜多，耳界不可得，彼我無我亦不可得；
聲界乃至耳觸為緣所生諸受皆不可得，彼我無我亦不可得。
所以者何？此中尚無耳界等可得，何況有彼我與無我！
汝若能修如是淨戒，是修淨戒波羅蜜多。』 ^858a6

「復作是言：『汝善男子應修淨戒波羅蜜多，
不應觀耳界若淨若不淨，不應觀聲界、
耳識界及耳觸、耳觸為緣所生諸受若淨若不淨。
何以故？耳界耳界自性空，聲界、耳識界及耳觸、
耳觸為緣所生諸受聲界乃至耳觸為緣所生諸受自性空；
是耳界自性即非自性，是聲界乃至耳觸為緣所生諸受自性亦非自性，
若非自性即是淨戒波羅蜜多。
於此淨戒波羅蜜多，耳界不可得，彼淨不淨亦不可得；
聲界乃至耳觸為緣所生諸受皆不可得，彼淨不淨亦不可得。
所以者何？此中尚無耳界等可得，何況有彼淨與不淨！
汝若能修如是淨戒，是修淨戒波羅蜜多。』 ^858a19

「憍尸迦！是善男子、善女人等作此等說，是為宣說真正淨戒波羅蜜多。 ^858b1

「復次，憍尸迦！若善男子，善女人等，為發無上菩提心者宣說淨戒波羅蜜多，
作如是言：『汝善男子應修淨戒波羅蜜多，
不應觀鼻界若常若無常，不應觀香界、
鼻識界及鼻觸、鼻觸為緣所生諸受若常若無常。
何以故？鼻界鼻界自性空，香界、鼻識界及鼻觸、
鼻觸為緣所生諸受香界乃至鼻觸為緣所生諸受自性空；
是鼻界自性即非自性，是香界乃至鼻觸為緣所生諸受自性亦非自性，
若非自性即是淨戒波羅蜜多。
於此淨戒波羅蜜多，鼻界不可得，彼常無常亦不可得；
香界乃至鼻觸為緣所生諸受皆不可得，彼常無常亦不可得。
所以者何？此中尚無鼻界等可得，何況有彼常與無常！
汝若能修如是淨戒，是修淨戒波羅蜜多。』 ^858b4

「復作是言：『汝善男子應修淨戒波羅蜜多，
不應觀鼻界若樂若苦，不應觀香界、鼻識界及鼻觸、鼻觸為緣所生諸受若樂若苦。
何以故？鼻界鼻界自性空，香界、鼻識界及鼻觸、
鼻觸為緣所生諸受香界乃至鼻觸為緣所生諸受自性空；
是鼻界自性即非自性，是香界乃至鼻觸為緣所生諸受自性亦非自性，
若非自性即是淨戒波羅蜜多。
於此淨戒波羅蜜多，鼻界不可得，彼樂與苦亦不可得；
香界乃至鼻觸為緣所生諸受皆不可得，彼樂與苦亦不可得。
所以者何？此中尚無鼻界等可得，何況有彼樂之與苦！
汝若能修如是淨戒，是修淨戒波羅蜜多。』 ^858b18

「復作是言：『汝善男子應修淨戒波羅蜜多，
不應觀鼻界若我若無我，不應觀香界、
鼻識界及鼻觸、鼻觸為緣所生諸受若我若無我。
何以故？鼻界鼻界自性空，香界、鼻識界及鼻觸、
鼻觸為緣所生諸受香界乃至鼻觸為緣所生諸受自性空；
是鼻界自性即非自性，是香界乃至鼻觸為緣所生諸受自性亦非自性，
若非自性即是淨戒波羅蜜多。
於此淨戒波羅蜜多，鼻界不可得，彼我無我亦不可得；
香界乃至鼻觸為緣所生諸受皆不可得，彼我無我亦不可得。
所以者何？此中尚無鼻界等可得，何況有彼我與無我！
汝若能修如是淨戒，是修淨戒波羅蜜多。』 ^858c1

「復作是言：『汝善男子應修淨戒波羅蜜多，
不應觀鼻界若淨若不淨，不應觀香界、
鼻識界及鼻觸、鼻觸為緣所生諸受若淨若不淨。
何以故？鼻界鼻界自性空，香界、鼻識界及鼻觸、
鼻觸為緣所生諸受香界乃至鼻觸為緣所生諸受自性空；
是鼻界自性即非自性，是香界乃至鼻觸為緣所生諸受自性亦非自性，
若非自性即是淨戒波羅蜜多。
於此淨戒波羅蜜多，鼻界不可得，彼淨不淨亦不可得；
香界乃至鼻觸為緣所生諸受皆不可得，彼淨不淨亦不可得。
所以者何？此中尚無鼻界等可得，何況有彼淨與不淨！
汝若能修如是淨戒，是修淨戒波羅蜜多。』 ^858c13

「憍尸迦！是善男子、善女人等作此等說，是為宣說真正淨戒波羅蜜多。 ^858c26

「復次，憍尸迦！若善男子、善女人等，為發無上菩提心者宣說淨戒波羅蜜多，
作如是言：『汝善男子應修淨戒波羅蜜多，
不應觀舌界若常若無常，不應觀味界、
舌識界及舌觸、舌觸為緣所生諸受若常若無常。
何以故？舌界舌界自性空，味界、舌識界及舌觸、
舌觸為緣所生諸受味界乃至舌觸為緣所生諸受自性空；
是舌界自性即非自性，是味界乃至舌觸為緣所生諸受自性亦非自性，
若非自性即是淨戒波羅蜜多。
於此淨戒波羅蜜多，舌界不可得，彼常無常亦不可得；
味界乃至舌觸為緣所生諸受皆不可得，彼常無常亦不可得。
所以者何？此中尚無舌界等可得，何況有彼常與無常！
汝若能修如是淨戒，是修淨戒波羅蜜多。』 ^858c28

「復作是言：『汝善男子應修淨戒波羅蜜多，
不應觀舌界若樂若苦，不應觀味界、舌識界及舌觸、舌觸為緣所生諸受若樂若苦。
何以故？舌界舌界自性空，味界、舌識界及舌觸、
舌觸為緣所生諸受味界乃至舌觸為緣所生諸受自性空；
是舌界自性即非自性，是味界乃至舌觸為緣所生諸受自性亦非自性，
若非自性即是淨戒波羅蜜多。
於此淨戒波羅蜜多，舌界不可得，彼樂與苦亦不可得；
味界乃至舌觸為緣所生諸受皆不可得，彼樂與苦亦不可得。
所以者何？此中尚無舌界等可得，何況有彼樂之與苦！
汝若能修如是淨戒，是修淨戒波羅蜜多。』 ^859a13

「復作是言：『汝善男子應修淨戒波羅蜜多，
不應觀舌界若我若無我，不應觀味界、
舌識界及舌觸、舌觸為緣所生諸受若我若無我。
何以故？舌界舌界自性空，味界、舌識界及舌觸、
舌觸為緣所生諸受味界乃至舌觸為緣所生諸受自性空；
是舌界自性即非自性，是味界乃至舌觸為緣所生諸受自性亦非自性，
若非自性即是淨戒波羅蜜多。
於此淨戒波羅蜜多，舌界不可得，彼我無我亦不可得；
味界乃至舌觸為緣所生諸受皆不可得，彼我無我亦不可得。
所以者何？此中尚無舌界等可得，何況有彼我與無我！
汝若能修如是淨戒，是修淨戒波羅蜜多。』 ^859a25

「復作是言：『汝善男子應修淨戒波羅蜜多，
不應觀舌界若淨若不淨，不應觀味界、
舌識界及舌觸、舌觸為緣所生諸受若淨若不淨。
何以故？舌界舌界自性空，味界、舌識界及舌觸、
舌觸為緣所生諸受味界乃至舌觸為緣所生諸受自性空；
是舌界自性即非自性，是味界乃至舌觸為緣所生諸受自性亦非自性，
若非自性即是淨戒波羅蜜多。
於此淨戒波羅蜜多，舌界不可得，彼淨不淨亦不可得；
味界乃至舌觸為緣所生諸受皆不可得，彼淨不淨亦不可得。
所以者何？此中尚無舌界等可得，何況有彼淨與不淨！
汝若能修如是淨戒，是修淨戒波羅蜜多。』 ^859b9

「憍尸迦！是善男子、善女人等作此等說，是為宣說真正淨戒波羅蜜多。 ^859b21

「復次，憍尸迦！若善男子、善女人等，為發無上菩提心者宣說淨戒波羅蜜多，
作如是言：『汝善男子應修淨戒波羅蜜多，
不應觀身界若常若無常，不應觀觸界、
身識界及身觸、身觸為緣所生諸受若常若無常。
何以故？身界身界自性空，觸界、身識界及身觸、
身觸為緣所生諸受觸界乃至身觸為緣所生諸受自性空；
是身界自性即非自性，是觸界乃至身觸為緣所生諸受自性亦非自性，
若非自性即是淨戒波羅蜜多。
於此淨戒波羅蜜多，身界不可得，彼常無常亦不可得；
觸界乃至身觸為緣所生諸受皆不可得，彼常無常亦不可得。
所以者何？此中尚無身界等可得，何況有彼常與無常！
汝若能修如是淨戒，是修淨戒波羅蜜多。』 ^859b24

「復作是言：『汝善男子應修淨戒波羅蜜多，
不應觀身界若樂若苦，不應觀觸界、身識界及身觸、身觸為緣所生諸受若樂若苦。
何以故？身界身界自性空，觸界、身識界及身觸、
身觸為緣所生諸受觸界乃至身觸為緣所生諸受自性空；
是身界自性即非自性，是觸界乃至身觸為緣所生諸受自性亦非自性，
若非自性即是淨戒波羅蜜多。
於此淨戒波羅蜜多，身界不可得，彼樂與苦亦不可得；
觸界乃至身觸為緣所生諸受皆不可得，彼樂與苦亦不可得。
所以者何？此中尚無身界等可得，何況有彼樂之與苦！
汝若能修如是淨戒，是修淨戒波羅蜜多。』 ^859c9

「復作是言：『汝善男子應修淨戒波羅蜜多，
不應觀身界若我若無我，不應觀觸界、
身識界及身觸、身觸為緣所生諸受若我若無我。
何以故？身界身界自性空，觸界、身識界及身觸、
身觸為緣所生諸受觸界乃至身觸為緣所生諸受自性空；
是身界自性即非自性，是觸界乃至身觸為緣所生諸受自性亦非自性，
若非自性即是淨戒波羅蜜多。
於此淨戒波羅蜜多，身界不可得，彼我無我亦不可得；
觸界乃至身觸為緣所生諸受皆不可得，彼我無我亦不可得。
所以者何？此中尚無身界等可得，何況有彼我與無我！
汝若能修如是淨戒，是修淨戒波羅蜜多。』 ^859c21

「復作是言：『汝善男子應修淨戒波羅蜜多，
不應觀身界若淨若不淨，不應觀觸界、
身識界及身觸、身觸為緣所生諸受若淨若不淨。
何以故？身界身界自性空，觸界、身識界及身觸、
身觸為緣所生諸受觸界乃至身觸為緣所生諸受自性空；
是身界自性即非自性，是觸界乃至身觸為緣所生諸受自性亦非自性，
若非自性即是淨戒波羅蜜多。
於此淨戒波羅蜜多，身界不可得，彼淨不淨亦不可得；
觸界乃至身觸為緣所生諸受皆不可得，彼淨不淨亦不可得。
所以者何？此中尚無身界等可得，何況有彼淨與不淨！
汝若能修如是淨戒，是修淨戒波羅蜜多。』 ^860a5

「憍尸迦！是善男子、善女人等作此等說，是為宣說真正淨戒波羅蜜多。 ^860a17

「復次，憍尸迦！若善男子、善女人等，為發無上菩提心者宣說淨戒波羅蜜多，
作如是言：『汝善男子應修淨戒波羅蜜多，
不應觀意界若常若無常，不應觀法界、
意識界及意觸、意觸為緣所生諸受若常若無常。
何以故？意界意界自性空，法界、意識界及意觸、
意觸為緣所生諸受法界乃至意觸為緣所生諸受自性空；
是意界自性即非自性，是法界乃至意觸為緣所生諸受自性亦非自性，
若非自性即是淨戒波羅蜜多。
於此淨戒波羅蜜多，意界不可得，彼常無常亦不可得；
法界乃至意觸為緣所生諸受皆不可得，彼常無常亦不可得。
所以者何？此中尚無意界等可得，何況有彼常與無常！
汝若能修如是淨戒，是修淨戒波羅蜜多。』 ^860a20

「復作是言：『汝善男子應修淨戒波羅蜜多，
不應觀意界若樂若苦，不應觀法界、意識界及意觸、意觸為緣所生諸受若樂若苦。
何以故？意界意界自性空，法界、意識界及意觸、
意觸為緣所生諸受法界乃至意觸為緣所生諸受自性空；
是意界自性即非自性，是法界乃至意觸為緣所生諸受自性亦非自性，
若非自性即是淨戒波羅蜜多。
於此淨戒波羅蜜多，意界不可得，彼樂與苦亦不可得；
法界乃至意觸為緣所生諸受皆不可得，彼樂與苦亦不可得。
所以者何？此中尚無意界等可得，何況有彼樂之與苦！
汝若能修如是淨戒，是修淨戒波羅蜜多。』 ^860b5

「復作是言：『汝善男子應修淨戒波羅蜜多，
不應觀意界若我若無我，不應觀法界、
意識界及意觸、意觸為緣所生諸受若我若無我。
何以故？意界意界自性空，法界、意識界及意觸、
意觸為緣所生諸受法界乃至意觸為緣所生諸受自性空；
是意界自性即非自性，是法界乃至意觸為緣所生諸受自性亦非自性，
若非自性即是淨戒波羅蜜多。
於此淨戒波羅蜜多，意界不可得，彼我無我亦不可得；
法界乃至意觸為緣所生諸受皆不可得，彼我無我亦不可得。
所以者何？此中尚無意界等可得，何況有彼我與無我！
汝若能修如是淨戒，是修淨戒波羅蜜多。』 ^860b17

「復作是言：『汝善男子應修淨戒波羅蜜多，
不應觀意界若淨若不淨，不應觀法界、
意識界及意觸、意觸為緣所生諸受若淨若不淨。
何以故？意界意界自性空，法界、意識界及意觸、
意觸為緣所生諸受法界乃至意觸為緣所生諸受自性空；
是意界自性即非自性，是法界乃至意觸為緣所生諸受自性亦非自性，
若非自性即是淨戒波羅蜜多。
於此淨戒波羅蜜多，意界不可得，彼淨不淨亦不可得；
法界乃至意觸為緣所生諸受皆不可得，彼淨不淨亦不可得。
所以者何？此中尚無意界等可得，何況有彼淨與不淨！
汝若能修如是淨戒，是修淨戒波羅蜜多。』 ^860c1

「憍尸迦！是善男子、善女人等作此等說，是為宣說真正淨戒波羅蜜多。
大般若波羅蜜多經卷第一百五十九
 ^860c13
