
hui:: 
pin:: 
###  6
大般若波羅蜜多經卷第一百七十七
三藏法師玄奘奉　詔譯
初分讚般若品第三十二之六
「世尊！若新學大乘菩薩摩訶薩不依般若波羅蜜多、
靜慮波羅蜜多、精進波羅蜜多、安忍波羅蜜多、
淨戒波羅蜜多、布施波羅蜜多，起如是想：
『如是般若波羅蜜多，於色作大作小，於受、
想、行、識亦作大作小；於色作集作散，於受、
想、行、識亦作集作散；於色作有量作無量，
於受、想、行、識亦作有量作無量；於色作廣作狹，
於受、想、行、識亦作廣作狹；於色作有力作無力，
於受、想、行、識亦作有力作無力。』
世尊！是菩薩摩訶薩由起此想非行般若波羅蜜多。 ^950b7

「復次，世尊！若新學大乘菩薩摩訶薩不依般若、
靜慮、精進、安忍、淨戒、布施波羅蜜多，起如是想：
『如是般若波羅蜜多，於眼處作大作小，
於耳、鼻、舌、身、意處亦作大作小；於眼處作集作散，
於耳、鼻、舌、身、意處亦作集作散；於眼處作有量作無量，
於耳、鼻、舌、身、意處亦作有量作無量；於眼處作廣作狹，
於耳、鼻、舌、身、意處亦作廣作狹；於眼處作有力作無力，
於耳、鼻、舌、身、意處亦作有力作無力。』
世尊！是菩薩摩訶薩由起此想非行般若波羅蜜多。 ^950b17

「復次，世尊！若新學大乘菩薩摩訶薩不依般若、
靜慮、精進、安忍、淨戒、布施波羅蜜多，起如是想：
『如是般若波羅蜜多，於色處作大作小，
於聲、香、味、觸、法處亦作大作小；於色處作集作散，
於聲、香、味、觸、法處亦作集作散；於色處作有量作無量，
於聲、香、味、觸、法處亦作有量作無量；於色處作廣作狹，
於聲、香、味、觸、法處亦作廣作狹；於色處作有力作無力，
於聲、香、味、觸、法處亦作有力作無力。』
世尊！是菩薩摩訶薩由起此想非行般若波羅蜜多。 ^950b27

「復次，世尊！若新學大乘菩薩摩訶薩不依般若、
靜慮、精進、安忍、淨戒、布施波羅蜜多，起如是想：
『如是般若波羅蜜多，於眼界作大作小，
於色界、眼識界及眼觸、眼觸為緣所生諸受亦作大作小；
於眼界作集作散，於色界乃至眼觸為緣所生諸受亦作集作散；
於眼界作有量作無量，於色界乃至眼觸為緣所生諸受亦作有量作無量；
於眼界作廣作狹，於色界乃至眼觸為緣所生諸受亦作廣作狹；
於眼界作有力作無力，於色界乃至眼觸為緣所生諸受亦作有力作無力。』
世尊！是菩薩摩訶薩由起此想非行般若波羅蜜多。 ^950c8

「復次，世尊！若新學大乘菩薩摩訶薩不依般若、
靜慮、精進、安忍、淨戒、布施波羅蜜多，起如是想：
『如是般若波羅蜜多，於耳界作大作小，
於聲界、耳識界及耳觸、耳觸為緣所生諸受亦作大作小；
於耳界作集作散，於聲界乃至耳觸為緣所生諸受亦作集作散；
於耳界作有量作無量，於聲界乃至耳觸為緣所生諸受亦作有量作無量；
於耳界作廣作狹，於聲界乃至耳觸為緣所生諸受亦作廣作狹；
於耳界作有力作無力，於聲界乃至耳觸為緣所生諸受亦作有力作無力。』
世尊！是菩薩摩訶薩由起此想非行般若波羅蜜多。 ^950c20

「復次，世尊！若新學大乘菩薩摩訶薩不依般若、
靜慮、精進、安忍、淨戒、布施波羅蜜多，起如是想：
『如是般若波羅蜜多，於鼻界作大作小，
於香界、鼻識界及鼻觸、鼻觸為緣所生諸受亦作大作小；
於鼻界作集作散，於香界乃至鼻觸為緣所生諸受亦作集作散；
於鼻界作有量作無量，於香界乃至鼻觸為緣所生諸受亦作有量作無量；
於鼻界作廣作狹，於香界乃至鼻觸為緣所生諸受亦作廣作狹；
於鼻界作有力作無力，於香界乃至鼻觸為緣所生諸受亦作有力作無力。』
世尊！是菩薩摩訶薩由起此想非行般若波羅蜜多。 ^951a3

「復次，世尊！若新學大乘菩薩摩訶薩不依般若、
靜慮、精進、安忍、淨戒、布施波羅蜜多，起如是想：
『如是般若波羅蜜多，於舌界作大作小，
於味界、舌識界及舌觸、舌觸為緣所生諸受亦作大作小；
於舌界作集作散，於味界乃至舌觸為緣所生諸受亦作集作散；
於舌界作有量作無量，於味界乃至舌觸為緣所生諸受亦作有量作無量；
於舌界作廣作狹，於味界乃至舌觸為緣所生諸受亦作廣作狹；
於舌界作有力作無力，於味界乃至舌觸為緣所生諸受亦作有力作無力。』
世尊！是菩薩摩訶薩由起此想非行般若波羅蜜多。 ^951a16

「復次，世尊！若新學大乘菩薩摩訶薩不依般若、
靜慮、精進、安忍、淨戒、布施波羅蜜多，起如是想：
『如是般若波羅蜜多，於身界作大作小，
於觸界、身識界及身觸、身觸為緣所生諸受亦作大作小；
於身界作集作散，於觸界乃至身觸為緣所生諸受亦作集作散；
於身界作有量作無量，於觸界乃至身觸為緣所生諸受亦作有量作無量；
於身界作廣作狹，於觸界乃至身觸為緣所生諸受亦作廣作狹；
於身界作有力作無力，於觸界乃至身觸為緣所生諸受亦作有力作無力。』
世尊！是菩薩摩訶薩由起此想非行般若波羅蜜多。 ^951a28

「復次，世尊！若新學大乘菩薩摩訶薩不依般若、
靜慮、精進、安忍、淨戒、布施波羅蜜多，起如是想：
『如是般若波羅蜜多，於意界作大作小，
於法界、意識界及意觸、意觸為緣所生諸受亦作大作小；
於意界作集作散，於法界乃至意觸為緣所生諸受亦作集作散；
於意界作有量作無量，於法界乃至意觸為緣所生諸受亦作有量作無量；
於意界作廣作狹，於法界乃至意觸為緣所生諸受亦作廣作狹；
於意界作有力作無力，於法界乃至意觸為緣所生諸受亦作有力作無力。』
世尊！是菩薩摩訶薩由起此想非行般若波羅蜜多。 ^951b11

「復次，世尊！若新學大乘菩薩摩訶薩不依般若、
靜慮、精進、安忍、淨戒、布施波羅蜜多，起如是想：
『如是般若波羅蜜多，於地界作大作小，
於水、火、風、空、識界亦作大作小；於地界作集作散，
於水、火、風、空、識界亦作集作散；於地界作有量作無量，
於水、火、風、空、識界亦作有量作無量；於地界作廣作狹，
於水、火、風、空、識界亦作廣作狹；於地界作有力作無力，
於水、火、風、空、識界亦作有力作無力。』
世尊！是菩薩摩訶薩由起此想非行般若波羅蜜多。 ^951b24

「復次，世尊！若新學大乘菩薩摩訶薩不依般若、
靜慮、精進、安忍、淨戒、布施波羅蜜多，起如是想：
『如是般若波羅蜜多，於無明作大作小，
於行、識、名色、六處、觸、受、愛、取、有、生、老死愁歎苦憂惱亦作大作小；
於無明作集作散，於行乃至老死愁歎苦憂惱亦作集作散；
於無明作有量作無量，於行乃至老死愁歎苦憂惱亦作有量作無量；
於無明作廣作狹，於行乃至老死愁歎苦憂惱亦作廣作狹；
於無明作有力作無力，於行乃至老死愁歎苦憂惱亦作有力作無力。』
世尊！是菩薩摩訶薩由起此想非行般若波羅蜜多。 ^951c5

「復次，世尊！若新學大乘菩薩摩訶薩不依般若、
靜慮、精進、安忍、淨戒、布施波羅蜜多，起如是想：
『如是般若波羅蜜多，於布施波羅蜜多作大作小，
於淨戒、安忍、精進、靜慮、般若波羅蜜多亦作大作小；
於布施波羅蜜多作集作散，於淨戒乃至般若波羅蜜多亦作集作散；
於布施波羅蜜多作有量作無量，於淨戒乃至般若波羅蜜多亦作有量作無量；
於布施波羅蜜多作廣作狹，於淨戒乃至般若波羅蜜多亦作廣作狹；
於布施波羅蜜多作有力作無力，於淨戒乃至般若波羅蜜多亦作有力作無力。』
世尊！是菩薩摩訶薩由起此想非行般若波羅蜜多。 ^951c17

「復次，世尊！若新學大乘菩薩摩訶薩不依般若、
靜慮、精進、安忍、淨戒、布施波羅蜜多，起如是想：
『如是般若波羅蜜多，於內空作大作小，
於外空、內外空、空空、大空、勝義空、有為空、
無為空、畢竟空、無際空、散空、無變異空、
本性空、自相空、共相空、一切法空、不可得空、
無性空、自性空、無性自性空亦作大作小；
於內空作集作散，於外空乃至無性自性空亦作集作散；
於內空作有量作無量，於外空乃至無性自性空亦作有量作無量；
於內空作廣作狹，於外空乃至無性自性空亦作廣作狹；
於內空作有力作無力，於外空乃至無性自性空亦作有力作無力。』
世尊！是菩薩摩訶薩由起此想非行般若波羅蜜多。 ^951c29

「復次，世尊！若新學大乘菩薩摩訶薩不依般若、
靜慮、精進、安忍、淨戒、布施波羅蜜多，起如是想：
『如是般若波羅蜜多，於真如作大作小，
於法界、法性、不虛妄性、不變異性、平等性、
離生性、法定、法住、實際、虛空界、不思議界亦作大作小；
於真如作集作散，於法界乃至不思議界亦作集作散；
於真如作有量作無量，於法界乃至不思議界亦作有量作無量；
於真如作廣作狹，於法界乃至不思議界亦作廣作狹；
於真如作有力作無力，於法界乃至不思議界亦作有力作無力。』
世尊！是菩薩摩訶薩由起此想非行般若波羅蜜多。 ^952a15

「復次，世尊！若新學大乘菩薩摩訶薩不依般若、
靜慮、精進、安忍、淨戒、布施波羅蜜多，起如是想：
『如是般若波羅蜜多，於苦聖諦作大作小，
於集、滅、道聖諦亦作大作小；於苦聖諦作集作散，
於集、滅、道聖諦亦作集作散；於苦聖諦作有量作無量，
於集、滅、道聖諦亦作有量作無量；於苦聖諦作廣作狹，
於集、滅、道聖諦亦作廣作狹；於苦聖諦作有力作無力，
於集、滅、道聖諦亦作有力作無力。』
世尊！是菩薩摩訶薩由起此想非行般若波羅蜜多。 ^952a28

「復次，世尊！若新學大乘菩薩摩訶薩不依般若、
靜慮、精進、安忍、淨戒、布施波羅蜜多，起如是想：
『如是般若波羅蜜多，於四靜慮作大作小，
於四無量、四無色定亦作大作小；於四靜慮作集作散，
於四無量、四無色定亦作集作散；於四靜慮作有量作無量，
於四無量、四無色定亦作有量作無量；
於四靜慮作廣作狹，於四無量、四無色定亦作廣作狹；
於四靜慮作有力作無力，於四無量、四無色定亦作有力作無力。』
世尊！是菩薩摩訶薩由起此想非行般若波羅蜜多。 ^952b9

「復次，世尊！若新學大乘菩薩摩訶薩不依般若、
靜慮、精進、安忍、淨戒、布施波羅蜜多，起如是想：
『如是般若波羅蜜多，於八解脫作大作小，
於八勝處、九次第定、十遍處亦作大作小；
於八解脫作集作散，於八勝處、九次第定、
十遍處亦作集作散；於八解脫作有量作無量，
於八勝處、九次第定、十遍處亦作有量作無量；
於八解脫作廣作狹，於八勝處、九次第定、
十遍處亦作廣作狹；於八解脫作有力作無力，
於八勝處、九次第定、十遍處亦作有力作無力。』
世尊！是菩薩摩訶薩由起此想非行般若波羅蜜多。 ^952b19

「復次，世尊！若新學大乘菩薩摩訶薩不依般若、
靜慮、精進、安忍、淨戒、布施波羅蜜多，起如是想：
『如是般若波羅蜜多，於四念住作大作小，
於四正斷、四神足、五根、五力、七等覺支、
八聖道支亦作大作小；於四念住作集作散，
於四正斷乃至八聖道支亦作集作散；
於四念住作有量作無量，於四正斷乃至八聖道支亦作有量作無量；
於四念住作廣作狹，於四正斷乃至八聖道支亦作廣作狹；
於四念住作有力作無力，於四正斷乃至八聖道支亦作有力作無力。』
世尊！是菩薩摩訶薩由起此想非行般若波羅蜜多。 ^952c2

「復次，世尊！若新學大乘菩薩摩訶薩不依般若、
靜慮、精進、安忍、淨戒、布施波羅蜜多，起如是想：
『如是般若波羅蜜多，於空解脫門作大作小，
於無相、無願解脫門亦作大作小；於空解脫門作集作散，
於無相、無願解脫門亦作集作散；於空解脫門作有量作無量，
於無相、無願解脫門亦作有量作無量；
於空解脫門作廣作狹，於無相、無願解脫門亦作廣作狹；
於空解脫門作有力作無力，於無相、無願解脫門亦作有力作無力。』
世尊！是菩薩摩訶薩由起此想非行般若波羅蜜多。 ^952c13

「復次，世尊！若新學大乘菩薩摩訶薩不依般若、
靜慮、精進、安忍、淨戒、布施波羅蜜多，起如是想：
『如是般若波羅蜜多，於五眼作大作小，
於六神通亦作大作小；於五眼作集作散，
於六神通亦作集作散；於五眼作有量作無量，
於六神通亦作有量作無量；於五眼作廣作狹，
於六神通亦作廣作狹；於五眼作有力作無力，於六神通亦作有力作無力。』
世尊！是菩薩摩訶薩由起此想非行般若波羅蜜多。 ^952c25

「復次，世尊！若新學大乘菩薩摩訶薩不依般若、
靜慮、精進、安忍、淨戒、布施波羅蜜多，起如是想：
『如是般若波羅蜜多，於佛十力作大作小，
於四無所畏、四無礙解、大慈、大悲、大喜、
大捨、十八佛不共法亦作大作小；於佛十力作集作散，
於四無所畏乃至十八佛不共法亦作集作散；
於佛十力作有量作無量，於四無所畏乃至十八佛不共法亦作有量作無量；
於佛十力作廣作狹，於四無所畏乃至十八佛不共法亦作廣作狹；
於佛十力作有力作無力，於四無所畏乃至十八佛不共法亦作有力作無力。』
世尊！是菩薩摩訶薩由起此想非行般若波羅蜜多。 ^953a5

「復次，世尊！若新學大乘菩薩摩訶薩不依般若、
靜慮、精進、安忍、淨戒、布施波羅蜜多，起如是想：
『如是般若波羅蜜多，於無忘失法作大作小，
於恒住捨性亦作大作小；於無忘失法作集作散，
於恒住捨性亦作集作散；於無忘失法作有量作無量，
於恒住捨性亦作有量作無量；於無忘失法作廣作狹，
於恒住捨性亦作廣作狹；於無忘失法作有力作無力，於恒住捨性亦作有力作無力。』
世尊！是菩薩摩訶薩由起此想非行般若波羅蜜多。 ^953a18

「復次，世尊！若新學大乘菩薩摩訶薩不依般若、
靜慮、精進、安忍、淨戒、布施波羅蜜多，起如是想：
『如是般若波羅蜜多，於一切智作大作小，
於道相智、一切相智亦作大作小；於一切智作集作散，
於道相智、一切相智亦作集作散；於一切智作有量作無量，
於道相智、一切相智亦作有量作無量；
於一切智作廣作狹，於道相智、一切相智亦作廣作狹；
於一切智作有力作無力，於道相智、一切相智亦作有力作無力。』
世尊！是菩薩摩訶薩由起此想非行般若波羅蜜多。 ^953a28

「復次，世尊！若新學大乘菩薩摩訶薩不依般若、
靜慮、精進、安忍、淨戒、布施波羅蜜多，起如是想：
『如是般若波羅蜜多，於一切陀羅尼門作大作小，
於一切三摩地門亦作大作小；於一切陀羅尼門作集作散，
於一切三摩地門亦作集作散；於一切陀羅尼門作有量作無量，
於一切三摩地門亦作有量作無量；於一切陀羅尼門作廣作狹，
於一切三摩地門亦作廣作狹；於一切陀羅尼門作有力作無力，
於一切三摩地門亦作有力作無力。』
世尊！是菩薩摩訶薩由起此想非行般若波羅蜜多。 ^953b10

「復次，世尊！若新學大乘菩薩摩訶薩不依般若、
靜慮、精進、安忍、淨戒、布施波羅蜜多，起如是想：
『如是般若波羅蜜多，於預流作大作小，
於一來、不還、阿羅漢亦作大作小；於預流作集作散，
於一來、不還、阿羅漢亦作集作散；於預流作有量作無量，
於一來、不還、阿羅漢亦作有量作無量；
於預流作廣作狹，於一來、不還、阿羅漢亦作廣作狹；
於預流作有力作無力，於一來、不還、阿羅漢亦作有力作無力。』
世尊！是菩薩摩訶薩由起此想非行般若波羅蜜多。 ^953b21

「復次，世尊！若新學大乘菩薩摩訶薩不依般若、
靜慮、精進、安忍、淨戒、布施波羅蜜多，起如是想：
『如是般若波羅蜜多，於預流向預流果作大作小，
於一來向一來果、不還向不還果、阿羅漢向阿羅漢果亦作大作小；
於預流向預流果作集作散，於一來向乃至阿羅漢果亦作集作散；
於預流向預流果作有量作無量，於一來向乃至阿羅漢果亦作有量作無量；
於預流向預流果作廣作狹，於一來向乃至阿羅漢果亦作廣作狹；
於預流向預流果作有力作無力，於一來向乃至阿羅漢果亦作有力作無力。』
世尊！是菩薩摩訶薩由起此想非行般若波羅蜜多。 ^953c2

「復次，世尊！若新學大乘菩薩摩訶薩不依般若、
靜慮、精進、安忍、淨戒、布施波羅蜜多，起如是想：
『如是般若波羅蜜多，於獨覺作大作小，
於獨覺菩提亦作大作小；於獨覺作集作散，
於獨覺菩提亦作集作散；於獨覺作有量作無量，
於獨覺菩提亦作有量作無量；於獨覺作廣作狹，
於獨覺菩提亦作廣作狹；於獨覺作有力作無力，於獨覺菩提亦作有力作無力。』
世尊！是菩薩摩訶薩由起此想非行般若波羅蜜多。 ^953c15

「復次，世尊！若新學大乘菩薩摩訶薩不依般若、
靜慮、精進、安忍、淨戒、布施波羅蜜多，起如是想：
『如是般若波羅蜜多，於菩薩摩訶薩作大作小，
於菩薩摩訶薩行亦作大作小；於菩薩摩訶薩作集作散，
於菩薩摩訶薩行亦作集作散；於菩薩摩訶薩作有量作無量，
於菩薩摩訶薩行亦作有量作無量；於菩薩摩訶薩作廣作狹，
於菩薩摩訶薩行亦作廣作狹；於菩薩摩訶薩作有力作無力，
於菩薩摩訶薩行亦作有力作無力。』
世尊！是菩薩摩訶薩由起此想非行般若波羅蜜多。 ^953c24

「復次，世尊！若新學大乘菩薩摩訶薩不依般若、
靜慮、精進、安忍、淨戒、布施波羅蜜多，起如是想：
『如是般若波羅蜜多，於諸如來、應、正等覺作大作小，
於佛無上正等菩提亦作大作小；於諸如來、
應、正等覺作集作散，於佛無上正等菩提亦作集作散；
於諸如來、應、正等覺作有量作無量，於佛無上正等菩提亦作有量作無量；
於諸如來、應、正等覺作廣作狹，於佛無上正等菩提亦作廣作狹；
於諸如來、應、正等覺作有力作無力，於佛無上正等菩提亦作有力作無力。』
世尊！是菩薩摩訶薩由起此想非行般若波羅蜜多。 ^954a6

「復次，世尊！若新學大乘菩薩摩訶薩不依般若、
靜慮、精進、安忍、淨戒、布施波羅蜜多，起如是想：
『如是般若波羅蜜多，於一切法作大作小、
作集作散、作有量作無量、作廣作狹、作有力作無力。』
世尊！是菩薩摩訶薩由起此想非行般若波羅蜜多。
何以故？ ^954a18

「世尊！若菩薩摩訶薩起如是想：『如是般若波羅蜜多，
於色若作大小、不作大小，於受、想、行、識若作大小、
不作大小；於色若作集散、不作集散，於受、
想、行、識若作集散、不作集散；於色若作有量無量、
不作有量無量，於受、想、行、識若作有量無量、
不作有量無量；於色若作廣狹、不作廣狹，
於受、想、行、識若作廣狹、不作廣狹；於色若作有力無力、
不作有力無力，於受、想、行、識若作有力無力、不作有力無力。』
世尊！如是一切皆非般若波羅蜜多等流果故。 ^954a24

「復次，世尊！若菩薩摩訶薩起如是想：『如是般若波羅蜜多，
於眼處若作大小、不作大小，於耳、鼻、舌、
身、意處若作大小、不作大小；於眼處若作集散、
不作集散，於耳、鼻、舌、身、意處若作集散、
不作集散；於眼處若作有量無量、不作有量無量，
於耳、鼻、舌、身、意處若作有量無量、不作有量無量；
於眼處若作廣狹、不作廣狹，於耳、鼻、舌、
身、意處若作廣狹、不作廣狹；於眼處若作有力無力、
不作有力無力，於耳、鼻、舌、身、意處若作有力無力、不作有力無力。』
世尊！如是一切皆非般若波羅蜜多等流果故。 ^954b5

「復次，世尊！若菩薩摩訶薩起如是想：『如是般若波羅蜜多，
於色處若作大小、不作大小，於聲、香、味、
觸、法處若作大小、不作大小；於色處若作集散、
不作集散，於聲、香、味、觸、法處若作集散、
不作集散；於色處若作有量無量、不作有量無量，
於聲、香、味、觸、法處若作有量無量、不作有量無量；
於色處若作廣狹、不作廣狹，於聲、香、味、
觸、法處若作廣狹、不作廣狹；於色處若作有力無力、
不作有力無力，於聲、香、味、觸、法處若作有力無力、不作有力無力。』
世尊！如是一切皆非般若波羅蜜多等流果故。 ^954b16

「復次，世尊！若菩薩摩訶薩起如是想：『如是般若波羅蜜多，
於眼界若作大小、不作大小，於色界、眼識界及眼觸、
眼觸為緣所生諸受若作大小、不作大小；
於眼界若作集散、不作集散，於色界乃至眼觸為緣所生諸受若作集散、
不作集散；於眼界若作有量無量、不作有量無量，
於色界乃至眼觸為緣所生諸受若作有量無量、
不作有量無量；於眼界若作廣狹、不作廣狹，
於色界乃至眼觸為緣所生諸受若作廣狹、
不作廣狹；於眼界若作有力無力、不作有力無力，
於色界乃至眼觸為緣所生諸受若作有力無力、不作有力無力。』
世尊！如是一切皆非般若波羅蜜多等流果故。 ^954b28

「復次，世尊！若菩薩摩訶薩起如是想：『如是般若波羅蜜多，
於耳界若作大小、不作大小，於聲界、耳識界及耳觸、
耳觸為緣所生諸受若作大小、不作大小；
於耳界若作集散、不作集散，於聲界乃至耳觸為緣所生諸受若作集散、
不作集散；於耳界若作有量無量、不作有量無量，
於聲界乃至耳觸為緣所生諸受若作有量無量、
不作有量無量；於耳界若作廣狹、不作廣狹，
於聲界乃至耳觸為緣所生諸受若作廣狹、
不作廣狹；於耳界若作有力無力、不作有力無力，
於聲界乃至耳觸為緣所生諸受若作有力無力、不作有力無力。』
世尊！如是一切皆非般若波羅蜜多等流果故。 ^954c12

「復次，世尊！若菩薩摩訶薩起如是想：『如是般若波羅蜜多，
於鼻界若作大小、不作大小，於香界、鼻識界及鼻觸、
鼻觸為緣所生諸受若作大小、不作大小；
於鼻界若作集散、不作集散，於香界乃至鼻觸為緣所生諸受若作集散、
不作集散；於鼻界若作有量無量、不作有量無量，
於香界乃至鼻觸為緣所生諸受若作有量無量、
不作有量無量；於鼻界若作廣狹、不作廣狹，
於香界乃至鼻觸為緣所生諸受若作廣狹、
不作廣狹；於鼻界若作有力無力、不作有力無力，
於香界乃至鼻觸為緣所生諸受若作有力無力、不作有力無力。』
世尊！如是一切皆非般若波羅蜜多等流果故。 ^954c25

「復次，世尊！若菩薩摩訶薩起如是想：『如是般若波羅蜜多，
於舌界若作大小、不作大小，於味界、舌識界及舌觸、
舌觸為緣所生諸受若作大小、不作大小；
於舌界若作集散、不作集散，於味界乃至舌觸為緣所生諸受若作集散、
不作集散；於舌界若作有量無量、不作有量無量，
於味界乃至舌觸為緣所生諸受若作有量無量、
不作有量無量；於舌界若作廣狹、不作廣狹，
於味界乃至舌觸為緣所生諸受若作廣狹、
不作廣狹；於舌界若作有力無力、不作有力無力，
於味界乃至舌觸為緣所生諸受若作有力無力、不作有力無力。』
世尊！如是一切皆非般若波羅蜜多等流果故。 ^955a9

「復次，世尊！若菩薩摩訶薩起如是想：『如是般若波羅蜜多，
於身界若作大小、不作大小，於觸界、身識界及身觸、
身觸為緣所生諸受若作大小、不作大小；
於身界若作集散、不作集散，於觸界乃至身觸為緣所生諸受若作集散、
不作集散；於身界若作有量無量、不作有量無量，
於觸界乃至身觸為緣所生諸受若作有量無量、
不作有量無量；於身界若作廣狹、不作廣狹，
於觸界乃至身觸為緣所生諸受若作廣狹、
不作廣狹；於身界若作有力無力、不作有力無力，
於觸界乃至身觸為緣所生諸受若作有力無力、不作有力無力。』
世尊！如是一切皆非般若波羅蜜多等流果故。 ^955a22

「復次，世尊！若菩薩摩訶薩起如是想：『如是般若波羅蜜多，
於意界若作大小、不作大小，於法界、意識界及意觸、
意觸為緣所生諸受若作大小、不作大小；
於意界若作集散、不作集散，於法界乃至意觸為緣所生諸受若作集散、
不作集散；於意界若作有量無量、不作有量無量，
於法界乃至意觸為緣所生諸受若作有量無量、
不作有量無量；於意界若作廣狹、不作廣狹，
於法界乃至意觸為緣所生諸受若作廣狹、
不作廣狹；於意界若作有力無力、不作有力無力，
於法界乃至意觸為緣所生諸受若作有力無力、不作有力無力。』
世尊！如是一切皆非般若波羅蜜多等流果故。 ^955b6

「復次，世尊！若菩薩摩訶薩起如是想：『如是般若波羅蜜多，
於地界若作大小、不作大小，於水、火、風、
空、識界若作大小、不作大小；於地界若作集散、
不作集散，於水、火、風、空、識界若作集散、
不作集散；於地界若作有量無量、不作有量無量，
於水、火、風、空、識界若作有量無量、不作有量無量；
於地界若作廣狹、不作廣狹，於水、火、風、
空、識界若作廣狹、不作廣狹；於地界若作有力無力、
不作有力無力，於水、火、風、空、識界若作有力無力、不作有力無力。』
世尊！如是一切皆非般若波羅蜜多等流果故。 ^955b18

「復次，世尊！若菩薩摩訶薩起如是想：『如是般若波羅蜜多，
於無明若作大小、不作大小，於行、識、名色、
六處、觸、受、愛、取、有、生、老死愁歎苦憂惱若作大小、
不作大小；於無明若作集散、不作集散，
於行乃至老死愁歎苦憂惱若作集散、
不作集散；於無明若作有量無量、不作有量無量，
於行乃至老死愁歎苦憂惱若作有量無量、
不作有量無量；於無明若作廣狹、不作廣狹，
於行乃至老死愁歎苦憂惱若作廣狹、
不作廣狹；於無明若作有力無力、不作有力無力，
於行乃至老死愁歎苦憂惱若作有力無力、不作有力無力。』
世尊！如是一切皆非般若波羅蜜多等流果故。 ^955b29

「復次，世尊！若菩薩摩訶薩起如是想：『如是般若波羅蜜多，
於布施波羅蜜多若作大小、不作大小，
於淨戒、安忍、精進、靜慮、般若波羅蜜多若作大小、
不作大小；於布施波羅蜜多若作集散、
不作集散，於淨戒乃至般若波羅蜜多若作集散、
不作集散；於布施波羅蜜多若作有量無量、
不作有量無量，於淨戒乃至般若波羅蜜多若作有量無量、
不作有量無量；於布施波羅蜜多若作廣狹、
不作廣狹，於淨戒乃至般若波羅蜜多若作廣狹、
不作廣狹；於布施波羅蜜多若作有力無力、
不作有力無力，於淨戒乃至般若波羅蜜多若作有力無力、
不作有力無力。』世尊！
如是一切皆非般若波羅蜜多等流果故。 ^955c13

「復次，世尊！若菩薩摩訶薩起如是想：『如是般若波羅蜜多，
於內空若作大小、不作大小，於外空、內外空、
空空、大空、勝義空、有為空、無為空、畢竟空、
無際空、散空、無變異空、本性空、自相空、
共相空、一切法空、不可得空、無性空、自性空、
無性自性空若作大小、不作大小；於內空若作集散、
不作集散，於外空乃至無性自性空若作集散、
不作集散；於內空若作有量無量、不作有量無量，
於外空乃至無性自性空若作有量無量、
不作有量無量；於內空若作廣狹、不作廣狹，
於外空乃至無性自性空若作廣狹、不作廣狹；
於內空若作有力無力、不作有力無力，
於外空乃至無性自性空若作有力無力、不作有力無力。』
世尊！如是一切皆非般若波羅蜜多等流果故。
大般若波羅蜜多經卷第一百七十七
 ^955c27
