正法華經卷第八
西晉月氏國三藏竺法護譯
undefined:: 
# 16 御福事品
御福事品第十六
爾時世尊告彌勒大士：「阿逸！
欲知今佛說此如來壽限經典之時，六十八億那術百千江河沙等諸菩薩，
逮不起法忍。二千江河沙菩薩大士，皆得總持。
如一佛世界塵數菩薩大士，逮得無礙辯才總持。
復有如千佛世界塵數億百千姟菩薩，
得不退轉總持；復有如千佛世界塵數菩薩大士，
聞是經典，轉不退轉法輪。
復有如中千佛世界塵數菩薩，逮得無垢大聖分別而轉法輪。
復有如佛小千世界塵數菩薩，聞斯經典，
逮得八生住，當成無上正真道。
復有如四天下塵數菩薩大士，聞斯法已，
得一生補處，當成正覺。
復有如八佛世界塵數黎庶，聞是經典，悉發無上正真之道。
佛這說斯諸菩薩大士，尋則建立，應時虛空雨諸天華，
意華及大意華，紛紛如雪，以散無數百千世界億百千姟諸佛世尊，
故來垂恩坐師子床七寶樹下，及能仁大聖上，
其無央數不可稱限，諸滅度佛并多寶佛身，
地即大動，及雨一切諸菩薩上。
又雨四種栴檀、雜香蜜香、一切諸香，從虛空墮。
虛空之中發大雷音，深柔軟音自然妙響，
千萬瓔珞若干琦珍，明月珠寶如意之珠，
諸珠瓔珞，皆於空中垂下如幡，無數香爐在於空中自然香出。
復有無數百千寶蓋自然來至，一一寶蓋各各普覆一一佛上，
上至梵天，諸菩薩眾在於空中，執蓋而侍億百千姟諸如來左右。
於是彌勒而讚頌曰：
　　「安住令聞，未曾有法，本來未甞，
　　見此明光。　廣大極遠，不可限量，
　　如向所覩，無能思議。
　今日我已，
　　所聞經典，面觀安住，現分別說。
　　建立眾生，億百千數，大聖導師，
　　於世殊特，不退轉輪，住於佛道。
　　或有得立，執攬微密，或有得處，
　　無限之誼，億百千數，總持之要。
　　欲有限量，及思惟者，有所建立，
　　并越度生。　或有二住，及八住者，
　　當得佛道，所度無量。
　或有學者，
　　超越千四，或有至三，或於二住。
　　緣從導師，聞是經典，當得佛道，
　　顯第一誼。　或有建立，一生補處，
　　成諸通慧，遊於諸有，聽省於斯，
　　大聖所說，有成果證，無有諸漏。
　　猶如八佛，國土諸塵，其欲數者，
　　限量如此。　若有黎庶，億數聽經，
　　聞是皆發，殊勝道意。
　無極大仙，
　　造德若斯，分別演說，立真諦地。
　　無量諸身，不得稱限，譬如虛空，
　　無有邊際。　諸天所雨，無數億華，
　　不可計量。　天子億千，帝釋梵天，
　　如江河沙，其來至此。
　無數億千，
　　雜香妙香，供養安住，蜜香上香，
　　而已散佛，專己作行。
　猶如飛鳥，
　　普來供散，安住如來。
　上虛空中，
　　自然雷震，柔軟音聲，暢深妙法。
　　億百千天，俱共歌頌，明月珠寶，
　　自然下降。　自然諸香，而為芬薰，
　　七寶寶瓶，億百千姟，羅列虛空，
　　如鴈飛行，供養大聖，威神之尊。
　　諸蓋億姟，不可限量，廣大周匝，
　　七寶嚴飾。　聰明智慧，諸菩薩執，
　　身形高長，上至梵天，微妙姝好，
　　威光巍巍，幢幡綺麗，供養上佛。
　　諮嗟眾聖，億千讚誦，心懷踊躍，
　　敬安住名。　所在向方，尊未曾有，
　　見若干種，諸異導師，而普示現，
　　壽命之限，今此眾生，悉觀喜悅。
　　其誼廣普，至于十方，導師音聲，
　　靡不達至。　飽滿眾生，億百千數，
　　曉了道意，具足莊嚴。」 ^115b16

爾時世尊告彌勒曰：「其聞如來所現壽命所說經法，
發意頃生快心篤信者，所得功德不可稱量。
譬如族姓子、族姓女，欲得無上正真道，
奉行布施、持戒、忍辱、精進、一心五度無極，
八億百千劫；不如族姓子、族姓女，聞斯如來壽命之限，
發意之頃歡喜信樂，而不狐疑若干種行歸一道者，
欲知功德，勝于八億百千劫行五度無極，
百倍千倍萬倍億億倍巨億萬倍，福不可譬，無以為喻。」 ^116a28

佛言：「阿逸！族姓子、族姓女聞斯經法，一發意頃歡喜信者，則為堅住無上正真道成最正覺。」 ^116b7

佛時頌曰：
　　「若一切遵修，行五度無極，
　　志慕求斯慧，意存佛上道。
　　設於億千劫，具足八前劫，
　　而布施諸佛，數數及聲聞，
　　供養諸緣覺，菩薩億千姟，
　　奉進諸飲食，衣服床臥具，
　　榻蓆及屋室，皆以栴檀香，
　　園觀平等足，為施經行處。
　　如是布施已，若干種無數，
　　於億百劫中，用求尊佛道。
　　又復護禁戒，信喜稽首佛，
　　明立無所犯，猶得佛慧故。
　　復次順忍辱，住於調定地，
　　志尊無所限，忍無數罵詈。
　　設覩卒暴者，住慢而自大，
　　志能忍彼等，以求佛道故。
　　常慇懃精進，寬弘心堅固，
　　意念餘思想，遊至億佛土。
　　若處於閑居，欲棄于睡眠，
　　其人億劫行，常習于經行。
　　欲比無等倫，億千劫禪定，
　　加復八千億，而行專一心。
　　志願上佛道，欲得諸通慧，
　　具足定無極，一切禪寂然。
　　諸所造福德，合會而聚集，
　　億百千劫中，如前所諮嗟。
　　若男子女人，其聞佛壽限，
　　一時歡喜信，此德為最上。
　　當棄捐猶豫，諸著思想事，
　　信樂大法誼，其福為若斯。
　　若菩薩求道，尊奉億劫載，
　　是聞不為聞，聽佛壽無量。
　　當已頂稽首，如是像類人，
　　然後將來世，度脫億數人。
　　如能仁世尊，釋師子大人，
　　坐於佛樹下，而演師子吼。
　　吾今所以來，眾生所供敬，
　　處於佛道場，說壽亦當然。
　　志性悉具足，其人博聞持，
　　所說諦化人，則無有狐疑。」 ^116b9

佛復告阿逸：「其有聞說如來壽經者，入中受持分別曉了，其得福德不可稱限。
即過於彼若干億劫奉五度無極，上至于佛慧，
所當示現，所當奉行。
復次，其聞是經，即持書寫已，載於竹帛供養奉事，
散華燒香、搗香雜香、繒綵幢幡，麻油燈香、
油燈醍醐燈，其福過彼甚多無數，當致如來慧見之事，猶如阿逸。
彼族姓子，設得聞斯如來壽限經，其心質直歡喜信者，
以是情性當觀此相，即當知之，以見如來在靈鷲山說是經時，
與諸菩薩眷屬圍繞聲聞之眾，於斯佛土三千大千世界之中，
平等忍辱，地為紺琉璃紫磨金色，八種交道七寶行樹，
若干種億屋宅居室，諸菩薩眾於其中止。 ^116c22

「阿逸！欲知彼其人心常而質直安悅信者，
以是色像知其相行，曾見佛會。
又如來尊，悉見彼人心所信樂。
如來滅度後族姓子女，聞此經卷亦不誹謗，
歡樂受持，則為如來所見擁護。
其族姓子，超於興起為佛塔廟，起於建立精舍講堂，
超於瞻視比丘疾病，而給醫藥供養之具。
所以者何？是等族姓子，以為具足興立塔廟，
起七寶寺上至梵天，悉為供養一切舍利。
其佛塔寺周迴無限，普盡地際懸眾寶鈴，
無上之藏諸舍利廟，供養華香雜香搗香，
寶蓋幢幡伎樂歌頌，若干種香，天上世間所有珍琦，
天華天香及天伎樂，空中雷震暢發洪音，
鍾磬大鼓、箜篌樂器、簫成琴瑟、鐃鏡若干，
柔軟哀聲歌舞節奏，調合剋諧，無數億百千劫供養奉侍，諸度無極皆悉充備。 ^117a6

「佛滅度後其有得聞此經典者，持讀書寫若分別說，福勝無量。
修慈愍哀廣普受持，講堂精舍床榻錦繡敷具，
令比丘眾頓止其中，園觀華實明月珠寶，
經行諸坐飲食供養，病給醫藥一切施安，
悉令具足，其床榻腳若干種寶，微妙顯好上至梵天，
幡蓋校飾，勸助福故，稍稍轉具而滅除罪，靡不粲麗。
五體精進而在閑居，積累功德，無數巨億百千劫中，
稱揚其名，一切莊嚴威神巍巍，皆悉彌普。」 ^117a21

於是世尊，而歎頌曰：
　　「若起七寶寺，上至于梵天，
　　華香及伎樂，幡蓋悉供養。
　　諸床臥之具，飲食細供饍，
　　病瘦給醫藥，寶床若干品，
　　入微妙莊嚴，上至于梵天，
　　普校飾佛土，勸助兼備足。
　　五事勸閑居，咸興變億數，
　　一切人所樂，微妙施最勝。
　　供事悉具足，鮮潔華幢幡，
　　以此為衣服，數數如雷震，
　　眾伎柔軟悲，以供養舍利。
　　香油為然燈，分布圍周匝，
　　其有持此經，於亂講說法，
　　以為具足辯，斯若干供養。
　　無數億屋室，皆以栴檀作，
　　講堂三十二，極高無有極，
　　悉敷諸座具，隨所欲飲食，
　　如是億百千，供珍妙餚饌，
　　園觀及經行，華布遍其地，
　　覆蓋具無量，采畫若干像，
　　用供養眾僧，其持是經法，
　　目前辦斯已。　如來滅度後，
　　若讀誦寫經，歡喜如信樂，
　　其得福無量，超餘福之上。
　　其有人書寫，淨潔令安諦，
　　當供養經卷，華香普芬薰，
　　常當然燈火，香油為錠鐐，
　　所生輒歡喜，數上思夷華。
　　其人奉經卷，供養當如是，
　　得福甚眾多，其限不可量。
　　譬如虛空界，其限不可得，
　　十方之無量，其福比如是。
　　何況能復加，常施於安隱，
　　奉戒行禪思，而在燕坐行，
　　無瞋不惡口，恭敬立思惟。
　　比丘尼常當，謙恪不自大，
　　智慧如明月，問智者不恐，
　　次第順分別，意懷愍得佛。
　　假使如是像，持殊勝經者，
　　其人功德品，不可得限量。
　　設使人見此，如是像法師，
　　當持此經卷，奉敬加供養。
　　假使有人，以天華香，用天寶蓋，
　　而以覆陰。　當以首頂，禮其人足，
　　常想念之，如來最勝。
　爾時見者，
　　作是思惟，而當求索，樹王之下。
　　當覺成佛，所在供養，為饒利益，
　　諸天世間。　假使住立，若處安坐，
　　所在經行，其德如是。
　臥在床榻，
　　若著衣服，而常講演，斯如來經。
　　於時士夫，於此經卷，興若干種，
　　顯諦微妙。　世尊導師，所說至誠，
　　以無數珍，而供養者。
　如吾所歎，
　　所有土地，則為佛身，於彼經行。
　　佛聖於中，如坐座上，覺了所在，
　　遊居之處。」
undefined:: 
#  17 勸助品
正法華經勸助品第十七 ^117b1

爾時彌勒大士白佛言：「其有聞是所說經典，得何福祐？」 ^118a2

以偈頌曰：
　　「大雄若滅度，其有聞是經，
　　省之即勸助，為得何福祐？」 ^118a3

於是世尊告彌勒曰：「如來滅度後其有聞是所說經者，
若比丘、比丘尼、清信士、清信女，男子女人、
大小眷屬，聞已勸助，於眾會中宣轉為人說，
若在屋宅若在露處，若在閑居郡國縣邑，
所當作為如所聞經，如所受得住彼力勢為人解說，
若為父母宗室歎詠，聞大士言亦讀代喜，
所可聞知展轉相傳，不見法師威容色貌，
若轉學者代之勸助，以是因緣所興方便，
使五道人有五蓋者通得相見，各以所聞轉相勸化，
聽我所說勸助之福，所聞法師經法功德。
族姓子女，無所千載四域天下，六趣群生未盡羅網，
有色無色，有想無想，不有想不無想，有足無足，
兩足四足多足，諸天人民，或有一人欲求功德，
隨此眾生所欲樂喜，已所愛重極上微妙供養之具滿閻浮利，
為一一人廣大布施，隨其所欲，屋宅金銀、
水精琉璃、珊瑚虎魄、車#CB00006;馬瑙，
象馬車牛眾寶合成，無央數歲恣所求索應意備足，供養飲食無所乏少。
中自念言：『年朽力弊，心用疲殆，豈可化入如來法律，以佛所詔用誨眾生？』
尋如所念，以律檢非導之典教，黎庶一時俱履道跡，
往來不還無著得證，諸漏以盡禪定具足，
威神巍巍得八解門，一心不亂。
於阿逸意云何？彼時士夫所建福施，有能思惟限量者乎？」 ^118a6

彌勒答曰：「甚多不可貲計，乃能安慰無量眾生，
供足所乏加復立志，於無著證。」 ^118b1

佛告阿逸：「今故語仁，宣布四遠。
如彼士夫興大布施，供給無數四域群生，立無著證。」 ^118b3

佛言：「其聞是經一句一偈，勸助代喜，福過彼人所布施上。
一句一頌勸助功德，不可稱限，百倍千倍萬倍億倍，
巨億萬倍億百千劫，不可計量無以為喻；
何況目見於此經典，耳聽代喜德難計會。
假使有人欲聞斯經，若入精舍所至到處，
若入縣邑若住若坐，一時得聞此經法者，
若再反聞所在專精，現在生處所獲福祐，
常得自然無數珍寶，宮殿精舍床榻坐具，
象馬車乘安雅無量，說經進止若住若坐，
息心天王就擁護之，不遭罪患，釋梵四天翼佐營衛，轉輪聖王近師子座。
設族姓子唱言：『有經名《正法華》，真可奉敬宜共聽受。
更相請命，若辭泥雨設懈不行。』
若得斯須暫聽聞者，則解罪福善惡報應，
便得德本當獲總持，與諸菩薩世世相隨，
在在所生聰明智慧，億百千世體常香潔，
不墮惡趣不與賊害，兵刃共會無有邪心，
面色光潤生賢善家，見者歡喜無憎惡者，
不盲不聾鼻不偏戾，亦不塞齆不瘖不瘂，
不禿不跛不#CB00479;不癖，
不愚癡不短不長，不柔不剛不白不黑，
面不痿黃，身體完具姿顏端正，色如桃花人所愛敬，
心性仁賢口言辯慧，疾逮禪定如來法教，
欲覲諸佛如願即見世尊正覺，當學此經。」 ^118b5

佛語阿逸：「且觀其德，若有一人，一反聞名勸助代喜，乃獲此福。
何況有人，專精聽受供養思惟，而復具足為人說者！」 ^118b28

爾時世尊，而歎頌曰：
　　「最後若有，值是經卷，假使逮得，
　　一頌之說，聽采其誼，心喜勸助，
　　其人功德，不可限量。
　設令有人，
　　獨能施與，常給眾生，億千姟數，
　　如佛向者，所現譬喻，令無數劫，
　　皆得飽滿。　於時丈夫，覩面色變，
　　頭白齒落，年老朽耄。
　斯群生類，
　　將無終沒，我欲教化，使入道法。
　　其人最後，以法教喻，為分別演，
　　無為之地。　一切五道，猶如芭蕉，
　　速令逮及，於滅度事。
　一切眾庶，
　　皆聽受經，而從士夫，親近諮請，
　　制伏其心，皆使無漏，一時之頃，
　　得無著證。　若聞一偈，代是勸助，
　　所得功德，出彼無量。
　各各所施，
　　一一分別，一頌之德，難計難限。
　　倉卒得聞，講一頌者，莫能限量，
　　動無崖底。　其人得福，無數如是，
　　何況現在，面自啟受。
　假使有人，來至眾會，一反聞經，歡喜踊躍，
　　從億百千，諸姟劫數，是法難值，
　　亦難曉了。　若今有人，還及彼土，
　　須臾得聞，於斯經卷，且當聽是，
　　所獲果報，在在所由，無有大病。
　　世世所生，舌無有患，牙齒堅固，
　　未曾墮落。　初不#CB00191;害，
除諸危殆，
　　及邪反戾，父母賢良。
　所立巧便，
　　壽命常長，未曾生盲，目亦不冥。
　　鼻耳姝好，無有缺減，脣口雅妙，
　　面常鮮潔。　常為眾人，所見愛敬，
　　口氣芬馥，無有臭穢。
　形體常香，
　　如青蓮華，其薰流布，無所不周。
　　若居堂室，行至精舍，所到之處，
　　有聽斯經。　須臾之間，還知聞者，
　　熙怡喜踊，在邊啟受。
　其人儀體，
　　獲致安隱，殊妙車馬，則用躬迎。
　　若復乘于，賢善象車，所在遊得，
　　若干種寶。　常復獲逮，上妙瓔珞，
　　數百千人，悉共發意。
　住造其所，
　　所說法果，則為講斯，清淨教誨。
　　清淨法故，所建鮮明，得為天帝，
　　梵天床座。　速疾逮致，轉輪聖王，
　　長處眾會，敷演經誼。」
undefined:: 
#  18 歎法師品
" resp=正法華經歎法師品第十八 ^118c1

爾時世尊，告常應時菩薩大士：「若族姓子、
族姓女，受是經典持讀書寫，當得十眼功德之本八百名稱，
千二百耳根，千二百鼻根，千二百舌根，
千二百身行，千二百意淨，是為無數百千品德，則能嚴淨六根功祚。
彼人若令眼根清淨，而以肉眼覩諸所有，
滿三千大千世界諸味石蜜叢樹，下至無可大地獄中，
上至三十三天，一切普見悉能攝取，故曰肉眼。
若有眾庶生其中者，皆悉見之，咸曉了知罪福所趣。」 ^119a18

於時世尊而歎頌曰：
　　「其執此經卷，勇猛處眾會，
　　所說不怯弱，旦聽斯名德。
　　八百諸名稱，清淨目明朗，
　　若已離諸垢，其目所覺普。
　　彼則以肉眼，而從父母生，
　　覩諸佛世界，普見超神仙。
　　諸山須彌山，又覩于鐵圍，并諸陵丘阜，而復察大海。
　　默正住一處，　普瞻靡不達，
　　下至無可獄，肉眼為若此。
　　尚未獲天眼，亦不曉了知，
　　肉眼之境界，根且覺輕便。」 ^119a27

佛復告常應時菩薩：「若族姓子、族姓女，
說是經典，若為異類聲聞乘說者，則便逮得千二百耳名稱，
聞三千大千世界周匝，下至無可大地獄，
上至三十三天，超外神仙。
所謂聞者，象聲馬聲牛聲、伎樂聲車聲、
啼哭聲愁歎聲、鼓聲鍾聲、歌聲舞聲戲笑聲、
男聲女聲、幼僮聲僮女聲，風聲奇妙聲，
正法聲非法聲，樂聲苦聲、力聲志性聲、
柔聲麁聲，天聲龍聲，鬼神、揵沓和、阿須倫、
迦留羅、真陀羅、摩休勒聲，火聲、水聲、地中聲，
比丘聲、聲聞聲、菩薩聲、如來聲，三千大千世界所有音聲，
內外通徹一切清淨，以肉耳根，悉聞眾生所說聲，
尚未得天耳而悉普聞，曉了萌類諸聲，
亦不思惟觀察，黎庶本末所由。
又耳悉聞，亦不求索一切音聲，又而順聞巍巍如是。
常應時菩薩大士未得天耳，而耳所聽乃如斯也。」 ^119b11

佛說此已欲重解誼，從後頌曰：
　　「鮮潔總攝，若干品類，清淨之耳，
　　千有二百。　於是世界，以是聽省，
　　聞其音聲，無有遺餘。
　有六情者，
　　則而聽聞，車牛諸乘，象馬音聲，
　　拍手擊鼓，悲好音聲，鐃鈸梢拂，
　　亦復如是。　伎樂柔和，其音殊好，
　　雖在於彼，無所染著。
　聞無數人，
　　諸可講說，彼人等倫，所喜分別。
　　皆聞諸天，天耳所聽，常而降伏，
　　甘美柔和。　男子女人，諸啼哭聲，
　　童男童女，所可作為，哀鸞之音，
　　及赤#CB00047;鵶，鵁鶄鴛鴦，
及與鸚鵡，
　　其有捿持，於山林者，悉得聽聞，
　　斯類音聲。　地獄之中，勤苦毒痛，
　　悲哀嚾呼，所酷苦響，思想飯食，
　　所至求索，興作發起，所出音聲。
　　諸阿須倫，居在於海，諸響暢逸，
　　而各各異。　於時法師，停住於此，
　　有語言者，尋則普聞。
　畜生餓鬼，
　　勞飢渴聲，各各講說，或鳴或吼。
　　彼時法師，默如立斯，則得聽聞，
　　若干音聲。　其梵天上，所居諸天，
　　光音天上，善究竟天，及餘奇特，
　　各各異聲，法師普得，悉聞此響。
　　在安住世，而出捨家，諸比丘眾，
　　諷誦所行，分別現說，他人志性，
　　法師悉聞，是等說經。
　諸菩薩眾，
　　處斯境界，所可諷誦，為他人說，
　　可集結誼，以為經典，悉得普聞，
　　若干種音。　其佛世尊，為人御法，
　　而為眾生，說無數經，獨在樹下，
　　悉得聽聞。　因其菩薩，能持此經，
　　一切三千，是佛國土，無數眾生，
　　音聲暢逸，若在室中，或復處外，
　　所言麁細，悉普聆摻。
　悉聞一切，
　　群萌音響，於諸音聲，亦無所著。
　　處處悉知，他人表裏，其耳清淨，
　　聰徹如是。　斯人常未，得天耳光，
　　適覩因緣，尋能即聽。
　於時法師，
　　功德如是，學斯經卷，名稱若茲。」 ^119b26

佛復告常應時菩薩：「若族姓子、族姓女，
有持是經卷分別說者，若復諷讀書著竹帛，
得八百功德諸根堅固鼻根清淨，以是鼻根，
三千大千世界所有諸香，皆得普聞。
柔軟香須曼香生香，傅飾鬚香思夷華香，
青蓮紅蓮黃蓮白蓮，若干樹木果實薰陸香，
蘇合香華香，栴檀香木榓香，青木榓香種種眾香，
百千殊品處處生者，諸質朴香人所嗅香，
男子女人童男童女香，皆自聞，御己身之香，
象馬六畜飛 #CB00341;走狩香，
諸樹木香，諸樹木間含血品類香，諸妖魅香，
至誠香天上香，比陀美香，晝度樹香，意香大意香，
柔軟香，諸天香天宮香，帝釋身香，知所生處，
於講堂上鼓樂弦歌，所當修設諸大法則，
為忉利天諸天說法，從地踊出自然生者，
歌戲利誼天玉女香，童男童女香，以是因緣，
假生梵天諸天子等，諸大天人大梵身香，
其香各各從身流出諸天雜香無數百千，其名各異。
聲聞、緣覺、菩薩大士、如來遊居所開化香，
其法師者於此間住，所去殊遠不到其前，
亦不近邊不往就嗅，悉聞彼香不愛不求，
亦不思念亦不乍香，而嗅知氣以一心住，
在於眾會，悉分別說如是諸香，心亦不著無所慕求。」 ^120a10

於是世尊，而歎頌曰：
　　「其人鼻根，清淨如是，若干種香，
　　所聞甚多。　於是世界，一切所有，
　　諸所可生，香香甚好。
　又有諸形，
　　華殖之香，栴檀諸香，種種異品。
　　其諸香實，各各異類，微妙好薰，
　　眾木榓香，男子女人，童子女類，
　　其心頓處，各各異品。
　人間所生，
　　諸香參差，在在茲殖，青蒼雜遝。
　　又知大國，轉輪聖王，所據柔仁，
　　自由力強。　於彼所有，難縷字名，
　　眾眾異香，皆分別之。
　財物珍寶，
　　若干甚多，藏去著之，於何所地，
　　有玉女寶，及餘珍異，時彼菩薩，
　　悉曉了香。　是等體著，所有瓔珞，
　　珠環莊嚴，衣被端正，或時在座，
　　若復床臥，以香塗身，菩薩悉知。
　　歌戲娛樂，一切神足，明哲智者，
　　鼻力悉聞。　若有奉持，此經善訓，
　　以快妙香，及麻油香，若干種類，
　　及華實香，所在安住，又嗅悉知。
　　其於某處，有此眾香，悉能分別，
　　若干種香。　而於山巖，中間所有，
　　無央數種，栴檀華香。
　又復人民，
　　諸所有香，居止于彼，一切了知。
　　若轉輪王，所可愛喜，或有潛處，
　　在于海中。　若於地內，所生蟲蛾，
　　明者皆練，此輩眾香。
　知阿須倫，
　　妃后子女，并及臣民，皆分別識。
　　阿須倫王，歌舞戲笑，其鼻悉嗅，
　　如是果報。　若於曠野，四繳道中，
　　多有師子，虎狼龍象，水牛眷屬，
　　諸所種類，特牛牸牛，悉能知之。
　　若有女人，隨其喜樂，假使童子，
　　及童女眾，若有懷軀，身體疲極，
　　以香分別，腹中男女。
　復自識知，
　　身所從來，又亦曉了，誼法科律。
　　採覩其人，安隱苦樂，童男力勢，
　　福應所獲。　男子所願，眾多悉知，
　　而覩嗅別，諸所願香。
　已自可意，
　　如是無盡，又復嗅別，身寂然香。
　　其自處在，地中諸藏，財物珍寶，
　　金銀雜色，柔軟珊瑚，形如紫金，
　　所止頓處，悉嗅知之。
　諸貫瓔珞，
　　明月珠寶，世間載有，人所不及，
　　用鼻悉嗅，知其好醜，行來進止，
　　別其善惡。　諸天在上，虛空之中，
　　意華諸華，柔軟音華。
　眾會之中，
　　所有諸華，以鼻勢力，住此悉聞。
　　其諸天人，所有宮殿，上妙下極，
　　及中間宮，種種之品，如斯色像，
　　於是住立，鼻力嗅之。
　又復分別，
　　遊觀之園，諸天之法，眾明寂然，
　　亦復曉了，尊妙宮殿，諸天子等，
　　所遊戲處。　於是建立，悉嗅天香，
　　以香分別，諸天子黨，住於何法，
　　興何等行，所在遊居，悉聞其香。
　　諸天玉女，所畜華果，諸寶瓔珞，
　　周旋娛樂，於時菩薩，悉識其香。
　　三十二天，至第一天，諸天大梵，
　　所遊宮殿，彼以鼻嗅，悉能知之。
　　住已不住，皆能曉了，諸所遠近，
　　無不開達。　終沒若生，前世宿命，
　　以鼻嗅之，知斯本末。
　其有菩薩，
　　持是經卷，若有比丘，順安住教，
　　常修精進，靜住經行，若已至誠，
　　諷誦解說，其彼菩薩，皆悉知之。
　　亦別聲聞，最勝之子，常在樹下，
　　一身獨處，其明哲者，承嗅悉覩，
　　有某比丘，處於某處，悉能分別，
　　所在之處。　其有菩薩，意堅禪定，
　　常自娛樂，諷誦講說，復為他人，
　　講演解法。　於時菩薩，以香覺了，
　　安住大人，遊所在方，愍哀行慈，
　　分別說法，在其座中，弟子圍遶，
　　以香識了，法王所在。
　假使眾生，
　　得聞經法，以得稟受，心懷踊躍。
　　時菩薩住，於此悉見，安住眾會，
　　一切所在，菩薩力勢，如是色像，
　　尚未逮得，天人之鼻，自然得是，
　　本之瑞應，諸天之鼻，無有諸漏。」 ^120b4

佛復告族姓子：「其有持是經典讀誦書寫，
當獲奇異舌根千二百功德，舌根具足分別諸味，
若得甘美，變為天上自然飲食，設服酢澁醎苦，
化成天饌， #CB00071;味無量，
若入眾會講授法要，蒸庶欣載欽仰典則，
若入諍怒德音柔軟，談誼辯慧清白知節，
慈愍通徹，眾人歡和感味餘響，其從聞經言論美妙，
天人往造，釋梵四王、清淨天身、諸天玉女，
思僥往見，天子龍神妃后，阿須倫阿須倫妃后，
迦留羅迦留羅妃后，真陀羅真陀羅妃，
摩休勒摩休勒妃，揵沓惒揵沓惒妃，閱叉鬼神婦女，
比耶反足鬼神婦女，悉欲往觀，稽首作禮聽受經戒問訊誼歸。
比丘、比丘尼、清信士、清信女，國王太子、
大臣群僚，大力豪勢、轉輪聖帝，尊重巍巍七寶具足，
太子眷屬玉女采女，又異梵志、君子居士，
州城郡國縣邑營從，悉欲往觀，思盡形壽稽首歸命，供養奉侍聽受經法。
言誨和淑，猶如世尊如來所歎面見思察，
逮佛明慧深妙之要，曉了如此自然而聞。
又知世尊所向方面坐說法時。」 ^121b3

於是世尊，而歎頌曰：
　　「其人舌根，則悉柔軟，分別諸味，
　　簡練好醜，自然甘美，如天飲食，
　　若干種味，次第而生。
　音聲殊妙，
　　語言和雅，聽受奇異，意歡喜悅，
　　在眾會者，莫不欽敬，又當演出，
　　深奧音響。　其有聽聞，所說經法，
　　覩察報應，清淨億千，即生歡喜，
　　曉了尊上，供養經卷，不可計量。
　　諸天龍神，蛟阿須倫，常懷欽敬，
　　欲得見之，謙肅恭遜，諮問經典，
　　其人名德，獲致如是。
　於是世界，
　　發意之頃，皆以音聞，能遍告之。
　　其響柔軟，微妙殊特，深邃儒雅，
　　而有限節。　諸天豪尊，轉輪聖帝，
　　欲得供養，普往至所，皇后玉女，
　　悉俱叉手，而常元元，聽稟經典。
　　諸所鬼神，善共宗重，天揵沓惒，
　　及諸營從，反足女鬼，及諸男女，
　　普悉恭敬，皆造奉侍。
　自在尊豪，
　　梵天之王，大神妙天，及諸天子，
　　天帝梵尊，天子枝黨，無數玉女，
　　悉詣其所。　世間有佛，聖明導師，
　　聲聞弟子，悉聽妙響。
　見所在處，
　　僉然護之，察所講法，悉用欣然。」 ^121b23

佛復告族姓子：「菩薩大士，若聞是經持讀誦寫者，
逮得身行八百功德，肌色澤光猛勇響餼，
猶如琉璃淨妙無垢，所當作為人民欽效，
容止可宗進退致益，彼已無易，三千大千世界眾生稽首為禮，
普佛國土群萌好醜，鮮色惡色生趣善惡，
鐵圍大鐵圍，小山大山，人所居處，下至無可大地獄中，
上至三十三天，自以威德普悉見之。
於此世界，聲聞、緣覺、菩薩、如來，所可遊居講說經法，以己威光都皆觀之。
所以者何？身行清淨之所致也。」 ^121c19

於時世尊，而歎頌曰：
　　「彼人己身，所行清淨，譬如琉璃，
　　而無瑕疵，為一切人，所見愛敬。
　　其有持此，微妙經卷，猶如明鏡，
　　見其面像，見世形類，亦復如是。
　　自覩本末，及見他人，其身清淨，
　　如須彌山，於斯世界，所有眾生，
　　諸天人民，蛟阿須倫，地獄餓鬼，
　　及諸畜生，悉見身體，及面顏容。
　　諸天所有，宮殿館室，土山石山，
　　及諸鐵圍，雪山須彌，及諸大山，
　　悉得覩見。　其所在處，以大威聖，
　　瞻見諸佛，一切聲聞，及佛弟子。
　　若有菩薩，獨在屏處，所說經法，
　　悉能知之。　其身清淨，亦復如是，
　　悉覩見于，一切世間。
　以俗之身，
　　覺了如茲，斯人尚未，獲成聖道。」 ^121c29

佛復告族姓子：「菩薩大士，如來滅度後，
若持斯經諷讀解說，得千二百意根清淨德，
其人則以清淨意根，靡不貫暢。
聞一頌者，所究彌廣多所達了。
以弘覺了，便能一月講說經法。
四月一年綜練所歷，憶念不忘。
凡俗所為販賣賈作語言音聲，以法皆覩次第分別，不失其緒。
三千大千世界諸六趣生，皆知其心所念善惡、
如應不應，中為沙門聖非聖者，普見不應。
意志清淨不復思惟，自然分別說法誼趣，
言皆至誠，有至講者皆亦承說，如來所詔一切剖扸，往古最勝經卷。」 ^122a17

於時世尊，而歎頌曰：
　　「其人意根，清淨皦潔，光徹鮮明，
　　見心所念。　由是之故，曉若干品，
　　瑕穢卑賤，好惡中間。
　若聞一頌，
　　能奉持者，解無央數，明哲誼理。
　　一月四月，若至一年，所說善惡，
　　不違至誠。　於斯世界，中間所苞，
　　若有群萌，種種品類，諸天人民，
　　及阿須倫，枝神異類，及諸畜生，
　　六道之中，所有黎元，是等思想，
　　若干種念，持是經者，各各異意，
　　一時之間，悉覩知之。
　諸佛大聖，
　　百福德相，一切悉為，世間說法。
　　登時所講，普等聽聞，所說清淨，
　　即能受誦。　前世更歷，所學經卷，
　　長夜所講，當綜解之。
　有常所演，
　　經典之要，得眾會中，無所畏憚。
　　其有持經，部分光揚，卒未遭值，
　　眾想之患。　枝黨群從，悉為賢良，
　　意根明達，亦復如是。
　菩薩所住，
　　未曾有地，普為眾生，分別說經。
　　其能受持，安住正法，巧便意宜，
　　則知所應。」
正法華經卷第八
 ^122a27
