大佛略懺一卷
other:: 
夫欲禮懺必須先敬三寶。
所以然者。三寶即是一切眾生良支福田。
若能歸向者。則滅無量罪。
長無量福。能會行者。
離生死故得解脫樂。
是故弟子某甲等歸依十方盡虛空界一切諸佛。
歸依十方盡虛空界一切尊法。
歸依十方盡虛空界一切聖僧弟子。
今日所以懺悔者。
正言無始以來在凡夫地莫問貴賤罪次無量。
或因三業而生罪。
或因六相而起過。
或以自邪思惟。或藉外境起於染著。
如是乃之十惡增長八萬千諸塵門牢。
然其罪相雖復無量大而語為不出有三。
何等為三。一者煩惱。
二者是業。三是果報。
此三種法能障聖道及以人天晙妙好事。
是故經中目為三障。
所以諸佛菩薩教依方便懺悔除滅此三滅者。
則六根十惡乃至八萬四千諸塵牢門皆悉清淨。
是故弟子今日運此增上晙心懺悔三欲滅。
此三罪者當用何等心可令此罪滅待。
先當興七種心以為方便。
然其此罪乃可得滅。
何等為七。一者慚愧。
二者恐怖。三者厭離。
四者發菩提心。五者怨親平等。
六者念報佛恩。七者觀罪性定。
第一慚愧者。自強我與釋迦如來同為凡夫。
如今世尊成道以來已經爾所塵沙劫數。
而我等相與耽染六塵流浪生死永無出。
其此寶天下可慚可愧。
可著可恥。第二恐怖者。
既是凡夫身口意業常與罪相應。
以是因緣命終之後應墮地獄畜生餓鬼受無量苦。
如此實為可驚可恐可怖可懼。
第三厭離者。相以當觀生死之中唯有無常苦空無我不淨。
假如水上泡速起速滅流轉猶若車輪。
生老病死八苦交煎無時暫息。
眾等相與但觀自身從頭至足。
其中但有三十六物。
髮毛爪齒膿囊涕唾生熟二藏大膓小膓脾腎心肺肝膽□唱肪膏膜腦筋骨髓大小便利九孔常流。
是故經言。此身眾苦所集。
一切皆不淨。何有慧者而當樂此身。
生死既有而此種種惡法甚可患厭。
第四發菩提心者。
經言。常樂佛身者即法身也。
從無量功德智慧生。
從六波羅蜜生。從慈悲喜捨生。
從世七助菩提法生。
從如是等種種功德知慧生。
如來身欲得佛身當發菩提心。
求一切種知常樂我淨薩婆若果。
淨佛國土成就眾生。
於身命財無所憐惜。
第五怨親平等者。
於一切眾生起慈悲。
無彼我相。何以故。
爾若見怨親即是分別。
以分別故起諸相著。
相著因緣生諸煩惱。
因緣造諸惡業。惡業因緣故得苦果。
第六念報佛恩者。
如來往昔無量劫中。
捨頭目髓腦支節手足國域妻子象馬七珍。
為我等故修諸苦行。
此恩此德實難酬報。
是故經言。若以頂戴兩肩符負於恒河沙劫亦不能報。
我等欲報如來恩者。
當於此世象猛精進得勞忍苦。
不惜身命建立三寶。
佛通大乘廣化眾生同入正道。
第七觀罪性空者。
無有實相。從因緣生。
顛倒而有。既從因緣而則可從因緣而滅。
從因緣而生者。押近惡友造作無端。
從因緣而滅者。即是今因沈心懺悔。
是故經言。此罪相不在內。
不在中間。故諸此罪從本是空生。
如來等七種心已如緣相。
十方諸佛賢聖擎拳合掌彼陳至到慚愧。
改革舒歷心肝洗蕩膓胃。
如此懺悔亦何罪而不滅。
亦何障而不消。若復正爾攸攸緩緩情虛往自勞形。
於是何蓋。且復人命無常喻如轉燭一息不還。
便向灰讓三塗苦報。
即身應受可錢財寶貨促計求脫。
窈窈冥冥恩赦無期。
獨嬰此苦無受仗者。
莫言我今生中無有此罪。
所以不能墾到懺悔。
經中道言。凡夫之舉足動步無非是罪。
又復過生中皆悉成就無量惡業追逐行者。
如影隨形。若不慚愧罪惡日深。
故苞藏癡疵。佛教不許說悔先罪。
淨名所尚故智長淪苦海。
是由隱覆。是故弟子今日發露懺悔法。
更相由藉因煩惱故以起惡業。
惡業因緣故得果苦。
是故弟子今日至心第一。
先應懺悔煩惱障。
又此煩惱諸佛菩薩入理聖人種種呵責。
亦招此煩惱以為怨家。
何故。能斷眾生慧命根故。
亦招此煩惱瀑河能漂眾生入於生死大苦海故。
亦招此煩惱以為羈鎖能繫眾生於生死獄不能得出故。
使以六道牽連死生不絕惡業無窮苦不息。
當知。皆是煩惱過患。
是故弟子今日此增上善心歸依佛。
如是十方盡虛空界一切三寶。 ^1293c22

弟子從自無始如來至于今日。
或在人天受報。有此心識常懷愚。
或繁滿胸衿。或因三毒相造一切罪。
或因三漏造一切罪因。
或膺造一切罪。或因受造一切罪。
或因三苦造一切罪。
或因三假造一切罪。
或因貪三有造一切罪。
如是等罪無量無邊惱亂一切六道四生。
今慚愧皆悉懺悔。
又弟子無始以來至於今日。
或因四識住造一切罪。
或因四流造一切罪。
或因四取造因四執造一切罪。
或因四緣造一切罪。
或因四大造一切罪。
或因四縛造一切罪。
或因四食造一切罪。
或因四生皆悉懺悔。
又復弟子無始以來至為今日。
或因五住地煩惱造一切罪。
或因五受相造一切罪。
或因五蓋造一切罪。
或因五慳造一切。
或因五見造一切罪。
或因五心造一切罪。
如是等罪煩惱。
 ^1294c14
