
hui:: 
fen:: 
## 4
大般若波羅蜜多經卷第五百九十六
三藏法師玄奘奉　詔譯
第十六般若波羅蜜多分之四
「復次，善勇猛！五蘊不可施設有去、有來，
有住、有不住，十二處、十八界等亦不可施設有去、
有來，有住、有不住。
如是蘊、處、界等無去、無來，無住、無不住，是謂般若波羅蜜多。 ^1082b22

「復次，善勇猛！五蘊不可施設有遠、有彼岸，
十二處、十八界等亦不可施設有遠、有彼岸。
如是蘊、處、界等無遠、無彼岸，是謂般若波羅蜜多。 ^1082b25

「復次，善勇猛！五蘊不可施設有愛、有恚、
有怖、有癡，十二處、十八界等亦不可施設有愛、
有恚、有怖、有癡。如是蘊、處、界等無愛、無恚、
無怖、無癡，是謂般若波羅蜜多。 ^1082b28

「復次，善勇猛！五蘊無與、無取，無持戒、無犯戒，
無忍、無不忍，無精進、無懈怠，無等持、無心亂，
無妙慧、無惡慧，十二處、十八界等亦無與、
無取，無持戒、無犯戒，無忍、無不忍，無精進、
無懈怠，無等持、無心亂，無妙慧、無惡慧。
如是蘊、處、界等無與、無取，無持戒、無犯戒，
無忍、無不忍，無精進、無懈怠，無等持、無心亂，
無妙慧、無惡慧，是謂般若波羅蜜多。 ^1082c3

「復次，善勇猛！五蘊無顛倒、無不顛倒，十二處、
十八界等亦無顛倒、無不顛倒。
如是蘊、處、界等無顛倒、無不顛倒，是謂般若波羅蜜多。 ^1082c10

「復次，善勇猛！五蘊無念住、正斷、神足、根、
力、覺支、道支，十二處、十八界等亦無念住、
正斷、神足、根、力、覺支、道支。
如是蘊、處、界等無念住、正斷、神足、根、力、
覺支、道支，是謂般若波羅蜜多。 ^1082c13

「復次，善勇猛！五蘊無明、無解脫，十二處、
十八界等亦無明、無解脫。
如是蘊、處、界等無明、無解脫，是謂般若波羅蜜多。 ^1082c18

「復次，善勇猛！五蘊無靜慮、解脫、等持、等至，
十二處、十八界等亦無靜慮、解脫、等持、等至。
如是蘊、處、界等無靜慮、解脫、等持、等至，是謂般若波羅蜜多。 ^1082c20

「復次，善勇猛！五蘊無有量、無無量，無神通、
無非神通，十二處、十八界等亦無有量、
無無量，無神通、無非神通。
如是蘊、處、界等無有量、無無量，無神通、
無非神通，是謂般若波羅蜜多。 ^1082c24

「復次，善勇猛！五蘊無空、無不空，無有相、
無無相，無有願、無無願，十二處、十八界等亦無空、
無不空，無有相、無無相，無有願、無無願。
如是蘊、處、界等無空、無不空，無有相、無無相，
無有願、無無願，是謂般若波羅蜜多。 ^1082c28

「復次，善勇猛！五蘊非有為、非無為，非有漏、
非無漏，非世間、非出世間，非有繫、非離繫，
十二處、十八界等亦非有為、非無為，非有漏、
非無漏，非世間、非出世間，非有繫、非離繫。
如是蘊、處、界等非有為、非無為，非有漏、
非無漏，非世間、非出世間，非有繫、非離繫，是謂般若波羅蜜多。 ^1083a3

「復次，善勇猛！五蘊非有著、非無著，非有智、
非無智，十二處、十八界等亦非有著、非無著，
非有智、非無智。如是蘊、處、界等非有著、
非無著，非有智、非無智，是謂般若波羅蜜多。 ^1083a9

「復次，善勇猛！五蘊無執持、無動搖、無戲論，
十二處、十八界等亦無執持、無動搖、無戲論。
如是蘊、處、界等無執持、無動搖、無戲論，是謂般若波羅蜜多。 ^1083a13

「復次，善勇猛！五蘊非有想、非無想，十二處、
十八界等亦非有想、非無想。
如是蘊、處、界等非有想、非無想，是謂般若波羅蜜多。 ^1083a16

「復次，善勇猛！五蘊非寂靜非不寂靜，十二處、十八界等亦非寂靜非不寂靜。
如是蘊、處、界等非寂靜非不寂靜，是謂般若波羅蜜多。 ^1083a19

「復次，善勇猛！五蘊非涅槃、非不涅槃，十二處、
十八界等亦非涅槃、非不涅槃。
如是蘊、處、界等非涅槃、非不涅槃，是謂般若波羅蜜多。 ^1083a22

「復次，善勇猛！所說五蘊生起所攝，非謂般若波羅蜜多。
所說五蘊生起所攝所有真如、不虛妄性、
不變異性、如所有性，是謂般若波羅蜜多。
所說十二處、十八界等生起所攝，非謂般若波羅蜜多。
所說十二處、十八界等生起所攝所有真如、
不虛妄性、不變異性、如所有性，是謂般若波羅蜜多。 ^1083a25

「復次，善勇猛！所說緣起生起所攝，非謂般若波羅蜜多。
所說緣起生起所攝所有真如、不虛妄性、
不變異性、如所有性，是謂般若波羅蜜多。 ^1083b3

「復次，善勇猛！所說顛倒生起所攝，非謂般若波羅蜜多。
所說顛倒生起所攝所有真如、不虛妄性、
不變異性、如所有性，是謂般若波羅蜜多。 ^1083b6

「復次，善勇猛！所說諸蓋生起所攝，非謂般若波羅蜜多。
所說諸蓋生起所攝所有真如、不虛妄性、
不變異性、如所有性，是謂般若波羅蜜多。 ^1083b9

「復次，善勇猛！所說三十六愛行生起所攝，非謂般若波羅蜜多。
所說三十六愛行生起所攝所有真如、
不虛妄性、不變異性、如所有性，是謂般若波羅蜜多。 ^1083b12

「復次，善勇猛！所說六十二見趣生起所攝，非謂般若波羅蜜多。
所說六十二見趣生起所攝所有真如、
不虛妄性、不變異性、如所有性，是謂般若波羅蜜多。 ^1083b16

「復次，善勇猛！所說靜慮、解脫、等持、等至，非謂般若波羅蜜多。
所說靜慮、解脫、等持、等至所有真如、不虛妄性、
不變異性、如所有性，是謂般若波羅蜜多。 ^1083b19

「復次，善勇猛！所說四無量、五神通，非謂般若波羅蜜多。
所說四無量、五神通所有真如、不虛妄性、
不變異性、如所有性，是謂般若波羅蜜多。 ^1083b23

「復次，善勇猛！所說有為所攝世間一切善根等法生起所攝，
非謂般若波羅蜜多。
所說有為所攝世間一切善根等法生起所攝所有真如、
不虛妄性、不變異性、如所有性，是謂般若波羅蜜多。 ^1083b26

「復次，善勇猛！所說念住、正斷、神足、根、力、
覺支、道支生起所攝，非謂般若波羅蜜多。
所說念住、正斷、神足、根、力、覺支、道支生起所攝所有真如、
不虛妄性、不變異性、如所有性，是謂般若波羅蜜多。 ^1083c1

「復次，善勇猛！所說苦、集、滅、道聖諦，非謂般若波羅蜜多。
所說苦、集、滅、道聖諦所有真如、不虛妄性、
不變異性、如所有性，是謂般若波羅蜜多。 ^1083c5

「復次，善勇猛！所說戒、定、慧、解脫、解脫智見清淨，非謂般若波羅蜜多。
所說戒、定、慧、解脫、解脫智見清淨所有真如、
不虛妄性、不變異性、如所有性，是謂般若波羅蜜多。 ^1083c9

「復次，善勇猛！所說無為所攝出世間無依無漏法，非謂般若波羅蜜多。
所說無為所攝出世間無依無漏法所有真如、
不虛妄性、不變異性、如所有性，是謂般若波羅蜜多。 ^1083c12

「復次，善勇猛！所說空、無相、無願、無生、無作法，非謂般若波羅蜜多。
所說空、無相、無願、無生、無作法所有真如、
不虛妄性、不變異性、如所有性，是謂般若波羅蜜多。 ^1083c16

「復次，善勇猛！所說明解脫、離滅、涅槃，非謂般若波羅蜜多。
所說明解脫、離滅、涅槃所有真如、不虛妄性、
不變異性、如所有性，是謂般若波羅蜜多。
何以故？善勇猛！如是般若波羅蜜多，非色蘊攝，
亦非受、想、行、識蘊攝；非眼處攝，亦非耳、
鼻、舌、身、意處攝；非色處攝，亦非聲、香、味、
觸、法處攝；非眼界攝，亦非耳、鼻、舌、身、意界攝；
非色界攝，亦非聲、香、味、觸、法界攝；非眼識界攝，
亦非耳、鼻、舌、身、意識界攝；非地界攝，亦非水、
火、風、空、識界攝；非欲界攝，亦非色、無色界攝；
非有為攝，亦非無為攝；非世間攝，亦非出世間攝；
非有漏攝，亦非無漏攝；非善法攝，亦非非善法攝；
非有情界攝，亦非非有情界攝。
亦非遠離如是等法，別有般若波羅蜜多。 ^1083c20

「復次，善勇猛！甚深般若波羅蜜多非如是等諸法所攝，亦非不攝。
如是所攝、所不攝法所有真如、不虛妄性、
不變異性、如所有性，是謂般若波羅蜜多。
善勇猛！真如者是何增語？
善勇猛！真如者謂諸法性，非如愚夫異生所得亦非異彼。
然諸法性如諸如來及佛弟子、菩薩所見，
如是法性理趣真實常無變易故名真如，即此真如說為菩薩甚深般若波羅蜜多。 ^1084a5

「復次，善勇猛！如是般若波羅蜜多於一切法無增、
無減，非合、非離，非缺、非滿，非益、非損，非移轉、
非趣入，非生、非滅，非染、非淨，非流轉、非還滅，
非集起、非隱沒，非有相、非無相，非平等、
非不平等，非世俗、非勝義，非樂、非苦，非常、
非無常，非淨、非不淨，非我、非無我，非諦實、
非虛妄，非作者、非作具，非容受、非不容受，
非信解、非不信解，非自性、非不自性，非死、
非生，非生、非死，非出、非沒，非續、非斷，非和合、
非不和合，非有貪、非離貪，非有瞋、非離瞋，
非有癡、非離癡，非顛倒、非不顛倒，非有所緣、
非無所緣，非有盡、非無盡，非有智、非無智，
非下性、非高性，非有恩、非無恩，非往去、
非還來，非有性、非無性，非愛、非恚，非明、
非闇，非懈怠、非精進，非空、非不空，非有相、
非無相，非有願、非無願，非造作、非不造作，
非隱沒、非不隱沒，非無明、非解脫，非寂靜、
非不寂靜，非涅槃、非不涅槃，非如理、非不如理，
非遍知、非不遍知，非出離、非不出離，非調伏、
非不調伏，非持戒、非犯戒，非散亂、非不散亂，
非妙慧、非惡慧，非識、非不識，非住、非不住，
非同分、非異分，非有、非無有，非得、非不得，
非現觀、非不現觀，非作證、非不作證，非通達、非不通達。
甚深般若波羅蜜多於一切法，不為此等種種事故而現在前。 ^1084a14

「復次，善勇猛！如人夢中說夢所見種種自性，如是所說夢境自性都無所有。
何以故？善勇猛！夢尚非有，況有夢境自性可說！
如是般若波羅蜜多雖假說有種種自性，而此般若波羅蜜多實無自性可得宣說。
復次，善勇猛！如夢不為顯示諸法而現在前，如是般若波羅蜜多亦復不為顯示諸法而現在前。 ^1084b10

「復次，善勇猛！譬如幻士說幻所見種種自性，如是所說幻境自性都無所有。
何以故？善勇猛！幻尚非有，況有幻境自性可說！
如是般若波羅蜜多雖假說有種種自性，而此般若波羅蜜多實無自性可得宣說。
復次，善勇猛！如幻不為生起諸法而現在前，如是般若波羅蜜多亦復不為生起諸法而現在前。 ^1084b16

「復次，善勇猛！如光影人宣說光影種種自性，如是所說光影自性都無所有。
何以故？善勇猛！影尚非有，況有光影自性可說！
如是般若波羅蜜多雖假說有種種自性，而此般若波羅蜜多實無自性可得宣說。
復次，善勇猛！如影不為顯示諸法而現在前，如是般若波羅蜜多亦復不為顯示諸法而現在前。 ^1084b23

「復次，善勇猛！如陽焰人宣說陽焰種種自性，如是所說陽焰自性都無所有。
何以故？善勇猛！焰尚非有，況有陽焰自性可說！
如是般若波羅蜜多雖假說有種種自性，而此般若波羅蜜多實無自性可得宣說。
復次，善勇猛！如焰不為顯示諸法而現在前，如是般若波羅蜜多亦復不為顯示諸法而現在前。 ^1084c1

「復次，善勇猛！如人住在山谷等中，聞谷響聲都無所見，若時自語復聞其聲。
如是般若波羅蜜多雖有所聞種種文句，
而所聞法都無自性，唯除說時可有聞解。
復次，善勇猛！如響不為顯示諸法而現在前，如是般若波羅蜜多亦復不為顯示諸法而現在前。 ^1084c8

「復次，善勇猛！譬如有人見諸聚沫，便說種種聚沫自性；
如是所說聚沫自性，若內若外都不可得。
何以故？善勇猛！所說聚沫尚非實有，況有自性而可宣說！
如是般若波羅蜜多雖假說有種種自性，而此般若波羅蜜多實無自性可得宣說。
復次，善勇猛！如沫不為生起諸法而現在前，如是般若波羅蜜多亦復不為生起諸法而現在前。 ^1084c14

「復次，善勇猛！譬如有人見浮泡起，便說種種浮泡自性，如是所說浮泡自性都無所有。
何以故？善勇猛！所說浮泡尚非實有，況有自性而可宣說！
如是般若波羅蜜多雖假說有種種自性，而此般若波羅蜜多實無自性可得宣說。
復次，善勇猛！如泡不為生起諸法而現在前，如是般若波羅蜜多亦復不為生起諸法而現在前。 ^1084c22

「復次，善勇猛！如人披求芭蕉莖實，雖不可得而有葉用，如是般若波羅蜜多雖無真實而有說用。 ^1084c29

「復次，善勇猛！譬如有人為欲顯示太虛空故，
雖有所說，而太虛空不可顯示。
如是為欲顯示般若波羅蜜多，雖有所說，而此般若波羅蜜多不可顯示。 ^1085a2

「復次，善勇猛！如太虛空雖以種種言說顯示，而太虛空無真實法可得顯示。
如是雖以種種言說顯示般若波羅蜜多，而此般若波羅蜜多無真實法可得顯示。 ^1085a6

「復次，善勇猛！譬如影光雖可顯說，而無實法可令執取，雖無可執取而有所顯照。
如是般若波羅蜜多雖假文句種種顯說，
而無實法可令執取，雖無可執取而顯照諸法。 ^1085a9

「復次，善勇猛！如末尼寶雖有大光明，而此光明無內外可得。
如是般若波羅蜜多雖能照燭一切法性，而此內外都不可得。 ^1085a13

「復次，善勇猛！譬如燈光雖不暫住而能照了，令有目者覩見眾色。
如是般若波羅蜜多雖於諸法都無所住而能照了，令諸聖者見法實性。」 ^1085a16

爾時，舍利子白佛言：「世尊！
甚奇！如來、應、正等覺雖說般若波羅蜜多，而說般若波羅蜜多非圓成實。」 ^1085a19

爾時，世尊告舍利子：「如是！
如是！如汝所說。我說般若波羅蜜多非圓成實。
何以故？ ^1085a21

「舍利子！五蘊非圓成實故，我說般若波羅蜜多非圓成實，
十二處、十八界亦非圓成實故，我說般若波羅蜜多非圓成實。 ^1085a23

「舍利子！無明非圓成實故，我說般若波羅蜜多非圓成實，
行、識、名色、六處、觸、受、愛、取、有、生、老死愁歎苦憂惱亦非圓成實故，
我說般若波羅蜜多非圓成實。 ^1085a26

「舍利子！常無常、樂苦、我無我、淨不淨、寂靜不寂靜、
顛倒非顛倒、諸蓋見行、增益損減、生滅、
住異、集起隱沒非圓成實故，我說般若波羅蜜多非圓成實。 ^1085a29

「舍利子！我、有情、命者、生者、養者、士夫、補特伽羅、
意生、儒童、作者、使作者、起者、等起者、受者、
使受者、知者、使知者、見者、使見者非圓成實故，我說般若波羅蜜多非圓成實。 ^1085b4

「舍利子！諦實、虛妄、往去、還來、有見、無見、
內、外等法非圓成實故，我說般若波羅蜜多非圓成實。 ^1085b7

「舍利子！地、水、火、風、空、識界，欲、色、無色界，
有情界、法界非圓成實故，我說般若波羅蜜多非圓成實。 ^1085b9

「舍利子！業異熟果、因緣斷常、三世三際非圓成實故，我說般若波羅蜜多非圓成實。 ^1085b11

「舍利子！布施、慳悋、持戒、犯戒、安忍、忿恚、
精進、懈怠、靜慮、散亂、妙慧、惡慧、心意識、
無間死生、雜染、清淨非圓成實故，我說般若波羅蜜多非圓成實。 ^1085b13

「舍利子！念住、正斷、神足、根、力、覺支、道支、
苦、集、滅、道、靜慮、解脫、等持、等至、無量、神通、
空、無相、無願非圓成實故，我說般若波羅蜜多非圓成實。 ^1085b16

「舍利子！善非善、有漏無漏、世間出世間、
有罪無罪、有為無為、有記無記、黑白、黑白相違所攝劣中妙貪、
瞋、癡非圓成實故，我說般若波羅蜜多非圓成實。 ^1085b19

「舍利子！見聞覺知、恃執、安住、尋伺、所緣、
誑諂、嫉慳、和合、二相、無生、無作、止觀、明解、
盡離、染滅、棄捨、諸依世俗勝義非圓成實故，我說般若波羅蜜多非圓成實。 ^1085b23

「舍利子！聲聞地法、獨覺地法、一切智智、
無著智、自然智、無等等智、菩薩大願、聲聞圓滿、
獨覺圓滿、無量無邊無等等一切法智、
一切法如實無見一切法智見非圓成實故，我說般若波羅蜜多非圓成實。 ^1085b26

「舍利子！清涼、真實、寂靜、極寂靜、最極寂靜非圓成實故，我說般若波羅蜜多非圓成實。 ^1085c3

「舍利子！成熟有情、嚴淨佛土、相好圓滿、
諸力無畏、十八佛不共法等非圓成實故，我說般若波羅蜜多非圓成實。 ^1085c5

「舍利子！涅槃乃至一切法若善若非善等非圓成實故，我說般若波羅蜜多非圓成實。 ^1085c7

「舍利子！如太虛空無色、無見、無對、無性非圓成實，
如是般若波羅蜜多無色、無見、無對、無性非圓成實。 ^1085c9

「舍利子！譬如虹蜺雖有種種妙色顯現，
而無一實，如是般若波羅蜜多雖假種種言相顯示，而所顯示無性可得。 ^1085c11

「舍利子！譬如虛空雖以種種寸尺量度，
而未曾見有五指許是圓成實，如是般若波羅蜜多雖假種種言相顯示，
而未曾見有少自體是圓成實。」 ^1085c14

時，舍利子復白佛言：「如是般若波羅蜜多甚為難見。」 ^1085c18

佛言：「如是！以能見者不可得故。」
舍利子言：「如是般若波羅蜜多甚為難覺。」 ^1085c19

佛言：「如是！以能覺者不可得故。」 ^1085c20

舍利子言：「如是般若波羅蜜多不可顯示。」 ^1085c21

佛言：「如是！能顯示法不可得故。」 ^1085c22

舍利子言：「如是般若波羅蜜多無所顯示。」 ^1085c23

佛言：「如是！非為顯法現在前故。」 ^1085c24

舍利子言：「如是般若波羅蜜多無性為性。」
佛言：「如是！甚深般若波羅蜜多以蘊、處、
界緣起無性為自性故，以諸顛倒、諸蓋、
見趣、愛行無性為自性故，以我、有情、命者、
生者、養者、士夫、補特伽羅、意生、儒童、作者、
使作者、起者、等起者、受者、使受者、知者、
使知者、見者、使見者無性為自性故，以地、
水、火、風、空、識界無性為自性故，以有情界、
法界無性為自性故，以欲、色、無色界無性為自性故，
以布施、慳悋、持戒、犯戒、安忍、忿恚、精進、
懈怠、靜慮、散亂、妙慧、惡慧無性為自性故，
以菩提分法、聖諦、止觀、無量、神通、靜慮、
解脫、等持、等至、明脫無性為自性故，以盡離、
染滅無性為自性故，以無生智、滅智、涅槃無性為自性故，
以聲聞地、獨覺地、佛地、世俗智見、勝義智見及無著智、一切智智等法無性為自性故。」 ^1085c25

舍利子言：「如是般若波羅蜜多非為成辦、滅壞法故而現在前。」 ^1086a11

佛言：「如是！甚深般若波羅蜜多不為成辦生起法故，不為滅壞無我法故而現在前。」 ^1086a13

舍利子言：「如是般若波羅蜜多不為緣法為方便故而現在前。」 ^1086a14

佛言：「如是！以一切法非所緣故，無如是法可為所緣發起般若波羅蜜多。」 ^1086a16

舍利子言：「如是般若波羅蜜多於一切法不為增減而現在前。」 ^1086a18

佛言：「如是！甚深般若波羅蜜多不見有法可增減故。」 ^1086a19

舍利子言：「如是般若波羅蜜多不為超越一切法故而現在前。」 ^1086a20

佛言：「如是！甚深般若波羅蜜多不見有法可超越故。」 ^1086a22

舍利子言：「如是般若波羅蜜多不為損益一切法故而現在前。」 ^1086a23

佛言：「如是！甚深般若波羅蜜多不見有法可損益故。」 ^1086a24

舍利子言：「如是般若波羅蜜多不為合離一切法故而現在前。」 ^1086a25

佛言：「如是！甚深般若波羅蜜多不見有法可合離故。」 ^1086a27

舍利子言：「如是般若波羅蜜多不為於法持去調伏而現在前。」 ^1086a28

佛言：「如是！甚深般若波羅蜜多不見有法可得持去而調伏故。」 ^1086b1

舍利子言：「如是般若波羅蜜多不為於法作恩怨故而現在前。」 ^1086b3

佛言：「如是！甚深般若波羅蜜多不見有法而可於彼作恩怨故。」 ^1086b4

舍利子言：「如是般若波羅蜜多不為於法有起、不起而現在前。」 ^1086b5

佛言：「如是！甚深般若波羅蜜多不見有法而可生起、不生起故。」 ^1086b7

舍利子言：「如是般若波羅蜜多不為於法有少相應、不相應故而現在前。」 ^1086b8

佛言：「如是！甚深般若波羅蜜多不見有法可與相應、不相應故。」 ^1086b10

舍利子言：「如是般若波羅蜜多不為於法有少共住、不共住故而現在前。」 ^1086b11

佛言：「如是！甚深般若波羅蜜多不見有法可與共住、不共住故。」 ^1086b13

舍利子言：「如是般若波羅蜜多不為於法有所生起、不生起故而現在前。」 ^1086b14

佛言：「如是！甚深般若波羅蜜多不見有法可令生起、不生起故。」 ^1086b16

舍利子言：「如是般若波羅蜜多不為於法有所流轉、不流轉故而現在前。」 ^1086b17

佛言：「如是！甚深般若波羅蜜多不見有法可令流轉、不流轉故。」 ^1086b19

舍利子言：「如是般若波羅蜜多不為少法作用、作具而現在前。」 ^1086b20

佛言：「如是！甚深般若波羅蜜多不見少法而可為彼作用、作具現在前故。」 ^1086b22

舍利子言：「如是般若波羅蜜多不為於法證平等性、不平等性而現在前。」 ^1086b23

佛言：「如是！甚深般若波羅蜜多不見少法可證平等、不平等故。」 ^1086b25

舍利子言：「如是般若波羅蜜多不為於法有取捨故而現在前。」 ^1086b27

佛言：「如是！甚深般若波羅蜜多不見有法可取捨故。」 ^1086b28

舍利子言：「如是般若波羅蜜多不為於法有所作故而現在前。」 ^1086b29

佛言：「如是！甚深般若波羅蜜多不見有法而可於彼有所作故。」 ^1086c2

時，舍利子復白佛言：「如是般若波羅蜜多最為甚深。」 ^1086c4

佛言：「如是！何以故？
舍利子！諸蘊、處、界甚深故，如是般若波羅蜜多最為甚深；
諸緣起支甚深故，如是般若波羅蜜多最為甚深；
顛倒、五蓋、見趣、愛行甚深故，如是般若波羅蜜多最為甚深；
我、有情等甚深故，如是般若波羅蜜多最為甚深；
戲論、不戲論甚深故，如是般若波羅蜜多最為甚深；
布施、慳悋、持戒、犯戒、安忍、忿恚、精進、懈怠、
靜慮、散亂、妙慧、惡慧甚深故，如是般若波羅蜜多最為甚深；
念住、正斷、神足、根、力、覺支、道支甚深故，
如是般若波羅蜜多最為甚深；苦、集、滅、
道、解脫、解脫智見甚深故，如是般若波羅蜜多最為甚深；
過去、未來、現在三世平等甚深故，如是般若波羅蜜多最為甚深；
諸力、無畏、十八佛不共法等甚深故，如是般若波羅蜜多最為甚深；
無量、神通甚深故，如是般若波羅蜜多最為甚深；
三世無著知一切佛法盡智、無生智、滅智、
無作智、離染智甚深故，如是般若波羅蜜多最為甚深；
棄諸蓋智甚深故，如是般若波羅蜜多最為甚深。 ^1086c5

「復次，舍利子！譬如大海深廣無量，如是般若波羅蜜多深廣無量。
言深廣者，無邊功德之所證故。 ^1086c24

「復次，舍利子！譬如大海無量無邊，大寶、
眾寶之所積集，如是般若波羅蜜多無量無邊，
大法、眾法珍寶積集。」 ^1086c26

舍利子言：「如是般若波羅蜜多不為顯示一切法故而現在前。」 ^1086c28

佛言：「如是！甚深般若波羅蜜多不見少法可顯示故而現在前。」 ^1087a1

舍利子言：「如是般若波羅蜜多不為於法有智、無智而現在前。」 ^1087a2

佛言：「如是！甚深般若波羅蜜多不見少法可名有智及無智故。」 ^1087a3

舍利子言：「如是般若波羅蜜多不為於法有護藏故而現在前。」 ^1087a5

佛言：「如是！甚深般若波羅蜜多不見有法可護藏故。」 ^1087a6

舍利子言：「如是般若波羅蜜多不為於法有所攝受而現在前。」 ^1087a7

佛言：「如是！甚深般若波羅蜜多不見有法可攝受故。」 ^1087a9

舍利子言：「如是般若波羅蜜多不為於法有所依止而現在前。」 ^1087a10

佛言：「如是！甚深般若波羅蜜多不見有法可為依止。」 ^1087a12

舍利子言：「如是般若波羅蜜多不為於法有執藏故而現在前。」 ^1087a13

佛言：「如是！甚深般若波羅蜜多不見有法可執藏故。」 ^1087a14

舍利子言：「如是般若波羅蜜多不為於法有所執故而現在前。」 ^1087a15

佛言：「如是！甚深般若波羅蜜多不見有法可生執故。」 ^1087a17

舍利子言：「如是般若波羅蜜多不為於法有所著故而現在前。」 ^1087a18

佛言：「如是！甚深般若波羅蜜多不見有法可生著故。」 ^1087a19

舍利子言：「如是般若波羅蜜多不為於法有所住故而現在前。」 ^1087a20

佛言：「如是！甚深般若波羅蜜多不見有法可共住故。」 ^1087a22

舍利子言：「如是般若波羅蜜多不為於法有續有斷而現在前。」 ^1087a23

佛言：「如是！甚深般若波羅蜜多不見有法可續斷故。」 ^1087a25

舍利子言：「如是般若波羅蜜多不為於法起貪瞋癡、離貪瞋癡故而現在前。」 ^1087a26

佛言：「如是！甚深般若波羅蜜多不見有法起貪瞋癡、離貪瞋癡故。」 ^1087a27

舍利子言：「如是般若波羅蜜多不為於法起能知者及使知者而現在前。」 ^1087a29

佛言：「如是！甚深般若波羅蜜多不見有法起能知者、使知者故。」 ^1087b2

舍利子言：「如是般若波羅蜜多不為於法了知本性、非本性故而現在前。」 ^1087b3

佛言：「如是！甚深般若波羅蜜多不見有法可知本性、非本性故。」 ^1087b5

舍利子言：「如是般若波羅蜜多不為於法有清淨故而現在前。」 ^1087b6

佛言：「如是！甚深般若波羅蜜多不見有法可清淨故。」 ^1087b8

時，舍利子復白佛言：「甚深般若波羅蜜多本性清淨。」 ^1087b10

佛言：「如是！何以故？
舍利子！諸蘊、處、界本性清淨故，如是般若波羅蜜多本性清淨；
緣起、顛倒、見趣、愛行、貪、恚、癡等本性清淨故，
如是般若波羅蜜多本性清淨；我及有情、
命者、生者、養者、士夫、補特伽羅、意生、儒童、
作者、使作者、起者、等起者、受者、使受者、
知者、見者本性清淨故，如是般若波羅蜜多本性清淨；
斷、常、邊、無邊本性清淨故，如是般若波羅蜜多本性清淨；
布施、淨戒、安忍、精進、靜慮、般若本性清淨故，
如是般若波羅蜜多本性清淨；念住、正斷、
神足、根、力、覺支、道支、靜慮、解脫、等持、等至、
慈、悲、喜、捨本性清淨故，如是般若波羅蜜多本性清淨；
諸無顛倒、苦、集、滅、道、神通、聖道、聲聞地、
獨覺地、佛地、佛法僧寶、聲聞乘法、獨覺乘法、
菩薩乘法、解脫、解脫智見、涅槃本性清淨故，
如是般若波羅蜜多本性清淨；過去未來現在法、
無著智見、十八佛不共法等本性清淨故，
如是般若波羅蜜多本性清淨；欲色無色界、
地水火風空識界、有情界、法界本性清淨故，如是般若波羅蜜多本性清淨。」 ^1087b11

舍利子言：「如是般若波羅蜜多無色、無見、無所對礙。」 ^1087c1

佛言：「如是！甚深般若波羅蜜多不見少法有色、
有見、有所對礙。」 ^1087c2

舍利子言：「如是般若波羅蜜多無所造作。」 ^1087c4

佛言：「如是！能造作者不可得故。」
舍利子言：「如是般若波羅蜜多無所趣向。」 ^1087c5

佛言：「如是！甚深般若波羅蜜多不見有法可趣向故。」 ^1087c6

舍利子言：「如是般若波羅蜜多不可施設。」 ^1087c8

佛言：「如是！甚深般若波羅蜜多不見有法可施設故。」 ^1087c9

舍利子言：「如是般若波羅蜜多即是不共。」 ^1087c10

佛言：「如是！甚深般若波羅蜜多不見有法可與共故。」 ^1087c11

舍利子言：「如是般若波羅蜜多即是無相。」 ^1087c12

佛言：「如是！以諸法相不可得故。」 ^1087c13

舍利子言：「如是般若波羅蜜多無所照了。」 ^1087c14

佛言：「如是！能、所照了不可得故。」 ^1087c15

舍利子言：「如是般若波羅蜜多即是無邊。」 ^1087c16

佛言：「如是！何以故？
舍利子！諸蘊、處、界無邊故，般若波羅蜜多亦無邊；
緣起、顛倒、見趣、愛行、貪、瞋、癡等無邊故，
般若波羅蜜多亦無邊；斷、常、前際、後際、
中際無邊故，般若波羅蜜多亦無邊；布施、
淨戒、安忍、精進、靜慮、般若無邊故，般若波羅蜜多亦無邊；
念住、正斷、神足、根、力、覺支、道支、無顛倒無邊故，
般若波羅蜜多亦無邊；靜慮解脫等持等至所緣、
解脫、解脫智見無邊故，般若波羅蜜多亦無邊；
聲聞地、獨覺地、佛地、佛法僧寶、聲聞乘法、
獨覺乘法、菩薩乘法無邊故，般若波羅蜜多亦無邊；
我有情等、欲色無色界、無量、神通、諸蓋、
過去未來現在智見、無著智見、地水火風空識界、
有情界、法界等無邊故，般若波羅蜜多亦無邊。 ^1087c17

「舍利子！甚深般若波羅蜜多初、中、後邊皆不可得，於一切法亦無所得。
舍利子！甚深般若波羅蜜多無邊無際。
舍利子！如太虛空邊際不可得，如是般若波羅蜜多邊際亦不可得。
舍利子！如地、水、火、風、空、識界邊際不可得，如是般若波羅蜜多邊際亦不可得。
舍利子當知！般若波羅蜜多初、中、後位皆無邊際亦無方域。 ^1088a1

「舍利子！諸蘊、處、界，緣起、顛倒、諸蓋、見趣、
愛行、貪、瞋、癡，我、有情等，布施、淨戒、安忍、
精進、靜慮、般若，菩提分法，靜慮、解脫、等持、
等至，苦、集、滅、道，無量、神通、明、解脫、解脫智見，
諸異生法、聲聞、獨覺、菩薩、佛法及餘法門無邊際故，當知般若波羅蜜多亦無邊際。
舍利子！甚深般若波羅蜜多，邊不可得故名無邊，際不可得故名無際。
舍利子！甚深般若波羅蜜多，以無邊故說名無際，以無際故說名無邊。
舍利子！甚深般若波羅蜜多，我性、取性不可得故，當知說名無邊無際。
舍利子！以一切法無邊際故，當知般若波羅蜜多亦無邊際。
以太虛空無邊際故，當知諸法亦無邊際。」
大般若波羅蜜多經卷第五百九十六
 ^1088a9
