^bk1467b【】佛說犯戒罪報輕重經
jing:: 
如是我聞：
一時佛住王舍城迦蘭陀竹園。
爾時尊者目連，晡時從禪覺，往至世尊所，頭面禮足却坐一面。
時尊者大目連白佛言：「世尊！
意有所疑，今欲詰問。
唯願聽許。」 ^911a7

佛告目連：「聽汝所問，當為汝說。」 ^911a10

目連即白佛言：「世尊！
若比丘、比丘尼，無慚愧心，輕慢佛說，犯眾學戒，
如是犯波羅提提舍尼、波羅提、偷蘭遮、
僧伽婆尸沙、波羅夷，得幾不饒益罪？
唯願說之。」 ^911a11

佛告目連：「諦聽，當為汝說。
若比丘、比丘尼，若無慚愧，輕慢佛語，犯眾學戒。
如四天王壽五百歲墮泥梨中，於人間數九百千歲。」 ^911a14

佛告目連：「若無慚愧，輕慢佛語，犯波羅提提舍尼。
如三十三天壽千歲墮泥梨中，於人間數三億六千歲。」 ^911a17

佛語目連：「若無慚愧，輕慢佛語，犯波夜提。
如夜摩天壽二千歲墮泥梨中，於人間數二十億四十千歲。」 ^911a20

佛告目連：「若無慚愧，輕慢佛語，犯偷蘭遮。
如兜率天壽四千歲墮泥梨中，於人間數五十億六十千歲。」 ^911a22

佛告目連：「若無慚愧，輕慢佛語，犯僧伽婆尸沙。
如不憍樂天壽八千歲墮泥梨中，於人間數二百四十億千歲。」 ^911a24

佛告目連：「若無慚愧，輕慢佛語，犯波羅夷。
如他化自在天壽十六千歲墮泥梨中，於人間數九百二十一億九十千歲。」 ^911a27

時尊者目連聞佛所說，歡喜奉行。 ^911a29

爾時目連即說頌曰：
　　「因緣輕慢故，命緣墮惡道；
　　因緣修善故，於此生天上。
　　因斯修善業，離惡得解脫，
　　不善觀因緣，身壞入惡道。」

 ^911b1
