
fen:: 
di:: 
chu:: 
zhang:: 
jie:: 瑜伽師地論卷第二十八
author:: 彌勒菩薩說
translator:: 三藏法師玄奘奉　詔譯
本地分中聲聞地第十三第二瑜伽處之三
xiang:: 
######  5項 學

mu:: 
####### 1目 正三學(六門)

云何為學？謂三勝學。
一、增上戒學，二、增上心學，三、增上慧學。
云何增上戒學？謂安住具戒等，如前廣說。
是名增上戒學。云何增上心學？
謂離欲惡不善法，有尋、有伺，離生喜樂，
入初靜慮具足安住，乃至能入第四靜慮具足安住，是名增上心學。
又諸無色，及餘所有等持、等至，亦皆名為增上心學。
然依靜慮，能最初入聖諦現觀，正性離生，非全遠離一切靜慮能成此事。
是故靜慮最為殊勝，故偏說為增上心學。
云何增上慧學？謂於四聖諦等所有如實智見。
是名增上慧學。 ^435c26

問：何緣唯有三學，非少非多？ ^436a7

答：建立定義故，智所依義故，辨所作義故。
建立定義者，謂增上戒學。
所以者何？由戒建立心一境性，能令其心觸三摩地。
智所依義者，謂增上心學。
所以者何？由正定心念一境性，於所知事有如實智、如實見轉。
辨所作義者，謂增上慧學。
所以者何？由善清淨若智、若見，能證究竟諸煩惱斷。
以煩惱斷是自義利，是勝所作，過此更無勝所作故。
由是因緣，唯有三學。 ^436a8

問：何緣三學如是次第？
答：先於尸羅善清淨故，便無憂悔；無憂悔故，
歡喜安樂；由有樂故，心得正定；心得定故，
能如實知、能如實見；如實知見，故能起厭；
厭故離染；由離染故，便得解脫；得解脫故，證無所作究竟涅槃。
如是最初修習淨戒，漸次進趣，後證無作究竟涅槃。
是故三學如是次第。 ^436a17

問：何緣三學名為增上戒、心、慧耶？ ^436a24

答：所趣義故，最勝義故，名為增上。
云何所趣義？謂為趣增上心而修淨戒，名增上戒學。
為趣增上慧而修定心，名增上心學。
為趣煩惱斷而修智見，名增上慧學。
如是名為所趣義故，名為增上。 ^436a25

云何最勝義？謂若增上戒學、若增上心學、
若增上慧學，唯於聖教獨有此三，不共外道。
如是名為最勝義故，名為增上。 ^436a29

又或有增上心學能引發增上慧學，或有增上慧學能引發增上心學。
謂聖弟子未得根本靜慮，先學見跡，後為進斷修道所斷一切煩惱，
正勤加行，修念覺支，乃至修捨覺支，是名增上慧學引發增上心學。
增上心學引發增上慧學者，如前已說。 ^436b3

又或有增上戒學，無增上心、無增上慧；
或有增上戒學，亦有增上心，唯無增上慧；
非有增上慧學，而無增上戒及無增上心。
是故若有增上慧學，當知必定具足三學。
於此建立三種學中，諸瑜伽師當勤修學。 ^436b9

復有三種補特伽羅，依此三學入諦現觀。
何等為三？一、未離欲，二、倍離欲，三、已離欲。
當知此中，於一切欲全未離者，勤修加行，
入諦現觀；既於諸諦得現觀已，證預流果。
倍離欲者，當於爾時證一來果。
mu:: 
#######  2目 就三學建立三根
 ^436b14

已離欲者，當於爾時證不還果。
復有三根。一、未知欲知根，二、已知根，三、具知根。
云何建立如是三根？
謂於諸諦未現觀者，加行勤修諸諦現觀，依此建立未知欲知根。
若於諸諦已得現觀，而居有學，依此建立已知根。
若阿羅漢所作已辦，住無學位，依此建立具知根。
mu:: 
#######  3目 就定學建立三解脫門
 ^436b19

復有三解脫門。一、空解脫門，二、無願解脫門，
三、無相解脫門。云何建立三解脫門？
謂所知境略有二種。
有及非有。有有二種。
一者、有為，二者、無為。
於有為中，且說三界所繫五蘊；於無為中，且說涅槃。
如是二種有為、無為，合說名有。
若說於我，或說有情、命者、生者等，是名非有。
於有為中見過失故、見過患故，無所祈願；
無祈願故，依此建立無願解脫門。
於有為中無祈願故，便於涅槃深生祈願，
見極寂靜、見甚微妙、見永出離；由於中見永出離故，依此建立無相解脫門。
於其非有無所有中，非有祈願、非無祈願；
如其非有，還則如是知為非有、見為非有，依此建立空解脫門。
是名建立三解脫門。
xiang:: 
######  6項 隨順學法

mu:: 
####### 1目 十種違逆學法
 ^436b25

云何隨順學法？謂有十種違逆學法，對治彼故，應知十種隨順學法。 ^436c11

云何十種違逆學法？
一者、所有母邑少年、盛壯、可愛形色，是正修學善男子等上品障礙。
二者、於薩迦耶所攝諸行生起愛著。
三者、嬾墮懈怠。四者、薩迦耶見。
五者、依於段食貪著美味。
六者、於諸世聞種種戲論非一眾多別別品類所思念中，發欲貪愛。
七者、思惟諸法瑜伽作意所有過患。
此復云何？謂十一種。
一、於諸諦寶蘊業果中猶預疑惑。
二、樂修斷者，身諸麁重。
三、有慢緩者，於修止觀過患作意，惛沈睡眠映蔽其心，令心極略。
四、太猛精進者，身疲心惱。
五、太劣精進者，不得勝進，善品衰退。
六、於少利養名譽稱讚隨一樂中，深生欣喜。
七、掉舉不靜踊躍躁擾。
八、於薩迦耶永滅涅槃而生驚恐。
九、於諸言說非量加行，言論太過；雖說法論，
而好折伏，起諍方便。
十、於先所見、所聞、所受非一眾多別別品類諸境界中，心馳心散。
十一、不應思處而強沈思。
應知是名思惟諸法瑜伽作意所有過患。
八者、於諸靜慮、等至樂中深生愛味。
九者、樂欲證入無相定者，於諸行中隨順流散。
十者、觸身苦受乃至奪命苦受時，貪愛壽命，
希望存活；隨此希望，傷歎迷悶。
是名十種違逆學法。 ^436c12

云何對治如是十種違逆學法隨順學法？
謂有十種。一、不淨想，二、無常想，三、無常苦想，
四、苦無我想，五、厭逆食想，六、一切世間不可樂想，
七、光明想，八、離欲想，九、滅想，十、死想。
如是十想，善修、善習、善多修習，能斷十種障礙學法、違逆學法。
當知此中有四光明。
一、法光明，二、義光明，三、奢摩他光明，四、毘鉢舍那光明。
依此四種光明增上立光明想。
今此義中，意取能斷思惟諸法瑜伽作意障礙法者。
mu:: 
#######  2目 十種隨順學法
 ^437a6

當知此中，復有十種隨順學法。
何等為十？一者、宿因，二者、隨順教，三者、
如理加行，四者、無間殷重所作，五者、猛利樂欲，
六者、持瑜伽力，七者、止息身心麁重，八者、
數數觀察，九者、無有怯弱，十者、離增上慢。 ^437a15

云何宿因？謂先所習諸根成熟、諸根積集。 ^437a20

云何隨順教？謂所說教無倒、漸次。
云何如理加行？謂如其教無倒修行，如是修行能生正見。 ^437a21

云何無間、殷重所作？
謂由如是正加行故，於諸善品不虛捨命，速能積習所有善品。 ^437a23

云何猛利樂欲？謂如有一，於上解脫發生希慕。
謂我何時當於是處能具足住，如諸聖者於是處所具足而住。 ^437a25

云何持瑜伽力？謂二因緣能令獲得持瑜伽力。
一者、本性是利根故；二者、長時串修習故。 ^437a27

云何止息身心麁重？
謂如有一，或由身勞身乏，發身麁重，發心麁重；此因易脫威儀而便止息。
或由太尋太伺，發身麁重、發心麁重；此因內心寂止方便而便止息。
或由心略心劣，惛沈睡眠之所纏遶、發身麁重、
發心麁重；此因增上慧法毘鉢舍那順淨作意而便止息。
或由本性煩惱未斷，有煩惱品身心麁重未能捨離；此因相續勤修正道而便止息。 ^437a29

云何數數觀察？謂依尸羅，數數觀察惡作不作，數數觀察善作而作。
於其惡作不作不轉；於其善作不作不退。
於其惡作作而棄捨，於其善作作而不捨。
又於煩惱斷與未斷觀察作意增上力故，數數觀察。
若知已斷，便生歡喜；若知未斷，則便數數勤修正道。 ^437b9

云何無有怯弱？謂於後時應知、應見、應證得中，
未知、未見、未證得故，發生怯弱，其心勞倦、
其心匱損，彼既生已而不堅執，速能斷滅。 ^437b15

云何離增上慢？謂於所得、所觸、所證，無增上慢，離顛倒執。
於真所得起於得想，於真所觸起於觸想，於真所證起於證想。
如是十法，於樂修學諸瑜伽師所應修學，
初中後時恒常隨順，無有違逆，是故名為隨順學法。
xiang:: 
######  7項 瑜伽壞

mu:: 
####### 1目 標列四種瑜伽壞
 ^437b18

云何瑜伽壞？謂壞瑜伽略有四種。
何等為四？一者、畢竟瑜伽壞，二者、暫時瑜伽壞，
三者、退失所得瑜伽壞，四者、邪行所作瑜伽壞。
mu:: 
#######  2目 標釋四種瑜伽壞
 ^437b23

畢竟瑜伽壞者，謂無種姓補持伽羅。
何以故？由彼身中無能趣向涅槃法故，畢竟失壞出世瑜伽。 ^437b26

暫時瑜伽壞者，謂有種姓補特伽羅。
何以故？由彼身中有能趣向涅槃法故，
雖闕外緣，時經久遠，定當緣會；修習瑜伽，
令其現起；善修習已，當般涅槃。
是故說彼所有瑜伽暫時失壞。 ^437b29

退失所得瑜伽壞者，謂如有一，退失所得、
所觸、所證，若智、若見、若安樂住。 ^437c4

邪行所作瑜伽壞者，謂如有一，不如正理精勤修行，
雖多用功，無所成辦，不能成辦一切瑜伽，亦非善法。
又如有一，多諸煩惱，性多塵穢，而識聰銳，
覺慧猛利，成俱生覺，善攝所聞；於聞究竟，或少或多。
或住空閑，有在家者及出家者，為性質直，
來至其所，因為說法，令心歡喜。
又行矯詐，妄現種種身語相應調善所作。
由是因緣，招集利養恭敬稱頌、大福德想，
及得種種衣、食、臥具、病緣醫藥資身什物，
為諸國王、大臣、居士乃至商主恭敬尊重，咸共謂之是阿羅漢。
或於隨彼迴轉弟子，若諸出家、若在家眾，
戀著親愛，隨順而轉。
為多招引，復生是念：此諸出家在家弟子，
信順於我，咸共謂我是阿羅漢。
彼若依於瑜伽作意止觀等處來請問我，
我得彼問或不能對，彼因是事，當於我所捨信向心，
不復謂我是阿羅漢，由斯退失利養恭敬。
我於今者，應自思惟、籌量、觀察，安立瑜伽。
彼由是事增上力故，耽著利養恭敬名譽，
獨處空閑，自諦思惟、籌量、觀察，安立瑜伽。
然此瑜伽，不順契經、不現戒律、違逆法性。
若諸比丘善持三藏，彼於其所覆自瑜伽，不欲開示。
若諸在家、出家弟子，於此瑜伽私竊教示，不令彰顯。
所以者何？恐有善持三藏教者，聞彼如是瑜伽處已，
以經撿驗，不順契經；以律顯照，不現戒律；
以法觀察，違逆法性。
由是因緣，便不信受，以不信言詰難於我，諍競舉發。
由是國王、大臣、居士乃至饒財長者、商主，
不復恭敬尊重於我，更不獲得衣、食、臥具、病緣醫藥資身什物。
彼由貪著利養恭敬增上力故，於非法中起於法想、
起覆藏想、起惡欲樂，顯發開示非法為法。
諸有忍許彼所見者，亦於非法起是法想，愚昧頑鈍。
於非法中起法想故，雖如其教精進修行，當知一切皆是邪行。
如是名為邪行所作瑜伽失壞，像似正法，
非真正法，能障正法。
諸有比丘勤修靜慮，是瑜伽師，於此四種瑜伽壞法，
應正遍知，當遠捨離。
xiang:: 
######  8項 瑜伽

mu:: 
####### 1目 標列四種瑜伽
 ^437c5

云何瑜伽？謂四瑜伽。
何等為四？一、信，二、欲，三、精進，四、方便。
mu:: 
#######  2目 標釋四種瑜伽
 ^438a16

當知其信有二行相及二依處。
二行相者，一、信順行相，二、清淨行相。
二依處者，一、觀察諸法道理依處，二、信解補特伽羅神力依處。 ^438a17

欲有四種。何等為四？
一、為證得欲，二、為請問欲，三、為修集資糧欲，
四、為隨順瑜伽欲。
為證得欲者，謂如有一，於上解脫發生希慕，如前廣說。
為請問欲者，謂如有一，生希慕已，往僧伽藍，
詣諸有識同修梵行成就瑜伽妙智者所，
為聽未聞，為聞究竟。
為修集資糧欲者，謂如有一，為戒律儀清淨、
為根律儀清淨故，於食知量、減省睡眠、
正知住中，展轉增勝，發生希慕。
為隨順瑜伽欲者，謂於無間加行、殷重加行修習道中，
發生希慕、發生欣樂，欲有所作。 ^438a20

精進有四。何等為四？
一、為聞精進，二、為思精進，三、為修精進，
四、為障淨精進。為聞精進者，謂為聽未聞，
聞已究竟，勤心勇猛審決加行。
為思精進者，謂如所聞法，獨處空閑，思惟其義，
籌量、觀察。為修精進者，謂入寂靜，於時時間勤修止觀。
為障淨精進者，謂於晝夜策勵精勤經行、
宴坐，從諸障法淨修其心，勤心勇猛，審決精進。 ^438b2

方便有四。謂尸羅律儀增上力故，善守其念；
善守念故，能無放逸，防護其心，修諸善法；
無放逸故，心正於內修奢摩他、增上慧法毘鉢舍那。 ^438b9

此四瑜伽有十六種。
mu:: 
#######  3目 結瑜伽
 ^438b12

當知此中，初由信故，於應得義深生信解；
信應得已，於諸善法生起樂欲；由樂欲故，
晝夜策勵，安住精勤、堅固、勇猛；發精進已，
攝受方便，能得未得、能觸未觸、能證未證，故此四法說名瑜伽。
xiang:: 
######  9項 作意

mu:: 
####### 1目 辨四種作意
 ^438b13

云何作意？謂四作意。
何等為四？一、力勵運轉作意，二、有間運轉作意，
三、無間運轉作意，四、無功用運轉作意。 ^438b19

云何力勵運轉作意？
謂初修業者，令心於內安住等住，或於諸法無倒簡擇，
乃至未得所修作意，爾時作意力勵運轉。
由倍勵力折挫其心，令住一境，故名力勵運轉作意。 ^438b21

云何有間運轉作意？
謂得所修作意已後，世出世道漸次勝進了相作意，
由三摩地思所間雜，未能一向純修行轉，故名有間運轉作意。 ^438b25

云何無間運轉作意？
謂從了相作意已後，乃至加行究竟作意，是名無間運轉作意。 ^438b28

云何無功用運轉作意？
謂加行究竟果作意，是名無功用運轉作意。 ^438c1

復有所餘四種作意。
一、隨順作意，二、對治作意，三、順清淨作意，
四、順觀察作意。 ^438c3

云何隨順作意？謂於所緣深生厭壞，起正加行，而未斷惑。 ^438c5

云何對治作意？謂能斷惑。 ^438c6

云何順清淨作意？
謂心下蹙，取淨妙相策令歡悅。 ^438c7

云何順觀察作意？
謂觀察作意。由此作意增上力故，順觀煩惱斷與未斷。
mu:: 
#######  2目 明作意思惟相
 ^438c8

問：於所緣境正作意時，思惟幾相？
答：四。何等為四？一、所緣相，二、因緣相，三、
應遠離相，四、應修習相。
所緣相者，謂所知事同分影像明了顯現。
因緣相者，謂三摩地資糧積集，隨順教導，
與修俱行猛利樂欲，於可厭法深生厭患，
能審遍知亂與不亂，他不惱觸。
或人所作，或非人作，或音聲作，或功用作。
若毘鉢舍那而為上首，內略其心，極猛盛觀後因緣相。
若奢摩他而為上首，發起勝觀，極猛盛止後因緣相。
應遠離相復有四種。
一者、沈相，二者、掉相，三者、著相，四者、亂相。
沈相者，謂由所緣相、因緣相故，令心下劣。
掉相者，謂由所緣相、因緣相故，令心高舉。
著相者，謂由所緣相、因緣相故，令心於境起染、
起著，作諸惱亂。亂相者，謂由所緣相、因緣相故，令心於外馳散擾動。
如是諸相，如前等引地中已說。
mu:: 
#######  3目 九勝解
 ^438c10

問：如是作意於所緣境起勝解時，有幾勝解？ ^438c26

答：九。何等為九？一、有光淨勝解，二、無光淨勝解，
三、遲鈍勝解，四、捷利勝解，五、狹小勝解，
六、廣大勝解，七、無量勝解，八、清淨勝解，
九、不清淨勝解。 ^438c27

有光淨勝解者，謂於光明相澄心善取，與光明俱所有勝解。 ^439a1

無光淨勝解者，謂於光明相不能善取，與闇昧俱所有勝解。 ^439a3

遲鈍勝解者，謂鈍根身中所有勝解。 ^439a4

捷利勝解者，謂利根身中所有勝解。 ^439a5

狹小勝解者，謂狹小信欲俱行勝解，及狹小所緣意解勝解。
如是作意狹小故，及所緣狹小故，名狹小勝解。 ^439a6

廣大勝解者，謂廣大信欲俱行勝解，及廣大所緣意解勝解。
如是作意廣大故，及所緣廣大故，名廣大勝解。 ^439a9

無量勝解者，謂無邊無際信欲俱行勝解，及無邊無際所緣意解勝解。
如是作意無量故，及所緣無量故，名無量勝解。 ^439a11

清淨勝解者，謂已善修、已成滿、已究竟俱行勝解。 ^439a14

不清淨勝解者，謂未善修、未成滿、未究竟俱行勝解。
xiang:: 
######  10項 瑜伽師所作
 ^439a15

問：修瑜伽者凡有幾種瑜伽所作？ ^439a16

答：四。何等為四？一、所依滅，二、所依轉，三、
遍知所緣，四、愛樂所緣。 ^439a17

所依滅及所依轉者，謂勤修習瑜伽作意故，
所有麁重俱行所依漸次而滅，所有輕安俱行所依漸次而轉，
是名所依滅及所依轉瑜伽所作。 ^439a19

遍知所緣及愛樂所緣者，謂或有遍知所緣、
愛樂所緣與所依滅轉而為上首；由此遍知所緣、
愛樂所緣增上力故，令所依滅及所依轉。
或有遍知所緣、愛樂所緣用所依清淨而為上首；
由此所依清淨增上力故，令遍知所緣得善清淨，
及愛樂所緣得善清淨，於其所作成辦時轉。
是名四種修瑜伽者瑜伽所作。
xiang:: 
######  11項 瑜伽師

mu:: 
####### 1目 初釋
 ^439a22

問：修瑜伽師凡有幾種？
答：三。何等為三？一、初修業瑜伽師，二、已習行瑜伽師，
三、已度作意瑜伽師。 ^439b1

云何初修業瑜伽師？
謂有二種初修業者。
一、於作意初修業者，二、淨煩惱初修業者。 ^439b3

云何於作意初修業者？
謂初修業補特伽羅，安住一緣，勤修作意，
乃至未得所修作意，未能觸證心一境性。 ^439b5

云何淨煩惱初修業者？
謂已證得所修作意，於諸煩惱欲淨其心，
發起攝受正勤修習了相作意，名淨煩惱初修業者。 ^439b7

云何已習行瑜伽師？
謂除了相作意，於餘乃至加行究竟五作意中已善修習。 ^439b10

云何已度作意瑜伽師？
謂住加行究竟果作意位中，由此超過加行方便所修作意，
安住修果，是故說名已度作意。
mu:: 
#######  2目 重釋
 ^439b12

又始從修習善法欲已去，乃至未起順決擇分善根，
於爾所時，名初修業。
若已起順決擇分善根，所謂煖、頂、隨順諦忍、
世第一法，名已習行。
若已證入正性離生，得諦現觀，不由他緣，於佛聖教不為餘緣之所引奪。
當於爾時，名度作意。
由彼超過他緣作意，住非他緣所有作意，是故名為已度作意。
xiang:: 
######  12項 瑜伽修
 ^439b15

云何瑜伽修？謂有二種。
一者、想修，二者、菩提分修。
mu:: 
#######  1目 想修(四句)
 ^439b22

云何想修？謂或修世間道時，於諸下地修過患想。
或修涅槃道時，於斷界、離欲界、滅界觀見最勝寂靜功德，
修習斷想、離欲想、滅想。
或修奢摩他時，修習止品上下想。
或修毘鉢舍那時，修習觀品前後想。 ^439b24

上下想者，謂觀察此身如其所住、如其所願。
上從頂上，下至足下，種種雜類不淨充滿。
謂此身中所有種種髮、毛、爪、齒，如前廣說。 ^439b28

前後想者，謂如有一，於所觀相殷勤懇到，
善取、善思、善了、善達。
謂住觀於坐，坐觀於臥，或在後行觀察前行。 ^439c2

此則顯示以毘鉢舍那行，觀察三世緣生諸行。
謂若說言：住觀於坐。
此則顯示以現在作意，觀察未來所知諸行。
所以者何？現在作意位，已現生故，說名為住；
未來所知位，未現生故，臨欲起故，說名為坐。 ^439c5

若復說言：坐觀於臥。
此則顯示以現在作意，觀察過去所知諸行。
所以者何？現在作意位，臨欲滅故，說名為坐；
過去所知位，已謝滅故，說名為臥。 ^439c9

若復說言：或在後行觀察前行。
此則顯示以現在作意，觀無間滅現行作意。
所以者何？若已生起無間謝滅所取作意，
說名前行；若此無間新新生起能取作意，
取前無間已謝滅者，說名後行。 ^439c13

當知此中，為修止觀，修彼二品勝光明想，是名想修。
mu:: 
#######  2目 菩提分修

######## 1
 ^439c17

云何菩提分修？ ^439c18

謂於三十七菩提分法親近積集，若修、
若習、若多修習，是名菩提分修。 ^439c19

何等名為三十七種菩提分法？ ^439c20

謂四念住、四正斷、四神足、五根、五力、七覺支、八聖道。 ^439c21

四念住者，一、身念住，二、受念住，三、心念住，
四、法念住。 ^439c22

四正斷者，一、於已生惡不善法為令斷故，
生欲、策勵、發勤精進，策心、持心、正斷。
二、於未生惡不善法為不生故，生欲、策勵、
發勤精進，策心、持心、正斷。
三、於未生善法為令生故，生欲、策勵、發勤精進，
策心、持心、正斷。四、於已生善法為欲令住、
令不忘失、令修圓滿、令倍修習、令其增長、
令其廣大，生欲、策勵、發勤精進，策心、持心、正斷。 ^439c23

四神足者，一、欲三摩地斷行成就神足，
二、勤三摩地斷行成就神足，三、心三摩地斷行成就神足，
四、觀三摩地斷行成就神足。 ^440a2

五根者，一、信根，二、精進根，三、念根，四、定根，
五、慧根。五力者，一、信力，二、精進力，三、念力，
四、定力，五、慧力。 ^440a5

七覺支者，一、念等覺支，二、擇法等覺支，
三、精進等覺支，四、喜等覺支，五、安等覺支，
六、定等覺支，七、捨等覺支。 ^440a8

八支聖道者，一、正見，二、正思惟，三、正語，
四、正業，五、正命，六、正精進，七、正念，八、正定。 ^440a10

今於此中，云何為身？
云何於身住循身觀？
云何為念？云何念住？ ^440a13

略說身相有三十五。
謂內身、外身、根所攝身、非根所攝身、有情數身、
非有情數身、麁重俱行身、輕安俱行身、
能造身、所造身、名身、色身、那落迦身、傍生身、
祖父國身、人身、天身、有識身、無識身、中身、
表身、變異身、不變異身、女身、男身、半擇迦身、
親友身、非親友身、中庸身、劣身、中身、妙身、
幼身、少身、老身。如是名為身相差別。 ^440a14

住循身觀略有三種。
謂依身增上聞思修慧。
由此慧故，於一切身、一切相，正觀察、正推求、隨觀隨覺。 ^440a21

念，謂依身增上，受持正法，思惟法義，修習作證，
於文、於義修作證中，心無忘失。 ^440a24

若審思惟：我於正法為正受持，為不爾耶？
於彼彼義慧善了達，為不爾耶？
善能觸證彼彼解脫，為不爾耶？
如是審諦安住其念，名為念住。 ^440a26

又為守護念、為於境無染、為安住所緣，名為念住。 ^440a29

為守護念者，謂如說言：先守護念，若常委念。
為於境無染者，謂如說言：念守護心，行平等位，
不取其相，不取隨好，廣說乃至守護意根，修意根律儀。
為安住所緣者，謂如說言：於四所緣安住其念。
謂於遍滿所緣、淨行所緣、善巧所緣、淨惑所緣。 ^440b1

由此三相，善住其念，故名念住。 ^440b7

云何為受？謂樂受、苦受、不苦不樂受。
樂身受、苦身受、不苦不樂身受。
如說身受，心受亦爾。
樂有愛味受、苦有愛味受、不苦不樂有愛味受。
無愛味受、依耽嗜受，當知亦爾。
樂依出離受、苦依出離受、不苦不樂依出離受。
如是總有二十一受，或九種受。 ^440b8

云何為心？謂有貪心、離貪心、有瞋心、離瞋心、
有癡心、離癡心、略心、散心、下心、舉心、掉心、
不掉心、寂靜心、不寂靜心、定心、不定心、
善修心、不善修心、善解脫心、不善解脫心。
如是總有二十種心。 ^440b13

云何為法？謂若貪、貪毘奈耶法，若瞋、瞋毘奈耶法，
若癡、癡毘奈耶法，若略、若散法，若下、若舉法，
若掉、不掉法，若寂靜、不寂靜法，若定、不定法，
若善修、不善修法，若善解脫、不善解脫法。
如是當知建立黑品、白品、染品、淨品二十種法。 ^440b18

又樂受者，謂順樂受觸為緣所生平等受，
受所攝，是名樂受。
此若五識相應，名身受；若意識相應，名心受。
如順樂受觸，如是順苦受觸、順不苦不樂受觸為緣所生不平等受，
受所攝，非平等非不平等受，受所攝，是名苦受、不苦不樂受。
此若五識相應，名身受；若意識相應，名心受。
如是諸受，若隨順涅槃、隨順決擇，畢竟出離、
畢竟離垢、畢竟能令梵行圓滿，名無愛味受。
若墮於界，名有愛味受。
若色無色界繫，若隨順離欲，名依出離受。
若欲界繫，若不順離欲，名依耽嗜受。 ^440b23

又有貪心者，謂於可愛所緣境事，貪纏所纏。
離貪心者，謂即遠離如是貪纏。
有瞋心者，謂於可憎所緣境事，瞋纏所纏。
離瞋心者，謂即遠離如是瞋纏。
有癡心者，謂於可愚所緣境事，癡纏所纏。
離癡心者，謂即遠離如是癡纏。
如是六心，當知皆是行時所起三煩惱品，及此三品對治差別。 ^440c5

略心者，謂由正行，於內所緣繫縛其心。 ^440c12

散心者，謂於外五妙欲隨順流散。 ^440c13

下心者，謂惛沈睡眠俱行。
舉心者，謂於淨妙所緣明了顯現。 ^440c14

掉心者，謂大舉故，掉纏所掉。 ^440c15

不掉心者，謂於舉時及於略時得平等捨。 ^440c16

寂靜心者，謂從諸蓋已得解脫。 ^440c17

不寂靜心者，謂從諸蓋未得解脫言。
定心者，謂從諸蓋得解脫已，復能證入根本靜慮。 ^440c18

不定心者，謂未能入。
善修心者，謂於此定長時串習，得隨所欲、
得無艱難、得無梗澁，速能證入。 ^440c20

不善修心者，與此相違，應知其相。 ^440c22

善解脫心者，謂從一切，究竟解脫。 ^440c23

不善解脫心者，謂不從一切不究竟解脫。 ^440c24

如是十四種心，當知皆是住時所起。
依淨蓋地住時所起，有八種心。 ^440c25

謂從略心、散心、乃至寂靜、不寂靜心。
依淨煩惱地住時所起，有六種心。
謂定心、不定心、乃至善解脫、不善解脫心。 ^440c26

又於內有蓋，能自了知我有諸蓋；於內無蓋，能自了知我無諸蓋。
如彼諸蓋未生而生，亦能了知；如彼諸蓋生已散滅，亦能了知。
於眼有結乃至於意有結，能自了知我有眼結乃至我有意結；
於眼無結乃至於意無結，能自了知我眼無結乃至我意無結。
如彼眼結乃至意結未生而生，亦能了知；
如彼諸結生已散滅，亦能了知。 ^440c29

於內有念等覺支，能自了知我有念等覺支；
於內無念等覺支，能自了知我無念等覺支。
如念等覺支未生而生，亦能了知；如生已住，
不忘修滿，倍復修習，增長廣大，亦能了知。
如念等覺支，如是擇法、精進、喜、安、定、捨等覺支，當知亦爾。 ^441a7

若能如是如實遍知諸雜染法自性、因緣、
過患、對治，是為法念住體。 ^441a13

如說於身住循身觀，念及念住。
如是於受、於心、於法，隨其所應，當知亦爾。 ^441a14

云何於內身等住循身等觀？
云何於外身等住循身等觀？
云何於內外身等住循身等觀？ ^441a16

謂若緣內自有情數身色為境，住循身觀，是名於內身住循身觀。
若緣外非有情數色為境，住循身觀，是名於外身住循身觀。
若緣外他有情數身色為境，住循身觀，是名於內外身住循身觀。
若緣依內自有情數身色所生受、心、法為境，
住循三觀；是名於內受、心、法住循受、心、法觀。
若緣依外非有情數色所生受、心、法為境，
住循三觀，是名於外受、心、法住循受心法觀。
若緣依外他有情數身色所生受、心、法為境，
住循三觀，是名於內外受、心、法住循受心法觀。 ^441a18

復有差別。謂若緣根所攝、有執有受色為境，是名於內身住循身觀。
若緣非根所攝、無執無受色為境，是名於外身住循身觀。
若緣非根所攝、有執有受色為境，是名於內外身住循身觀。
如是若緣依前三色所生受、心、法為境，
隨其所應，當知即是住循三觀。 ^441a29

復有差別。謂若緣自內定地輕安俱行色為境，是名於內身住循身觀。
若緣自內不定地麁重俱行色為境，是名於外身住循身觀。
若緣他輕安俱行、麁重俱行色為境，是名於內外身住循身觀。
如是若緣依前三色所生受、心、法為境，
隨其所應，當知即是住循三觀。 ^441b6

復有差別。謂若緣內能造大種色為境，是名於內身住循身觀。
若緣外能造大種色為境，是名於外身住循身觀。
若緣依能造大種色所生根境所攝造色為境，是名於內外身住循身觀。
如是若緣依前三色所生受、心、法為境，
隨其所應，當知即是住循三觀。 ^441b13

復有差別。謂若緣有識身內色為境，是名於內身住循身觀。
若緣無識身有情數青瘀等位色為境，是名於外身住循身觀。
若緣無識身色於過去時有識性，有識身色於未來時無識性，
相似法性、平等法性為境，是名於內外身住循身觀。
如是若緣依前三色所生受、心、法為境，
隨其所應，當知即是住循三觀。 ^441b19

復有差別。謂若緣自中身髮毛、爪、齒等相為境，是名於內身住循身觀。
若緣他中身髮、毛、爪、齒等相為境，是名於外身住循身觀。
若緣內表身變異、不變異青瘀等相，及緣外表身變異、
不變異青瘀等相、相似法性、平等法性為境，是名於內外身住循身觀。
如是若緣依前三色所生受、心、法為境，
隨其所應，當知即是住循三觀。 ^441b26

如是等類身、受、心、法諸差別門當知多種，
今於此中，且顯少分諸門差別。 ^441c4

又為對治四顛倒故，世尊建立四種念住。
謂為對治於不淨中計淨顛倒，立身念住。
以佛世尊於循身念住中，宣說不淨相應四憺怕路。
若能於此多分思惟，便於不淨斷淨顛倒。
為欲對治於諸苦中計樂顛倒，立受念住。
以於諸受住循受觀，如實了知諸所有受皆悉是苦，便於諸苦斷樂顛倒。
為欲對治於無常中計常顛倒，立心念住。
以能了知有貪心等種種差別，經歷彼彼日夜、
剎那、瞬息、須臾非一眾多種種品類心生滅性，便於無常斷常顛倒。
為欲對治於無我中計我顛倒，立法念住。
由彼先來有有我見等諸煩惱故，無無我見等諸善法故，於諸蘊中生起我見。
以於諸法住循法觀，如實了知所計諸蘊自相、
共相，便於無我、斷我顛倒。 ^441c6

復有差別。謂諸世間，多於諸蘊唯有蘊性、
唯有法性不如實知，橫計有我依止於身；
由依身故，受用苦樂；受苦樂者，由法非法，有染有淨。
為欲除遣我所依事愚故，立身念住。
為欲除遣我所領受事愚故，立受念住。
為欲除遣於心、意、識執我愚者我事愚故，立心念住。
為欲除遣所執我心能染淨事愚故，立法念住。 ^441c22

復有差別。謂若依此造作諸業，若為此故造作諸業，
若造業者，若由此故造作諸業。
為總顯示如是一切，立四念住。
當知此中，依止於身造作諸業，為求受故造作諸業，
心能造業，由善不善法能造諸業。 ^441c29

復有差別。謂若依此有染有淨，若為此故起染起淨，
若染淨者，若由此故成染成淨。
總為顯示如是一切，立四念住。
當知此中，依止於身有染有淨，為求受故起染起淨，
心染淨者，由諸法故成染成淨。 ^442a5

問：念住何義？
答：若於此住念、若由此住念，皆名念住。
於此住念者，謂所緣念住。
由此住念者，謂若慧、若念攝持於定，是自性念住；
所餘相應諸心心法，是相雜念住。
又由身、受、心、法增上所生善有漏、無漏道，皆名念住。
此復三種。一、聞所成，二、思所成，三、修所成。
聞思所成，唯是有漏；修所成者，通漏無漏。
瑜伽師地論卷第二十八
 ^442a10
