佛說大悲空智金剛大教王儀軌經卷第三
translator:: 宋西天三藏銀青光祿大夫試光祿卿普明慈覺大師法護奉　詔譯
pin:: 
#  11 金剛藏菩薩現證儀軌王品
金剛藏菩薩現證儀軌王品第十一
佛告金剛藏言：「顰眉顧視名忿怒眼，二目向左顧視名信愛眼，
向右顧視或二目仰視並鉤召眼。 ^594b29

「二目平視或視鼻準上，觀出息或屏氣，
並信愛用；觀入息，鉤召用。
說鬼宿日，觀乳木樹，名信愛用；以金剛杵止草木動，
並息災、鉤召用。 ^594c2

「於六月分修習相應，成就無礙，以佛神力不思議故。
得成就已，令諸眾生入佛知見，不應降伏作損惱事。 ^594c5

「又，此三昧不應分別得大罪咎，諸所作事乃至語言畢竟利益，
若於眾生少分損害，如是法印不能成就。 ^594c7

「服三昧藥者，住歌詠舞戲三摩呬多是所對治，自他飲食如五甘露。 ^594c9

「又說是相，於七日中應知成就，離喜過失。
或有殊妙言音、眼目修淨、身出妙香、影長七步大身人來，
見是相已即知聖賢，修瑜伽者觸彼少分，得剎那頃作持明仙。 ^594c11

「我今於十二廣大儀軌中略說酤羅菩薩於諸眾生速疾成就信愛之法：
從紇哩字觀想本尊，紅色四臂手執弓箭，
持優鉢羅華及蓮華鉤，如是觀想於三界中而為信愛。 ^594c15

「於剎帝利誦真言十萬遍、宰官誦一百遍、
於世間眾生誦一萬遍、諸天誦二十萬遍、
阿修羅七十萬遍、藥叉傍生誦一俱胝，
如其所說住清淨相，諸佛世尊金剛堅固之身普能攝受。 ^594c18

「作曼拏羅及護摩時，於彼晨朝承事佛像。
作加持已，觀想諸佛遍滿虛空，隨屬本尊入已，
心內於真言行應當善解，種種供養皆從吽字出生。 ^594c23

「彼彼真言曰： ^594c26

「唵〔引〕嚩日囉〔二合〕補瑟閉〔二合〕阿〔引〕吽
〔引〕薩嚩訶 ^594c27

「唵〔引〕嚩日囉〔二合〕度閉〔引〕阿〔引〕吽〔引〕薩嚩
〔二合〕訶 ^594c29

「唵〔引〕嚩日囉〔二合〕禰〔引〕閉〔引〕阿吽〔引〕薩嚩
〔二合〕訶 ^595a1

「唵〔引〕嚩日囉〔二合〕喭提阿〔引〕吽〔引〕薩嚩
〔二合〕訶 ^595a2

「唵〔引〕嚩日囉〔二合〕迺尾儞〔引〕阿〔引〕吽〔引〕
薩嚩〔二合〕訶 ^595a3

「獻阿伽水儀軌次第如前已說，我今復說成就護魔法：
息災，圓爐，白色，廣一肘半，深等半；增益，
四方，黃色，廣二肘，深一肘；降伏，三角，黑色，
廣十指，深五指；信愛，紅色；鉤召，如信愛同；忿怒與降伏同。 ^595a5

「息災用脂麻，增益用酪，降伏用羯諾迦木，
忿怒用棘木，信愛、鉤召並用紅優鉢羅華。 ^595a9

「火天歡喜真言曰： ^595a11

「唵〔引〕阿枿那〔二合〕曳摩訶〔引〕帝惹薩哩嚩
〔二合〕歌〔引〕摩鉢囉〔二合〕娑〔引〕馱各歌〔引〕
嚕拏也〔二合〕訖哩〔二合〕多薩埵〔引〕囉他
〔二合〕遏悉銘〔二合〕散儞呬都婆嚩阿枿那也
〔三合〕嚩〔引〕喝那怛鑁〔二合〕儞尾索〔引〕叱部
〔引〕多〔引〕枲呬嚩日囉〔二合〕酤〔引〕駄布〔引〕
#CB00768;底那〔引〕那〔引〕囉怛那
〔二合〕馱哩〔引〕馱〔引〕底哩〔二合引〕阿母酤
〔引〕#CB00780;曼拏朗栗契多莎哩覃
〔二合〕拶嚩鉢囉〔二合〕哩覃〔二合〕拶娑〔引〕
提耽枿#CB02949;賀咩部葛阿
〔引〕枿弭奢悉野他〔引〕歌〔引〕梨薩哩嚩〔二合〕
悉提酤嚕薩嚩〔二合〕彌 ^595a12

「獻閼伽水真言曰： ^595a22

「唵〔引〕#CB00763;吽〔引〕鑁斛龕囕 ^595a23

「淨水真言曰： ^595a24

「唵〔引〕梨〔引〕梨〔引〕吽〔引〕恪 ^595a25

「獻食真言曰： ^595a26

「唵〔引〕探探」
pin:: 
#  12 熾盛拏吉尼所說成就品
熾盛拏吉尼所說成就品第十二 ^595a27

復次，金剛藏言：「世尊！
於諸法海云何為求成就者略說如是本尊色相？」 ^595a29

佛言：「為於無我明妃或吉祥呬嚕迦，一剎那頃知彼安住，
及於廣大清淨儀軌若時、若處最初修習，是故略說。 ^595b1

「復次，持真言者，一心成就三摩呬多，於己住舍或夜時分發勤勇心，
以勝慧相應觀想吉祥呬嚕迦像，澡浴塵穢，
著新淨衣，以旃檀香塗瑩手足，嚼荳#CB03440;齒木及妙香果，
無非時食。如佛世尊求出離想，親近智者，
觀想行人，於剎那頃忽起異相，於所持明心難調柔，
爾時行者不應止息，決定精勤趣求成就。」 ^595b4

佛告金剛藏言：「我說禪定心能壞煩惱毒，
求成就者極善籌量，於一月分心存聖像、
離諸攀緣，或一日中相續觀想，隨其所辦得大果利。
所有輪轉自他二利非餘方便速能修習，於所持明而常現前。 ^595b11

「求成就者如是煩惱迷醉、憂悲病苦、熾然三毒，
說剎那頃如實相應，而得不墮五無間處。
設有屠膾、卑賤、醜陋、身不具足、造惡業者思求成就，
應修十善尊重愛樂密護根門，是人決定離瞋慢習而得成就三摩呬多。
設此時分於祕密行乃至法印未得成就，
自然得是持明智者或瑜儗尼而來為說攝受某印，
執金剛杵利益眾生；或得廣大莊嚴具相童子以悉囉訶香和合龍腦以菩提心加持散之。
應當一心觀彼聖像，彼或為說十善等法，
知實明了，得彼成就，無復疑惑。
或勝那哩及自眷屬亦應觀想，若天、若人、
阿修羅、緊那羅、夜叉女等，彼亦領解自所行行，
當生信敬，勿起邪思、瞋怒色相。」 ^595b15

復次，金剛藏言：「世尊！
於無我理已具足說，復何印所印處二種成就？」 ^595b28

佛言：「如來大悲，隨所應現具相明妃住蓮華族，
捨幻化相，而能照解勝惠方便二種生滅，
是二邊際非生、非滅，即真實性。
又，此滅處處無有性，滅無盡故；瑜伽生滅次第如是。
又，修觀者從戲論生，如夢所作了如幻覺，實無戲論。
是中所說如曼拏羅現諸色相和合出生灌頂大印及大妙樂，
如是了知唯大威力。
青、黃、赤、綠及黑、白色，行、非行等勝惠方便二種相因，
說金剛薩埵有妙樂性，於曼拏羅餘無作用。」 ^595c1

時金剛藏白佛言：「世尊！
是大妙樂自所相應出生次第，若非有性，復何所用？」 ^595c10

佛言：「快哉，大士以信除疑。
我說世間身所妙樂，能觀所觀如華有香，
華性若無，香不可得；身相妙樂亦復如是。
於性、無性如佛知覺，癡暗無知及餘怯弱悉能破壞。 ^595c12

「彼金剛喻沙三摩地極妙樂行唯一體相，
為佛實藏，我所說法聞自功德，信順世、
出世間為調御者，離喜、俱生喜等即我自性，如以燈明破諸黑暗。
三十二相、八十種好皆樂輪之所安住，
彼相若無，是義非有。
於諸聖天不應棄捨，是故覺非有性、色亦無性，
諸相、非相皆勝妙樂。 ^595c15

「又，諸世間自他色相悉俱生故，心相清淨即名還滅。
若於本尊相應出生威儀色相及安住處，
如彈指頃而執著者，譬少毒藥能害多命，知彼毒已還能壞毒。 ^595c22

「又，於分別而強分別、以清淨有破煩惱有，
如風病人食摩沙豆，發病愈風，名顛倒藥。 ^595c25

「於相決定而常尋伺，而為分別一切法性，譬如有人少水入耳還以水取。 ^596a2

「又，諸眾生貪火所燒，為諸惡業之所纏縛，我以方便為說貪火而令解脫。
如若有人為火燒烙還炙以火，即以是貪令斷貪縛，
而不能知是顛倒觀想者，是人名為佛法中外道。 ^596a4

「又，蓮華部相應分別此五大種觸堅硬性而生執著，
對治癡法是即地界毘盧遮那如來為菩提心之所容受；
色身業用是即水界阿閦如來；水地相搖，
熱觸生火，對治貪熾是即火界無量壽如來；
思惟餘部有動轉相，對治嫉妬是即風界不空成就如來；
於此妙樂而生愛樂，即虛空相對治兩舌，是即空界寶生如來。
此五大種於剎那頃心能了知等同一味，是故於勝喜中分別貪……等五火與大妙樂同一本性。 ^596a8

「有十殑伽沙數如來眾同是一部，於是一部復有百萬無數大俱胝部，
是勝喜中得如是部。」
pin:: 
#  13 說方便品
說方便品第十三 ^596a17

「復次，宣說一切金剛儀軌瑜儗尼方便灌頂戒：
謂分別剎那飲食喜等，諸佛如來安住鑁字，正等一相得灌頂成就。」 ^596a21

復次，金剛薩埵白佛言：「世尊！
如是鑁字云何說為拏吉尼戒？
如來為調御師，願為我說如其次第。」 ^596a23

佛言：「是中鑁字唯一體性，最上莊嚴，為阿賴耶諸佛寶藏，
於初喜等分別剎那住妙樂智，謂莊嚴果報作觀離相。 ^596a25

「修瑜伽者於四剎那正行當如是知：莊嚴者，
即初喜中方便為說種種理事；果報者，
謂即勝喜，知妙樂觸；作觀者，謂即離喜，
我所受用為說尋伺；離相者，即俱生喜，
遠離三種：貪與無貪及彼中間。 ^596a28

「復次，灌頂阿闍梨以四種祕密觀想次第發清淨心，
熙怡顧視，知具福慧，滅除煩惱。
於諸眾生因緣成熟為說四種澡沐灌頂，
以二手執金剛鈴杵，其灌頂者面目熙怡，
莊嚴色相，以大拇指、無名指施設種種供養已，為說攝受大印。 ^596b3

「知彼弟子是大種族，遠離瞋恚及我慢習，
調御教誨，執金剛杵，隨其本尊說灌頂作用相應契印。 ^596b8

「見自師尊恭敬供養如佛世尊，具大寂靜，於此金剛瑜伽出生成就印法不應分別。
又，應如我以大威力於生死泥拔濟沈溺，作大歸救。 ^596b11

「爾時，弟子執金剛杵，以盡世甘美廣大飲食、
燒香、塗香、幢幡、寶鐸、及妙華鬘是等供養，
於種種勝喜妙樂剎那遠離，乃至菩提最後邊際，持金剛杵利諸含識。 ^596b14

「又，為弟子說大悲智安住一切，是身非身，
無有二相，觀動植等皆幻化相，輪壇方便畢竟無疑，諸同學者如己眷屬。」 ^596b17

時金剛藏白佛言：「世尊！
云何名諸佛身最上輪壇？
如其次第為我除疑。」 ^596b20

佛言：「是曼拏羅者，堅固菩提心作大施會，
如虛空輪清淨境界，應知是名金剛瑜伽蓮華部義。」 ^596b21

時金剛藏復白佛言：「世尊！
持何等戒、住何三昧？」 ^596b24

佛言：「一者不應殺害眾生，當共一心如護己有；
二者無不與故取他人翫好；三者無欲邪行，
知本性空故；四者無虛妄語，世、出世間發最上願。」 ^596b25

時諸瑜伽者於佛世尊作如是言：
　　「云何名根境？　云何十二處？
　　何等名蘊界？　復何為自性？」
　　佛言：「根有六，謂眼、耳、鼻根、
　　與身、舌、意等，內、外根癡俱，
　　以金剛解脫。　又境有六塵，
　　謂色、聲、香、味、及與觸境界、
　　并法界自性，是名為六境。
　　即前根、境二，翻名十二處。
　　五蘊謂色等、及大悲行性，
　　如是根境識，說名十八界。
　　是故瑜伽者，於此能悟了，
　　彼自性不生，真實無妄失。
　　一切盡知解，猶如水中月；
　　又如撚箭手，云何生火相？
　　是火非箭出、亦非撚人手，
　　諸相盡度量，俱時無所得。
　　又此所生火，非假亦非實，
　　是故諸法中，應如是作意。」
佛說大悲空智金剛大教王儀軌經卷第三
 ^596b28
