
hui:: 
pin:: 
### 6
大般若波羅蜜多經卷第五十六
三藏法師玄奘奉　詔譯
初分辯大乘品第十五之六
「善現當知！地界無所有不可得故，乘大乘者亦不可得。
所以者何？畢竟淨故。
如是水、火、風、空、識界無所有不可得故，乘大乘者亦不可得。
所以者何？畢竟淨故。 ^315b8

「善現當知！苦聖諦無所有不可得故，乘大乘者亦不可得。
所以者何？畢竟淨故。
如是集、滅、道聖諦無所有不可得故，乘大乘者亦不可得。
所以者何？畢竟淨故。 ^315b11

「善現當知！無明無所有不可得故，乘大乘者亦不可得。
所以者何？畢竟淨故。
如是行、識、名色、六處、觸、受、愛、取、有、生、老死愁歎苦憂惱無所有不可得故，
乘大乘者亦不可得。
所以者何？畢竟淨故。 ^315b15

「善現當知！幻事無所有不可得故，乘大乘者亦不可得。
所以者何？畢竟淨故。
如是夢境、像、響、光影、空花、陽焰、尋香城、
變化事無所有不可得故，乘大乘者亦不可得。
所以者何？畢竟淨故。 ^315b19

「善現當知！內空無所有不可得故，乘大乘者亦不可得。
所以者何？畢竟淨故。
如是外空、內外空、空空、大空、勝義空、有為空、
無為空、畢竟空、無際空、散空、無變異空、
本性空、自相空、共相空、一切法空、不可得空、
無性空、自性空、無性自性空無所有不可得故，乘大乘者亦不可得。
所以者何？畢竟淨故。 ^315b23

「善現當知！布施波羅蜜多無所有不可得故，乘大乘者亦不可得。
所以者何？畢竟淨故。
如是淨戒、安忍、精進、靜慮、般若波羅蜜多無所有不可得故，
乘大乘者亦不可得。
所以者何？畢竟淨故。 ^315c2

「善現當知！四靜慮無所有不可得故，乘大乘者亦不可得。
所以者何？畢竟淨故。
如是四無量、四無色定無所有不可得故，乘大乘者亦不可得。
所以者何？畢竟淨故。 ^315c6

「善現當知！四念住無所有不可得故，乘大乘者亦不可得。
所以者何？畢竟淨故。
如是四正斷、四神足、五根、五力、七等覺支、
八聖道支無所有不可得故，乘大乘者亦不可得。
所以者何？畢竟淨故。 ^315c9

「善現當知！空解脫門無所有不可得故，乘大乘者亦不可得。
所以者何？畢竟淨故。
如是無相、無願解脫門無所有不可得故，乘大乘者亦不可得。
所以者何？畢竟淨故。 ^315c14

「善現當知！五眼無所有不可得故，乘大乘者亦不可得。
所以者何？畢竟淨故。
如是六神通無所有不可得故，乘大乘者亦不可得。
所以者何？畢竟淨故。 ^315c17

「善現當知！佛十力無所有不可得故，乘大乘者亦不可得。
所以者何？畢竟淨故。
如是四無所畏、四無礙解、大慈、大悲、大喜、
大捨、十八佛不共法、一切智、道相智、一切相智無所有不可得故，
乘大乘者亦不可得。
所以者何？畢竟淨故。 ^315c21

「善現當知！預流者惡趣生無所有不可得故，乘大乘者亦不可得。
所以者何？畢竟淨故。
如是一來者頻來生、不還者欲界生、摩訶薩自利生、
阿羅漢、獨覺、三藐三佛陀後有生無所有不可得故，乘大乘者亦不可得。
所以者何？畢竟淨故。 ^315c26

「善現當知！預流向預流果無所有不可得故，乘大乘者亦不可得。
所以者何？畢竟淨故。
如是一來向一來果、不還向不還果、阿羅漢向阿羅漢果、
獨覺向獨覺果、菩薩、如來無所有不可得故，乘大乘者亦不可得。
所以者何？畢竟淨故。 ^316a2

「善現當知！名字、假想、施設、言說無所有不可得故，乘大乘者亦不可得。
所以者何？畢竟淨故。 ^316a7

「善現當知！無生無滅、無染無淨、無相無為無所有不可得故，
乘大乘者亦不可得。
所以者何？畢竟淨故。 ^316a9

「善現當知！前、中、後際無所有不可得故，乘大乘者亦不可得。
所以者何？畢竟淨故。 ^316a12

「善現當知！往來無所有不可得故，乘大乘者亦不可得。
所以者何？畢竟淨故。 ^316a14

「善現當知！行住無所有不可得故，乘大乘者亦不可得。
所以者何？畢竟淨故。 ^316a15

「善現當知！無生無所有不可得故，乘大乘者亦不可得。
所以者何？畢竟淨故。 ^316a17

「善現當知！增減無所有不可得故，乘大乘者亦不可得。
所以者何？畢竟淨故。 ^316a19

「善現當知！極喜地無所有不可得故，乘大乘者亦不可得。
所以者何？畢竟淨故。
如是離垢地、發光地、焰慧地、極難勝地、
現前地、遠行地、不動地、善慧地、法雲地無所有不可得故，乘大乘者亦不可得。
所以者何？畢竟淨故。 ^316a21

「善現當知！淨觀地無所有不可得故，乘大乘者亦不可得。
所以者何？畢竟淨故。
如是種姓地、第八地、具見地、薄地、離欲地、
已辦地、獨覺地、菩薩地、如來地無所有不可得故，乘大乘者亦不可得。
所以者何？畢竟淨故。 ^316a26

「善現當知！成熟有情無所有不可得故，乘大乘者亦不可得。
所以者何？畢竟淨故。 ^316b2

「善現當知！嚴淨佛土無所有不可得故，乘大乘者亦不可得。
所以者何？畢竟淨故。」 ^316b3

爾時，具壽善現白佛言：「世尊！
何法不可得故，說我等不可得耶？」 ^316b5

佛言：「善現！我性不可得故，說我不可得；
乃至見者性不可得故，說見者不可得。
何以故？我性乃至見者性，非已可得，非當可得，
非現可得，畢竟淨故。 ^316b7

「善現！真如性不可得故，說真如不可得；
乃至實際性不可得故，說實際不可得。
何以故？真如性乃至實際性，非已可得，
非當可得，非現可得，畢竟淨故。 ^316b10

「善現！色性不可得故，說色不可得；乃至識性不可得故，說識不可得。
何以故？色性乃至識性，非已可得，非當可得，
非現可得，畢竟淨故。 ^316b13

「善現！眼處性不可得故，說眼處不可得；
乃至意處性不可得故，說意處不可得。
何以故？眼處性乃至意處性，非已可得，
非當可得，非現可得，畢竟淨故。 ^316b16

「善現！色處性不可得故，說色處不可得；
乃至法處性不可得故，說法處不可得。
何以故？色處性乃至法處性，非已可得，
非當可得，非現可得，畢竟淨故。 ^316b20

「善現！眼界性不可得故，說眼界不可得；
乃至眼觸為緣所生諸受性不可得故，說眼觸為緣所生諸受不可得。
何以故？眼界性乃至眼觸為緣所生諸受性，
非已可得，非當可得，非現可得，畢竟淨故。 ^316b23

「善現！耳界性不可得故，說耳界不可得；
乃至耳觸為緣所生諸受性不可得故，說耳觸為緣所生諸受不可得。
何以故？耳界性乃至耳觸為緣所生諸受性，
非已可得，非當可得，非現可得，畢竟淨故。 ^316b28

「善現！鼻界性不可得故，說鼻界不可得；
乃至鼻觸為緣所生諸受性不可得故，說鼻觸為緣所生諸受不可得。
何以故？鼻界性乃至鼻觸為緣所生諸受性，
非已可得，非當可得，非現可得，畢竟淨故。 ^316c3

「善現！舌界性不可得故，說舌界不可得；
乃至舌觸為緣所生諸受性不可得故，說舌觸為緣所生諸受不可得。
何以故？舌界性乃至舌觸為緣所生諸受性，
非已可得，非當可得，非現可得，畢竟淨故。 ^316c8

「善現！身界性不可得故，說身界不可得；
乃至身觸為緣所生諸受性不可得故，說身觸為緣所生諸受不可得。
何以故？身界性乃至身觸為緣所生諸受性，
非已可得，非當可得，非現可得，畢竟淨故。 ^316c12

「善現！意界性不可得故，說意界不可得；
乃至意觸為緣所生諸受性不可得故，說意觸為緣所生諸受不可得。
何以故？意界性乃至意觸為緣所生諸受性，
非已可得，非當可得，非現可得，畢竟淨故。 ^316c17

「善現！地界性不可得故，說地界不可得；
乃至識界性不可得故，說識界不可得。
何以故？地界性乃至識界性，非已可得，
非當可得，非現可得，畢竟淨故。 ^316c21

「善現！苦聖諦性不可得故，說苦聖諦不可得；
乃至道聖諦性不可得故，說道聖諦不可得。
何以故？苦聖諦性乃至道聖諦性，非已可得，
非當可得，非現可得，畢竟淨故。 ^316c25

「善現！無明性不可得故，說無明不可得；
乃至老死愁歎苦憂惱性不可得故，說老死愁歎苦憂惱不可得。
何以故？無明性乃至老死愁歎苦憂惱性，
非已可得，非當可得，非現可得，畢竟淨故。 ^316c28

「善現！幻事性不可得故，說幻事不可得；
乃至變化事性不可得故，說變化事不可得。
何以故？幻事性乃至變化事性，非已可得，
非當可得，非現可得，畢竟淨故。 ^317a4

「善現！內空性不可得故，說內空不可得；
乃至無性自性空性不可得故，說無性自性空不可得。
何以故？內空性乃至無性自性空性，非已可得，
非當可得，非現可得，畢竟淨故。 ^317a7

「善現！布施波羅蜜多性不可得故，說布施波羅蜜多不可得；
乃至般若波羅蜜多性不可得故，說般若波羅蜜多不可得。
何以故？布施波羅蜜多性乃至般若波羅蜜多性，
非已可得，非當可得，非現可得，畢竟淨故。 ^317a12

「善現！四靜慮性不可得故，說四靜慮不可得；
乃至四無色定性不可得故，說四無色定不可得。
何以故？四靜慮性乃至四無色定性，非已可得，
非當可得，非現可得，畢竟淨故。 ^317a16

「善現！四念住性不可得故，說四念住不可得；
乃至八聖道支性不可得故，說八聖道支不可得。
何以故？四念住性乃至八聖道支性，非已可得，
非當可得，非現可得，畢竟淨故。 ^317a20

「善現！空解脫門性不可得故，說空解脫門不可得；
乃至無願解脫門性不可得故，說無願解脫門不可得。
何以故？空解脫門性乃至無願解脫門性，
非已可得，非當可得，非現可得，畢竟淨故。 ^317a24

「善現！五眼性不可得故，說五眼不可得；
六神通性不可得故，說六神通不可得。
何以故？五眼性、六神通性，非已可得，非當可得，
非現可得，畢竟淨故。 ^317a29

「善現！佛十力性不可得故，說佛十力不可得；
乃至一切相智性不可得故，說一切相智不可得。
何以故？佛十力性乃至一切相智性，非已可得，
非當可得，非現可得，畢竟淨故。 ^317b3

「善現！預流者惡趣生性不可得故，說預流者惡趣生不可得；
乃至三藐三佛陀後有生性不可得故，說三藐三佛陀後有生不可得。
何以故？預流者惡趣生性乃至三藐三佛陀後有生性，
非已可得，非當可得，非現可得，畢竟淨故。 ^317b7

「善現！預流向預流果性不可得故，說預流向預流果不可得；
乃至如來性不可得故，說如來不可得。
何以故？預流向預流果性乃至如來性，
非已可得，非當可得，非現可得，畢竟淨故。 ^317b12

「善現！名字、假想、施設、言說性不可得故，
說名字、假想、施設、言說不可得。
何以故？名字、假想、施設、言說性，非已可得，
非當可得，非現可得，畢竟淨故。 ^317b16

「善現！無生無滅、無染無淨、無相無為性不可得故，
說無生無滅、無染無淨、無相無為不可得。
何以故？無生無滅、無染無淨、無相無為性，
非已可得，非當可得，非現可得，畢竟淨故。 ^317b19

「善現！初、中、後際性不可得故，說初、中、後際不可得。
何以故？初、中、後際性，非已可得，非當可得，
非現可得，畢竟淨故。 ^317b23

「善現！往來性不可得故，說往來不可得。
何以故？往來性，非已可得，非當可得，非現可得，畢竟淨故。 ^317b26

「善現！行住性不可得故，說行住不可得。
何以故？行住性，非已可得，非當可得，非現可得，畢竟淨故。 ^317b28

「善現！死生性不可得故，說死生不可得。
何以故？死生性，非已可得，非當可得，非現可得，畢竟淨故。 ^317c1

「善現！增減性不可得故，說增減不可得。
何以故？增減性，非已可得，非當可得，非現可得，畢竟淨故。 ^317c4

「善現！極喜地性不可得故，說極喜地不可得；
乃至法雲地性不可得故，說法雲地不可得。
何以故？極喜地性乃至法雲地性，非已可得，
非當可得，非現可得，畢竟淨故。 ^317c6

「善現！淨觀地性不可得故，說淨觀地不可得；
乃至如來地性不可得故，說如來地不可得。
何以故？淨觀地性乃至如來地性，非已可得，
非當可得，非現可得，畢竟淨故。 ^317c9

「善現！成熟有情性不可得故，說成熟有情不可得。
何以故？成熟有情性，非已可得，非當可得，
非現可得，畢竟淨故。 ^317c13

「善現！嚴淨佛土性不可得故，說嚴淨佛土不可得。
何以故？嚴淨佛土性，非已可得，非當可得，
非現可得，畢竟淨故。 ^317c16

「復次，善現！內空中布施、淨戒、安忍、精進、
靜慮、般若波羅蜜多性不可得故，說布施乃至般若波羅蜜多不可得；
乃至無性自性空中布施、淨戒、安忍、精進、
靜慮、般若波羅蜜多性不可得故，說布施乃至般若波羅蜜多不可得。
何以故？此中布施、淨戒、安忍、精進、靜慮、
般若波羅蜜多性，非已可得，非當可得，
非現可得，畢竟淨故。 ^317c18

「善現！內空中四靜慮、四無量、四無色定性不可得故，
說四靜慮、四無量、四無色定不可得；乃至無性自性空中四靜慮、
四無量、四無色定性不可得故，說四靜慮、
四無量、四無色定不可得。
何以故？此中四靜慮、四無量、四無色定性，
非已可得，非當可得，非現可得，畢竟淨故。 ^317c25

「善現！內空中四念住、四正斷、四神足、五根、
五力、七等覺支、八聖道支性不可得故，
說四念住乃至八聖道支不可得；乃至無性自性空中四念住、
四正斷、四神足、五根、五力、七等覺支、八聖道支性不可得故，
說四念住乃至八聖道支不可得。
何以故？此中四念住、四正斷、四神足、五根、
五力、七等覺支、八聖道支性，非已可得，
非當可得，非現可得，畢竟淨故。 ^318a3

「善現！內空中空、無相、無願解脫門性不可得故，
說空、無相、無願解脫門不可得；乃至無性自性空中空、
無相、無願解脫門性不可得故，說空、無相、無願解脫門不可得。
何以故？此中空、無相、無願解脫門性，非已可得，
非當可得，非現可得，畢竟淨故。 ^318a10

「善現！內空中五眼、六神通性不可得故，
說五眼、六神通不可得；乃至無性自性空中五眼、
六神通性不可得故，說五眼、六神通不可得。
何以故？此中五眼、六神通性，非已可得，
非當可得，非現可得，畢竟淨故。 ^318a16

「善現！內空中佛十力、四無所畏、四無礙解、
大慈、大悲、大喜、大捨、十八佛不共法、一切智、
道相智、一切相智性不可得故，說佛十力乃至一切相智不可得；
乃至無性自性空中佛十力、四無所畏、
四無礙解、大慈、大悲、大喜、大捨、十八佛不共法、
一切智、道相智、一切相智性不可得故，說佛十力乃至一切相智不可得。
何以故？此中佛十力、四無所畏、四無礙解、
大慈、大悲、大喜、大捨、十八佛不共法、一切智、
道相智、一切相智性，非已可得，非當可得，
非現可得，畢竟淨故。 ^318a20

「善現！內空中預流向預流果、一來向一來果、
不還向不還果、阿羅漢向阿羅漢果、獨覺向獨覺果、
菩薩如來性不可得故，說預流向預流果乃至菩薩如來不可得；
乃至無性自性空中預流向預流果、一來向一來果、
不還向不還果、阿羅漢向阿羅漢果、獨覺向獨覺果、
菩薩如來性不可得故，說預流向預流果乃至菩薩如來不可得。
何以故？此中預流向預流果、一來向一來果、
不還向不還果、阿羅漢向阿羅漢果、獨覺向獨覺果、
菩薩如來性，非已可得，非當可得，非現可得，畢竟淨故。 ^318b2

「善現！內空中極喜地、離垢地、發光地、焰慧地、
極難勝地、現前地、遠行地、不動地、善慧地、
法雲地性不可得故，說極喜地乃至法雲地不可得；
乃至無性自性空中極喜地、離垢地、發光地、
焰慧地、極難勝地、現前地、遠行地、不動地、
善慧地、法雲地性不可得故，說極喜地乃至法雲地不可得。
何以故？此中極喜地、離垢地、發光地、焰慧地、
極難勝地、現前地、遠行地、不動地、善慧地、
法雲地性，非已可得，非當可得，非現可得，畢竟淨故。 ^318b13

「善現！內空中淨觀地、種姓地、第八地、具見地、
薄地、離欲地、已辦地、獨覺地、菩薩地、如來地性不可得故，
說淨觀地乃至如來地不可得；乃至無性自性空中淨觀地、
種姓地、第八地、具見地、薄地、離欲地、已辦地、
獨覺地、菩薩地、如來地性不可得故，說淨觀地乃至如來地不可得。
何以故？此中淨觀地、種姓地、第八地、具見地、
薄地、離欲地、已辦地、獨覺地、菩薩地、如來地性，
非已可得，非當可得，非現可得，畢竟淨故。 ^318b22

「善現！內空中成熟有情性不可得故，說成熟有情不可得；
乃至無性自性空中成熟有情性不可得故，說成熟有情不可得。
何以故？此中成熟有情性，非已可得，非當可得，
非現可得，畢竟淨故。 ^318c3

「善現！內空中嚴淨佛土性不可得故，說嚴淨佛土不可得；
乃至無性自性空中嚴淨佛土性不可得故，說嚴淨佛土不可得。
何以故？此中嚴淨佛土性，非已可得，非當可得，
非現可得，畢竟淨故。 ^318c7

「如是，善現！諸菩薩摩訶薩修行般若波羅蜜多時，
雖觀一切法皆無所有不可得，畢竟淨故，
無乘大乘而出至者，然以無所得為方便乘於大乘，
出三界生死至一切智智，利益安樂一切有情，窮未來際常無斷盡。」
pin:: 
##  16 讚大乘品

### 1
初分讚大乘品第十六之一 ^318c12

爾時，具壽善現白佛言：「世尊！
言大乘，大乘者超勝一切世間天、人、阿素洛等，最尊最妙。
如是大乘與虛空等，譬如虛空普能含受無數無量無邊有情，
大乘亦爾，普能含受無數無量無邊有情。
又如虛空無來無去無住可見，大乘亦爾，無來無去無住可見。
又如虛空前、後、中際皆不可得，大乘亦爾，
前、後、中際皆不可得，三世平等故名大乘。」 ^318c18

佛告善現：「如是！如是！
如汝所說。菩薩大乘具如是等無邊功德。
善現！如是大乘，當知即是布施、淨戒、安忍、
精進、靜慮、般若波羅蜜多。
復次，善現！如是大乘，當知即是內空、外空、
內外空、空空、大空、勝義空、有為空、無為空、
畢竟空、無際空、散空、無變異空、本性空、
自相空、共相空、一切法空、不可得空、無性空、
自性空、無性自性空等。
復次，善現！如是大乘，當知即是健行三摩地，乃至無染著如虛空三摩地等無量百千三摩地門。
復次，善現！如是大乘，當知即是四念住、
四正斷、四神足、五根、五力、七等覺支、八聖道支。
復次，善現！如是大乘，當知即是三三摩地，乃至十八佛不共法。
復次，善現！如是大乘，當知即是文字陀羅尼等一切陀羅尼門。
善現！如是等無量無邊殊勝功德，當知皆是菩薩摩訶薩大乘。 ^318c25

「復次，善現！汝言『大乘超勝一切世間天、
人、阿素洛等，最尊最妙。』
者，如是！如是！如汝所說。
所以者何？善現！若欲界是真如，非虛妄、
非顛倒、非假設、是諦是實、有常有恒、無變無易、
有實性者，則此大乘非尊非妙，不超一切世間天、
人、阿素洛等。以欲界非真如，是虛妄、是顛倒、
是假設、非諦非實、無常無恒、有變有易、
都無實性故，此大乘是尊是妙，超勝一切世間天、
人、阿素洛等。善現！
若色、無色界是真如，非虛妄、非顛倒、非假設、
是諦是實、有常有恒、無變無易，有實性者，
則此大乘非尊非妙，不超一切世間天、
人、阿素洛等。以色無色界非真如，是虛妄、
是顛倒、是假設、非諦非實、無常無恒、有變有易、
都無實性故，此大乘是尊是妙，超勝一切世間天、
人、阿素洛等。 ^319a13

「善現！若色是真如，非虛妄、非顛倒、非假設、
是諦是實、有常有恒、無變無易、有實性者，
則此大乘非尊非妙，不超一切世間天、
人、阿素洛等。以色非真如，是虛妄、是顛倒、
是假設、非諦非實、無常無恒、有變有易、
都無實性故，此大乘是尊是妙，超勝一切世間天、
人、阿素洛等。善現！
若受、想、行、識是真如，非虛妄、非顛倒、非假設、
是諦是實、有常有恒、無變無易、有實性者，
則此大乘非尊非妙，不超一切世間天、
人、阿素洛等。以受、想、行、識非真如，是虛妄、
是顛倒、是假設、非諦非實、無常無恒、有變有易、
都無實性故，此大乘是尊是妙，超勝一切世間天、
人、阿素洛等。 ^319a27

「善現！若眼處是真如，非虛妄、非顛倒、非假設、
是諦是實、有常有恒、無變無易、有實性者，
則此大乘非尊非妙，不超一切世間天、
人、阿素洛等。以眼處非真如，是虛妄、是顛倒、
是假設、非諦非實、無常無恒、有變有易、
都無實性故，此大乘是尊是妙，超勝一切世間天、
人、阿素洛等。善現！
若耳、鼻、舌、身、意處是真如，非虛妄、非顛倒、
非假設、是諦是實、有常有恒、無變無易、
有實性者，則此大乘非尊非妙，不超一切世間天、
人、阿素洛等。以耳、鼻、舌、身、意處非真如，
是虛妄、是顛倒、是假設、非諦非實、無常無恒、
有變有易、都無實性故，此大乘是尊是妙，
超勝一切世間天、人、阿素洛等。 ^319b11

「善現！若色處是真如，非虛妄、非顛倒、非假設、
是諦是實、有常有恒、無變無易、有實性者，
則此大乘非尊非妙，不超一切世間天、
人、阿素洛等。以色處非真如，是虛妄、是顛倒、
是假設、非諦非實、無常無恒、有變有易，
都無實性故，此大乘是尊是妙，超勝一切世間天、
人、阿素洛等。善現！
若聲、香、味、觸、法處是真如，非虛妄、非顛倒、
非假設、是諦是實、有常有恒、無變無易、
有實性者，則此大乘非尊非妙，不超一切世間天、
人、阿素洛等。以聲、香、味、觸、法處非真如，
是虛妄、是顛倒、是假設、非諦非實、無常無恒、
有變有易、都無實性故，此大乘是尊是妙，
超勝一切世間天、人、阿素洛等。 ^319b24

「善現！若眼界是真如，非虛妄、非顛倒、非假設、
是諦是實、有常有恒、無變無易、有實性者，
則此大乘非尊非妙，不超一切世間天、
人、阿素洛等。以眼界非真如，是虛妄、是顛倒、
是假設、非諦非實、無常無恒、有變有易、
都無實性故，此大乘是尊是妙，超勝一切世間天、
人、阿素洛等。善現！
若色界、眼識界及眼觸、眼觸為緣所生諸受是真如，
非虛妄、非顛倒、非假設、是諦是實、有常有恒、
無變無易、有實性者，則此大乘非尊非妙，
不超一切世間天、人、阿素洛等。
以色界、眼識界及眼觸、眼觸為緣所生諸受非真如，
是虛妄、是顛倒、是假設、非諦非實、無常無恒、
有變有易、都無實性故，此大乘是尊是妙，
超勝一切世間天、人、阿素洛等。 ^319c8

「善現！若耳界是真如，非虛妄、非顛倒、非假設、
是諦是實、有常有恒、無變無易、有實性者，
則此大乘非尊非妙，不超一切世間天、
人、阿素洛等。以耳界非真如，是虛妄、是顛倒、
是假設、非諦非實、無常無恒、有變有易、
都無實性故，此大乘是尊是妙，超勝一切世間天、
人、阿素洛等。善現！
若聲界、耳識界及耳觸、耳觸為緣所生諸受是真如，
非虛妄、非顛倒、非假設、是諦是實、有常有恒、
無變無易、有實性者，則此大乘非尊非妙，
不超一切世間天、人、阿素洛等。
以聲界、耳識界及耳觸、耳觸為緣所生諸受非真如，
是虛妄、是顛倒、是假設、非諦非實、無常無恒、
有變有易、都無實性故，此大乘是尊是妙，
超勝一切世間天、人、阿素洛等。 ^319c22

「善現！若鼻界是真如，非虛妄、非顛倒、非假設、
是諦是實、有常有恒、無變無易、有實性者，
則此大乘非尊非妙，不超一切世間天、
人、阿素洛等。以鼻界非真如，是虛妄、是顛倒、
是假設、非諦非實、無常無恒、有變有易、
都無實性故，此大乘是尊是妙，超勝一切世間天、
人、阿素洛等。善現！
若香界、鼻識界及鼻觸、鼻觸為緣所生諸受是真如，
非虛妄、非顛倒、非假設、是諦是實、有常有恒、
無變無易、有實性者，則此大乘非尊非妙，
不超一切世間天、人、阿素洛等。
以香界、鼻識界及鼻觸、鼻觸為緣所生諸受非真如，
是虛妄、是顛倒、是假設、非諦非實、無常無恒、
有變有易、都無實性故，此大乘是尊是妙，
超勝一切世間天、人、阿素洛等。 ^320a7

「善現！若舌界是真如，非虛妄、非顛倒、非假設、
是諦是實、有常有恒、無變無易、有實性者，
則此大乘非尊非妙，不超一切世間天、
人、阿素洛等。以舌界非真如，是虛妄、是顛倒、
是假設、非諦非實、無常無恒、有變有易、
都無實性故，此大乘是尊是妙，超勝一切世間天、
人、阿素洛等。善現！
若味界、舌識界及舌觸、舌觸為緣所生諸受是真如，
非虛妄、非顛倒、非假設、是諦是實、有常有恒、
無變無易、有實性者，則此大乘非尊非妙，
不超一切世間天、人、阿素洛等。
以味界、舌識界及舌觸、舌觸為緣所生諸受非真如，
是虛妄、是顛倒、是假設、非諦非實、無常無恒、
有變有易、都無實性故，此大乘是尊是妙，
超勝一切世間天、人、阿素洛等。 ^320a21

「善現！若身界是真如，非虛妄、非顛倒、非假設、
是諦是實、有常有恒、無變無易、有實性者，
則此大乘非尊非妙，不超一切世間天、
人、阿素洛等。以身界非真如，是虛妄、是顛倒、
是假設、非諦非實、無常無恒、有變有易、
都無實性故，此大乘是尊是妙，超勝一切世間天、
人、阿素洛等。善現！
若觸界、身識界及身觸、身觸為緣所生諸受是真如，
非虛妄、非顛倒、非假設、是諦是實、有常有恒、
無變無易、有實性者，則此大乘非尊非妙，
不超一切世間天、人、阿素洛等。
以觸界、身識界及身觸、身觸為緣所生諸受非真如，
是虛妄、是顛倒、是假設、非諦非實、無常無恒、
有變有易、都無實性故，此大乘是尊是妙，
超勝一切世間天、人、阿素洛等。 ^320b6

「善現！若意界是真如，非虛妄、非顛倒、非假設、
是諦是實、有常有恒、無變無易、有實性者，
則此大乘非尊非妙，不超一切世間天、
人、阿素洛等。以意界非真如，是虛妄、是顛倒、
是假設、非諦非實、無常無恒、有變有易、
都無實性故，此大乘是尊是妙，超勝一切世間天、
人、阿素洛等。善現！
若法界、意識界及意觸、意觸為緣所生諸受是真如，
非虛妄、非顛倒、非假設、是諦是實、有常有恒、
無變無易、有實性者，則此大乘非尊非妙，
不超一切世間天、人、阿素洛等。
以法界、意識界及意觸、意觸為緣所生諸受非真如，
是虛妄、是顛倒、是假設、非諦非實、無常無恒、
有變有易、都無實性故，此大乘是尊是妙，
超勝一切世間天、人、阿素洛等。 ^320b20

「善現！若地界是真如，非虛妄、非顛倒、非假設、
是諦是實、有常有恒、無變無易、有實性者，
則此大乘非尊非妙，不超一切世間天、
人、阿素洛等。以地界非真如，是虛妄、是顛倒、
是假設、非諦非實、無常無恒、有變有易、
都無實性故，此大乘是尊是妙，超勝一切世間天、
人、阿素洛等。善現！
若水、火、風、空、識界是真如，非虛妄、非顛倒、
非假設、是諦是實、有常有恒、無變無易、
有實性者，則此大乘非尊非妙，不超一切世間天、
人、阿素洛等。以水、火、風、空、識界非真如，
是虛妄、是顛倒、是假設、非諦非實、無常無恒、
有變有易、都無實性故，此大乘是尊是妙，
超勝一切世間天、人、阿素洛等。 ^320c6

「善現！若無明是真如，非虛妄、非顛倒、非假設、
是諦是實、有常有恒、無變無易、有實性者，
則此大乘非尊非妙，不超一切世間天、
人、阿素洛等。以無明非真如，是虛妄、是顛倒、
是假設、非諦非實、無常無恒、有變有易、
都無實性故，此大乘是尊是妙，超勝一切世間天、
人、阿素洛等。善現！
若行、識、名色、六處、觸、受、愛、取、有、生、老死愁歎苦憂惱是真如，
非虛妄、非顛倒、非假設、是諦是實、有常有恒、
無變無易、有實性者，則此大乘非尊非妙，
不超一切世間天、人、阿素洛等。
以行、識、名色、六處、觸、受、愛、取、有、生、老死愁歎苦憂惱非真如，
是虛妄、是顛倒、是假設、非諦非實、無常無恒、
有變有易、都無實性故，此大乘是尊是妙，
超勝一切世間天、人、阿素洛等。
大般若波羅蜜多經卷第五十六
 ^320c19
