
fen:: 
di:: 
chu:: 
zhang:: 
di:: 
jie:: 瑜伽師地論卷第二十五
author:: 彌勒菩薩說
translator:: 三藏法師玄奘奉　詔譯
本地分中聲聞地第十三初瑜伽處出離地第三之四
xiang:: 
#######  7項 第九門善友性

mu:: 
######## 1目 廣釋

云何名善友性？謂八因緣故，應知一切種圓滿善友性。
何等為八？謂如有一，安住禁戒、具足多聞、
能有所證、性多哀愍、心無厭倦、善能堪忍、
無有怖畏、語具圓滿。 ^417a27

云何名為安住禁戒？
謂安住具戒，善能守護別解律儀，如前廣說樂沙門性、
樂婆羅門性、為自調伏、為自寂靜、為自涅槃，修行正行。
如是名為安住禁戒。 ^417b1

云何名為具足多聞？
謂若有法宣說開示，初中後善，文義巧妙，
獨一、圓滿、清白、梵行。
於如是類眾多妙法，能善受持，言善通利、
意善尋思、見善通達。
如是名為具足多聞。 ^417b5

云何名為能有所證？
謂能證得勝無常想、無常苦想、苦無我想、
厭逆食想、一切世間不可樂想、有過患想、
斷想、離想、滅想、死想、不淨想、青瘀想、膿爛想、
破壞想、膖脹想、噉食想、血塗想、離散想、
骨鎖想、觀察空想。 ^417b9

復能證得最初靜慮、第二靜慮、第三靜慮、
第四靜慮、空無邊處、識無邊處、無所有處、最後非想非非想處。
又能證得慈悲喜捨，或預流果、或一來果、
或不還果、或神境通、或宿住通、或天耳通、
或死生通、或心差別通、或阿羅漢。
具八解脫靜慮等定，有大堪能，具大勢力，能善為他現三神變教授教誡。
三神變者，一、神力神變，二、記說神變，三、教導神變。
如是名為能有所證。 ^417b14

云何名為為性哀愍？
謂於他所常起悲憐，樂與其義、樂與其利、
樂與其樂、樂與猗觸、樂與安隱。
如是名為為性哀愍。 ^417b22

云何名為心無厭倦？
謂善能示現、善能教導、善能讚勵、善能慶慰，
處於四眾宣說正法，不辭勞倦，翹勤無墮，
起發圓滿，為性好樂，發勤精進。
如是名為心無厭倦。 ^417b25

云何名為善能堪忍？
謂罵不報罵、瞋不報瞋、打不報打、弄不報弄、堪耐椎杵。
於諸逼迫、縛錄、禁閉、捶打、毀辱、迫愶、斫截眾苦事中，
自推己過，以業異熟為所依趣，終不於他發生憤恚，亦不懷恨隨眠不捨。
如是雖遭輕陵毀辱，而其本性都無變改，唯常於彼思為義利。
又能堪忍寒熱、飢渴、蚊虻、風日、蛇蠍惡觸，
他所干犯、磣毒語言，身內所生猛利、堅勁、
辛楚、切心、奪命苦受，為性堪忍，能有容納。
如是名為善能堪忍。 ^417b29

云何名為無有怖畏？
謂處大眾說正法時，心無怯劣、聲無戰掉、
辯無誤失，終不由彼怯懼因緣，為諸怖畏之所逼切，
腋不流汗、身毛不竪。
如是名為無有怖畏。 ^417c9

云何名為語具圓滿？
謂彼成就最上首語、極美妙語、甚顯了語、
易悟解語、樂欲聞語、無違逆語、無所依語、無邊際語。
如是名為語具圓滿，言詞巧妙。 ^417c13

成就如是八種因緣，善能諫舉、善作憶念、
善能教授、善能教誡、善說正法。 ^417c17

云何名為善能諫舉？ ^417c18

謂若有餘，於增上戒毀犯尸羅，於增上軌毀犯軌則，
由見聞疑能正諫舉，真實不以虛妄，應時不以非時，
饒益不以衰損，柔軟不以麁獷，善友不以憎嫉。 ^417c19

如是名為善能諫舉。 ^417c22

云何名為善作憶念？
謂令憶念先所犯罪，或法、或義。 ^417c23

云何名為令其憶念先所犯罪？ ^417c24

謂若有餘，先起毀犯而不能憶，善作方便，令彼憶念。
告言：長老！曾於某處、某事、某時，毀犯如是如是色類。
如是名為令其憶念先所犯罪。 ^417c25

云何名為令憶念法？
謂若有餘，於先所聞、所受正法，獨處思念。
所謂契經、應頌、記別，廣說如前。
彼若不憶，令其憶念，或復稱述、授與令憶，
或興請問、詰難令憶。
如是名為令憶念法。 ^417c28

云何名為令憶念義？
謂若有餘，於先所聞、所受正義，有所忘失，
為作憶念，宣說開示，令新令顯。 ^418a3

又若有善能引義利、能引梵行，久時所作、
久時所說，彼若忘失，亦令憶念。 ^418a6

如是名為善作憶念。 ^418a7

云何名為善能教授？
謂於遠離、寂靜瑜伽作意止觀，時時隨順教授而轉，時時宣說與彼相應無倒言論。 ^418a8

所謂能趣心離障蓋甚可愛樂尸羅言論、
等持言論、聖慧言論、解脫言論、解脫智見言論。 ^418a10

少欲言論、喜足言論。 ^418a12

永斷言論、離欲言論、寂滅言論。
損減言論、無雜言論、隨順緣性緣起言論。 ^418a13

如是名為善能教授。 ^418a14

云何名為善能教誡？
謂於大師所說聖教，能以正法、以毘奈耶平等教誨。
或軌範師，或親教師，或同法者，或餘尊重、
等尊重者，如實知彼隨於一處違越毀犯，
便於時時如法呵責、治罰、驅擯，令其調伏。 ^418a15

既調伏已，如法平等受諸利養，和同、曉悟、
收斂、攝受。 ^418a19

於所應作及不應作，為令現行不現行故。
於其積習及不積習，教導教誨。 ^418a21

如是名為善能教誡。 ^418a22

云何名為善說正法？
謂於時時能善宣說初時所作無倒言論。
所謂施論、戒論、生天之論。
於諸欲中，能廣開示過患出離清淨品法。 ^418a23

又於時時宣說超勝四種聖諦相應言論。 ^418a26

所謂苦論、集論、滅論、道論。
為諸有情得成熟故，為諸有情得清淨故，
為令正法得久住故，宣說相應、助伴、隨順、
清亮、有用、相稱、應順名句文身所有言論。
又此言論應時而發、殷重、漸次、相續、俱有。 ^418a27

令其欣慶、令其愛樂、令其歡喜、令其勇悍、
無所訶擯、相應、助伴、無亂、如法、稱順眾會。
有慈憐心，有利益心，有哀愍心，不依利養、
恭敬、讚頌，不自高舉、不陵蔑他。 ^418b2

如是名為善說正法。 ^418b6

由彼成就如是八支，於時時間善能諫舉、
善作憶念、善能教授、善能教誡、善說正法，是故說彼名為善友。 ^418b7

如是廣辯善友性已。
mu:: 
########  2目 略義
 ^418b9

復云何知此中略義？
謂若善友心善稠密，為性哀愍，最初於彼樂為利益、樂為安樂。 ^418b10

又即於此利益安樂，如實了知，無有顛倒，離顛倒見。 ^418b12

又即於此利益安樂，有大勢力、方便善巧，
能令積集、能令引發。 ^418b13

又即於此利益安樂，翹勤無墮，起發圓滿，
為性好樂，發勤精進。
當知由此四因緣故，攝一切種總、略圓滿善知識性。 ^418b14

如是名為此善友性所有略義。
mu:: 
########  3目 結善友性
 ^418b17

若前所說廣分別義，若此所說所有略義，一切總說為善友性。
xiang:: 
#######  8項 第十門聞思正法

mu:: 
######## 1目 正法(十二分教)
 ^418b18

云何名為聞思正法？
謂正法者，若佛世尊、若佛弟子、正士、正至、
正善丈夫，宣說開顯分別照了。
此復云何？所謂契經、應頌、記別，廣說如前十二分教。
是名正法。 ^418b19

云何契經？謂薄伽梵，於彼彼方所，為彼彼所化有情，
依彼彼所化諸行差別，宣說無量蘊相應語、
處相應語、緣起相應語、食相應語、諦相應語、
界相應語、聲聞乘相應語、獨覺乘相應語、
如來乘相應語、念住正斷神足根力覺支道支等相應語、不淨息念諸學證淨等相應語。 ^418b23

結集如來正法藏者，攝聚如是種種聖語，為令聖教久住世故。 ^418c1

以諸美妙名句文身，如其所應次第安布、次第結集。
謂能貫穿縫綴種種能引義利、能引梵行真善妙義。
是名契經。 ^418c2

云何應頌？謂於中間、或於最後宣說伽他，或復宣說未了義經。
是名應頌。 ^418c5

云何記別？謂於是中，記別弟子命過已後當生等事，或復宣說已了義經。
是名記別。 ^418c7

云何諷頌？謂非直說，是結句說。
或作二句、或作三句、或作四句、或作五句、或作六句等。
是名諷頌。 ^418c9

云何自說？謂於是中，不顯能請補特伽羅名字、
種姓，為令當來正法久住、聖教久住，不請而說。
是名自說。 ^418c12

云何因緣？謂於是中，顯示能請補特伽羅名字、
種姓，因請而說；及諸所有毘奈耶相應，有因有緣別解脫經。
是名因緣。 ^418c14

云何譬喻？謂於是中，有譬喻說。
由譬喻故，本義明淨。
是名譬喻。 ^418c17

云何本事？謂諸所有宿世相應事義言教。
是名本事。 ^418c18

云何本生？謂於是中，宣說世尊在過去世彼彼方分，
若死、若生，行菩薩行、行難行行。
是名本生。 ^418c20

云何方廣？謂於是中，廣說一切諸菩薩道，
為令修證阿耨多羅三藐三菩提、十力、
無畏、無障智等一切功德。
是名方廣。 ^418c22

云何希法？謂於是中，宣說諸佛、諸佛弟子、
比丘比丘尼、式叉摩那、勞策男、勞策女、
近事男、近事女等，若共不共，勝於其餘、
勝諸世間，同意所許，甚奇希有最勝功德。
是名希法。 ^418c25

云何論議？所謂一切摩呾履迦、阿毘達磨，
研究甚深素呾纜義，宣暢一切契經宗要。
是名論議。 ^419a1

如是所說十二分教，三藏所攝。
謂或有素怛纜藏攝，或有毘奈耶藏攝，或有阿毘達磨藏攝。
當知此中，若說契經、應頌、記別、諷頌、自說、
譬喻、本事、本生、方廣、希法，是名素怛纜藏。
若說因緣，是名毘奈耶藏。
若說論議，是名阿毘達磨藏。 ^419a3

是故如是十二分教，三藏所攝。
如是一切，正士、正至、正善丈夫共所宣說，故名正法。
mu:: 
########  2目 聽聞
 ^419a8

聽聞此故，名聞正法。
此復云何？謂如有一，或受持素呾纜，或受持毘奈耶，
或受持阿毘達磨，或受持素怛纜及毘奈耶，
或受持素怛纜及阿毘達磨，或受持毘奈耶及阿毘達磨，
或具受持素怛纜、毘奈耶、阿毘達磨。
mu:: 
########  3目 結聞正法
 ^419a10

如是一切，名聞正法。
此聞正法復有二種。
一、聞其文，二、聞其義。
xiang:: 
#######  9項 第十一門正思惟

mu:: 
######## 1目 遠離不應思處
 ^419a15

云何思正法？
謂如有一，即如所聞、所信正法，獨處空閑，遠離六種不應思處。
謂思議我、思議有情、思議世間、思議有情業果異熟、
思議靜慮者靜慮境界、思議諸佛諸佛境界。
mu:: 
########  2目 應思處(二門)
 ^419a17

但正思惟所有諸法自相、共相。 ^419a21

如是思惟，復有二種。
一者、以算數行相，善巧方便算計諸法；
二者、以稱量行相，依正道理觀察諸法功德過失。
謂若思惟諸蘊相應所有言教，若復思惟如前所說所餘隨一所有言教，
皆由如是二種行相方便思惟。 ^419a22

此復云何？謂言色者，即十色處，及墮法處所攝眾色，是名色蘊。
所言受者，即三種受，是名受蘊。
所言想者，即六想身，是名想蘊。
所言行者，即六思身等，是名行蘊。
所言識者，即六識身等，是名識蘊。
如是名為以算數行相，思惟諸蘊相應言教。
或復由此算數行相，別別思惟展轉差別，當知即有無量差別。 ^419a27

云何以稱量行相，依正道理思惟諸蘊相應言教？
謂依四道理無倒觀察。
何等為四？一、觀待道理，二、作用道理，三、
證成道理，四、法爾道理。 ^419b5

云何名為觀待道理？
謂略說有二種觀待。
一、生起觀待，二、施設觀待。
生起觀待者，謂由諸因、諸緣勢力生起諸蘊，
此蘊生起要當觀待諸因、諸緣。
施設觀待者，謂由名身、句身、文身施設諸蘊，此蘊施設要當觀待名句文身。
是名於蘊生起觀待、施設觀待。
即此生起觀待、施設觀待，生起諸蘊、施設諸蘊，
說名道理瑜伽方便，是故說為觀待道理。 ^419b8

云何名為作用道理？
謂諸蘊生已，由自緣故，有自作用，各各差別。
謂眼能見色，耳能聞聲，鼻能嗅香，舌能甞味，
身能覺觸，意能了法。
色為眼境，為眼所行；乃至法為意境，為意所行。
或復所餘如是等類，於彼彼法別別作用，當知亦爾。
即此諸法各別作用所有道理瑜伽方便，皆說名為作用道理。 ^419b16

云何名為證成道理？
謂一切蘊皆是無常，眾緣所生，苦、空、無我。
由三量故，如實觀察。
謂由至教量故，由現量故，由比量故。
由此三量證驗道理。
諸有智者，心正執受、安置、成立。
謂一切蘊皆無常性、眾緣生性、苦性、空性，及無我性。
如是等名證成道理。 ^419b23

云何名為法爾道理？
謂何因緣故，即彼諸蘊如是種類，諸器世間如是安布？
何因緣故，地堅為相、水濕為相、火煖為相、風用輕動以為其相？
何因緣故，諸蘊無常、諸法無我、涅槃寂靜？
何因緣故，色變壞相、受領納相、想等了相、
行造作相、識了別相？
由彼諸法本性應爾、自性應爾、法性應爾，
即此法爾，說名道理瑜伽方便。
或即如是、或異如是、或非如是，一切皆以法爾為依，
一切皆歸法爾道理，令心安住、令心曉了。
如是名為法爾道理。 ^419b28

如是名為依四道理，觀察諸蘊相應言教。
mu:: 
########  3目 結思正法
 ^419c9

如由算數行相及稱量行相，觀察諸蘊相應言教，
如是即由二種行相，觀察其餘所有言教。 ^419c10

如是總名審正觀察思惟一切所說正法。 ^419c13

如是名為聞思正法。
xiang:: 
#######  10項 第十二門無障礙

mu:: 
######## 1目 廣釋
 ^419c14

云何無障？謂此無障略有二種。
一者、依內，二者、依外。
我當先說依內外障，與彼相違，當知即是二種無障。 ^419c15

云何名依內障？
謂如有一，於其先世不曾修福；不修福故，
不能時時獲得隨順資生眾具，所謂衣、
食、諸坐臥具、病緣醫藥、及餘什具。
有猛利貪及長時貪，有猛利瞋及長時瞋，有猛利癡及長時癡。
或於先世積集造作多疾病業。
由彼為因，多諸疾病。 ^419c17

或由現在行不平等。
由是因緣，風熱痰癊、數數發動。
或有宿食住在身中。 ^419c23

或食麁重，多事、多業、多有所作、多與眾會。
樂著事業、樂著語言、樂著睡眠、樂著諠眾、
樂相雜住、樂著戲論。
樂自舉恃、掉亂、放逸、居止非處。
如是等類，應知一切名依內障。 ^419c25

云何名依外障？
謂如有一，依不善士；由彼因緣，不能時時獲得隨順教授教誡。 ^419c29

或居惡處。於此住處，若晝日分，多有種種諠雜、
眾集、諸變異事；若於夜分，多有種種高聲、
大聲、大眾諠雜；復有種種猛利辛楚風日惡觸；或有種種人及非人怖畏驚恐。
如是等類，應知一切名依外障。
如是廣辯內外障已。
mu:: 
########  2目 略義
 ^420a1

復云何知此中略義？
謂於此中略有三障。
一、加行障，二、遠離障，三、寂靜障。 ^420a7

云何加行障？謂若此障會遇現前，於諸善品所有加行皆無堪能，
亦無勢力。此復云何？
謂常疹疾、困苦、重病，風熱痰癊數數發動，
或有宿食住在身中，或被蛇蠍、百足、蚰蜒之所 #CB01043;螫，
或人非人之所逼惱，又不能得衣、食、臥具、病緣醫藥及餘什具。
如是等類，應知一切名加行障。 ^420a8

云何遠離障？
謂食麁重。
多事、多業、多有所作。
或樂事業。由此因緣，愛樂種種所作事業，彼彼事中其心流散。 ^420a15

或樂語言。由此因緣，雖於遠離斷寂靜修，
有所堪能、有大勢力，然唯讀誦便生喜足。 ^420a17

或樂睡眠。由此因緣，惛沈睡眠常所纏繞，
為性懈怠，執睡為樂、執倚為樂、執臥為樂。 ^420a19

或樂諠眾。由此因緣，樂與在家及出家眾、
談說種種王論、賊論、食論、飲論、妙衣服論、
婬女巷論、諸國土論、大人傳論、世間傳論、大海傳論。
如是等類能引無義虛綺論中，樂共談說，抂度時日。 ^420a21

又多愛樂數與眾會。
彼彼事中令心散動、令心擾亂。 ^420a25

或樂雜住。由此因緣，諸在家眾及出家眾，
若未會遇，思慕欲見；若已會遇，不欲別離。 ^420a27

或樂戲論。由此因緣，樂著世間種種戲論。
於應趣向好樂前行，於遠離中喜捨善軛。
如是等類眾多障法，應知一切名遠離障。
若有此障會遇現前，難可捨離阿練若處、
山林、曠野、邊際臥具所有貪著，亦不能居阿練若處、
塚間、樹下、空閑靜室。 ^420a29

云何寂靜障？謂寂靜者，即奢摩他、毘鉢舍那。
有奢摩他障、有毘鉢舍那障。 ^420b5

云何奢摩他障？謂諸放逸及住非處。
由放逸故，或惛沈睡眠纏繞其心，或唯得奢摩他便生愛味，
或於下劣性心樂趣入，或於闇昧性其心樂著。
由住如是非處所故，人或非人諠雜擾亂，
他所逼惱，心外馳散。
如是名為奢摩他障。
當知此障能障寂靜。 ^420b7

云何毘鉢舍那障？
謂樂自恃舉及以掉亂。 ^420b13

樂自恃舉者，謂如有一，作是思惟：我生高族，
淨信出家，非為下劣，諸餘比丘，則不如是。
由此因緣，自高自舉，陵蔑於他。
如是我生富族，淨信出家，非為貧匱，我具妙色，
喜見端嚴，多聞、聞持、其聞積集，善巧言詞，
語具圓滿，諸餘比丘則不如是。
由此因緣，自高自舉，陵蔑於他。
彼由如是自高舉故，諸有比丘耆年多智、
積修梵行，不能時時恭敬請問。
彼諸比丘亦不時時為其開發未開發處，
為其顯了未顯了處，亦不為其殷到精懇、
以慧通達甚深句義方便開示，乃至令其智見清淨。
如是名為樂自恃舉毘鉢舍那障。
又如有一，唯得少分下劣智見安隱而住。
彼由如是少分下劣智見安住便自高舉；
自高舉故，便生喜足，更不上求。
是名樂自恃舉所住毘鉢舍那障。 ^420b14

言掉亂者：謂如有一，根不寂靜，諸根掉亂，諸根囂舉。
於一切時，惡思所思、惡說所說、惡作所作。
不能安住思惟諸法，不能堅固思惟諸法。
由此因緣，毘鉢舍那不能圓滿、不得清淨。
是名掉亂毘鉢舍那障。
如是二法障奢摩他，謂多放逸，及住非處；
二法能障毘鉢舍那，謂樂自恃舉及以掉亂。 ^420b29

如是若奢摩他障、若毘鉢舍那障，總名寂靜障。
如是名為障之略義。
mu:: 
########  3目 結無障礙
 ^420c7

即此略義及前廣辨，總略為一，說名為障。
此障相違，當知無障。 ^420c9

謂即此障無性、遠離、不合、不會，說名無障。
xiang:: 
#######  11項 第十三門修惠捨

mu:: 
######## 1目 釋施意
 ^420c10

云何惠捨？謂若布施，其性無罪，為莊嚴心、
為助伴心、為資瑜伽、為得上義而修布施。
是名惠捨。
mu:: 
########  2目 辨問答(六問六答)
 ^420c11

問：誰能施？誰所施？
用何施？何相施？云何施？
何故施？由此因緣，施性無罪。 ^420c13

答：誰能施者，謂施者、施主，是名能施。
云何施者？云何施主？
謂若自手施，名為施者；若自物施、若欣樂施、
非不樂施，名為施主。 ^420c15

誰所施者，謂四種所施。
一、有苦者，二、有恩者，三、親愛者，四、尊勝者。
云何有苦者？謂貧窮者、或乞匃者、或行路者、
或悕求者、或盲瞽者、或聾騃者、或無依者、
或無趣者、匱乏種種資生具者。
復有所餘如是等類，名有苦者。
云何有恩者？謂或父母、或乳飲者、或養育者、
或成長者、或於曠野沙磧等中能濟度者、
或飢儉時能賑恤者、或怖怨敵而救援者、
或被執縛而能解者、或遭疾病而救療者、
教利益者、教安樂者、引利益者、引安樂者、
隨所生起諸事務中為助伴者、同歡喜者、
同憂愁者、遭厄難時不相棄者。
復有所餘如是等類，名有恩者。
云何親愛者？謂諸親友，或於其處有愛有敬、
或信順語、或數語言談論交往、或有親昵。
復有所餘如是等類，說名親愛。
云何尊勝？謂若沙門、若婆羅門，世間同許為賢善者、
離損害者、極離害者、離貪欲者、為調伏貪而修行者、
離瞋恚者、為調伏瞋而修行者、離愚癡者、為調伏癡而修行者。
復有所餘如是等類，名尊勝者。 ^420c18

用何施者，謂若略說，或用有情數物而行惠施，或用無情數物而行惠施。
云何有情數物持用惠施？
謂或妻子、奴婢、作使，或象、馬猪牛、羊、雞、
鴨、駝、騾等類，或有諸餘大男、大女、小男、
小女，或復所餘如是等類所用施物。
或復內身頭、目、手、足、血、肉、骨、髓隨願施與，此亦名為有情數物持用布施。
是諸菩薩所現行事，非此義中意所許施。
若有於彼諸有情類，或得自在，或有勢力，或能制伏。
若應持彼惠施於他；若惠施時自無有罪；
若不由彼惠施因緣，他心嫌恨；若施於他，
知彼有情不為損惱；是名無罪有情數物持用惠施。
云何無情數物持用惠施？
謂略說有三種物。
一者、財物，二者、穀物，三者、處物。
言財物者，謂末尼、真珠、琉璃、螺貝、璧玉、
珊瑚、馬瑙彩石、生色可染、赤珠右旋。
復有所餘如是等類，或諸珍寶、或金、或銀、
或諸衣服、或諸什物、或香、或鬘。
是名財物。云何穀物？
謂諸所有可食可飲，大麥、小麥、稻穀、粟穀、
糜黍、胡麻、大小豆等，甘蔗、蒲桃、乳酪、果汁、種種漿飲。
復有所餘如是等類，是名穀物。
云何處物？謂諸田宅、邸店、鄽肆，建立福舍及寺館等。
復有所餘如是等類，是名處物。
是名無罪無情數物持用惠施。
當知此中，有情數物、無情數物，一切總說名所用施。 ^421a9

何相施者，謂無貪俱行思造作心意業，
及此所起身業、語業，捨所施物。
或自相續，或他相續。
是名施相。 ^421b5

云何施者，謂由淨信而行惠施；由正教見而行惠施；
由有果見而行惠施；由極殷重而行惠施；
由恭敬心自手行施，而不輕慢；應時而施，
濟他要用；不損惱他而行惠施。
如法平等，不以兇暴積集財物而行惠施，
以鮮潔物而行惠施，以精妙物而行惠施，以清淨物而行惠施。
由此自他俱無有罪，數數惠施制伏慳垢，積集勢力而行惠施。
先心歡喜而行惠施，於正施時其心清淨，施已無悔。
如是而施。 ^421b7

何故施者，或慈悲故而行惠施，謂於有苦。
或知恩故而行惠施，謂於有恩。
或愛、或敬、或信順故而行惠施，謂於親愛。
或為悕求世出世間殊勝功德而行惠施，謂於尊勝。
mu:: 
########  3目 結惠施
 ^421b17

由是因緣，故修惠施。
由是行相，或在家者、或出家者修行布施，
為莊嚴心、為助伴心、為資瑜伽、為得上義而行布施。 ^421b21

由此因緣，施性無罪，是名惠捨。
xiang:: 
#######  12項 第十四門沙門莊嚴

mu:: 
######## 1目 標列十四門
 ^421b23

云何名為沙門莊嚴？
嗢拕南曰：
　　正信、而無諂、少病、精進、慧、
　　具少欲、喜足、易養、及易滿、
　　杜多德、端嚴、知量、善士法、
　　具聰慧者相、忍、柔和、賢善。 ^421b25

謂如有一，具足正信、無有諂曲、少諸疾病、
性勤精進、成就妙慧、少欲、喜足、易養、易滿、
具足成就杜多功德、端嚴、知量、具足成就賢善士法、
具足成就聰慧者相、堪忍、柔和、為性賢善。
mu:: 
########  2目 標釋(十四問答)
 ^421c1

云何名為具足正信？
謂多淨信、多正敬順、多生勝解、多善欲樂。
於諸善法及大師所深生淨信，無惑無疑；
於大師所恭敬尊重承奉供養；既修如是恭敬尊重承奉供養，
專心親附，依止而住。
如於大師，如是於法同梵行者、於諸所學教授教誡、
於修供養、於無放逸、於三摩地，當知亦爾。
如是名為具足正信。 ^421c5

云何名為無有諂曲？
謂有純質，為性正直，於其大師及諸有智同梵行所，如實自顯。
如是名為無有諂曲。 ^421c12

云何名為少諸疾病？
謂性無病、順時變熟、平等執受、不極溫熱、
不極寒冷、無所損害，隨時安樂。
由是因緣，所食、所飲、所噉、所甞、易正變熟。
如是名為少諸疾病。 ^421c14

云何名為性勤精進？
謂能安住有勢、有勤、有勇、堅猛，於善法中能不捨軛，
翹勤無惰，起發圓滿，能有所作，於諸有智同梵行者躬自承奉。
如是名為性勤精進。 ^421c18

云何名為成就妙慧？
謂聰、念、覺、皆悉圓滿。
根不闇鈍、根不頑愚、亦不瘖瘂，非手代言，
有力能了善說、惡說所有法義，具足成就俱生覺慧，具足成就加行覺慧。
如是名為成就妙慧。 ^421c22

云何少欲？謂雖成就善少欲等所有功德，而不於此欲求他知。
謂他知我具足少欲，成就功德。
是名少欲。 ^421c26

云何喜足？謂於隨一衣服、飲食、臥具等事，
便生歡喜，生正知足。
於所未得所有衣服，或麁或妙，更無悕望、
更無思慮；於所已得不染不愛，如前廣說而受用之。
如於衣服，於其飲食、臥具等事，當知亦爾。
是名喜足。 ^421c28

云何易養？謂能獨一自得怡養，不待於他，
或諸僮僕、或餘人眾。
又不追求餘長財寶，令他施者、施主等類謂為難養。
是名易養。 ^422a5

云何易滿？謂得微少，便自支持；若得麁弊，亦自支持。
是名易滿。 ^422a7

云何成就杜多功德？
謂常期乞食、次第乞食、但一坐食、先止後食、
但持三衣、但持毳衣、持糞掃衣、住阿練若、
常居樹下、常居逈露、常住塚間、常期端坐、處如常坐。
如是依止若食、若衣、若諸敷具杜多功德，
或十二種，或十三種。 ^422a9

於乞食中分為二種。
一者、隨得乞食，二者、次第乞食。 ^422a14

隨得乞食者，謂隨往還家，隨獲隨得而便受食。 ^422a15

次第乞食者，謂入里巷，巡家而乞，隨得隨現而便受食。
不高舉手越趣餘家，願我當獲精妙飲食，乃至期願多有所得。 ^422a17

當知此中，若依乞食無差別性，唯有十二；
若依乞食有差別性，便有十三。 ^422a19

云何名為但一坐食？
謂坐一座，乃至應食悉皆受食，從此座起必不重食。
如是名為但一坐食。 ^422a21

云何名為先止後食？
謂為食故，坐如應座，乃至未食先應具受諸所應食。
應正了知：我今唯受爾所飲食，當自支持。
又正了知：我過於此，定不當食。
如是受已，然後方食。
如是名為先止後食。 ^422a23

云何名為但持三衣？
謂但三衣而自支持。
何者三衣？一、僧伽胝，二、嗢怛囉僧伽，三、安怛婆參。
除此三衣，終不貯畜過此長衣。
如是名為但持三衣。 ^422a28

云何名為但持毳衣？
謂所持衣或三衣數、或是長衣，一切皆用毛毳而作，終不貯畜餘所作衣。
如是名為但持毳衣。 ^422b2

云何名為持糞掃衣？
謂所有衣，他捨棄擲或街、或巷、或市、或鄽、
或道非道，或雜便穢，或為便穢、膿血、洟唾之所塗染。
取如是等不淨衣物，除去麁穢，堅執洗浣，縫染受持。
如是名為持糞掃衣。 ^422b5

云何名為住阿練若？
謂住空閑山林坰野，受用邊際所有臥具，遠離一切村邑聚落。
如是名為住阿練若。 ^422b9

云何名為常居樹下？
謂常期願住於樹下，依止樹根。
如是名為常居樹下。 ^422b12

云何名為常居逈露？
謂常期願住於逈露，無覆障處。
如是名為常居逈露。 ^422b14

云何名為常住塚間？
謂常期願住塚墓間，諸有命過送尸骸處。
如是名為常住塚間。 ^422b15

云何名為常期端坐？
謂於大床、或小繩床、或草葉座端身而坐，
推度時日，終不以背或以其脇，依倚大床、
或小繩床、或壁、或樹、草葉座等。
如是名為常期端坐。 ^422b17

云何名為處如常座？
謂所坐臥或諸草座、或諸葉座，如舊敷設草座、
葉座而常坐臥，一敷設後，終不數數翻舉修理。
如是名為處如常座。 ^422b21

問：何故名為杜多功德？
答：譬如世間或毛或#CB00626;，
未鞭、未彈、未紛、未擘，爾時相著，不軟不輕，不任造作縷綫氈褥。
若鞭、若彈、若紛、若擘，爾時分散，柔軟輕妙，堪任造作縷綫氈褥。
如是行者，由飲食貪，於諸飲食令心染著；
由衣服貪，於諸衣服令心染著；由敷具貪，於諸敷具令心染著。
彼由如是杜多功德，能淨修治，令其純直，
柔軟輕妙，有所堪任，隨順依止，能修梵行。
是故名為杜多功德。 ^422b24

於飲食中，有美食貪及多食貪，能障修善。
為欲斷除美食貪故，常期乞食、次第乞食。
為欲斷除多食貪故，但一坐食、先止後食。
於衣服中，有三種貪，能障修善。
一、多衣貪，二、軟觸貪，三、上妙貪。
為欲斷除多衣貪故，但持三衣。
為欲斷除於諸衣服軟觸貪故，但持毳衣。
為欲斷除於諸衣服上妙貪故，持糞掃衣。
於諸敷具有四種貪，能障修善。
一、諠雜貪，二、屋宇貪，三、倚樂臥樂貪，四、敷具貪。
為欲斷除諠雜貪故，住阿練若。
為欲斷除屋宇貪故，常居樹下、逈露、塚間。
又為斷除婬佚貪故，常住塚間。
為欲斷除倚樂臥樂貪故，常期端坐。
為欲斷除敷具貪故，處如常座。
是名成就杜多功德。 ^422c4

云何端嚴？謂能成就若往、若還、若覩、若瞻、
若屈、若伸、持僧伽胝持衣持鉢，端嚴形相。
是名端嚴。 ^422c18

云何知量？謂於淨信諸婆羅門、長者、居士，
極恣衣服、飲食、敷具、病緣醫藥諸什物中，知量而聚。
是名知量。 ^422c20

云何成就賢善士法？
謂生高族淨信出家，或生富族淨信出家，
顏容殊妙，喜見端嚴，具足多聞，語具圓滿，
或隨獲得少智、少見、少安樂住。
由是因緣，不自高舉，不陵蔑他；能知唯有法隨法行，是其諦實。
既了知已，精進修行法隨法行。
是名成就賢善士法。 ^422c22

云何成就聰慧者相？
謂由作業相表知愚夫，由作業相表知聰慧。
其事云何？謂諸愚夫，惡思所思、惡說所說、
惡作所作；諸聰慧者，善思所思、善說所說、善作所作。
是名成就聰慧者相。 ^422c28

云何堪忍？謂如有一，罵不報罵、瞋不報瞋、
打不報打、弄不報弄。
又彼尊者，堪能忍受寒熱、飢渴、蚊虻、風日、
蛇蠍毒觸，又能忍受他所干犯、麁惡語言，
又能忍受身中所有猛利、堅勁、辛楚、切心、奪命苦受。
為性堪忍，有所容受。
是名堪忍。 ^423a4

云何柔和？謂如有一，於大師等具足成就慈愍身業，
具足成就慈愍語業，具足成就慈愍意業。
與諸有智同梵行者和同受用應所受用；
凡所飲食無有私密，如法所獲、如法所得，
墮在鉢中，為鉢所攝而為受用。
同戒、同見，成就如是六種可樂、可愛、可重，
無違諍法，易可共住，性不惱他。
與諸有智同梵行者共住一處，常令歡喜。
是名柔和。 ^423a9

云何賢善？謂如有一，遠離顰蹙，舒顏平視，
含笑先言，常為愛語，性多攝受善法同侶，身心澄淨。
是名賢善。
mu:: 
########  3目 結成沙門莊嚴
 ^423a18

若有成就如是諸法，愛樂正法、愛樂功德；不樂利養恭敬稱譽。
亦不成就增益、損減二種邪見。
於非有法未甞增益，於實有法未甞損減。
於諸世間事文綺者，所造順世種種字相綺飾文句相應詩論，
能正了知無義無利，遠避、棄捨、不習、不愛，亦不流傳。
不樂貯畜餘長衣鉢。
遠離在家共諠雜住，增煩惱故。
樂與聖眾和合居止，淨修智故。
不樂攝受親里朋友。
勿我由此親友因緣，當招無量擾亂事務；
彼或變壞，當生種種愁慼、傷歎、悲苦、憂惱。
隨所生起本隨二惑，不堅執著，尋即棄捨、
除遣、變吐。勿我由此二惑因緣，當生現法後法眾苦。
終不虛損所有信施，終不毀犯清淨禁戒受用信施，終不毀呰他人信施。
終不棄捨所受學處。
常樂省察己之過失，不喜伺求他所愆犯。
隱覆自善，發露己惡。
命難因緣，亦不故思毀犯眾罪；設由忘念，
少有所犯，即便速疾如法悔除。
於應作事翹勤無墮，凡百所為自能成辦，終不求他為己給使。
於佛世尊及佛弟子不可思議威德神力、
甚深法教深生信解，終不毀謗；能正了知唯是如來所知所見，
非我境界。終不樂住自妄見取、非理僻執、惡見所生言論呪術。 ^423a20

若與如是功德相應，如是安住、如是修學，
以正沙門諸莊嚴具而自莊嚴，甚為微妙。
譬如有人，盛壯端正，好自莊嚴，樂受諸欲，
沐浴身首，塗以妙香，服鮮白衣，飾以種種妙莊嚴具。
所謂瓔珞、耳環、指環、腕釧、臂釧、諸妙寶印，并金銀等種種華鬘。
如是莊嚴極為奇妙。 ^423b15

如是行者，以正沙門種種功德妙莊嚴具而自莊嚴，
其德熾然，威光遍照，是故說為沙門莊嚴。
是名沙門莊嚴具義。
瑜伽師地論卷第二十五
 ^423b21
