
other:: 
other:: 貞元新定釋教目錄卷第三
author:: 西京西明寺沙門圓照撰
other:: 總集群經錄上之三
### 吳

吳孫氏前都武昌後都建業 ^784c8

從孫權。 ^784c9

黃武元年壬寅至孫皓。 ^784c10

天紀四年庚子。凡經四主五十九年。 ^784c11

緇素五人。所出經等并及失譯。
總一百八十九部四百一十七卷〔於中六十一部九十二卷見在一百二十八部三百二十五卷闕本〕。 ^784c12

吳　沙門維祇難〔二部六卷經集〕 ^784c14

沙門竺律炎〔四部六卷經集〕 ^784c15

優婆塞支謙 ^784c16

沙門康僧會〔七部二十卷經集〕 ^784c17

沙門支彊梁接〔一部六卷經〕 ^784c18

魏吳兩代諸失譯經〔八十七部二百六十一卷〕
阿差末菩薩經四卷〔初出與西晉法護阿差末及無盡意經等同本見吳別二錄〕
法句經二卷 ^784c19

右二部六卷。法句經二卷見在。
阿差末四卷闕本。 ^784c22

沙門維祇難。吳云障礙。
本印度人世奉異道以火祠為上。
時有天竺沙門。習學小乘多行道術經遠行逼暮欲寄難家。
既奉異道猜忌釋子。
乃處之門外露地而宿。
沙門夜密加呪術。
令難家所事之火欻然變滅。
於是舉家共出。啟請沙門入室供養。
沙門還以呪術變火令生。
難既覩沙門神力勝已。
即於佛法大生信樂。
乃捨本所事出家為道。
依此沙門以為和上。
受學三藏妙善四含。
遊化諸國莫不皆奉。
與同伴竺律炎發自西域因到江右。
孫權黃武三年甲辰。
於武昌郡共律炎出阿差末等經二部。
而祇難及炎既未善方音。
翻梵之際頗有不盡。
志存義本辭近朴質。
摩登伽經三卷三摩竭經一卷佛醫經一卷
〔或佛醫王經見寶唱錄〕梵志經一卷〔見始興錄〕 ^784c24

右四部六卷〔前三部五卷見在後一部一卷闕本〕。 ^785a13

沙門竺律炎。中印度人也。
解行清勵內外博通。
與維祇難同遊吳境。
維祇卒後。以孫權黃龍二年庚戌。
於揚都譯摩登伽等經四部。
其名群錄不同。或云將炎。
或云持炎。云律炎。
未詳孰是。故備列之。
大明度無極經四卷阿彌陀經二卷菩薩本業經一卷維摩詰經二卷慧印三昧經一卷九色鹿經一卷
〔出六度集異譯見法上錄〕老女人經一卷
〔安公云出阿毘曇吳錄直云老女經或云老母經初出見僧祐錄〕
犢子經一卷〔見法上錄初出與乳光佛經等同本〕
貝多樹下思惟十二因緣經一卷了本生死經一卷龍施女經一卷
〔初出與龍施菩薩本起經同本祐云別錄所載安錄無〕
八吉祥神呪經一卷〔初出或無神字或云吉祥經與八陽神呪經等同本房云見古錄〕
無量門微密持經一卷華積陀羅尼神呪經一卷
〔見寶唱錄或無神字與花聚陀羅尼等同本〕
持句神呪經一卷〔初出見長房錄與陀隣尼鉢經等同本亦云陀羅尼句〕
私訶三昧經一卷菩薩生地經一卷〔一名差摩竭經初出見竺道祖吳錄及僧祐錄〕
孛經一卷〔亦云孛抄經祐云今孛經一卷即此是第二出見僧祐錄及別錄〕
月明菩薩經一卷三品弟子經一卷〔一名弟子學有三輩經見長房錄〕
法律三昧經一卷〔亦直云法律經第三出見長房錄〕
梵志阿颰經一卷梵網六十二見經一卷
〔一名梵網經房云見別錄出長阿含第十四卷異譯〕
七知經一卷〔或作七智見長房錄出中阿含第一卷異譯〕
釋摩男本經諸法本經一卷弊魔試目連經一卷
〔一名魔嬈亂經房云見舊錄出中阿含第三十卷異譯〕
賴吒和羅經一卷梵摩喻經一卷〔或作渝字見道祖僧祐二錄出中阿含第三十一異譯〕
齋經一卷〔一名持齋經見別錄及僧祐錄出中阿含第五十五異譯〕
須摩提女經一卷不自守意經一卷〔或無意字或云自守亦不自守經出雜阿含第十一卷異譯見長房錄〕
五母子經一卷〔見長房錄初出與沙彌羅經同本〕
太子瑞應本起經二卷龍王兄弟經一卷長者音悅經一卷
〔一名長者音悅不蘭迦葉經亦直云音悅經初出見長房錄〕
七女經一卷〔亦云七女本經安公云出阿毘曇初出見僧祐錄〕
八師經一卷〔見竺道祖吳錄及僧祐錄初出〕
萍沙王五願經一卷義足經二卷〔見竺道祖吳錄及僧祐寶唱二錄初出有一十六經〕
須摩提長者經二卷〔一名會諸佛前亦名如來所說示現眾生見長房錄〕
阿難四事經一卷〔見僧祐錄及別錄〕未生怨經一卷
〔見長房錄〕四願經一卷〔見竺道祖吳錄及僧祐錄〕
黑氏梵志經一卷〔房錄云見別錄〕猘#CB02141;經一卷
〔見長房錄〕孫多耶致經一卷〔或云梵志孫多耶致經見長房錄安公云出中阿含撿無〕
戒銷災經一卷〔亦云戒銷伏災經見舊錄〕
撰集百緣經十卷〔見內典錄〕菩薩本緣經三卷
〔亦云菩薩本緣集經或二卷或四卷天竺沙門僧伽斯耶撰見長房錄〕
惟日雜難經一卷〔見長房錄〕摩訶般若波羅蜜呪經一卷
〔或無摩訶字見寶唱錄〕法鏡經二卷阿闍世王女阿術達菩薩經一卷
〔初出見長房錄〕阿差末菩薩經四卷小阿差末經二卷
〔見別錄及僧祐錄加小字與次前經應非同本〕
大般泥洹經二卷佛以三車喚經一卷
〔見長房錄云出法華應出第二卷譬喻品〕
不莊校女經一卷〔初出見寶唱錄〕須賴經一卷
〔或云須賴菩薩經第三出與白延等出者同本見竺道祖吳錄及僧祐錄〕
菩薩修行經一卷〔初出見寶唱錄〕演道俗業經一卷
〔初出見舊錄或無業字〕方等首楞嚴經二卷惟明二十偈經一卷法滅盡經一卷
〔初出或云法沒盡或云空寂菩薩所問經見長房錄〕
七佛神呪經一卷〔一本無經字見長房錄〕
摩訶精進經一卷〔亦云大精進經見長房錄〕
十二門大方等經一卷〔安錄無祐云見別錄〕
佛從上所行三十偈經一卷〔或無經字見僧祐錄〕
四十二章經一卷〔第二出與摩騰譯者小異文義無正辭句可觀見別錄〕
禪祕要經四卷〔或無經字初出見吳別二錄〕
堅意經一卷〔或云堅心經第二出見長房錄〕
勸進學道經一卷〔一本無勸字初出見長房錄〕
恒水戒經一卷〔或無戒字第二出見舊錄〕
七漏經一卷〔房云見別錄〕悔過法經一卷
〔或無法字一名向十方禮拜悔過文見僧祐錄〕
賢者德經一卷〔見僧祐錄〕梵志結淨經一卷
〔見長房錄〕阿質國王經一卷〔見長房錄〕
惟婁王師子潼譬喻經一卷〔一本無譬喻字見長房錄〕
藍達王經一卷〔一云目連功德經亦云目連因緣功德經見吳錄〕
百喻經一卷〔見長房錄〕五陰事經一卷
〔見長房錄〕魔化作比丘經一卷〔見長房錄〕
優多羅母經一卷〔一本無母字見僧祐錄〕
人民求願經一卷〔見長房錄〕修行方便經二卷
〔亦云修行方便禪經見吳錄〕法句經二卷
〔第二出亦云法句集見別錄及僧祐錄〕 ^785a14

右八十八部一百一十八卷。 ^786b24

優婆塞支謙字恭明。
一名越。大月支人也。
祖父法度以漢靈帝世率國人數百歸化。
拜率善中郎將。越年七歲騎竹馬戲於隣家。
為狗所囓脛骨傷碎。
隣人欲殺狗取肝傅瘡。
越曰。天生此物為人守吠。
若不往君舍狗終不見囓。
此則失在於我不關於狗。
若殺之得瘥尚不可為。
況於我無益而空招大罪。
且畜生無知豈可理責。
由是隣人感其言至遂不復殺。
十歲學漢書。十三學婆羅門書。
並得精妙。兼通六國語音。
初桓靈世支讖譯出法典。
有支亮字紀明。資學讖謙。
又受業於亮。博覽經籍莫不究練。
世間藝術多所綜習。
其為人細長黑瘦。
眼多白睛黃。時人為之語曰。
支郎支郎眼中黃。
形體雖細是智囊。
其本奉大法精練經旨。
獻帝之末漢室大亂。
與鄉人數十共奔於吳。
初發日唯有一被。
有一客隨之。大寒無被越呼共眠。
夜將半客奪其被而去。
明旦同侶問被所在。
越曰。昨夜為客所奪。
同侶咸言何不相告。
答曰。我若告發卿等必以劫罪罪之。
豈宜以一被而殺一人乎。
遠近聞者莫不歎服。
後吳主孫權聞其博學有才慧即召見之。
因問經中深隱之義。
越應機釋難無疑不析。
權大悅拜為博士。
使輔導東宮。甚加寵秩。
越以大教。雖行而經多梵文莫有解者。
既善華戎之語。乃收集眾本譯為吳言。
從權黃武二年癸卯至亮建興二年癸酉三十餘載。
譯大明度等經八十八部。
曲得聖義辭旨文雅。
又依無量壽中本起經。
製讚菩薩連句梵唄三契。
注了本生死經。皆行於世。
後太子登位。遂隱於穹隘山不交世務。
從竺法蘭道人更練五戒。
凡所遊從皆沙門而已。
後卒於山中。春秋六十。
吳主孫亮與眾僧書曰。
支恭明不救所疾。
其業履冲素始終可高。
為之惻愴不能已。
其為時所惜如此。
謙所出經部卷多少諸說不定。
其僧祐三藏記唯載三十六部。
祐錄謙傳云出三十七經。
慧皎高僧傳乃有四十九經。
長房錄中便載一百二十九部。
今以房錄所載多是別生。
或異名重載。今隨次刪之如後所述。
鹿子經〔與西晉竺法護所出鹿母經文同〕
申日經〔亦與法護所出月光童子經同〕
出家功德經〔今有三本一是秦譯附於秦錄二從賢愚抄出今附別生錄中〕
金剛清淨經〔亦云金剛三昧本性清淨不滅不壞經〕後漢失譯錄中復載。
詳文非是支謙所出。
今移附秦錄大慈無減經寶女問三十二相經魔女聞佛說法得男身經寶海梵志成就大悲經
〔出悲華經〕普廣菩薩經〔即別行隨願往生經是出灌頂經〕
摩調王經〔出六度集經〕佛為訶到曠野鬼說法經
〔或云訶利出中阿含〕枯樹經〔或上加大字〕
鷹鷂獦經鵄鳥事經〔枯樹等三經並出增一阿含〕
色無常經諸漏盡經〔或無漏字〕雪山無獼猴經
〔或作無猨猴或無無字〕無母子經不淨觀經三種馬經四種良馬經壽命促經河中草龜經國王成就五法久存於世經佛為外道須深說離欲經
〔色無常等十一經並出雜阿含〕是我所經梵志經
〔上二經並出生經〕桀貪王經〔出義足經〕
外道仙尼說度梵志經〔上二經小乘抄〕
瞎鱉經梵志問佛世間增減經三魚失水經甘露道經降千梵志經梵志子死稻敗經護口意經梵志問佛師經法施勝經水上泡經
〔瞎鱉等十經並出出曜經〕修行慈經〔出修行道地經〕
度脫狗子經〔出雜譬喻〕 ^786c2

右大慈無減經等。
三十八部三十八卷。
長房等錄並云謙譯。
今按隋代二本眾經錄及新括。
出別生抄經等。此等並從諸經抄出。
不足為翻譯之數。
今存實錄故刪之。
六度集經八卷〔或九卷或云六度無極經或無極集或云雜無極經見竺道祖吳錄僧祐錄〕
舊雜譬喻經二卷〔內典有舊字房錄中無亦云雜譬喻集經或無集字見高僧傳及長房錄〕
吳品經五卷〔祐錄無經字云凡有十品第三出房云即是小品般若出僧祐錄〕
菩薩淨行經二卷〔是大集寶髻品異譯或直云淨律經赤烏年出見竺道祖吳錄〕
權方便經一卷〔與順權方便經等同本初出見吳錄及別錄記〕
菩薩二百五十法經一卷坐禪經一卷
〔見長房錄〕 ^787b28

右七部二十卷〔六度等二部十卷見在吳品等五部十卷闕本〕。 ^787c12

沙門康僧會。其先康居國人。
世居印度。其父因商賈移于交阯。
會年十餘歲二親並亡。
以至性奉孝服畢出家勵行甚峻。
為人弘雅有識量。
篤志好學明解三藏博覽六經。
天圖地緯多所綜涉。
辯於樞機兼善文翰。
時孫權稱制江左。
而佛教未行。先有優婆塞支謙宣譯經典。
既初染大法風化未全。
僧會欲使道振江左興立圖寺。
及杖錫東遊。以吳赤烏十年初達建業。
營立茅茨設像行道。
時吳國以初見沙門。
覩形未及其道疑為矯異。
有司奏曰。有胡人入境自稱沙門。
容服非恒事應撿察權曰。
吾聞漢明夢神號稱為佛。
彼之所事豈其遺風耶。
即召會詰問。有何靈驗。
會曰。如來遷世忽逾千載。
遺骨舍利神曜無方。
昔阿育王起塔乃八萬四千。
夫塔寺之興所以表遺化也。
權以為誇誕。乃謂會曰。
若能得舍利者當為造塔。
如其虛妄國有常刑。
會請期七日。乃謂其屬曰。
法之興廢在此一舉。
今不至誠後將何及。
共潔齋靖室以銅瓶加几燒香禮請。
七日期畢寂然無應。
求申二七亦復如之。
權曰。此寔欺誑將欲加罪。
更請三七。權又特聽。
會謂法屬曰。宣尼有言。
文王既沒文不在茲乎。
法雲應降。而吾等無感何假王憲。
當以誓死為期耳。
三七日暮猶無所見莫不震懼。
既入五更忽聞瓶中鎗然有聲。
會自往視果獲舍利。
明旦呈權舉朝集觀。
五色光焰照輝瓶上。
權自手執瓶寫于銅盤。
舍利所衝盤即破碎。
權肅然驚起曰。希有之瑞也。
會進為言曰。舍利威神豈直光相而已。
乃劫燒之火不能焚。
金剛之杵不能碎。
權命令試之。會更誓曰。
法雲方被蒼生仰澤。
願更垂神迹以廣示威靈乃置舍利於鐵砧上使力者擊之。
於是砧鎚俱陷舍利無損。
權大嗟服即為建塔。
以始有佛寺故號建初寺。
因名其地為佛陀里。
由是江左大法遂興。
至孫皓即政。法令苛虐廢棄淫祀。
乃及佛寺並欲毀壞。
皓曰。此由何而興。
若其義教真正與聖典相應者。
當存奉其道。如其無實皆悉焚之。
諸臣僉曰。佛之威力不同餘神。
康會感瑞大皇創寺。
今若輕毀恐貽後悔。
皓遣張昱詣寺詰會。
昱雅有才辯難問縱橫。
會應機騁詞。文理鋒出自旦至夕。
昱不能屈。既退。會送于門。
時寺側有淫祀者。
昱曰。玄化既孚。此輩何故近而不革。
會曰。震霆破山聾者不聞非音之細。
苟在理通則萬里懸應。
如其阻塞則肝膽楚越。
昱還歎會才明非臣所測。
願天鑒察之。皓大集朝賢以馬車迎會。
會就坐問曰。佛教所明善惡應報何者是耶。
對曰。夫明主以孝慈訓世則赤烏翔而老人見。
仁德育物則醴泉涌而嘉禾出。
善既有瑞惡亦如之。
故為惡於隱鬼得而誅之。
為惡於顯人得而誅之。
易稱積善餘慶。詩詠求福不回。
雖儒典之格言即佛教之明訓。
皓曰。若然則周孔已明何用佛教。
會曰。周孔所言略示近迹。
至於釋教則備極幽微。
故行惡則有地獄長苦。
修善則有天宮永樂。
舉茲以明勸沮不亦大哉。
皓當時無以折其言。
皓雖聞正法而昏暴之性不勝其虐。
後使宿衛兵入後宮治園。
於地得一金像高數尺呈皓。
皓使著不淨處。至四月八日以穢汁灌之。
共諸群臣笑以為樂。
俄爾之間舉身大腫陰處尤痛叫呼徹天。
太史占言。犯大神所為。
即禱祝諸廟而苦痛彌劇。
婇女先有奉法者。
因問訊云。陛下就佛圖中求福不。
皓舉頭問曰。佛神大邪。
婇女云。佛為大聖天神所尊。
皓為心悟其語意故。
婇女即迎像置殿上。
香湯洗數十過燒香懺悔。
皓叩頭于枕自陳罪狀。
有頃痛間。遣使至寺問訊諸道人請會說法。
會即隨入皓具問罪福之由。
會為敷析詞甚精要。
皓先有才解欣然大悅。
因求看沙門戒。會以戒文祕禁不可輕宣。
乃取本業百二十五願。
分為二百五十事。
行住坐臥皆願眾生。
皓見慈願廣普益增善意。
即就會受五戒旬日疾瘳。
乃於會所住更加修飾。
號為天子寺。宣示宗室莫不必奉。
會在吳朝亟說正法。
以皓性兇麁不及妙義。
唯敘報應近事以開其心。
至吳天紀四年三月皓降晉。
九月會遘疾而終。
是歲晉武太康元年也。
至晉成咸和中。蘇峻作亂焚會所建塔。
司空何充復更修造。
平西將軍趙誘世不奉法徹蔑三寶。
入此寺謂諸道人曰。
久聞此塔屢放光明。
虛誕不經所未能信。
若必自覩所不論耳。
言竟塔即出五色光照曜堂剎。
誘肅然毛竪。由此信敬於寺東更立小塔。
遠由大聖神感。近亦康會之力。
故圖寫厥像傳之于今。
孫綽為之贊曰。會公蕭瑟寔惟令質。
心無近累情有餘逸。
厲此幽夜振彼尤黜。
超然遠詣卓矣高出。
會權大元元年辛未。
於所創建初寺譯六度等經七部。
並妙得經體文義允正。
又傳泥洹唄聲。清靡哀亮一代摸式。
又長房等錄。更有阿難念彌經鏡面王經察微王經梵皇王經。
上之四經雖云會譯。
然並出六度集中。
不合為正譯之數。
今載別錄中。復有法鏡經注解二卷道樹經注解一卷安般經注解一卷。
已上三經會兼製序。
三經會雖注解本非僧所翻。
故亦不為會譯之數。
兼前七部今並刪之。
法華三昧經六卷〔一本有正字初出與法護正法華等同本見竺道祖魏錄亦見始興錄〕 ^787c13

右一部六卷本闕。 ^788c23

沙門支彊梁接。吳云正無畏。
西域人。以孫亮五鳳二年乙亥。
於交州譯法華三昧經。 ^788c24

沙門竺道馨筆受。
長房內典二錄編於曹魏之代。
今依交州及始興記判入吳錄。
不思議功德諸佛所護念經二卷七佛父母姓字經一卷
〔舊錄云七佛姓字經出增一阿含第四十五異譯〕
雜阿含經一卷〔見舊錄出雜阿含中異譯〕
阿毘曇甘露味論二卷蜀普曜經八卷無端底持經一卷
〔舊錄云無端底總持經第二出〕蜀首楞嚴經一卷後出首楞嚴經二卷
〔見舊錄云有十偈第四出〕阿惟越致轉經十八卷
〔見舊錄〕摩訶乘經十四卷〔或云摩訶衍〕
摩訶衍優婆提舍經五卷〔祐云摩訶乘〕
三昧王經五卷梵王請問經五卷佛從兜率降中陰經四卷四天王經四卷
〔疑一部四本〕魔王請問經四卷釋提桓因所問經三卷大梵天王請轉法輪經三卷法華光瑞菩薩現壽經三卷
〔今疑抄正法華經〕普賢菩薩答難二千經三卷
〔今疑抄度世品〕梵天王請佛千首經二卷菩薩常行經一卷
〔見舊錄〕螢火六度經一卷〔舊錄有明度經一卷一名螢火明度經〕
內禪波羅蜜一卷〔見舊錄〕六波羅蜜經一卷
〔見舊錄〕大總持神呪一經〔見舊錄云總持呪經〕
阿惟越致菩薩戒經一卷〔舊錄無菩薩字〕
雜數經二十卷〔見舊錄〕那先譬喻經四卷
〔見舊錄〕長者子誓經一卷〔見舊錄第二出〕
太子試藝本起經二卷深斷連經二卷摩訶目揵連與佛捔能經一卷
〔見舊錄〕阿難得道經一卷〔見舊錄〕阿難般泥洹經一卷
〔見舊錄〕阿那律念復生經一卷〔見舊錄〕
沙門分衛見怪異經一卷〔見舊錄〕弟子本行經一卷
〔見舊錄高僧傳云白法祖譯〕為壽盡天子說法經一卷魔試佛經一卷
〔見舊錄〕阿須倫問八事經一卷〔見舊錄云阿須倫所問八事經〕
摩竭王經一卷〔舊錄云摩竭國王經〕薩波達王經一卷
〔見舊錄祐錄云薩和達王經〕年少王經二卷
〔見舊錄〕是光太子經一卷〔見舊錄〕長者難提經一卷
〔見舊錄〕女利行經一卷〔見舊錄〕四婦因經一卷
〔見舊錄〕須多羅經一卷〔舊錄云須多羅入胎經〕
墮迦經一卷盤達龍王經一卷〔見舊錄〕
牛米自供養經一卷〔舊錄無養字〕行牧食牛經一卷
〔見舊錄或作放字〕墮釋迦牧牛經一卷
〔見舊錄作墮字〕法嚴經一卷〔見舊錄疑即是等入法嚴經〕
譬四經一卷〔見舊錄〕止寺中經一卷〔見舊錄〕
安般行道經一卷〔見舊錄〕解慧微妙經一卷
〔見舊錄〕失道得道經一卷〔見舊錄〕心情心識經一卷撿意向正經一卷
〔見舊錄〕道德果證經一卷〔見舊錄〕父子因緣經一卷
〔見舊錄〕小觀世樓炭經一卷〔見舊錄〕大四諦經一卷
〔見舊錄〕五方便經一卷〔見舊錄〕五惟越羅名解說經一卷
〔見舊錄〕五陰經一卷〔見舊錄〕中五濁世經一卷
〔見舊錄〕大七車經一卷〔見舊錄〕八正邪經一卷
〔見舊錄祐云八正八邪經〕八總持經一卷
〔見舊錄〕八輩經一卷〔見舊錄〕大十二因緣經一卷
〔見舊錄〕拾八難經一卷〔見舊錄〕五十二章經一卷
〔見舊錄別有孝明四十二章經〕百八愛經一卷
〔見舊錄似抄五蓋疑結經〕小安般舟三昧經一卷
〔見舊錄〕禪數經一卷〔見舊錄〕群生偈經一卷
〔見舊錄〕大戒經一卷〔見舊錄〕衣服制經一卷
〔見舊錄〕沙彌離威儀經一卷〔見舊錄〕道本五戒經一卷
〔見舊錄〕威儀經一卷〔見舊錄法經中無經字〕
雜譬喻經八十卷〔見舊錄〕 ^788c26

已上八十七部。 ^790a5

右八十七部二百六十一卷。 ^790a6

長房等錄魏吳失譯。
總有一百一十部一百九十一卷云。
並是古舊二譯諸經。
今結附此以彰遠年無所依據。
今以餘二十三部三十卷。
或翻譯有源。或別名異號。
或大部流出。或疑偽非真。
今並刪除庶免繁雜。
略述如左。不退轉經四卷小本起經二卷四輩經建慧三昧經
〔一名文殊師利問菩薩十事行經單卷月燈經異名〕
禪行 #CB00866;意經濡首菩薩經二卷
〔即濡首菩薩清淨分衛經是名但略耳〕
度無極譬經三卷〔或四卷出大品經〕尸呵遍王經
〔或作尼字〕太子法慧經〔或作惠字尸呵等二經出六度集經〕
淫人曳踵行經〔出義足經〕人詐名為道經貧女聽經。
蛇齧命終經〔亦云貧女聽經蛇齧命終生天經〕
國王癡夫人經賣智慧經初受道經學經福經
〔學福共是一經〕八部僧行名經化譬經
〔亦云化喻經人詐名等八經並出雜譬喻〕
五百波羅門問有無經〔五百梵志經異名〕
薩和菩薩經慧定普遍神通菩薩經〔亦云慧定普遍國土神通菩薩經〕
貧女人經〔亦云貧女難陀經〕阿秋那經
〔亦云阿秋那三昧經五百婆羅門等五經並在疑偽錄〕
other:: 
### 西晉

####  1
 ^790a8

西晉司馬氏都洛陽〔亦云北晉〕 ^790b11

起武帝太始元年乙酉。
至愍帝建興四年景子。
凡經四帝五十二年。
緇素一十二人。所出經戒集等及新舊集失譯諸經。
總三百三十三部合五百九十卷。
於中一百五十六部三百二十一卷見在。
一百七十部二百六十九卷闕本。 ^790b12

西晉沙門竺法護一百七十五部三百五十四卷經戒集 ^790b18

沙門彊梁婁至一部一卷集 ^790b20

沙門安法欽五部一十六卷經集 ^790b21

沙門無羅叉一部三十卷經 ^790b22

優婆塞竺叔蘭二部五卷經 ^790b23

沙門白法祖一十六部一十八卷經 ^790b24

沙門釋法立四部一十二卷經集 ^790b25

沙門釋法炬四十部五十卷經律 ^790b26

清信士聶承遠二部三卷經 ^790b27

清信士聶道真二十四部三十六卷經律 ^790b28

沙門支法度四部五卷經 ^790c1

沙門若羅嚴一部一卷經 ^790c2

新舊諸失譯經五十八部五十九卷光讚般若波羅蜜經十五卷密迹金剛力士經七卷菩薩說夢經二卷寶髻菩薩所問經二卷普明品經一卷胞胎經一卷文殊師利佛土嚴淨經二卷郁伽羅越問菩薩行經二卷幻士仁賢經一卷須摩提經一卷阿闍貰王女阿術達菩薩經一卷離垢施女經一卷如幻三昧經二卷
〔第二出或三卷或四卷與寶積善住意會等同本見僧祐錄〕
太子刷護經一卷〔初出見法上錄與寶積阿闍世王子會等同本〕
慧上菩薩問太善權經二卷彌勒菩薩所問本願經一卷阿差末經七卷大哀經八卷寶女所問經三卷無言童子經二卷菩薩十住行道品一卷漸備一切智德經五卷等目菩薩所問三昧經二卷如來興顯經四卷度世品經六卷方等般泥洹經二卷普曜經八卷正法華經十卷大方等頂王經一卷佛昇忉利天為母說法經二卷阿惟越致遮經三卷等集眾德三昧經三卷持心梵天經四卷持人菩薩經四卷濟諸方等學經一卷文殊師利現寶藏經三卷無極寶三昧經一卷普越三昧經三卷無所希望經一卷
〔第二出或作悕字一名象步經與象腋經等同本見聶道真錄及僧祐錄〕
大淨法門經一卷順權方便經二卷太子沐魄經
〔第三出六度集第四卷異譯或作暮魄見僧祐錄〕
月光童子經一卷〔初出一名月明童子經或名申日經與德護長者經等同本見僧祐錄〕
乳光佛經一卷〔第二出亦名乳光經與犢子經等同本異出見僧祐錄〕
無垢賢女經一卷決定總經一卷〔初出或云決總持經亦云決定總持經與謗佛經同本見僧祐錄〕
如來獨證自誓三昧經一卷龍施菩薩本起經一卷八陽神呪經一卷
〔亦直云八陽經第二出與八吉祥呪經等同本見長房錄〕
盂蘭盆經一卷〔亦直云盂蘭經與報恩奉盆經同本見房錄〕
四不可得經一卷梵女首意經一卷〔初出一名首意女經見僧祐錄〕
寶網經一卷菩薩行五十緣身經一卷須真天子經三卷海龍王經四卷
〔初出或三卷太康六年七月十日出見聶道真及僧祐錄〕
諸佛要集經二卷〔天竺曰佛陀僧祇提亦直云要集經初出見僧祐錄〕
賢劫經十三卷弘道廣顯三昧經四卷心明經一卷滅十方冥經一卷
〔光熙元年八月十四日出或云十方滅冥經見聶道真錄及僧祐錄〕
鹿母經一卷〔又別有鹿子經一卷與此全同見僧祐錄〕
魔逆經一卷〔太康十年十二月二日於洛陽城西白馬寺出聶道真筆受見僧祐錄及經後記〕
德光太子經一卷般泥洹後灌臘經一卷
〔或云般泥洹後四輩灌臘經亦直云灌臘經見房錄〕
四輩經一卷〔或云四輩弟子經亦云四輩學經見法上錄〕
當來變經一卷〔或云當來變識經見道真僧祐二錄〕
過去佛分衛經一卷〔舊錄云過去世佛分衛經見僧祐錄〕
文殊師利淨律經一卷文殊悔過經一卷
〔初出或加師利字亦云文殊五體悔過經見僧祐錄〕
離經一卷〔出中阿含第二十卷異譯見房錄〕
受歲經一卷〔出中阿含第二十三卷異譯見房錄〕
樂想經一卷〔出中阿含第二十六卷異譯見房錄〕
尊上經一卷〔出中阿含第四十三卷異譯見房錄〕
應法經一卷〔亦出中阿含第四十五異譯見房錄〕
鴦崛摩經一卷〔或作魔字或云指髻經或云指鬘經出增一阿含第三十一異譯見真祐二錄〕
力士移山經一卷〔亦直云移山經見僧祐錄出增一阿含第三十六異譯〕
四未曾有法經一卷〔或無法字亦云四未有經見長房錄亦出增一阿含第三十六異譯〕
聖法印經一卷舍頭諫經一卷所欲致患經一卷
〔初出太安三年正月譯見道真王宗僧祐三錄〕
瑠璃王經一卷〔第二出或作琉離見僧祐錄〕
生經五卷〔初出或四卷太康六年正月十九日出有云有五十五經見真錄及祐錄〕
分別經一卷〔舊云與阿難分別經等同本者非也見房錄〕
五百弟子自說本起經一卷大迦葉本經一卷
〔或云迦葉本經見祐錄〕四自侵經一卷身觀經一卷
〔云出雜阿含撿無見房錄〕修行道地經六卷法觀經一卷
〔見房錄已上見在已下闕〕新道行經一卷仁王般若經一卷
〔或二卷三十一紙初出房云見晉世雜錄〕
無量壽經二卷菩薩藏經三卷〔初出見房錄〕
般舟三昧經二卷〔安云更出般舟三昧經第五出見祐錄〕
菩薩十地經一卷〔亦云大方廣經亦直云十地經初出見祐錄〕
薩芸芬陀利經六卷維摩詰所說法門經一卷閑居經十卷
〔與悲花經同本異譯初出見祐錄〕更出阿闍世王經二卷貞元新定釋教目錄卷第三
 ^790c3
