
other:: 雜阿含經卷第八
translator:: 宋天竺三藏求那跋陀羅譯

# 八

jing:: 
##  188
（一八八）
如是我聞：
一時，佛住舍衛國祇樹給孤獨園。 ^49b7

爾時，世尊告諸比丘：「當正觀察眼無常。
如是觀者，是名正見。
正觀故生厭，生厭故離喜、離貪，離喜、貪故，我說心正解脫。
如是耳、鼻、舌、身、意，離喜、離貪，離喜、貪故。
比丘！我說心正解脫，心正解脫者，能自記說：
『我生已盡，梵行已立，所作已作，自知不受後有。』」 ^49b8

佛說此經已，諸比丘聞佛所說，歡喜奉行。 ^49b14

如無常，如是苦、空、非我，亦如是說。
jing:: 
##  189
（一八九） ^49b16

如是我聞：
一時，佛住舍衛國祇樹給孤獨園。 ^49b17

爾時，世尊告諸比丘：「於眼當正思惟、觀察無常。
所以者何？於眼正思惟、觀察無常故，於眼欲貪斷，
欲貪斷故，我說心正解脫。
耳、鼻、舌、身、意，正思惟、觀察故，欲貪斷，欲貪斷者，我說心正解脫。
如是，比丘！心正解脫者，能自記說：『我生已盡，
梵行已立，所作已作，自知不受後有。』」 ^49b18

佛說此經已，諸比丘聞佛所說，歡喜奉行。
jing:: 
##  190
（一九〇） ^49b24

如是我聞：
一時，佛住舍衛國祇樹給孤獨園。 ^49b26

爾時，世尊告諸比丘：「若於眼不識、不知、
不斷、不離欲者，不堪任正盡苦。
耳、鼻、舌、身、意亦復如是。
諸比丘！於眼若識、若知、若斷、若離欲者，堪任正盡苦。
於耳、鼻、舌、身、意，若識、若知、若斷、若離欲者，堪任正盡苦。」 ^49b27

佛說此經已，諸比丘聞佛所說，歡喜奉行。
jing:: 
##  191
（一九一） ^49c2

如是我聞：
一時，佛住舍衛國祇樹給孤獨園。 ^49c4

爾時，世尊告諸比丘：「於眼若不識、不知、
不斷、不離欲者，不堪任越生、老、病、死苦。
耳、鼻、舌、身、意，不識、不知、不斷、不離欲者，
不堪任越生、老、病、死苦。
諸比丘！於眼若識、若知、若斷、若離欲者，
堪任越生、老、病、死苦。
於耳、鼻、舌、身、意，若識、若知、若斷、若離欲，
堪任越生、老、病、死苦。」 ^49c5

佛說此經已，諸比丘聞佛所說，歡喜奉行。
jing:: 
##  192
（一九二） ^49c11

如是我聞：
一時，佛住舍衛國祇樹給孤獨園。 ^49c13

爾時，世尊告諸比丘：「若於眼不離欲，心不解脫者，不堪任正盡苦。
於耳、鼻、舌、身、意不離欲，心不解脫者，不堪任正盡苦。
諸比丘！若於眼 " resp=離欲，
心解脫者，彼堪任正盡苦。
於耳、鼻、舌、身、意離欲，心解脫者，堪任正盡苦。」 ^49c14

佛說此經已，諸比丘聞佛所說，歡喜奉行。
jing:: 
##  193
（一九三） ^49c19

如是我聞：
一時，佛住舍衛國祇樹給孤獨園。 ^49c21

爾時，世尊告諸比丘：「若於眼、色不離欲，
心不解脫者，不堪任越生、老、病、死苦。
於耳、鼻、舌、身、意不離欲，心不解脫者，不堪任越生、
老、病、死苦。諸比丘！
若於眼、色離欲，心解脫者，堪任越生、老、
病、死苦。於耳、鼻、舌、身、意離欲，心解脫者，
堪任越生、老、病、死苦。」 ^49c22

佛說此經已，諸比丘聞佛所說，歡喜奉行。
jing:: 
##  194
（一九四） ^49c28

如是我聞：
一時，佛住舍衛國祇樹給孤獨園。 ^50a1

爾時，世尊告諸比丘：「若於眼生喜者，則於苦生喜，
若於苦生喜者，我說彼不解脫於苦。
於耳、鼻、舌、身、意生喜者，則於苦生喜，於苦生喜者，我說彼不解脫於苦。 ^50a2

「諸比丘！若於眼不生喜者，則於苦不生喜，
於苦不生喜者，我說彼解脫於苦。
於耳、鼻、舌、身、意不生喜者，則於苦不生喜，
於苦不生喜者，我說彼解脫於苦。」 ^50a6

佛說此經已，諸比丘聞佛所說，歡喜奉行。
jing:: 
##  195
（一九五） ^50a9

如是我聞：
一時，佛住舍衛國祇樹給孤獨園。 ^50a11

爾時，世尊告諸比丘：「一切無常。
云何一切無常？謂眼無常，若色、眼識、眼觸，
若眼觸因緣生受，苦覺、樂覺、不苦不樂覺，彼亦無常。
耳、鼻、舌、身、意亦復如是。
多聞聖弟子如是觀者，於眼生厭，若色、
眼識、眼觸、眼觸因緣生受，苦覺、樂覺、不苦不樂覺，於彼生厭。
耳、鼻、舌、身、意，聲、香、味、觸、法、意識、意觸、意觸因緣生受，
苦覺、樂覺、不苦不樂覺，彼亦生厭，厭故不樂，
不樂故解脫，解脫知見：『我生已盡，梵行已立，
所作已作，自知不受後有。』」 ^50a12

佛說此經已，諸比丘聞佛所說，歡喜奉行。 ^50a21

如無常經，如是苦、空、無我，亦如是說。
jing:: 
##  196
（一九六） ^50a23

如是我聞：
一時，佛住舍衛國祇樹給孤獨園。 ^50a24

爾時，世尊告諸比丘：「一切無常。
云何一切無常？謂眼無常，若色、眼識、眼觸、
眼觸因緣生受，若苦、若樂、不苦不樂，彼亦無常。
如是耳、鼻、舌、身、意 " resp=，
若法、意識、意觸、意觸因緣生受，若苦、若樂、
不苦不樂，彼亦無常。
多聞聖弟子如是觀者，於眼解脫，若色、
眼識、眼觸、眼觸因緣生受，若苦、若樂、不苦不樂，彼亦解脫。
如是耳、鼻、舌、身、意，法、意識、意觸、意觸因緣生受，
若苦、若樂、不苦不樂，彼亦解脫，我說彼解脫生、
老、病、死、憂、悲、惱、苦。」 ^50a25

佛說此經已，諸比丘聞佛所說，歡喜奉行。 ^50b5

如說一切無常，如是一切苦、一切空、一切非我、
一切虛業法、一切破壞法、一切生法、一切老法、
一切病法、一切死法、一切愁憂法、一切煩惱法、
一切集法、一切滅法、一切知法、一切識法、
一切斷法、一切覺法、一切作證、一切魔、
一切魔勢、一切魔器、一切然、一切熾然、
一切燒，皆如上二經廣說。
jing:: 
##  197
（一九七） ^50b7

如是我聞：
一時，佛住迦闍尸利沙支提，與千比丘俱，皆是舊縈髮婆羅門。 ^50b14

爾時，世尊為千比丘作三種示現教化。
云何為三？神足變化示現、他心示現、教誡示現。 ^50b15

神足示現者，世尊隨其所應，而示現入禪定正受，
陵虛至東方，作四威儀，行、住、坐、臥，入火三昧，
出種種火光，青、黃、赤、白、紅、頗梨色，水火俱現、
或身下出火，身上出水，身上出火，身下出水，周圓四方亦復如是。
爾時，世尊作種種神變已，於眾中坐，是名神足示現。 ^50b17

他心示現者，如彼心、如彼意、如彼識，彼應作如是念、
不應作如是念、彼應作如是捨、彼應作如是身證住，是名他心示現。 ^50b23

教誡示現者，如世尊說：「諸比丘！
一切燒然。云何一切燒然？
謂眼燒然，若色、眼識、眼觸、眼觸因緣生受，
若苦、若樂、不苦不樂，彼亦燒然。
如是耳、鼻、舌、身、意燒然，若法、意識、意觸、
意觸因緣生受，若苦、若樂、不苦不樂，彼亦燒然，
以何燒然，貪火燒然、恚火燒然、癡火燒然，
生、老、病、死、憂、悲、惱、苦火燒然。」 ^50b26

爾時，千比丘聞佛所說，不起諸漏，心得解脫，
佛說此經已，諸比丘聞佛所說，歡喜奉行。
jing:: 
##  198
（一九八） ^50c4

如是我聞：
一時，佛住王舍城耆闍崛山。 ^50c7

爾時，尊者羅睺羅往詣佛所，稽首佛足，
退住一面，白佛言：「世尊！
云何知、云何見我內識身及外一切相，
令我、我所、我慢使繫著不生？」 ^50c8

爾時，世尊告羅睺羅：「善哉！
羅睺羅！能問如來甚深之義。」 ^50c11

佛告羅睺羅：「眼若過去、若未來、若現在，
若內、若外，若麁、若細，若好、若醜，若遠、若近，
彼一切非我、非異我、不相在如實知。
耳、鼻、舌、身、意亦復如是。 ^50c12

「羅睺羅！作如是知、如是見我此識身及外一切相，
令我、我所、我慢使繫著不生。
羅睺羅！如是我、我所、我慢使繫著不生者。
羅睺羅！是名斷愛，轉結，正無間等，究竟苦邊。」 ^50c15

佛說此經已，尊者羅睺羅聞佛所說，歡喜奉行。 ^50c19

如內入處，如是外入處，色、聲、香、味、觸、法，
眼識，耳、鼻、舌、身、意識，眼觸，耳、鼻、舌、身、意觸，
眼觸生受，耳、鼻、舌、身、意觸生受，眼觸生想，
耳、鼻、舌、身、意觸生想，眼觸生思，耳、鼻、舌、
身、意觸生思，眼觸生愛，耳、鼻、舌、身、意觸生愛，亦如上說。
jing:: 
##  199
（一九九） ^50c21

如是我聞：
一時，佛住王舍城迦蘭陀竹園。 ^50c27

爾時，世尊告羅睺羅：「云何知、云何見，於此識身及外一切相，
無有我、我所、我慢使繫著？」 ^50c28

羅睺羅白佛言：「世尊是法根、法眼、法依。
善哉！世尊！當為諸比丘廣說此義，諸比丘聞已，當受奉行。」 ^51a1

佛告羅睺羅：「善哉！
諦聽，當為汝說。諸所有眼，若過去、若未來、
若現在，若內、若外，若麁、若細，若好、若醜，
若遠、若近，彼一切非我、非異我、不相在如實正觀。
羅睺羅！耳、鼻、舌、身意亦復如是。 ^51a3

「羅睺羅！如是知、如是見我此識身及外一切相，
我、我所、我慢使繫著不生。
羅睺羅！如是比丘越於二，離諸相，寂滅解脫。
羅睺羅！如是比丘斷諸愛欲，轉去諸結，究竟苦邊。」 ^51a7

佛說此經已，羅睺羅聞佛所說，歡喜奉行。 ^51a11

如內入，如是外入，乃至意觸因緣生受，亦如是廣說。
jing:: 
##  200
（二〇〇） ^51a13

如是我聞：
一時，佛住舍衛國祇樹給孤獨園。 ^51a15

爾時，尊者羅睺羅往詣佛所，稽首佛足，
退坐一面，白佛言：「善哉！
世尊！為我說法，我聞法已，獨一靜處，專精思惟，
不放逸住；獨一靜處，專精思惟，不放逸住已，
如是思惟：『所以族姓子剃除鬚髮，正信非家，
出家學道，修持梵行，見法自知作證：「我生已盡，
梵行已立，所作已作，自知不受後有。」』」 ^51a16

爾時，世尊觀察羅睺羅心，解脫慧未熟，未堪任受增上法。
問羅睺羅言：「汝以授人五受陰未？」 ^51a23

羅睺羅白佛：「未也。
世尊！」
佛告羅睺羅：「汝當為人演說五受陰。」 ^51a25

爾時，羅睺羅受佛教已，於異時為人演說五受陰，
說已，還詣佛所，#CB02596;首佛足，
退住一面，白佛言：「世尊！
我已為人說五受陰，唯願世尊為我說法，
我聞法已，獨一靜處，專精思惟，不放逸住，乃至自知不受後有。」 ^51a26

爾時，世尊復觀察羅睺羅心，解脫智未熟，不堪任受增上法。
問羅睺羅言：「汝為人說六入處未？」 ^51b2

羅睺羅白佛：「未也。
世尊！」 ^51b4

佛告羅睺羅：「汝當為人演說六入處。」 ^51b5

爾時，羅睺羅於異時為人演說六入處，
說六入處已，來詣佛所，#CB02596;首禮足，
退住一面，白佛言：「世尊！
我已為人演說六入處，唯願世尊為我說法，
我聞法已，當獨一靜處，專精思惟，不放逸住，乃至自知不受後有。」 ^51b6

爾時，世尊觀察羅睺羅心，解脫智未熟，不堪任受增上法。
問羅睺羅言：「汝已為人說尼陀那法未？」 ^51b11

羅睺羅白佛言：「未也。
世尊！」 ^51b13

佛告羅睺羅：「汝當為人演說尼陀那法。」 ^51b14

爾時，羅睺羅於異時為人廣說尼陀那法已，
來詣佛所，#CB02596;首禮足，
退住一面，白佛言：「世尊！
為我說法，我聞法已，獨一靜處，專精思惟，
不放逸住，乃至自知不受後有。」 ^51b15

爾時，世尊復觀察羅睺羅心，解脫智未熟……廣說乃至告羅睺羅言：
「汝當於上所說諸法，獨於一靜處，專精思惟，觀察其義。」 ^51b19

爾時，羅睺羅受佛教勅，如上所聞法、所說法思惟稱量，
觀察其義，作是念：「此諸法一切皆順趣涅槃、
流注涅槃、後住涅槃。」
爾時，羅睺羅往詣佛所，#CB02596;首禮足，
退住一面，白佛言：「世尊！
我已於如上所聞法、所說法獨一靜處，
思惟稱量，觀察其義，知此諸法皆順趣涅槃、
流注涅槃、後住涅槃。」 ^51b22

爾時，世尊觀察羅睺羅心，解脫智熟，堪任受增上法。
告羅睺羅言：「羅睺羅！
一切無常。何等法無常？
謂眼無常，若色、眼識、眼觸……」如上無常廣說。 ^51b29

爾時，羅睺羅聞佛所說，歡喜隨喜，禮佛而退。 ^51c3

爾時，羅睺羅受佛教已，獨一靜處，專精思惟，
不放逸住：「所以族姓子剃除鬚髮，著袈裟衣，
正信非家，出家學道，純修梵行，乃至見法自知作證：
『我生已盡，梵行已立，所作已作，自知不受後有。』」
成阿羅漢，心善解脫。 ^51c5

佛說此經已，羅睺羅聞佛所說，歡喜奉行。
jing:: 
##  201
（二〇一） ^51c10

如是我聞：
一時，佛住舍衛國祇樹給孤獨園。 ^51c11

時，有異比丘來詣佛所，稽首佛足，退住一面，
白佛言：「世尊！云何知、云何見，次第疾得漏盡？」 ^51c12

爾時，世尊告彼比丘：「當正觀無常。
何等法無常？謂眼無常，若色、眼識、眼觸、
眼觸因緣生受，若苦、若樂、不苦不樂，當觀無常。
耳、鼻、舌、身、意當觀無常。
若法、意識、意觸、意觸因緣生受，若苦、若樂、
不苦不樂，彼亦無常。
比丘！如是知、如是見，次第盡有漏。」 ^51c14

時，彼比丘聞佛所說，歡喜作禮而去。 ^51c20

如是，比丘所說經。
若差別者：「云何知、云何見，次第盡一切結，
斷一切縛、斷一切使、斷一切上煩惱、斷一切結、
斷諸流、斷諸軛、斷諸取、斷諸觸、斷諸蓋、
斷諸纏、斷諸垢、斷諸愛、斷諸意、斷邪見生正見、斷無明生明。
比丘！如是觀眼無常，乃至如是知、如是見，
次第無明斷，明生。」 ^51c21

時，彼比丘聞佛所說歡喜，歡喜已，作禮而去。
jing:: 
##  202
（二〇二） ^51c27

如是我聞：
一時，佛住舍衛國祇樹給孤獨園。 ^51c29

時，有異比丘往詣佛所，稽首佛足，白佛言：「世尊！
云何知、云何見，次第我見斷，無我見生？」 ^52a1

佛告彼比丘：「於眼正觀無我，若色、眼識、
眼觸、眼觸因緣生受，若苦、若樂、不苦不樂，彼亦正觀無我。
如是乃至意觸因緣生受，若苦、若樂、不苦不樂，彼亦正觀無我。
比丘！如是知、如是見，次第我見斷，無我見生。」 ^52a3

時，彼比丘聞佛所說歡喜，歡喜已，作禮而去。
jing:: 
##  203
（二〇三） ^52a8

如是我聞：
一時，佛住毘舍離耆婆拘摩羅藥師菴羅園。 ^52a10

爾時，世尊告諸比丘：「若有比丘能斷一法者，
則得正智，能自記說：『我生已盡，梵行已立，
所作已作，自知不受後有。』」 ^52a11

諸比丘白佛言：「世尊是法根、法眼、法依。」
唯願演說，諸比丘聞已，當受奉行。 ^52a14

佛告諸比丘：「諦聽，善思，當為汝說。
諸比丘！云何一法斷故，乃至不受後有？
所謂無明，離欲明生，得正智，能自記說：
『我生已盡，梵行已立，所作已作，自知不受後有。』」 ^52a15

時，有異比丘從坐起，整衣服，偏袒右肩，
為佛作禮，右膝著地，合掌白佛言：「世尊！
云何知、云何見無明，離欲明生？」 ^52a19

佛告比丘：「當正觀察眼無常，若色、眼識、
眼觸、眼觸因緣生受，若苦、若樂、不苦不樂，彼亦正觀無常。
耳、鼻、舌、身、意亦復如是。
比丘！如是知、如是見無明，離欲明生。」 ^52a22

佛說此經已，諸比丘聞佛所說，歡喜奉行。
jing:: 
##  204
（二〇四） ^52a25

如是我聞：
一時，佛住毘舍離耆婆拘摩羅藥師菴羅園。 ^52a27

爾時，世尊告尊者阿難：「於眼當如實知、
如實見，若眼、 " resp=色、眼識、
眼觸、眼觸因緣生受，若苦、若樂、不苦不樂，
彼亦如實知、如實見。
耳、鼻、舌、身、意亦復如是。
彼如實知、如實見已，於眼生厭，若色、眼識、
眼觸、眼觸因緣生受，若苦、若樂、不苦不樂，彼亦生厭。
耳、鼻、舌、身、意亦復如是。
厭已不樂，不樂已解脫，解脫知見：『我生已盡，
梵行已立，所作已作，自知不受後有。』」 ^52a28

佛說此經已，諸比丘聞佛所說，歡喜奉行。
jing:: 
##  205
（二〇五） ^52b7

如是我聞：
一時，佛住毘舍離耆婆拘摩羅藥師菴羅園。 ^52b9

爾時，世尊說一切優陀那偈已，告尊者阿難：
「眼無常、苦、變易、異分法，若色、眼識、眼觸、
眼觸因緣生受，若苦、若樂、不苦不樂，彼亦無常、
苦、變易、異分法。耳、鼻、舌、身、意亦復如是。
多聞聖弟子如是觀者，於眼得解脫，若色、
眼識、眼觸、眼觸因緣生受，彼亦解脫。
耳、鼻、舌、身、意法、意識、意觸、意觸因緣生受，
若苦、若樂、不苦不樂，彼解脫，我說彼解脫生、
老、病、死、憂、悲、惱、苦。」 ^52b10

佛說此經已，尊者阿難聞佛所說，歡喜奉行。
jing:: 
##  206
（二〇六） ^52b18

如是我聞：
一時，佛住毘舍離城耆婆拘摩羅藥師菴羅園。 ^52b20

爾時，世尊告諸比丘：「當勤方便禪思，內寂其心。
所以者何？比丘！方便禪思，內寂其心，如是如實知顯現。
於何如實知顯現？
於眼如實知顯現，若色、眼識、眼觸、眼觸因緣生受，
若苦、若樂、不苦不樂，彼亦如實知顯現。
耳、鼻、舌、身、意亦復如是。
此諸法無常、有為，亦如是如實知顯現。」 ^52b21

佛說此經已，諸比丘聞佛所說，歡喜奉行。
jing:: 
##  207
（二〇七） ^52b27

如是我聞：
一時，佛住毘舍離耆婆拘摩羅藥師菴羅園。 ^52b29

爾時，世尊告諸比丘：「當修無量三摩提，精勤繫念。
所以者何？修無量三摩提，精勤繫念已，則如實顯現。
於何如實顯現？於眼如實顯現……」如是廣說，
乃至「此諸法無常、有為，此如實顯現。」 ^52c1

佛說此經已，諸比丘聞佛所說，歡喜奉行。
jing:: 
##  208
（二〇八） ^52c5

如是我聞：
一時，佛住毘舍離耆婆拘摩羅藥師菴羅園。 ^52c7

爾時，世尊告諸比丘：「過去、未來眼無常，況現在眼。
多聞聖弟子如是觀者，不顧過去眼，不欣未來眼，
於現在眼厭、不樂、離欲、向厭。
耳、鼻、舌、身、意亦復如是。」 ^52c8

佛說此經已，諸比丘聞佛所說，歡喜奉行。 ^52c12

如無常，苦、空、無我，亦如是說。 ^52c14

如內入處四經，如是外入處色、聲、香、味、
觸、法四經，內外入處四經，亦如是說。
jing:: 
##  209
（二〇九） ^52c15

如是我聞：
一時，佛住毘舍離耆婆拘摩羅藥師菴羅園。 ^52c17

爾時，世尊告諸比丘：「有六觸入處。
云何為六？眼觸入處，耳、鼻、舌、身、意觸入處。
沙門、婆羅門於此六觸入處集、滅、味、患、
離不如實知，當知是沙門、婆羅門去我法、
律遠，如虛空與地。」 ^52c18

時，有異比丘從坐起，整衣服，為佛作禮，
合掌白佛言：「我具足如實知此六觸入處集、
滅、味、患、離。」 ^52c22

佛告比丘：「我今問汝，汝隨問答我。
比丘！汝見眼觸入處是我、異我、相在不？」 ^52c24

答言：「不也，世尊！」 ^52c26

佛告比丘：「善哉！善哉！
於此眼觸入處非我、非異我、不相在，如實知見者，
不起諸漏、心不染著、心得解脫，是名初觸入處已斷、
已知，斷其根本，如截多羅樹頭，於未來法永不復起，所謂眼識及色。
汝見耳、鼻、舌、身、意觸入處是我、異我、相在不？」 ^52c27

答言：「不也，世尊！」 ^53a3

佛告比丘：「善哉！善哉！
於耳、鼻、舌、身、意觸入處非我、非異我、不相在，
作如是如實知見者，不起諸漏、心不染著，
心得解脫，是名比丘六觸入處已斷、已知，
斷其根本，如截多羅樹頭，於未來世永不復生，
謂意識、法。」 ^53a4

佛說此經已，諸比丘聞佛所說，歡喜奉行。
jing:: 
##  210
（二一〇） ^53a9

如是我聞：
一時，佛住毘舍離耆婆拘摩羅藥師菴羅園。 ^53a11

爾時，世尊告諸比丘：「莫樂莫苦。
所以者何？有六觸入處地獄，眾生生彼地獄中者，
眼所見不可愛色、不見可愛色，見不可念色、
不見可念色，見不善色、不見善色，以是因緣故，一向受憂苦。
耳聲、鼻香、舌味、身觸、意識法，見不可愛、
不見可愛，見不可念、不見可念，見不善法、
不見善法，以是因緣故，長受憂苦。 ^53a12

「諸比丘！有六觸入處，其有眾生生彼處者，
眼見可愛、不見不可愛，見可念色、非不可念色，
見善色、非不善色，以是因緣故，一向長受喜樂。
耳聲、鼻香、舌味、身觸、意所識法，可愛非不可愛、
可念非不可念、見善非不善。」 ^53a19

佛說此經已，諸比丘聞佛所說，歡喜奉行。
jing:: 
##  211
（二一一） ^53a24

如是我聞：
一時，佛住毘舍離耆婆拘摩羅藥師菴羅園。 ^53a26

爾時，世尊告諸比丘：「我昔未成正覺時，
獨一靜處，禪思思惟：『自心多向何處觀察？』
自心多逐過去五欲功德，少逐現在五欲功德，
逐未來世轉復微少；我觀多逐過去五欲心已，
極生方便，精勤自護，不復令隨過去五欲功德。 ^53a27

「我以是精勤自護故，漸漸近阿耨多羅三藐三菩提。
汝等諸比丘亦復多逐過去五欲功德，
現在、未來亦復微少，汝今亦當以心多逐過去五欲功德故，
增加自護，亦當不久得盡諸漏，無漏心解脫、
慧解脫，現法自知作證：『我生已盡，梵行已立，
所作已作，自知不受後有。』 ^53b3

「所以者何？眼見色因緣生內受，若苦、若樂、不苦不樂。
耳、鼻、舌、身、意法因緣生內受，若苦、若樂、不苦不樂。
是故，比丘！於彼入處當覺知，若眼滅，色想則離。
耳、鼻、舌、身、意滅，法想則離。」 ^53b9

佛說：「當覺六入處。」
言已，入室坐禪。時，有眾多比丘，世尊去後，
作此論議：「世尊為我等略說法要，不廣分別，而入室坐禪。
世尊說言：『當覺六入處，若彼眼滅，色想則離；
耳、鼻、舌、身、意滅，法想則離。』
我等今日於世尊略說法中猶故不解，
今此眾中，誰有慧力，能為我等於世尊略說法中廣為我等演說其義？」 ^53b14

復作是念：「唯有尊者阿難，常侍世尊，常為大師之所讚歎，聰慧梵行。
唯有尊者阿難堪能為我等於世尊略說法中演說其義，
我等今日皆共往詣尊者阿難所，問其要義，
如阿難所說，悉當奉持。」 ^53b21

爾時，眾多比丘往詣尊者阿難所，共相問訊已，於一面坐。
白尊者阿難言：「尊者！
當知世尊為我等略說法要，如上所說，
具問阿難，當為我等廣說其義。」 ^53b25

尊者阿難語諸比丘：「諦聽，善思，於世尊略說法中，
當為汝等廣說其義，世尊略說者，即是滅六入處有餘之說，
故言：『眼處滅，色想則離；耳、鼻、舌、身、意入處滅，法想則離。』
世尊略說此法已，入室坐禪，我今已為汝等分別說義。」 ^53b29

尊者阿難說此義已，諸比丘聞其所說，歡喜奉行。
jing:: 
##  212
（二一二） ^53c5

如是我聞：
一時，佛住舍衛國祇樹給孤獨園。 ^53c7

爾時，世尊告諸比丘：「我不為一切比丘說不放逸行，亦非不為一切比丘說不放逸行。 ^53c8

「不向何等像類比丘說不放逸行？
若比丘得阿羅漢，盡諸有漏，離諸重擔，
逮得己利，盡諸有結，心正解脫。
如是像類比丘，我不為說不放逸行。
所以者何？彼諸比丘已作不放逸故，不復堪能作放逸事，
我今見彼諸尊者得不放逸果，是故不為彼說不放逸行。 ^53c10

「為何等像類比丘說不放逸行？
若諸比丘在學地者，未得心意增上安隱，
向涅槃住，如是像類比丘，我為其說不放逸行。
所以者何？以彼比丘習學諸根，心樂隨順資生之具，
親近善友，不久當得盡諸有漏，無漏心解脫、
慧解脫，現法自知作證：『我生已盡，梵行已立，
所作已作，自知不受後有。』
所以者何？彼眼識所可愛樂、染著之色，
彼比丘見已，不喜、不讚歎、不染、不繫著住；
以不喜、不讚歎、不染、不著住故，專精勝進，
身心止息，心安極住不忘，常定一心，無量法喜，
但逮得第一三昧正受，終不退滅隨於眼色。
於耳、鼻、舌、身、意識法亦復如是。」 ^53c16

佛說此經已，諸比丘聞佛所說，歡喜奉行。
jing:: 
##  213
（二一三） ^53c28

如是我聞：
一時，佛住舍衛國祇樹給孤獨園。 ^54a1

爾時，世尊告諸比丘：「當為汝等演說二法。
諦聽，善思。何等為二？
眼、色為二。耳聲、鼻香、舌味、身觸、意法為二，是名二法。 ^54a2

「若有沙門、婆羅門作如是說：『是非二者，
沙門瞿曇所說二法，此非為二。』
彼自以意說二法者，但有言說，問已不知，
增其疑惑，以非其境界故。 ^54a4

「所以者何？緣眼、色，眼識生，三事和合，緣觸觸生受，
若苦、若樂、不苦不樂。
若於此受集、受滅、受味、受患、受離不如實知者，
種貪欲身觸、種瞋恚身觸、種戒取身觸、
種我見身觸，亦種殖增長諸惡不善法。
如是純大苦聚皆從集生，如是耳、鼻、舌、
身，意、法緣，生意識，三事和合觸……」廣說如上。 ^54a8

「復次，眼緣色，生眼識，三事和合觸，觸緣受，
若苦、若樂、不苦不樂，於此諸受集、滅、味、
患、離如是知。如是知已，不種貪欲身觸、
不種瞋恚身觸、不種戒取身觸、不種我見身觸、不種諸惡不善法。
如是諸惡不善法滅，純大苦聚滅。
耳、鼻、舌、身、意法亦復如是。」 ^54a14

佛說此經已，諸比丘聞佛所說，歡喜奉行。
jing:: 
##  214
（二一四） ^54a20

如是我聞：
一時，佛住舍衛國祇樹給孤獨園。 ^54a22

爾時，世尊告諸比丘：「有二因緣生識。
何等為二？謂眼色、耳聲、鼻香、舌味、身觸、
意法……」如是廣說，乃至「非其境界故。
所以者何？眼、色因緣生眼識，彼無常、有為、
心緣生，色若眼、識，無常、有為、心緣生，此三法和合觸，
觸已受，受已思，思已想，此等諸法無常、
有為、心緣生，所謂觸、想、思。
耳、鼻、舌、身、意亦復如是。」 ^54a23

佛說此經已，諸比丘聞佛所說，歡喜奉行。
jing:: 
##  215
（二一五） ^54b1

如是我聞：
一時，佛住舍衛國祇樹給孤獨園。 ^54b2

爾時，尊者富留那比丘往詣佛所，稽首佛足，
退住一面，白佛言：「世尊說現法、說滅熾然、
說不待時、說正向、說即此見、說緣自覺。
世尊！云何為現法，乃至緣自覺？」 ^54b3

佛告富留那：「善哉！
富留那！能作此問。
富留那！諦聽，善思，當為汝說。
富留那！比丘眼見色已，覺知色、覺知色貪，
我此內有眼識色貪，我此內有眼識色貪如實知。
富留那！若眼見色已，覺知色、覺知色貪，
我此內有眼識色貪如實知者，是名現見法。 ^54b7

「云何滅熾然？云何不待時？
云何正向？云何即此見？
云何緣自覺？富留那！
比丘眼見色已，覺知色，不起色貪覺，我無有內眼識色貪，
不起色貪覺，如實知。
若，富留那！比丘眼見色已，覺知色，不起色貪覺，
如實知色，不起色貪覺如實知，是名滅熾然、
不待時、正向、即此見、緣自覺。
耳、鼻、舌、身、意亦復如是。」 ^54b13

佛說此經已，富留那比丘聞佛所說，歡喜奉行。
jing:: 
##  216
（二一六） ^54b19

如是我聞：
一時，佛在舍衛國祇樹給孤獨園。 ^54b22

爾時，世尊告諸比丘：「言大海者，愚夫所說，
非聖所說，此大小水耳。
云何聖所說海？謂眼識色已，愛念、深著，
貪樂身、口、意業，是名為海。
一切世間阿修羅眾，乃至天、人，悉於其中貪樂沈沒，
如狗肚藏，如亂草蘊，此世、他世絞結纏鎖，亦復如是。
耳識聲、鼻識香、舌識味、身識觸，此世、他世絞結纏鏁，亦復如是。」 ^54b23

佛說此經已，諸比丘聞佛所說，歡喜奉行。 ^54c1

如身、口、意業，如是貪、恚、癡，老、病、死，亦如是說。
如五根三經，六根三經，亦如是說。
jing:: 
##  217
（二一七） ^54c3

如是我聞：
一時，佛住舍衛國祇樹給孤獨園。 ^54c5

爾時，世尊告諸比丘：「所謂海者，世間愚夫所說，非聖所說。
海大小水耳，眼是人大海，彼色為濤波。
若能堪忍色濤波者，得度眼大海，竟於濤波迴澓諸水、
惡蟲、羅剎女鬼。耳、鼻、舌、身、意是人大海，
聲、香、味、觸、法為濤波，若堪忍彼法濤波，
得度於意海，竟於濤波迴澓、惡蟲、羅剎女鬼。」 ^54c6

爾時，世尊以偈頌曰：
　　「大海巨濤波，惡蟲羅剎怖，
　　難度而能度，集離永無餘，
　　能斷一切苦，不復受餘有，
　　永之般涅槃，不復還放逸。」 ^54c12

佛說此經已，諸比丘聞佛所說，歡喜奉行。
jing:: 
##  218
（二一八） ^54c18

如是我聞：
一時，佛住舍衛國祇樹給孤獨園。 ^54c19

爾時，世尊告諸比丘：「我今當為汝等說苦集道跡、苦滅道跡。
諦聽，善思，當為汝說。 ^54c20

「云何苦集道跡？緣眼、色，生眼識，三事和合觸，
緣觸受，緣受愛，緣愛取，緣取有，緣有生，
緣生老、病、死、憂、悲、惱、苦集，如是純大苦聚集。
耳、鼻、舌、身、意亦復如是。
是名苦集道跡。 ^54c22

「云何苦滅道跡？緣眼、色，生眼識，三事和合觸，
觸滅則受滅，受滅則愛滅，愛滅則取滅，
取滅則有滅，有滅則生滅，生滅則老、病、
死、憂、悲、惱、苦滅，如是純大苦聚滅。
耳、鼻、舌、身、意亦如是說，是名苦滅道跡。」 ^54c25

佛說此經已，諸比丘聞佛所說，歡喜奉行。
jing:: 
##  219
（二一九） ^55a1

如是我聞：
一時，佛住舍衛國祇樹給孤獨園。 ^55a3

爾時，世尊告諸比丘：「我今當說涅槃道跡。
云何為涅槃道跡？
謂觀察眼無常，若色、眼識、眼觸因緣生受，
內覺若苦、若樂、不苦不樂，彼亦無常。
耳、鼻、舌、身、意亦復如是，是名涅槃道跡。」 ^55a4

佛說此經已，諸比丘聞佛所說，歡喜奉行。
jing:: 
##  220
（二二〇） ^55a8

如是我聞：
一時，佛住舍衛國祇樹給孤獨園。 ^55a10

爾時，世尊告諸比丘：「有似趣涅槃道跡。
云何為似趣涅槃道跡？
觀察眼非我，若色、眼識、眼觸因緣生受，
若內覺若苦、若樂、不苦不樂，彼亦觀察無常。
耳、鼻、舌、身、意亦復如是，是名似趣涅槃道跡。」 ^55a11

佛說此經已，諸比丘聞佛所說，歡喜奉行。
jing:: 
##  221
（二二一） ^55a15

如是我聞：
一時，佛住舍衛國祇樹給孤獨園。 ^55a17

爾時，世尊告諸比丘：「有趣一切取道跡。
云何為趣一切取道跡？
緣眼、色，生眼識，三事和合觸，觸緣受，受緣愛，
愛緣取，取所取故。
耳、鼻、舌、身、意亦復如是。
取所取故，是名趣一切取道跡。 ^55a18

「云何斷一切取道跡？
緣眼、色，生眼識，三事和合觸，觸滅則受滅，
受滅則愛滅，愛滅則取滅；如是知耳、鼻、
舌、身、意亦復如是。」 ^55a22

佛說此經已，諸比丘聞佛所說，歡喜奉行。
jing:: 
##  222
（二二二） ^55a25

如是我聞：
一時，佛住舍衛國祇樹給孤獨園。 ^55a27

爾時，世尊告諸比丘：「當知一切知法、一切識法。
諦聽，善思，當為汝說。 ^55a28

「云何一切知法、一切識法？
諸比丘！眼是知法、識法，若色、眼識、眼觸、
眼觸因緣生受，內覺若苦、若樂、不苦不樂，
彼一切是知法、識法。
耳、鼻、舌、身、意亦復如是。」 ^55a29

佛說此經已，諸比丘聞佛所說，歡喜奉行。
jing:: 
##  223
（二二三） ^55b4

如是我聞：
一時，佛住舍衛國祇樹給孤獨園。 ^55b6

爾時，世尊告諸比丘：「我不說一法不知、不識而得究竟苦邊。
云何不說一法不知、不識而得究竟苦邊？
謂不說於眼不知、不識而得究竟苦邊，
若色、眼識、眼觸、眼觸因緣生受，內覺若苦、
若樂、不苦不樂亦復不說，不知不識而得究竟苦邊。
耳、鼻、舌、身、意亦復如是。」 ^55b7

佛說此經已，諸比丘聞佛所說，歡喜奉行。
jing:: 
##  224
（二二四） ^55b13

如是我聞：
一時，佛住舍衛國祇樹給孤獨園。 ^55b15

爾時，世尊告諸比丘：「一切欲法應當斷。
云何一切欲法應當斷？
謂眼是一切欲法應當斷，若色、眼識、眼觸、
眼觸因緣生受，內覺若苦、若樂、不苦不樂，彼一切欲法應當斷。
耳、鼻、舌、身、意亦復如是。」 ^55b16

佛說此經已，諸比丘聞佛所說，歡喜奉行。
jing:: 
##  225
（二二五） ^55b20

如是我聞：
一時，佛住舍衛國祇樹給孤獨園。 ^55b22

爾時，世尊告諸比丘：「我不說一法不知、不斷而究竟苦邊。
云何不說一法不知、不斷而究竟苦邊？
謂不說眼不知、不斷而究竟苦邊，若色、
眼識、眼觸、眼觸因緣生受，內覺若苦、若樂、
不苦不樂，彼一切不說不知、不斷而究竟苦邊。
耳、鼻、舌、身、意亦復如是。」 ^55b23

佛說此經已，諸比丘聞佛所說，歡喜奉行。
jing:: 
##  226
（二二六） ^55b29

如是我聞：
一時，佛住舍衛國祇樹給孤獨園。 ^55c1

爾時，世尊告諸比丘：「我今當說斷一切計。
諦聽，善思，當為汝說。 ^55c2

「云何不計？謂不計我見色，不計眼我所，
不計相屬，若色、眼識、眼觸、眼觸因緣生受，
內覺若苦、若樂、不苦不樂，彼亦不計樂我、
我所，不計樂相屬；不計耳、鼻、舌、身、意亦復如是。 ^55c3

「如是不計者，於諸世間常無所取，無所取故無所著，
無所著故自覺涅槃：『我生已盡，梵行已立，
所作已作，自知不受後有。』」 ^55c7

佛說此經已，諸比丘聞佛所說，歡喜奉行。 ^55c10

如上所說，眼等不計，一切事不計亦如是。
jing:: 
##  227
（二二七） ^55c12

如是我聞：
一時，佛住舍衛國祇樹給孤獨園。 ^55c13

爾時，世尊告諸比丘：「計者是病，計者是癰，
計者是刺，如來以不計住故，離病、離癰、離刺。 ^55c14

「是故，比丘欲求不計住，離病、離癰、離刺者，
彼比丘莫計眼我、我所，莫計眼相屬，莫計色、
眼識、眼觸、眼觸因緣生受，內覺若苦、若樂、
不苦不樂，彼亦莫計是我、我所、相在。
耳、鼻、舌、身、意亦復如是。 ^55c16

「比丘！如是不計者，則無所取，無所取故無所著，
無所著故自覺涅槃：『我生已盡，梵行已立，
所作已作，自知不受後有。』」 ^55c20

佛說此經已，諸比丘聞佛所說，歡喜奉行。 ^55c23

如眼等所說，餘一一事亦如是。
jing:: 
##  228
（二二八） ^55c25

如是我聞：
一時，佛住舍衛國祇樹給孤獨園。 ^55c26

爾時，世尊告諸比丘：「我今當說增長法、損減法。
云何增長法？謂緣眼、色、生眼識，三事和合觸，
觸緣受……」廣說乃至「純大苦聚集，是名增長法。
耳、鼻、舌、身、意亦復如是，是名增長法。 ^55c27

「云何損減法，緣眼、色，生眼識，三事和合觸，
觸滅則受滅……」廣說乃至「純大苦聚滅。
耳、鼻、舌、身、意亦復如是，是名損減法。」 ^56a2

佛說此經已，諸比丘聞佛所說，歡喜奉行。 ^56a4

如增長、損減，如是起法、處變易法、集法、
滅法，亦如上說。
jing:: 
##  229
（二二九） ^56a6

如是我聞：
一時，佛住舍衛國祇樹給孤獨園。 ^56a8

爾時，世尊告諸比丘：「我今當說有漏、無漏法。
云何有漏法？謂眼色、眼識、眼觸、眼觸因緣生受，
內覺若苦、若樂、不苦不樂。
耳、鼻、舌、身、意法、意識、意觸、意觸因緣生受，
內覺若苦、若樂、不苦不樂，世俗者，是名有漏法。 ^56a9

「云何無漏法？謂出世間意，若法、若意識、
意觸、意觸因緣生受，內覺若苦、若樂、不苦不樂，
出世間者，是名無漏法。」 ^56a13

佛說此經已，諸比丘聞佛所說，歡喜奉行。
雜阿含經卷第八
 ^56a16
