
fen:: 
## 2
佛說一切如來真實攝大乘現證三昧大教王經卷第二十五
translator:: 西天譯經三藏朝奉大夫試光祿卿傳法大師賜紫沙門臣施護等奉　詔譯
一切如來真實攝一切儀軌隨應方便廣大教理分第二十三之二
復次，金剛手菩薩摩訶薩宣說諸部羯磨成就教理： ^424b12

「謂先通說如來羯磨成就教理，頌曰：
　　「一切有情悉成佛，或成菩薩亦復然，
　　如教所說依法儀，能施羯磨勝成就。 ^424b13

「如來部羯磨成就教理：
　　「布以四種勝供養，四種相應法亦然，
　　隨其四時作法儀，當作羯磨成就事。 ^424b16

「金剛部羯磨成就教理：
　　「為欲破滅惡有情，隨不善法亦應作，
　　此金剛部羯磨儀，能與一切勝成就。 ^424b19

「蓮華部羯磨成就教理：
　　「諸有怖者施無畏，如教所說法亦然，
　　此蓮華部羯磨儀，能施一切佛成就。 ^424b22

「寶部羯磨成就教理：
　　「依法施彼寶灌頂，圓滿一切勝意願，
　　諸佛諸有情亦然，成就一切羯磨事。 ^424b25

「如上是為諸部羯磨成就教理。」 ^424b28

復次，金剛手菩薩摩訶薩宣說諸部法性智成就教理： ^424b29

「謂先通說如來法性智成就教理：
　　「金剛薩埵三摩地，諸佛法性於中住，
　　即以是智成佛尊，此外無別佛可得。 ^424c2

「如來部法性智成就教理：
　　「依法觀想於大印，能成一切成就事，
　　此即如來部法門，施彼法性勝成就。 ^424c5

「金剛部法性智成就教理：
　　「三昧勝印依法結，能成一切羯磨事，
　　依彼大印本法儀，即得金剛勝成就。 ^424c8

「蓮華部法性智成就教理：
　　「所有法印本法用，如其法儀轉法印，
　　而此成就妙法門，是即法性金剛法。 ^424c11

「寶部法性智成就教理：
　　「依彼羯磨印法用，羯磨金剛杵安心，
　　如是觀想法性成，即得一切勝羯磨。 ^424c14

「如上是為諸部法性智成就教理。」 ^424c17

復次，金剛手菩薩摩訶薩，宣說諸部智印成就教理： ^424c18

「謂先通說如來智印成就教理：
　　「金剛薩埵三摩地，淨月金剛勝法用，
　　隨諸色相現應知，亦然世間隨相現。
　　淨中淨勝智應知，是相潔白而明亮，
　　染中染現忿怒身，隨諸色相彼身現。 ^424c19

「如來部智印成就教理：
　　「依法大印而相合，月曼拏羅妙光明，
　　隨其自事若了知，亦然悉知世間意。 ^424c24

「金剛部智印成就教理：
　　「若在虛空若餘方，隨現忿怒曼拏羅，
　　若如是相有所觀，彼如是意悉明了。 ^424c27

「蓮華部智印成就教理：
　　「微妙文字成行列，想現虛空分位中，
　　隨諸色相次第知，彼如是相從心現。 ^425a1

「寶部智印成就教理：
　　「應遍觀察諸世間，若如是相有對礙，
　　彼如是相亦然觀，而世間心悉明了。
　　此如是心相合故，是中有去亦有來，
　　若所作中有動搖，隨所見相亦然現。
　　所有別別諸有情，以等至心普觀想，
　　彼彼所見亦復然，而一切心悉覺了。 ^425a4

「此佛所說執金剛法門。 ^425a11

「如上是為諸部智印成就教理。」 ^425a12

復次，金剛手菩薩摩訶薩宣說諸部成就智教理： ^425a13

「謂先通說如來成就智教理：
　　「大士加持勝法用，想己身即佛影像，
　　此如是智若相應，即得最上佛成就。 ^425a15

「如來部成就智教理：
　　「若在虛空若餘方，現黃白光曼拏羅，
　　中有自印大士身，歷然煥明而可見。 ^425a18

「金剛部成就智教理：
　　「若如是相諸影像，是中黑色隨應觀，
　　金剛部勝成就門，速得所欲皆如意。 ^425a21

「蓮華部成就智教理：
　　「即彼虛空妙青色，是中隨見蓮華相，
　　此大蓮華部印明，成就出生如是法， ^425a24

「寶部成就智教理：
　　「若在虛空若餘方，即彼虛空淨無垢，
　　漸廣出現光明鬘，見已速得成就法。
　　金剛薩埵等大士，月曼拏羅妙光明，
　　隨方如應現聖身，成就時起自色相。」 ^425a27

「如上是為諸部成就智教理。」 ^425b3

復次，金剛手菩薩摩訶薩宣說諸部神通智成就教理： ^425b4

「謂先通說如來神通智成就教理：
　　「金剛薩埵三摩地，想現如來一切身，
　　觀想一切菩薩等，出現諸身亦復然。 ^425b6

「如來部神通智成就教理：
　　「金剛薩埵大印契，妙等引心依法結，
　　依此法作成就時，即獲五種神通事。 ^425b9

「所謂天眼智通等：
　　「大印依法而相合，是中發生於眼識，
　　隨彼所有觀察時，一切極遠尚能見。 ^425b12

「此佛所說金剛薩埵法門。
　　「大印依法而相合，是中發生於耳識，
　　彼一切事隨所思，一切極遠能聞聽。 ^425b15

「此佛所說金剛薩埵法門。
　　「大印依法而相合，是中發生於意識，
　　隨諸有情若觀時，悉能了知彼心意。
　　大印依法而相合，是中若自若他人，
　　能觀彼相知彼心，過去生事皆發現。 ^425b18

「此佛所說金剛手法門。
　　「大印依法而相合，隨所樂起神通事，
　　是中若處若諸方，妙等引心悉能現。 ^425b23

「此佛所說大菩提心法門。 ^425b26

「金剛部神通智成就教理：
　　「所有降三世勝印，妙等引心依法結，
　　依此法作成就時，即獲五種神通事。
　　現彼忿怒一切事，如教所說依次第，
　　天眼智等法相應，剎那成就諸神通。 ^425b27

「此佛所說金剛薩埵法門。 ^425c3

「蓮華部神通智成就教理：
　　「調伏世間最上印，妙等引心而相合，
　　依此法作成就時，即獲五種神通事。
　　隨其所說貪染法，如教次第亦復然，
　　天眼智等法相應，即能成就神通事。 ^425c4

「此佛所說觀自在法門。 ^425c9

「寶部神通智成就教理：
　　「彼一切義成就印，妙等引心依法結，
　　依此法作成就時，即獲五種神通事。
　　遍作一切佛供養，如教次第亦復然，
　　天眼智等法相應，能見五種神通事。 ^425c10

「此佛所說虛空藏法門。 ^425c15

「如上是為諸部神通智成就教理。」 ^425c16

復次，金剛手菩薩摩訶薩宣說諸部真實誓誡成就教理： ^425c17

「謂先通說如來真實誓誡成就教理：
　　「如應真實隨轉已，依教當作誓誡語，
　　斯大真實善護儀，由此速得成佛果。 ^425c19

「此佛所說覺智法門。 ^425c22

「如來部真實誓誡成就教理：
　　「今此誓誡三昧法，從如來部所出生，
　　金剛真實善護門，由此速得勝成就。 ^425c23

「此佛所說執金剛法門。 ^425c26

「金剛部真實誓誡成就教理：
　　「執金剛者迅誓誡，作已無敢有違越，
　　真實三昧善護門，隨所欲得勝成就。 ^425c27

「此佛所說執金剛法門。 ^426a1

「蓮華部真實誓誡成就教理：
　　「王法誓誡所作已，大蓮華部勝最上，
　　真實三昧善護門，隨所欲得勝成就。 ^426a2

「此佛所說法金剛法門。 ^426a5

「寶部真實誓誡成就教理：
　　「諸佛供養善誓誡，作已無敢有違越，
　　最上真實善護門，由斯獲得大灌頂。 ^426a6

「此佛所說佛供養法門。 ^426a9

「如上是為諸部真實誓誡成就教理。」 ^426a10

復次，金剛手菩薩摩訶薩宣說諸部三昧真實成就教理： ^426a11

「謂先通說如來三昧真實成就教理：
　　「誦三昧邪薩怛鑁，本部中出一切印，
　　依法自結堅固成，所作法無不成者。 ^426a13

「此佛所說大三昧真實法門。 ^426a16

「如來部三昧真實成就教理：
　　「誦蘇囉多薩怛鑁，一切印契皆成就，
　　由自所結成就故，是即大士真實語。 ^426a17

「此佛所說大三昧真實法門。 ^426a20

「金剛部三昧真實成就教理：
　　「依法一稱吽字時，一切印契如次第，
　　是中自他印契門，自結亦復令他結。 ^426a21

「蓮華部三昧真實成就教理：
　　「薩哩嚩#CB02122;馱稱時，
是中若自若他人，
　　出生門等合相應，於一切處不捨離。 ^426a24

「寶部三昧真實成就教理：
　　「唵字如是作成就，一切印契如次第，
　　一切世間勝亦然，自然成此勝供養。 ^426a27

「如上是為諸部三昧真實成就教理。」 ^426b1

復次，金剛手菩薩摩訶薩宣說諸部印成就教理： ^426b2

「謂先通說如來印成就教理：
　　「佛印依法而相合，應當思念於如來，
　　速疾能成悉地門，諸佛菩提常安住。 ^426b4

「如來部印成就教理：
　　「金剛薩埵大印契，依法結已當觀想，
　　想在金剛薩埵前，速疾得彼勝悉地。 ^426b7

「金剛部印成就教理：
　　「結彼勝三昧印契，金剛薩埵三摩地，
　　中想金剛薩埵尊，獲得二倍成就法。 ^426b10

「蓮華部印成就教理：
　　「結彼法所成印契，觀自在尊三摩地，
　　中想觀自在聖尊，獲得二倍成就法。 ^426b13

「寶部印成就教理：
　　「依法羯磨印相合，金剛藏尊三摩地，
　　中想金剛藏聖尊，獲得二倍成就法。 ^426b16

「如上是為諸部印成就教理。」 ^426b19

復次，金剛手菩薩摩訶薩宣說諸部一切成就法用教理： ^426b20

「謂先通說如來一切成就法用教理：
　　「自身當住於佛前，應作念佛三昧觀，
　　遍結一切印契成，剎那得彼成就法。 ^426b22

「此佛所說覺智法門。 ^426b25

「如來部一切成就法用教理：
　　「若作一切印成就，隨我所欲此觀想，
　　金剛持誦法相應，能成一切勝悉地。 ^426b26

「此佛所說金剛薩埵法門。 ^426b29

「金剛部一切成就法用教理：
　　「金剛影像即自身，妙等引心當觀想，
　　一切印契結若成，剎那即得成就法。 ^426c1

「此佛所說一切如來堅固法門。 ^426c4

「蓮華部一切成就法用教理：
　　「蓮華影像即自身，依法自身當觀想，
　　諸智莊嚴成就門，此大蓮華部法用。 ^426c5

「此佛所說觀自在法門。 ^426c8

「寶部一切成就法用教理：
　　「依法觀想於自身，現摩尼寶焰光聚，
　　諸供養成悉地門，此大寶部勝法用。 ^426c9

「此佛所說虛空藏法門。 ^426c12

「如上是為諸部一切成就法用教理。」
佛說一切如來真實攝大乘現證三昧大教王經卷第二十五
 ^426c13
