佛國禪師文殊指南圖讚
author:: 中書舍人張商英述
jing:: 
華嚴性海納香水之百川。
法界義天森寶光之萬像。
極佛陀之真智。盡含識之靈源。
故世主妙嚴文殊結集。
龍宮誦出。雞嶺傳來。
繼踵流通普聞華夏。
李長者合論四十軸。
觀國師疏鈔一百卷。
龍樹尊者二十萬偈。
佛國禪師五十四讚。
四家之說學者所宗。
若乃撮大經之要樞。
舉法界之綱目。標知識之儀相。
述善財之悟門。人境交參事理俱顯。
則意詳文簡。其圖讚乎。
信受奉行為之序引 " wit=。 ^793a7

善財童子初詣娑羅林中。
參　文殊師利菩薩。
象王顧盻。師子嚬呻。
六千比丘言下成道。
五眾益友頓啟初心。
得根本智指南法門。
證十信心。 ^793a16

　　　讚　曰。 ^793a20

 [fg_../figures/T/T45p0793_01.gif]
　　出林還又入林中　便是娑羅佛廟東
　　師子吼時芳草綠　象王回處落花紅
　　六千乞士十心滿　五眾高人一信通
　　珍重吾師向南去　百城煙水渺無窮 ^793a21

善財童子第二詣妙峯山。
參　德雲比丘。羅尋覓七日方見在別峯上徐步經行。
頂禮問法。入佛境界。
得憶念諸佛普見法門。
證發心住。 ^793b6

　　　讚　曰。
　　德雲長在妙高峯　行遶峯頭不定蹤 ^793b9

 [fg_../figures/T/T45p0793_02.gif]
　　七日既云尋未見　一朝何故却相逢
　　發心住處師緣合　普見門中佛境容
　　回首夕陽坡下望　白雲青嶂萬千重 ^793b11

善財童子第三詣海門國。
參　海雲比丘。十二年中觀海現佛。
千二百歲摩頂說經。
憶念受持。聚筆難寫。
得普眼法門。證治地住。 ^793b23

　　　讚　曰。
　　一入多門又到門　分明普眼照乾坤
　　十年觀海深深趣　千載聞經品品存
　　白浪涌花成異瑞　紅蓮現佛獨稱尊 ^793b26

 [fg_../figures/T/T45p0793_03.gif]
　　須彌聚筆休云寫　萬頃滄波欲斷魂 ^793c1

善財童子第四詣楞伽道傍。
參　善住比丘。來往空中廣現神變。
手摩日月。身出煙焰遍遊佛剎普散天花。
得普速疾供養諸佛法門。
證修行在。 ^793c12

　　　讚　曰。
　　迢迢一到海楞伽　遙望空中事可佳
　　念念遍遊諸佛剎　紛紛艶曳落天花
　　手摩日月三輪外　身出煙雲四面遮
　　若也更求生貴樂　禹門洪浪跳金蝸 ^793c16

 [fg_../figures/T/T45p0793_04.gif] ^793c21

善財童子第五詣達里茶國。
參　彌加長者。問已作禮散香花寶。
放光照耀。分別字輪。
究萬類音。悟總持法。
得妙音陀羅尼法門。
證生貴在。 ^794a1

　　　讚　曰。
　　檀末金花香寶珍　繽紛散後現威神
　　騰騰光照三千界　落落言分萬字輪
　　欝密林蠻處虎豹　深沈淵澤聚龍麟 ^794a6

 [fg_../figures/T/T45p0794_01.gif]
　　妙音唱出陀羅語　辨盡胡人與漢人 ^794a10

善財童子第六詣住林城。
參　解脫長者。一身中現十方佛剎土。
佛無異國土何殊。
不來而來。要見即見。
得如來無礙莊嚴法門。
證具足住。 ^794a23

　　　讚　曰。
　　十二年中到住林　住林深處訪知音 ^794a28

 [fg_../figures/T/T45p0794_02.gif]
　　有時要見十方佛　無事閑觀一片心
　　不去不來如焰影　緣生緣滅過光陰
　　莊嚴門啟誰人到　幽徑落華流水深 ^794b1

善財童子第七詣摩利伽羅國。
參　海幢比丘。半年觀察三昧。
定境現十四類。涌百千相。
般若智照何所不彰。
得普眼捨得法門。
證正心住。 ^794b16

 [fg_../figures/T/T45p0794_03.gif] ^794b20

　　　讚　曰。
　　光陰已過半身間　終日冥然靜若山
　　身上出生十四類　毫中涌現百千般
　　一心觀察無休息　六月思惟不等閒
　　摩利伽天好春色　柳鸎梁鷰語綿蠻 ^794c1

善財童子第八詣海潮處園林。
參　休捨優婆夷。
堂閣莊嚴。陂池間錯。
智悲同運。生死雙 ^794c7

 [fg_../figures/T/T45p0794_04.gif] ^794c9

摧。啟菩提心。悟究竟願。
得離憂安隱幢法門。
證不退住。 ^794c21

　　　讚　曰。
　　寶樹園林間寶牆　金光明網布金床
　　千層堂閣穹崇麗　萬派陂池汗漫香
　　究竟願門周法界　菩提心廣遍塵方
　　河沙諸佛曾承事　安隱幢高是歇場 ^794c24

善財童子第九詣那羅素國。
參　毘目瞿沙仙人。
無量仙人同音讚。
已下林執手佛剎現前悟真淨智。
卷舒自在得無勝幢法門。
證童真住。 ^795a1

　　　讚　曰。
　　毘目仙人下寶床　摩頭執手看殊祥
　　十方佛境同時現　萬象星羅忽頓彰
　　無勝妙幢騰瑞色　遮那文藏顯靈光 ^795a6

 [fg_../figures/T/T45p0795_01.gif]
　　卻還本座求端的　轉覺平生見處長 ^795a10

善財童子第十詣伊沙聚落。
參　勝熱婆羅門。
五熱炙身。心生疑惑諸天共讚。
頓悔自愆。直上刀山投身火聚。
得無盡輪法門。證王子住。 ^795a23

　　　讚　曰。
　　求師擇友古今難　邪正誰分萬慮間 ^795a28

 [fg_../figures/T/T45p0795_02.gif]
　　若使全身投火聚　先須努力上刀山
　　六天讚後方知妙　五熱熏時豈等閒
　　無盡輪中王子住　玉樓金殿鎖塵寰 ^795b1

善財童子第十一詣師子奮迅城。
參　慈童女。師子宮殿龍勝天衣一一器中佛佛影現。
能證諸行所了境智。
得般若波羅蜜多法門。
證灌頂住。 ^795b15

 [fg_../figures/T/T45p0795_03.gif] ^795b19

　　　讚　曰。
　　控鶴乘雲入帝鄉　漸觀真境漸難量
　　狻猊城裏音容秀　龍勝床高雅韻長
　　一一器中含佛剎　重重影內現神光
　　千門萬戶今朝啟　成朵波羅花滿堂 ^795c1

善財童子第十二詣三眼國。
參　善見比丘。頂〔本經作頸〕文三道圓光一尋。
萬字胸標金輪掌 ^795c7

 [fg_../figures/T/T45p0795_04.gif] ^795c9

現。順機順法。無念無照。
得隨順燈法門。證歡喜行。 ^795c21

　　　讚　曰。
　　直入城中借問人　人人指點在雲林
　　便知求友到三眼　忽見吾師光一尋
　　三十八河崇佛事　百千萬劫聽潮音
　　出家何必云年少　一息蹉跎歲月深 ^795c24

善財童子第十三詣名聞河渚中。
參　自在童子。八部龍天空中告語。
十千童子樂共戲沙。
工巧方術商農算印。
得工巧大神通智法門。
證饒益行。 ^796a1

　　　讚　曰。
　　十千童子樂無涯　河渚沙中共戲沙
　　不可數窮為轉轉　阿庾多計洛叉叉
　　巧書算印將何用　醫相商農未足誇 ^796a6

 [fg_../figures/T/T45p0796_01.gif]
　　大智光明如會得　滿天星月屬皇家 ^796a10

善財童子第十四詣海住城中。
參　見足優婆夷。
敷十億座。延無量人。
安一小器。涌無量寶。
萬方來者悉得滿足。
得無盡福德藏法門。
證無違逆行。 ^796a23

　　　讚　曰。
　　海住城高瑞氣濃　更觀奇特事無窮 ^796a28

 [fg_../figures/T/T45p0796_02.gif]
　　須知隱約千般外　盡出希微一器中
　　四聖授時成聖果　六凡食後脫凡籠
　　少林別有真滋味　花果馨香滿木紅 ^796b1

善財童子第十五詣大興城。
參　明智居士。處高臺上。
仰視空中一切諸寶繽紛而下。
若貴若貧財施法施。
得隨意出生藏法門。
證無屈撓行。 ^796b15

 [fg_../figures/T/T45p0796_03.gif] ^796b19

　　　讚　曰。
　　萬象澄明絕點埃　大興居士在高臺
　　求財窮子紛紛到　聽法高流疊疊來
　　施物應機心路遠　出生隨意藏門開
　　萬般千樣從空落　無量人天飽暖迴 ^796c1

善財童子第十六詣師子宮城。
參　寶髻長者。執手觀宅。
重疊妙閣。見十界生。
施十種 ^796c7

 [fg_../figures/T/T45p0796_04.gif] ^796c9

寶。過去修因蘊積智藏。
得無盡藏法門。證離〔華嚴疏作無〕癡亂行。 ^796c21

　　　讚　曰。
　　執手歸家看技能　善財一見長威稜
　　十重樓閣從頭覻　三世如來最上層
　　今日人間成妙果　當年佛所施香燈
　　若將此事為奇特　辜負南山萬歲藤 ^796c24

善財童子第十七詣藤根國。
參　普眼長者。調香調藥。
理身理心。運平等悲。
利益無量。是生皆度。
是佛俱見。得普見諸佛歡喜法門。
證善現行。 ^797a1

　　　讚　曰。
　　遠入藤根路渺茫　普門普眼趣何長
　　身心安樂渾無病　香藥調和別有方
　　禪悅珍羞平濟惠　名衣上服等分張 ^797a6

 [fg_../figures/T/T45p0797_01.gif]
　　微塵生佛如求見　細把波羅蜜味甞 ^797a10

善財童子第十八詣多羅幢國。
參　無厭足王。詔入宮殿。
細觀善惡。示現調伏。
令修福業了生如幻化幻如生。
得如幻法門。證無著行。 ^797a23

　　　讚　曰。
　　幢王一詔入深宮　鳳閣龍庭事莫同 ^797a28

 [fg_../figures/T/T45p0797_02.gif]
　　劒戟刀山成妙用　鑊湯爐炭顯神功
　　妄言惡舌當須斷　殺盜邪婬禁不通
　　便是金輪化天下　大千沙界鼓堯風 ^797b1

善財童子第十九詣妙光城。
參　大光王。明明三昧入一切智。
法法顯現諸天圍遶。
種性莊嚴觀仰無盡。
得大慈幢法門。證難得行。 ^797b16

 [fg_../figures/T/T45p0797_03.gif] ^797b19

　　　讚　曰。
　　百寶光城物象鮮　又觀王入定中圓
　　山川草木皆迴轉　鳥獸魚龍悉現前
　　以法攝持千萬眾　歸心侍衛幾重天
　　為君傳道誠難得　十地三賢未比肩 ^797c1

善財童子第二十詣安住城。
參　不動優婆夷。
光觸身者即得清涼。
經乎塵劫不生慾心。 ^797c7

 [fg_../figures/T/T45p0797_04.gif] ^797c9

諸種勝法一智無礙。
得求法無厭法門。
證善法行。 ^797c21

　　　讚　曰。
　　夷夷相好世難倫　正是當年箇女人
　　過去劫逢無垢佛　至今成得有為身
　　幾生欲海澄清浪　一片心田絕點塵
　　求法既云未休歇　朱顏應不惜青春 ^797c24

善財童子第二十一詣都薩羅城。
參　遍行外道。徐行山頂。
色相圓明。十千天人九十六種。
觀器觀機。無依無作。
得一切處菩薩行法門。
證真實行。 ^798a1

　　　讚　曰。
　　城裏相尋晚景分　中宵城外去尋君
　　煇華氣象凝青嶂　色相圓明步白雲
　　隨類現身非一一　當機演法未聞聞 ^798a6

 [fg_../figures/T/T45p0798_01.gif]
　　東西南北微塵內　外道天魔盡出群 ^798a10

善財童子二十二詣廣大國中。
參　優鉢羅華長者。
採諸寶香合成一味。
變化祥瑞普燻法界。
使聞香者獲法身香。
得調和香法門。證離眾生相回向。 ^798a23

　　　讚　曰。
　　優鉢羅華向日開　滿天風味入靈臺 ^798a28

 [fg_../figures/T/T45p0798_02.gif]
　　雪山牛首皆收到　象藏龍宮盡採來
　　一炷普熏成雨露　十方騰瑞起風雷
　　吾家不用調和法　也自馨香遍九垓 ^798b1

善財童子第二十三詣樓閣城中。
參　船師婆施羅。
一切商人共論寶。
聚酌海深淺。於其遠近望月觀星。
知來識往。得大悲幢法門。
證不壞回向。 ^798b15

 [fg_../figures/T/T45p0798_03.gif] ^798b19

　　　讚　曰。
　　平生活計聚城樓　來往商人古岸頭
　　鷗鷺過時江蓼嫩　鷰鴻歸後白蘋秋
　　碧天有月尋珠浦　滄海無風到寶洲
　　鼓掉呈橈何處客　入雲帆勢去悠悠 ^798c1

善財童子第二十四詣可樂城中。
參　無上勝長者。
無憂林中理斷世務。
八部龍天一切 ^798c7

 [fg_../figures/T/T45p0798_04.gif] ^798c9

人畜無貪無嗔無鬪無諍。
得一切處無作神通法門。
證等一切佛回向。 ^798c21

　　　讚　曰。
　　十有餘年四海遊　因尋上勝到無憂
　　幾多魔畜貪瞋息　八部龍天鬪諍休
　　一切處修菩薩行　三千世界鬼神愁
　　秪因成就如斯力　喚得勞生盡轉頭 ^798c24

善財童子第二十五詣輸那國中。
參　師子嚬呻比丘尼。
妙勝光王日光園中。
八德流泉百花寶木。
頭頭映現一一示身。
得成就一切智法門。
證一切處回向。 ^799a1

　　　讚　曰。
　　師身已得意生身　遍往塵方指示人
　　泉沼靈源八德美　園林寶樹百花新
　　頭頭顯現輝心鏡　各各隨宜轉法輪 ^799a6

 [fg_../figures/T/T45p0799_01.gif]
　　多劫既能師子吼　不知何處又嚬呻 ^799a10

善財童子第二十六詣嶮難國中。
參　婆須蜜女。現真金色。
身出光明。或現或觸。
無染無著。了性欲空皆獲道果。
得離貪慾際法門。
證功德藏回向。 ^799a23

　　　讚　曰。
　　相逢相問有何緣　高行如來一寶錢 ^799a28

 [fg_../figures/T/T45p0799_02.gif]
　　執手抱身心月靜　吻脣唼舌戒珠圓
　　人非人女皆隨現　天與天形應不偏
　　三德已明貪欲際　酒樓花洞醉神仙 ^799b1

善財童子第二十七詣善度城中。
參　鞞瑟胝羅居士。
如來塔開栴檀香座。
百千諸佛悉來此中。
無涅槃者但為調伏。
得不般涅槃際法門。
證善根回向。 ^799b15

 [fg_../figures/T/T45p0799_03.gif] ^799b19

　　　讚　曰。
　　山川重疊轉艱難　到此平生意氣歡
　　鞞瑟胝羅如月滿　栴檀佛塔似天寬
　　但觀種類示調伏　不見如來般涅槃
　　三昧境隨成正覺　十方塵剎掌中看 ^799c1

善財童子第二十八詣補陀〔本經作怛〕落迦山。
參　觀自在菩薩。
諸菩薩眾各坐寶石。
猶如滿 ^799c7

 [fg_../figures/T/T45p0799_04.gif] ^799c9

月。共演慈音。說離怖畏。
隨宜攝化。得大悲行法門。
證隨順眾生回向。 ^799c21

　　　讚　曰。
　　迤邐山西巖下求　金剛寶石月輪秋
　　善財童子叮嚀語　却問觀音那路修
　　一切含生離怖畏　百千異類等調柔
　　聞思修入三摩地　犬吠鷄啼卒未休 ^799c24

善財童子第二十九即此空中。
參　正趣菩薩。放大光明映奪諸相。
足按地六種震動。
過微塵國事無量佛。
得普門速疾行。證真如相回向。 ^800a1

　　　讚　曰。
　　堂堂此界太虛中　身放毫明照不同
　　日月星辰光映奪　天人龍鬼貌朦朧
　　從來國土無空過　所到師門有變通 ^800a6

 [fg_../figures/T/T45p0800_01.gif]
　　普疾行功聊借問　竹房雲鎖日頭東 ^800a10

善財童子第三十詣墮羅鉢底城。
參　大天神。長伸四臂取四海水。
以自灌沐。示現珍寶供養如來。
令離諸欲。得雲網法門。
證福德藏回向。 ^800a23

　　　讚　曰。
　　四手長伸取四溟　持來掌上驀頭傾 ^800a28

 [fg_../figures/T/T45p0800_02.gif]
　　回觀面目身心淨　又見乾坤日月明
　　雲網碧幢重疊疊　花香寶聚積盈盈
　　試拈此物為施設　蠢動含靈道自成 ^800b1

善財童子第三十一詣菩提場。
參　安住地神。各放光明。
阿僧祇寶悉皆涌現。
昔善根力佛記無忘。
得智慧藏法門。證法界無量回向。 ^800b16

 [fg_../figures/T/T45p0800_03.gif] ^800b19

　　　讚　曰。
　　行到閻浮摩竭陀　地神百萬列星羅
　　口談佛記心持盡　足按僧祇寶涌多
　　得此法門常出入　便觀塵劫不誵訛
　　等將法界同回向　普放光明見也摩 ^800c1

善財童子第三十二詣迦毘羅城。
參　婆珊婆演底主夜神。
諸天星辰炳然在體。
雲霧黑 ^800c7

 [fg_../figures/T/T45p0800_04.gif] ^800c9

暗現日月明。巇嶮惡道作橋梁路。
得破礙暗光明法門。
證歡喜地。 ^800c21

　　　讚　曰。
　　西落金烏夜放光　迦毘羅國現熒煌
　　密雲重霧行平陸　暴雨瓢風涉渺茫
　　便向暗中懸日月　却來嶮處架橋梁
　　已知多劫成方便　今日相逢喜一場 ^800c24

善財童子三十三詣菩提場。
參　普德淨光主夜神。
十種聖智四禪定心。
三寶威光五停識觀。
開出家門示正道路。
得普遊步法門。證離垢地。 ^801a1

　　　讚　曰。
　　自喜求師不遠尋　不離場內聽潮音
　　翻思昔日聞談妙　未似今宵得意深
　　十種法門圓聖智　四禪分別合天心 ^801a6

 [fg_../figures/T/T45p0801_01.gif]
　　又能寂靜還遊步　離垢花開向少林 ^801a10

善財童子第三十四不離菩提場。
參　喜目觀察眾生主夜神。
一一毛孔涌出身雲。
現相隨機。演他心智入解脫海。
誠希有事。得大勢力普喜幢法門。
證發光地。 ^801a23

　　　讚　曰。
　　諸方堂奧足參人　子細尋思未似君 ^801a28

 [fg_../figures/T/T45p0801_02.gif]
　　念念出生成念海　身身示相現身雲
　　他心智妙智非智　天耳聞通聞不聞
　　幾劫辛勤求大用　而今勢力頓超群 ^801b1

善財童子第三十五即眾會中。
參　普救眾生妙德主夜神。
兩眉放光舒身濟頂。
大人境界。知佛現時普焰出世妙眼發心。
得調伏眾生法門。
證焰慧地。 ^801b15

 [fg_../figures/T/T45p0801_03.gif] ^801b19

　　　讚　曰。
　　眉裏舒毫灌頂時　淨輪三昧合如之
　　論心境界重重現　說佛光明漸漸知
　　妙眼我身何有異　寶王慈氏更無疑
　　普賢普焰今何在　雪滿長空花滿枝 ^801c1

善財童子第三十六即道場中。
參　寂靜音海主夜神。
念念出生無邊大喜之心。
發起無 ^801c7

 [fg_../figures/T/T45p0801_04.gif] ^801c9

量大悲法藏法義。
如雲如海。得出生廣大喜莊嚴法門。
證現前地。 ^801c21

　　　讚　曰。
　　百萬僧祇眾遶身　摩尼幢座涌蓮新
　　從來念念出生喜　發起心心觸處真
　　我見我觀無量境　成雲成海有前因
　　略言師友逢多少　二剎如來是故人 ^801c24

善財童子三十七詣如來會中。
參　守護一切城主夜神。
普現色身演佛法藏。
聞思修慧密赴群機。
令諸含識守護心城。
得甚深自在妙音法門。
證難勝地。 ^802a1

　　　讚　曰。
　　寶座光中普現身　又開佛藏濟生民
　　我觀法界無邊表　誰信陀羅有利人
　　行法名輪重演說　聞思修慧再宣陳 ^802a6

 [fg_../figures/T/T45p0802_01.gif]
　　妙音雖是胡家拍　韻出陽春雪曲新 ^802a10

善財童子第三十八詣佛會中。
參　開敷木〔本經作樹〕花主夜神。
隨心現身。普使知見蓮華覆合嶮難惡道。
救拔有情令斷愛網。
得出生廣大喜光明法門。
證遠行地。 ^802a23

　　　讚　曰。
　　闇裏花生盡護歸　不令嶮路受驅馳 ^802a28

 [fg_../figures/T/T45p0802_02.gif]
　　愚迷羅網刀摧後　貪染稠林杵挫之
　　智慧山王騰化日　寶光明女發心時
　　算來已是經多劫　遠地相逢也深奇 ^802b1

善財童子第三十九詣道場中。
參　大願精進力救護眾生主夜神。
隨機隨像。一身多身妙色妙智如日如月。
普救罪人獲心眼淨。
得教化眾生令生善根法門。
證不動地。 ^802b16

 [fg_../figures/T/T45p0802_03.gif] ^802b20

　　　讚　曰。
　　太子當年救罪人　而今普現一多身
　　十千信士心離垢　百億那由眼絕塵
　　妙色瑩如秋色靜　智輪明似日輪新
　　寶光佛出林中後　又見曇華幾度春 ^802c1

善財童子第四十詣毘嵐園中。
參　妙德圓滿主夜神。
普觀十方一切佛降往劫乳母今 ^802c7

 [fg_../figures/T/T45p0802_04.gif] ^802c9

朝園主。悟受生藏生如來家。
得受生自在法門。
證善慧地。 ^802c21

　　　讚　曰。
　　逢君直語受生因　便作如來家裏人
　　一念盡觀塵數佛　十方同看降威神
　　欲知今日園林主　便是當年乳母身
　　別有世間曾未見　一行一步一華新 ^802c24

善財童子第四十一詣法界講堂。
參　釋種瞿波女。
一萬宮神俱來迎讚現前法爾。
過去因緣香牙園佛菩提種智。
得觀察三昧海法門。
證法雲地。 ^803a1

　　　讚　曰。
　　因遊法界講堂中　逢見瞿波女不同
　　盡說目前千萬事　又云塵劫許多功
　　法雲容曳舒群岳　教網張羅滿太空 ^803a6

 [fg_../figures/T/T45p0803_01.gif]
　　檢點人生成好笑　香牙園裏杏花紅 ^803a10

善財童子第四十二詣此世界中。
參　佛母摩耶聖后。
在大樓觀坐寶蓮華。
色相端嚴威光顯著。
念念佛出生生為母。
得大願智幻生法門。 ^803a23

　　　讚　曰。
　　我又如何近問津　守堂羅剎再三陳 ^803a28

 [fg_../figures/T/T45p0803_02.gif]
　　遙看樓觀重重妙　忽見蓮華葉葉新
　　念念願為諸佛母　生生示作女皇身
　　可怜心腹含容大　包盡微塵世界人 ^803b1

善財童子第四十三詣三十三天上。
參　天主光天女。
歷微塵劫事微塵佛。
受持法語未曾忘失。
有益悲智無不現前。
得無礙念清淨莊嚴法門。 ^803b15

 [fg_../figures/T/T45p0803_03.gif] ^803b19

　　　讚　曰。
　　三十三大天主天　不知何代結因緣
　　青蓮花界初心啟　妙月光中得意圓
　　勤苦已經無量劫　修持又覺有多年
　　閻浮界內人相問　諸法如今已現前 ^803c1

善財童子第四十四詣迦毘羅城。
參　童子師遍友。
即時指去不示一言。
顯無法真法無 ^803c7

 [fg_../figures/T/T45p0803_04.gif] ^803c9

得是得。空過此處未易前程。
昔者聞名。今朝見面。 ^803c21

　　　讚　曰。
　　萬里相尋自不言　却云他得藝能全
　　求人忽若渾如此　是我平生豈偶然
　　傳道友方成妄說　說名師軌也虛傳
　　已傾肝膽尋知識　料得前頭必有緣 ^803c24

善財童子第四十五不離當處。
參　善知眾藝童子。
以無礙智窮世間藝。
唱諸字母入諸法門。
鳥獸音聲雲霞氣候。
得善知眾藝菩薩字智法門。 ^804a1

　　　讚　曰。
　　聞得吾師眾藝全　而今相見試敷宣
　　阿多波者言言諦　縒#CB05057;迦陀字字詮
　　四十二門流布後　三千世界古今傳 ^804a6

 [fg_../figures/T/T45p0804_01.gif]
　　大明一智如何也　雲散長空月正圓 ^804a10

善財童子第四十六詣婆呾那城。
參　賢勝優婆夷。
心自開解利樂眾生。
眼耳鼻舌身意智性出生功德。
普現光明。得無依處道場法門。 ^804a23

　　　讚　曰。
　　自開自解自為人　便向紅塵利有情 ^804a28

 [fg_../figures/T/T45p0804_02.gif]
　　眼耳鼻含功德聚　舌身意現智光明
　　能生能出門庭靜　無盡無依境界清
　　會得道場圓滿處　一身鋒釰致昇平 ^804b1

善財童子第四十七詣沃田城。
參　堅固解脫長者。
百千萬劫十方佛所。
勤求正法未曾休息。
大師子吼大福智聚。
得無著念清淨莊嚴法門。 ^804b15

 [fg_../figures/T/T45p0804_03.gif] ^804b19

　　　讚　曰。
　　精進人希懈怠多　師勤法道恰相和
　　十方佛所無休息　百劫身心有切蹉
　　萬仞峯頭雲去後　千尋松頂鶴來過
　　自怜處世間清淨　花落閑庭長綠莎 ^804c1

善財童子第四十八即此城中。
參　妙月長者。不談法義。
略示名字。顯無得中又無所得。 ^804c7

 [fg_../figures/T/T45p0804_04.gif] ^804c9

即此無得又無得矣。
是謂真得也。得淨智光明法門。 ^804c21

　　　讚　曰。
　　妙月高人又指他　向時遍友也空過
　　翻思兩處語言少　却笑諸方路布多
　　悲焰明輝休語會　智光解脫是如何
　　君今不為通消息　白玉無瑕自琢磨 ^804c24

善財童子第四十九詣出生城。
參　無勝軍長者。
垂示二法。而為開誘。
見無量佛。得無盡藏。
悟其所以。實亦省逕。
得無盡相法門。 ^805a1

　　　讚　曰。
　　迢遙遠入出生城　鬧市門頭話道情
　　多謝吾師言兩句　却深思我路千程
　　得無量藏因誰悟　見盡高人合自明 ^805a5

 [fg_../figures/T/T45p0805_01.gif]
　　作夜松床秋夢起　一天星月照簷楹 ^805a9

善財童子第五十即此城南聚落。
參　最寂靜婆羅門。
發菩提心無有退轉。
過現未來已退當退。
隨意作為皆悉成滿。
得誠願語法門。 ^805a24

　　　讚　曰。
　　城南聚落法門低　聞願忻然意不迷 ^805a28

 [fg_../figures/T/T45p0805_02.gif]
　　過去以誠成解脫　未來因語得菩提
　　隨心隨處作為滿　無退無當旨趣齊
　　須信江南二三月　百花香裏鷓鴣啼 ^805b1

善財童子第五十一詣妙意花城。
參　德生童子有德童女。
幻生智悲。緣相知見。
無明煩惱。國土眾生。
依正同空。悉皆如幻同。
得菩薩幻住法門。 ^805b15

 [fg_../figures/T/T45p0805_03.gif] ^805b19

　　　讚　曰。
　　德生有德兩和融　同幻同生意莫窮
　　同住同修成解脫　同悲同智顯靈功
　　同緣同想心冥契　同見同知道轉通
　　若要一生成佛果　毘盧樓閣在南中 ^805c1

善財童子第五十二詣毘盧藏樓閣。
參　彌勒菩薩。佇立門前遠方而至。
頂禮入觀妙境。 ^805c7

 [fg_../figures/T/T45p0805_04.gif] ^805c9

重重映現。佛佛全彰。
出已還閉。思議不及。
得一生佛果三世境界法門。 ^805c21

　　　讚　曰。
　　樓閣門前立片時　龍華師主遠方歸
　　不唯彈指觀深妙　又聽慈音語細微
　　理智行為身日月　菩提心是道樞機
　　許多境界何來去　萬里天邊一雁飛 ^805c24

善財童子第五十三詣佛會中。
參　普賢菩薩。乘白象王處紅蓮座。
一心親近諮聞法要。
智悲圓滿。行願功成。
即獲佛德。顯同果海。
得一切佛剎微塵數三昧法門。 ^806a1

　　　讚　曰。
　　百一由旬摩頂歸　片心思見普賢師
　　堂堂現在紅蓮座　落落分明白象兒
　　沙劫智悲方滿日　微塵行願正圓時 ^806a6

 [fg_../figures/T/T45p0806_01.gif]
　　佛功德海重宣說　愁見波濤轉渺渺 ^806a10

佛國禪師昔居龜寺。
今在鳳城。觀善財童子參諸知識未有休期。
咄直下承當豁然。
休歇大用現前。 ^806a23

　　　讚　曰。
　　時光已是覺蹉跎　嗟爾平生跋涉多
　　五十餘人皆問訊　百重城郭盡經過 ^806a27

 [fg_../figures/T/T45p0806_02.gif]
　　而今到此休分別　直下承當得也麼
　　忽若更云南北去　分明鷄子過新羅

 ^806b1
