
hui:: 
pin:: 
### 2
大般若波羅蜜多經卷第七十五
三藏法師玄奘奉　詔譯
初分無生品第二十之二
「舍利子！布施波羅蜜多是已生法，我不欲令生。
何以故？以自性空故。
淨戒、安忍、精進、靜慮、般若波羅蜜多是已生法，我不欲令生。
何以故？以自性空故。 ^421b27

「舍利子！四靜慮是已生法，我不欲令生。
何以故？以自性空故。
四無量、四無色定是已生法，我不欲令生。
何以故？以自性空故。 ^421c1

「舍利子！八解脫是已生法，我不欲令生。
何以故？以自性空故。
八勝處、九次第定、十遍處是已生法，我不欲令生。
何以故？以自性空故。 ^421c4

「舍利子！四念住是已生法，我不欲令生。
何以故？以自性空故。
四正斷、四神足、五根、五力、七等覺支、八聖道支是已生法，我不欲令生。
何以故？以自性空故。 ^421c7

「舍利子！空解脫門是已生法，我不欲令生。
何以故？以自性空故。
無相、無願解脫門是已生法，我不欲令生。
何以故？以自性空故。 ^421c10

「舍利子！五眼是已生法，我不欲令生。
何以故？以自性空故。
六神通是已生法，我不欲令生。
何以故？以自性空故。 ^421c13

「舍利子！佛十力是已生法，我不欲令生。
何以故？以自性空故。
四無所畏、四無礙解、大慈、大悲、大喜、大捨、
十八佛不共法是已生法，我不欲令生。
何以故？以自性空故。 ^421c16

「舍利子！一切智是已生法，我不欲令生。
何以故？以自性空故。
道相智、一切相智是已生法，我不欲令生。
何以故？以自性空故。 ^421c20

「舍利子！無忘失法是已生法，我不欲令生。
何以故？以自性空故。
恒住捨性是已生法，我不欲令生。
何以故？以自性空故。 ^421c23

「舍利子！一切陀羅尼門是已生法，我不欲令生。
何以故？以自性空故。
一切三摩地門是已生法，我不欲令生。
何以故？以自性空故。 ^421c25

「舍利子！異生是已生法，我不欲令生。
何以故？以自性空故。
異生法是已生法，我不欲令生。
何以故？以自性空故。 ^421c28

「舍利子！預流是已生法，我不欲令生。
何以故？以自性空故。
預流法是已生法，我不欲令生。
何以故？以自性空故。 ^422a2

「舍利子！一來是已生法，我不欲令生。
何以故？以自性空故。
一來法是已生法，我不欲令生。
何以故？以自性空故。 ^422a5

「舍利子！不還是已生法，我不欲令生。
何以故？以自性空故。
不還法是已生法，我不欲令生。
何以故？以自性空故。 ^422a7

「舍利子！阿羅漢是已生法，我不欲令生。
何以故？以自性空故。
阿羅漢法是已生法，我不欲令生。
何以故？以自性空故。 ^422a10

「舍利子！獨覺是已生法，我不欲令生。
何以故？以自性空故。
獨覺法是已生法，我不欲令生。
何以故？以自性空故。 ^422a12

「舍利子！菩薩是已生法，我不欲令生。
何以故？以自性空故。
菩薩法是已生法，我不欲令生。
何以故？以自性空故。 ^422a15

「舍利子！如來是已生法，我不欲令生。
何以故？以自性空故。
如來法是已生法，我不欲令生。
何以故？以自性空故。」 ^422a17

時，舍利子問善現言：「仁今為欲令生生，為欲令不生生耶？」 ^422a21

善現答言：「我不欲令生生，亦不欲令不生生。
何以故？舍利子！生與不生，如是二法俱非相應非不相應、
非有色非無色、非有見非無見、非有對非無對，
咸同一相，所謂無相。
舍利子！由此緣故，我不欲令生生，亦不欲令不生生。」 ^422a22

時，舍利子問善現言：「仁者於所說無生法樂辯說無生相耶？」 ^422a27

善現答言：「我於所說無生法亦不樂辯說無生相。
所以者何？若無生法、若無生相、若樂辯說，
如是一切皆非相應非不相應、非有色非無色、
非有見非無見、非有對非無對，咸同一相，所謂無相。」 ^422a29

舍利子言：「於不生法起不生言，此不生言亦不生不？」 ^422b4

善現答言：「如是！如是！
所以者何？
「舍利子！色不生，受、想、行、識亦不生。
何以故？皆本性空故。 ^422b6

「舍利子！眼處不生，耳、鼻、舌、身、意處亦不生。
何以故？皆本性空故。 ^422b8

「舍利子！色處不生，聲、香、味、觸、法處亦不生。
何以故？皆本性空故。 ^422b9

「舍利子！眼界不生，色界、眼識界及眼觸、眼觸為緣所生諸受亦不生。
何以故？皆本性空故。 ^422b11

「舍利子！耳界不生，聲界、耳識界及耳觸、耳觸為緣所生諸受亦不生。
何以故？皆本性空故。 ^422b13

「舍利子！鼻界不生，香界、鼻識界及鼻觸、鼻觸為緣所生諸受亦不生。
何以故？皆本性空故。 ^422b15

「舍利子！舌界不生，味界、舌識界及舌觸、舌觸為緣所生諸受亦不生。
何以故？皆本性空故。 ^422b17

「舍利子！身界不生，觸界、身識界及身觸、身觸為緣所生諸受亦不生。
何以故？皆本性空故。 ^422b19

「舍利子！意界不生，法界、意識界及意觸、意觸為緣所生諸受亦不生。
何以故？皆本性空故。 ^422b21

「舍利子！地界不生，水、火、風、空、識界亦不生。
何以故？皆本性空故。 ^422b23

「舍利子！苦聖諦不生，集、滅、道聖諦亦不生。
何以故？皆本性空故。 ^422b25

「舍利子！無明不生，行、識、名色、六處、觸、受、
愛、取、有、生、老死愁歎苦憂惱亦不生。
何以故？皆本性空故。 ^422b26

「舍利子！內空不生，外空、內外空、空空、大空、
勝義空、有為空、無為空、畢竟空、無際空、
散空、無變異空、本性空、自相空、共相空、
一切法空、不可得空、無性空、自性空、無性自性空亦不生。
何以故？皆本性空故。 ^422b28

「舍利子！布施波羅蜜多不生，淨戒、安忍、
精進、靜慮、般若波羅蜜多亦不生。
何以故？皆本性空故。 ^422c3

「舍利子！四靜慮不生，四無量、四無色定亦不生。
何以故？皆本性空故。 ^422c6

「舍利子！八解脫不生，八勝處、九次第定、十遍處亦不生。
何以故？皆本性空故。 ^422c7

「舍利子！四念住不生，四正斷、四神足、五根、
五力、七等覺支、八聖道支亦不生。
何以故？皆本性空故。 ^422c9

「舍利子！空解脫門不生，無相、無願解脫門亦不生。
何以故？皆本性空故。 ^422c11

「舍利子！五眼不生，六神通亦不生。
何以故？皆本性空故。 ^422c13

「舍利子！佛十力不生，四無所畏、四無礙解、
大慈、大悲、大喜、大捨、十八佛不共法亦不生。
何以故？皆本性空故。 ^422c14

「舍利子！一切智不生，道相智、一切相智亦不生。
何以故？皆本性空故。 ^422c17

「舍利子！無忘失法不生，恒住捨性亦不生。
何以故？皆本性空故。 ^422c18

「舍利子！一切陀羅尼門不生，一切三摩地門亦不生。
何以故？皆本性空故。 ^422c20

「舍利子！異生不生，異生法亦不生。
何以故？皆本性空故。 ^422c21

「舍利子！預流不生，預流法亦不生。
何以故？皆本性空故。 ^422c23

「舍利子！一來不生，一來法亦不生。
何以故？皆本性空故。 ^422c24

「舍利子！不還不生，不還法亦不生。
何以故？皆本性空故。 ^422c25

「舍利子！阿羅漢不生，阿羅漢法亦不生。
何以故？皆本性空故。 ^422c27

「舍利子！獨覺不生，獨覺法亦不生。
何以故？皆本性空故。 ^422c28

「舍利子！菩薩不生，菩薩法亦不生。
何以故？皆本性空故。 ^422c29

「舍利子！如來不生，如來法亦不生。
何以故？皆本性空故。 ^423a2

「舍利子！身行不生，語行、意行亦不生。
何以故？皆本性空故。 ^423a3

「舍利子！由此緣故，於不生法起不生言亦無生義。 ^423a4

「舍利子！若所說法、若能說言、說者、聽者皆不生故。」 ^423a6

時，舍利子謂善現言：「仁者於說法人中最為第一。
何以故？隨所問詰皆能酬答無滯礙故。」 ^423a7

善現報言：「諸佛弟子於一切法無依著者，
法爾皆能隨所問詰，一一酬答自在無畏。
何以故？以一切法無所依故。」 ^423a9

時，舍利子問善現言：「云何諸法都無所依？」
善現答言：「舍利子！
色本性空，依內依外依兩中間不可得故；
受、想、行、識本性空，依內依外依兩中間不可得故。 ^423a12

「舍利子！眼處本性空，依內依外依兩中間不可得故；
耳、鼻、舌、身、意處本性空，依內依外依兩中間不可得故。 ^423a15

「舍利子！色處本性空，依內依外依兩中間不可得故；
聲、香、味、觸、法處本性空，依內依外依兩中間不可得故。 ^423a17

「舍利子！眼界本性空，依內依外依兩中間不可得故；
色界、眼識界及眼觸、眼觸為緣所生諸受本性空，依內依外依兩中間不可得故。 ^423a20

「舍利子！耳界本性空，依內依外依兩中間不可得故；
聲界、耳識界及耳觸、耳觸為緣所生諸受本性空，依內依外依兩中間不可得故。 ^423a23

「舍利子！鼻界本性空，依內依外依兩中間不可得故；
香界、鼻識界及鼻觸、鼻觸為緣所生諸受本性空，依內依外依兩中間不可得故。 ^423a26

「舍利子！舌界本性空，依內依外依兩中間不可得故；
味界、舌識界及舌觸、舌觸為緣所生諸受本性空，依內依外依兩中間不可得故。 ^423a29

「舍利子！身界本性空，依內依外依兩中間不可得故；
觸界、身識界及身觸、身觸為緣所生諸受本性空，依內依外依兩中間不可得故。 ^423b3

「舍利子！意界本性空，依內依外依兩中間不可得故；
法界、意識界及意觸、意觸為緣所生諸受本性空，依內依外依兩中間不可得故。 ^423b6

「舍利子！地界本性空，依內依外依兩中間不可得故；
水、火、風、空、識界本性空，依內依外依兩中間不可得故。 ^423b9

「舍利子！苦聖諦本性空，依內依外依兩中間不可得故；
集、滅、道聖諦本性空，依內依外依兩中間不可得故。 ^423b12

「舍利子！無明本性空，依內依外依兩中間不可得故；
行、識、名色、六處、觸、受、愛、取、有、生、老死愁歎苦憂惱本性空，依內依外依兩中間不可得故。 ^423b14

「舍利子！內空本性空，依內依外依兩中間不可得故；
外空、內外空、空空、大空、勝義空、有為空、
無為空、畢竟空、無際空、散空、無變異空、
本性空、自相空、共相空、一切法空、不可得空、
無性空、自性空、無性自性空本性空，依內依外依兩中間不可得故。 ^423b18

「舍利子！布施波羅蜜多本性空，依內依外依兩中間不可得故；
淨戒、安忍、精進、靜慮、般若波羅蜜多本性空，依內依外依兩中間不可得故。 ^423b24

「舍利子！四靜慮本性空，依內依外依兩中間不可得故；
四無量、四無色定本性空，依內依外依兩中間不可得故。 ^423b27

「舍利子！八解脫本性空，依內依外依兩中間不可得故；
八勝處、九次第定、十遍處本性空，依內依外依兩中間不可得故。 ^423b29

「舍利子！四念住本性空，依內依外依兩中間不可得故；
四正斷、四神足、五根、五力、七等覺支、八聖道支本性空，依內依外依兩中間不可得故。 ^423c3

「舍利子！空解脫門本性空，依內依外依兩中間不可得故；
無相、無願解脫門本性空，依內依外依兩中間不可得故。 ^423c6

「舍利子！五眼本性空，依內依外依兩中間不可得故；
六神通本性空，依內依外依兩中間不可得故。 ^423c9

「舍利子！佛十力本性空，依內依外依兩中間不可得故；
四無所畏、四無礙解、大慈、大悲、大喜、大捨、
十八佛不共法本性空，依內依外依兩中間不可得故。 ^423c11

「舍利子！一切智本性空，依內依外依兩中間不可得故；
道相智、一切相智本性空，依內依外依兩中間不可得故。 ^423c15

「舍利子！無忘失法本性空，依內依外依兩中間不可得故；
恒住捨性本性空，依內依外依兩中間不可得故。 ^423c18

「舍利子！一切陀羅尼門本性空，依內依外依兩中間不可得故；
一切三摩地門本性空，依內依外依兩中間不可得故。 ^423c20

「舍利子！異生本性空，依內依外依兩中間不可得故；
異生法本性空，依內依外依兩中間不可得故。 ^423c23

「舍利子！預流本性空，依內依外依兩中間不可得故；
預流法本性空，依內依外依兩中間不可得故。 ^423c25

「舍利子！一來本性空，依內依外依兩中間不可得故；
一來法本性空，依內依外依兩中間不可得故。 ^423c28

「舍利子！不還本性空，依內依外依兩中間不可得故；
不還法本性空，依內依外依兩中間不可得故。 ^424a1

「舍利子！阿羅漢本性空，依內依外依兩中間不可得故；
阿羅漢法本性空，依內依外依兩中間不可得故。 ^424a3

「舍利子！獨覺本性空，依內依外依兩中間不可得故；
獨覺法本性空，依內依外依兩中間不可得故。 ^424a6

「舍利子！菩薩本性空，依內依外依兩中間不可得故；
菩薩法本性空，依內依外依兩中間不可得故。 ^424a8

「舍利子！如來本性空，依內依外依兩中間不可得故；
如來法本性空，依內依外依兩中間不可得故。 ^424a11

「舍利子！由此緣故，我說諸法都無所依。」
pin:: 
##  21 淨道品

### 1
初分淨道品第二十一之一 ^424a13

爾時，具壽善現謂舍利子言：「諸菩薩摩訶薩修行六種波羅蜜多時，
應淨色，應淨受、想、行、識；應淨眼處，應淨耳、
鼻、舌、身、意處；應淨色處，應淨聲、香、味、觸、
法處；應淨眼界，應淨色界、眼識界及眼觸、
眼觸為緣所生諸受；應淨耳界，應淨聲界、
耳識界及耳觸、耳觸為緣所生諸受；應淨鼻界，
應淨香界、鼻識界及鼻觸、鼻觸為緣所生諸受；
應淨舌界，應淨味界、舌識界及舌觸、舌觸為緣所生諸受；
應淨身界，應淨觸界、身識界及身觸、身觸為緣所生諸受；
應淨意界，應淨法界、意識界及意觸、意觸為緣所生諸受；
應淨地界，應淨水、火、風、空、識界；應淨苦聖諦，
應淨集、滅、道聖諦；應淨無明，應淨行、識、
名色、六處、觸、受、愛、取、有、生、老死愁歎苦憂惱；
應淨內空，應淨外空、內外空、空空、大空、
勝義空、有為空、無為空、畢竟空、無際空、
散空、無變異空、本性空、自相空、共相空、
一切法空、不可得空、無性空、自性空、無性自性空；
應淨布施波羅蜜多，應淨淨戒、安忍、精進、
靜慮、般若波羅蜜多；應淨四靜慮，應淨四無量、
四無色定；應淨八解脫，應淨八勝處、九次第定、
十遍處；應淨四念住，應淨四正斷、四神足、
五根、五力、七等覺支、八聖道支；應淨空解脫門，
應淨無相、無願解脫門；應淨五眼，應淨六神通；
應淨佛十力，應淨四無所畏、四無礙解、
大慈、大悲、大喜、大捨、十八佛不共法；應淨無忘失法，
應淨恒住捨性；應淨一切陀羅尼門，應淨一切三摩地門；
應淨一切智，應淨道相智、一切相智；應淨菩提道。」 ^424a16

時，舍利子問善現言：「云何菩薩摩訶薩修行六種波羅蜜多時淨菩提道？」 ^424b17

善現答言：「舍利子！
六波羅蜜多各有二種，一者、世間，二、出世間。」 ^424b18

舍利子言：「云何世間布施波羅蜜多？」 ^424b20

善現答言：「若菩薩摩訶薩為大施主，能施一切沙門、
婆羅門、貧病、孤露、道行、乞者，須食與食，
須飲與飲，須乘與乘，須衣與衣，須香與香，
須華與華，須嚴飾與嚴飾，須舍宅與舍宅，
須醫藥與醫藥，須照明與照明，須坐臥具與坐臥具，如是一切隨其所須資生什物悉皆施與。
若復有來乞男與男，乞女與女，乞妻妾與妻妾，
乞官位與官位，乞國土與國土，乞王位與王位，
乞頭目與頭目，乞手足與手足，乞支節與支節，
乞血肉與血肉，乞骨髓與骨髓，乞耳鼻與耳鼻，
乞僮僕與僮僕，乞珍財與珍財，乞生類與生類，如是一切隨其所求內外之物並皆施與。
雖作是施而有所依，謂作是念：『我施彼受，
我為施主，我不慳貪，我隨佛教一切能捨，我行布施波羅蜜多。』
彼行施時，以有所得而為方便，與諸有情同共迴向阿耨多羅三藐三菩提。
復作是念：『我持此福施諸有情，令得此世他世安樂，乃至證得無餘涅槃。』
彼著三輪而行布施，一者、自想，二者、他想，
三者、施想。由著此三輪而行施故，名世間布施波羅蜜多。
何緣此施名為世間？
以與世間同共行故，不超動出世間法故，如是名為世間布施波羅蜜多。」 ^424b21

舍利子言：「云何出世間布施波羅蜜多？」 ^424c14

善現答言：「若菩薩摩訶薩行布施時三輪清淨，
一者、不執我為施者，二者、不執彼為受者，
三者、不著施及施果，是為菩薩摩訶薩行布施時三輪清淨。
又舍利子！若菩薩摩訶薩以大悲為上首，
所修施福普施有情，於諸有情都無所得，
雖與一切有情同共迴向阿耨多羅三藐三菩提，而於其中不見少相。
由都無所執而行施故，名出世間布施波羅蜜多。
何緣此施名出世間？
不與世間同共行故，能超動出世間法故，如是名為出世間布施波羅蜜多。」 ^424c15

舍利子言：「云何世間淨戒波羅蜜多？」
善現答言：「若菩薩摩訶薩雖受持戒而有所依，
謂作是念：『我為饒益一切有情受持淨戒，
我隨佛教於淨尸羅能無所犯，我行淨戒波羅蜜多。』
彼持戒時，以有所得而為方便，與諸有情同共迴向阿耨多羅三藐三菩提。
復作是念：『我持此福施諸有情，令得此世他世安樂，乃至證得無餘涅槃。』
彼著三輪而受持戒，一者、自想，二者、他想，
三者、戒想。由著此三輪受持戒故，名世間淨戒波羅蜜多。
何緣此淨戒名為世間？
以與世間同共行故，不超動出世間法故，如是名為世間淨戒波羅蜜多。」 ^424c27

舍利子言：「云何出世間淨戒波羅蜜多？」
善現答言：「若菩薩摩訶薩受持戒時三輪清淨，
一者、不執我能持戒，二者、不執所護有情，
三者、不著戒及戒果，是為菩薩摩訶薩受持戒時三輪清淨。
又舍利子！菩薩摩訶薩以大悲為上首，
所持戒福普施有情，於諸有情都無所得，
雖與一切有情同共迴向阿耨多羅三藐三菩提，而於其中不見少相。
由都無所執而受持戒故，名出世間淨戒波羅蜜多。
何緣此淨戒名出世間？
不與世間同共行故，能超動出世間法故，如是名為出世間淨戒波羅蜜多。」 ^425a10

舍利子言：「云何世間安忍波羅蜜多？」
善現答言：「若菩薩摩訶薩雖修安忍而有所依，
謂作是念：『我為饒益一切有情而修安忍，
我隨佛教於勝安忍能正修習，我行安忍波羅蜜多。』
彼修忍時，以有所得而為方便，與諸有情同共迴向阿耨多羅三藐三菩提。
復作是念：『我持此福施諸有情，令得此世他世安樂，乃至證得無餘涅槃。』
彼著三輪而修安忍，一者、自想，二者、他想，
三者、忍想。由著此三輪修安忍故，名世間安忍波羅蜜多。
何緣此安忍名為世間？
以與世間同共行故，不超動出世間法故，如是名為世間安忍波羅蜜多。」 ^425a22

舍利子言：「云何出世間安忍波羅蜜多？」 ^425b4

善現答言：「若菩薩摩訶薩修安忍時三輪清淨，
一者、不執我能修忍，二者、不執所忍有情，
三者、不著忍及忍果，是為菩薩摩訶薩修安忍時三輪清淨。
又舍利子！菩薩摩訶薩以大悲為上首，
所修忍福普施有情，於諸有情都無所得，
雖與一切有情同共迴向阿耨多羅三藐三菩提，而於其中不見少相。
由都無所執而修安忍故，名出世間安忍波羅蜜多。
何緣此安忍名出世間？
不與世間同共行故，能超動出世間法故，如是名為出世間安忍波羅蜜多。」 ^425b5

舍利子言：「云何世間精進波羅蜜多？」
善現答言：「若菩薩摩訶薩雖勤精進而有所依，
謂作是念：『我為饒益一切有情而勤精進，
我隨佛教策勵身心曾無懈怠，我行精進波羅蜜多。』
彼精進時，以有所得而為方便，與諸有情同共迴向阿耨多羅三藐三菩提。
復作是念：『我持此福施諸有情，令得此世他世安樂，乃至證得無餘涅槃。』
彼著三輪而勤精進，一者、自想，二者、他想，
三、精進想。由著此三輪修精進故，名世間精進波羅蜜多。
何緣此精進名為世間？
以與世間同共行故，不超動出世間法故，如是名為世間精進波羅蜜多。」 ^425b17

舍利子言：「云何出世間精進波羅蜜多？」 ^425b29

善現答言：「若菩薩摩訶薩勤精進時三輪清淨，
一者、不執我能精進，二者、不執所為有情，
三者、不著精進及果，是為菩薩摩訶薩勤精進時三輪清淨。
又舍利子！菩薩摩訶薩以大悲為上首，
修精進福普施有情，於諸有情都無所得，
雖與一切有情同共迴向阿耨多羅三藐三菩提，而於其中不見少相。
由都無所執而勤精進故，名出世間精進波羅蜜多。
何緣此精進名出世間？
不與世間同共行故，能超動出世間法故，如是名為出世間精進波羅蜜多。」 ^425c1

舍利子言：「云何世間靜慮波羅蜜多？」
善現答言：「若菩薩摩訶薩雖修靜慮而有所依，
謂作是念：『我為饒益一切有情而修靜慮，
我隨佛教於勝等持能正修習，我行靜慮波羅蜜多。』
彼修定時，以有所得而為方便，與諸有情同共迴向阿耨多羅三藐三菩提。
復作是念：『我持此福施諸有情，令得此世他世安樂，乃至證得無餘涅槃。』
彼著三輪而修靜慮，一者、自想，二者、他想，
三、靜慮想。由著此三輪修靜慮故，名世間靜慮波羅蜜多。
何緣此靜慮名為世間？
以與世間同共行故，不超動出世間法故，如是名為世間靜慮波羅蜜多。」 ^425c12

舍利子言：「云何出世間靜慮波羅蜜多？」 ^425c24

善現答言：「若菩薩摩訶薩修靜慮時三輪清淨，
一者、不執我能修定，二者、不執所為有情，
三者、不著靜慮及果，是為菩薩摩訶薩修靜慮時三輪清淨。
又舍利子！菩薩摩訶薩以大悲為上首，
修靜慮福普施有情，於諸有情都無所得，
雖與一切有情同共迴向阿耨多羅三藐三菩提，而於其中不見少相。
由都無所執而修靜慮故，名出世間靜慮波羅蜜多。
何緣此靜慮名出世間？
不與世間同共行故，能超動出世間法故，如是名為出世間靜慮波羅蜜多。」 ^425c25

舍利子言：「云何世間般若波羅蜜多？」
善現答言：「若菩薩摩訶薩雖修般若而有所依，
謂作是念：『我為饒益一切有情而修般若，
我隨佛教於勝般若能正修行，我能悔除自所作惡，
我見他惡終不譏凌，我能隨喜他所修福，
我能請佛轉妙法輪，我隨所聞能正決擇，我行般若波羅蜜多。』
彼修慧時，以有所得而為方便，與諸有情同共迴向阿耨多羅三藐三菩提。
復作是念：『我持此福施諸有情，令得此世他世安樂，乃至證得無餘涅槃。』
彼著三輪而修般若，一者、自想，二者、他想，
三者、般若想。由著此三輪修般若故，名世間般若波羅蜜多。
何緣此般若名為世間？
以與世間同共行故，不超動出世間法故，如是名為世間般若波羅蜜多。」 ^426a7

舍利子言：「云何出世間般若波羅蜜多？」 ^426a21

善現答言：「若菩薩摩訶薩修般若時三輪清淨，
一者、不執我能修慧，二者、不執所為有情，
三者、不著般若及果，是為菩薩摩訶薩修般若時三輪清淨。
又舍利子！菩薩摩訶薩以大悲為上首，
修般若福普施有情，於諸有情都無所得，
雖與一切有情同共迴向阿耨多羅三藐三菩提，而於其中不見少相。
由都無所執而修般若故，名出世間般若波羅蜜多。
何緣此般若名出世間？
不與世間同共行故，能超動出世間法故，如是名為出世間般若波羅蜜多。 ^426a22

「舍利子！如是菩薩摩訶薩修行六種波羅蜜多時淨菩提道。」 ^426b3

時，舍利子問善現言：「何等名為菩薩摩訶薩菩提道？」 ^426b5

善現答言：「舍利子！
內空名為菩薩摩訶薩菩提道，外空、內外空、
空空、大空、勝義空、有為空、無為空、畢竟空、
無際空、散空、無變異空、本性空、自相空、
共相空、一切法空、不可得空、無性空、自性空、無性自性空名為菩薩摩訶薩菩提道。 ^426b6

「舍利子！真如名為菩薩摩訶薩菩提道，
法界、法性、不虛妄性、不變異性、平等性、
離生性、法定、法住、實際、虛空界、不思議界名為菩薩摩訶薩菩提道。 ^426b11

「舍利子！苦聖諦名為菩薩摩訶薩菩提道，
集、滅、道聖諦名為菩薩摩訶薩菩提道。 ^426b14

「舍利子！布施波羅蜜多名為菩薩摩訶薩菩提道，
淨戒、安忍、精進、靜慮、般若波羅蜜多名為菩薩摩訶薩菩提道。 ^426b16

「舍利子！四靜慮名為菩薩摩訶薩菩提道，
四無量、四無色定名為菩薩摩訶薩菩提道。 ^426b19

「舍利子！八解脫名為菩薩摩訶薩菩提道，
八勝處、九次第定、十遍處名為菩薩摩訶薩菩提道。 ^426b21

「舍利子！四念住名為菩薩摩訶薩菩提道，
四正斷、四神足、五根、五力、七等覺支、八聖道支名為菩薩摩訶薩菩提道。 ^426b23

「舍利子！空解脫門名為菩薩摩訶薩菩提道，
無相、無願解脫門名為菩薩摩訶薩菩提道。 ^426b25

「舍利子！五眼名為菩薩摩訶薩菩提道，六神通名為菩薩摩訶薩菩提道。 ^426b27

「舍利子！佛十力名為菩薩摩訶薩菩提道，
四無所畏、四無礙解、大慈、大悲、大喜、大捨、十八佛不共法名為菩薩摩訶薩菩提道。 ^426b29

「舍利子！無忘失法名為菩薩摩訶薩菩提道，恒住捨性名為菩薩摩訶薩菩提道。 ^426c3

「舍利子！一切陀羅尼門名為菩薩摩訶薩菩提道，一切三摩地門名為菩薩摩訶薩菩提道。 ^426c5

「舍利子！一切智名為菩薩摩訶薩菩提道，
道相智、一切相智名為菩薩摩訶薩菩提道。 ^426c7

「舍利子！如是等無量無邊大功德聚名為菩薩摩訶薩菩提道。」 ^426c9

時，舍利子讚善現言：「善哉！
善哉！誠如所說。如是功德為由何等波羅蜜多勢力所致？」 ^426c11

善現言：「舍利子！如是功德皆由般若波羅蜜多勢力所致。
何以故？舍利子！如是般若波羅蜜多能與一切善法為母，
一切聲聞、獨覺、菩薩、如來善法從此生故。
舍利子！如是般若波羅蜜多普能攝受一切善法，
一切聲聞、獨覺、菩薩、如來善法依此住故。
舍利子！過去諸佛修行般若波羅蜜多極圓滿故，
已證無上正等菩提轉妙法輪度無量眾；
未來諸佛修行般若波羅蜜多極圓滿故，
當證無上正等菩提轉妙法輪度無量眾；
現在十方世界諸佛修行般若波羅蜜多極圓滿故，現證無上正等菩提轉妙法輪度無量眾。
大般若波羅蜜多經卷第七十五
 ^426c12
