
fen:: 大宗地玄文本論卷第十五
author:: 馬鳴菩薩造
translator:: 真諦三藏譯

#  29 自然本王廣大轉地無障無礙俱行道路大決擇分
自然本王廣大轉地無障無礙俱行道路大決擇分第二十九
如是已說繫縛地地自然本王摩訶#CB03155;品大決擇分，
次當說自然本王廣大轉地無障無礙俱行道路大決擇分。
其相云何？偈曰：
　　本王道路中，依位漸漸轉，
　　一主生二伴，至中無量故，
　　數變皆悉通，如法應觀察。 ^687c12

論曰：就自然本王廣大轉地無障無礙俱行道路分中，
依五十一位，如其次第亦上亦下漸漸轉行。
無為法主生二有為，若上若下增中無量數，至中無量變故。
如偈「本王道路中，依位漸漸轉，一主生二伴，
至中無量故，數變皆悉通，如法應觀察」故。
《部宗花品修多羅》中作如是說：「行藏海中有一常德其數無量，
行藏海中有二無常功德品類其數無量，亦昇亦 #CB18669;其數無量。」
乃至廣說故。
fen:: 
# 30 最極廣大俱行山王無盡海海大決擇分
最極廣大俱行山王無盡海海大決擇分第三十 ^687c18

如是已說自然本王廣大轉地無障無礙俱行道路大決擇分，
次當說最極廣大俱行山王無盡海海大決擇分。
其相云何？偈曰：
　　無盡海海中，依位漸漸轉，
　　一主生二伴，至大無量故，
　　數及變例前，應廣通達焉。 ^687c29

論曰：就無盡海海藏中，依五十一位，如其次第亦上亦下，
無為法主出生增長二有為法，增大無量數，至大無量變故。
如偈「無盡海海中，依位漸漸轉，一主生二伴，
至大無量故，數及變例前，應廣通達焉」故。
彼修多羅中作如是說：「行常山王海中，有三種大無量。
云何為三？一者常大無量、二者無常大無量、三者轉變大無量。」
乃至廣說故。大宗地玄文本論卷第十五
 ^688a6
