
fen:: 大宗地玄文本論卷第十一
author:: 馬鳴菩薩造
translator:: 真諦三藏譯

#  21 #CB03169;尸梵諾本王道路大決擇分
#CB03169;尸梵諾本王道路大決擇分第二十一
如是已說#CB03096;#CB03191;陀尸梵迦諾本王本地大決擇分，
次當說#CB03169;尸梵諾本王道路大決擇分。
其相云何？偈曰：
　　本王道路中，有三種千變，
　　名如前說量，各初變如次，
　　增百千萬億，各後一切變，
　　如次倍數轉，住心應觀察。 ^684c18

論曰：就#CB03169;尸梵諾本王道路分中，
則有三種千變修行，其名次第同前所說，
如偈「本王道路中，有三種千變，名如前說量」故。
如是三種，第一變中如其次第，增百億、
千億、萬億數，上下一量漸漸轉故，如偈
「各初變如次，增百千萬億」故。
各後諸變，如其次第增倍數轉應審思擇，
如偈「各後一切變，如次倍數轉，住心應觀察」故。
《則修多羅》中作如是說：「如來藏佛上下門中，
有三種修行數，以千為量。
如是三品，以多億轉出生增長廣大周遍法門海藏。」
乃至廣說故。
fen:: 
#  22 摩訶#CB03169;尸梵諾母原主天王大決擇分
摩訶#CB03169;尸梵諾母原主天王大決擇分第二十二 ^684c25

如是已說#CB03169;尸梵諾本王道路大決擇分，
次當說摩訶#CB03169;尸梵諾母原主天王大決擇分。
其相云何？偈曰：
　　摩訶天王中，有三種億變，
　　名次第如前，各初變如次，
　　一二三十方，世界數量轉，
　　所餘一切變，如次倍數轉。 ^685a9

論曰：就摩訶主天王體中，則有三種億變修行，
名字次第同前所說，如偈「摩訶天王中，
有三種億變，名次第如前」故。
如是三種，第一變中如其次第，增一十方、
二十方、三十方數轉，如偈「各初變如次，
一二三十方世界數量轉」故。
餘一切變，如其次第倍數轉故，如偈「所餘一切變，
如次倍數轉」故。《總字法轉大輪修多羅》
中作如是說：「佛陀摩訶本藏王地地中則有三行。
云何為三？一者下億轉行、二者中億轉行、三者上億轉行。
初行出生一大方界量下眷屬海，中行出生二大方界量等俱轉海，
後行出生三大方界量上眷屬海。」
乃至廣說故。大宗地玄文本論卷第十一
 ^685a16
