
pin:: 一字佛頂輪王經卷第二
translator:: 大唐南天竺三藏菩提流志譯

#  3 分別成法品
分別成法品第三
爾時，金剛密跡主菩薩合掌恭敬，白言：「世尊如來無上應正等覺！
願垂哀愍，為修行者略說頂輪王成就行法甚深理趣、廣大威德。」
復白佛言：「世尊！一切諸呪皆依此中，云何當成所修持者？」 ^233a6

是時世尊謂金剛密跡主菩薩言：「善哉，善哉！
密跡主！汝能於我善發此問。
汝今諦聽諦聽，善思念之，我當為汝說諸佛行法理趣、
金剛法句，從無量佛最勝偈句理法所生，為得利益成就呪者。」 ^233a10

是時釋迦牟尼如來普觀大眾，以大梵聲讚伽他曰：
　　「釋迦大師子，無量菩提門，
　　理趣自在行，當為最上使。
　　見苦迫有情，樂修行此法，
　　天人共戴仰，當成無上尊。
　　修習是深法，稱歎大妙呪，
　　信樂於大乘，心行應菩提。
　　住塔淨堂室、河淵及泉側、
　　逈樹山窟中、山林多花處，
　　獨坐堅淨心，潔身、口清淨，
　　是處常止住，依法持禁戒。
　　一心憶持呪，識呪三摩地，
　　出生及成就，種種證相法。
　　證法呪成已，破滅生死家，
　　所願皆圓滿，不久獲菩提。
　　常用二種意，持戒并善伴，
　　成就此不難，即此身得證。
　　不動心堅淨，常憶佛菩提，
　　佛頂輪王法，則此身得證。
　　若有呪者伴，勤修為有情，
　　難思眾多相，則此身得證。
　　誠心呪印塔，誦呪修大法，
　　一一分明解，則此身得證。
　　堅固具精進，廣大心無量，
　　作法最增上，則此身得證。
　　身諸相圓滿，質直具真智，
　　能忍苦飢渴，是人應成就。
　　智者若當得，此經及法門，
　　彼亦不久時，最勝證成就。」 ^233a14

爾時，世尊謂金剛密跡主菩薩言：「我滅度後，
當有頑癡罪惡有情住於我所幢相法，
類苾芻、苾芻尼、瑦波索迦、瑦波斯迦，常好隨逐愚癡邪見、
諸惡談論，貪著美味，懈怠少德，如來十力、
四無所畏、四無礙解、大慈、大悲、大喜、大捨、
真如法界、四聖諦法、靜慮、威德、無畏、大乘說，
不信忍、無力順修，菩薩律行方便法教，
誹謗毀訾，不敬不信諸佛菩薩三摩地門神通威德。
此等之人持作斯法不得成就，則加謗我及謗菩薩，
唱言：『此法非佛所說，是魔所說，妄說菩薩教行大乘。』
若便見有善男子、善女人持此呪者，故謗惱亂，
作諸障礙，因此殃咎當得無間無量重罪。 ^233b15

「是故，密跡主！有善男子、善女人等願欲修行菩薩大行，
堅固信向一心正願，常樂書寫大乘經典，
讀誦供養，解其義味，若見斯人則為解釋，
如《寶雨經》一一法門，修學菩薩加行法行則得成就。
是故，密跡主！呪何所成？
要從身心勤懇布施、持戒、忍辱、精進、定、
慧、清淨，一心修習，方得成就。」
pin:: 
#  4 分別密儀品
一字佛頂輪王經分別密儀品第四 ^233b27

於時金剛密跡主菩薩復白佛言：「世尊！
云何行是一字頂輪王呪沐浴淨法、觀想心法？
世尊哀垂，願為解釋。
由此法支法具足故，速得一字頂輪王呪成就證門。」 ^233c6

爾時，世尊誥金剛密跡主菩薩言：「汝復諦聽，
我為利益薄德、尠福、少精進者說一切呪修治法時。 ^233c10

「每日三時洗淨浴法，不貪諸欲，念心無亂，
唯一想佛，慈心備緣十方法界一切有情。 ^233c12

「持以淨土和乾瞿摩夷末，呪之，澡手洗淨沐身。
若澡浴時，著浴儭衣，結印護身。
護身呪曰： ^233c14

「『唵〔二合〕#CB00292;〔一〕　麼麼麼麼
〔二〕　虎〔二合〕#CB00292;〔三〕
　溺〔四〕』 ^233c17

「當誦此呪七遍護身。
「若懺罪障、求趣神通，當用白土，其土無虫，
勿赤、勿黑，勿臭、勿穢；若求豐饒，用黃白土，
其土無虫，亦勿臭穢；若降伏法，用赤黑土；
若欲尊他，當用不白不黑土；若欲他人敬伏讚歎，用青赤土。
如此等土，智者善知。 ^233c18

「取土呪曰： ^233c24

「『唵〔二合〕#CB00292;〔一〕　娜囉
〔上〕　虎〔二合〕#CB00292;〔三〕』 ^233c25

「呪土七遍，乃掘取土作一切法。
「若遇清潔靈聖河泉，水有眾鳥，於四岸上多花菓樹，
入中澡浴，福勝吉祥。 ^233c26

「加持洗浴呪曰： ^233c29

「『唵〔二合〕#CB00292;〔一〕　入嚩攞
〔二〕　虎〔二合〕#CB00292;〔三〕』 ^234a1

「當誦七遍，護身灌頂，如法洗浴。
是水雖聖，若有畏難、及有婦人、小兒、畜獸種種踐穢，則不堪浴。 ^234a2

「加持土呪曰： ^234a5

「『唵〔二合〕#CB00292;〔一〕　跛囉
〔上〕入嚩攞〔二〕　虎〔二合〕 #CB00292;
〔三〕』 ^234a6

「若欲浴時，呪土七遍，置土淨處，勿令穢唾。 ^234a8

「被甲呪曰： ^234a9

「『唵〔二合〕#CB00292;〔一〕　入嚩攞諦惹
〔二〕　虎〔二合〕#CB00292;〔三〕』 ^234a10

「若當浴時，以右手頭指、中指、無名指、小指急把拳，
覆置心下，以大指直竪按於心上，誦被甲呪，
呪拳指七遍，想成被甲。 ^234a11

「被束甲冑呪曰： ^234a13

「『唵〔二合〕#CB00292;〔一〕　入嚩攞
〔二〕　播囉〔上〕訖〔二合〕囉〔上〕麼〔三〕　虎〔二合〕
#CB00292;〔四〕』 ^234a14

「是呪又呪心上，拳指身體七遍，安徐入水，令水至腰。 ^234a16

「一切頂輪王心呪曰： ^234a18

「『唵〔二合〕#CB00292;〔一〕　卓
〔知古反〕 #CB02262;〔二合〕
#CB00292;〔二〕　畔馱〔三〕　窣嚩訶
〔四〕』 ^234a19

「是呪入水火誦七遍，則當禁止毘那夜迦、
水中龍黿不相災害，及能成護一切事業。 ^234a21

「又重呪土七遍，分為三分，三種揩洗：先以一分從脚塗揩洗至于膝，
次以一分從膝塗揩洗至于臍，次以一分從臍塗洗乃至肩、
臂、手、面、背等。浴已著衣，又以斯呪呪水七遍，
三遍#CB03650;灑頭、頸、身分，
靜默斷語，又誦此呪作護身法。 ^234a22

「次誦難勝奮怒王呪、次誦佛毫相呪、次誦佛眼明呪、
次誦摧碎頂輪王呪，如是呪等護持一切最為殊勝。
若佛種族呪中作法，佛眼呪上；是五頂輪呪中作法，亦佛眼呪為最為上。 ^234a28

「若結壇地界及十方界，自護護伴，當用摧碎頂輪王呪及一切頂輪王心呪。 ^234b3

「淨身口呪曰： ^234b5

「『娜莫薩嚩勃馱〔一〕　菩地薩埵南〔二〕　唵
〔二合〕#CB00292;〔三〕　戌睇努
〔四〕　輸馱柰野〔五〕　窣嚩訶〔六〕』 ^234b6

「是呪，若入壇時，著淨衣已，呪水三遍，漱口，
#CB03650;灑頭、耳、肩、心，整儀直視，
發大悲心，大步徐行，直入壇內。
如是，智者恒著新淨#CB00626;布等、
衣或麻布衣，修斯呪法，常以一切頂輪王心呪呪一切物。 ^234b9

「輪王像前持供獻已，坐茅草上，一心想像諸佛菩薩，
誦呪結印，稽召發願，瞬目瞻像，結連華印，想佛坐印。
如是作持何謂為故？
願得佛座菩薩座故。 ^234b13

「把數珠呪曰： ^234b17

「『唵〔二合〕#CB00292;〔一〕　遏部羝
〔二〕　弭惹曳〔三〕　悉地悉馱遏梯聽兮反，
上聽字平聲呼〔四〕　窣〔二合〕嚩訶〔五〕』 ^234b18

「是佛族呪，用菩提珠，每念持珠皆呪三遍，速得成向正等菩提三等證法。 ^234b20

「其一切呪陀羅尼法亦如此三成就等法：
求富豐饒，用金銀珠；求當成熟一切勝事，用頗梨珠。 ^234b21

「所穿珠索童女合持，各誦本呪，呪珠貫繫。 ^234b23

「呪數珠呪曰： ^234b25

「『娜謨皤伽嚩底　悉睇沙馱野〔二〕　沙馱野
〔三〕　悉馱遏梯〔同上〕〔四〕　窣〔二合〕嚩訶
〔五〕』 ^234b26

「是佛族呪呪珠貫已，掬珠合掌，又呪七遍，如是事作名受持珠。 ^234b29

「常坐茅草，心靜寂默，著茅草衣，持誦課數，作安隱法。 ^234c1

「若時數畢，當又呪持室利木、或榓攞木、
或白栴檀木、或榓木、或楓香木，橫十二指量，
兩頭齊斫截，作安隱法、作富饒法皆上成就。 ^234c2

「若酸棗木、佉陀羅木、迦羅弭羅木等，橫十二指，
兩頭銛斫截，作調伏法亦上成就。 ^234c5

「無斯三木，但得其葉，葉無虫者作亦成就。 ^234c7

「當以瞿摩夷和諸香水，每日塗灑坐、臥等處及灌頂處，
所用水時皆淨洗細濾，內外衣服常淨澣濯。 ^234c8

「如斯作法若不成就，則加一切頂輪王心呪，遍遍同誦。
又不成就，復加佛眼呪等三皆同誦，心莫縱 #CB02640;。 ^234c10

「是佛眼呪過去諸佛已說示故，我今復說，為當成就救五逆者。
持此一字佛頂輪王呪得大證成，何況性淨具信根者受持讀誦而不成就？ ^234c13

「若持呪者無此五頂輪王像對坐持念，
如佛說像想像目前，一心瞻仰，合掌禮已，跏趺端坐。 ^234c16

「定想心呪曰： ^234c19

「『娜謨囉怛〔二合〕娜怛〔二合〕囉耶野〔一〕　#CB02328;者攞弭#CB00942;
〔二〕　窣嚩訶〔三〕』 ^234c20

「誦一七遍，結大根本印呪七遍，隨想思印金剛所成，
想印壇地成大海水，深廣無沜。 ^234c22

「觀想大海呪曰： ^234c24

「『唵〔二合〕#CB00292;〔一〕　弭麼路娜地
〔二〕　虎〔二合〕#CB00292;〔三〕』 ^235a1

「誦一七遍，觀想大海深廣無岸，清淨明徹，
無有動濁，顯現分明，當海心中有大寶山。 ^235a2

「觀想寶山呪曰： ^235a4

「『唵〔二合〕#CB00292;〔一〕　 #CB02328;者攞
〔二〕　虎〔二合〕#CB00292;〔三〕』 ^235a5

「誦一七遍，觀想七寶須彌寶山周圓高廣，
無量無邊，具足眾寶，光飾顯現，稱其山上有大蓮華，眾寶所成。 ^235a6

「觀想寶蓮華呪曰： ^235a9

「『唵〔二合〕#CB00292;〔一〕　虎
〔二合〕#CB00292;迦麼攞〔二〕
　窣〔二合〕嚩訶』 ^235a10

「誦一七遍，觀想無量百千大葉七寶蓮華，
臺、鬚、蘂、莖光飾顯現，其臺廣大亦如山等，
蘂葉相稱，於其臺上有大寶帳。 ^235a11

「觀想寶帳呪曰： ^235a14

「『娜莫薩嚩嚲詫伽哆南〔一〕　唵〔二合〕#CB00292;
〔二〕　薩嚩吐薩羝〔三〕　薩叵囉呬摩 #CB00292;
〔四〕　誐誐娜金〔五〕　窣〔二合〕嚩訶〔六〕』 ^235a15

「誦一七遍，觀想寶帳一切寶飾自然成顯，
東西南北、四維上下廣博無量，半月滿月大寶摩尼、
奇諸寶花、寶鐸、金鈴處處彌布，間錯莊嚴，
真珠羅網、妙香花纓周匝垂覆。
其諸寶中出種種光，互相交映。 ^235a19

「復於光中見諸如來神通自在，當寶帳上想有傘蓋，
廣大無量，稱寶帳上以眾寶珠、寶華雜拂而為莊飾，
寶網、纓珞四布垂繞。 ^235a23

「於寶帳中想有釋迦牟尼如來，處師子座，
結跏趺坐，具足三十二大人相、八十妙好，
身放圓光，作說法相，瞬目瞻視一字頂輪王菩薩。 ^235a26

「如上說，諸菩薩、聲聞、天等想皆有之分明顯現，
及想自身在寶帳內，於佛右邊長跪曲躬，
手執香鑪，誦本持呪，啟佛會眾并啟十方一切諸佛，
坐寶帳中，顯現分明，願受供養。 ^235a29

「復當想持種種香雲、種種香華、香食、香水供獻佛會，
則發願言：『唯願聖眾各以神力哀愍護我，住受供養。』
乃待周畢，次誦一切頂輪王心呪一百八遍。 ^235b4

「又別想成東西南北、四維上下深廣如海七寶浴池，
滿中香水浴釋迦牟尼如來真報佛身，
及當一時想浴十方一切真報佛身、并佛種族、
菩薩、呪神、本所呪神。 ^235b7

「想總浴已，又想種種旃檀、塗香一時塗飾一切佛身、
及佛種族、菩薩、呪神。 ^235b11

「又想種種奇妙繒綺、金縷、袈裟、頭冠、纓絡及諸衣服，
一時嚴貫一切佛身，及佛種族、菩薩、呪神。 ^235b12

「重復想啟帳內會坐，又想獻列諸上飲食。
一時供養一切諸佛、及佛種族、菩薩、神已，
仁者則以此所善根心口發露，誠懺眾罪，
迴向菩提，想請諸佛於寶帳中轉大法輪。 ^235b14

「仁者當即如在帳內佛右跪坐，識觀鼻端，
想心無惑，右手掐珠，左手當胸，結數珠印，調調誦呪。
數課滿已，置數珠於淨香篋中，印呪護持，
重燒焯香，想諸香花，如法供養，則誦本呪解其方界，
合掌頂禮，依方發遣。 ^235b18

「如是觀法三十六月，斷諸談論，心莫#CB02640;劮、
隨逐諸境亂濁觀想，清淨依法，每日三時，則得見證一字頂輪王大三摩地門。」
pin:: 
#  5 分別祕相品
一字佛頂輪王經分別祕相品第五 ^235b23

爾時，釋迦牟尼如來復告金剛密跡主菩薩言：
「此一字頂輪王呪成就行法諸佛共說，為得利益一切有情成斯佛頂輪王教法。 ^235b28

「密跡主！過去、現在一切如來所說句偈、
教行法門等無差別，皆擇空寂幽閑勝處。
我復略說，簡大名山聖所居處、或仙神巖窟、
或空淨新室、或獨樹林泉，於斯勝處一心善淨修行是法，
於不善法極盡斷除、於善淨法生建淨義，
是二法句蔓延能生善、不善業。 ^235c1

「是故，所食飲食滋味辛甘醎淡，勿欲貪餐、
耽嗜過飽——若飽，使不能持誦、供養燒火，
定心不生，是故呪者離貪欲食。 ^235c7

「恒初夜分，隨力轉讀《花嚴》、《寶雨》及餘一切摩訶衍經，
觀其行法制御心田，修習此教為無為法。 ^235c10

「若布瑟置迦，每中夜分敷淨茅草，四周結界，
結印誦呪，印護持身，如師子王，頭南面東，
右脇枕手，疊伸足臥。
若扇底迦，每中夜分，頭東面北，右脇枕手，疊伸足臥。
若#CB03734;毘柘嚕迦，每臥分時，
頭西面南，右脇枕手，疊伸足臥。 ^235c12

「若睡夢見上菩提樹、栴檀香樹、弭攞樹、
欝頭末羅樹，名證中品向速成相。
若有夢見乘白鶴、孔雀、金翅鳥等，身出光焰，名證上品向速成相。
若有夢見上七寶幢、樓閣、寶臺，踏花鬘上，
或見手把箜篌，詣入僧眾，上塔乘船，名證下品向速成相。
若有夢見旃茶羅人、猪、狗、馲駝、驢、死人等，
若觸、若乘，是障不成。
如是等相智者應知。 ^235c17

「若毘那夜迦作諸障惱，則以粳米和烏油麻，
日日三時，一呪一燒，各一千八遍，滿三七日則得本神夢覺現身，
教誥語言：『汝去某處。』
酥蜜相和，日夜三時，一呪一燒，各一千八遍，
滿三日夜則得夢見此教調伏毘那夜迦所有真法：
『我已受獻，喫汝食去，所有真道與當成辦。』
若夢覺已，加念呪神：『願為我現大丈夫相，
勿為我現天女儀狀，亂我心境，妄生貪劮癡、愛染心。』
又持護身，覆復安睡，則得夢見本神儀狀或諸神變種種勝事，
心亦無取、妄生喜覺。 ^235c24

「若持誦時，勿念過去種種嬉謔雜欲漏法、
亦勿思計未來眾事、說諸餘法散亂動心，
唯一係想入呪文句、一一妙理。
若心貪生，觀身#CB01265;壞；
若心嗔生，慈心觀住；若心癡生，即十二因緣觀住。
若心起緣倒顛生住，即至觀想呪神在頂，
持以香花先前供獻，結跏趺坐，如法念誦；
若少不依如所法式，則為障礙毘那夜迦，破壞食噉所修功德。 ^236a5

「如是人者若誦念已，護身結界，端身直項，
結跏趺坐，瞬目平視，舌拄上齶，以右手背押左手掌伸置臍下，
觀照四大色畢竟空、體無真實；復觀五蘊其性亦空，
如法界性，無我、無人，亦無受者、可得之法，
心則寂靜；復觀靜心，心亦無住。 ^236a13

「呪者誦呪，每時數畢常作斯觀，若見種種神變境像，
特勿取著，自靜見心，即得滅除一切罪垢。 ^236a18

「若有未曾入此一字佛頂輪王大種族壇為阿闍梨教授法者，
自持斯法，則便常為毘那夜迦如影逐身，
障喫呪者，所獻香花、飲食、香水、火食、呪聲不令得到本所呪神，
法無成驗。 ^236a20

「此頂輪王若成就者，則常不為姥#CB03616;馱吒迦、
毘那夜迦王作生障難，況餘一切毘那夜迦能障難耶？ ^236a24

「是故，智者欲得成就此呪法者，當以難勝奮怒王呪、
或以輪王僕從二十種呪，於持誦時、燒火食時障護其身，
若不依法一一護身則難成就，常為諸惡天、
龍、藥叉、羅剎、惡姤仙類、茶枳尼鬼、畢舍遮鬼及諸餓鬼處處隨逐，
伺求其便，破壞虛耗。 ^236a26

「是呪法中，莫以曼陀羅花、弭羅花、遏伽花等持獻供養，
及諸佛頂供養法中亦不供養；應以惹底花、
#CB03246;鉢羅花、拘物頭花、
蓮華、諭底〔聽異反〕迦花、及餘種類香馞名花，持此花等常以供養五頂輪王。 ^236b3

「若有呪者經一、二、三度精修此法不證悉地，
倍應勤懇專精修習乃至七度，各正月、
五月、九月詣海河潬，日日三時印砂佛塔，
隨力印修，并轉大乘諸餘經典，觀我一切所行之跡，
修學斯法，印是塔數滿三十萬，為滅先世十重業障。
復隨此一一塔前以塗香、末香、諸妙花香而獻供養，於一一塔前坐誦呪一百八遍。 ^236b7

「智者如是如法修持不成就者，為宿障重，
又加日日印一肘塔一千已上，若五逆重罪亦得銷滅而證成就，
況餘微薄諸宿障耶？
如斯依法精勤修習，但誦持呪亦得銷滅，何況印塔？ ^236b14

「又法，詣住江河海岸，採以蓮花，一呪一擲江河水中，
滿十萬箇則得成向，何況倍加可不成就？
若非是處作修法者，則不成辦如斯呪法。
薄尠福人使加印塔乃得成就，植福德人但所依教誦持供養遂期成就。
如是成者，勤誦持呪以為根本。
是故，諸善男子！堅固精進身心清淨求菩提者畢定成就。 ^236b19

「密跡主！未曾見呪虛辭說導，我題是呪在經自成，
要假精進，為於菩提、師僧、父母及苦眾生，
勤功修習，合掌頂禮，依法誦呪，翦除垢障，乃得成就。 ^236b25

「如是頂禮，為得成就廣大功德；如是頂禮，
無量果報、無量福聚。
是故，數數合掌頂禮乃得口善、身善、意善成就功德。 ^236b29

「劫初有情性質純善，福德高勝，隨作隨成，不等今我釋迦牟尼如來出濁惡世得解脫時及弟子等證解脫時。
是故，智者相續除斷猜疑網心，具足精進，
淨修福事，則便成證。
若有宿殖、福德增勝，依法修行速獲成就；
若無宿殖、福德尠薄，依法修持久乃成就。 ^236c2

「此最上呪若證成就，則得高勝無等等故。
譬假瑠璃寶比蓮花光寶功力價直倍數，
不及無諭匹故，則知一字佛頂輪王力不思議，勇猛殊特。 ^236c8

「呪者應常持鉢乞食，若得飯餅，應淨濤擇，
分為三分：一分獻佛、呪神、諸天，若食獻已，
持施水陸一切有情；一分給施外來乞者，
若無乞者施與禽獸；一分自持，依法而食。 ^236c11

「若有作求安隱法時，面北坐食；若有作求富饒法時，
面東坐食；若有作求調伏法時，面南坐食。 ^236c15

「呪者每日慈心弘願普覆一切有情受眾苦者，誓當度脫。
若大苾芻、瑦波索迦、持梵行者，若心慈悲，獨行持法則無障礙。 ^236c17

「是故，智者樂欲安隱富饒，調伏速成證者，
應常定心恭敬合掌頂禮佛塔，淨持灑地，
持以牛糞和黃土泥塗摩壇地，誦以一切佛頂輪王心呪、
或誦摧碎頂王呪，呪白芥子、淨灰七遍，
布散十方結為方界，持以四橛繫於線索，
呪之七遍，四角團釘，結方地界，安布坐位，
種種獻列護身結印，請召供養，誦呪燒火，自身成驗。 ^236c20

「先初供養釋迦牟尼如來，次當供養一字明頂輪王，
次當次第供養諸頂輪王，次當供養觀世音菩薩及所種族，
次當供養金剛密跡主菩薩及所種族，次當供養與願頂王及所種族。
如是供養，一一次第皆持香華前供養已，次當供養世間天神。
如斯供獻名三種族供養法則。 ^236c27

「愚癡嬰人無所曉解，種種謗毀一切呪者，
說諸呪法盡是謾語，智者若遇如是癡人，
應自思觀：『是諸佛說，必不虛謬。』
但自專至修行供養扇底迦法、布瑟置迦法、 #CB03734;毘柘嚕迦法。
若布瑟置迦法作誦呪時，燒火食時，面東，
一心跏趺端坐，呪後每加『窣嚩訶』三字。
若扇底迦法作誦呪時，燒火食時，面北，
定心結跏趺坐，亦每呪後加『窣嚩訶』三字。
若#CB03734;毘柘嚕迦法作誦呪時，
燒火食時，面南，瞋怒，左脚踏右脚側上蹲坐，
亦每呪後加『虎#CB00292;』二字。 ^237a4

「若欲常作扇底迦法，以烏油麻和白芥子，作火食法。
若欲常作布瑟置迦法，亦以烏油麻和白粳米，作火食法。
若欲拔去佛法中刺，作 #CB03734;毘柘嚕迦法，
以毒藥和榔伽里根，作火食法。 ^237a14

「若布瑟置迦法，以弭攞木、 #CB03734;輸迦木、
#CB03734;縒娜木、菩提木、薩惹迦木等常然燒火。
若扇底迦法，以儞劬陀木、#CB03617;頭末羅木、
#CB03734;說他木、天門冬草等常然燒火。
若#CB03734;毘柘嚕迦法，
以佉地羅木、無槵木、苦楝木、迦囉弭攞木等常然燒火。 ^237a18

「調他怨，惡心迴伏故，名 #CB03734;毘柘嚕迦；
蠲除災障、一切寧靜故，名扇底迦；願得圓滿，
求者如意故，名布瑟置迦。
如是等法，於一切處呪者善思依法修習，為此教法得最上故。
為欲辟除此教法中一切災障，應作是法，
除斯法者，餘不應作。 ^237a23

「此所呪者慈心，一切梵行清淨，莫如外道髮長甲長，則得清潔。
若髮長，備蟣虱俱生，隨生障咎，念誦不成；
若甲長，則裏停垢穢，枯花、燒香便則污觸，隨亦生罪。 ^237a29

「日月蝕時特勿觀說，亦勿譏謗和上闍梨過與非過。 ^237b3

「若所供養呪神之時，忽見呪神受天快樂，勿愛願同。
見有國土無主紛亂，特勿住中修法念誦；
又，勿住於神龍護地、藥叉羅剎常集住地、
死屍陀林地、無佛法地、虎狼住地、多蚊虻地、
無雨方地、多饒風地、多賊住地、屠殺住地、
沽酒住地、賣經像地、賣凶具地、婬女住地及眾難地，
皆勿住中營法念誦，作求諸法悉不成就。 ^237b4

「念誦法中，燒火法勝，天神喜滿。
譬如飽食，歡喜充適。
是故，佛說一切念誦品法中火法為最。
亦不諭以國王下劣如藥叉相，亦不談論軍陣相殺、
通國使命、媒媾兇戲、縛人治病，皆不應作。 ^237b12

「如向所說，念誦、燒火……，一切法事，廣功廣成、少功少成。 ^237b16

「亦勿施他酒肉、毒藥、刀劍、弓箭、斧槊之具，
亦勿讚殺、快殺、方便殺、謀殺，亦勿占說他吉凶事，
亦勿教他迷倒癡法，及所恐怖一切有情不安隱法皆勿應作。 ^237b17

「住清閑處，以智方便想修諸法。 ^237b20

「若有緣遇不淨步、多鬼處、有屍鬼處、藥叉、
羅剎等處，常一出入想為清淨，於念誦處結跏趺坐，
想諸妙法成香水池，沒身澡浴，結浴呪印，
印身想為塗香，遍身塗飾，一至念誦，不應動搖、
謾視、聽察、謦唾談論。 ^237b21

「若破威儀、動搖謦瘶，則重輪結浴印印身，
持以淨水、洗手、嗽口，乃復誦念，亦得上、
中、下而皆成就。」
pin:: 
#  6 成像法品
一字佛頂輪王經成像法品第六 ^237b26

爾時，世尊復告金剛密跡主菩薩言：「我見來世一切呪者，
薄德少福，樂著嬉戲，不善伴侶，耽湎#CB02640;劮，
於戒缺漏，智見狹劣，不樂學求頂輪王廣教出世上法，唯樂世法。
我為斯人說頂輪王世成就法，心不猜動，
依法修習，則定成向。 ^237c1

「密跡主！成世法者，應常每日依時請召日神、
月神、星神，隨所住神一心念誦，攝喚來住，
結界護身，誦呪作法，則得世間諸法成就。
若不護身結界結印，則為奪人精氣鬼奪所呪力，
六分偷五、或全偷奪；或為茶枳尼鬼奪所呪力。
若恐偷奪，則誦一切頂輪王心呪、難勝王呪，定得却全本所呪力。 ^237c6

「密跡主！是故，一切呪者心常寂靜，堅持六念，
係修呪法——發菩提心則得成就，離菩提外畢無成辦。
何以故？假菩提心大威力故。 ^237c12

「密跡主！是故呪人制令不食青黑之食，
亦不應於佛床、法床、僧床、和上、闍梨、父母等床坐臥，
喫食亦不頰食、大摶飯食、嚼食作聲、半出入食、
顧視語食、共傳器食、手指揩齒皆不應作。 ^237c15

「呪者應知如法摩壇，正跏趺坐，端儀默食。
若念誦時、若作法時、若請召時，應斷一切善、
不善語，如法誦念。
亦勿與他一床坐臥、傳著衣服、鞵屩、韈等，
其所食器純用赤白銅器梡食，若已食訖則水淨洗，
重以土灰裏外揩拭，常不作諸嘲誂戲論。
若喜違犯，隨罪俱生，呪難成驗。 ^237c19

「若作大法，恒候年吉月、吉日時，依法營造三種品法，
謂佛神通月修最第一，證向頂王廣大悉地。 ^237c25

「每白、黑二月，八日、十四日，食三白食，加以香花、
新淨飲食持獻供養，如法念誦，倍速成證。 ^237c28

「趣成就者，如法依法當畫像，變命教童女香湯澡浴，
受八戒齋，治絲造織，方應度量，勿刀截斷。 ^238a1

「方量五肘、或復三肘，於吉日時起首畫彩、或以板畫。 ^238a3

「其匠畫時，洗浴清潔，著鮮淨衣，受八戒齋。 ^238a4

「先當正中畫釋迦牟尼佛，坐師子座，結加趺坐，
具眾相好，頂放大光，作說法相，身有圓光。 ^238a5

「次，佛右邊畫觀世音菩薩，身黃白色，首戴寶冠，
冠有化佛，面有微怒，一手把白拂，一手把數珠，
又於眉間竪畫一目，以天衣服、瓔珞、環釧種種莊嚴，
坐蓮華座，結加趺坐。 ^238a7

「次，佛左邊畫金剛密跡主菩薩，身青色相，
首戴寶冠，面目瞋怒，一手把金剛杵，一手把白拂，
亦以衣服、瓔珞、鐶釧種種莊嚴，坐蓮華座，結加趺坐。 ^238a11

「次後畫最勝明王金剛、畫大度底使者、
畫可畏金剛、畫黃眼金剛、畫大笑金剛、
畫大拳金剛、畫軍吒利金剛，是等金剛各有大力，
最上調伏，皆執器仗，坐蓮華座，半跏趺坐，各以種種衣服瓔珞而莊嚴之。 ^238a14

「次，觀世音菩薩後畫馬頭觀世音王、畫意樂圓滿王、
畫白衣觀世音菩薩母、畫多羅菩薩、畫毘俱胝菩薩、
畫佛眼菩薩等，是等菩薩各各執持本所器仗，
坐蓮華座，半跏趺坐，亦以眾妙衣服瓔珞皆莊飾之。 ^238a18

「次，佛左邊畫難勝大奮怒神、畫大字神；
次，佛右邊畫佛眼神、畫相好神。
是等四神身皆金色，坐蓮華座，半跏趺坐。 ^238a23

「密跡主！如是等像，色相、器仗如前所說，
是大變像名如來身最頂輪王大成就像，
一切諸呪等同通用，皆畫成證。」 ^238a25

於時世尊謂曼殊室利童子言：「我昔見汝未證地時，
誦以是呪供養此像，像放大光照此三千大千世界，三界上中眾生意樂歖適。
曼殊室利！汝為光照，昇證三地、得五神通。
是故，說像不可思議，是如來身大三摩地。
由是，我以此三摩地力普大三界，為諸有情利益成就，神通變示頂輪王身如如意寶。」 ^238a28

爾時，世尊復誥曼殊室利童子：「汝善能以大被甲冑善巧方便安住有情，
示濟有情，無量變化現於佛身、菩薩身、
緣覺身、聲聞身等，攝取眾生，說諸勝法覺悟有情。」 ^238b7

是時曼殊室利童子合掌恭敬，白言：「世尊！
佛有幾名現頂輪王大三摩地流此世界？」 ^238b10

於時世尊誥曼殊室利童子：「汝問一字頂輪王名者，
所謂名印捺羅、名帝釋、名布嬾娜羅、名大梵天、
名毘瑟怒天、名摩醯首羅、名自然、名劫比羅、
名步嚲娜、名姥儞、名底#CB00069;詑迦#CB00069;灑、
名大地地、名治世地、名弭野縒、名一切行、
名一切門、名寂靜、名涅槃、名變化、名所變化、
名難摧、名大天、名阿素洛、名救度、名勝首、
名最勝、名那野迦、名毘那夜迦、名福德、
名恾伽羅、名一切事成就、名救世、名作樂、
名作安隱、名空第一義諦、名不生應名、
名名聞能施、名具悲、名具知、名三摩地、
名具慈、名婆魯拏、名師子、名牛王、名禰嚩、
名龍王、名藥叉、名苦行仙、名大苦行仙、
名能者、名觸者、名世間母、名質多羅、名三目、
名千目、名跛弭怛囉、名補嚲、名大三摩地、
名出生三摩地、名涌三摩地、名遍知、名人中師子王、
名調御丈夫、名出生第一義諦、名證見、
名相證相、名三界主、名世間主、名無垢稱、
名五眼、名相似眼、名蓮華夢、名光明、名火、
名步多主、名斷欲、名無欲、名無嗔、名破嗔、
名遣嗔、名摧垢、名勇猛將、名大王、名護世、
名治地、名帝釋像、名香象、名白蓮華、名解空、
名見空、名現彼、名見道者、名生者、名無生者、
名分別、名無分別、名盡分別、名破分別、
名護世間、名善國、名許可、名焰摩王、名施財、
名水天、名俱癈囉天、名提頭賴吒、名善現、
名蘇彌盧、名金剛、名諭金剛、名妙妙行、
名勇猛、名大勇猛、名所生、名大所生、名常住、
名無常、名常無常、名頂輪呪、名大呪王、
名藥、名大藥、名論者、名大論者、名上、名無上、
名白、名演白者、名丈夫、名說丈夫、名娑伽羅、
名大娑伽羅、名海、名大海、名法水住、名日月、
名羅摩、名樂相具足、名相莊嚴、名雲、名大雲、
名樹、名大樹、名無等、名羅睺羅、名將、名大將、
名眾生、名大眾主、名人主、名大人主、名持水、
名大持水、名龍象、名師子、名勇施、名未曾有、
名不思議、名大不思議、名富貴、名大富貴、
名具富、名大具富、名實應供、名滅煩惱、
名解術、名行術、名作變化、名具錢財、名法具箭、
名一非一、名活非活、名山、名大山、名無能壞、
名樂行慈、名具足神通、名具力、名具智、
名無等侶、名具足光。 ^238b12

「汝曼殊室利童子！
有一類人知我不生不滅，真如實際，實法法界、
涅槃實智，無二、無相，意生、儒童、作者、受者、
知者、見者，作如是解。 ^238c23

「童子！此娑婆世界眾生稱我為大離欲如來、
佛、調御丈夫、天人師。
童子！我常如是於此世間成熟有情，示如是名。 ^238c26

「童子！如是等名成就眾生，乃有五阿僧祇百千數名，
一切聲聞、愚癡眾生雖稱我名，亦不識我如是異名。
童子！我為如是成就一切有情亦於諸經說是異名。 ^238c29

「童子！復有一類有情知我無邊殑伽沙等世界中無量種異名，
如來說法如如眾生調伏成就，如來亦不去來、分別出現色相。 ^239a3

「童子！已不去來、無作分別，則能出現無量法事陀羅尼門。」 ^239a6

爾時，世尊復告曼殊室利童子言：「童子！
若有修持是頂輪王法者，應常占候吉白月五日、
八日、十三日、十四日、十五日好星宿時，
清潔洗浴，著新淨衣。 ^239a8

「若是俗人，受八戒齋，依持法軌，清淨修飾，
塗結壇場，布獻香花，燒設火食。 ^239a11

「先供養佛、及觀世音菩薩、金剛密跡主菩薩、
摩訶婆攞神，并諸菩薩、一切聲聞、辟支佛、
諸天眾等，如斯供養則得一切大威德天、
大威呪神、大明呪神歡喜觀視。 ^239a13

「此等諸天雖復日日請召，恭敬如法供養，於此法中不應禮拜。
何以故？以五頂王尊大一切力不思議。 ^239a16

「童子！持此呪者，雖不禮拜一切諸天，語勿毀滅諸呪天神。
何以故？為諸天神部族相攝護持法故。 ^239a18

「是知，呪者亦不應向死喪家、初產生家、
不淨人家、旃陀羅家、田獵人家、賣凶具家、
賣經像家、外道人家、沽酒家，往詣、顧宿、
受他供養，亦不持以一切殘臭宿食而供養之及自食噉呪者。 ^239a21

「當知，每日三時自誓歸依佛、法、大菩薩僧，
發菩提心，淨治三業，念佛、念法、念僧、念戒、念施念天。 ^239a25

「若是俗人，常於清旦受八戒齋，不殺、盜、
婬、妄語、飲酒、脂粉塗身、坐臥大床，不過中食，以如真智無作之心虔敬修習則得成辦。」 ^239a27

爾時，釋迦牟尼如來復告金剛密跡主菩薩言：
「又有轉輪王像，於出世、世間一切呪像最上無等。 ^239b2

「准前月日，畫者端肅，具持十善，以細白氈方量三肘、
或復二肘，先畫寶山。 ^239b4

「於寶山中畫釋迦牟尼佛，具足眾相，身真金色，
作說法相，佩通身光，坐白蓮華師子座上，頂放大光。 ^239b5

「於佛右邊畫呪者貌，長跪瞻佛，手把香鑪。 ^239b8

「又於山下畫大海水，遍於水中畫蓮華葉等，是像莊嚴准前所說。 ^239b9

「密跡主！此頂輪王像一切佛說，為當呪者得大利益略說是像。 ^239b10

「若有見者隨喜供養，隨滅眾罪，得大功德，
諸天、龍神歡喜觀敬，當定成就一切勇猛頂王呪力，得無數佛種種歌讚供養功德。 ^239b11

「是妙變像，無量無數一切諸佛常共讚歎，
若有信樂，晝夜精進，恭敬供食，則得無始一切罪障漸皆銷滅，
身業清淨，成就頂王功德智海，超過一切最勝殊特，
為諸天人供養恭敬、無量讚歎，當證佛地更無退轉。 ^239b14

「證此呪者，奮目嗔喝，一切天龍八部、鬼神皆得惶怖，
四散馳走；其天帝釋見是人來，分座同坐；
其諸大天亦皆分座；三界諸天見是人來，
傲叛不起迎接敬廙，則皆頭破，如蘭香枝。 ^239b19

「若我於億俱胝大劫讚說是呪亦不能盡。 ^239b23

「成此呪者，是人名證最上悉地，當為住壽三十三天大娜羅鉢底三摩地，
命安常住，不被死殃，受天位畢，變身如佛，
證五神通，棄此天界，以無量天前後圍遶往諸佛剎，
種種變化導誘眾生，隨諸佛剎現帝釋身、
或現金剛身、或現大梵天身、或現伊首羅天身、
或現童男、童女身、或入地獄、餓鬼、畜生趣，
隨現諸身救脫諸眾生，或諸山林、城邑、
聚落為作房舍，種種衣食供給施濟，常作依怙，
三界度脫一切眾生，具五神通，行菩薩行，為人中尊。」
一字佛頂輪王經卷第二
 ^239b24
