
jing:: 佛說伏婬經
translator:: 西晉沙門法炬譯
聞如是：
一時，婆加婆在舍衛城祇樹給孤獨園。
彼時，居士阿那邠祁至世尊所，到已禮世尊足，却住一面。
阿那邠祁居士却住一面已，白世尊曰：
「唯，世尊！世間有幾伏婬而可知者？」 ^863b13

「汝居士！世間有十伏婬。
云何為十？此居士，或一伏婬，非法行婬干彼，
非法求婬干〔無所方便為苦〕已，亦不自安身，
亦不安父母及妻子、客使奴婢、沙門婆羅門，
不有益事，為善得善得生天上。
如是，居士！是一伏婬。 ^863b17

「復次，居士，或一伏婬，非法求婬干彼，非法求婬干已，
自安身、父母妻子、客使奴婢，而不施沙門婆羅門，為善得善身生善處。
如是，居士！是一伏婬。 ^863b21

「復次，居士！或一伏婬，非法求干彼，非法求干已，
自安隱身、父母妻子、客使奴婢，能施沙門婆羅門，為善得善身生善處。
如是，居士！是一伏婬。 ^863b24

「復次，居士！或一伏婬，如法求財，彼如法求財已，
不自安樂身，不為父母、不為妻子、不為奴婢，
亦不施沙門婆羅門，為善得善身生善處。
如是，居士，是一伏婬。 ^863b27

「復次，居士！或一伏婬，如法求財，彼如法求財已，
而自安樂身，及父母妻子奴婢，不施與沙門婆羅門，為善得善身生善處。
如是，居士！是一伏婬。 ^863c2

「復次，居士！或一伏婬，如法求財，彼如法求財已，
而自安樂身，及父母妻子奴婢，施與沙門婆羅門，為善得善身生善處。
如是，居士！是一伏婬。 ^863c5

「復次，居士！或一伏婬，如法求財不干彼，
如法求財不干已，亦不自安樂身，亦不為父母妻子奴婢，
亦不施與沙門婆羅門，為善得善身生善處。
如是，居士！是一伏婬。 ^863c8

「復次，居士！或一伏婬，如法求財不干彼，
如法求財不干已，自得安樂身及父母妻子奴婢，
不施與沙門婆羅門，為善得善身生善處。
如是，居士！是一伏婬。 ^863c12

「復次，居士！或一伏婬，如法求財不干彼，
如法求財不干已，自得安樂身，及父母妻子奴婢，
施與沙門婆羅門，為善得善身生善處。
彼得錢財，於中染著、極染著，不見禍變，
亦不知棄，而貪食之。
如是，居士！是一伏婬。 ^863c15

「復次，居士！或一伏婬，如法求錢財不干彼，
如法求錢財不干已，自得安隱身，及父母妻子奴婢，
施與沙門婆羅門，為善得善身生善處。
彼得錢財，亦不染亦不著，亦不於中樂，
亦不於中住，亦知是禍變，亦能棄捨而食之。
如是，居士！是一伏婬。 ^863c20

「此居士！彼或一伏婬，非法求錢財干彼，
非法求錢財干已，亦不自安隱身，亦不安隱父母、
妻子奴婢，亦不施與沙門婆羅門，為善得善身生善處。
是為，居士！如是伏婬。
伏婬我說此弊惡。 ^863c25

「此居士！或一伏婬，非法求錢財干彼，非法求錢財干已，
自安隱身，及父母妻子奴婢，不施與沙門婆羅門，為善得善身生善處。
此居士！此伏婬此，伏婬此小勝小勝。 ^863c29

「此居士！彼或一伏婬，如法求錢財不干彼，
如法求錢財不干已，自得安樂身，及父母妻子奴婢，
施與沙門婆羅門，為善得善身生善處。
彼得錢財，不染不著、不持不樂，知是禍變、棄捨離而食之。
如是。居士！食婬最勝最妙、最上最好、無上勝。
猶若，居士！有牛乳，因乳有酪，因酪有醍醐，
因醍醐有酥，因酥有酪酥，此是最勝最妙無上說。
如是，居士！此諸伏婬如是伏婬，最勝最妙、
極妙最上、無上無上。
說頌偈曰：
　　「非法聚錢財，如法如法施；
　　不施不食之，亦不施為福，
　　二俱為慳濁，惡行食此婬。
　　如法求錢財，欲以施為福，
　　亦施及食之，亦能作福德，
　　二俱不慳濁，皆有此伏婬。
　　有能行智慧，伏婬隨所行，
　　知變有知足，知足而食之。
　　有能行智慧，最妙能伏婬。」 ^864a4

佛如是說，居士阿那邠祁聞世尊所說，歡喜而樂。
佛說伏婬經
 ^864a23
