圓悟佛果禪師語錄卷第二十
editor:: 宋平江府虎丘山門人紹隆等編
other:: 
# 偈頌
偈頌
other:: 
## 高宗在藩邸三次請陞座說偈
高宗在藩邸三次請陞座說偈
　　善因招善果。　種粟不生豆。
　大福德人修。　大福德人受。
　　八萬四千波羅蜜。
　一毫頭上已圓成。
　　棒頭喝下承當得。
　高步毘盧頂上行。
　　至簡至易至尊至貴。
　往還千聖頂#CB00576;頭。
　世出世間不思議。
　　彈指圓成八萬門。
　超直入如來地。
other:: 
## 眾生本來是佛
眾生本來是佛
　　放憨放癡貪世味。
　閑情誰管真如地。
　有時得。片好風光。
　　十字街頭恣遊戲。
other:: 
## 寓言
寓言
　　昔聞沈巨浸。　一舉十二鼇。
　持此淨華宿。　曾未及秋毫。
　　濛濛大象中。　出沒安可逃。
　只自且循緣。　著意真徒勞。
other:: 
## 舉民公充座元有偈曰
舉民公充座元有偈曰
　　休誇四分罷楞嚴。
　按下雲頭徹底參。
　莫學亮公親馬祖。
　　還如德嶠訪龍潭。
　七年往返遊昭覺。
　　三載翱翔上碧巖。
　今日煩充第一座。
　百華叢裏現優曇。
other:: 
## 示眾
示眾
　　辦道應須辦自心。
　心真觸處是通津。
　直明格外無生忍。
　　端作區中解脫人。
　吸盡西江龐老口。
　　搏將妙喜淨名身。
　八風五欲莫能轉。
　解向塵中轉法輪。
other:: 
## 佛鑑和尚忌辰示眾
佛鑑和尚忌辰示眾
　　去年正今日。　泥牛鬪入海。
　今年正今日。　遍界舒光彩。
　　虛空無相身。　佛鑑儼然在。
　非色亦非心。
　　不小復不大。　劫石可移動。
　箇中無變改。　要知佛鑑恩。
　　各人明主宰。　一句逗群機。
　志心常頂戴。
　　且道是那一句。　喫飯咬著沙。
other:: 
## 示丹霞佛智裕禪師
示丹霞佛智裕禪師
　　二三四七初無間。
　顯大威光示的傳。
　把斷關津勿輕放。
　　草深誰顧法堂前。
other:: 
## 示擇言禪人三偈
示擇言禪人三偈
　　參禪參到無參處。
　窮玄窮徹玄盡頭。
　渴飲饑飡只恁麼。
　　世間出世沒蹤由。
　　機關並是閑家具。
　玄妙渾成破草鞋。
　鐵額銅頭超佛祖。
　　橫拈倒捉一坑埋。
　　紅塵有底論成道。
　寒谷無人可作春。
　苟識拈華微笑意。
　　一番拈弄一番新。
other:: 
## 示若平禪人
示若平禪人
　　贊弼住山功已立。
　荷擔長久志彌堅。
　雲門庵剏壓歐阜。
　　天上高天更有天。
　追復古來清淨剎。
　　他時會見美聲傳。
　賓主相投膠漆合。
　相與弘持臨濟禪。
other:: 
## 送智祖禪德
送智祖禪德
　　一句當機領。　千差路絕攀。
　去來長若鑑。　喧寂鎮如山。
　　百草顛頭峻。　孤雲世外閑。
　行行牢把著。　宜闡上頭關。
other:: 
## 送安首座回德山
送安首座回德山
　　使乎不辱命。　臨機貴專對。
　安禪捋虎鬚。　著著超方外。
　　不惟明窓下安排。
　掇向禪床拶嶮崖。
　　拈槌竪拂奮雄辯。
　金聲玉振猶奔雷。
　九旬落落提綱宗。
　　衲子濟濟長趍風。
　解黏去縛手段辣。
　　驅耕奪食尤雍容。
　夏滿思山要歸去。
　了却武陵一段事。
　　勃窣理窟乃胸中。
　行行不患無知己。
　　臨行索我送行篇。
　栗棘蓬裏金剛圈。
　短歌須要數十丈。
　　長句只消三兩言。
　金毛師子解翻身。
　　箇是叢林傑出人。
　不日孤峯大哮吼。
　五葉一華天地春。
other:: 
## 送梵思禪老皖山住庵
送梵思禪老皖山住庵
　　脫去羈羅徹轡銜。
　了無毫末可容參。
　馬駒兒踏誰禁得。
　　皖伯臺前去住庵。
other:: 
## 送達侍者之武陵
送達侍者之武陵
　　臨濟昔遣將。　驗德嶠行令。
　接住與一送。　果別探竿影。
　　國師三度喚。　聲聲無不領。
　負汝負吾機。
　　直透千聖頂。　古人曾侍香。
　根器如此警。　爾數載巾瓶。
　　己合得正命。　今復自帝都。
　直遊武陵境。
　　打辦俊精神。　也要識禪病。
　截斷風前句。
　　奪取佛祖柄。　歸來大誇詫。
　強將果然猛。
other:: 
## 送修道者
送修道者
　　不下笠子勘俱胝。
　一句擊出一古佛。
　如今歸去舊雲庵。
　　參遍諸方善知識。
　卓卓頂門眼。　輝騰如杲日。
　　勉力傳持無盡燈。
　繼取末山舊蹤跡。
other:: 
## 送諸化士
送諸化士〔九首〕
　　豁達靈明印。　脚跟用來了不隔纖塵。
　歷遊華藏毘盧界。
　　把住牟尼百億身。
　八寶七珍皆我有。
　　左穿右穴與誰隣。
　勞生袞袞堪垂手。
　乃是通方自在人。
　　皎皎林間月。　悠悠天際雲。
　去來非有累。　圓缺本無垠。
　　逗水光常淨。　為霖意不群。
　溪山千萬里。
　　同異許誰論。　迦葉剎竿頭。
　此老曾饒舌。　全體解承當。
　　祖祖何曾別。　要明箇段事。
　須善觀時節。
　　遇著與麼人。　眼中為出屑。
　庶見北山門。
　　戢戢皆雲衲。　妙手廣施呈。
　翻却驪龍穴。　千聖頂#CB00576;頭。
　　有破天大路。　唯是無心人。
　始能闊著步。
　　恰如履平地。　日行千百度。
　要引滿世間。　一齊與麼去。
　　爾垂手入#CB04635;。
　應須善回互。　鬧鬨處相逢。
　　當機宜把住。　似過金剛圈。
　請盡情分付。
　　歸來善法堂。　撾取大法鼓。
　覿面豁開三要印。
　　全機直明正法藏。
　持去江西顯本宗。
　三日耳聾無伎倆。
　　要須撒手向孤峯。
　選甚懸崖千萬丈。
　　欲知稱意得錦鱗。
　騰身快入驚人浪。
　　四料四賓主。　三玄及三要。
　擊石火電光。　乃臨濟垂範。
　　既參臨濟禪。　亦須自點檢。
　照用喝下奇。
　　殺活杖頭驗。　以此入郊#CB04635;。
　大奮姜維膽。　光榮作鳳輝。
　　七珍只一覽。　無位真人赤肉團。
　面門出入若為看。
　　棒頭按正風前令。
　喝下逼將肝膽寒。
　　不立階梯那事佛。
　有真規矩得心安。
　　橫身百草顛頭用。
　插手驪龍窟裏翻。
　要見衲僧全意氣。
　　如麻萬境莫能干。
　大緣唾手間能辦。
　未信人生行路難。
　　撥轉千差向上機。
　攙旗奪鼓不饒伊。
　翻身踞地全生殺。
　　始是金毛師子兒。
　　吸盡西江匹似閑。
　作家豈復尚機關。
　放教性地平如砥。
　　成佛功歸一眴間。
other:: 
## 送慧恭先馳之平江
送慧恭先馳之平江
　　一句單提越祖佛。
　痛劄針錐窮徹骨。
　出門便作師子兒。
　　敵勝驚群資返擲。
　平江古來豪俠窟。
　　去去先通箇消息。
　此行不作等閑來。
　八面清風起衣裓。
other:: 
## 送景元先馳之毘陵
送景元先馳之毘陵
　　當陽提起截千差。
　誰信風流出當家。
　要入廛中通一線。
　　等閑開取鉢曇華。
　善專對不辱命。
　　乃見摩醯三眼正。
　引著群靈使共行。
　明明直截曹溪徑。
other:: 
## 楊無咎觀察
楊無咎觀察
　　昔在皇都參會底。
　與今豈復有差殊。
　等閑乘興重拈似。
　　鬨堂棒腹一軒渠。
　　佛祖命門提在手。
　放開揑聚更非他。
　已到懸崖撒手處。
　　從來關捩子無多。
other:: 
## 示善友
示善友
　　此段本來無向背。
　要須堅猛力行持。
　金剛正眼通身是。
　　萬境來侵莫管伊。
other:: 
## 頌月上女因緣
頌月上女因緣
　　本來正體徹根源。
　山入同途只此門。
　已住如來大解脫。
　　掌中至寶耀乾坤。
other:: 
## 頌黃龍三關
頌黃龍三關
　　我手何似佛手。　隨分拈華折柳。
　忽然摸著蛇頭。
　　未免遭他一口。
　　我脚何似驢脚。　趙州石橋略彴。
　忽若築起皮毬。
　　崩倒三山五嶽。
　　人人有箇生緣。　蹲身無地鑽研。
　忽若眼皮迸破。
　　慮他桶底踢穿。
other:: 
## 三毒頌
三毒頌
　　溝壑難充一念欲。
　泥梨永劫苦何堪。
　悟將萬法皆如幻。
　　慎勿容心瞥起貪。
　　未見世間為大患。
　焚燒功德莫過嗔。
　頭頭違順須容却。
　　喜捨慈悲出六塵。
　　羅剎無明徹底癡。
　翳他正體發狂機。
　猛操般若金剛劍。
　　永斷渠儂撒手歸。
　　妄起渾由三箇漢。
　牽拕六道四生中。
　倏然調伏無功用。
　　端與毘盧性海通。
other:: 
# 真讚
真讚
other:: 
## 睦州和尚
睦州和尚
辛辛辣辣啀啀喍喍。
識濟北為大樹。拶雲門墮嶮崖。
機峻莫偕言如枯柴。
夫是之謂陳蒲鞋。
other:: 
## 死心和尚舍利
死心和尚舍利 ^807a28

箇是黃龍老大蟲。
火後晶熒真舍利。
萬年如日出世間。
與善知識作儀軌。
平生斥佛呵祖口。
於斯乃驗著實底。
留將法子法孫傳。
觸處放光常動地。
other:: 
## 六祖大師
六祖大師 ^807b3

稽首曹溪真古佛。
八十生為善知識。
示現不識世文書。
信口成章徹法窟。
葉落歸根數百秋。
堅固之身鎮韶石。
皎如赫日照長空。
煥若驪珠光太極。
定慧圓明擴等慈。
所求響應猶空谷。
河沙可數德莫量。
併出渠儂悲願力。
other:: 
## 楊岐和尚
楊岐和尚 ^807b8

三脚驢子弄蹄行。
解道鉢盂口向天。
荷擔他一百二十斤。
重擔子牽梨拽杷。
無端壞却慈明禪。
other:: 
## 白雲端和尚
白雲端和尚 ^807b14

楊岐腦後眼豈親。
透得金塵能幾人扶持臨濟。
一拳拳倒黃鶴樓。
華劈二祖。鼻孔依前搭上唇。
other:: 
## 五祖演和尚
五祖演和尚 ^807b18

山前一片閑田地。
松竹引風長襲人。
說心說性。老僧箇裏是惡口。
偏提賤賣。擔版貼秤麻三斤。
other:: 
## 真如喆和尚
真如喆和尚 ^807b22

叢林老作世無儔。
凜凜威光四百州。
一擊鐵關如粉碎。
恩大難將雨露酬。
other:: 
## 丹霞佛智裕長老請讚
丹霞佛智裕長老請讚 ^807b26

奮雷霹靂赤肉團。
壁立星飛電擊。臨濟命脈渠儂。
突出驀地面門。拶出初無一物。
三玄三要輝赫分付佛智。
碎却人窠窟。與祖宗雪屈。
咄。
other:: 
## 華藏民長老請讚
華藏民長老請讚 ^807b29

臨濟正法眼。從這瞎驢滅。
父子不相傳。神仙有祕訣。
豈顧殃及兒孫。且圖眼中出屑。
逢人好一剳。切忌向渠說。
other:: 
## 道洙首座請讚
道洙首座請讚 ^807c5

紫羅帳裏撒真珠。
夜明簾外提巴鼻。
句下三要三玄。何人親得的旨。
面門無位真人。放渠出一頭地。
other:: 
## 梵思維那請讚
梵思維那請讚 ^807c9

單提臨濟正法眼。
當機密付要瞎驢。
無位真人乾屎橛。
棒頭喝下絕名模。
當年海會大蟲咬。
今日歐峯舉似渠。
圓悟不惜兩莖眉。
洪爐焰裏綻芙蕖。
other:: 
## 惟祖知藏請讚
惟祖知藏請讚 ^807c13

掃蕩佛祖不存性命。
鐵樹華開神駒十影。
圓悟傳來臨濟禪。
忽雷驀震千峯頂。
other:: 
## 法一書記請讚
法一書記請讚 ^807c18

化城踏破寶所非留。
當陽截斷機關。透出百草顛頭。
揮臨濟之吹毛。駕慈明之巨舟。
頭角相似氣類相投。
全機一喝分賓主。
須信渠儂得自由。
other:: 
## 子文監寺請讚
子文監寺請讚 ^807c21

威如猛虎出深林。
皎若銀蟾轉太清。
望之儼如即之也溫。
闡摩醯正眼於頂#CB00576;。
突無位真人於面門。
有誰領此。豈可顯言分付子文。
other:: 
## 道元禪客請讚
道元禪客請讚 ^807c26

臨濟正法眼藏。突出三頭六臂。
忿怒驀撲帝鍾。謾且神通遊戲。
圓悟當胸一拳。鎖斷衲僧巴鼻。
other:: 
## 德珂禪人請讚
德珂禪人請讚 ^808a1

眼裏有瞳子。頂門亞一指。
放出金剛圈。舉世提不起。
箇中領略要渠儂。
鐵作脊梁金作齒。
恁麼便行喪兒孫。
不恁麼行校些子。
滅却正眼瞎驢邊。
圓悟風光動天地。
other:: 
## 景元侍者請讚
景元侍者請讚 ^808a5

生平只說聱頭禪。
撞著聱頭如鐵壁。
脫却羅籠截脚根。
大地撮來墨漆黑。
晚年轉復沒忉忉。
奮金剛鎚碎窠窟。
他時要識圓悟面。
一為渠儂併拈出。
other:: 
## 法昭維那請讚
法昭維那請讚 ^808a10

大包無外細入毫芒。
現寶華王隨處道場。
建立掃蕩正體堂堂。
一語壁立濟濟鏘鏘。
渠儂此面目何人解。
提將圓悟栗棘蓬。
覿體沒商量。克賓話把播諸方。
other:: 
## 韓朝議請讚
韓朝議請讚 ^808a15

撥轉上頭關。千聖須却步。
唯許箇中人。要通一線路。
具茨脫諸緣。投誠信此事。
誓無雜用心。長時箭相拄。
貌出山野姿。踞不蔭高樹。
按杖正令行。提持那一句。
善財鞠躬前。風神全體露。
氣類自相同。美哉名父子。
other:: 
## 惟表知藏請讚
惟表知藏請讚 ^808a20

此著千聖頂#CB00576;上。
臨濟建立大法幢。
萬丈懸崖解放身。
可以一口吸西江。
石火電光猶是鈍。
虎肩插翅定無雙。
other:: 
## 勝居禪人請讚
勝居禪人請讚 ^808a26

夜明符燭天。吹毛劍照雪。
神威冷森森。紅光阿剌剌。
未啟口時當頭截。
欲入門來劈面喝。
體裁相似可克家。
此地不容通水泄。
other:: 
## 若平禪老請讚
若平禪老請讚 ^808b1

高擁毳袍橫按拄杖。
作意提綱截斷伎倆。
放出向上一機。千聖魂亡膽喪。
於此有人承當。便見千了百當。
圓悟杖頭一滴禪。
西江十八灘俱漲。
other:: 
## 曇玩禪德住頭陀巖庵請讚
曇玩禪德住頭陀巖庵請讚 ^808b5

盤陀石上橫按拄杖。
睟質儼然曾無伎倆。
不施栗棘金圈。不愛起模畫樣。
頭陀巖頂偶行拳。
打著渠儂也沒量。
other:: 
## 懷祖知殿請讚
懷祖知殿請讚 ^808b10

瘦而精健老有餘韻。
鼓兩片皮說法無吝。
掃併情識不留纖眹。
七處道場恰如一瞬。
有箇不顧危亡僧剛地要來衝雪刃咄。
other:: 
## 文皓禪人請讚
文皓禪人請讚 ^808b14

岷峨濯秀屹西南。
氣象盤回欝翠藍。
英傑間生從古習。
豈容凍膿輒相參。
自不將領玷閭里。
賴有舌本操玄談。
得請居閑皓目擊。
持歸先為結茅庵。
other:: 
## 蘊遇小師請讚
蘊遇小師請讚 ^808b18

日面月面並現。印空印水雙彰。
機先不留眹跡。格外亦絕承當。
父子至親路別。各各頂有圓光。
切恐與人明破。此門豈可商量。
other:: 
## 禪人寫真求讚
禪人寫真求讚〔二十首〕 ^808b23

泡幻中出枯木朽株。
頂缺神骨額無圜珠。
曾遭海會毒龍咬。
快意追風天馬駒。
施設千種巧。其實一物無。
若憑這箇見。至了不識渠。
混沌未分時。無此箇面孔。
泡幻既張皇。乃具足十種。
胸次不立纖塵。口角波濤汹涌。
唯有一件長。愛打破漆桶。 ^808b27

乍嗔乍喜渾只由爾。
最愛謾人搖唇弄嘴。
忍草遍地生。何曾澆法水。
傾倒心肝一句禪。
箇些兒子猶呈瑞。 ^808c4

模子中脫出。佛果老古錐。
萬緣休歇處。端坐不言時。
移刻定動奮迅全威。
為人到徹骨。不惜兩莖眉。 ^808c7

挈挈似紅藥。跛跛如雲門。
殊無二老實。空蘊二老文。
放下會事索破沙盆。
寶鑑一塵秋空片雲。 ^808c10

一見便見了本來面。
敏手丹青應緣而現。
漸近縱心愈見強健。
唯用金圈栗蓬。要須千煆百煉。
撒手萬仞崖。頂門廓正眼。 ^808c13

幻出成相真蘊。其中挺然骨目。
四座生風傳不可傳之心。
振不可振之宗。老出皇都晚住歐峯。
只這沒回互。領略在渠儂〔咄〕。 ^808c16

句中沒禪格外無玄。
當面不見斷莫可傳。
似玉溫潤如月孤圓。
氣媚川源光流大千。 ^808c19

衲衣逋峭活卓卓。
片段殘雲籠巨嶽。
壁立萬仞近不得。
無佛無祖無棒喝。
一口吸盡西江水。
箇是圓悟當頭著。 ^808c21

相現無相心出非心。
如印印空逈絕古今。
入師子窟遊栴檀林。
脫去羈韁履薄臨深。
要識圓悟立處。孤峯萬仞嶔岑。 ^808c24

紅爐焰裏著點雪。
夜明簾外剔金燈。
萬丈寒潭氷徹底。
妙高峯頂玉稜層。
等是渠儂遊歷處。
萬機普應初不曾。
圓悟老來垂隻手。
為問何人似我能。 ^808c27

利刃斬虛空。神箭穿紅日。
用吞十方口。吹此無孔笛。
如斯三十年。不費纖毫力。
信彩直鉤頭。也有錦鱗食。
有眼自承當。慎勿從渠覓。
大機要頓發。大用要直截。
馬師老百丈。無端已漏泄。
臨濟喚火來。坐斷天下舌。
此老據胡床。也要恁麼說。
說不說。萬里青天一輪月。 ^809a2

危坐盤陀風神峻整。
橫楖#CB05175;笻廓千聖頂。
誰是仙陀未言先領。
一片風光奪人奪境。
圓悟晚來益深沈。
華陰山頭百尺井。 ^809a8

立地可成佛。殺人不眨眼。
碎生死窠窟。要箇倜儻漢。
圓悟從來提此著。
風前白雲曾喝散。
當家種草可相從。
利劍七星光燦爛。 ^809a11

句裏有出身。突在千聖頂。
當機絕籠羅。透徹無邊境。
生平秉此金剛王。
四喝三玄格外領。
面門拶却太周遮。
唯是瞎驢傳性命。 ^809a14

覿面全真不計疎親。
虎頭燕頷未盡渠神。
把斷關津不放過。
無邊剎海乃比隣。 ^809a17

太虛寥廓憑誰悟。
翻身背擲真師子。
透頂透底沒遮攔。
千峯峭絕轟一句。
略開圓悟上頭關。
浮幢剎海闊著步。 ^809a19

道不在丹青。禪不在面相。
強自貌將來。讚之作何狀。
且就箇現成。為汝說一上。
赤水求神珠。得之由罔象。
圓悟老古錐。老來沒伎倆。
英禪把將去。滔天滾白浪。 ^809a22

本無箇面目。突出六十七。
今汝強圖貌。頂門欠三隻。
七處入鬧藍。近來稍寧謐。
若更打葛藤。豈有休歇日。
三十年後與人看。
圓悟從前沒窠窟。 ^809a26

太清之雲明鏡之塵。
於無相中驀現此身。
考實究妙以何為真。
不出這箇一著最親。
透得剔脫與古為隣。
道絕形相名存至公。
對現色身本體全空。
要求巴鼻不西不東。
月映澄潭風搖古松。
十成圓悟誰識渠儂。 ^809b1

通身無影像。溢目生光彩。
動用峭於山。語默深於海。
曠劫正如如。箇中無變改。
跳得圓悟金剛圈。
須信大功元不宰。
other:: 
## 真如禪人請讚
真如禪人請讚 ^809b6

只這嘴面見一乃萬。
要是箇中人。手親即眼辦。
佛果應緣圓悟成現。
如如觸處得逢渠。
一道神光本無間。
other:: 
## 真了禪人請讚
真了禪人請讚 ^809b10

丹青有神貌活。圓悟據坐儼如。
風光全露捺膝。聾身擡眸直顧。
歐峯頂上把要津。
一任青冥轉烏兔。
other:: 
# 雜著
雜著
other:: 
## 和靈源瞌睡歌
和靈源瞌睡歌 ^809b14

懵懵懂懂無巴無鼻。
兀兀陶陶絕忌諱。
任信流光動地遷。
不論冬夏唯瞌睡。
箇中滋味佛不知。
空咄蚌蛤與螺師。
放身不管臥水底。
興發長挨布袋兒。
鼻息如雷誰顧得。
尋常少見有醒時。
沒醒時良有以。要明瞌睡中宗旨。
從來一覺到天明。
佛來不解擡身起。
縱使舒光遍大千。
終難換我無憂底。
校疎親渾打失。瞌睡根靈莫窮詰。
有人契會便同參。
睡著須知更綿密。
other:: 
## 修道者若虛庵銘
修道者若虛庵銘 ^809b19

修禪道人。隨身卓庵。
取名於佛果老子。
因與名之若虛。乃會三為一也。
而不出本分事及禪教。
永嘉云。體若虛空沒涯岸。
佛經云。佛真法身猶若虛空。
混元云。深藏若虛。
宣尼云。實若虛。云一滴滴水一滴滴凍。
只麼平常表裏空洞。
根塵絕偶六門互用。
快住此庵十八不共。
要戲罅隙灼然無縫。
應物非緣誰為幻夢。
other:: 
## 破妄傳達磨胎息論
破妄傳達磨胎息論 ^809b29

西方大聖人出迦維羅。
作無邊量妙用。顯發剎塵莫數難思議殊特勝因。
以啟迪群靈。其方佛順逆開遮。
餘言餘典盈溢寶藏。
及至下梢始露一實消息。
謂之教外別行單傳心印金色老子以來的的綿綿。
只論直指人心見性成佛。
不立階梯不生知見。
利根上智向無明窟子裏瞥破。
煩惱根株中活脫。
應時超證得大解脫。
是故竺乾四七東土二三。
皆龍象蹴踏。師勝資強。
機境言句。動用語默。
有上上乘器格外領略。
當下業障氷消。直截承荷。
於餘時自能管帶打成一片。
度世絕流頓契佛地。
尚不肯向死水裏浸却。
唱出透玄妙越佛祖。
削去機緣剗斷露布。
如按太阿。凜凜神威阿誰敢近。
作家漢確實論量。
才有向上向下勝妙性理作用纖毫即叱之。
不是從來種草。直下十成。
煆煉得熟踐履得實。
始與略放過。猶恐異時落草負累人。
瞎却正法眼。嗟見一流拍盲野狐種族。
自不曾夢見祖師。
却妄傳達磨以胎息傳人。
謂之傳法救迷情。
以至引從上最年高宗師如安國師趙州之類。
皆行此氣。及誇初祖隻履普化空棺。
皆謂此術有驗。遂至渾身脫去。
謂之形神俱妙。而人間厚愛此身。
怕臘月三十日慞惶。
競傳歸真之法。除夜望影喚主人翁。
以卜日月聽樓鼓。
驗玉池覘眼光。以為脫生死法。
真誑謔閭閻。揑偽造窠。
貽高人嗤鄙。復有一等。
假託初祖胎息說。
趙州十二時別歌。
龐居士轉河車頌。
遞互指授密傳行持。
以圖長年。及全身脫去。
或希三五百歲。殊不知。
此真是妄想愛見本是善因。
不覺墮在荒草。而豪傑俊頴之士。
高談大辯下視祖師者。
往往信之。豈知失顧步畫虎成狸。
遭有識大達明眼覷破居常。
眾中唯默觀憫憐。
豈釋迦文與列祖體裁。
止如是耶。曾不自回照始末。
則居然可知矣。海內學此道者。
如稻麻竹#CB00719;。
其高識遠見自不因循。
恐乍發意未深入閫奧。
揭志雖專跂步雖遠。
遇增上慢導入此邪見林。
未上一錯永沒回轉。
其流浸廣莫之能遏。
因出此顯言。庶有志願於大解脫大總持。
可以辯之而同入無生大薩婆若海。
泛小舟濟接群品。
俾真正道妙流於無窮。
豈不快哉。
other:: 
## 辯偽
辯偽 ^809c8

老漢生平。久歷叢席。
遍參知識。好窮究諸宗派。
雖不十成洞貫。然十得八九。
亦通會示徒。自不造次。
不知何人盜竊山僧該博之名。
遂將此亂道。為山僧所出。
觀之使人汗下面赤。
況老漢尚自未死。
早已見如此狼藉。
請具眼衲子詳觀之。
勿認魚目作明珠也。
other:: 
# 佛事
佛事
other:: 
## 為智海法真和尚入龕
為智海法真和尚入龕 ^810a21

釋迦雙樹示寂。偃臥吉祥。
法真智海告終。端坐行上。
四十年道價。七十一生緣。
德播寰中聲馳海外。
人天敬仰朝野傾崇。
比望永作梯航長光佛祖。
豈期忙中縮手。鬧裏抽身。
最後皇都大作佛事。
今則未埋玉樹。先入雲龕。
公案現成須至一決。
大眾因行不妨掉臂。
伎倆不如帳樣。為瑞為祥無邊無量。
請老和尚且出方丈。
other:: 
## 為佛眼和尚舉哀
為佛眼和尚舉哀 ^810a29

三十年行道。海上第一人。
颯然恁麼去。唯見不酸辛。
雖然如是。須知佛眼未曾生未曾死。
未曾去未曾來。正與麼時如何。
乃指龕云。我與雪峯同條生。
不與雪峯同條死。
要知末後句。分明普請大眾齊聲舉。
乃云。哀哀。
other:: 
## 為佛眼和尚下火
為佛眼和尚下火 ^810b9

如來涅槃日。娑羅雙樹間。
放出三昧火。闍維金色身。
有條攀條無條攀例。
故褒山佛眼禪師。
道播四海名聞九州。
二十年間三據大剎。
退席褒嶺宴坐鍾山。
以平生所受用栗棘蓬。
驅耕夫之牛。以楊岐所付囑金剛圈。
奪饑人之食。傳持一大事。
提振向上機。衲子雲從諸方景慕。
豈謂一彈指頃。坐斷報化佛頭。
談笑之間。遽失人天正眼。
今則乾坤廓落人境蕭條。
雪映高山風清大野。
圓頂後相放萬里神光。
大眾正與麼時還委悉麼。
看取亘天紅焰裏。
華發優曇大地春。
other:: 
## 為妙禪人下火
為妙禪人下火 ^810b15

昨日一箇正可憐。
今朝一箇更凄然。
飜身踏著曹溪路。
妙體堂堂沒變遷。
妙師愛參禪。祖佛要齊肩。
索然恁麼去。一朵火中蓮。
生也浮雲突出。死也空華倏沒。
頂後圓同太虛。畢竟非心非佛。
大眾。看取一道紅光。
爍破無生窠窟。
other:: 
## 為佛真大師下火
為佛真大師下火 ^810b27

觸目菩提真解脫。
頂門正眼耀乾坤。
透得生死關。廓然無起滅。
佛真大師。生平滴水滴凍。
勇猛截鐵斬釘。舉世重其為人。
聞見莫不欽歎。內侍叢中跳出。
衲僧隊裏修行。淵聖錫徽名。
皇后賜度牒。驚群伏眾絕類離倫。
將謂萬里前程。豈期百年頃刻。
今則飜身長往。透出金圈栗棘蓬。
頂後圓光應現無生大火聚。
佛真佛真。急著眼保雲程。
一炬紅光纔舉處。
毘盧頂上任縱橫。
other:: 
## 為範和尚下火
為範和尚下火 ^810c5

忠臣不畏死。故能立天下之大事。
勇士不顧生。故能成天下之大名。
衲僧家透脫生死不懼危亡。
故能立佛祖之紀綱。
昭覺和尚神機峭拔。
智辯滔天。肘臂下有符。
頂門上具眼。奮喝散白雲底意氣。
操打破虛空底鉗鎚。
一歸錦官兩住雄剎。
闢開荊棘路。坐斷是非關。
接物利生光揚佛日。
臨岐一著擺撥便行。
絕後光前頭正尾正。
如今既到這裏。可謂世緣畢備。
末後慇懃截斷。路頭一堆猛火。
大眾且道。畢竟向什麼處去。
舉火炬云。烈焰亘天留不得。
當空寶月鎮長圓。
other:: 
## 為亡僧下火
為亡僧下火 ^810c15

五蘊山頭涅槃路。
四方八面沒遮襴。
通身盡是金剛眼。
一粒靈丹火裏燃。
圓悟佛果禪師語錄卷第二十
 ^810c27
