挾註波羅蜜多心經
jing:: 
般若波羅蜜多心經觀自在菩薩行深般若波羅蜜多時照見五蘊皆空
〔照見者思惟也。□□□□□□□□□□□聚也菩薩觀此五□□□□□□□□□□□〕
度一切苦厄〔度者越過也一切苦□□□□□□□□□□□眾生執迷招此患□□□□□□□□□□□□〕
舍利子〔問答人也位齊十聖□□通名舍利故云舍□□□〕
色不異空空不異色〔色者有也空者無也色無□□□□□空無色外之空故云不□□□□□□〕
色即是空空即是色受想行識亦復如是舍利子是諸法空相不生不滅不垢不淨不增不減
〔諸法空體非染淨檢減之所遷動故云不也〕。
是故空中無色受想行識〔重明五蘊空也〕。
無眼耳鼻舌身意〔初明六根空也〕。
無色聲香味觸法〔次明六塵空也〕。
無眼界乃至無意識界〔後明六識空也〕。
無無明亦無無明盡。
乃至無老死亦無老死盡。
無苦集滅道〔四諦假立無所執取〕。
無智亦無得以無所得故菩提薩埵依般若波羅蜜多〔菩薩證聖之時。
以智惠觀察萬法俱空。
無心念喜動之所鉤礙也〕故心無罣礙無罣礙故無有恐怖遠離顛倒夢想
〔菩薩具生空智無有恐怖具法空智無夢想顛倒〕
究竟涅槃〔畢竟滅法無所得〕三世諸佛依般若波羅蜜多〔三世者過去未來現在。
所證菩提皆依妙惠也〕故得阿耨多羅三藐三菩提故知般若波羅蜜多是大神呪是大明呪是無等等呪能除一切苦真實不虛故說般若波羅蜜多呪
〔菩薩讚說般若勸令修習〕即說呪曰。 ^169b6

羯諦羯諦　波羅羯諦　波羅僧羯諦　菩提莎婆訶〔菩薩誦持此呪。
若晝若夜。所在之處。
十方善神常來守護一切魔鬼不敢親近故。
名持呪不護也〕 ^169c9

般若波羅蜜多心經
 ^169c11
