請觀世音菩薩消伏毒害陀羅尼三昧儀〔金光明最勝懺儀同〕
other:: 宋東山沙門遵式始於天台國清集於四明大靁山蘭若再治
other:: 
#  1 敘緣起
敘緣起第一
此文再治凡四因緣。
一者為國清始集之日。
正欲於靈墟自修。
既迫所期遽取成就。
其間事理文句錯雜。
廣略未允一往難曉。
依百錄題請觀音懺法是也。
今之再治務本有在。
命用經題以異眾製及所治本。
二者為國清集。多潤色之語並削去之。
悉用經疏止觀等言。
既援據有在。俾後之人增長正信。
三者近得國清所集。
晚學狂簡於懺願文後。
更添法華懺文中四悔并音切梵字。
又見一本刪去諸儀及觀慧等文。
直寫佛位并懺願而已。
題云觀音禮文。又一本應是耄年書寫。
全行脫落麁注不分。
却於行間私安注字。
意欲區別傷此等人。
好而不習輒便去取。
毀甘露門殃累非淺。
今用再治為遠諸過。
四者盡取觀慧諸文安於事後。
令運念周備。免使行人時有虛擲。
應知大乘三種懺悔必以理觀為主。
止觀云。觀慧之本不可闕也。
輔行釋云。若無觀慧乃成無益苦行故也。
禪波羅蜜云。一切大乘經中明懺悔法。
悉以此觀為主。若離此觀。
則不得名大乘方等懺也。
補助儀云。夫禮懺法。
世雖同斆事儀。運想多不周旋。
或粗讀懺文半不通利。
或推力前拒理觀一。
無斆精進之風闕入門之緒。
故言勤修苦行非涅槃因。
吾祖大醫明誡斯在。
上四意擬四悉檀。
敘因緣竟。
other:: 
#  2 明正意
明正意第二 ^968a14

請觀音疏。依舊人約十意明方法。
一嚴淨道場二作禮。
三燒香散華四繫念數息。
五具楊枝淨水六請三寶。
七誦呪八披陳。九禮拜十坐禪。
疏但釋經不暇細出方法。
故且依舊列而已。
百錄既正明事儀。
其意少別舊家。五具楊枝六始請聖。
百錄依經請後楊枝。
舊家十坐禪。百錄移為誦經。
便將第四數息為禪。
舊坐則重而闕唱誦。
故今數雖十專依百錄為準。
然此十意。各具事理皆通感應。
俱遍三業。悉淨三障咸會三德。
解脫要道一何坦然。
故約事即今十科事行。
約理惟二。一順陀羅尼中道正觀。
二歷事修觀。此之事理必藉三業。
三業成機理無不應。
應即業淨業淨即障除。
障除即會德。會德即無事理亦無感應。
一切寂然誰論十意。
問嚴淨道場始能置辦。
通具事理可爾。云何便論感應乃至會德。
答十意約別。不無方便正修之異。
今約通論。既許具事理。
何疑感應等耶。況復凡云請聖。
皆約三義。一標心二行三證。
且置辦道場觸類標心擬求何事。
三業行淨非時尚感況道場乎。
歷事觀理義同於證。
三請意足豈無應耶。
道場尚爾餘九可知。
更為引經通證十意。
感應等者。經云汝今應當五體投地。
燒香散華繫念數息。
為眾生故當請彼佛及二菩薩。
說是語時。佛及菩薩俱到此國。
此乃牟尼纔示設請之法。
都未修行。但云說此語時佛等早降。
自非三請之力安致於斯。
投地證二番作禮。
餘證請等三意。又國人面授楊枝淨水。
此證道場及第六意。
三呪皆云現前見佛。
證誦呪意。處處破障見佛文。
證披陳意。得聞此經受持讀誦等。
即超越無量無數阿僧祇劫生死之罪。
證唱誦意。十意整足感應炳然。
行者思之。首尾十意既勞三業。
勿使唐喪。常悲灑血韋提扣頭。
此亦今初二意感應之明證。
餘可例知。云何凡置道場猥同俗務。
反招罪累滅障良難。
此如輔行記所訶。
至於正修。須心通廣遠事理明白。
自或未達當詢解者。
書云自用者小弗詢勿庸。
十意今當說。
other:: 
##  1 莊嚴道場
第一莊嚴道場 ^968b11

百錄云。當嚴飾道場。
香泥塗地。懸諸旛蓋。
安置佛像南向觀音像別東向。
止觀云。於淨處道場。
請彌陀像觀音勢至像。
安於西方設楊杖淨水。
若便利左右以灰塗身。
澡浴清淨著新淨衣。
百錄云行者十人已還。
當西向席地。地若卑濕置低脚床。
當日日盡力供養。
若不能辦初日不可無施。
輔行云。雖身口精誠須假以福助。
日日為者彌為增上。
恐力不逮聽從初日。
必先課已資財利伸傾竭。
百錄按大悲經三七日。
控此經七七日。悉用齋日建首。
other:: 
##  2 作禮法
第二作禮法 ^968c21

百錄云。各執香爐一心一意。
向彼西方五體投地。
使明了音聲者唱。
輔行云。五體投地。
理須雙膝前詣雙肘續施。
後方額扣肝膽委地。
想佛足下施手承足如對目前。
疏云大聖常欲濟拔為無瘡之者。
毒不能入故令三業為機。 ^969a16

一心頂禮本師釋迦牟尼世尊。 ^969b2

一心頂禮西方無量壽世尊。 ^969b3

一心頂禮過去七佛世尊。 ^969b4

一心頂禮十方一切諸佛世尊。 ^969b5

一心頂禮消伏毒害陀羅尼破惡業障陀羅尼六字章句陀羅尼。 ^969b6

一心頂禮十方一切尊法。 ^969b8

一心頂禮觀世音菩薩摩訶薩。 ^969b9

一心頂禮大勢至菩薩摩訶薩。 ^969b10

一心頂禮十方一切菩薩摩訶薩。 ^969b11

一心頂禮舍利弗等聲聞緣覺賢聖僧。 ^969b12

　。
other:: 
##  3 燒香散華
第三燒香散華 ^969b13

止觀云燒香運念三業供養。
輔行云三業供養者。
身翹跪口宣唱意運想。
百錄云禮竟燒香散華而作是言。 ^969b18

是諸眾等。各各胡跪。
嚴持香華。如法供養。
供養十方。法界三寶。 ^969b21

　。 ^969b23

願此香華雲。遍滿十方界。
供養一切佛。尊法諸菩薩。
無量聲聞眾。以起光明臺。
過於無邊界。無邊佛土中。
受用作佛事。普熏諸眾生。
皆發菩提心。 ^969b27

。
other:: 
##  4 繫念數息
第四繫念數息 ^969c3

百錄云。當向西方結跏趺坐。
繫念數息令心不散。
勿數風喘氣。為眾生故經十念頃。
疏云十息為一念。
凡百息為十念。禪波羅蜜云。
初至繩床令坐安穩。
若半加以左脚置右髀上。
牽來近身。令脚指與左右髀齊。
若全加即上下右脚置左髀。
次左掌置右掌上。
頓置左髀近身當心而安。
正身端直令鼻與臍相對。
平面正住閉口。脣齒纔相拄著舉舌向齶。
閉眼纔令斷外光而已。
息者。有聲曰風。結滯曰喘。
不結曰結。不聲不結不麁不澁不滑。
出入綿綿若存若亡。
資神安隱曰息。守風散喘滯氣勢息定。
百錄云。成十念已次念十方佛。
七佛世尊色身。實相妙身猶如虛空。
又當慈念一切眾生。
作此念時如一上禪。
久運念已安詳徐覺。
other:: 
##  5 召請
第五召請 ^969c9

疏云。請有三義。一為自請。
二為他請。三護正法請。
自請如斯那。為他如月蓋。
護法如七言偈。自請是攝善法戒。
為他是攝眾生戒。
護法是攝正法戒。
得意者三秖是一。
欲使自身戒定慧明淨。
即是攝善法。以己利他即攝眾生。
心佛及眾生是三無差別。
今逐行者傍正。或自為正餘為傍。
乃至護法亦爾。自請復有三。
延請祈請願請。為他護法亦此三也。
延即屈伸俯仰延致之義對身業。
如五體投地是也。
祈即發口干求即口業。
如四行偈是也。願即要心處所。
即繫念是也。然別對雖爾通則必具。
三業合行宜在得意。
今義當延請。百錄云。
令一人裝香火。各各互跪召請。
輔行云。互跪之儀。
三處翹聳。曲身合掌。
目注金容。近代澆醨。
都無跪相。慢幢未折。
業海難傾。尚縱穢軀。
安期大道。視斯明誡。
切在勤拳。請云。 ^970a9

一心奉請南無本師釋迦牟尼世尊。 ^970a26

諸本懺法。於奉請後說偈讚佛。
惟此懺無讚歎文。
今依三請觀音經。
錄偈就刊于此。
　　大悲大名稱　吉祥安樂人
　　常說吉祥句　救濟極苦者
　　眾生若聞名　離苦得解脫
　　亦遊戲地獄　大悲代受苦
　　或處畜生中　化作畜生形
　　教以大智慧　令發無上心
　　或處阿修羅　軟言調伏心
　　令除憍慢習　疾至無為岸
　　現身作餓鬼　手出香色乳
　　飢渴逼切者　施令得飽滿
　　大慈大悲心　遊戲於五道
　　常以善習慧　無上勝方便
　　普教一切眾　令離生死苦
　　常得安樂處　到大涅槃岸 ^970b2

〔讚歎已隨意陳情〕。
other:: 
##  6 具楊枝淨水
第六具楊枝淨水 ^970b18

經云。爾時毘舍離人即具楊枝淨水。
授與觀世音菩薩。
止觀但云設楊枝等不言授與。
今依經令行人跪授。
唱云。 ^970b20

我今已具　楊枝淨水　唯願大悲　哀憐攝受
other:: 
##  7 誦三呪
第七誦三呪 ^970b23

行人先知云何呪義。
疏云。呪名呪願如螟蛉法。
亦名呪術。此術法盡與十種行人。
毒害相應密能消伏。 ^970c2

又云。此呪即實相正觀為體。
非空非有遮二邊惡業。
持中道正善具足三德。
不縱不橫諸佛祕要不可思議。
又云。靈智寂照法身為體。
感應為宗。救厄拔苦為用。
歷四教十法界消除三障。
當知此呪神用廣遠。
止觀云。消伏毒害陀羅尼能破報障。
毘舍離人平復如本。
破惡業陀羅尼能破業障。
破梵行人蕩除糞穢令得清淨。
六字章句陀羅尼能破煩惱障。
淨於三毒根成佛道無疑。
疏以初呪破煩惱。
六字破報。各有經證。
蓋三呪各能破於三障故。
互論皆得。既略知梗概。
當自籌計。於十種人中投心何位。
欲消何障欲期何事。
又消障應從重者對治。
重者若滅輕者隨去。
決起精進不得自疑。
三世諸佛真實法印豈虛也哉。
將欲誦呪。先互跪合掌一心一意。
三稱三寶及觀世音名〔疏云。
三稱三寶表除三障。
應令眾聲起伏同時。
勿使喧亂惑心〕。 ^970c6

南無佛南無法南無僧。
南無觀世音菩薩摩訶薩。
大慈大名稱救護苦厄者〔三稱竟復唱云〕。
　　願救我苦厄　大悲覆一切
　　普放淨光明　滅除癡闇瞑
　　為免毒害苦　煩惱及眾病
　　必來至我所　施我大安樂
　　我今稽首禮　聞名救厄者
　　我今自歸依　世間慈悲父
　　唯願必定來　免我三毒苦
　　施我今世樂　及與大涅槃 ^970c22

。 ^971a3

白佛言世尊。如是神呪必定吉祥。
乃是過去現在未來十方諸佛。
大慈大悲陀羅尼印。
聞此呪者眾苦永盡。
常得安樂遠離八難。
得念佛定現前見佛。
我今當說十方諸佛救護眾生神呪。 ^971a8

多耶他　嗚呼膩　摸呼膩　鬪婆膩　耽婆膩　安荼詈　盤荼詈　首埤帝　般般荼囉囉　婆私膩　多絰他　伊梨　寐梨　鞮首梨　迦婆梨　佉鞮端耆　旃陀梨摩蹬耆　勒叉勒叉　薩婆薩埵　薩婆婆　耶啤娑訶　多荼咃　伽帝伽帝　膩伽帝　脩留毘　脩留毘　勒叉勒叉　薩婆薩埵　薩婆婆耶啤　娑訶
〔或三或七遍結經云〕 ^971a13

白佛言世尊。如此神呪。
乃是十方三世無量諸佛之所宣說。
誦持此呪者。常為諸佛諸大菩薩之所護持。
免離怖畏刀杖毒害。
及與疾病令得無患。
說是語時。毘舍離人平復如本〔起　拜已復跪下去例然〕。 ^971a21

次誦破惡業障陀羅尼。 ^971a26

爾時世尊憐愍眾生覆護一切。
重請觀世音菩薩。
說消伏毒害呪。爾時觀世音菩薩。
大悲熏心承佛神力。
而說破惡業消伏毒害陀羅尼呪。 ^971a27

南無佛陀南無達摩南無僧伽。
南無觀世音菩提薩埵摩訶薩埵大慈大悲。
唯願愍我救護苦惱。
亦救一切怖畏眾生令得大護。 ^971b3

怛絰他　陀呼膩　摸呼膩　鬪婆膩　耽婆膩　阿婆熙　摸呼脂　分荼梨　槃荼梨　輸鞞帝　般荼囉　婆私膩　休樓休樓　分荼利　兜樓　兜樓　般荼梨　周樓周樓　膩般荼梨　豆富豆富　般荼囉婆私膩　矧墀　躎墀　膩躎墀　薩婆阿婆耶羯多　薩婆咺婆　娑陀伽　阿婆耶卑　離陀　閉殿　娑訶 ^971b6

一切怖畏一切毒害。
一切惡鬼虎狼師子。
聞此呪時。口即閉塞不能為害。
破梵行人作十惡業。
聞此呪時。蕩除糞穢還得清淨。
設有業障濁惡不善。
稱觀世音菩薩誦持此呪。
即破業障現前見佛。 ^971b14

次誦六字章句陀羅尼　南無佛　南無法　南無僧　南無釋迦牟尼佛　南無觀世音菩薩摩訶薩　我今當誦大吉祥六字章句救苦神呪 ^971b19

多絰他　安陀詈　般陀詈　枳由詈　檀陀詈　羶陀詈　底耶婆陀　耶賒婆陀　頗羅膩祇毘質雌　難多詈　婆伽詈　阿盧禰　薄鳩詈　摸鳩隷　兜毘隸　娑訶 ^971b23

爾時世尊說是神呪已。
告阿難言。若善男子善女人四部弟子。
得聞觀世音菩薩名號。
并受持讀誦六字章句。
若行曠野。迷失道徑。
誦此呪故。觀世音菩薩大悲熏心化為人像。
示其道路令得安隱。
乃至獲大善利消伏毒害。
今世後世不吉祥事。
永盡無餘。持戒精進念定總持皆悉足具。
other:: 
##  8 披陳懺悔
第八披陳懺悔 ^971b27

呪竟。當自憶念先罪起大怖畏。
未有惡業不招苦報。
禪門云。行者思惟。
若戒不清淨決須懺悔。
是故經云。佛法之中有二健兒。
一性不作惡。二作已能悔。
今造過知悔名健人也。
夫懺名懺謝三寶及一切眾生。
悔名慚愧改過求哀。
我今此罪若得滅者。
於將來時寧失身命終不更犯。
如比丘白佛。我寧抱是熾然大火。
終不敢毀犯淨戒〔此下語出法華三昧〕復憶無始所造乃至今生業性雖空果報不失。
顛倒因緣起諸重罪。
流淚悲泣口宣懺悔。 ^971c6

普為法界眾生悉願。
斷除三障歸命懺悔。 ^971c18

至心懺悔比丘〔某甲〕稽首。
歸命十方三世三寶。
本師釋迦牟尼佛等。
上所奉請諸佛賢聖。
大悲觀世音菩薩。
憐愍覆護受我奉請。
顯現道場受我懺悔。
比丘〔某甲〕等。為法界沈淪苦趣一切眾生。
發菩提心行菩薩道。
但以三業六根多諸罪累三障厚重。
菩提行願不得現前。
不能自利利人深自剋責。
今日奉請諸佛賢聖。
大悲觀世音菩薩摩訶薩等。
懺悔過去今生及未來世。
一切惡業三業六根。
三障三毒自有身來。
流浪六道處處受形。
內無慧眼外近惡人。
開放逸門造生死業。
枝條華葉遍滿三界。
二十五有無不受生。
輪環無際相續無窮。
偶得人身犯諸重戒。
一切諸犯輕重篇聚。
多有毀犯違逆十方。
三世諸佛清淨妙戒。
若不懺悔當墮阿鼻大地獄中。
畜生餓鬼阿修羅道。
天上人間受無量苦。
輪迴六道無解脫期。
今日嚴淨道場。誠心懺悔不敢覆藏。
唯願尊者觀世音菩薩摩訶薩。
顯現道場放勝光明。
照觸身心令得清淨。
一一戒根還得如故。
興隆三寶起護法心起護戒心起四攝心。
起慈忍心心如金剛。
願不更犯已犯之罪。
與法界眾生俱同懺悔。
盡未來際常得修習菩提行願。
生生常處淨佛國土。
三障永除絕三惡道。
永離眾苦成無上道。
虛空有盡我願無窮。
法性有邊願心無極。
盡入如來願性海中。
other:: 
##  9 禮拜
第九禮拜 ^971c24

百錄云。一心禮上所請三寶〔禮拜事儀理觀。
并運念偈等並如前〕禮竟如法行道。
或三或七旋遶時口稱。 ^972a23

南無佛　南無法　南無僧　南無本師釋迦牟尼佛　南無無量壽佛　南無過去七佛　南無十方諸佛　南無觀世音菩薩　南無大勢至菩薩　南無十方一切菩薩摩訶薩 ^972a25

。 ^972a29

自歸於佛當願眾生。
體解大道發無上心。 ^972b2

自歸於法當願眾生。
深入經藏智慧如海。 ^972b4

自歸於僧當願眾生。
統理大眾一切無礙和南聖眾〔作禮〕。
other:: 
##  10 第十誦經
第十誦經 ^972b6

百錄云。令一人登高座。
唱誦請觀音經百錄云。
午前初夜施上方法。
餘坐禪禮佛依常法。
是為一日一夜規矩。
至第二乃至七七日亦復如是。
輔行云。餘謂四時。
必依常儀不可廢也。
正意竟。
other:: 
#  3 勸修
勸修第三 ^972b9

止觀問曰。上三三昧皆有勸修。
此何獨無。答六蔽非道為解脫道。
若更勸修失旨逾甚。
今何特違止觀而立勸修也。
然隨自意凡約四法論修。
何妨勸善乎。彼不勸之旨已在答文。
今別約依經方法。
經中佛自勸修。豈關人情。
經云。此陀羅尼名灌頂章句。
無上梵行必定吉祥大功德海。
眾生聞者獲大善利。
應當闇誦〔疏指此為勸修也〕。
一經備揚大悲施無畏者。
念佛三昧功德寶幢。
欲得現身見觀世音。
欲見釋迦無比色像。
欲於毛端見無數佛。
欲於現身見八十億諸佛皆來授手。
為得大悲無畏功德。
乃至現身發無忘旋陀羅尼。
一切善願皆得成就。
後生佛前長與苦別。
如是稱善令受持此呪。
滅三障者。毘舍離人六根重病即得平復。
饑饉王難惡獸盜賊。
牢獄枷杻羅剎毒藥。
刀劍生難四百四病。
一時不起〔報也〕破梵行人作十惡業。
聞此呪時蕩除糞穢還得清淨。
過去業緣現造眾惡。
惡業惡行不善惡聚。
極重惡業斯那比丘。
往昔惡行殺生無量。
皆得消滅〔業也〕斷除三毒根成佛道無疑。
大火從四面來焚燒己身。
龍王降雨。設火焚身節節疼痛。
三誦此呪即得除愈。
不被繫縛。長貪欲瞋恚愚癡三毒等畏。
譬如猛風吹去重雲。
即得消伏〔煩惱也〕失國亡妻冤憎會苦。
三塗八難皆得解脫。
稱歎無盡。又偈云。
一切惡人惡口者。
違逆此呪起不善。
現身白癩膿血流。
後墮地獄長夜苦。
是故應當慈心護。
受持讀誦灌頂句。
地獄清淨如蓮華。
餓鬼破碎無八難。
蓮華化生為父母。
心淨柔軟無塵垢。
嗚呼諸佛慈音如此。
稱讚誠實不虛。願再讀再思勇發道意。
少切大報。當須一一約十種行人乃至等覺。
生善滅惡明經力用。
廣如經說。略勸修竟。
已上擬經三分。歸向流布偈。
　　十方大悲海　佛法賢聖僧
　　護世觀世音　能施無畏者
　　我集吉祥句　利益初心人
　　唯願賜所加　在所常流布
請觀世音菩薩消伏毒害陀羅尼三昧儀
 ^972b18
