佛說延壽命經
jing:: 
爾時世尊。在娑羅雙樹間。
臨般涅槃。有四眾。
比丘比丘尼優婆塞優婆夷等。
皆來集會□□□□□□□延壽。
#CB01386;跪合掌。
前白佛言。世尊我等四眾皆來集會。
奉請如來。莫入涅槃。
唯願如來哀受我等勸請。
令住一劫。莫入涅槃。 ^1404a29

爾時世尊告延壽菩薩。
汝等諦聽。吾當為汝分別□□□□□□已來經今四十九年。
教化眾生。上至飛鳥。
下至蟻子。蠢動含識有形無形。
四足兩足多足無足。
胎卵濕化。如是眾生盡令遇善知識而登正覺。
與我□□□。今欲入涅槃。
本為波旬所請。波旬□我言。
瞿曇三界眾生盡受生死。
瞿曇今日若住一劫。
違我本願。爾時我受波旬所請。
而入涅槃。我違波旬。
豈是諸佛。延壽菩薩白佛言。
世尊波旬外□生壽□□諸佛涅槃。
擬為三界之主。一切眾生盡入魔網。
無有休息。從生死至生死。
從煩惱至煩惱。常與魔為眷屬。
不遇正法。又死入地獄。
千劫萬劫常無光明。
刀輪□□銅蛇鐵狗。
牛頭獄卒手如鋒刀利如霜雪。
終朝竟日共相撮挽。
恐怖無極。無處藏隱。
不聞父母三寶名字。
一日之中千生萬死生。
從地獄出復受種種諸惡□生身。
或作駱駝身。或生驢中身。
常負重常因饑渴。
若生人中貧窮下賤。
為人所使。衣不蓋形。
食不充口。或有富貴而無男女。
或有貧窮而多子息。
或有眾生惡□在床痿黃困篤篤。
連年累月形消肉盡。
惡瘡膿血遍體常流。
人所惡賤。或受盲聾瘖瘂。
或百歲不死受苦。
或三十富貴早亡。
如是橫羅其殃。並入魔網。
唯願如來令住一劫。
莫受波旬所請。 ^1404b6

佛告延壽菩薩。善男子。
我滅度後若有眾生。
受如是種種惡報。
但造延壽經一百卷乃至一卷。
兩卷譬如一人有力不如十人之力。
十人之力不如百人。
若造延壽經亦復如是。
但造此經散轉與人受持讀誦。
我當救護。譬如慈母生一子。
子若得病慈母亦病。
子若得愈慈母亦愈。
若善男子。一切眾生皆是吾子。
善願之者吾當舒金色。
譬以摩其頂隨其本願無不獲果。
爾時延壽菩薩以偈讚曰。
　　世尊具相真金色　八十種好悉莊嚴
　　四十九年大慈父　波旬無故請涅槃
　　寂滅如空不可見　定知三界永無生
　　佛法滅定起災殃　魔王毒心競相向
　　一切聲聞及菩薩　一切人民四部眾
　　法河涸竭法幢摧　法山崩倒法舡沒
　　八國諸王皆自撲　血汗流淚如暴雨
　　何期大師入涅槃　我等凡夫更久住
　　聲聞緣覺稱善哉　一切眾生失依附 ^1404c2

爾時眾中有大菩薩。
名曰普淨。問延壽菩薩。
如來今日入涅槃。
將何付囑惡趣眾生。
令命長壽。莫似如來三界第一。
而不住一劫。 ^1404c20

爾時延壽白言。普淨菩薩。
佛滅度後令寫延壽經一百卷。
散與眾生。而共轉讀。
短命眾生令得長壽。
如來大慈舒金色臂為摩頂受記。
如來當自覆護。爾時普淨讚言。
善哉善哉。承如是言。
必非虛偽。信受奉行。
佛說延壽命經一卷
 ^1404c23
