
jing:: 三種悉地破地獄轉業障出三界祕密陀羅尼法
translator:: 中天竺國三藏善無畏奉　詔譯
瑜伽事法約有千條，略述少分，口開舌舉震法界宮，
蓮華藏世界如來出定，即以摧破地獄、
轉業障、出三界。當知如法布字，人主頂戴手冠中，
萬國清泰；節度觀察，旗旌上書寫真言，四方晏靜。
專城太守鎮遏，總或鼓角上題字嚴警、
鼓音遠聞，妖氣清熾盛布千里，苗稼洪潤人無災疫，
地土神祇風恬雨順，念誦加持，戰鼓上書，
賊軍自降，一人不損，名金剛鼓。
　　稽首毘盧遮那佛，開敷淨眼如蓮花，
　　三界調御天人師，大菩提心救世者，
　　深妙真言加持法，流入無生阿字門，
　　白毫無相正遍知，圓滿恒照如日月。
　　身口意業成三密，三密即成應化法，
　　五輪五智是五分，五分盡攝法界輪，
　　阿閦寶生救世者，彌陀成就不空王，
　　成於悉地吉祥輪，傳斯妙法化諸有。
　　慈心自在降三世，金剛薩埵不動尊，
　　無違誓願應時期，瑜伽事畢還金剎。 ^909b17

佛言：「^mc-CFC5阿字金剛部主肝。
阿字即是大日如來理法身，本性清淨極理畢竟不可得空金剛地輪種子，
金剛部曼荼羅也。
若約名色者，地是色法，五陰中識陰心持地，其種子不淨。
凡五臟者是色法也。
五陰中識陰心發故，約名色，地是色法也。
今肝主魂，魂神氣為東及木，木是色空也。
木主春其色青，青色從木生，木從水生，
肝從青氣及腎生，其形如立蓮花葉，其中間著 #CB03460;珠，
#CB03460;肉在胸左也。
肝出為眼主筋，筋窮為爪也。
今以五字門主五臟六腑故，內外交雜明此而已。
又酸味多入肝，增肝損脾。
若脾中無魂，多惛惛肺，害肝成病，若如金剋木。
肺強肝弱，當止心於肺，以青氣攝取白氣，
肝病則差，青氣著也。 ^909c7

「^mc-A660鑁字蓮花部主肺，鑁字是縛字第十一轉，
尾字是第三轉也，轉釋阿字義也，即大日如來智海水大轉輪種子。
神通自在之法名智法身，亦名報身，是即蓮花部曼荼羅也。
肺臟主魄，魄形體也。
其形如花，主鼻，為西方金。
金主秋，其色白。白色從風生，風從地陽氣生。
五陰中想陰心持風，想心從識生，識心從過去行生，
過去行從無明生，無明從妄想生，妄想還從妄想生，輪迴十二因緣也。
肺從白氣及脾生，辛味多入肺，增肺損肝。
若肺中無魄，恐怖癲病。
心害肺成病，若如火剋金。
心強肺弱，當止心於心，以白氣攝取赤氣，
肺病則差，白氣者字也。 ^909c20

「^mc-A648藍字，寶部，主心。
藍字是大日如來心地種火大種子，三世諸佛室宅，
焚燒一切眾生無始無明塵垢妄執，出生菩提心牙種，
轉釋阿字義也，即是應化身如來，實是智法身火生曼荼羅也。
心主神，其形如鳥，為南方火。
火主夏，其色赤。赤色從火生，火從木生。
五陰中受陰心持火，受心從想心生，又心從赤氣及肝生。
心出為舌，主血，血窮為乳，又主耳，轉鼻喉鼻梁額頤等。
苦味多入心，增心損肺。
若心中無神，多忘失前後。
腎害心成病，若如水剋火。
腎強心弱，當止心於腎，以赤氣攝取黑氣，
心病則差，赤氣者字也。 ^910a8

「^mc-A6B2唅字，羯磨部，主腎，吽字即賀字轉也，
即是大日如來常住壽量風大種子，三解脫門、
三際不可得義，法身大力曼荼羅也。
風則想陰心所持也。
五藏者，肝、肺、心、脾、腎也。
胃者，六腑一名也。
胃此肚，穀是脾腑。
五臟六腑之海，水穀皆入胃，五臟六腑皆稟於胃，
五味各走流，其嘉淡味入胃，故腎稟胃也。
腎在臍腰下，左名腎，右名命門。
腎敷心腹〔胃也、腎也〕，寢寫水精也。
腎主志，為北方及水。
水主冬，其色黑，五陰中行陰心持水，行心從受心生，
受心從想生，腎從黑氣及肺生，主耳。
腎出為骨，主髓，髓窮為耳乳，骨窮為齒。
鹹味多入腎，增腎損心。
若腎中無志，多悲哭。
脾害腎成病，若如土剋水。
脾強腎弱，當止心於脾，以黑氣攝取黃氣，腎病則差。
黑氣者字也。 ^910a19

「^mc-A456欠字，虛空部，主脾。
^mc-A456字則大日如來無見頂相五佛所證大空智處寂滅真如理智，
十方三世諸佛所證菩提道場殊勝曼荼羅也。
脾主意，為中央及土。
土主季夏，其色黃也。
黃色從地生，地從火生，如前說五陰中識陰心持地。
或為木臟，木青是空也。
脾從黃氣及心生，主口，為志。
甘味多入脾，增脾損腎。
若脾中無意，多迴惑。
肝害脾成病，若如木剋土。
肝強脾弱，當止心於肝，以黃氣攝取青氣，脾病則差也。
黃氣者字也，五臟如蓮花靡向下也。 ^910b5

「內五臟、外五行，出成形體，此則名也。
色即四大五根，名即想行等四陰心也。
即是日月、五星、十二宮、二十八宿，成人之體也。
山海大地，從阿字出；江河流，從鑁字出；
金玉珍寶日月星辰火珠光明，從藍字成；
五穀菓眾花開敷，因含字結也。
界香美人天長養顏色滋味、端正相貌福德富貴，從欠字莊嚴。
^mc-CFC5阿字是東方阿閦如來，^mc-A660鑁字西方阿彌陀如來，
^mc-A648藍字是南方寶生如來，^mc-A6B2唅字北方不空成就如來，
^mc-A456欠字是上方毘盧遮那大日如來也。」 ^910b15

阿字意甚深空寂之體，取之不可取、捨之不可捨，法之母大灌頂阿字是也。
阿字是難信之法，小乘律師特勿令見，
此本五部梵本四十萬言，出《毘盧遮那經》、
《金剛頂經》，採集要妙最上福田唯此五字真言。
誦者所獲功德，不可比量、不可思議、不可說也。
金剛頂經五部真言，受持讀誦觀照理性，
令人獲福，骨堅體健，永無災障及諸病苦攝養長壽。
此五字門是五智髻珠、五佛肝心，十方三世諸佛能寂智母、
一切眾生養育父母、十方法界庫藏也。
能為三世惡魔怨戰獲得三世勝利故，
如鉀鎧鉾楯弓箭器杖，是故三世諸佛菩薩沒在是中、出生是中。
牙是種子也。疏又此瑜伽之座，其黃金剛方輪，即是金剛座也。 ^910b26

 [fg_../figures/T/T18p0910_01.gif]阿，
金剛地部，一阿字作地觀金剛座觀。 ^910c11

 [fg_../figures/T/T18p0910_02.gif]鑁，
金剛水部，二鑁字作水觀、蓮花觀。 ^910c12

 [fg_../figures/T/T18p0910_03.gif]藍，
金剛火部，三藍字作日觀也。 ^910c13

 [fg_../figures/T/T18p0910_04.gif]唅，
金剛風部，四唅字作月觀。 ^910c14

 [fg_../figures/T/T18p0910_05.gif]欠，
金剛空部，五欠字作空觀。 ^910c15

 [fg_../figures/T/T18p0910_06.gif]如來體性無生觀。 ^910c16

右五部真言，是一切如來無生甘露之珍漿，醍醐佛性之妙藥也。
一字入五臟萬病不生，況修日觀月觀，即時證得佛身空寂。
阿、鑁、覽、唅、欠，右上五字法身真言，若日誦一遍、
或七遍、或二十一遍、或四十九遍者，校量功德一遍福，
如轉藏經一百萬遍〔藏經者一切經也〕，
何況禪寂坐入定門，從阿字觀諦審分明，
如日照空，即是了觀佛性，所獲福無有比量。
祕藏文句實不思議，只恐聲聞法師、小乘持律者，生疑不信反益其罪。
譬如王有稚子偏最憐念，庫藏珍寶傾竭不惜，
唯不與干將、鏌鎁，恐不解用故傷其體。
是故如來密傳大菩薩，不與聲聞劣慧。 ^910c17

馱盧麼陀都，法身如來，真實也。
從腋至頂為上，從臍至腋為中，從足至臍為下，於真言中當應分別三種成就也。 ^911a2

下品悉地：阿、羅、波、左、那，是名出悉地，能生根莖遍滿四方，
誦一遍如轉藏經一百遍，即入如來一切法平等，
一切文字亦皆平等，速得成就摩訶般若。
誦兩遍除滅億劫生死重罪，文殊普賢隨逐、
四眾圍繞如備，是慈無畏護法善神在其人前。
若誦三遍三昧現前，若誦四遍總持不忘，若誦五遍速成無上菩提也。 ^911a5

中品悉地：阿、尾、羅、吽、欠，是名入悉地，能生枝葉遍滿四方，
光明光耀入佛法界，名入悉地。
若誦一遍如轉藏經一千遍。 ^911a13

上品悉地：阿、鑁、 #CB00771;、
唅、欠，是名祕密悉地，亦名成就悉地，亦名蘇悉地，蘇悉地者遍法界也。
成就佛果證大菩提，法界祕言光明遍滿，
唯佛與佛能入此門，緣覺聲聞不能照，此亦名祕密悉地。
若誦一遍，當如轉藏經一百萬遍。 ^911a17

出悉地從足至腰，入悉地從臍至心，祕密悉地從心至頂。
如是三悉地，出悉地化身成就，入悉地報身成就，
祕密悉地蘇悉地法身成就，實是三種常身、正法之藏。
法身遮那具足之體，五部三部真實之源，是故稽首禮毘盧遮那佛。
此三五字即十五字，即十五種金剛三昧，
一字即十五字、十五字即一字，一字即五字、
五字即一字，逆順旋轉初後不二。
今八門中該攝萬法，一字中攝一切字、
一切字中攝一字，以一字釋一切字、以一切字釋一字，
以一字成立一切字、以一切字成立一字，
以一字破一切字、以一切字破一字，義即是順一遍、
逆一遍，次順旋轉四遍、次逆旋轉四遍，利益十方界一切眾生皆成佛義也。 ^911a22

凡人汗栗馱心〔此云真實心〕形，猶如蓮花合而未敷之像，
有筋脈約之以成八分，男子上向、女人下向。
觀此蓮花令其開敷為八葉白蓮花，此臺上觀阿字作金剛色。
復阿字如方黃壇，身在其中，從阿字出羅字，
燒身悉成灰已，此灰中生縛字其色純白，
從此出生阿、鑁、囕、唅、欠五輪字，而即從腰下至頂上安立身五處，
謂淨菩提心。以此五字門為緣生大悲根，
佛娑羅樹王增長，彌布滿於法界。
然一切法，即由此五字門，本不生、離言說、
自性淨、無因緣、如虛空也。
為八葉位，從臍至心為金剛臺〔海中立莖〕，
臍為大海，從臍已下此地居諸尊位，在海岸邊也。
謂從諸佛大悲海而生金剛智，從金剛智出生一切佛會也。
於此心八葉花臺上而觀阿字，從此字出無量光，
從心中四散而合為光鬘，猶如花鬘，普遍一切佛剎，此光從頂至足周匝環繞行者之身也。
復觀暗字在頂上，轉成中胎藏，從此字生三重光焰，
一重光遍繞咽上，從咽至頂相，隨所照及之處，
諸尊隨現，成第一院曼荼羅；次一重光遍遶心上，
從臍以上至咽，諸尊隨現，成第二重曼荼羅；
次一重光遍繞臍上，從臍以下，諸尊隨現，
成第三重曼荼羅，即是世間天院也。
諸尊形色相好各各差別，宛然具足自身中，
猶如親入佛會，而自身都成曼荼羅身，即是普門法界身也。 ^911b6

其中胎藏，即是毘盧遮那自心八葉花也。
即於此心蓮花臺上為曼荼羅中胎，其外八葉亦隨佛位次列布也。
四方即是如來四智，其四隅葉即是四攝法也。
且東南方普賢是菩提心，此妙因也。
次西南方文殊是大智慧也。
次東北方彌勒是大慈也。
大慈大悲俱是第二義也。
次西北方觀音即是證，謂行願成就入此華臺三昧也。
其四方葉中，初阿字在東方喻菩提心，最是萬行之初也。
黃色是金剛性，其名曰寶幢，亦名阿閦佛。
次阿字在南方是行，赤色火義，即同文殊之義，
即是華開敷，亦名寶生佛。
次暗字在西方是菩提也，萬行故成等正覺，
白色即是圓明究極之義，又是水義，其佛名阿彌陀也。
次惡字在北方，是正等覺果，其佛名鼓音，
是釋迦牟尼也，即是大涅槃，迹極還本故涅槃也。
佛日己隱於涅槃山故色黑也。 ^911c2

次即入中，惡〔長聲〕字是方便，即知此心法界之體，
本來常寂滅相，此是毘盧遮那本地之身，
華臺之體，超八葉、絕方所，非有心之境界，唯佛與佛乃能知之。
以此方便同於大空而現眾像，中心空具一切色，即是加持世界。
曼荼羅普門之會無處不有也，但是如來一身一智一行，是故八葉皆是大日如來一體也。
是故中尊大日是法身，祕密主金剛惠印是般若，
觀自在持蓮華印是解脫，則身密法身德、
口密是般若德、意密是解脫德也。
因般若故得解脫，解脫因般若，此二依法身之體，
不即不離闕一不得，猶如伊字三點，菩提心此金剛部、
大悲蓮華部、方便此應化身也。
是故阿字是胎內，指位在等覺已前；娑字胎外，
指位妙覺；嚩字是用，一切法轉咸依此門，跡恣二化濟度十界也。
此如來智印是心實相、一切智智果，即菩提心為因，
大悲為根，方便為究竟，以一切智門五種義為眾緣。
若有眾生知此法教者，世人應供養猶如敬制底，
制底是生身舍利所依，是故諸天世人祈福祐者皆悉供養。
若行人信受如是義者，即法身舍利所依也。
復梵音制底與質多體同，此中祕密謂心為佛塔也。
如第三曼荼羅以自心為基，次第增加乃至中胎，
涅槃色最居其上，故此制底甚高。
又從中胎八葉次第增加，乃至第三隨類普門身無處不遍，
故此制底極廣。蓮華臺達磨馱都，所謂法身舍利也。
若眾生解此心菩提印者，即同毘盧遮那，
故云：「世間應供養，猶如敬制底也。」 ^911c19

然毘盧身土依正相融、性相同一，真如遍滿法界大我，
身口意平等如太虛空，以虛空為道場，以法界為床。
大日如來為令知見此道，示二種法身：
智法身佛住實相理，為自受用，現三十七尊，
令一切入不二之道；理法身佛住如如寂照法，
然常住不動現於八葉，為自他受用，示三重曼荼羅，令十界證大空。
雖是理智之殊、廣略之異，本來一法曾無殊異，
萬法歸一阿字，五部同一遮那也。
　　我依毘盧遮那佛，開心智印建標義，
　　無量功德普莊嚴，同入總持諸善逝，
　　願共有緣修學者，安住無上清淨海。
三種悉地祕密真言法一卷
 ^912a18
