
other:: 雜阿含經卷第二十三
translator:: 宋天竺三藏求那跋陀羅譯

# 二三

jing:: 
##  604
（六〇四）
如是我聞：
一時，佛住王舍城迦蘭陀竹園。 ^161b13

爾時，世尊晨朝著衣持鉢，共諸比丘僧入城乞食，
如偈所說：
　　「身色如金山，端嚴甚微妙，
　　行步如鵝王，面如淨滿月，
　　世尊與眾俱。」 ^161b14

時，世尊以足踐城門限地，作六種震動，
如偈所說：
　　「大海及大地，城郭并諸山，
　　牟尼足所踐，動搖如浪舟。」 ^161b19

佛變現如是神力。
時，諸民人高聲唱言：「奇特未嘗有法！
變現神力，如佛世尊，入城示現如是種種未曾有法。」
如偈所說：
　　「地下即成平，高地反為下，
　　由佛威神故，荊棘諸瓦礫，
　　皆悉不復見，聾盲及瘖瘂，
　　即得見聞語，城郭諸樂器，
　　不擊妙音出。」 ^161b23

時，彼世尊光相普照，如千日之焰，如偈所說：
　　「世尊身光明，普照城邑中，
　　民人蒙佛光，涼若栴檀塗。」 ^161c2

時，世尊順邑而行。
時，彼有兩童子，一者上姓，二者次姓，共在沙中嬉戲。
一名闍耶，二名毘闍耶，遙見世尊來，三十二大人相莊嚴其體。
時，闍耶童子心念言：「我當以麥 #CB00595;。」
仍手捧細沙，著世尊鉢中。 ^161c6

時，毘闍耶合掌隨喜，如偈所說：
　　「見大悲世尊，通身一尋光，
　　勇顏覩世尊，心生大敬信，
　　捧沙即奉施，得離生老際。」 ^161c10

時，彼童子而發願言：「以惠施善根功德，
令得一天下一繖蓋王，即於此生得供養諸佛。」
如偈所說：
　　「牟尼知彼心，及彼意所願，
　　受果增善根，及福田力故，
　　即以大悲心，受其奉施沙。」 ^161c15

時，闍耶以此善根，當得為王，王閻浮提，
乃至得成無上正覺，故世尊發微笑。 ^161c21

爾時，阿難見世尊發微笑，即便合掌向佛，
而白佛言：「世尊！諸佛世尊阿羅訶三藐三佛陀，
非無因緣而能發微笑，今佛世尊以何因緣而發微笑？」
如偈所說：
　　「世尊離調笑，無上世中尊，
　　齒白如珂玉，最勝今發笑，
　　勇猛勤精進，無師而自覺，
　　妙言令樂聞，無上柔軟音，
　　而記彼童子，梵音遠清徹，
　　無上兩足尊，記彼施沙果。」 ^161c22

爾時，世尊告阿難曰：「如是，如是，如汝所說。
諸佛無有因緣亦不發笑，我今笑者，其有因緣。
阿難當知，於我滅度百年之後，此童子於巴連弗邑統領一方，
為轉輪王，姓孔雀，名阿育，正法治化，又復廣布我舍利，
當造八萬四千法王之塔，安樂無量眾生。 ^162a4

「如偈所說：
　　「於我滅度後，是人當作王，
　　孔雀姓名育，譬如頂生王，
　　於此閻浮提，獨王世所尊。 ^162a10

「阿難！取此鉢中所施之沙，捨著如來經行處，當行彼處。」 ^162a14

阿難受教，即取鉢沙，捨經行處。 ^162a15

「阿難當知，於巴連弗邑，有王名曰月護。
彼王當生子，名曰頻頭娑羅，當治彼國。
彼復有子，名曰修師摩。 ^162a16

「時，彼瞻婆國有一婆羅門女，極為端正，
令人樂見，為國所珍，諸相師輩見彼女相，
即記彼女：『當為王妃，又生二子，一當領一天下，
一當出家學道，當成聖跡。』 ^162a18

「時，彼婆羅門聞彼相師所說，歡喜無量，
即持其女，詣巴連弗邑，種種莊嚴，莊嚴其體，欲嫁與修師摩王子。
相師云：『應嫁與頻頭娑羅王，彼女當生福德子，子當紹王基。』
婆羅門即以其女嫁與此王。
王見其女，端正有德，即為夫人。
前夫人及諸婇女見是夫人來，作是念言：
『此女極為端正，國中所珍，王若與彼相娛樂者，
棄捨我等，乃至目所不視。』 ^162a22

「諸女輩即使學習剃毛師業。
彼悉學已，為王料理鬢髮。
料理之時，王大歡喜，即問彼女：『汝何所求欲？』
女啟王言：『唯願王心愛念我耳！』
如是三啟。 ^162b1

「時，王言：『我是剎利灌頂王，汝是剃毛師，云何得愛念汝？』
彼女白王言：『我非是下姓生，乃是高族婆羅門之女。
相師語我父云：此女應嫁與國王。
是故來至此耳！』王言：『若然者，誰令汝習下劣之業？』
女啟王言：『是舊夫人及婇女令我學此。』 ^162b5

「王即勅言：『自今勿復習下業。』
王即立為第一夫人。
王恒與彼自相娛樂，仍便懷體，月滿生子，
生時安隱，母無憂惱。
過七日後，立字無憂。
又復生子，名曰離憂。
無憂者，身體麁澁，父王不大附捉，情所不念。
又王欲試二子，呼賓伽羅阿。
語婆羅門言：『和上觀我諸子，於我滅後，誰當作王？』
婆羅門言：『將此諸子出城金殿園館中，於彼當觀其相。』
乃至出往彼園。 ^162b10

「時，阿育王母語阿育言：『承王出金殿園館中，
觀諸王子，於我滅後，誰當作王。
汝今云何不去？』阿育啟言：『王既不念我，亦復不樂見我。』
母復言：『但往彼所。』
阿育復啟：『母復勅令往，今便往去，願母當送飲食。』
母言：『如是。當出城去。』 ^162b19

「時，出門逢一大臣，名曰阿#CB00145;羅陀。
此臣問阿育言：『王子今至何所？』
阿育答言：『聞大王出在金殿園館，觀諸王子，
於我滅後，誰當作王。
今往詣彼。』 ^162b24

「王先勅大臣：『若阿育來者，當使其乘老鈍象來，又復老人為眷屬。』
時，阿育乘是老象，乃至園館中，於諸王子中地坐。 ^162b28

「時，諸王子各下飲食，阿育母以瓦器盛酪飯，送與阿育。
如是諸王子各食飲食。
時，父王問師言：『此中誰有王相，當紹我位？』
時，彼相師視諸王子，見阿育具有王相，當得紹位。
又作是念：『此阿育，王所不應，我若語言當作王者，王必愁憂不樂。』
即語言：『我今總記。』
王報言：『如師所教。』
師言：『此中若有乘好乘者，是人當作王。』
時，諸王子聞彼所說，各念言：『我乘好乘。』
時，阿育言：『我乘老宿象，我得作王。』 ^162c1

「時，王又復語師言：『願更為觀授記。』
師復答言：『此中有第一座者，彼當作王。』
諸王子各相謂言：『我坐第一座。』
阿育言：『我今坐地，是我勝座，我當作王。』 ^162c11

「復語師：『更為重觀。』
師又報言：『此中上器、上食，此當得王。』
乃至阿育念言：『我有勝乘、勝座、勝食。』
時，王觀子相畢，便即還宮。 ^162c14

「時，阿育母問阿育言：『誰當作王？
婆羅門復記誰耶？』
阿育啟言：『上乘、上座、上器、上食，當作王子，
自見當作王：老象為乘，以地為坐，素器盛食，粳米雜酪飯。』 ^162c17

「時，彼婆羅門知阿育當作王，數修敬其母。
其母亦重餉婆羅門，即便問言：『大王崩後，誰當作王？』
師答言：『此不可說也。』
如是乃至三問。師言：『吾當語汝，慎勿使人知，
汝生此子，名曰阿育，是其人也。』
夫人白言：『我聞此語，歡喜踊躍，若王聞者，
於師所不生敬信，師今可還本住處；若子作王者，
師當一切得吉利，盡形供養。』 ^162c21

「時，頻頭羅王邊國德叉尸羅反。
時，王語阿育：『汝將四兵眾，平伐彼國。』
王子去時，都不與兵甲。 ^162c29

「時，從者白王子言：『今往伐彼國，無有軍仗。
云何得平？』阿育言：『我若為王，善根果報者，兵甲自然來。』
應發是語時，尋聲地開，兵甲從地而出，
即將四兵，往伐彼國。 ^163a2

「時，彼諸國民人聞阿育來，即平治道路，
莊嚴城郭，執持吉瓶之水，及種種供養，
奉迎王子，而作是言：『我等不反大王及阿育王子，
然諸臣輩不利我等，我等是故背違聖化。』
即以種種供養王子，請入城邑。
平此國已，又使至伐佉沙國。 ^163a6

「時，彼二大力士為王平治道路，推諸山石。
又復諸天宣令此國：『阿育當王此天下，汝等勿興逆意。』
彼國王即便降伏。
如是，乃至平此天下，至於海際。 ^163a12

「時，修師摩王子出外遊戲，又復遇逢一大臣，
臣不修禮法，王子即使人打拍其身。
大臣念言：『此王子未得王位，用性如是；
若得王者，不可而當。
又聞阿育得天下，得壞五百大臣，我等相與立阿育為王，領此天下。』 ^163a15

「又，德叉尸羅國反，諸臣共議：『令修師摩王子去。』
王亦應可，即便往彼國，不能降伏。 ^163a20

「時，父王復得重疾，王語諸臣：『吾今欲立修師摩為王，令阿育往至彼國。』
時，諸臣欲令阿育作王，以黃物塗阿育體及面手脚已，
諸臣白王言：『阿育王子今得重疾。』
諸臣即便莊嚴阿育，將至王所：『今且立此子為王，我等後徐徐當立修師摩為王。』
時，王聞此語，甚以不喜，憂愁不樂，默然不對。 ^163a22

「時，阿育心念口言：『我應正得王位者，諸天自然來，
以水灌我頂，素繒繫首。』
尋聲諸天即以水灌阿育頂，素繒繫首。
時，王見此相貌，極生愁惱，即便命終。 ^163a29

「阿育王如禮法殯葬父王已，即立阿#CB00145;樓陀為大臣。 ^163b4

「時，修師摩王子聞父崩背，今立阿育為王，
心生不忍，即集諸兵，而來伐阿育。
阿育王四門中，二門安二力士，第三門安大臣，自守東門。 ^163b5

「時，阿#CB00145;樓陀大臣機關木象，
又作阿育王像，像即騎象，安置東門外。
又作無烟火坑聚，以物覆之。
修師摩既來到時，阿#CB00145;樓陀大臣語修師摩王子：
『欲作王者，阿育在東門，可往伐之，能得此王者，自然得作王。』
時，彼王子即趣東門，即墮火坑，便即死亡。 ^163b8

「爾時，有一大力士，名曰跋陀羅由陀，聞修師摩終亡，
厭世，將無量眷屬，於佛法中出家學道，
加勤精進，逮得漏盡，成阿羅漢道。 ^163b15

「阿育王正法治化。
時，諸臣輩我等共立阿育為王故，輕慢於王，
不行君臣之禮，王亦自知諸臣輕慢於我。 ^163b18

「時，王語諸臣曰：『汝等可伐花果之樹，植於刺棘。』
諸臣答曰：『未甞見聞却除華果而植刺樹，而見除伐刺樹而植果實。』
乃至王三勅令伐，彼亦不從。 ^163b20

「爾時，國王忿諸大臣，即持利劍，殺五百大臣。
又時，王將婇女眷屬，出外園中遊戲，見一無憂樹，華極敷盛。
王見已，此華樹與我同名。
心懷歡喜。王形體醜陋，皮膚麁澁，諸婇女輩，
心不愛王，憎惡王故，以手毀折無憂華樹。
王從眠覺，見無憂樹華狼藉在地，心生忿怒，
繫諸婇女，以火燒殺。
王行暴惡，故曰暴惡阿育王。 ^163b24

「時，阿#CB00145;樓陀大臣白王言：『王不應為是法。
云何以手自殺人，諸臣婇女？
王今當立屠殺之人，應有所殺，以付彼人。』
王即宣教立屠殺者。
彼有一山，名曰耆梨，中有一織師家。
織師有一子，亦名耆梨，兇惡撾打繫縛小男小女，
及捕水陸之生，乃至拒逆父母，是故世人傳云兇惡耆梨子。 ^163c2

「時，王諸使語彼：『汝能為王斬諸兇人不？』
彼答曰：『一切閻浮提有罪者，我能淨除，況復此一方？』 ^163c9

「時，諸使輩還啟王言：『彼人已得兇惡者。』
王言：『覓將來也！』諸使呼彼，彼答言：『小忍，先奉辭父母。』
具說上事，父母言：『子不應行是事。』
如是三勅，彼生不仁之心，即便殺父母已，然後乃至。 ^163c11

「諸使問曰：『何以經久不速來也？』
時，彼兇惡具說上事。
諸使者以是事具啟王。
王即勅彼：『我所有罪人，事應至死，汝當知之。』
彼啟王言：『為我作舍。』
王乃至為其作舍屋室，極為端嚴，唯開一門，
門亦極精嚴，於其中間，作治罪之法羅列，
狀如地獄，彼獄極為勝好。
時，彼兇人啟王言：『今從王乞願，若人來入此中者，不復得出。』
王答言：『如汝所啟乞願，當以與汝。』 ^163c15

「時，彼屠主往詣寺中，聽諸比丘說地獄事。
時，有比丘講地獄經：『有眾生生地獄者，
地獄即執彼罪人，以熱鐵鉗鉗開其口，以熱鐵丸著其口中。
次融銅灌口，次復鐵斧斬截其體，次復杻械枷鏁檢繫其身，
次復火車鑪炭，次復鐵鑊，次復灰河，次復刀山劍樹。』
具如天五使經所說。
彼屠主具聞比丘說是諸事，開其住處，
所作治罪之法如彼所說，案此法而治罪人。 ^163c24

「又一時，商主將其婦入於大海，入海時，
婦便生子，名曰為海。
如是在海十有餘年，採諸重寶，還到本鄉，
道中值五百賊，殺於商主，奪彼寶物。 ^164a4

「爾時，商主之子見父傷死，及失寶物，厭世間苦故，
於如來法中出家學道，還其本土，遊行諸國，次至巴連弗邑。
過此夜已，晨朝著衣持鉢，入城次第乞食，誤入屠殺舍中。 ^164a7

「時，彼比丘遙見舍裏，見火車鑪炭等治諸眾生，
如地獄中，尋生恐怖，衣毛皆竪，便欲出門。
時，兇惡即往，執彼比丘言：『入此中者，無有得出，汝今於此而死。』
比丘聞其所說，心生悲毒，泣淚滿目。
兇主問曰：『汝云何如小兒啼？』 ^164a11

「爾時，比丘以偈答曰：
　　「『我不恐畏死，志願求解脫，
　　所求不成果，是故我啼泣，
　　人身極難得，出家亦復然，
　　遇釋師子王，自今不重覩。』 ^164a16

「爾時，兇主語比丘曰：『汝今必死，何所憂惱？』
比丘復以哀言答云：『乞我少時生命，可至一月。』
彼兇不聽。如是日數漸減，止於七日，彼即聽許。 ^164a22

「時，此比丘知將死不久，勇猛精進，坐禪息心，終不能得道。
至於七日，時，王宮內人有事至死，送付兇惡之人，令治其罪。
兇主將是女人著臼中，以杵擣之，令成碎末。 ^164a25

「時，比丘見是事，極厭惡此身：『嗚呼！
苦哉！我不久亦當如是。』
而說偈言：
　　「『嗚呼大悲師，演說正妙法，
　　此身如聚沫，於義無有實。
　　向者美女色，今將何所在，
　　生死極可捨，愚人而貪著。
　　係心緣彼處，今當脫鏁木，
　　令度三有海，畢竟不復生。
　　如是勤方便，專精修佛法，
　　斷除一切結，得成阿羅漢。』 ^164a29

「時，彼凶惡人語此比丘：『期限已盡。』
比丘問曰：『我不解爾之所說。』
彼兇答曰：『先期七日，今既已滿。』
比丘以偈答曰：
　　「『我心得解脫，無明大黑闇，
　　斷除諸有蓋，以殺煩惱賊，
　　慧日今已出，鑒察心意識，
　　明了見生死，今者愍人時，
　　隨順修聖法，我今此身骸，
　　任爾之所為，無復有悋惜。』 ^164b10

「爾時，彼兇主執彼比丘著鐵鑊油中，足與薪火，
火終不然，假使然者，或復不熱。
兇主見火不然，打拍使者，而自然火，火即猛盛；
久久，開鐵鑊蓋，見彼比丘鐵鑊中蓮華上坐，
生希有心，即啟國王，王即便嚴駕，將無量眾，來看比丘。 ^164b19

「時，彼比丘調伏時至，即身昇虛空，猶如鴈王，
示種種變化，如偈所說。
　　「王見是比丘，身昇在虛空，
　　心懷大歡喜，合掌觀彼聖：
　　「『我今有所白，意中所不解，
　　形體無異人，神通未曾有，
　　為我分別說，修習何等法，
　　令汝得清淨，為我廣敷演，
　　令得勝妙法，我了法相已，
　　為汝作弟子，畢竟無有悔。』 ^164b24

「時，彼比丘而作是念：『我今伏是王，多有所導，
攝持佛法，當廣分布如來舍利，安樂無量眾生，
於此閻浮提，盡令信三寶。』
以是因緣故，自顯其德。
而向王說偈言：
　　「『我是佛弟子，逮得諸漏盡，
　　又復是佛子，不著一切有，
　　我今已調伏，無上兩足尊，
　　息心得寂靜，生死大恐怖，
　　我今悉得脫，有離三有縛，
　　如來聖法中，獲得如是利。』 ^164c5

「時，阿育王聞彼比丘所說，於佛所生大敬信，
又白比丘言：『佛未滅度時，何所記說？』
比丘答言：『佛記大王：「於我滅後，過百歲之時，
於巴連弗邑，有三億家，彼國有王，名曰阿育，
當王此閻浮提，為轉輪王，正法治化；又復廣布我舍利，於閻浮提立八萬四千塔。」
佛如是記大王。然大王今造此大地獄，
殺害無量民人，王今宜應慈念一切眾生，
施其無畏，令得安隱，佛之所記大王者，王當如法修行。』
而說偈言：
　　「『當行哀愍心，莫惱諸群生，
　　當修習佛法，廣布佛舍利。』 ^164c15

「時，彼阿育王於佛所極生敬信，合掌向比丘作禮：
『我得大罪，今向比丘懺悔，我之所作甚為不可，
願為佛子，受我懺悔。
捨心勿復責，我愚人今復歸命。』
而說偈言：
　　「『我今歸依佛，無上勝妙法，
　　比丘諸眾尊，我今盡命歸，
　　我今當勇猛，奉受世尊勅，
　　於此閻浮提，普立諸佛塔，
　　種種諸供養，懸繒及幡幢，
　　莊嚴世尊塔，妙麗世希有。』 ^164c27

「時，彼比丘度阿育王已，乘空而化。
「時，王從地獄出，兇主白王言：『王不復得去。』
王曰：『汝今欲殺我耶？』
彼曰：『如是。』王曰：『誰先入此中？』
答曰：『我是。』王曰：『若然者，汝先應取死。』
王即勅人，將此兇主著作膠舍裏，以火燒之，
又勅壞此地獄，施眾生無畏。 ^165a8

「時，王欲建舍利塔，將四兵眾，至王舍城，
取阿闍世王佛塔中舍利，還復修治此塔，與本無異。
如是取七佛塔中舍利，至羅摩村中。
時，諸龍王將是王入龍宮中，王從龍索舍利供養，龍即與之。
王從彼而出，如偈所說：
　　「『羅摩羅村中，所有諸佛塔，
　　龍王所奉事，守護而供養，
　　王從龍索分，諸龍開懷與，
　　即持此舍利，漸進於餘方。』 ^165a13

「時，王作八萬四千金、銀、琉璃、頗梨篋，盛佛舍利；
又作八萬四千四寶瓶，以盛此篋，又作無量百千幡幢繖蓋，
使諸鬼神各持舍利供養之具，勅諸鬼神言：
『於閻浮提，至於海際，城邑聚落滿一億家者，為世尊立舍利塔。』 ^165a23

「時，有國名著叉尸羅，三十六億家，彼國人語鬼神言：
『三十六篋舍利與我等，起立佛塔。』
王作方便，國中人少者，令分與彼，令滿家數，而立為塔。 ^165a28

「時，巴連弗邑有上座，名曰耶舍，王詣彼所，
白上座曰：『我欲一日之中，立八萬四千佛塔，
遍此閻浮提，意願如是。』
如偈讚曰：
　　「『大王名阿育，於先八塔中，
　　各取其舍利，於此閻浮提，
　　建立諸佛塔，八萬及四千，
　　縱廣殊妙勝，一日都使畢。』 ^165b2

「時，彼上座白王言：『善哉！
大王！剋後十五日月食時，令此閻浮提起諸佛塔。』
如是乃至一日之中，立八萬四千塔，世間民人，
興慶無量，共號名曰法阿育王。
如偈讚曰：
　　「『王聖種孔雀，安樂世間人，
　　於此閻浮提，建立勝妙塔，
　　本名為惡王，今造勝妙業，
　　共號名法王，相傳至於後。』 ^165b10

「王已建八萬四千塔，歡喜踊躍，將諸群臣往詣鷄雀精舍，
白耶舍上座曰：『更有比丘，佛所授記，當作佛事不？
我當往詣彼所供養恭敬。』 ^165b18

「上座答曰：『佛臨般涅槃時，降伏阿波羅龍王、
陶師、旃陀羅瞿波梨龍。』
詣摩偷羅國，告阿難曰：『於我般涅槃後，
百世之中，當有長者，名瞿多，其子名曰優波崛多，
當出家學道，無相佛教授於人，最為第一，當作佛事。』
佛告阿難曰：『遙見彼山不？』
阿難白佛：『見也。世尊！』
佛告阿難：『此山名優留曼茶，是阿蘭若處名那茶婆低，隨順寂靜。
而偈讚曰：
　　「『優波崛比丘，教授最第一，
　　名聞振四方，最勝之所記，
　　於我滅度後，當得作佛事，
　　度諸眾生類，其數無有限。』 ^165b21

「時，王問上座曰：『尊者優波崛今已出世不？』
上座答曰：『已出世，出家學道，降伏煩惱，
是阿羅漢，共諸無量比丘眷屬一萬八千，
住在優留曼茶山中阿蘭若處，哀愍眾生，
如佛說淨妙法，度無量諸天及人，令入甘露城。』
王聞已，歡喜踊躍，即勅群臣，速辦嚴駕，
將無量眷屬往詣彼所，修敬供養優波崛多。 ^165c5

「時，臣白王言：『彼聖既在王國，宜當遣信奉迎之，彼自當來。』
王答臣曰：『不宜遣信至彼所，應當自往，彼不宜來也。』
而說偈曰：
　　「『汝得金剛舌，那能不斷壞，
　　諫我莫往彼，親近田舍人。』 ^165c12

「王即遣信，往彼尊者所言：『某日當來尊所。』
時，尊者思惟：『若王來者，無量將從，受諸大苦，
逼殺害微蟲、聚落人民。』
作是念已，答使者曰：『我當自往詣王所。』
時，王聞尊者自來，歡喜踊躍，從摩偷羅至巴連弗邑，
於其中間，開安舟航，於航懸諸幢蓋。 ^165c17

「時，尊者優波崛愍念王故，將一萬八千阿羅漢眾，隨於水道徑至王國。
時，國中人啟王言：『尊者優波崛將一萬八千比丘眾來至。』 ^165c22

「王聞，大歡喜踊躍，即脫瓔珞，價直千萬，而授與之。
王將諸大臣眷屬，即出往尊者所，即為下食，
五體投地，向彼作禮，長跪合掌，而作是言：
『我今領此閻浮提，受於王位，不以為喜；
今覩尊者，踊躍無量，如來弟子，乃能如是，如覩於佛。』
而說偈言：
　　「『寂滅已度世，汝今作佛事，
　　世間愚癡滅，如日照佛世，
　　為世作導師，說法中第一，
　　眾生可依怙，我今大歡喜。』 ^165c25

「時，王勅使者宣令國界：『尊者優波崛比丘今來此國。』
如是唱言：
　　「『欲得富貴者，遠離貧窮苦，
　　常處天上樂，解脫涅槃者，
　　當值優波崛，修敬今供養，
　　未見諸佛者，今覩優波崛。』 ^166a7

「時，王嚴飾國界，平治道路，懸繒幡蓋，燒香散華，及諸伎樂。
舉國人民皆出奉迎尊者優波崛，供養恭敬。 ^166a13

「爾時，尊者優波崛白王言：『大王！
當以正法治化，哀愍眾生，三寶難遇，於三寶中，
常以供養恭敬，修念讚歎，廣為人說。
所以者何？如來、應供、等正覺知人見人，
常為記說：「我之正法，寄在國王，及我比丘僧等。」』
而說偈曰：
　　「『世雄人中尊，正勝妙大法，
　　寄付於大王，及我比丘僧。』 ^166a15

「時，王白優波崛曰：『我已建正法。』
而說偈曰：
　　「『我已造諸塔，莊嚴諸國界，
　　種種興供養，幡幢及諸寶，
　　廣布佛舍利，遍於閻浮提，
　　我興如是福，意願悉已滿，
　　自身及妻兒，珍寶及此地，
　　今已悉捨施，供養賢聖塔。』 ^166a23

「時，尊者優波崛讚王言：『善哉！
善哉！大王應行如是法。』
而說偈言：
　　「『捨身及財命，世世無所憂，
　　受福無有窮，必得無上覺。』 ^166b1

「時，王請尊者優波崛入城，設種種座，請尊者就座，眾僧令往鷄雀精舍。
白尊者曰：『尊者顏貌端正，身體柔軟，而我形體醜陋，肌膚麁澁。』 ^166b5

「尊者說偈曰：
　　「『我行布施時，淨心好財物，
　　不如王行施，以沙施於佛。』 ^166b8

「時，王以偈報曰：
　　「『我於童子時，布施於沙土，
　　今獲果如是，何況餘妙施。』 ^166b11

「尊者復以偈讚曰：
　　「『快哉善大王，布施諸沙土，
　　無上福田中，植果無窮盡。』 ^166b14

「時，阿育王告諸大臣：『我以沙布施於佛，獲其果報如是。
云何而不修敬於世尊？』
王復白優波崛言：『尊者！
示我佛所，說法、遊行處所，當往供養禮拜，為諸後世眾生攝受善根。』
而說偈言：
　　「『示我佛說法，諸國及住處，
　　供養當修敬，為後眾生故。』 ^166b17

「尊者言：『善哉！善哉！
大王能發妙願，我當示王處所，為後眾生。』 ^166b24

「時，王將四兵軍眾，及持種種供養香華、
幡幢，及諸伎樂，便將尊者發去。
尊者隆頻林，此是如來生處，而說偈言：
　　「『如來初生處，生時行七步，
　　顧視諸四方，舉手指天上，
　　我今最後生，當得無上道，
　　天上及於人，我為無上尊。』 ^166b25

「時，王五體投地，供養禮拜，即立佛塔。
尊者白王言：『大王欲見諸天見佛生時行七步處不？』
王白言：『願樂欲見。』 ^166c4

「時，尊者舉手，指摩耶夫人所攀樹枝，而告彼樹神曰：『樹神！
今現，令王見之，生大歡喜。』
尋聲即見，住尊者邊，而作是言：『何所教勅？
我當奉行。』尊者語王言：『此神見佛生時。』 ^166c6

「王以偈問神曰：
　　「『汝見嚴飾身，生時青蓮華，
　　足行於七步，口中有所說。』 ^166c10

「神以偈答曰：
　　「『我見相好身，生時二足尊，
　　舉足行七步，口中有所說，
　　於諸天人中，我為無上尊。』 ^166c14

「時，王問神言：『佛生有何瑞應？』
神答言：『我不能宣說妙勝諸事，今略說少分：
　　「『光明能徹照，身體具相好，
　　令人喜樂見，感動於天地。』 ^166c18

「時，王聞神所說歡喜，施十萬兩珍寶而去。
又將王入城裏，語言：『此處菩薩現三十二相、
八十種好，莊嚴其體紫磨金色。』
時，王向此處作禮，興種種供養。 ^166c22

「又將王至天寺中，語王言：『太子生時，令向彼神禮。
時，諸神悉禮菩薩。
時，諸民人為菩薩立名，今是天中天。』
時，王復以種種供養。 ^166c25

「又將示處語王言：『此處父王以菩薩示諸婆羅門，瞻其相德。』
王復種種供養。 ^166c28

「又示：『此處菩薩學堂，此處學乘象，此處學乘馬、
乘車、弓弩。如是學一切伎術處，此處是菩薩治身，
此處菩薩六萬夫人遊戲處，此處菩薩見老、
病、死人。此處菩薩坐閻浮提樹下，坐禪得離欲，
樹影不離身，父王向其作禮。
此處菩薩將百千天神，出城而去。
此處菩薩脫瓔珞，與車匿遣馬還國。』
而說偈曰：
　　「『菩薩於此處，脫瓔珞及冠，
　　授與於車匿，遣馬還於國，
　　獨行無有侶，便入學道山。』 ^167a1

「『又此處菩薩從獵師，易袈裟衣，被此衣已，而為出家。
此處是仙人所稽請處，此處瓶沙王與菩薩半國處，
此處問優藍弗仙人，此處菩薩六年苦行。』
如偈所說：
　　「『苦行於六年，極受諸苦惱，
　　知此非真道，棄捨所習行。』 ^167a12

「此處二女奉菩薩乳糜，如偈所說：
　　「『大聖於此中，受二女乳糜，
　　從此而起去，往詣菩提樹。』 ^167a18

「此處迦梨龍讚歎菩薩，如偈所說：
　　「『此處迦梨龍，讚歎諸菩薩，
　　當隨古時道，證無上妙果。』 ^167a21

「時，王向尊者而說偈曰：
　　「『我今欲見龍，彼龍見佛者，
　　從此趣菩提，證得勝妙果。』 ^167a24

「時，尊者以手指龍宮，語曰：『迦梨龍王！
汝以見佛，今當現身。』
時，龍王尋聲即出，住在尊前，合掌白言：『何所教勅？』
時，尊者語王曰：『此龍王見佛，讚歎如來。』 ^167a27

「時，王合掌向龍，而說偈曰：
　　「『汝見金剛身，我師無疇匹，
　　面如淨滿月，為我說彼德，
　　十力之功德，往詣道場時。』 ^167b1

「時，龍王以偈答曰：
　　「『我今當演說，足踐於地時，
　　大地六種動，光耀倍於日，
　　遍照三千界，而趣菩提樹。』 ^167b6

「時，王如是等處處種種供養，及立塔廟。 ^167b10

「時，尊者將王至道樹下，語王曰：『此樹，菩薩摩訶薩以慈悲三昧力破魔兵眾，
得阿耨多羅三藐三菩提。』
而說偈言：
　　「『牟尼牛王尊，於此菩提樹，
　　降伏惡魔軍，得勝菩提果，
　　天人中特尊，無能與等者。』 ^167b11

「時，王捨無量珍寶，種種供養，及起大塔廟。 ^167b17

「此處四天王各持一鉢，奉上於佛，合為一鉢。
此處於賈客兄弟所受諸飯食。
此處如來詣波羅奈國時，阿時婆外道問佛。
此處仙人園鹿野苑，如來於中為五比丘三轉十二行法輪。
而說偈言：
　　「『此處鹿野苑，如來轉法輪，
　　三轉十二行，五人得道跡。』 ^167b18

「時，王於是處興種種供養，及立塔廟。
「此處如來度優樓頻螺迦葉等仙人為道。
此處如來為瓶沙王說法，王得見諦，及無量民人、諸天得道。
此處如來為天帝釋說法，帝釋及八萬諸天得道。
此處如來示大神力，種種變化。
此處如來至天上，為母說法，將無量天眾，下於人間。 ^167b25

「王復種種供養，及立塔廟。 ^167c2

「時，尊者語阿育王，至鳩尸那竭國，言：『此處如來具足作佛事畢，
於無餘般涅槃而般涅槃。』
而說偈言：
　　「『度脫諸天人，修羅龍夜叉，
　　建立無盡法，佛事既已終。
　　於有得寂滅，大悲入涅槃，
　　如薪盡火滅，畢竟得常住。』 ^167c4

「時，王聞是語，憂惱迷悶擗地。
時，諸臣輩以水洗心面，良久得穌，啼泣涕零。
如是乃至興種種供養，立大塔廟。 ^167c11

「時，王復白尊者曰：『我意願欲得見佛諸大弟子佛之所記者，
欲供養彼舍利，願為示之。』
時，尊者白王言：『善哉！
善哉！大王能發如是妙心。』 ^167c14

「時，尊者將王至舍衛國，入祇桓精舍，以手指塔：
『此是尊者舍利弗塔，王當供養。』
王曰：『彼有何功德？』
尊者曰：『是第二法王，隨轉法輪。』
而說偈言：
　　「『一切眾生智，比於舍利弗，
　　十六之一分，以除如來智。
　　如來轉法輪，是則能隨轉，
　　彼有無量德，誰復能宣說。』 ^167c17

「時，王生大歡喜，捨十萬兩珍寶，供養其塔，
而說偈言：
　　「『我禮舍利弗，解脫諸恐怖，
　　名稱普於世，智慧無有等。』 ^167c25

「次，復示大目揵連塔：『王應供養此塔。』
「王復問曰：『彼有何功德？』
尊者答曰：『是神足第一，以足指踐地，地即震動，
至於天宮，降伏難陀跋難陀龍王。』
而說偈曰：
　　「『以足指動地，至於帝釋宮，
　　神足無與等，誰能盡宣說？
　　二龍王兇暴，見者莫不怖，
　　彼於神足力，降伏息瞋恚。』 ^167c29

「時，王捨十萬兩珍寶，供養此塔，以偈讚曰：
　　「『神足中第一，離於老病死，
　　有如是功德，今禮目揵連。』 ^168a8

「次，復示摩訶迦葉塔，語王言：『此是摩訶迦葉塔，應當供養。』
王問曰：『彼有何功德？』
答曰：『彼少欲知足，頭陀第一，如來施以半座及僧伽梨衣，
愍念眾生，興立正法。』
即說偈曰：
　　「『功德田第一，愍念貧窮類，
　　著佛僧伽梨，能建於正法，
　　彼有如是德，誰能具宣說。』 ^168a11

「時，王捨十萬兩珍寶，供養是塔，以偈讚曰：
　　「『常樂於寂靜，依止林藪間，
　　少欲知足富，今禮大迦葉。』 ^168a19

「次，復示尊者薄拘羅塔：『此是薄拘羅塔，應當供養。』
王問曰：『彼有何功德？』
尊者答曰：『彼無病第一，乃至不為人說一句法，寂然無言。』
王曰：『以一錢供養。』
諸臣白王：『功德既等，何故於此供養一錢？』
王告之曰：『聽吾所說：
　　「『雖除無明癡，智慧能鑒察，
　　雖有薄拘名，於世何所益？』 ^168a22

「時，彼一錢還來至王所。
時，大臣輩見是希有事，異口同音讚彼：『嗚呼！
尊者！少欲知足，乃至不須一錢。』 ^168b1

「復示阿難塔，語王言：『此是阿難塔，應當供養。』
王曰：『彼有何功德？』
答曰：『此人是侍佛者，多聞第一，撰集佛經。』
而說偈曰：
　　「『奉持牟尼鉢，念至能決斷，
　　多聞之大海，辯才柔軟音，
　　能悅天人眾，善知三佛心，
　　一切悉明了，功德之寶篋。
　　最勝所稱歎，降伏煩惱諍，
　　如是等功德，應當修供養。』 ^168b4

「王即捨百億兩珍寶，而供養其塔。
「時，諸臣白王言：『何故於此布施供養皆悉勝前？』
王曰：『聽吾所說心中所以：
　　「『如來之體身，法身性清淨，
　　彼悉能奉持，是故供養勝。
　　法燈常存世，滅此愚癡冥，
　　皆由從彼來，是故供養勝。
　　如大海之水，牛跡所不容，
　　如是佛智海，餘人不能持。
　　唯有阿難尊，一聞悉受持，
　　終無忘失時，是故供養勝。』 ^168b13

「爾時，王如是種種供養，向尊者合掌，而作是言：
　　「『我今受此形，不復負此身，
　　修無量功德，今為人中主，
　　我今取堅實，造立諸塔廟，
　　莊嚴在於世，如星莊嚴月，
　　奉佛弟子法，應行諸禮節，
　　我今悉已作，稽首尊者足，
　　蒙尊者恩力，今見勝妙事，
　　快獲大善利，從是分別法。』 ^168b24

「爾時，王供養上種種事，恒偏至菩提道場樹。
此樹下如來得阿耨多羅三藐三菩提，
世間希有珍寶供養之事，供養菩提樹。 ^168c5

「時，王夫人名曰低舍羅絺多，夫人作是念：
『王極愛念於我，我亦念王，王今捨我去，持諸珍寶至菩提樹間。
我今當作方便殺是菩提樹，樹既枯死，
葉便凋落，王當不復往，彼可與我常相娛樂。』
即喚呪師，語呪師言：『汝能殺菩提樹不？』
彼答曰：『能，與我千兩金。』 ^168c7

「時，夫人即與千兩金錢。
呪師往菩提樹間，以呪呪樹以綖繫樹。
時，樹漸漸枯死，葉即萎落，未即枯死，其葉凋落。
白夫人曰：『復應以熱乳澆樹，乃可令枯。』
夫人白王：『我今欲以乳供養菩提樹。』
王曰：『隨卿意耶！』如是乃至以熱乳澆之，樹即枯燥。 ^168c13

「時，諸夫人白王言：『菩提樹忽然枯死，葉葉變落。』
而說偈言：
　　「『如來所依樹，名曰菩提者，
　　於是得正覺，具足一切智，
　　大王今當知，是樹今枯死，
　　葉色亦變異，不知何以故。』 ^168c19

「時，王聞是語，即迷悶擗地，諸人輩以水澆王心面，
良久而穌，即便泣淚言：
　　「『我見菩提樹，便見於如來，
　　今聞彼樹死，我今亦隨沒。』 ^168c26

「時，彼夫人見王憂愁不樂，而白王言：『主勿憂惱，我當喜悅王心。』
王曰：『若無彼樹，我命亦無。
如來於彼樹得阿耨多羅三藐三菩提，
彼樹既無，我何用活耶？』 ^169a1

「夫人聞王決定語，還復以冷乳灌菩提樹下，彼樹尋復更生。
王聞以乳溉灌樹還得生，日日送千瓮乳溉灌其本，樹還復如先。
諸夫人輩白王言：『菩提樹今復如先，無復有異。』 ^169a4

「時，王聞已，即生歡喜，詣菩提樹下，覩於菩提樹，
目不暫捨，而說偈言：
　　「『諸王所未作，瓶沙持國者，
　　我今應供養，我今浴菩提。
　　諸乳及香水，華香及塗香，
　　當復供養僧，賢聖五部眾。』 ^169a8

「時，王各辦四寶瓮，金、銀、琉璃、頗梨，盛諸香乳，
及諸香湯，持種種飲食，幡幢、寶蓋各有千種，
及種種花香伎樂，受持八支齋布薩，著白淨衣服，
執持香鑪，在於殿上，向四方作禮，心念口言：
『如來賢聖弟子在諸方者，憐愍我故，受我供養。』
而說偈言：
　　「『如來賢聖子，正順寂諸根，
　　離諸三界欲，諸天應供養，
　　今當悉來集，受我微心惠，
　　哀愍副我意，令法種增長，
　　常樂於寂止，解脫諸所著，
　　如來之真子，從法而化生，
　　諸天所供養，哀愍於我故，
　　今當悉來集，副我之微意，
　　諸聖在處處，罽賓多波婆，
　　大林離波多，阿耨大池邊，
　　江河山藪間，如是一切處，
　　諸聖在中者，今當悉來集，
　　哀愍於我故，副我之微意，
　　又在於天上，尸梨沙宮殿，
　　香山石室中，神通具足者，
　　今當悉來集，哀愍於我故。』 ^169a15

「時，王如是語時，三十萬比丘悉來集。
彼大眾中十萬是阿羅漢，二十萬是學人及凡夫比丘，上座之座無人坐。 ^169b8

「時，王問諸比丘：『上座之座，云何而無人坐？』
時，彼大眾中有一比丘，名曰耶舍，是大阿羅漢，
具足六通，白王言：『此座，上座之座，餘者豈敢於中而坐？』 ^169b10

「王復問曰：『於尊者所，更有上座耶？』
尊者答曰：『更有上座，大王！
佛之所說，名曰賓頭盧，是上座，應坐此處。』 ^169b13

「王大歡喜，而作是言：『於中有比丘見佛者不？』
尊者答曰：『有也，大王！
賓頭盧者，猶故在世。』 ^169b16

「王復白曰：『可得見彼比丘不？』
尊者曰：『大王！不久當見，尋當來至。』 ^169b18

「時，王生大歡喜，而說偈言：
　　「『我今快得利，攝受於我故，
　　令我自目見，尊者賓頭盧。』 ^169b20

「時，尊者賓頭盧將無量阿羅漢，次第相隨。
譬如鴈王乘虛而來，在於上座處坐。
諸比丘僧各修禮敬，次第而坐。 ^169b23

「時，王見尊者賓頭盧頭髮皓白，辟支佛體，
頭面禮足，長跪合掌，覩尊者顏貌，而說偈言：
　　「『我今之王位，統領閻浮提，
　　不以為歡喜，今得見尊者，
　　我今見尊者，便是見生佛，
　　心懷大踊躍，勝見於王位。』 ^169b25

「復白尊者曰：『尊者見世尊耶？
三界所尊仰。』 ^169c3

「時，尊者賓頭盧以手舉眉毛，視王而言：
　　「『我見於如來，於世無譬類，
　　身作黃金色，三十二相好，
　　面如淨滿月，梵音聲柔軟，
　　伏諸煩惱諍，常處於寂滅。』 ^169c4

「王復問曰：『尊者何處見佛？』
尊者曰：『如來將五百阿羅漢，俱初在王舍城安居，我爾時亦復在中。』
而說偈言：
　　「『大牟尼世尊，離欲相圍遶，
　　在於王舍城，結於夏三月。
　　我時在彼眾，恒住如來邊，
　　大王今當知，我目見真佛。』 ^169c9

「『又復，佛住舍衛國時，如來大作神力，種種變化，
作諸佛形，滿在諸方，乃至阿迦尼吒天，
我爾時亦在於中，見如來種種變化神通之相。』
而說偈言：
　　「『如來神通力，降伏諸外道，
　　佛遊於十方，我親見彼相。』 ^169c16

「『又復，如來在天上與母說法時，我亦在於中；
與母說法竟，將諸天眾從天上來，下僧迦奢國。
時，我見此二事。天人受福樂，優波羅比丘尼化作轉輪聖王，
將無量眷屬，乘空而來，詣世尊所，我亦見此。』
而說偈言：
　　「『如來在天上，於彼結夏坐，
　　我亦在於中，牟尼之眷屬。』 ^169c22

「『又復，世尊住舍衛國，五百阿羅漢俱。
時，給孤獨長者女適在於富樓那跋陀那國。
時，彼女請佛及比丘僧。
時，諸比丘各乘空而往彼，我爾時以神力合大山，往彼受請。
時，世尊責我：「汝那得現神足如是？
我今罰汝，常在於世，不得取涅槃，護持我正法，勿令滅也。」』
而說偈曰：
　　「『世尊受彼請，五百比丘俱，
　　時我以神力，挑大山而去。
　　世尊責罰我，住世未滅度，
　　護持我正法，勿令法沒盡。』 ^170a1

「『又復，如來將諸比丘僧入城乞食。
時，王共二童子沙土中戲，逢見佛來，捧於塵沙，奉上於佛。
時，世尊記彼童子：「於我滅度百歲之後，
此童子於巴連弗邑當受王位，領閻浮提，名曰阿育。
當廣布我舍利，一日之中，當造八萬四千塔。」
今王身是也。我爾時亦在於中。』
而說偈曰：
　　「『王於童子時，以沙奉上佛，
　　佛記於王時，我亦親在中。』 ^170a12

「時，王白尊者曰：『尊者今住在何處？』
尊者答王曰：『在於北山，山名揵陀摩羅，共諸同梵行僧。』 ^170a21

「王復問曰：『有幾眷屬？』
尊者答：『六萬阿羅漢比丘。』
尊者曰：『王何須多問？
今當施設供養於僧。
食竟，使王歡喜。』王言：『如是，尊者！
然我今先當供養佛念所覺菩提之樹，然後香美飲食施設於僧。』
勅諸群臣，唱令國界：『王今捨十萬兩金布施眾僧，
千瓮香湯溉灌菩提樹，集諸五眾。』 ^170a23

「時，王子名曰拘那羅，在王右邊，舉二指而不言說，意欲二倍供養。
大眾見之，皆盡發笑，王亦發笑，而語言：『嗚呼！
王子！乃有增益功德供養。』 ^170a29

「王復言：『我復以三十萬兩金供養眾僧，
復加千瓮香湯，洗浴菩提樹。』
時，王子復舉四指，意在四倍。 ^170b3

「時，王瞋恚，語臣曰：『誰教王子作是事，與我興競？』
臣啟王言：『誰敢與王興競？
然王子聰慧利根，增益功德，故作是事耳！』 ^170b6

「時，王右顧視王子，白上座曰：『除我庫藏之物，
餘一切物，閻浮提夫人、婇女、諸臣、眷屬，
及我拘那羅子，皆悉布施賢聖眾僧，唱令國界，集諸五眾。』
而說偈曰：
　　「『除王庫藏物，夫人及婇女，
　　臣民一切眾，布施賢聖僧，
　　我身及王子，亦復悉捨與。』 ^170b9

「時，王、上座及比丘僧，以瓮香湯洗浴菩提樹。 ^170b16

「時，菩提樹倍復嚴好，增長茂盛，以偈頌曰：
　　「『王浴菩提樹，無上之所覺，
　　樹增於茂盛，柯條葉柔軟。』 ^170b17

「時，王及諸群臣生大歡喜。
「時，王洗浴菩提樹已，次復供養眾僧。
時，彼上座耶舍語王言：『大王！
今大有比丘僧集，當發淳信心供養。』
時，王從上至下，自手供養。 ^170b21

「時，彼有二沙彌，得食已，各以#CB00595;團、
歡喜丸，更互相擲。
王見即笑而言：『此沙彌作小兒戲。』
供養訖已，王還上座前立。
上座語王言：『王莫生不信敬心。』
王答上座：『無有不信敬心，然見二沙彌作小兒戲，
如世間小兒，以土團更互相擲。
如是二沙彌以#CB00595;團、
以歡喜丸，更互相擲。』
上座白王言：『彼二沙彌是俱解脫阿羅漢，更相奉食。』
王聞是已，增其信心，而作是念：『此二沙彌能展轉相施，
我今亦當於一切僧人施絹、劫貝。』 ^170b24

「時，二沙彌知王心所念，二沙彌共相謂言：『令王倍增敬信。』
一沙彌持鑊授與王，一沙彌授以染草。
王問彼沙彌：『用作何等？』
二沙彌白王言：『王因我故，施與眾僧絹及劫貝，
我欲令大王染成其色，施與眾僧。』 ^170c5

「時，王作是念：『我雖心念，口未發言。
此二達士得他心智，而知我心。』
王即稽首敬禮眾僧，而說偈言：
　　「『孔雀之族姓，內外親眷屬，
　　因此惠施故，悉皆獲大利，
　　遭值良福田，歡喜應時施。』 ^170c10

「時，王語沙彌言：『我因汝等施僧衣，施僧衣已，
復以三衣并四億萬兩珍寶， " resp=嚫五部眾；
嚫願已，復以四十億萬兩珍寶，贖取閻浮提宮人、
婇女，及太子、群臣。』 ^170c16

「阿育王所作功德，無量如是。」
雜阿含經卷第二十三 " wit=
 ^170c19
