一切經音義卷第五十九
author:: 翻經沙門慧琳撰
other:: 
只音四分律六十卷
# 四分律

other:: 
##  1 第一卷
四分律第一卷 ^698b23

律藏。 ^698b25

稽首。 ^698c5

說戒。 ^698c7

諷誦〔福鳳反諷謂詠讀也誦謂背文也〕。 ^698c9

罣礙〔又作罫同胡卦反字書網礙也說文礙止也〕。 ^698c10

垣牆〔于煩反四周牆也釋名垣援也人所依阻以為援衛也牆者障也所以自障蔽也〕。 ^698c11

飈火〔俾遙反小火也案字體作熛說文熛飛火也三蒼迸火也呂氏春秋云突泄一熛焚宮燒藉是也〕。 ^698c12

醒者〔思#CB08888;反字林醉解也〕。 ^698c13

除愈〔古文瘉同臾乳反說文瘉病瘳也方言差閒愈也〕。 ^698c14

身康〔格剛反康安也字林休也爾疋康樂也〕。 ^698c15

難詰〔去質反廣疋詰責也說文詰問也〕。 ^698c16

饉飢。 ^698c17

梵行。 ^698c19

髮被〔皮寄反被謂被帶也亦衣被也律文有作披張之被非也〕。 ^698c21

袈裟。 ^698c22

利戟〔居逆反字林有枝兵器也周禮戟長六尺釋名戟格也言旁有枝格也〕。 ^699a3

伺之。 ^699a4

羯磨〔居謁反此譯云作法辦事憂婆離問經作劒暮此梵訛也〕。 ^699a5

和上。 ^699a6

阿闍梨。 ^699a8

君持〔經中或作軍遲此云瓶也謂雙口澡鑵律文作鍕鏘非也〕。 ^699a10

羅閱〔以拙反十二遊經云此言王舍城應云羅闍義是料理以王伐之謂能料理人民也〕。 ^699a11

揭梨醯〔此云舍中也在摩伽國中城名也〕。 ^699a12

陶師。 ^699a13

柴薪〔仕隹反禮記收祑薪以供郊廣鄭玄曰大可折謂之薪小者合束謂之柴薪施炊#CB11616;柴以給燎也〕。 ^699a15

相率〔所律反謂將領行也率導引也〕。 ^699a16

瓶沙王〔此言訛也正言頻婆娑羅此云形牢是摩伽陀國王也〕。 ^699a17

柵#CB10540;。 ^699a18

親厚。 ^699a20

若邏〔力賀反戍属也謂遊兵以禦冦者也韻略云邏謂循行非違也律文作儸非體也〕。
other:: 
##  2 第二卷
第二卷 ^699a21

吹毳〔充苪反字林細羊毛也詩有毳衣古天子大夫服之循行邦國也〕。 ^699a23

劫貝。 ^699a24

差羅波尼〔或作叉羅波膩或云讖羅半尼此譯云灰水〕。 ^699b2

蒭摩。 ^699b3

嵐婆〔力含反或作鉢耽娑婆此是國從國名衣也衣或言頭求羅衣亦云頭鳩羅衣此云紐布也〕。 ^699b5

杙上〔余職反爾疋樴謂之杙郭璞云杙橛也樴音徒得反〕。 ^699b6

市肆。 ^699b7

船舫。 ^699b9

櫓船〔又作樐艫二形同力古反船旁大楫曰櫓所以進船也又船上樓櫓也〕。 ^699b11

筏船。 ^699b12

水獺。 ^699b14

失收摩羅。 ^699b16

獼猴江。 ^699b18

咄男〔丁#CB09630;反字林咄相謂也字書咄叱也〕。 ^699b20

倚發〔府越反謂機發也機主發之機也說文射發也律文作撥#CB03038;沫反廣疋撥除也亦棄也撥非此義也〕。 ^699b21

 #CB08891;獸〔爾疋音義云狩亦獸子二足而羽曰禽四足而毛曰獸〕。 ^699b22

虵螫〔式亦反字林虫行也也關西行此音又呼各反山東行此音螫知列反南北通語也〕。 ^699b23

僧伽藍〔此言訛也正言僧伽羅摩此云眾園〕。 ^699b24

狎習〔古文#CB08843;狹二形同胡甲反近也習也謂附而西近之習其所行也律文作洽非體也〕。 ^699c1

祠天〔似茲反爾疋祠祭也又春祭曰祠也〕。 ^699c2

汙身〔鳥故紆坐二反說文行穢也塗汙也釋名云汙洿也如洿泥〕。 ^699c3

捫摸〔莫昆莫本二反聲類捫摸也字林捫撫持也案捫摸謂執持物也〕。 ^699c4

捺髀〔古文#CB03001;同蒲米反說文股外也北人用此音又音方爾反江南行此音律文作#CB00170;俗字也〕。 ^699c5

草秸。
other:: 
##  3 第三卷
第三卷 ^699c6

摩#CB10395;〔呼奚反譯云大自在天也〕。 ^699c9

唄匿〔蒲介反梵言婆師此言讚歎言唄匿者疑訛也婆借音蒲賀反〕。 ^699c10

創孔。 ^699c11

摶食。 ^699c13

適意〔尸亦反廣疋適善也謂事物善稱人心也〕。 ^699c15

所保〔古文#CB11647;#CB10432;葆三形同補道反說文保養也亦守也〕。 ^699c16

華鬘。 ^699c17

乾消〔古寒反下古文消思遙反說文云消盡也律文作#CB01060;非也〕。 ^699c19

痔病〔直理反後病也釋名痔食也蟲食之也〕。 ^699c20

里巷〔周禮五家為鄰五鄰為里謂二十五家也里居也房方一里之中也〕。 ^699c21

汝曹〔又作#CB09197;同自勞反曹輩也群也〕。 ^699c22

兩翅〔古文#CB11617;#CB11618;二形同#CB08870;智反說文翅翼也〕。 ^699c23

磔手。 ^699c24

填滿〔古文寘同徒堅反廣疋填塞也〕。 ^700a2

淹漬〔在賜反通俗文水浸曰漬說文漬漚也〕。 ^700a3

隄防〔古文#CB11060;同都奚反爾疋隄謂之梁李巡曰隄防障也漢書無隄之與章昭曰積土為封限也〕。 ^700a4

所認〔而證反失物者而識之曰認律作訒仞二形非體也〕。 ^700a5

革屣〔古文#CB08491;#CB07305;#CB11392;三形同所倚所解二反聲類屣鞮屬也〕。 ^700a6

拼地〔補耕反今謂彈繩墨而拼也江南名拼音普庚反〕。 ^700a7

晡時〔補胡反淮南子云日行至於非谷也今日加申時是也〕。 ^700a8

唾壺〔戶孤反說文圓器也〕。 ^700a9

觸嬈〔奴了反三蒼嬈弄也說文嬈擾戲弄〕。
other:: 
##  4 第四卷
第四卷 ^700a10

 #CB02433;羊〔丁奚反三蒼羯特羊也廣疋雄羊也〕。 ^700a12

典領〔又作#CB12833;同丁蠒反廣疋典主〕。 ^700a13

欶太〔又作嗽同所角反吮也通俗文含吸曰嗽〕。 ^700a14

老邁〔或作勱同莫芥反廣疋邁歸往也說文遠行也詩云日月其邁傳云邁行也〕。 ^700a15

老耄〔二形今作耗同莫報反禮記八十曰耄鄭玄曰耄惛忘也左傳老將知耄又及之杜預曰耄亂也〕。 ^700a16

適生〔說文尸赤反之也謂始也近也〕。 ^700a17

迸石〔古文跰或作#CB05419;同班孟反迸謂散走也〕。 ^700a18

自襞〔并尺反廣疋襞詘也說文韏衣也詘音屈韏音羗阮反〕。 ^700a19

四疊〔徒頰反三蒼疊重也又作褺字林重衣也二形通用律文作牒簡牒也牒非字義也〕。 ^700a20

疼痛〔又作痋#CB08192;二形同徒冬反聲類作癑說文痋動痛也釋名疼痺也俗音騰〕。
other:: 
##  5 第五卷
第五卷 ^700a21

溉灌〔哥賚反說文溉灌也灌注也〕。 ^700a23

擿花〔都革反蒼頡篇以指擿取也律文作擿字林他狄反擿除也呈亦反投擿也並此非義〕。 ^700a24

倡伎。 ^700b1

聚落〔古文鄹#CB08563;二形同才句反邑落名也小鄉曰聚廣疋落居也謂人所聚居也漢書無播聚落是也〕。 ^700b2

趒躑〔上他弔反又徒彫反下遲亦反韻集趒越也今言趒躑也〕。
other:: 
##  6 第六卷
第六卷 ^700b3

三衣僧伽梨。 ^700b5

欝多羅僧。 ^700b7

安多會〔或作安多衛或作安多婆娑或作安陀羅#CB00849;薩此譯云中宿衣謂近身住也或身裏衣也〕。 ^700b9

更#CB03192;〔又作#CB04294;同莫候反三蒼詰#CB04294;換易也爾疋#CB04294;賈市買也郭璞曰交易物為#CB04294;詩云抱布#CB04294;絲是也〕。 ^700b10

中曬〔又作#CB11114;方言曬暴也乾物也郭璞音霜智反北土行此音又所隘反江南行此音〕。 ^700b11

五穀。 ^700b12

敞露〔齒掌反蒼頡篇敞高顯也說文平治高大可遠望也律文作閶音昌楚辝天門也亦西風名也閶非義也〕。 ^700b14

儲積〔直於反三蒼儲備也畜物以為備曰儲說文儲偫也稸也待也偫音直理反〕。 ^700b15

綫栟〔補莖反栟彈也律文作絣字與迸同百莖反字林無文綺也〕。 ^700b16

徒跣〔達胡反下千典西典二反以脚踐土也三蒼作踱又作跅同太各反也〕。 ^700b17

爪扴〔又作#CB09956;同工八反說文#CB09956;刮也〕。
other:: 
##  7 第七卷
第七卷 ^700b18

嚴駕〔古文格同加暇反字林馬在軛中曰駕廣疋駕行也駕乘也〕。 ^700b20

擿解〔他狄反謂除也挑擿也擿剔也〕。 ^700b21

應帖〔他頰反通俗文題賦曰帖說文帖帛書暑也律文作#CB04805;徒頰反方言禪衣也#CB04805;非此用也〕。 ^700b22

 #CB09946;繭〔蒲穀反說文#CB09946;晞乾也繭古文作絸同公殄反繭縈絲也〕。 ^700b23

以斤。 ^700b24

細剉〔旦臥反說文折傷也案剉猶斫也律文作挫非也〕。 ^700c2

塗埵〔都果反字林堅土也〕。 ^700c3

羺羊〔奴溝反埤蒼#CB01306;羺胡羊也謂之#CB01306;羺#CB01306;音女佳反〕。 ^700c4

 #CB00890;鉢〔叉覲反#CB00890;亦親也隱#CB00890;衷中也〕。 ^700c5

作#CB11556;〔莫報反頭衣也〕。 ^700c6

作袜〔古文韈或作襪#CB10483;#CB10602;三形同無發反足衣也釋名袜末也脚末也〕。
other:: 
##  8 第八卷
第八卷 ^700c7

分牻〔亡江反說文白黑雜毛牛也今多作尨犬多毛也詩云無使尨也吠此是也〕。 ^700c9

染擗〔方麥反說文擗撝也撝裂也廣疋云擗分也〕。
other:: 
##  9 第九卷
第九卷 ^700c10

懺悔。 ^700c12

五綴〔張衛反說文綴合著也綴連也〕。 ^700c14

閾內〔古文閾同許域反又音域爾疋抶謂之閾郭璞曰門限也抶音田結反〕。 ^700c15

戶扉。 ^700c16

作繀〔蘇對反方言繀車趙魏間謂之歷鹿也〕。 ^700c17

橜上〔渠月反廣雅橜杙也杙音以職反〕。
other:: 
##  10 第十卷
第十卷 ^700c18

震烈〔離折反說文烈火猛也廣疋烈盛也〕。 ^700c20

 #CB08035;中〔之移反說文圜器也一名#CB10059;應邵注漢書云厄受四#CB08128;律文作枝枝條之枝非字義也#CB10059;音徒亶反〕。 ^700c21

 #CB01703;中。 ^700c22

戶向〔許亮反三蒼向北出牖也亦#CB08729;也〕。 ^700c23

什物。 ^700c24

打撲〔匹木反通俗文連杖曰撲也〕。
other:: 
##  11 第十一卷
第十一卷 ^701a2

養#CB04424;〔說文囚志反糧也廣疋萎#CB04424;也蒼頡訓詁#CB04424;飽也謂以食與人曰#CB04424;萎音於偽反律文作飼俗字也〕。 ^701a4

摩抆〔古文捪同亡粉反抆拭也律文或作捫摸也〕。 ^701a5

 #CB01692;金〔古文脆同几髲反廣疋#CB01692;賭也說文#CB01692;貨也〕。 ^701a6

毀呰〔子爾反說文呰呵也禮云呰者莫不知禮之所生鄭玄曰口毀曰呰也〕。 ^701a7

禿瞎〔今作#CB10389;同呼鎋反字書一目合也〕。 ^701a8

皮韋〔于非反字林柔皮也〕。 ^701a9

野干。 ^701a10

甘膳〔上扇反說文具食也廣疋善肉也儀禮膳進鄭玄注周禮云膳之言善也今時美物亦曰珍膳也〕。 ^701a11

俹臥〔於嫁反韻集曰倚俹也今言俹息却俹並是也〕。 ^701a12

謦欬〔空頂反下苦代反通俗文利喉曰謦字從律文作#CB00084;咳音苦經反樂器名也下苦愛反嬰咳也非字體〕。
other:: 
##  12 第十二卷
第十二卷 ^701a13

掘地〔渠勿反說文掘搰也謂以物發地也搰音胡沒反〕。 ^701a15

钁斵〔古文#CB10160;同竹角反說文斵斫也〕。 ^701a16

掐傷。 ^701a17

竿蔗〔音干下又作柘同諸夜反今蜀人謂之竿蔗甘蔗通語耳〕。 ^701a18

自炒。 ^701a19

黑縹〔匹眇反釋名云淺青色也有天縹骨縹各以其色言之也〕。 ^701a21

毳紵〔或作苧同直呂反說文檾屬細者為絟布白而細曰紵亦草名也絟音七泉反細葛布也檾者苦逈反〕。 ^701a22

何與〔余據反會反暨皆與也〕。 ^701a23

覆苫〔舒鹽反爾疋白蓋謂之苫李巡編菅以覆屋曰苫一音舒焰反苫而亦覆也〕。 ^701a24

憒#CB23960;〔公對反下奴教反說文憒亂也韻集丙猥也猥眾也律文閙俗字也〕。 ^701b1

百臘。
other:: 
##  13 第十三卷
第十三卷 ^701b2

相遺〔余季反廣疋遺與也謂以玩好物與與人口贈遺也〕。 ^701b7

熨治〔或作尉同於謂反說文從上安下也亦所以熨申繒也〕。 ^701b8

田殖〔時力反蒼頡篇殖種也廣疋云殖生也〕。 ^701b9

撩理〔力條反通俗文理亂謂之撩理謂撩捋整理也今多作料量之料字也捋音力活反〕。
other:: 
##  14 第十四卷
第十四卷 ^701b10

斟酌。 ^701b12

跟劈〔古文#CB10154;#CB07496;二形字林匹狄反破也閞中行此音說文音隱披厄反江南通行二音〕。 ^701b14

 #CB07325;賈〔公戶反周禮九職六曰#CB07325;賈鄭玄云行曰#CB07325;處曰賈白虎通曰賈者固物以待民來求其利也今皆商也〕。 ^701b15

貪餮。 ^701b16

哯出〔古文咞同下殄反說文不歐而吐也今謂小兒吐乳而哯〕。 ^701b18

鉢#CB07830;。 ^701b19

孔#CB10073;〔古文#CB09867;#CB10107;二形同呼亞反說文#CB10107;裂也拆也〕。
other:: 
##  15 第十五卷
第十五卷 ^701b21

賦與〔方句反廣疋賦布也平均也爾疋賦斑也斑遍布與也律文作傅師傅也又作付付囑也並非此義也〕。 ^701b23

餅黏〔女廉反說文黏相著也三蒼黏合也〕。 ^701b24

甘饌〔說文#CB12794;或作饌同仕眷反具食也論語有飲食先生饌馬融曰饌飲食也〕。 ^701c1

脫過〔吐活吐外二反廣疋脫可也爾也謂不定之辭也〕。 ^701c2

須鈍。 ^701c3

毛氀〔字林力于反#CB04974;#CB00868;也通俗文毛布曰氀又所俱反#CB10585;氀也音瞿〕。
other:: 
##  16 第十六卷
第十六卷 ^701c5

辮髮〔三蒼亦偏字同平典反說文辮交織也〕。 ^701c7

蕤汁〔汝誰反爾疋掝白挼郭璞曰小木叢生有刺實紫赤可食本草作蕤今挼核是也字從生豕聲掝音域〕。 ^701c8

嬉戲〔虛之反說文僖樂也蒼頡篇嬉戲笑也〕。 ^701c9

澆灒〔子且反說文汁灑也江南言灒山東言#CB10379;#CB10379;音子見反通俗文傍沾曰#CB10379;也〕。 ^701c10

若#CB01741;〔又作#CB01741;同步隹反廣雅云#CB01741;#CB08826;筏也今編竹木以水運為#CB01741;秦人筏江南名#CB01741;#CB08826;音敷〕。 ^701c11

掉臂〔徒弔反廣疋掉動也說文掉搖也〕。 ^701c12

皰沸。 ^701c13

掃#CB01081;〔音翼麥穅也唯晉陽春秋有人姓#CB11600;名#CB04484;作此字諸書所無也〕。 ^701c15

彷徉〔字林音房下余章反廣疋彷徉徙倚也案彷徉猶俳佪也〕。 ^701c16

櫨楝。 ^701c17

不禁〔急林居鴆二反案禁猶制也〕。
other:: 
##  17 （第十七卷缺）

other:: 
## 18 第十八卷
第十八卷 ^701c20

口噤〔古文唫同渠飲反楚辞口噤而不言王逸曰閉口為噤也〕。 ^701c22

桎者〔猪栗反廣疋柱刺也謂以指觸人也〕。 ^701c23

手搏〔補各反搏猶拊也廣疋搏擊也釋名云四指廣搏以擊之也〕。 ^701c24

罰摘。
other:: 
##  19 第十九卷
第十九卷 ^702a1

褚繩〔古文#CB02049;同竹與反謂以綿裝衣也〕。 ^702a4

支肩〔今作榰同音枝支猶#CB10099;也〕。 ^702a5

貧匱。 ^702a6

 #CB10328;刮〔口孤反謂空其中也方言刳#CB10058;也說文刳判也#CB10057;音他歷反〕。 ^702a7

鏢鑽。 ^702a8

玦#CB01670;〔居穴反左傳金寒玦離杜預曰玦如環而鈇不相連也#CB01670;或作鈕女九反廣疋印#CB01670;謂之鼻今像此〕。 ^702a10

作匕〔畢以反通俗文上或謂之匙說文所以取飯也一名四音也〕。 ^702a11

衣#CB01708;。 ^702a12

藥篦〔必奚反小學篇云篦刷也今眉篦插頭篦皆作此〕。 ^702a14

奄地〔又作弇揜掩三形同淹儼反廣疋弇覆也〕。 ^702a15

細襵〔之涉反廣疋襵襞也埤蒼#CB10068;衣也今作襵疊是也通俗文便縫曰襵今裙襵亦冝作此攝音輒#CB10068;音丘院反〕。 ^702a16

脚腨。 ^702a17

脅肋〔力得反說文脅骨也字從肉律文作勒說文馬頭絡銜者勒非今用也〕。
other:: 
##  20 第二十卷
第二十卷 ^702a18

尻不〔苦高反說文尻脽也三蒼尻髖也脽音誰也〕。 ^702a20

 #CB07863;肘〔區放反橫舉肘也未詳字出此應俗語孔云並坐不橫肱是也律文或作#CB10734;#CB01662;二形並未詳〕。 ^702a21

戾身。 ^702a22

趍行。 ^702a23

 #CB11625;取〔他堯反聲類#CB11625;抉也謂以手抉取物也抉音於穴反#CB11625;也〕。 ^702b1

蘃#CB02705;〔如捶反廣疋蘃華也謂花鬚頭點是也〕。
other:: 
##  21 第二十一卷
第二十一卷 ^702b2

椑#CB11601;〔音卑似柿南土有青黃兩種荊州之烏椑也〕。 ^702b4

噏#CB07842;〔古文歙噏二形今作吸同許及反廣疋吸飲也〕。 ^702b5

 #CB03156;飯〔又作#CB08373;同食爾反謂以舌取食也〕。 ^702b6

木#CB10469;。 ^702b7

持鉾〔古文#CB10051;釨二形今作矛同莫侯反說文酋矛長二丈建於兵車也酋自由反〕。
other:: 
##  22-24 第二十二卷-第二十四卷
第二十二卷　第二十三卷　第二十四卷〔已上三卷先並不音〕
other:: 
## 25 第二十五卷
第二十五卷 ^702b10

若椾〔古文劗鬋翦三形同姉踐反字林椾搣也亦斷也〕。 ^702b14

挽出〔古文輓同無遠反說文引車也〕。 ^702b15

結縷。 ^702b16

汪水〔烏黃反江池也通俗文停水曰汪說文汪深廣也〕。
other:: 
##  26 第二十六卷
第二十六卷 ^702b18

祝#CB07572;。 ^702b20

泛長〔古文氾同#CB11173;劒反說文泛浮也廣疋泛普也律文作汎古文渢同扶弓反爾疋亦浮也〕。 ^702b22

摸法〔或作摹同莫奴反聲類摸法也謂掩取象也〕。
other:: 
##  27 第二十七卷
第二十七卷 ^702b23

舂磨〔字林作#CB08285;同亡佐反郭璞注方言云磑即磨也世本云斑輸作磑北土名也江南呼摩〕。 ^702c1

紡績〔古文勣同子狄反字林績絹也〕。 ^702c2

 #CB07140;笑〔古文#CB09926;同尺移反廣疋#CB07140;輕也謂相輕笑也〕。 ^702c3

乳哺〔滿吸哺含食也爵食也淮南子云含哺而與是也律文作餔補胡反三蒼夕食也謂申時食也餔非字義也〕。
other:: 
##  28 第二十八卷
第二十八卷 ^702c4

厭禱。 ^702c6

不案。
other:: 
##  29 第二十九卷
第二十九卷 ^702c8

 #CB02049;髁。 ^702c10

隈處。 ^702c12

作屧〔古文屟今作#CB10199;同思頰反說文云履也薦也本音他頰反今江南女婦猶著屟子製如芒屟而卑下也〕。
other:: 
##  30 第三十卷
第三十卷〔先不音〕
other:: 
## 31 第三十一卷
第三十一卷 ^702c14

顧#CB02510;〔亡見反說文邪視也方言自關而西秦晉之間曰#CB02510;〕。 ^702c17

四徼〔古弔反四門巷也即曆中四徼曰是其事也〕。 ^702c18

角力〔古文斠同古卓反廣雅角量也說文斠平升斛也〕。 ^702c19

 #CB07075;毹。 ^702c20

凸髖〔徒結反抱璞子曰凸起也下又作髖同苦丸苦昆二反說文髀上也廣疋臗豚也埤蒼臗尻也律文作#CB10501;非也〕。 ^702c22

芬馥〔扶福反字林馥香氣也〕。 ^702c23

書讖〔楚蔭反三蒼讖祕密書也出河洛記說文讖驗也謂占後有効驗也〕。
other:: 
##  32 第三十二卷
第三十二卷 ^702c24

泠而〔歷經反泠然清凉貌也泠然亦解悟之意也〕。 ^703a2

荷擔〔古文#CB10524;同胡我反又音何荷負也說文何擔也〕。 ^703a3

鼾睡。 ^703a4

齘齒〔下介反說文齒相切也三蒼鳴齒也律文作嗐未詳字出也〕。 ^703a5

 #CB01681;語。 ^703a6

撿#CB10903;〔居儼反廣雅撿甲也括也括束也繫也〕。 ^703a8

訕若〔所姦反依字訕謗也〕。
other:: 
##  33 第三十三卷
第三十三卷 ^703a9

潦水〔音老謂聚雨也為汙潦水也〕。 ^703a11

漱口〔所霤反說文漱口也禮記鷄初鳴咸盥漱是也〕。 ^703a12

抖擻。 ^703a13

茹菜〔欀舉欀慮二反廣雅茹食也〕。 ^703a15

撓令〔火刀反字林橈擾也漢書留犁撓酒是也〕。 ^703a16

扂戶。 ^703a17

 #CB00441;壯〔亡厚反說文#CB11076;關下牡也案為壯壯所以封固開令不可開也〕。
other:: 
## 34 第三十四卷
第三十四卷 ^703a18

輕躁〔又作趮同子到反躁擾也亦動也釋名燥也如物燥則飛揚也〕。 ^703a20

迫難〔古文#CB09026;同補格反廣雅迫陜也急貌也案迫猶逼也〕。 ^703a21

遲其。
other:: 
##  35 第三十五卷
第三十五卷 ^703a22

犍黃〔又作#CB09974;#CB11165;二形同居言反字書犍割也通俗文以刀去陰曰犍也〕。 ^703a24

租賦。 ^703b1

痶瘓〔勑顯勑管反言髮病也〕。 ^703b3

瘊病〔相承呼溝反未詳何證律文岌作#CB02308;腫也〕。 ^703b4

睞眼〔力代反說文目瞳子不正也蒼頡篇內視也〕。 ^703b5

瞷眼〔古文#CB10817;同胡間反說文戴眼也蒼頡篇目病也爾雅馬一眼白曰#CB10817;也〕。 ^703b6

疥#CB01719;〔又作瘙同桑到反廣雅#CB01719;瘡也通俗文皮起曰#CB01719;也〕。 ^703b7

淡陰〔徒甘反謂匈上液也醫方多作淡飲〕。 ^703b8

逼切〔千結反廣雅切近也亦切急也切逼也〕。 ^703b9

揵椎。
other:: 
##  36 第三十六卷
第三十六卷〔先不音〕
other:: 
## 37 第三十七卷
第三十七卷 ^703b10

若榺〔始孕反說文持機經者也三蒼經所居機榺也〕。 ^703b14

毾#CB00846;〔上他盍反三蒼云毾#CB00846;毛有文章也釋名云施之大床前小榻上所以登上床因以為名焉〕。
other:: 
##  38 第三十八卷
第三十八卷 ^703b15

皮革。 ^703b17

不串〔說文作慣詁幻文作慣同公患反串習也〕。
other:: 
##  39 第三十九卷
第三十九卷 ^703b19

須剗〔古文鏟同初簡反說文鏟平#CB05033;也今方刃施柄者也〕。 ^703b21

漫跟〔莫干反此假借也字體作鞔跟或#CB10548;古恩反說文跟足踵也〕。 ^703b22

斑豆〔江南有此豆也角長熟乃斑也〕。 ^703b23

戶樞〔齒榆反爾雅樞謂之椳郭璞曰門扉樞也廣雅樞本也椳音五#CB06873;反〕。 ^703b24

皮連〔古文聯同力錢反廣雅連續也亦連合也律文作縺力前反字林縷不解也〕。 ^703c1

菴鞮〔疑為靸鞮字苑素合都奚反今江南謂靴無頭者為靸廣雅鞮履也鞮革履〕。
other:: 
##  40 第四十卷
第四十卷 ^703c2

患嚏〔又作#CB10026;同丁計反蒼頡噴鼻也詩云願言即嚏箋云汝思我心如是我即嚏今俗嚏云人道我此亦古遺語耳〕。 ^703c4

賓#CB05932;〔直飢反或作邠#CB05932;邠音府旻反案梵本云阿那他賔荼揭利阿跛底此云給孤獨長者也〕。 ^703c5

門閫〔又作梱同苦本反說文梱門厥也禮記云外言不入於梱鄭玄曰梱門限也〕。 ^703c6

 #CB01172;餬〔音提胡通俗文酪酥謂之#CB01172;餬律文作醍音體字書醍酒也醐尋撿並無此應近作耳〕。 ^703c7

紺色〔古憾反說文帛染青而楊赤色也釋名云紺含也謂青而含赤色也〕。 ^703c8

逼#CB08770;〔#CB07575;亦反三蒼#CB08770;推也漢書乘輿#CB08770;車馬音義曰#CB08770;不用也案#CB08770;猶疏遠也亦指#CB08770;也〕。 ^703c9

寺庿。 ^703c10

著褶〔尋入反謂大袖衣也禮記君為褶衣鄭玄曰褶袷也釋名褶襲也言覆上之名作袷音工洽反〕。 ^703c12

行縢。 ^703c13

 #CB01738;牛〔說文音茅西南夷長髦牛也今隴西出此牛也髦音毛也〕。
other:: 
## 41 第四十一卷
第四十一卷 ^703c14

車輿〔與諸輿庶二反說文居輿也亦總稱車輿一曰車無輪曰輿律文作舉對舉〕。 ^703c16

落發〔甫越反發猶放也去也說文射發也詩云發彼有的是也〕。 ^703c17

中的〔知仲反下的又作#CB08963;說文作的明也同都歷反射質也謂的然明見也今射堋中珠子是〕。 ^703c18

射#CB11242;〔口弄反難字曰鞚馬鞚也〕。 ^703c19

貯器〔張呂反說文貯積也所以成貯者也左傳取我衣冠而貯之杜預曰貯蓄也謂蓄藏之也〕。 ^703c20

結#CB01012;〔字林而容反毛#CB00868;也律文作縙字書亦#CB01167;字音而用反案毳飾也〕。 ^703c21

作幰〔虛偃反蒼頡篇云布也帛張車上為幔也〕。
other:: 
##  42 第四十二卷
第四十二卷 ^703c22

 #CB01046;米。 ^703c24

堅韌〔今作肕同而振反通俗文柔堅曰肕管子曰荕肕而骨強是也〕。 ^704a2

若癬〔又作#CB02475;同先善反說文乾瘡也今有乾濕兩種也〕。 ^704a3

若#CB11081;〔又作瘑同古和反韻集曰瘡病也春發者謂之鷰#CB11081;秋發者為鴈#CB11081;也〕。 ^704a4

鹵鹽〔力古反天生曰鹵人生曰鹽古者宿沙初煑鹽〕。 ^704a5

涎沫〔又作#CB06043;渼膒唌四形同似延反慕欲口液也〕。 ^704a6

鼠檻〔胡#CB05397;反說文檻櫳也櫳牢也一曰圈也〕。 ^704a7

蚰蜒〔或作蝣#CB10696;二形同由延二音說文亦名入耳北燕曰#CB10691;蚭音女六女#CB10325;反〕。 ^704a8

鈹刀〔疋皮反說文大鍼也醫家用以為破#CB02308;也〕。 ^704a9

胞胎〔補茅反說文胞兒生裹也〕。 ^704a10

於尒〔今作#CB06607;同而是反詩云百#CB06607;君子箋云尒汝也或作#CB08859;奴履反#CB08859;我字也〕。 ^704a11

泔汁〔音甘說文泔潘也謂米汁也潘音翻浙米汁也江北名泔江南名潘也〕。 ^704a12

盪滌〔古文#CB10330;同徒朗下徒的反通俗文澡器謂之盪滌也〕。 ^704a13

得尊〔字書作樽說文酒器也尊以奉之律文作鐏音在困反矛戟下銅鐏也鐏非此義〕。
other:: 
##  43 第四十三卷
第四十三卷 ^704a14

 #CB00315;皮〔音皮廣雅#CB00315;剝也〕。 ^704a16

循勺〔囚倫反循行也謂流下也〕。 ^704a17

揵茨〔毗尼母經譯言中#CB05033;鉢也或作建鎡亦是梵言輕重耳律文作#CB01347;#CB10649;非也〕。 ^704a18

臽孔〔音陷說文小阱也廣雅臽坈也〕。 ^704a19

 #CB01653;芰〔又作茤同渠智反說文芠#CB01653;也律文作苛非也〕。 ^704a20

 #CB00595;#CB10094;〔又作奩小學篇作#CB10575;同力沽反韻集曰#CB02815;所以歛物也說文#CB02815;鏡#CB02815;也今江南亦有粉奩基奩也〕。 ^704a21

激發〔經力反莊子汙有激司馬彪曰流急也激楚辭我清激而無所通王逸曰激感也〕。 ^704a22

輾治〔又作#CB08818;莊子車輪不蹍地作蹍同女展反說文輾轢也〕。 ^704a23

怨仇〔古文述同渠牛反三蒼怨#CB02932;曰仇爾雅仇雔匹也孫炎曰仇相求之匹也〕。 ^704a24

微服〔字林微隱行也爾雅匿竄微也郭璞曰謂逃竄也字體從彳微妙之微從人也〕。
other:: 
##  44-45 第四十四卷-第四十五卷
第四十四第四十五〔並先不音〕
other:: 
## 46 第四十六卷
第四十六卷 ^704b1

噫自〔乙戒反說文飽出息也禮記不敢噦噫是也〕。 ^704b4

駏驉〔巨虛二音似騾而小牛父馬子也〕。 ^704b5

嫌隟〔古文#CB07860;同丘逆反國語上下無隟賈逵曰隟舋也說文壁際孔也〕。 ^704b6

寶渚〔之與反爾雅小洲曰渚李巡曰四靣有水中獨高可處故曰渚也〕。 ^704b7

曼今〔莫盤反高昌謂聞為曼此應是也律有作聞勿雲反說文聞知聲也〕。
other:: 
##  47 第四十七卷
第四十七〔先不音〕
other:: 
## 48 第四十八卷
第四十八卷 ^704b8

祇#CB11155;。 ^704b11

蠱道〔公戶反聲類戈者反說文蠱腹中虫也謂行毒虫字從蟲在皿字意也〕。
other:: 
##  49 第四十九卷
第四十九卷 ^704b13

令卷〔奇員反詩云有卷者阿傳曰卷曲也〕。 ^704b15

詭語〔俱毀反謂變詐也蒼詭譎也廣雅詭欺也〕。 ^704b16

 #CB00562;向。 ^704b17

捉脛〔古文踁同下定反字林脚胻也釋名云脛莖也直而長似物莖也〕。 ^704b19

窳墯。 ^704b20

警心〔古文憼儆二形同居影反謂戒慎警誡也廣疋警不安也律文作景大也光明也景非此旨也〕。 ^704b22

達嚫。 ^704b23

媟嬻。 ^704c2

茜草。 ^704c4

不耐〔奴代反三蒼耐忍也字本從刀杜林改從寸也〕。 ^704c5

禁滿〔溫器也尋撿文字所無未詳何出此應外國語耳或鎑#CB10768;訛也鎑言古盍反#CB10768;音莫朗反〕。 ^704c6

須籤〔七廉反說文籤貫也銳也通俗文記曰籤也〕。
other:: 
##  50 第五十卷
第五十卷 ^704c7

縫#CB01740;〔於近反#CB01740;衣也通俗文合袟曰#CB01740;〕。 ^704c9

作箸〔古文#CB11051;同直慮反廣疋筴謂之箸律文作#CB01668;鐯二形同知略反爾疋斫謂之#CB01668;钁也#CB01668;非字義筴音古俠反〕。 ^704c10

蝙蝠。 ^704c11

櫺子〔力丁反說文窓楯間子也今言窓櫺車櫺是也〕。 ^704c13

橫#CB10280;〔字林音渠例反木釘也廣疋檢概釘也江南謂之#CB10280;栓者所還反律文作楬說文巨列反揭乍也〕。 ^704c14

作捲〔去權反鄭玄注禮云屈木為之謂之棬律文作椽非體也〕。 ^704c15

 #CB00901;客〔奇驕反字林#CB00901;寄也廣雅喬高也律文作僑說文僑高也廣疋僑才也僑非此義〕。 ^704c16

鵽鳥。 ^704c17

汲水〔金及反說文汲引水也廣疋汲取也〕。 ^704c19

 #CB02538;槹〔音結高通俗文機汲謂之#CB01967;橰墨子曰剛木為#CB01967;橰是也〕。 ^704c20

闌格〔羹#CB06531;反蒼頡篇格椸架也椸音移〕。 ^704c21

 #CB01084;取〔九萬反說文杼漏也#CB01084;舀也舀音弋少反〕。
other:: 
## 51 第五十一卷
第五十一卷 ^704c22

作杷〔補駕反謂乃杷也正音補雅反說文把握也亦把持也單手為把〕。 ^704c24

刀鞘〔小爾雅韒諸書作削同思誚反說文削刀鞞也方言劒削關東謂之削關西謂之#CB10800;音餅江南音嘯中國者笑〕。 ^705a1

鞔著〔莫千反蒼頡篇鞔覆也今謂覆盖鞔周禮棧車無革鞔是也律文作縵二形假借也〕。 ^705a2

撚髭〔乃殄反通俗文手揑曰撚兩指索之也聲類撚緊也律文作揑乃結反字林揑捺也〕。 ^705a3

令翹〔巨遙反廣疋翹舉也〕。 ^705a4

眼瞼〔居儼反字略云謂目外皮也〕。 ^705a5

耳璫〔都堂反釋名云穿耳施珠曰璫〕。 ^705a6

綜練〔子迸反說文機縷持絲交者宗習也〕。
other:: 
##  52 第五十二卷
第五十二卷 ^705a7

椎鉆〔巨廉反說文#CB05033;鋷也通俗文鍜具曰鉆律文作鉗以#CB05033;有所束也亦頸鉗也鋷音女輒反〕。 ^705a9

 #CB02240;囊〔埤蒼作韛又作排同蒲戒反王弼注老子云橐囊也東觀漢記因水為排音義曰鍜家排也〕。 ^705a10

鏇器〔似絹反說文鏇圓鑪也難字作#CB09388;謂以繩轉軸裁木為器也〕。 ^705a11

棚閣〔蒲萌反三蒼棧閤也通俗文連閣曰棚也〕。 ^705a12

挟鉢〔胡頰反說文挾持也爾疋挾藏也亦懷挾也〕。 ^705a13

相棖。 ^705a14

作桄〔古文橫二形同音光聲類作輄車下橫木也今車牀及梯舉下橫木皆曰桄是也〕。 ^705a16

若蠶〔祖含反綴也細竹也通俗文綴衣曰蠶也〕。 ^705a17

指#CB01675;〔古文#CB02232;同徒荅反說文指#CB01675;也一曰韋#CB01675;也今之射#CB02232;是也〕。 ^705a18

赭土〔之也反三蒼赭赤土也〕。 ^705a19

白墠〔字林音善墠土名也即白土也亦名堊案吳譜本草云白堊一名白墡是也〕。 ^705a20

橫郭〔胡觥反說文闌木也律文作宏胡萌反大也屋深向也宏非此義郭恢廓也在外廓落之稱也〕。 ^705a21

若橯〔借音力導反關中名磨山東名橯編棘為之以平塊也〕。 ^705a22

 #CB08020;食〔又作齝毛詩傳作呞同勅之反爾疋牛曰齝郭璞云食已復出嚼之也韻集音式之反今陜以西皆言詩也〕。 ^705a23

雜糅〔古文#CB11101;杻二形同拏救反廣疋食雜也說文粗雜飯也〕。 ^705a24

作錔〔他帀反說文以金銀有所覆〕。 ^705b1

毛#CB01691;〔字林先要反毛貌也通俗文毛茂謂之#CB09978;削也案字義冝作#CB11630;音所革反毛#CB10183;也亦蠅#CB10183;也〕。 ^705b2

犎牛。
other:: 
##  53 第五十三卷
第五十三卷 ^705b3

博掩。 ^705b6

拍石〔彈棊也拍音普白反〕。 ^705b8

諛諂〔以朱反周書面從曰諛莊子不擇是非而言謂之諛律文諭古文諭今作喻同翼樹反告也譬諫也〕。 ^705b9

羖羊〔公戶反三蒼夏羊羖#CB04102;也亦羯也〕。 ^705b10

 #CB00212;#CB02433;〔作桑反字林牝羊也三蒼#CB09810;羊也〕。 ^705b11

彗星。 ^705b12

月蝕〔神職反周易云月盈即蝕釋名云日月虧曰蝕稍稍侵虧如蟲食草木葉也〕。
other:: 
##  54 第五十四卷
第五十四卷〔先不音〕
other:: 
## 55 第五十五卷
第五十五卷 ^705b14

 #CB11287;中〔相承古侯反脚曲#CB09950;也#CB09950;字未詳何出應俗語耳〕。 ^705b17

陂池〔筆皮反亦池也山東名濼濼音普各反鄴東有鸕#CB02887;濼今關中亦名濼幽州名淀音徒見反〕。
other:: 
##  56 第五十六卷
第五十六卷 ^705b18

篅上〔市緣反說文判竹圓以盛穀者也律文作簞#CB10122;丹笥也小筐也論語簞食是也又作簞者音典爾疋簞亭歷也〕。 ^705b20

剸拱〔旨耎反通俗文截斷曰剸律文作椯丁果而兖二反搖也度也〕。 ^705b21

股閒〔古文骰同公戶反說文股髀也釋名云股者固也為強固也〕。
other:: 
##  57 第五十七卷
第五十七卷 ^705b22

企牀。 ^705b24

疝病〔所姦反說文疝腹痛也〕。
other:: 
##  58-59 第五十八卷-第五十九卷
第五十八卷　第五十九卷〔並先不音〕
other:: 
## 60 第六十卷
第六十卷 ^705c2

稊稗。 ^705c5

秕#CB01651;。 ^705c7

遍扣〔#CB09997;後反論語云以杖扣其脛孔安國曰扣擊也律文作叩說文京兆藍田有叩鄉地名也此假借耳〕。 ^705c9

而#CB00542;〔蘇奚反通俗文瓦器而璺聲散曰#CB00542;方言#CB00542;聲散也律文作犀先啼反說文犀遲也犀非此用璺音問也〕。 ^705c10

 #CB04447;躓〔丁禮反下貞爾反廣疋#CB10707;觸也躓蹋也言觸蹋人也〕。 ^705c11

傎蹶〔又作蹎#CB08915;二形同都田反廣疋傎倒也傎覆倒也蹶或作#CB10231;同居月巨月二反說文蹶僵也僵仰臥也〕。
一切經音義卷第五十九
 ^705c12
