
hui:: 
pin:: 
### 2
大般若波羅蜜多經卷第一百七十三
三藏法師玄奘奉　詔譯
初分讚般若品第三十二之二
「復次，舍利子！菩薩摩訶薩不為引發八解脫故，
應引發般若波羅蜜多；不為引發八勝處、
九次第定、十遍處故，應引發般若波羅蜜多。」 ^928b16

「世尊！云何菩薩摩訶薩不為引發八解脫故，應引發般若波羅蜜多？
不為引發八勝處、九次第定、十遍處故，應引發般若波羅蜜多？」 ^928b19

「舍利子！以八解脫無作無止、無生無滅、
無成無壞、無得無捨、無自性故，菩薩摩訶薩不為引發八解脫故，
應引發般若波羅蜜多；以八勝處、九次第定、
十遍處無作無止、無生無滅、無成無壞、
無得無捨、無自性故，菩薩摩訶薩不為引發八勝處、
九次第定、十遍處故，應引發般若波羅蜜多。 ^928b21

「復次，舍利子！菩薩摩訶薩不為引發四念住故，
應引發般若波羅蜜多；不為引發四正斷、
四神足、五根、五力、七等覺支、八聖道支故，應引發般若波羅蜜多。」 ^928b28

「世尊！云何菩薩摩訶薩不為引發四念住故，應引發般若波羅蜜多？
不為引發四正斷、四神足、五根、五力、七等覺支、
八聖道支故，應引發般若波羅蜜多？」 ^928c2

「舍利子！以四念住無作無止、無生無滅、
無成無壞、無得無捨、無自性故，菩薩摩訶薩不為引發四念住故，
應引發般若波羅蜜多；以四正斷乃至八聖道支無作無止、
無生無滅、無成無壞、無得無捨、無自性故，
菩薩摩訶薩不為引發四正斷乃至八聖道支故，應引發般若波羅蜜多。 ^928c6

「復次，舍利子！菩薩摩訶薩不為引發空解脫門故，
應引發般若波羅蜜多；不為引發無相、
無願解脫門故，應引發般若波羅蜜多。」 ^928c12

「世尊！云何菩薩摩訶薩不為引發空解脫門故，應引發般若波羅蜜多？
不為引發無相、無願解脫門故，應引發般若波羅蜜多？」 ^928c15

「舍利子！以空解脫門無作無止、無生無滅、
無成無壞、無得無捨、無自性故，菩薩摩訶薩不為引發空解脫門故，
應引發般若波羅蜜多；以無相、無願解脫門無作無止、
無生無滅、無成無壞、無得無捨、無自性故，
菩薩摩訶薩不為引發無相、無願解脫門故，應引發般若波羅蜜多。 ^928c17

「復次，舍利子！菩薩摩訶薩不為引發五眼故，
應引發般若波羅蜜多；不為引發六神通故，應引發般若波羅蜜多。」 ^928c25

「世尊！云何菩薩摩訶薩不為引發五眼故，應引發般若波羅蜜多？
不為引發六神通故，應引發般若波羅蜜多？」 ^928c27

「舍利子！以五眼無作無止、無生無滅、無成無壞、
無得無捨、無自性故，菩薩摩訶薩不為引發五眼故，
應引發般若波羅蜜多；以六神通無作無止、
無生無滅、無成無壞、無得無捨、無自性故，
菩薩摩訶薩不為引發六神通故，應引發般若波羅蜜多。 ^929a1

「復次，舍利子！菩薩摩訶薩不為引發佛十力故，
應引發般若波羅蜜多；不為引發四無所畏、
四無礙解、大慈、大悲、大喜、大捨、十八佛不共法故，應引發般若波羅蜜多。」 ^929a6

「世尊！云何菩薩摩訶薩不為引發佛十力故，應引發般若波羅蜜多？
不為引發四無所畏、四無礙解、大慈、大悲、
大喜、大捨、十八佛不共法故，應引發般若波羅蜜多？」 ^929a10

「舍利子！以佛十力無作無止、無生無滅、
無成無壞、無得無捨、無自性故，菩薩摩訶薩不為引發佛十力故，
應引發般若波羅蜜多；以四無所畏乃至十八佛不共法無作無止、
無生無滅、無成無壞、無得無捨、無自性故，
菩薩摩訶薩不為引發四無所畏乃至十八佛不共法故，應引發般若波羅蜜多。 ^929a13

「復次，舍利子！菩薩摩訶薩不為引發無忘失法故，
應引發般若波羅蜜多；不為引發恒住捨性故，應引發般若波羅蜜多。」 ^929a20

「世尊！云何菩薩摩訶薩不為引發無忘失法故，應引發般若波羅蜜多？
不為引發恒住捨性故，應引發般若波羅蜜多？」 ^929a22

「舍利子！以無忘失法無作無止、無生無滅、
無成無壞、無得無捨、無自性故，菩薩摩訶薩不為引發無忘失法故，
應引發般若波羅蜜多；以恒住捨性無作無止、
無生無滅、無成無壞、無得無捨、無自性故，
菩薩摩訶薩不為引發恒住捨性故，應引發般若波羅蜜多。 ^929a25

「復次，舍利子！菩薩摩訶薩不為引發一切智故，
應引發般若波羅蜜多；不為引發道相智、
一切相智故，應引發般若波羅蜜多。」 ^929b2

「世尊！云何菩薩摩訶薩不為引發一切智故，應引發般若波羅蜜多？
不為引發道相智、一切相智故，應引發般若波羅蜜多？」 ^929b4

「舍利子！以一切智無作無止、無生無滅、
無成無壞、無得無捨、無自性故，菩薩摩訶薩不為引發一切智故，
應引發般若波羅蜜多；以道相智、一切相智無作無止、
無生無滅、無成無壞、無得無捨、無自性故，
菩薩摩訶薩不為引發道相智、一切相智故，應引發般若波羅蜜多。 ^929b7

「復次，舍利子！菩薩摩訶薩不為引發一切陀羅尼門故，
應引發般若波羅蜜多；不為引發一切三摩地門故，應引發般若波羅蜜多。」 ^929b13

「世尊！云何菩薩摩訶薩不為引發一切陀羅尼門故，應引發般若波羅蜜多？
不為引發一切三摩地門故，應引發般若波羅蜜多？」 ^929b16

「舍利子！以一切陀羅尼門無作無止、無生無滅、
無成無壞、無得無捨、無自性故，菩薩摩訶薩不為引發一切陀羅尼門故，
應引發般若波羅蜜多；以一切三摩地門無作無止、
無生無滅、無成無壞、無得無捨、無自性故，
菩薩摩訶薩不為引發一切三摩地門故，應引發般若波羅蜜多。 ^929b19

「復次，舍利子！菩薩摩訶薩不為引發預流果故，
應引發般若波羅蜜多；不為引發一來、
不還、阿羅漢果故，應引發般若波羅蜜多。」 ^929b26

「世尊！云何菩薩摩訶薩不為引發預流果故，應引發般若波羅蜜多？
不為引發一來、不還、阿羅漢果故，應引發般若波羅蜜多？」 ^929b28

「舍利子！以預流果無作無止、無生無滅、
無成無壞、無得無捨、無自性故，菩薩摩訶薩不為引發預流果故，
應引發般若波羅蜜多；以一來、不還、阿羅漢果無作無止、
無生無滅、無成無壞、無得無捨、無自性故，
菩薩摩訶薩不為引發一來、不還、阿羅漢果故，應引發般若波羅蜜多。 ^929c1

「復次，舍利子！菩薩摩訶薩不為引發獨覺菩提故，應引發般若波羅蜜多。」 ^929c7

「世尊！云何菩薩摩訶薩不為引發獨覺菩提故，應引發般若波羅蜜多？」 ^929c9

「舍利子！以獨覺菩提無作無止、無生無滅、
無成無壞、無得無捨、無自性故，菩薩摩訶薩不為引發獨覺菩提故，
應引發般若波羅蜜多。 ^929c11

「復次，舍利子！菩薩摩訶薩不為引發一切菩薩摩訶薩行故，
應引發般若波羅蜜多。」 ^929c14

「世尊！云何菩薩摩訶薩不為引發一切菩薩摩訶薩行故，應引發般若波羅蜜多？」 ^929c15

「舍利子！以一切菩薩摩訶薩行無作無止、
無生無滅、無成無壞、無得無捨、無自性故，
菩薩摩訶薩不為引發一切菩薩摩訶薩行故，應引發般若波羅蜜多。 ^929c17

「復次，舍利子！菩薩摩訶薩不為引發諸佛無上正等菩提故，
應引發般若波羅蜜多。」 ^929c21

「世尊！云何菩薩摩訶薩不為引發諸佛無上正等菩提故，應引發般若波羅蜜多？」 ^929c22

「舍利子！以諸佛無上正等菩提無作無止、
無生無滅、無成無壞、無得無捨、無自性故，
菩薩摩訶薩不為引發諸佛無上正等菩提故，應引發般若波羅蜜多。 ^929c24

「復次，舍利子！菩薩摩訶薩不為引發一切法故，應引發般若波羅蜜多。」 ^929c28

「世尊！云何菩薩摩訶薩不為引發一切法故，應引發般若波羅蜜多？」 ^929c29

「舍利子！以一切法無作無止、無生無滅、
無成無壞、無得無捨、無自性故，菩薩摩訶薩不為引發一切法故，
應引發般若波羅蜜多。」 ^930a1

時，舍利子復白佛言：「世尊！
菩薩摩訶薩如是引發般若波羅蜜多與何法合？」 ^930a5

佛言：「舍利子！菩薩摩訶薩如是引發般若波羅蜜多，
不與一切法合，以不合故得名般若波羅蜜多。」 ^930a6

「世尊！如是般若波羅蜜多不與何等一切法合？」 ^930a8

「舍利子！如是般若波羅蜜多，不與善法合，
不與非善法合；不與有罪法合，不與無罪法合；
不與有漏法合，不與無漏法合；不與有為法合，
不與無為法合；不與雜染法合，不與清淨法合；
不與染污法合，不與不染污法合；不與世間法合，
不與出世間法合；不與生死法合，不與涅槃法合。
何以故？舍利子！如是般若波羅蜜多於一切法無所得故。」 ^930a10

爾時，天帝釋白佛言：「世尊！
如是般若波羅蜜多豈亦不合一切智智？」 ^930a18

佛言：「憍尸迦！如是！
如是！此般若波羅蜜多亦不合一切智智，由此於彼不可得故。」 ^930a19

「世尊！云何般若波羅蜜多於一切智智無合亦無得？」 ^930a21

「憍尸迦！非般若波羅蜜多於一切智智如名如相，
如其所作，有合有得。」 ^930a22

「世尊！云何般若波羅蜜多於一切智智亦有合有得？」 ^930a24

「憍尸迦！般若波羅蜜多於一切智智如名相等，
無受無取、無住無斷、無執無捨，如是合得而無合得。 ^930a25

「憍尸迦！如是般若波羅蜜多於一切法亦如名相等，
無受無取、無住無斷、無執無捨，如是合得而無合得。」 ^930a27

時，天帝釋復白佛言：「希有！
世尊！如是般若波羅蜜多為一切法無作無止、
無生無滅、無成無壞、無得無捨、無自性故，
而現在前，雖有合有得，然無合無得。」 ^930a29

爾時，具壽善現白佛言：「世尊！
若菩薩摩訶薩修行般若波羅蜜多時，
起如是想：『般若波羅蜜多與一切法合，般若波羅蜜多不與一切法合。』
是菩薩摩訶薩俱棄捨般若波羅蜜多，俱遠離般若波羅蜜多。」 ^930b5

佛言：「善現！復有因緣，諸菩薩摩訶薩棄捨般若波羅蜜多、
遠離般若波羅蜜多，謂菩薩摩訶薩修行般若波羅蜜多時，
起如是想：『如是般若波羅蜜多，無所有、
非真實、不堅固、不自在。』
是菩薩摩訶薩俱棄捨般若波羅蜜多，俱遠離般若波羅蜜多。」 ^930b9

具壽善現復白佛言：「世尊！
若菩薩摩訶薩信般若波羅蜜多時，為不信何法？」 ^930b15

佛言：「善現！若菩薩摩訶薩信般若波羅蜜多時，
則不信色，不信受、想、行、識。」 ^930b16

「世尊！云何菩薩摩訶薩信般若波羅蜜多時，
則不信色，不信受、想、行、識？」 ^930b18

「善現！菩薩摩訶薩行般若波羅蜜多時，
觀色不可得，觀受、想、行、識不可得，是故菩薩摩訶薩信般若波羅蜜多時，
則不信色，不信受、想、行、識。 ^930b19

「復次，善現！若菩薩摩訶薩信般若波羅蜜多時，
則不信眼處，不信耳、鼻、舌、身、意處。」 ^930b23

「世尊！云何菩薩摩訶薩信般若波羅蜜多時，
則不信眼處，不信耳、鼻、舌、身、意處？」 ^930b24

「善現！菩薩摩訶薩行般若波羅蜜多時，
觀眼處不可得，觀耳、鼻、舌、身、意處不可得，
是故菩薩摩訶薩信般若波羅蜜多時，
則不信眼處，不信耳、鼻、舌、身、意處。 ^930b26

「復次，善現！若菩薩摩訶薩信般若波羅蜜多時，
則不信色處，不信聲、香、味、觸、法處。」 ^930c2

「世尊！云何菩薩摩訶薩信般若波羅蜜多時，
則不信色處，不信聲、香、味、觸、法處？」 ^930c3

「善現！菩薩摩訶薩行般若波羅蜜多時，
觀色處不可得，觀聲、香、味、觸、法處不可得，
是故菩薩摩訶薩信般若波羅蜜多時，
則不信色處，不信聲、香、味、觸、法處。 ^930c5

「復次，善現！若菩薩摩訶薩信般若波羅蜜多時，
則不信眼界，不信色界、眼識界及眼觸、眼觸為緣所生諸受。」 ^930c9

「世尊！云何菩薩摩訶薩信般若波羅蜜多時，
則不信眼界，不信色界、眼識界及眼觸、眼觸為緣所生諸受？」 ^930c11

「善現！菩薩摩訶薩行般若波羅蜜多時，
觀眼界不可得，觀色界乃至眼觸為緣所生諸受不可得，
是故菩薩摩訶薩信般若波羅蜜多時，
則不信眼界，不信色界乃至眼觸為緣所生諸受。 ^930c13

「復次，善現！若菩薩摩訶薩信般若波羅蜜多時，
則不信耳界，不信聲界、耳識界及耳觸、耳觸為緣所生諸受。」 ^930c18

「世尊！云何菩薩摩訶薩信般若波羅蜜多時，
則不信耳界，不信聲界、耳識界及耳觸、耳觸為緣所生諸受？」 ^930c20

「善現！菩薩摩訶薩行般若波羅蜜多時，
觀耳界不可得，觀聲界乃至耳觸為緣所生諸受不可得，
是故菩薩摩訶薩信般若波羅蜜多時，
則不信耳界，不信聲界乃至耳觸為緣所生諸受。 ^930c22

「復次，善現！若菩薩摩訶薩信般若波羅蜜多時，
則不信鼻界，不信香界、鼻識界及鼻觸、鼻觸為緣所生諸受。」 ^930c27

「世尊！云何菩薩摩訶薩信般若波羅蜜多時，
則不信鼻界，不信香界、鼻識界及鼻觸、鼻觸為緣所生諸受？」 ^930c29

「善現！菩薩摩訶薩行般若波羅蜜多時，
觀鼻界不可得，觀香界乃至鼻觸為緣所生諸受不可得，
是故菩薩摩訶薩信般若波羅蜜多時，
則不信鼻界，不信香界乃至鼻觸為緣所生諸受。 ^931a2

「復次，善現！若菩薩摩訶薩信般若波羅蜜多時，
則不信舌界，不信味界、舌識界及舌觸、舌觸為緣所生諸受。」 ^931a7

「世尊！云何菩薩摩訶薩信般若波羅蜜多時，
則不信舌界，不信味界、舌識界及舌觸、舌觸為緣所生諸受？」 ^931a9

「善現！菩薩摩訶薩行般若波羅蜜多時，
觀舌界不可得，觀味界乃至舌觸為緣所生諸受不可得，
是故菩薩摩訶薩信般若波羅蜜多時，
則不信舌界，不信味界乃至舌觸為緣所生諸受。 ^931a11

「復次，善現！若菩薩摩訶薩信般若波羅蜜多時，
則不信身界，不信觸界、身識界及身觸、身觸為緣所生諸受。」 ^931a15

「世尊！云何菩薩摩訶薩信般若波羅蜜多時，
則不信身界，不信觸界、身識界及身觸、身觸為緣所生諸受？」 ^931a18

「善現！菩薩摩訶薩行般若波羅蜜多時，
觀身界不可得，觀觸界乃至身觸為緣所生諸受不可得，
是故菩薩摩訶薩信般若波羅蜜多時，
則不信身界，不信觸界乃至身觸為緣所生諸受。 ^931a20

「復次，善現！若菩薩摩訶薩信般若波羅蜜多時，
則不信意界，不信法界、意識界及意觸、意觸為緣所生諸受。」 ^931a24

「世尊！云何菩薩摩訶薩信般若波羅蜜多時，
則不信意界，不信法界、意識界及意觸、意觸為緣所生諸受？」 ^931a27

「善現！菩薩摩訶薩行般若波羅蜜多時，
觀意界不可得，觀法界乃至意觸為緣所生諸受不可得，
是故菩薩摩訶薩信般若波羅蜜多時，
則不信意界，不信法界乃至意觸為緣所生諸受。 ^931a29

「復次，善現！若菩薩摩訶薩信般若波羅蜜多時，
則不信地界，不信水、火、風、空、識界。」 ^931b4

「世尊！云何菩薩摩訶薩信般若波羅蜜多時，
則不信地界，不信水、火、風、空、識界？」 ^931b6

「善現！菩薩摩訶薩行般若波羅蜜多時，
觀地界不可得，觀水、火、風、空、識界不可得，
是故菩薩摩訶薩信般若波羅蜜多時，
則不信地界，不信水、火、風、空、識界。 ^931b8

「復次，善現！若菩薩摩訶薩信般若波羅蜜多時，
則不信無明，不信行、識、名色、六處、觸、受、
愛、取、有、生、老死愁歎苦憂惱。」 ^931b11

「世尊！云何菩薩摩訶薩信般若波羅蜜多時，
則不信無明，不信行、識、名色、六處、觸、受、
愛、取、有、生、老死愁歎苦憂惱？」 ^931b14

「善現！菩薩摩訶薩行般若波羅蜜多時，
觀無明不可得，觀行乃至老死愁歎苦憂惱不可得，
是故菩薩摩訶薩信般若波羅蜜多時，
則不信無明，不信行乃至老死愁歎苦憂惱。 ^931b17

「復次，善現！若菩薩摩訶薩信般若波羅蜜多時，
則不信布施波羅蜜多，不信淨戒、安忍、
精進、靜慮、般若波羅蜜多。」 ^931b21

「世尊！云何菩薩摩訶薩信般若波羅蜜多時，
則不信布施波羅蜜多，不信淨戒、安忍、
精進、靜慮、般若波羅蜜多？」 ^931b23

「善現！菩薩摩訶薩行般若波羅蜜多時，
觀布施波羅蜜多不可得，觀淨戒、安忍、
精進、靜慮、般若波羅蜜多不可得，是故菩薩摩訶薩信般若波羅蜜多時，
則不信布施波羅蜜多，不信淨戒、安忍、
精進、靜慮、般若波羅蜜多。 ^931b26

「復次，善現！若菩薩摩訶薩信般若波羅蜜多時，
則不信內空，不信外空、內外空、空空、大空、
勝義空、有為空、無為空、畢竟空、無際空、
散空、無變異空、本性空、自相空、共相空、
一切法空、不可得空、無性空、自性空、無性自性空。」 ^931c1

「世尊！云何菩薩摩訶薩信般若波羅蜜多時，
則不信內空，不信外空、內外空、空空、大空、
勝義空、有為空、無為空、畢竟空、無際空、
散空、無變異空、本性空、自相空、共相空、
一切法空、不可得空、無性空、自性空、無性自性空？」 ^931c6

「善現！菩薩摩訶薩行般若波羅蜜多時，
觀內空不可得，觀外空乃至無性自性空不可得，
是故菩薩摩訶薩信般若波羅蜜多時，
則不信內空，不信外空乃至無性自性空。 ^931c11

「復次，善現！若菩薩摩訶薩信般若波羅蜜多時，
則不信真如，不信法界、法性、不虛妄性、
不變異性、平等性、離生性、法定、法住、實際、
虛空界、不思議界。」 ^931c15

「世尊！云何菩薩摩訶薩信般若波羅蜜多時，
則不信真如，不信法界、法性、不虛妄性、
不變異性、平等性、離生性、法定、法住、實際、
虛空界、不思議界？ ^931c18

「善現！菩薩摩訶薩行般若波羅蜜多時，
觀真如不可得，觀法界乃至不思議界不可得，
是故菩薩摩訶薩信般若波羅蜜多時，
則不信真如，不信法界乃至不思議界。 ^931c21

「復次，善現！若菩薩摩訶薩信般若波羅蜜多時，
則不信苦聖諦，不信集、滅、道聖諦。」 ^931c25

「世尊！云何菩薩摩訶薩信般若波羅蜜多時，
則不信苦聖諦，不信集、滅、道聖諦？」 ^931c27

「善現！菩薩摩訶薩行般若波羅蜜多時，
觀苦聖諦不可得，觀集、滅、道聖諦不可得，
是故菩薩摩訶薩信般若波羅蜜多時，
則不信苦聖諦，不信集、滅、道聖諦。 ^931c29

「復次，善現！若菩薩摩訶薩信般若波羅蜜多時，
則不信四靜慮，不信四無量、四無色定。」 ^932a3

「世尊！云何菩薩摩訶薩信般若波羅蜜多時，
則不信四靜慮，不信四無量、四無色定？」 ^932a5

「善現！菩薩摩訶薩行般若波羅蜜多時，
觀四靜慮不可得，觀四無量、四無色定不可得，
是故菩薩摩訶薩信般若波羅蜜多時，
則不信四靜慮，不信四無量、四無色定。 ^932a7

「復次，善現！若菩薩摩訶薩信般若波羅蜜多時，
則不信八解脫，不信八勝處、九次第定、十遍處。」 ^932a11

「世尊！云何菩薩摩訶薩信般若波羅蜜多時，
則不信八解脫，不信八勝處、九次第定、十遍處？」 ^932a13

「善現！菩薩摩訶薩行般若波羅蜜多時，
觀八解脫不可得，觀八勝處、九次第定、
十遍處不可得，是故菩薩摩訶薩信般若波羅蜜多時，
則不信八解脫，不信八勝處、九次第定、十遍處。 ^932a15

「復次，善現！若菩薩摩訶薩信般若波羅蜜多時，
則不信四念住，不信四正斷、四神足、五根、
五力、七等覺支、八聖道支。」 ^932a19

「世尊！云何菩薩摩訶薩信般若波羅蜜多時，
則不信四念住，不信四正斷、四神足、五根、
五力、七等覺支、八聖道支？」 ^932a21

「善現！菩薩摩訶薩行般若波羅蜜多時，
觀四念住不可得，觀四正斷乃至八聖道支不可得，
是故菩薩摩訶薩信般若波羅蜜多時，
則不信四念住，不信四正斷乃至八聖道支。 ^932a24

「復次，善現！若菩薩摩訶薩信般若波羅蜜多時，
則不信空解脫門，不信無相、無願解脫門。」 ^932a28

「世尊！云何菩薩摩訶薩信般若波羅蜜多時，
則不信空解脫門，不信無相、無願解脫門？」 ^932b1

「善現！菩薩摩訶薩行般若波羅蜜多時，
觀空解脫門不可得，觀無相、無願解脫門不可得，
是故菩薩摩訶薩信般若波羅蜜多時，
則不信空解脫門，不信無相、無願解脫門。 ^932b3

「復次，善現！若菩薩摩訶薩信般若波羅蜜多時，
則不信五眼，不信六神通。」 ^932b7

「世尊！云何菩薩摩訶薩信般若波羅蜜多時，
則不信五眼，不信六神通？」 ^932b8

「善現！菩薩摩訶薩行般若波羅蜜多時，
觀五眼不可得，觀六神通不可得，是故菩薩摩訶薩信般若波羅蜜多時，
則不信五眼，不信六神通。 ^932b10

「復次，善現！若菩薩摩訶薩信般若波羅蜜多時，
則不信佛十力，不信四無所畏、四無礙解、
大慈、大悲、大喜、大捨、十八佛不共法。」 ^932b13

「世尊！云何菩薩摩訶薩信般若波羅蜜多時，
則不信佛十力，不信四無所畏、四無礙解、
大慈、大悲、大喜、大捨、十八佛不共法？」 ^932b16

「善現！菩薩摩訶薩行般若波羅蜜多時，
觀佛十力不可得，觀四無所畏乃至十八佛不共法不可得，
是故菩薩摩訶薩信般若波羅蜜多時，
則不信佛十力，不信四無所畏乃至十八佛不共法。 ^932b18

「復次，善現！若菩薩摩訶薩信般若波羅蜜多時，
則不信無忘失法，不信恒住捨性。」 ^932b23

「世尊！云何菩薩摩訶薩信般若波羅蜜多時，
則不信無忘失法，不信恒住捨性？」 ^932b25

「善現！菩薩摩訶薩行般若波羅蜜多時，
觀無忘失法不可得，觀恒住捨性不可得，
是故菩薩摩訶薩信般若波羅蜜多時，
則不信無忘失法，不信恒住捨性。 ^932b26

「復次，善現！若菩薩摩訶薩信般若波羅蜜多時，
則不信一切智，不信道相智、一切相智。」 ^932c1

「世尊！云何菩薩摩訶薩信般若波羅蜜多時，
則不信一切智，不信道相智、一切相智？」 ^932c3

「善現！菩薩摩訶薩行般若波羅蜜多時，
觀一切智不可得，觀道相智、一切相智不可得，
是故菩薩摩訶薩信般若波羅蜜多時，
則不信一切智，不信道相智、一切相智。 ^932c5

「復次，善現！若菩薩摩訶薩信般若波羅蜜多時，
則不信一切陀羅尼門，不信一切三摩地門。」 ^932c8

「世尊！云何菩薩摩訶薩信般若波羅蜜多時，
則不信一切陀羅尼門，不信一切三摩地門？」 ^932c10

「善現！菩薩摩訶薩行般若波羅蜜多時，
觀一切陀羅尼門不可得，觀一切三摩地門不可得，
是故菩薩摩訶薩信般若波羅蜜多時，
則不信一切陀羅尼門，不信一切三摩地門。 ^932c12

「復次，善現！若菩薩摩訶薩信般若波羅蜜多時，
則不信預流果，不信一來、不還、阿羅漢果。」 ^932c16

「世尊！云何菩薩摩訶薩信般若波羅蜜多時，
則不信預流果，不信一來、不還、阿羅漢果？」 ^932c18

「善現！菩薩摩訶薩行般若波羅蜜多時，
觀預流果不可得，觀一來、不還、阿羅漢果不可得，
是故菩薩摩訶薩信般若波羅蜜多時，
則不信預流果，不信一來、不還、阿羅漢果。 ^932c20

「復次，善現！若菩薩摩訶薩信般若波羅蜜多時，則不信獨覺菩提。 ^932c24

「世尊！云何菩薩摩訶薩信般若波羅蜜多時，則不信獨覺菩提？」 ^932c25

「善現！菩薩摩訶薩行般若波羅蜜多時，
觀獨覺菩提不可得，是故菩薩摩訶薩信般若波羅蜜多時，
則不信獨覺菩提。 ^932c27

「復次，善現！若菩薩摩訶薩信般若波羅蜜多時，則不信一切菩薩摩訶薩行。」 ^933a1

「世尊！云何菩薩摩訶薩信般若波羅蜜多時，則不信一切菩薩摩訶薩行？」 ^933a2

「善現！菩薩摩訶薩行般若波羅蜜多時，
觀一切菩薩摩訶薩行不可得，是故菩薩摩訶薩信般若波羅蜜多時，
則不信一切菩薩摩訶薩行。 ^933a4

「復次，善現！若菩薩摩訶薩信般若波羅蜜多時，則不信諸佛無上正等菩提。」 ^933a7

「世尊！云何菩薩摩訶薩信般若波羅蜜多時，則不信諸佛無上正等菩提？」 ^933a9

「善現！菩薩摩訶薩行般若波羅蜜多時，
觀諸佛無上正等菩提不可得，是故菩薩摩訶薩信般若波羅蜜多時，
則不信諸佛無上正等菩提。」 ^933a10

「復次，善現！若菩薩摩訶薩信般若波羅蜜多時，則不信一切法。」 ^933a13

「世尊！云何菩薩摩訶薩信般若波羅蜜多時，則不信一切法？」 ^933a15

「善現！菩薩摩訶薩行般若波羅蜜多時，
觀一切法不可得，是故菩薩摩訶薩信般若波羅蜜多時，則不信一切法。」 ^933a16

具壽善現復白佛言：「世尊！
菩薩摩訶薩般若波羅蜜多名大波羅蜜多。」 ^933a20

佛言：「善現！汝緣何意說菩薩摩訶薩般若波羅蜜多名大波羅蜜多？」 ^933a21

善現白佛言：「世尊！
菩薩摩訶薩般若波羅蜜多，於色不作大不作小，
於受、想、行、識亦不作大不作小；於色不作集不作散，
於受、想、行、識亦不作集不作散；於色不作有量不作無量，
於受、想、行、識亦不作有量不作無量；於色不作廣不作狹，
於受、想、行、識亦不作廣不作狹；於色不作有力不作無力，
於受、想、行、識亦不作有力不作無力。
世尊！我緣此意，故說菩薩摩訶薩般若波羅蜜多名大波羅蜜多。 ^933a23

「復次，世尊！菩薩摩訶薩般若波羅蜜多，
於眼處不作大不作小，於耳、鼻、舌、身、意處亦不作大不作小；
於眼處不作集不作散，於耳、鼻、舌、身、意處亦不作集不作散；
於眼處不作有量不作無量，於耳、鼻、舌、
身、意處亦不作有量不作無量；於眼處不作廣不作狹，
於耳、鼻、舌、身、意處亦不作廣不作狹；於眼處不作有力不作無力，
於耳、鼻、舌、身、意處亦不作有力不作無力。
世尊！我緣此意，故說菩薩摩訶薩般若波羅蜜多名大波羅蜜多。 ^933b3

「復次，世尊！菩薩摩訶薩般若波羅蜜多，
於色處不作大不作小，於聲、香、味、觸、法處亦不作大不作小；
於色處不作集不作散，於聲、香、味、觸、法處亦不作集不作散；
於色處不作有量不作無量，於聲、香、味、
觸、法處亦不作有量不作無量；於色處不作廣不作狹，
於聲、香、味、觸、法處亦不作廣不作狹；於色處不作有力不作無力，
於聲、香、味、觸、法處亦不作有力不作無力。
世尊！我緣此意，故說菩薩摩訶薩般若波羅蜜多名大波羅蜜多。
大般若波羅蜜多經卷第一百七十三
 ^933b12
