下如淨和尚語錄卷下
other:: 
# 明州天童景德寺語錄
明州天童景德寺語錄
editor:: 侍者祖日編
other:: 
## 上堂

山門天童大解脫門。
豁開衲僧自己。透乾坤無表裡。
雖然萬古清風八面來。
前樓後閣玲瓏起。 ^127a11

佛殿。黃金妙相。驢腮馬嘴。
咦。賊是小人智過君子。 ^127a14

方丈。橫一丈竪一丈。
文殊維摩隔壁抓痒。
卓拄杖云。盡大地人不釣自上。 ^127a16

至法座前。焚香謝恩。
捧　勅黃示眾云。
雲開九天。呈起云。
看彩鳳#CB00881;出。
且道。如何委悉。急急如律令勅。 ^127a18

指法座。爐炭為床。
鑊湯為座。口吐黑烟。
彌天罪過。 ^127a21

斂衣就座乃云。有問有答。
屎尿狼藉。無問無答。
雷霆霹靂。於是眉毛慶快。
鼻孔軒昂。直得大地平沈。
虛空迸裂。正當恁麼。
且與宏智古佛相見。
舉拂子云。相見已了。
合談何事。從前汗馬無人識。
只要重論蓋代功。
雖然知恩報恩一句如何。
四海浪平龍睡穩。
九天雲淨鶴摩空。 ^127a23

復舉記得。僧問百丈。
如何是奇特事。百丈云。
獨坐大雄峯。大眾不得動著。
且教坐殺者漢。今日忽有人問淨上座。
如何是奇特事。只向它道。
有甚奇特。畢竟如何。
淨慈鉢盂。移過天童喫飯。 ^127b1

上堂。外不放入。內不放出。
痛下一槌。萬事了畢。
且道。如何大白峯前令斬新。
內外紀綱俱委悉。 ^127b6

道舊至上堂。冤有頭債有主。
一劍當鋒。豁開門戶。
拽隊成群恁麼來。
放火殺人相合聚。
且道。如何老胡頂#CB00576;跨龍虎。 ^127b9

上堂。心念分飛。如何措手。
趙州狗子佛性無。
只箇無字鐵掃帚。
掃處紛飛多。紛飛多處掃。
轉掃轉多。掃不得處#CB05270;命掃。
晝夜竪起脊梁。勇猛切莫放倒。
忽然掃破太虛空。
萬別千差盡豁通。 ^127b12

開爐上堂。只箇柴頭煨火種。
諸方聿起競開爐。
天童直截超宗處。
爐與柴頭盡底無。
恁麼却有煖氣。正好猛做工夫。
且道。如何驀忽雷霆轟烈焰。
從教深夜雪糢糊。 ^127b17

謝新舊兩班上堂。
開無間地獄。現閻羅大王。
聚夜叉一部。列牛頭兩行。
與其進者。劍樹上猛火進用。
與其退者。刀山裡寒氷退藏。
且道。理會甚事#CB05470;耐。
飯飽弄筯判斷。屎急尿床。
其或未然。花柳春風入戲場。 ^127b21

上堂。天童鐵臭老拳頭。
打殺江湖水牯牛。
夜深忽然生箇卵。
天明推出大日頭。
且道。如何晒#CB05171;諸人烝濕處。
免教行步滑如油。 ^127b26

上堂。靈雲見處桃花開。
天童見處桃花落。
桃花開春風催。桃花落春風惡。
靈雲且置。莫有與天童相見底麼。
春風惡桃花。躍浪生頭角。 ^127b29

壽慶節上堂。至哉坤元誕佛國摩耶之瑞。
大矣貝典祝仙桃王母之春。
正當恁麼且道。以何為驗。
觀音瓔珞妙莊嚴。
勢至花鬘長自在。 ^127c3

結夏上堂。結却衲僧布袋頭。
天童拈來作氣毬。
脚尖趯出佛無數。
付與叢林作馬牛。 ^127c6

謝知事齋首座秉拂。
上堂。鐵酸豏金剛圈。
塞斷咽喉。拽脫鼻孔。
天童立地有分。衲僧乞命無門。
且道。如何堪與瞿曇作子孫。 ^127c8

新起妙嚴慶懺陞座。
推倒多年老鼠窠。
掃空平地笑呵呵。
從空架起生頭角。
蓋覆驢牛不厭多。
今朝成就大緣。千古發揮大事。
且道。如何斫額任他門外客。
到家還我箇中人。 ^127c11

復舉。文殊問無著。
近離甚麼處。著云。
南方。殊云。南方佛法如何住持。
著云。末法比丘少奉戒律。
殊云。多少眾。著云。
或三百或五百。師云。
春風勾引鷓鴣啼。
著問文殊。此間佛法如何住持。
殊云。凡聖同居。龍蛇混雜。
著云。多少眾。殊云。
前三三後三三。師云。
平地波瀾釣鐵船。
者兩轉語。要與諸方眉毛廝結。
更有兩轉語。要與諸方點眼。
或三百或五百。銅錢鐵錢。
省數足陌。前三三後三三。
蘿蔔芋嬭。淺貯滿擔。
諸方忽然眼開。決定拍手大笑。
笑箇甚麼。不笑巴人。
便笑杜撰。雖然笑者還稀。
忽有人問天童多少眾。
但向他道。新起妙嚴誇第一。
一齊都在畫圖中。 ^127c15

請監收上堂。竇八布衫穿。
大家出隻手。橫須彌為概。
量大海為斗。所以生殺在前。
收放在後。歸功塞破虛空口。
還知麼。天童不敢相辜。
甘作啼雞吠狗。 ^127c28

上堂。螟蛉之子。殪而逢螺蠃。
祝之曰類我類我。
天童門下。莫有類我底麼。
萬里不掛片雲。天地一團猛火。 ^128a3

謝監收。上堂。金剛王寶劍在匣。
有望風不犯之威。
天童喝下飛出。變作無孔鐵鎚。
輥入荒田亂草。任教日炙風吹。
因甚如此。拈匙把筯知多少。
不是知音不易知。 ^128a6

謝造橋上堂。去那邊去。
來者裡來。中間絕壑斷崖。
且道。如何相接。以拂子作彎橋勢云。
看。依稀金磴闊。彷彿彩虹彎。
人從橋上過。又作麼生。
松蘿影裡開天巧。
汗黑光中入畫看。 ^128a10

上堂。眼見黃葉落。
耳聞孤雁鳴。且道。
是什麼物得與麼靈。
咦。溪上秋光分外清。 ^128a14

浙翁遺書至。上堂。
八月十八錢塘潮。
淛翁聲價潑天高。
盡教四海弄潮手。
徹底窮淵輥一遭。
重揀擇不辭勞。要透龍門繼鳳毛。
忽然收卷還源去。
萬古曹溪風怒號。 ^128a16

上堂。陸脩靜陶淵明。
文殊普賢。打圓相云。
咦。一款具呈。且道。
憑誰批判。若是孔夫子。
吾無隱乎爾。 ^128a20

開爐。上堂。召大眾打圓相云。
箇是天童。火爐。近前則燒殺。
退後則凍殺。忽有箇漢。
出來道合作麼生。
#CB01403;火爐動也。 ^128a23

上堂。天童仲冬第一句槎槎牙牙。
老梅樹忽開花。一花兩花。
三四五花。無數花。
清不可誇。香不可誇。
散作春容吹草木。
衲僧箇箇頂門禿。
驀劄變怪。狂風暴雨。
乃至交袞大地雪漫漫。
老梅樹太無端。寒凍摩挲鼻孔酸。 ^128a26

上堂。古今大雪滿長安。
天童賣却這心肝。
無神通菩薩。猛劈一椎。
千手眼大悲。揑怪多端。
還會麼。獅子教兒迷子訣。
老婆心切不相瞞。 ^128b2

上堂。世尊道。一人發真歸源。
十方虛空悉皆消殞。
師拈云。既是世尊所說。
未免盡作奇特商量。
天童則不然。一人發真歸源。
乞兒打破飯椀。 ^128b5

上堂舉。五祖演和尚云。
有人向虛空裡。寫得祖師西來意五箇字。
老僧大展坐具拜他。
師拈云。當時天童若見。
只對他道。款出囚口。
今則莫有同款者麼。
既無。依稀斜去雁。
驚破海門秋。 ^128b9

上堂。霜風號肅殺。
霜葉墮蕭颾。舉拂子云。
看。唯有玲瓏岩。崔嵬望轉高。
所謂天童滯貨。今朝短販一遭。
莫有酬價底麼。下座巡堂。 ^128b14

佛成道上堂。瞿曇臘月八。
夜半走出山賊。路羊腸曲。
偷心虎背斑。鈍置人天者一番。
天童恁麼撿舉。且道。
該當也無。落賺兒孫頭盡禿。
葫蘆藤種纏葫蘆。 ^128b17

退院上堂。進院得住便住。
退院要行便行。還相委悉麼。
箇條烏拄杖。莫怪太生獰。
擲拄杖下座。
other:: 
## 小參
小參
editor:: 侍者義遠編 ^128b21

除夜小參。年盡月盡日盡時盡。
以拂子劃一劃云。
盡情劃斷。舉拂子云。
者箇無盡。還見麼。
喚作清涼拂子。受用無盡。
今夜共諸人分歲。
說法無盡。所以春水滿四澤無盡。
夏雲多奇峯無盡。
秋月揚明輝無盡。
冬嶺秀孤松無盡。
一年如是。過去無盡。
一年如是。到來無盡。
若恁麼見得。日日眼睛定動。
時時鼻孔軒昂。依舊年月日時悉皆無盡。
雖然盡與無盡。與者拂子。
總不相干。正當恁麼。
忽有箇漢。出來對眾。
奪却免見葛藤無盡。
大家慶快無盡。其或未然。
伏聽處分。擊拂子云。
斬新曆日明朝看。
大歲騎牛倒上天。
舉。僧問香林。如何是衲衣下事。
香林云。臘月火燒山。
師頌云。衲衣下事火燒山。
臘月家貧徹骨寒。
堪笑連延曾未息。
眉毛焦赤面皮斑。 ^128b26

結夏小參。打破黑漆桶。
十方空索索。不受靈山記。
安居大圓覺。早晨喫粥齋時。
喫飯入夜打眠。早朝又起。
歷劫見前。終而復始。
生死悠悠無定止。
恁麼徹去。過去諸如來。
斯門已敗缺。現在諸菩薩。
今各無折合。未來修學人。
切忌顛倒走。可中若有箇漢。
出來道未在。猶是繫縛盲驢。
守他鬼窟。#CB01403;九旬垂釣。
正要上鉤。還知麼。
麻三斤乾屎橛。拳頭脚尖更。
須悟去始得。且道。
有什麼長處。毘婆尸佛早留心。
直至如今不得妙。 ^128c12

瑞岩解夏小參。十方聚會魚游網。
三月安居鳥入籠。
生殺盡時蠶作繭。
心空及第黑山中。
大眾直饒。句外透關。
機先驗臘。鞔峯棒頭有刺。
喝下爆雷。酌然未肯。
何故釋迦元不出世。
達磨斷不西來。天生豈受差排。
誰肯輒從抑屈。況復威音那畔。
空劫已前早成掩彩。
今日既到者裡。合作麼生。
咦。放過一著三千里外。
咬猪咬狗。荒草葛藤。
還有借路底麼。卓拄杖云。
摘楊花摘楊花。舉。
僧問洞山。秋初夏末。
向什麼處去。洞山云。
向萬里無寸草處去。
大眾洞山恁麼答話。
雖則老婆心切。未免平地陷入。
今夜忽有人。問淨上座。
只向他道。隨行蹈斷流水聲。
縱觀寫出飛禽跡。 ^128c22

冬夜小參。鑽氷取火憑誰信。
#CB05270;命工夫入死門。
脫體一交翻得活。
金剛正焰透乾坤。
瑞岩門下。以此見一陽來復萬物咸新。
露柱燈籠歡喜說偈。
五臺山上雲蒸飯。
佛殿階前狗尿天。
剎竿頭上煎#CB05283;子。
三箇胡孫夜簸錢。
咄。落草之談。應時納祐。
只今眾中。莫有句外透關底麼。
出來點眼。慶快平生。
其或未然。黃梅石女繡鴛鴦。
一日新添一線長。 ^129a6

淨慈入院。小參大眾。
西湖湖裡水。南山山上雲。
卓拄杖云。天台拄杖子。
相見笑忻忻。時節因緣合談何事。
卓拄杖云。喚作拄杖則觸。
不喚作拄杖則背。
不得有語。不得無語。
卓拄杖云。霹靂聲前破款。
電光影上發機。這邊那邊逢場作戲。
咄。露布葛藤。切忌#CB05163;沸。
還知麼。未曾親近。
早隔大千。向上全提。
轉無交涉。向者裡。
莫有脫窠臼透離微底麼。
出來與拄杖子證據。
不妨攪動西湖水。
撥起南山雲。拄杖子#CB01387;跳。
上三十三天。卓拄杖云。
#CB05218;著帝釋鼻孔。
與天下衲僧。出氣慶快叢林。
正當恁麼。所謂拄杖子相見底時節因緣。
只如未相見已前。
又作麼生。卓拄杖云。
今夜小參不答話。
惱亂春風拄杖頭。 ^129a14

結夏小參。平地起骨堆。
虛空#CB02469;窟籠。
驀透兩重關。拈却黑漆桶。
打圓相云。圓覺伽藍。
十方聚會。咄。淨慈門下。
切忌#CB05163;沸。
其或尚留觀聽。癩馬繫樁。
所謂搖扇取風涼。
喫飯伸脚睡。更有甚事。
雖然照顧蚊虫虱蚤住。
向下文長。早先珍重。
正當恁麼。須知有不入者保社底。
又且如何。花陰輕舞蝶。
山影靜穿雲。 ^129a28

解夏小參。毀於佛毀於法。
不入眾數。墮三惡道。
淨慈門下。甚生標表。
還知麼。九旬結款。
今日放行。驢三千馬八百。
吹笛打鼓。唱歌促拍。
直得清風不敢清。
白雲不敢白。驀過瞿曇者一著。
雖然逢人切忌錯舉。
咄。巢父飲牛許由洗耳。 ^129b6

皇后殿秋會小參。
妙音觀世音。具足神通力。
十方諸國土。無剎不現身。
於是莊嚴天妙仙衣。
端坐坤寧寶殿。贊一人皇化。
作萬國母儀。道德淳熙。
雨賜嘉泰。直得光齊日月。
春風永茂於金枝。
壽等山河。瑞氣長。
新於玉葉。圍繞毘盧真境。
發輝菩提妙花。茲者慶遇清秋。
忻承佳運。特頒大施。
崇建小參。點開佛祖眼睛。
普會人天鼻孔。一敲一唱。
盡林下之愚誠。載喜載瞻。
滿天中之心願。廣大如法界。
究竟若虛空。正當恁麼。
以拂子打一圓相云。
妙音觀世音。說法故如是。
且道。四眾合掌信受奉行一句。
又作麼生。天上有星皆拱北。
人間無水不朝東。 ^129b12

天童入院小參。跳出淨慈牛欄。
撞入太白馬廐。一團罪業黑漫漫。
風吹日炙薰天臭。
恁麼見得。今夜小參不答話。
引賊入界。莫有入界底麼。
牙如劍樹。口似血盆。
霹靂雷霆。尤難紹續。
且道。如何紹續。佛殿掘東司。
歡喜入地獄。其或未然。
疥狗不願生天。却笑雲中白鶴。
舉。僧問當山啟禪師。
學人卓卓上來。請師的的啟云。
我者裡一屙便了。
有甚麼卓卓的的。
大眾好箇一屙便了。
只是雷聲浩大。雨點全無。
且合作麼生。一棒打翻連底脫。
太平無象唱山歌。 ^129b25

冬夜小參。長至迎新。
如何話會。記得黃面比丘道。
如破鏡鳥以毒樹果抱為其子。
子成父母皆遭其食。
好箇消息。今夜天童。
乞食見小利。未免#CB05270;身捨命。
將現前大眾。作枚毒樹果。
念一道真言。抱捕去也。
類我類我。出來出來。
舉拂子云。看。出來了也。
有能食其父母者麼。
可謂知恩報恩。方堪傳授。
其或未然。第二頭相見。
異種靈苗火裡栽。
鐵花無影樹頭開。
驀然結箇團圝果。
舉似時人收得來。
於是轉作龍眼茘枝甘蔗蒲桃。
元屬自己家園。普請自家咬嚼。
吞也得吐也得。剔團圝也得。
百雜碎也得。有也得無也得。
恁麼也得。不恁麼也得。
恁麼不恁麼總得。
總不得也得。咄。狼藉滿地。
笑殺傍觀。且道。如何收拾得。
誰在畫樓沽酒處。
相邀來喫趙州茶。
other:: 
## 普說
普說 ^129c7

喝一喝云。大眾者一喝。
威音王未現已前。
早是蹉過了也。況復今日更來者裡。
胡喝亂喝。是甚麼#CB05163;沸椀鳴聲。
眾中若有人。勇猛出來。
劈屎口椎落牙齒。
#CB05218;向屎坑裡去。
免見狼藉取次欺人。
直饒恁麼。也是背後揑拳。
揚聲止響。然曲設多門。
放開一路。莫有人出來麼。
良久云。既無。暫借一喝。
重疊狼藉。欺人去也。
喝一喝。有主有賓。
有照有用。還知落處麼。
若知得落處。便知得起處。
若知得起處。便知得滅處。
若知得滅處。便知得起滅俱滅寂滅現前。
於日用中。六處發現。
在眼曰見。直須抉却眼睛逈無所見。
然後無所不見。方可謂之見。
在耳曰聞。直須塞斷耳根逈無所聞。
然後無所不聞。方可謂之聞。
在鼻曰嗅。直須敲落鼻孔香臭不分。
然後無所不分。方可謂之嗅。
在舌談論。直須拔却舌頭天地緘默。
然後熾然無間。方可謂之談論。
在身曰人。直須四大脫除了無依倚。
然後隨類現形。方可謂之人。
在心曰識。直須永絕攀緣三祇劫空。
然後起滅不停。方可謂之識。
如上六處發現。無所間斷。
前來所謂有主有賓。
有照有用。直得賓主互換照用交參。
上至三世諸佛六代祖師。
下及傍生異類草木昆虫。
皆此一喝。無有遺者。
便見。威音王未現已前。
只是如今。如今只是威音王未現已前。
無二無二分。無別無斷故。
若約山僧所論。喝箇甚麼。
論箇甚麼。本無許多般。
總須喫棒。有甚蹉過。
有甚不蹉過。更有臨濟四喝。
因行不妨掉臂。亦與一一穿却鼻孔。
咄一喝。如金剛王寶劍。
屎廁籌一喝。如踞地獅子。
窟裏老鼠一喝。如探竿影草。
釣蝦 #CB03157;漢一喝。
不作一喝用。髑髏前魍魎。
今夜清涼。恁麼喚作醫死馬。
縱然活去者一喝。
爭免箇#CB05163;沸椀鳴聲。
雖然且道。威音王未現已前。
從什麼處得來。還定當得出麼。
若也定當得出。胡喝亂喝。
有甚麼過。免向繩床角頭叉手覓。
其或未然。拳頭脚尖。
切忌惡發咄。
other:: 
## 法語
法語
other:: 
### 示祖清禪人
示祖清禪人 ^129c23

老僧少年。臥牛背上吹烏鹽角。
調入梅花引。忽然轉嗚噎。
不知所以。乃其角破而氣絕。
天地豁空吾心忘矣。
久而返。吾心即天地之太祖。
嗚呼岩花開松風鳴。
至於萬像無作而作。
皆吾心之用。而初未甞用也。
於是騎牛還家。尚記其彷彿。
祖清上座求語參禪。
禪固不知。因筆聊塞來意。
other:: 
## 頌古
頌古
other:: 
### 青原白家三盞酒
青原白家三盞酒
　　清貧三盞便輕酬。
　萬里曹門出鄭州。
　盡情斫却月中桂。
　　惱亂春風卒未休。
other:: 
### 阿難問迦葉。世尊傳金襴。外別傳何物。迦葉召阿難。阿難應諾。迦葉云。倒却門前剎竿著
阿難問迦葉。世尊傳金襴。外別傳何物。迦葉召阿難。阿難應諾。迦葉云。倒却門前剎竿著
　　喚一聲兮應一聲。
　兩箇分明好弟兄。
　倒却門前剎竿著。
　　芳草漫天荊棘生。
other:: 
### 雲門云。世界恁麼廣闊。因甚鐘聲裡披起七條
雲門云。世界恁麼廣闊。因甚鐘聲裡披起七條
　　鐘聲披起欝多羅。
　妙用靈通變化多。
　賊是家親須掃跡。
　　太平無象始安和。
other:: 
### 黑老婆
黑老婆
　　萬物朝元不較他。
　拈來直截辨誵訛。
　游春浪子風流甚。
　　賣弄三文黑老婆。
other:: 
### 金剛圈栗棘蓬
金剛圈栗棘蓬
　　肘後驀生閑絡索。
　風前忽布鬧叉撑。
　那吒八臂空惆悵。
　　夜半三更白晝行。
other:: 
### 空假中三觀
空假中三觀
　　張來張打油。　李來李打油。
　通身骨轆轉。　打得最風流。
other:: 
### 靈雲見桃花悟道。玄沙云。諦當甚諦當。敢保。老兄未徹在
靈雲見桃花悟道。玄沙云。諦當甚諦當。敢保。老兄未徹在
　　一箇烏梅似本形。
　蜘蛛結網打蜻蜓。
　蜻蜓落了兩片翼。
　　堪笑烏梅咬鐵釘。
other:: 
### 波斯匿王問賓頭盧尊者。承聞。尊者親見佛來。是也不。尊者以手策起眉毛示之
波斯匿王問賓頭盧尊者。承聞。尊者親見佛來。是也不。尊者以手策起眉毛示之
　　策起眉毛答問端。
　親曾見佛不相瞞。
　至今應供四天下。
　　春在梅梢帶雪寒。
other:: 
## 讚佛祖
讚佛祖
editor:: 侍者德霑編
other:: 
### 觀音
觀音
　　端坐圓通微妙相。
　眾生眼裡堆青嶂。
　曉來窓外聽啼禽。
　　春風不在花枝上。
　　頭上寶冠牛戴角。
　脚下蓮華馬踏蹄。
　通身瓔珞皮毛債。
　　歷劫風流輥水泥。
　　心塵脫落開岩洞。
　自性圓通儼紺容。
　天之敬龍之恭不以為喜。
　　安然中咦更薦海濤翻黑風。
other:: 
### 出山相
出山相
　　凍不死餓不死。　深山走出這面觜。
　咦。　人間天上風波起。
　　摩耶落賺屙出來。
　撞入草窠打一回。
　誰知有屈叫不得。
　　殃害兒孫作罪魁。
other:: 
### 維摩
維摩
　　大病現前。　乾坤一默。
　老而不死。　是謂之賊。
　賊賊春風啼鳥花狼藉。
other:: 
### 達磨
達磨
　　豁然無聖自作自敗。
　面壁釘樁猶敢揑怪。
　尀耐神光屙一堆。
　　引他臭穢遭他壞。
　咦。　葛藤荒草遍乾坤。
　　年年賸欠春風債。
　　金烏飛上玉闌干。
　黑漆崑崙背面看。
　畢竟者些傳不得。
　　落花流水太無端。
　　脚下莖蘆到岸也未。
　直指人心驢屁狗屁。
　狗。
　　千古叢林遭鈍置。
other:: 
### 聽松風布袋
聽松風布袋
　　松風鳴側耳聽。　捫腹而笑。
　賊精賊精。　咦。
　千古萬古得人憎。
　　靠箇布袋。　瞌睡平地。
　突出毒刺。　有人一踢。
　踢翻天下。
　　脚跟出氣。
other:: 
### 四睡圖
四睡圖
　　拾得寒山老虎豐干。
　睡到驢年。　也太無端。
　咦。
　　驀地起來開活眼。
　許多妖怪自相瞞。
other:: 
### 圓覺圖
圓覺圖
　　一隊猪狗漢。　圍繞業識幢。
　只管要說傍人罪過。
　　不知敗缺自己賊贓。
　#CB01403;。
　太平無象打一椎。
　　驚破虛空閃電飛。
other:: 
### 善財
善財
　　揑住乾坤粉一團。
　大人剛被小人瞞。
　機先若具機先眼。
　　走殺從教起釁端。
other:: 
### 普化
普化
　　者漢走從何處來。
　鼓合臨濟白拈賊。
　鐸聲搖撼動風雷。
　　至今大地俱狼藉。
other:: 
### 泉大道
泉大道
　　棒頭挑起葫蘆。　手裡伸出鉢盂。
　噇酒噇肉破落戶。
　　天上人間大丈夫。
other:: 
### 端獅子
端獅子
　　咄哉揑怪老狐狸。
　披起金毛獅子皮。
　弄盡任從天外去。
　　尾巴敗露已多時。
other:: 
### 言法華
言法華
　　脚下長拖破木履。
　口內不知道甚底。
　惱亂風光沒奈何。
　　南北東西無定止。
other:: 
### 南山律師
南山律師〔道宣〕
　　優波離後身。　韋將軍捧足。
　布衣真童男。　瓦鉢天厨食。
　　咦歷劫戒光秋月明。
　南山靜照烟霜色。
other:: 
### 臨濟
臨濟
　　揑箇空拳嚇殺天下。
　這般祖師。　畜生驢馬。
other:: 
### 濟顛
濟顛
　　天台山裡五百牛。
　跳出顛狂者一頭。
　賽盡烟花瞞盡眼。
　　尾巴狼藉轉風流。
other:: 
### 無用頂相
無用頂相
　　打殺宣州花木瓜。
　爆出越州翁木大。
　血滴滴風袞劍輪。
　　黑漫漫彌天罪過。
　咦。　描邈者箇賊頭。
　　三千里外誰耐。　面熱而汗迸流。
other:: 
### 自贊
自贊
　　烏龜殼空索索。　打一鑽響剝剝。
　也是張拳嚇野狐。
　　描邈出來增醜惡。
　雖然三十年後。
　只管有人卜度。
　　突出娑婆世界。　一枚真箇村頭。
　行脚都無用處。
　　推倒只好做牛。　釘雙角插條尾。
　綠楊芳草春風裡。
　　可殺有力會耕田。
　賣與閻王還飯錢。
　　不然掣電機先喫痛拳。
　　無明業識幢。　竪起漫天黑。
　一句不相當。　拳頭飛霹靂咦。
　　老婆心切血滴滴。
other:: 
### 源山主求贊頂相
源山主求贊頂相
　　箇是淨慈毛和尚。
　口言禍福有定當。
　逐日隨緣去赴齋。
　　是謂兩脚功德藏。
　彫裝千佛布砌兩廊。
　　判斷一切魍魎鬼。
　主管五百羅漢堂。
　至於修橋造路。
　　與夫浴主街坊。　聞一切善事。
　如蠅見血。
　　聞一切惡事。　似蟹落湯。
　有時隨摟搜。
　　若萬回老子歡喜。
　有時放歇蹶。　若布袋和尚顛狂。
　　得一文錢不曾落地。
　合十爪掌常乃謝天。
　　只一味朴直。　無些子壒塵。
　所以打動好事檀那。
　　畫出這般面觜。　且道如何比擬。
　八月十五中夜涼。
　　一輪月照西湖水。
other:: 
## 小佛事
小佛事
editor:: 侍者清茂編
other:: 
### 一上座下火
一上座下火
　　萬法歸一。　生也猶如著衫。
　一歸何處。　死也還同脫袴。
　　生死脫著不相干。
　一道神光常獨露。
　　咦疾焰過風發大機。
　塵塵剎剎沒回互。
other:: 
### 醫者下火
醫者下火
　　人間死病君能活。
　君死憑誰救得甦。
　我有單方一把火。
　　為君燒却藥葫蘆。
　某人諾活也甦也。
　　且道以何為驗。　以火打圓相云。
　咦。　本來面目無生死。
　　春在梅花入畫圖。
other:: 
### 祖典座下火
祖典座下火
　　佛祖眼睛無柄木杓。
　東舀西舀雷奔電爍。
　放下忽地轉關。
　　透過跳竈一著。　咦。
　餧驢餧馬有來由。
　　驗盡生薑不改辣。
　淨慈背後掉柴頭。
　惱亂春風鬧聒聒。
other:: 
### 真正上座下火
真正上座下火
　　真正參禪不存佛祖。
　踏翻圓覺伽藍。
　說甚七月十五。
　　恁麼去真快樂。　#CB01403;。
　異類中行披毛戴角。
　　南山點首笑呵呵。
　燒却娘生破直裰。
other:: 
### 祖師堂主下火
祖師堂主下火
　　影戲棚頭箇老驢。
　忽然#CB01387;跳入紅爐。
　為伊點出真驢面。
　　雪霽千山展畫圖。
other:: 
### 知覺上座下火
知覺上座下火
　　大智大愚大覺大迷。
　愚迷具大闡提。
　遊戲無間泥犁。
　　某人淨慈句下。　恁麼會得。
　不曾生不曾死。
　　咦。　亘天烈焰紅颷起。
other:: 
### 宗太上座下火
宗太上座下火
　　心地開通太虛齋照。
　照極忽忘死生談笑。
　咦。
　　燒却娘生鶻臭衫。
　切忌斫額新羅鷂。
other:: 
### 新知庫下火
新知庫下火
　　脫下舊襴衫。　舞起新秋曲。
　秋水舞清光。　秋山舞蒼綠。
　　舞罷秋風歸去來。
　萬古秋蟾寒泚玉。
　　某人且道。　脫下舊襴衫。
　向甚處安著。　咦。
　丙丁童子趁風流。
　　借作送行歌一曲。
other:: 
### 慧印堂主下火
慧印堂主下火
　　秉智慧火燒無文印。
　烈焰發光風頭峭峻。
　且道因甚如此。
　　高超佛祖無生死。
other:: 
### 為淛翁入祖堂
為淛翁入祖堂
　　昔從太白凌霄去。
　今自凌霄太白來。
　不墮去來生死路。
　　展真云。　看堂堂面目笑咍咍。
　且道。
　　笑向阿誰。　以真指祖云。
　大家元是主中主。
　慣入驢胎與馬胎。
other:: 
## 偈頌
偈頌
editor:: 侍者德祥編
other:: 
### 幹藏
幹藏
　　瞿曇老賊口親屙。
　驢屎相兼馬屎多。
　打作一團都撥轉。
　　潑天臭惡惱娑婆。
other:: 
### 化炭
化炭
　　一刀兩段沒商量。
　透出無明大火坑。
　再入死灰烹得活。
　　歲寒聲價轉崢嶸。
other:: 
### 起淨慈方丈
起淨慈方丈
　　方方一丈牯牛欄。
　佛祖驅來要透關。
　聊借眉毛相架搆。
　　遮天蓋地黑漫漫。
other:: 
### 牧翁
牧翁
　　自家鼻孔自家穿。
　自家繩索自家牽。
　自家忽地都忘却。
　　一笛清風送楚天。
other:: 
### 講人更衣
講人更衣
　　老胡教網漫天闊。
　當甚多年椀脫丘。
　勘破轉關千聖外。
　　別行條貫結冤讎。
other:: 
### 風鈴
風鈴
　　通身是口掛虛空。
　不管東西南北風。
　一等與渠談般若。
　　滴丁東了滴丁東。
other:: 
### 拄杖頌寄松源和尚
拄杖頌寄松源和尚
　　七尺烏藤掛東壁。
　春風忽來生兩翼。
　鞭起飛龍趁不得。
　　洞庭攪碎琉璃碧。
　去兮去兮明歷歷。
　　梅花影裡休相覓。
　為雨為雲自古今。
　古今寥寥有何極。
other:: 
### 敬溪翁
敬溪翁
　　揭翻古剡岸雲開。
　峻發清機劈箭來。
　裂轉面皮乾剝剝。
　　萬山奔浪笑咍咍。
other:: 
### 送亮藏主謁碧雲
送亮藏主謁碧雲
　　咬狗猪漢爛泥團。
　撮著參天劍刃寒。
　轉入春風開笑眼。
　　桃花紅照碧琅玕。
other:: 
### 送僧見明極和尚
送僧見明極和尚
　　機絲抽盡萬緣平。
　休倚寒岩轉路程。
　千聖不携無影像。
　　那邊借伴月華明。
other:: 
### 送僧
送僧
　　生逼猢猻坐鐵砧。
　一槌天地盡崩沈。
　橫來竪去呵呵笑。
　　喫飯噇眠邁古今。
other:: 
### 送覺兄歸洞庭
送覺兄歸洞庭
　　覺盡還源見本心。
　洞庭無蓋碧沈沈。
　衲僧不作這伎倆。
　　浪急風高意轉深。
other:: 
### 提舉太尉張求頌
提舉太尉張求頌
　　平生道德邁前賢。
　著漢衣冠拜漢天。
　自是名高閑不得。
　　阿難依舊世尊前。
other:: 
### 觀使太尉張求頌
觀使太尉張求頌
　　居士眼睛吞佛祖。
　衲僧鼻孔透乾坤。
　眼睛鼻孔初無間。
　　萬古宗門結痛冤。
other:: 
### 相士
相士
　　月落滄溟夜渺漫。
　衲僧面目太寒酸。
　擬將禍福輕偷眼。
　　惡浪狂風袞亂山。
other:: 
### 牛圖
牛圖
　　柳堤煙斂春風靜。
　鼻孔遼天一牯牛。
　拽轉通身依舊黑。
　　野花芳草轉風流。
other:: 
### 贈僧
贈僧
　　喝聲霹靂震晴空。
　白棒飛星化活龍。
　不入這般兒女隊。
　　亂花翻袖舞春風。
other:: 
### 塗田
塗田
　　劄斷潮頭大海枯。
　十方公界佃官租。
　寥寥萬古平如掌。
　　不許傍人揚契書。
other:: 
### 送蜀僧得母書歸鄉
送蜀僧得母書歸鄉
　　雁落秋空剝萬金。
　寥寥一片老婆心。
　先天後地難回互。
　　風急恩深冤亦深。
other:: 
### 接待
接待
　　飯籮無底乾坤窄。
　舀出炎炎熱鐵丸。
　爛斷飢腸重瞥地。
　　佛魔無處辨來端。
other:: 
### 禮真歇塔
禮真歇塔
　　歇盡真空透活機。
　兒孫相接命如絲。
　今無倒指空腸斷。
　　杜宇血啼花上枝。
other:: 
### 師六坐道場未稟承眾或是請師云待我涅槃堂裡拈出果臨終拈香云
師六坐道場未稟承眾或是請師云待我涅槃堂裡拈出果臨終拈香云
　　如淨行脚四十餘年。
　首到乳峯。　失脚墮於陷穽。
　　此香今不免。　拈出鈍置我前住雪竇足庵大和尚。
　　并書辭世頌云。
　　六十六年罪犯。　彌天打箇#CB01387;跳。
　活陷黃泉。　咦。
　　從來生死不相干。
如淨和尚語錄卷下〔終〕
w::  ^130b3

歲次己丑六月初伏日。
小師廣宗募刻板。
臨安府靈隱景德禪寺住持祖泉挍勘焉。
xu:: 
# 後序
後序 ^133a14

淨禪師得無師句。
用逸格機。婁至德已前。
青葉髻之後。突出無面目底。
糙暴生獰。通身是眼。
要看是錄。予保。渠未夢見此老脚跟下汗臭氣在。 ^133a18

紹定改元開爐日　靈隱高原祖泉敬跋 ^133a22

獅子吼無畏說。百獸聞之皆腦裂。
天衣舉似箇中人。
邁古超今離途轍。 ^133a24

紹定戊子中秋　天衣住山比丘文蔚謹跋 ^133a26

余嚮較正永平語錄并其正法眼藏。
二書之中。斑斑有稱先師天童云者。
蓋如淨禪師之語也。
溫然如天球。樸然似生鐵。
只應寶愛。不堪咬嚼。
因欲見全錄也尚矣。
今茲之夏。禪山上座。
携其錄兩本來。先出一本云。
是某師父。雲龍義林。
老人久所貯也。又出一本云。
是某同參所持。而渠自云。
其師遍歷之日。親以唐本寫之。
今偶得兩本。實較讎時到。
願師合正梓流之。
余欣然接取。拜而誦之。
鏗鏗法曲。殷殷雅音。
洋洋乎悅心聞。譬如乾闥婆王彈瑠璃琴。
須彌#CB01387;跳。
大海洶涌。草木叢林。
盡發絃聲。金色頭陀。
不覺起作舞。再展兩本。
沈思點對。寫手不同。
互有得失。不可不正。
乃分水乳於結角羅紋之處。
揀金沙於刀刁參差之際。
加倭點著旁訓。間考事跡。
細書其上。意在為初學也。
兩次涉月始得脫手。
禪山歡喜。不止自辨紙筆。
辛苦繕寫。直付印生。
以令刊行。其為法用心。
可謂勤矣。於是重撿永平所稱者。
十而得四五。方知錄外猶多而未全收也。
昔瑞岩遠公。拔取永平廣錄。
輯為一卷。作之跋云。
得百千之十一。抑此亦天童之十一歟。
想必有廣錄在。只願後賢勤搜羅之。 ^133a28

旹延寶八年龍次庚申中元後一日 ^133b21

後學沙門白卍山涉筆于東海王子峯
 ^133b22
