
fen:: 佛說一切如來真實攝大乘現證三昧大教王經卷第二十九
translator:: 西天譯經三藏朝奉大夫試光祿卿傳法大師賜紫沙門臣施護等奉　詔譯
一切如來真實攝一切儀軌勝上教理分第二十六之二
「復次，宣說金剛部作用成就儀軌。 ^437c24

「所謂行人依法修習先行成已，然後隨其意樂所求成就，即當持誦滿一洛叉。
數滿足已，竟夜持誦至明旦時得法成就，
於一切有情所應攝受、所應調伏皆悉能作。 ^437c25

「此佛所說執金剛法門。 ^437c29

「又若欲作成就法者，依法畫#CB01251;如教安置作供養已，
行人一切所欲如意受用，然後隨其意樂所求成就，
即當依法日日以金剛語持誦大明，期限一月滿八千遍。
過一月已，於#CB01251;像前復設供養，
行人當結降三世大印，依法竟夜持誦大明，乃至彼印自然出於吽字之聲。
至明旦時，大自在等諸天主眾及彼眷屬來現其前，
時持明者白言：『汝天來此，如我所言願施我作，隨我所求使令成就。』
天等告言：『隨汝所欲，我悉施汝。』
從是已後，行人即成普盡三界主宰，隨其所欲，
於須臾頃能令普盡三界皆悉動搖，復為一聚悉能成壞。
於三界中微妙樂具悉能受用，一切所作皆得自在，
所有一切天主妙愛者等諸妙愛者亦悉隨意，是中無有作嬈惱者。
時持明者若稱吽字，即彼一切極惡天等皆悉墮落，然後持明者壽滿百千劫。 ^438a1

「此佛所說執金剛法門。 ^438a18

「復次，若欲求印成就者，如教所說，依法持誦滿一月，
後行人當結金剛降三世三昧印，竟夜持誦至明旦時得印成就。
從是已後如教所說，隨結印時同稱吽字，
行人即能虛空中行，現眾色相及能隱身、
起幻化事，能作一切警悟鉤召敬愛事業，
能令一切生大歡喜，現前能取一切珍寶，
能現廣大熾盛威光，雨大寶雨發大笑相，普能清淨一切有情。
能作一切若斷若破，復能如應轉易時分，隨其所宜能啟一切真實談論。
能轉一切事，能善作加護，能制能禁、能怖能殺，又能印持一切有情能為戲樂。
能作一切施灌頂者，能令諸身自起歌詠，
能令旋舞呼召引入，能令一切鎖縛而住，諸如是等一切事業皆悉能作。 ^438a19

「此佛所說執金剛法門。 ^438b4

「若欲求微妙智成就者，行人當依金剛降三世三摩地發起以為先行。
次應依彼持誦法儀持誦一月志求成就。
過一月後，即依如是三摩地法，竟夜持誦至明旦時得成五智通，
於一切有情所應攝受、所應調伏皆悉能作。 ^438b5

「此佛所說執金剛法門。 ^438b10

「若欲求羯磨成就者，亦然依法持誦一月當求成就。
過一月後，竟夜持誦至明旦時即得一切羯磨成就。
從是已後作羯磨時持誦一遍，隨其意願彼加護等一切羯磨皆悉能作。 ^438b11

「此佛所說執金剛法門。 ^438b15

「如上是為金剛部作用成就儀軌。 ^438b16

「復次，宣說蓮華部作用成就儀軌。 ^438b17

「所謂行人依法持誦滿百千遍先行成已，
然後依法當求成就，次應如教安置#CB01251;像，
當畫具德謂伏一切世間大士聖相。
於其四面依四印曼拏羅法儀畫四大士，
四隅當畫四賢聖相，於#CB01251;像前依法持誦過一月後，
竟夜持誦至明旦時，調伏一切世間大士來現其前，隨行人所欲得諸願成就。 ^438b18

「此佛所說法金剛法門。 ^438b25

「若欲求印成就者，行人當結法金剛印，
如法金剛儀持誦八千遍，日日四時持誦滿已，
然後竟夜結印持誦至明旦時，得印成就。
從是已後凡結印時，如其所說即能調伏一切世間。 ^438b26

「此佛所說觀自在法門。 ^438c2

「若欲求三摩地成就者，行人應當依法持誦滿一月已，
然後竟夜隨所愛樂三摩地門，依彼法儀志心持誦至明旦時，
即得一切三摩地現前成就。 ^438c3

「此佛所說法金剛法門。 ^438c7

「若欲求羯磨成就者，亦然依法持誦一月，
過一月後竟夜持誦，即能成就一切羯磨。 ^438c8

「此佛所說法金剛法門。 ^438c10

「如上是為蓮華部作用成就儀軌。 ^438c11

「復次，宣說寶部作用成就儀軌。 ^438c12

「所謂行人先當敬禮四方一切如來，次應持誦滿百千遍，
然後依法安置#CB01251;像，
依四印曼拏羅法用畫具德一切義成就大士聖相，設諸供養持誦一月。
過一月後竟夜持誦，至明旦時，彼具德一切如來灌頂寶虛空藏菩薩摩訶薩來現其前為施灌頂，
行人得灌頂已即成三千大千世界持明轉輪主宰。 ^438c13

「此佛所說金剛寶法門。 ^438c20

「若欲求印成就者，行人當依羯磨金剛法用結金剛寶印，
如教所說當求成就，即得一切意願羯磨印成就。 ^438c21

「若欲求寶智成就者，行人依法如其次第，於金剛寶生三摩地中觀想虛空本無自性。
是中云何能生於寶？
即此眾寶。又復，云何菩薩身生？
日日四時，於此三摩地門如應觀想持誦一月。
過一月後即依如是三摩地法，竟夜持誦至明旦時，
一切如來悉現其前，隨所樂欲施妙灌頂。 ^438c24

「此佛所說虛空藏法門。 ^439a2

「若欲求羯磨成就者，亦然依法持誦一月。
過一月後，竟夜持誦至明旦時，具德虛空藏菩薩摩訶薩施彼行人一切義成就，
然後一切事業皆悉能作。 ^439a3

「此佛所說執金剛法門。 ^439a7

「如上是為寶部作用成就儀軌。 ^439a8

「復次，宣說諸部作用一切儀軌。 ^439a9

「此中先說一切心明作用儀軌： ^439a10

「行人當作是言：『隨所意樂根本心明即一切成就。』 ^439a11

「如是言已，隨其所樂持誦心明，依法當作彼成就事，然後隨應即得成就。 ^439a13

「一切印作用儀軌： ^439a15

「行人當作是言：『一切印契我所愛樂成就。』 ^439a16

「如是言已，即結三昧印，如所愛樂隨其力能依法持誦，然後如教即得成就。 ^439a17

「一切呪句作用儀軌： ^439a19

「行人當作是言：『離戲論語當成悉地，我於一切如來成就法中依法持誦。』
如是言已，隨所愛樂，持誦呪句，當得成就。 ^439a20

「一切大明作用儀軌： ^439a23

「行人當作是言：『此諸有情具無明暗，願得一切如來大明現證淨戒所成。』
如是言已，隨所愛樂持誦大明，依法所求當得成就。 ^439a24

「此佛所說聖執金剛法門。 ^439a27

「諸有行人，應當先以一切心明印契呪句及諸大明，
隨其所樂修習為因，然後依彼金剛持誦法儀，
隨應有情，即以心明印契呪句大明依法持誦。
若自若他，當求本尊一切成就。 ^439a28

「此佛所說金剛薩埵法門。 ^439b4

「如上是為諸部作用一切儀軌。 ^439b5

「復次，宣說諸部通用廣大成就儀軌。
「如來部通用成就有其四種：所謂義利圓滿成就、
神通成就、持明成就、大成就等。 ^439b6

「此中義利圓滿成就者，行人若疑有伏藏處，
即於是處依法結印，以自三摩地法作金剛視觀察彼處。
若見金剛相動，應知是處即有伏藏，行人乃結金剛開發三昧印，
依法啟掘不久獲得。
隨所樂取。 ^439b9

「此佛所說金剛薩埵法門。 ^439b14

「神通成就者，行人欲作法時當如是言：
『所有諸印，當求金剛神通成就。』 ^439b15

「如是言已，依法所作。
此神通成就有其四種：所謂水上行坐等神通、
出現如來等色相神通、如其意樂隨即隱身神通、於虛空中行千由旬上下出沒去來自在神通。
此能於諸方千由旬量，如其所樂隨意而行，旋轉還來。
又能過千由旬，一切有情意願悉知，一切身相眼悉能見，一切音聲語言耳悉能聞。
又於諸方過千由旬，隨其意樂一切妙愛者身悉能舉來，
一切金寶摩尼真珠等悉能攝集，畢竟無有能為障者，
行人於彼金剛杵中尚能隱身，況餘萬夫力不敵邪！
又復，行人常得無病，常受諸欲樂，常具少年殊妙色相。
彼一切如來及金剛薩埵見已乃作供養，
獲得無上金剛成就，當得壽命滿四千歲。 ^439b17

「此佛所說一切如來金剛成就法門。 ^439c2

「持明成就者，行人但求印契成就，依法所作當得金剛持明成就，
由成金剛持明轉輪王故，即得諸欲隨意受用。
一剎那間能於千佛剎中旋轉還復，受諸快樂，
顏容少麗同十六歲，髮髻如螺，紺青旋潤，
由得一切如來及金剛薩埵大金剛持明成就故，即得住壽大劫。 ^439c3

「此佛所說一切如來持明法門。 ^439c9

「大成就者，行人依法以自印契心明當求成就，
由得自印大士色相成就故，一剎那間能於十方一切世界現眾色相作眾事業。
彼一切如來及金剛薩埵見已乃作供養，即於普盡無餘諸有情界作利益已還復本處。
又能於一切世界，所有一切適悅快樂，
一切相具隨意受用，得與金剛薩埵大菩薩等無有異，當得壽命滿一大劫。 ^439c10

「此佛所說一切如來大成就法門。 ^439c18

「復次，金剛部通用成就者，有其四種：所謂降三世成就、
一切灌頂成就、一切悅樂法成就、最上成就等。 ^439c19

「此中降三世成就者，行人當結降三世印，
左足想踏大自在天，作成就事，乃至彼天出聲號叫，然後行人當稱吽字。
稱吽字時，所有大自在天等一切三界增上主宰并其眷屬皆悉來集，
住行人前作敬愛事，能與行人為其指使。
從是已後，行人即成一切三界增上主宰金剛持明者，能起空中及於三界自在遊行旋轉還復。
所有極惡天等一切有情，以吽字法悉能調伏，
如一切如來金剛降三世相，普盡三界一切悉依教令而轉。
彼一切如來及金剛薩埵見已敬愛，壽命千歲。 ^439c22

「此佛所說降三世法門。 ^440a4

「一切灌頂成就者，當作印成就，謂結一切如來灌頂寶印，
先作自身灌頂已，然後求彼四種灌頂成就。
其四種者：所謂金剛灌頂、寶灌頂、法灌頂、羯磨灌頂。
若得金剛灌頂已，即成一切如來執金剛者。
若得寶灌頂已，即成眾寶增上主宰。
若得法灌頂已，即成法王。
若得羯磨灌頂已，當得世出世間一切羯磨成就。 ^440a5

「此佛所說一切如來灌頂法門。 ^440a12

「一切悅樂法成就者，謂以祕密供養常作供養一切如來，即得一切如來一切適悅快樂成就。 ^440a13

「此佛所說一切如來悅樂法門。 ^440a16

「最上成就者，所謂得成就金剛尊。 ^440a17

「此佛所說執金剛法門。 ^440a18

「復次，蓮華部通用成就法者，有其四種：
所謂隨愛樂成就、敬愛成就、加護成就、蓮華成就等。 ^440a19

「此中隨愛樂成就者，如教所說，應當觀想蓮華妙愛已，能令一切如來隨生愛樂。
又於本部觀自在尊，隨起思念已，亦然能令一切有情悉生敬愛。
又若住三摩地廣布慈心，即能普為一切世間密作加護。
又若安住本尊蓮華三摩地，手執蓮華已，
當求成就事，即得妙色如觀自在尊，諸相具足壽命四千歲。 ^440a22

「此佛所說一切如來蓮華法門。 ^440a29

「復次，寶部通用成就法者，有其四種：所謂一切如來灌頂成就、
大威光成就、滿諸願成就、寶成就等。 ^440b1

「此中謂以自灌頂法奉獻諸如來，施燈光明圓滿布施波羅蜜多，
隨力作彼寶成就事。
此等四種成就法用，悉應常時供養一切如來，不久當得所求成就。 ^440b4

「此佛所說一切如來妙寶法門。 ^440b8

「如上是為諸部通用廣大成就儀軌。 ^440b9

「復次，宣說一切儀軌中方便成就教理，是即大士根本無性法門。 ^440b10

「此中先說心明方便成就教理。
頌曰：
　　「如為調伏世間故，隨彼所應得成就，
　　此中方便印為因，能施廣大諸成就。 ^440b12

「印契方便成就教理：
　　「離貪調伏於世間，印契成就從貪生，
　　方便修習彼如應，能作一切成就事。 ^440b15

「呪句方便成就教理：
　　「世間若實有動亂，呪句成就無所得，
　　由離戲論方便成，乃作最上諸成就。 ^440b18

「大明方便成就教理：
　　「此中若著無明相，大明成就無所有，
　　由其方便廣大門，能施廣大諸成就。 ^440b21

「如上是為一切儀軌中方便成就教理。 ^440b24

「復次，宣說一切儀軌中福成就教理，是即一切如來法門。 ^440b25

「此中先說心明福成就教理：
　　「四種供養依法作，由是獲得大福聚，
　　供養諸佛勝福門，此中成就無疑惑。 ^440b27

「印契福成就教理：
　　「祕密三昧為加護，由是獲得大福聚，
　　以此三昧加護因，彼非福門亦成就。 ^440c1

「呪句福成就教理：
　　「彼一切佛最初說，如應獲得大福聚，
　　法施平等此為因，彼非福門速成就。 ^440c4

「大明福成就教理：
　　「布施諸福中最上，由是獲得大福聚，
　　圓滿施波羅蜜多，速疾如應得成佛。 ^440c7

「如上是為一切儀軌中福成就教理。 ^440c10

「復次，宣說一切儀軌中慧成就教理。 ^440c11

「此中先說心明慧成就教理：
　　「法中無文字可入，一切文字悉了知，
　　自語門及他語門，觀想如應得成就。 ^440c12

「此佛所說妙吉祥大菩薩法門。 ^440c15

「印契慧成就教理：
　　「慧以決擇立其名，此即三摩地所說，
　　彼中印契成就門，觀想剎那得成就。 ^440c16

「此佛所說勝慧法門。 ^440c19

「呪句慧成就教理：
　　「慧聲隨向立其名，即三摩地戲論語，
　　彼中觀想成就門，如應呪句得成就。 ^440c20

「此佛所說金剛慧法門。 ^440c23

「大明慧成就教理：
　　「大明呪句二差別，是中差別無所有，
　　正慧觀想此相應，決定速疾得成就。 ^440c24

「此佛所說一切如來智慧法門。 ^440c27

「如上是為一切儀軌中慧成就教理。 ^440c28

「復次，宣說一切儀軌中行成就教理。 ^440c29

「是即金剛手法門。 ^441a1

「此中先說心明行成就教理：
　　「若作一切供養事，即能增長於勝行，
　　彼眾善法乃隨增，當得成就法圓滿。 ^441a2

「印契行成就教理：
　　「遍入多種祕密輪，布設多種曼拏羅，
　　諸印供養勝行門，增長廣大成就事。 ^441a5

「呪句行成就教理：
　　「依隨喜等勝法用，誦念正法亦復然，
　　廣施多種供養門，決定呪句得成就。 ^441a8

「大明行成就教理：
　　「智明善斷無明性，布施波羅蜜多理，
　　由此勝行圓滿因，速疾依法得成就。 ^441a11

「如上是為一切儀軌中行成就教理。」 ^441a14

爾時，金剛手菩薩摩訶薩復說諸部標幟真實出生智成就教理： ^441a15

「此中云何金剛出生？
頌曰：
　　「即此具德大士尊，一切心從自心生，
　　而彼身語心金剛，堅固薩埵自然生。
　　諸大士中勝大士，金剛成就從心出，
　　金剛薩埵此立名，於彼金剛杵中住。
　　即此如是智相應，是為諸佛無二理，
　　從自心出巧業門，由斯眾相皆成就。
　　一切世界微塵數，如是一切佛聖尊，
　　彼等所有諸佛身，皆從金剛薩埵出。
　　即此復生諸大士，及彼所有諸標幟，
　　彼等大士標幟門，一切同生此理趣。
　　此法若有聽聞者，能生淨信或受持，
　　觀想常生歡喜心，速疾如應得成就。 ^441a17

「此佛所說金剛薩埵法門。 ^441b1

「如上是為諸部標幟真實出生智成就教理。」 ^441b2

復次，金剛手菩薩摩訶薩宣說諸部一切儀軌中出生大智成就教理。 ^441b3

「此中先說一切如來儀軌中出生大智成就教理：
　　「諸佛無分別大智，是智所生法常住，
　　無分別後起智門，此分別說無分別。 ^441b5

「如來部儀軌中出生大智成就教理：
　　「由無分別我分別，此分別已分別生，
　　金剛薩埵大士尊，說彼分別為方便。 ^441b9

「金剛部儀軌中出生大智成就教理：
　　「譬如布設諸畫像，依畫法儀作成就，
　　而彼所設作用門，我此所說離分別。 ^441b12

「蓮華部儀軌中出生大智成就教理：
　　「貪性分別所出生，是性蓮華中安處，
　　此即長時住亦然，如理出生諸成就。 ^441b15

「寶部儀軌中出生大智成就教理：
　　「此寶本無分別性，而彼威光自高顯，
　　如是成就微妙門，雖所出生無分別。 ^441b18

「此佛所說金剛寶法門。 ^441b21

「如上是為諸部一切儀軌中出生大智成就教理。 ^441b22

「復次，宣說一切儀軌中心明出生智教理：
　　「隨意所樂諸法用，即當隨意求成就，
　　等持成就住於心，此說是為心明法。 ^441b24

「印契出生智教理：
　　「不可違越及破壞，謂王最上印教令，
　　大士標幟眾相門，此說亦然如王印。 ^441b27

「呪句出生智教理：
　　「不可違越及破壞，如是祕密呪法門，
　　呪已祕密法能成，是故此說為呪句。 ^441c1

「大明出生智教理：
　　「最上語明成就理，彼能破壞於無明，
　　明智解了法圓成，大明由斯而建立。 ^441c4

「此佛所說執金剛法門。 ^441c7

「如上是為一切儀軌中心明等出生智教理。 ^441c8

「復次，宣說一切儀軌中勝智出生教理。 ^441c9

「此中先說心明勝智出生教理：
　　「智者持誦心明已，若自若他法如應，
　　過未現在三世中，一切得聞及得見。 ^441c10

「印契勝智出生教理：
　　「諦意一結於印契，如教所說依法作，
　　作已觀察於世間，一切應知如上說。 ^441c13

「呪句勝智出生教理：
　　「依法一誦於呪句，從自舌中所宣說，
　　過未現在三世中，彼諸真實法成就。 ^441c16

「此佛所說觀自在法門。 ^441c19

「大明勝智出生教理：
　　「依法一誦於大明，諦意相應而解了，
　　過未現在三世中，彼金剛語如所得。 ^441c20

「如上是為一切儀軌中勝智出生教理。
佛說一切如來真實攝大乘現證三昧大教王經卷第二十九
 ^441c23
