佛說七女觀經
jing:: 
聞如是。一時佛說七女觀經。
昔冥緣王有七女覺世非常。
不著繒綵衣服。不著指鐶臂釧。
不捉香油塗身。歲三長齋月六齋。
姊妹相將詣父王殿前。
稽首白王。女等前身積罪無福。
今值女身處。其深宮眼無所見。
求王放女出城遊觀。
王告女言。我作天下之文萬基之主。
有苑園浴地華臺樓觀。
亦可觀之。何用出城觀乎。
女對王曰。雖有苑園浴池華臺樓觀。
可悅樂耳。非女遊觀之處。
王即聽之。出城東門。
到其塚間。見一死屍。
膖脹爛臭。狐狼踐蹹。
形骸異處。姊妹相將。
遶屍三匝。涕零號泣。
我等女身會當如是。
姊妹七人各說一偈言。 ^1459a15

第一女說偈言。
　　□□重其身　如似好寶珠
　　企視鵝容步　姿則欲入居
　　□死棄塚間　禽獸競共疽
　　一切皆如是　何用於世殊 ^1459a27

第二女說偈言。
　　譬如一身居　人去宅無光
　　身死如神誓　乃知此非常
　　今覩死尸觀　忽然遇犲狼
　　一切皆如是　安得有久長 ^1459b3

第三女說偈言。
　　譬如馬駕車　車破而馬去
　　四大解散時　魂神依何住
　　初集四大時　來從何所處
　　乃知此非常　唯福可恃怙 ^1459b8

第四女說偈言。
　　譬如好城墎　眾人樂安居
　　所求未厭足　何其忽空虛
　　人命如草木　春長冬以枯
　　唯有修福德　智慧隨身軀 ^1459b13

第五女說偈言。
　　人之不修福　譬如乘船渡
　　四大乖離時　如船捨岸去
　　地定風不動　火微水還故
　　身非神常宅　安得久長處 ^1459b18

第六女說偈言。
　　如人好莊嚴　形著諸繒綵
　　自縱取時榮　故使欲人待
　　侹然不動搖　其神安所在
　　觀世塚間屍　將來宜應改 ^1459b23

第七女說偈言。
　　如雀在瓶中　羅縠覆其口
　　縠穿雀飛去　神明隨所受
　　四大和合時　如雀瓶中有
　　唯有修善福　智慧隨身首 ^1459b28

第四忉利天王從天來下。
到諸女前。問女言。
汝等何所求欲使汝得之。
諸女良久不答。復問女言。
汝等何所求欲使汝得之。
一女言乞願無根無鬚無枝無葉。
於其中生是則為樂。
一女復願。常無五欲。
常處寂靜。耳飡法音。
目覩聖教。是則為樂。
一女復願。幽幽冥冥猶如虛空。
登願玄覺。常覩聖容。
是則為樂。天帝語諸女言。
止止。汝之所願無想。
吾不能得日月中王使汝得之。
於是七女皆得道果。
佛說七女觀經
 ^1459c4
