
undefined:: 十二緣生祥瑞經卷下
translator:: 西天譯經三藏朝散大夫試鴻臚少卿傳法大師臣施護奉　詔譯
 [fg_../figures/T/T16p0847_01.gif] ^847c6

注云：「有支順轉，積日逆流，黑白月餘，如經廣說。」 ^847c18

爾時眾會，無量人天，白世尊言：「烏鳥鳴吟，
時來不定，如何了知？
願佛演說。」 ^847c20

爾時世尊告諸大眾：「若復有人，於十二支，
審諦觀察，了知憂喜。
若無明支日，烏鳴於右，妻女見喜；烏鳴在左，行人必來。 ^847c22

「於行支日，右鳴安吉、左鳴獲財。 ^847c25

「於識支日，右鳴所望必得遂意；左鳴所望皆不成就。 ^847c26

「於名色支，右鳴得財、左鳴囹圄。 ^847c28

「於六入支，右鳴驚怖、左鳴諍訟。 ^847c29

「於觸支日，右鳴驚怖、左鳴家人至。 ^848a1

「於受支日，右鳴稱意；左鳴獲信，散失財物。 ^848a2

「於愛支日，右鳴安樂、左獲善信。 ^848a3

「於取支日，右鳴苦辛、左獲安吉。 ^848a4

「於有支日，右鳴人問、左鳴安吉。
「於生支日，右鳴所求和合遂意；左鳴得信，財物破散。 ^848a5

「於老死支，右鳴無患；左鳴破壞、財物少許。」
爾時世尊告眾會言：「若復有人，於無明支，
烏鳴北方，必獲來信。 ^848a7

「於行支日，烏鳴北方，有喜事獲。 ^848a10

「於識支日，鳴北安吉，諧和遂意。 ^848a11

「於名色支，北方鳴時，聞悅意事。 ^848a12

「於六入支，烏鳴北方，獲路遠事，財寶去遙，必非和合。 ^848a13

「於觸支日，烏鳴北方，有諍訟起。 ^848a15

「受支日鳴，北方安吉。 ^848a16

「愛支北鳴，遠離繫縛。 ^848a17

「取支北鳴，卒事獲信。 ^848a18

「有支北鳴，衣物必獲。 ^848a19

「生支北鳴，人來問事。 ^848a20

「老死北鳴，一切安吉。」 ^848a21

時諸大眾白世尊言：「心齶上眴，云何了知？」 ^848a22

爾時世尊告大眾曰：「若復有人，於十二支，
憶念不忘，悉皆了達。
若無明支，齶上眴動，大聖者至。 ^848a23

「行支日眴，家長安和。 ^848a26

「識支齶眴，聖者必來。 ^848a27

「名色支眴，多獲財物。 ^848a28

「六入支眴，心起煩惱。 ^848a29

「觸支齶眴，適意慶快。 ^848b1

「受支日眴，有驚怖事。 ^848b2

「愛支日眴，增長家財。 ^848b3

「取支日眴，中一人夭。 ^848b4

「有支日眴，聖者來至。 ^848b5

「生支日眴，盜賊必至。 ^848b6

「老死支眴，家內和合。 ^848b7

「若復有人，觀十二支，了知憂喜。
於無明支，心上眴動，諍訟煩惱。 ^848b8

「行支日眴，獲於財物。 ^848b10

「識支心眴，有驚怖事。 ^848b11

「名色心眴，父母歡喜。 ^848b12

「六入支眴，於所求事，和合現前。 ^848b13

「觸支心眴，父母驚怖。 ^848b14

「受支心眴，南行禳之，乃可宜吉。 ^848b15

「愛支心眴，獲大憂惱。 ^848b16

「取支心眴，有惡人至。 ^848b17

「有支心眴，有憂悲事。 ^848b18

「生支心眴，必大怖畏。 ^848b19

「老死支日心上眴動，老者必卒。」 ^848b20

爾時大眾復白佛言：「此十二支，有此祥瑞，
於日用事，未能了知，復云何行，唯願宣說。」 ^848b21

爾時世尊告大眾言：「若復有人，於無明支及行支日，
聚會筵設、修飾田宅、問事見貴、洗頭等吉；
澡浴作衣，宜勿用之。 ^848b23

「於行支日，求事聽法、習學弧矢、收伏冤賊、
澡浴親貴、皆宜善用；洗頭有患，作衣退敗，慎勿用之。 ^848b26

「於識支日，王受灌頂、伏冤收軍、修營聚落、
州府舍宅、成就皆吉，洗髮咽項、造衣宜用；
澡浴驚怖，切宜慎之。 ^848b29

「若名色支，諸所作事、及常住事、剃除髮爪、
財物收藏、皆善宜用；洗頭色變，澡浴驚怖，
若作衣時，獲喜速破。 ^848c3

「六入支日，王受灌頂、修治聚落、圓滿成就、
他人勿拜、遷動新宅、財物遠離、收護獲罪；
若澡浴時，父母驚怖，若洗頭時，名稱無怖。 ^848c6

「於觸支日，作善不成、惡事害人、罪犯速成。
於取支日，一切所為、父母驚怖、澡浴作衣、
愛人非久，必有血光，作衣未浴，宜勿著之。 ^848c9

「於受支日，所求事喜、交易布施、修治精舍、
吉慶宜用；洗頭驚怖，獲不遂意，若作衣時，
所希非難，宜對友人著之前吉。 ^848c12

「於愛支日，資具珍寶、宜收護吉；輕微急速行用大憂，
洗頭髮敗，作衣滿足。 ^848c15

「於取支日，小兒剃髮、所為輕事、皆宜用之；
師度弟子、剃除髭髮、服藥和合、送客嫁娶、
吉慶富貴、澡浴獲財、作衣逢喜。 ^848c17

「於有支日，結識交友、及一切事、諍訟遠離，
洗頭勿用，作衣澡浴，皆宜吉慶。 ^848c20

「於生支日，修飾舍宅及鞍馬庫藏、見貴臣主、
皆吉宜用；澡浴遠行，亦宜用之，及洗頭喜，
作衣非久，宜當日著。 ^848c22

「老死支日，所起惡事、富者財散、作於利益及論義事、
遠離諸非、洗頭速獲、飲食多美、澡浴心惱、作衣長久。」 ^848c25

於是眾會白世尊言：「足眴地動，烏吟犬吠，
油火鼠傷，善惡未了，願為演說。」 ^848c28

爾時世尊告大眾言：「若復有人，於十二支，
憶念審察，當知善惡。
所以者何？於無明支日，足眴有喜。 ^849a1

「於行支日，足眴主事不吉勿用。 ^849a4

「識支名色，此日諍論。 ^849a5

「六入支日，足眴人卒。 ^849a6

「觸、受、愛支，此三足眴，諍論事起。 ^849a7

「於取支日，足眴人卒。 ^849a8

「於有支日，足眴獲衣。 ^849a9

「生支足眴，賊難病怖。 ^849a10

「老死支日，若足眴時，獲悲惱事。 ^849a11

「復次，觀察十二有支，於無明支日，足眴動時，
有劫盜至；家犬吠時，人來問遠；衣燒無事；
若鼠嚙衣，危難來至；若有烏鳴，家人來問；
衣油污時，人卒獲信；若地動時，王恩普降。 ^849a12

「於行支日，足眴動時宜出行吉；若犬吠時，
有少王事；若有烏鳴，善信必至；及見血光、
衣燒獲喜；鼠嚙衣時，獲大富貴；衣油污時，
財物多獲；若地動時，飢饉劫殺，外國來侵。 ^849a16

「於識支日，足眴動時，有非人至；有犬吠時，
有賊盜至，及獲財物；有烏鳴吟，諍訟事起；
若衣燒時，而有所得；若鼠咬衣，財失却得；
油污衣時，父母驚怖；有地動時，二王吞併。 ^849a19

「名色支日，足眴獲財，不求自至；犬吠人卒；
若烏鳴吟，有愛人至；衣鼠傷時，財失却來；
衣燒有喜；衣若油污，大人思念；有地動時，
有冤賊起，除剪國靜。 ^849a23

「六入支日，若足眴時，友人遠至，家長安吉；
犬吠諍訟；烏鳴人來，作和合事；鼠傷衣服，
有人水沒而卒；若衣燒損，諍訟獲財；衣若油污，
有驚怖事；有地動時，老者卒矣。 ^849a27

「於觸支日，若足眴時，喜事得聞；家犬吠時，
盜賊來至；烏鳴驚怖；衣鼠損時，獲於財物；
衣火傷時，表於人卒；衣油污時，獲眷屬喜；地動諍論。 ^849b2

「於受支日，足眴動時，出行宜吉；家犬吠時，
有聖者至；衣鼠傷時，必得見主；衣火傷時，
有少事起；油污衣時，得不可意；有地動時，遠信必至。 ^849b6

「於愛支日，足眴獲財；犬非時吠，必有瞋訟；
若烏鳴吟，聞於子信；鼠傷衣時，必有人卒；
火傷衣時，得於財物；衣油污時，有吉慶事；
有地動時，冤賊必起，及有使命，從東而來。 ^849b10

「於取支日，足眴獲罪，人卒有信；犬非時吠，
有諍訟事；烏鳴吟時，有眷屬卒；衣鼠傷時，
有飢饉至；衣火損時，必有所獲；衣油污時，
散失財物；有地動時，即外處來侵。 ^849b14

「於有支日，足眴動時，賊來聞信；犬吠非時，
土地不寧；若烏鳴吟，必獲於財；衣鼠傷時，
家賊必至；衣火損時，獲美飲食；衣油有喜，地動豐熟。 ^849b17

「於生支日，足眴動時，遠乘速至；犬非時吠，
有喜悅事；烏鳴吟時，無事安和；鼠傷衣服，
廣得財物；火損衣時，什物增長；衣油污時，
有喜必來；若地動時，有軍兵至。 ^849b21

「老死支日，足眴動時，諍論事虛；犬吠非時，
友人遠至；烏鳴吟時，有諍訟事；衣鼠損時，
財物散失；火傷衣時，有囹圄難；衣油點染，
諍論事至；有地動時，難處東方。」 ^849b24

爾時世尊復告大眾：「若復有人，於此緣生十二有支，
思念不忘，必能了遠憂喜等事。
若無明支日，宜護財物。 ^849b29

「於行支日，收捨財物。 ^849c3

「於識支日，宜學藝能。 ^849c4

「名色支日，為眷屬吉。 ^849c5

「六入支日，結識事吉。 ^849c6

「若觸支日，宜破冤事。 ^849c7

「於受支日，宜嫁娶事。 ^849c8

「於愛支日，奉王命事行禁非法。 ^849c9

「於取支日，宜知上事。 ^849c10

「老死支日，起非法業，正行勿用。」 ^849c11

時諸大眾白世尊言：「此十二支，於卜問時，云何行之？」 ^849c12

爾時世尊告眾會言：「若復有人，於無明支日，
欲求卜問，獲於財物、鞍馬皆吉、眷屬聚會、不永勿用。 ^849c14

「於行支日，宜卜問事，出行食飲、思子念友、說法皆吉。 ^849c17

「於識支日，若卜問時，事勿動喜、結識知友、
不起煩惱、事說成就、災難息除。 ^849c19

「名色支日，若卜問時，有怖煩惱、事散遍普、骨肉離別。 ^849c20

「六入支日，行卜問時，獲財禮事、及妻室悅、女男分貴。 ^849c22

「於觸支日，卜問有諍，賊怖憂惱、非理患難、眷屬不和。 ^849c24

「於受支日，求卜問事，多獲財寶、飲食衣物、
妻室悅意、莊嚴具足。 ^849c26

「於愛支日，求卜問事，心思搆畫、虛妄所求、皆非成就。 ^849c28

「於取支日，求卜問事，見者歡喜、稱讚護持、
座兼所乘、財獲多喜。 ^850a1

「於有支日，求卜問事，獲怖王法、破壞憂惱、骨肉離散。 ^850a3

「於生支日，求卜問事，獲大財物、一切諧和、
圓滿成就、朋友歡喜、珍重稱讚。 ^850a5

「於老死支，求卜問事，虛妄善惡、破壞星散、
無有精華、事虛大憂、貪瞋數起。」 ^850a6

爾時世尊，說是法已，告諸大眾：「若復有人，
審諦觀察十二緣生，了達善惡憂喜得失，
應畫轉輪圖寫分明；謂從無明，乃至老死，
月日分位，次第羅列，鼠牛虎兔龍蛇馬羊猴雞犬豕，
十二相狀，本形輪轉，次第為人解說。」 ^850a9

時諸大眾，聞佛所說，踊躍歡喜，信受奉行。
十二緣生祥瑞經卷下
 ^850a13
