佛說分別經
translator:: 西晉月氏國三藏竺法護譯
jing:: 
聞如是：
一時，佛在舍衛國祇樹給孤獨園，晨朝整服，儼然而坐。 ^541a20

佛語阿難：「告諸比丘，皆寂靜明聽，今當為汝說人生受苦。」 ^541a21

阿難從坐起整衣服，為佛作禮，白佛言：「願樂欲聞。」 ^541a22

佛言：「人有六惡以自侵欺。
何謂為六？眼為色欺，耳為聲欺，鼻為香欺，
口為味欺，身為細滑欺，意墮邪念為邪念欺。
是為六欺，令人墮惡道中，無有出期，黠人乃諦覺是耳！」 ^541a23

佛言：「人從三可得三苦。
何謂三可？一、身可殺、盜、婬；二、口可兩舌、
惡罵、妄言、綺語；三、意可貪、恚、癡。
用是三可故，墮地獄、餓鬼、畜生中。
是為三苦，唯黠者覺之。」 ^541a27

佛言：「人有六恣，墮十八痛。
何謂六恣？眼恣入色，耳恣入音，鼻恣入香，
口恣入味，身恣入細滑，意恣入邪念。
是為六恣，亦為受，亦為衰，用是故，墮十八地獄，苦痛長久無有出期。」 ^541b2

阿難白佛言：「人有事佛受戒，能得脫是苦痛不？」 ^541b6

佛言：「有人事佛受戒，得福無量，不可譬喻者，有人事佛墮極罪者。」 ^541b7

阿難問佛：「事佛受佛戒當得福，更得深罪，何以故？
願聞其意。」 ^541b8

佛言：「有人事佛奉持經戒，精進不犯，得福無量，不可譬喻也。」 ^541b10

佛言：「有人事佛受戒不持，不能精進、禪定、
思惟，託名事佛，專行邪業，貪求無厭，不知止足；
婬妷色欲，好喜歌舞，耽于酒味，以自放恣，
雖云事佛，其過難量。
用是之故，長墮三塗，苦痛萬端，難得免出。」 ^541b11

佛言：「事佛有三輩：一輩者、為魔弟子事佛；
二輩、為天人事佛；三輩、為佛弟子事佛。」 ^541b16

「何謂魔弟子事佛？」 ^541b17

佛言：「雖受佛戒，心樂邪業——卜問是祟、
解除、禱祀——信有家親丈人，不信正真，
不知有罪惡之對，假名事佛，常與邪俱，
死墮無擇地獄，受苦長久。
久乃出，為魔邦屬，諛諂妖 #CB03034;，難可得度。
是曹輩人，宿命餘福，暫得一時見於正道，
心意瞢瞢，難曉宿已，當復更入邪見無窮已也。
是為魔弟子事佛。」 ^541b18

「何謂天人事佛？」 ^541b24

「受持五戒，行於十善，死死不犯；信有罪福、
作是得是，壽終之後，即生天上。
是為天人事佛。」 ^541b25

「何謂佛弟子事佛？」
「奉持正戒，廣學經戒，修治上慧，知三界苦，
心不樂著，欲得解脫，行於四等六度；愍傷眾生，
欲安濟之；不貪身命，知死有生，求長益福，不為邪業。
是為佛弟子事佛。」 ^541b27

佛言：「吾般泥洹後千歲，魔道當興，時世大惡，
國無常主，民無常居；遠方之人，當入中國，
掠殺殘暴，無有法則。
於斯之際，像法當興盛。」 ^541c2

阿難問佛：「何謂像法？」
佛言：「當來比丘不持正法，挾妻養子，無有慚愧心；
耕田種殖，以為常業，無復學問、坐禪行者；
好樂俗常，以為綺雅，佯佯相看，上下雷同；
撥拂相教度世之基；迷於色欲，不畏于罪。
時有知法者，為說真言，教示正法，便懷憎嫉，欲毀壞之。
為立言議，抄持長短，誹謗驅踧，使其無憀。
用是之故，大法轉減。」 ^541c5

阿難問佛：「於是之時，頗有奉法者不？」 ^541c12

佛言：「多有事佛，亦出家者耳，但不持戒，
共相嫉妬；識義者少，多不曉解。」 ^541c13

阿難言：「當爾之時，何國最惡，不信行者？」 ^541c15

佛言：「真丹之土當有千比丘，共在大國，墮魔邦界。
其中黠者，若一若兩，為佛弟子耳。
生六天上者，亦復少少；在魔邦者，甚多甚多。」 ^541c16

佛言：「吾般泥洹後，亦多有外學來求吾道，
度者當隱括，審悉三月，知其志能習清淨行，
虛寂少欲，不為污行，便可受之。
先授十善，滿三年已，服習道意，惡事不犯，乃為更受二百四十戒。
其為威儀之事，精進守行，皆向解脫，是彌勒所當建也，
當從得度，以為應道。」 ^541c19

阿難問佛：「如佛所說，我皆頂受，宣語後人，令佛之弘法不為斷絕。」 ^541c25

佛言阿難：「汝前後所受皆以貫心，我亦知汝有信護於佛法也。」 ^541c26

阿難問佛：「後若有人信樂應法，至心欲求，斷世違俗以從正道。
若時無明師傳教誡者，若有一人書寫戒律授與之，便可得度為道者不？」 ^541c28

佛言阿難：「皆當得。
知禁法者，爾乃可授戒耳，不可以文字受便為應法。
何以故？佛為天上、天下之大智，天上、天下之大度，
天上、天下之大明，不可妄傳失旨，皆當明於戒法禁律，
事事委練，乃為相授耳。
不明法戒禁要之事，而妄授人戒法，違佛誠信，
反用為是，大罪不小也。
宜以審諦。」 ^542a2

阿難白佛言：「後末之世，若有人至心至意，
厭於苦痛，欲求度脫，世無有佛，當以何濟其來意？」 ^542a8

佛言阿難：「當將詣彼明戒法者，曉習威儀禁要之事，
如是應度，度亦得度。
自不明而復授彼，兩迷失道，渾沌無窮竟已，何從得度脫耶？」 ^542a10

佛言：「當來有比丘不能自淨，畜妻養子，
身行污濁，貪求供養，不信罪福，而望安樂，
難得免脫，甚亦可傷。」 ^542a13

阿難白佛言：「如是後世，其有從道被服，
皆是佛威神，其人以得像於正真因緣，當從得脫。
何緣中復不信、違佛明教，當復更若干無數劫受苦痛耶？」 ^542a15

佛言阿難：「是皆前世無數劫，墮久苦之中，
其人於苦痛之地，自悔責，願得為善，當從得脫。
緣一時自悔之福輒得福，隨來生末世，
為人暫覩佛經；又能除剔頭髮，以為比丘。
本識未械，心意猶豫，瞢瞢不了，故有污濁，
多不能離俗，不遇明慧。
如是當後，更墮極苦之中，受無數劫罪。」 ^542a19

佛言：「諸比丘！汝以出家，捨妻子，棄世行，
作沙門，當修戒行，如羅漢法，寧以洋銅灌口中，
下過焦爛腹腸，終不無德食人信施；寧以利刀截手、
支解身體，不以無德受人信施。
人無德力受人信施，當累劫墮於罪苦，
久久得出，用餘 #CB03048;末之福，
得為人身，當復更還一一償之——有作奴婢償者，
有作兒子償者，有作父母償者。」 ^542a25

阿難問佛：「何謂償債？」 ^542b3

佛言：「有作奴婢，大家撾打不以道理，奴婢受之無有怨心；
勤力作務，不憚勞疲；愛惜大家之物，不敢放散：是為現世償債奴婢也。
宿命先世，受人信施，不行功德，罪畢來償，
猶有本識，故無怨恚，甘受而已。 ^542b4

「何謂償債兒子？兒子致財，父母散用無有限度，
兒子心亦無惜意，是為償債兒子。 ^542b8

「何謂償債父母？父母致財，兒主散用，父母不為愛惜，
恣所當得，皆是宿識因緣相償，故無惜心。
諸此償債，因緣合會，對訖更散，亦無常住。
明者覺之，故不為也。
唯有道德，可以久保。
吾前世時，亦更為人償債奴婢、兒子、父母，
不可稱數，皆有一時之緣，難可免脫。
至今得道，現我父母皆先世道德之緣，不由償債。
父母世世放捨，使我學道，累劫精進，今成得佛，皆是父母之恩。
人欲學道，不可不精進、孝順，二墮失人種，累劫不復。
五末之世，持宜順行，遭值經道，不可不勤；
遭值佛世，不可不諦受著心；遭值明人，不可不勤問奉受。
何以故？人身難有，六情難具，才聰難得，
佛難得見，經難得聞，故宜勤之。」 ^542b10

佛言：「吾般泥洹後，當有五逆惡世，當斯之時，
真丹土域魔事當盛，閉塞正道。
雖有經法，少有學者；設有學者，少有行者。
世有比丘，少能自守清淨，多有污濁習俗之行，
高望遊步，世人無異；求好衣服，學世辯辭，
追世禮費，群黨相隨，以快心意求世名譽；
教人入法，度為弟子，不教護魔，不依正道；
度世之業，亦不學問，追求明智；自謂德大，
不守根門；雖得為人，假時而已，自謂長久，
不知大對，當後受苦無窮竟已，顛倒翻覆，
在魔部眾，一何痛哉！
諸比丘！已得人身，六情完具，覩佛經戒，勤行當行誦之。
一失人本，難有復時。
佛世難值，經法難聞，宜各思惟。」 ^542b24

佛說經竟，諸比丘皆儼然坐，自思惟即得羅漢。
佛說分別經
 ^542c7
